
22.07 


Inainte-cuvîntare 


Ce sînt Scripturile? 


Cugetul Bisericii este că Scripturile, adică scrierile ce îndreptează pe om 
către părtăşia cu Hristos, către mîntuire, către viaţa cea veşnică, sînt scrierile 
Proorocilor şi ale Apostolilor, adică Vechiul şi Noul Testament, împrstună cu 
scrierile Părinților Bisericii.! 

Apoi, trebuie să ținem seama că izvorul Sfintelor Scripturi este Dumnezeu 
Însuşi, după mărturia Sfîntului Apostol Pavel, care ne spune limpede că „toată 
Scriptura este insuflată de Dumnezeu şi de folos spre învățătură, spre mus- 
trare, spre îndreptare, spre înțelepţirea cea spre dreptate, ca să fie deplin omul 
lui Dumnezeu spre tot lucrul bun desăvîrşit” (2 Timotei 3:16). Cu acestea, 
Apostolul întăreşte cuvîntul Prorocului David, care zice: „Cuvintele Domnu- 
lui — cuvinte curate, argint cu foc lămurit, ales de pămînt, curăţit de şapte ori” 
(Psalmul 11:6). Încă şi Sfîntul Apostol Petru ne îndeamnă să citim Scripturile, 
pentru că „avem mai adevărat cuvîntul cel proorocesc, la care bine faceţi luînd 
aminte ca la o lumină ce străluceşte în loc întunecos, pînă ce ziua va lumina şi 
Luceafărul va răsări întru inimile voastre; ştiind mai întîi aceasta, că toată pro- 
orocia Scripturii nu se face cu a sa dezlegare. Pentru că niciodată nu s-a făcut 
proorocie prin voia oamenilor, ci oamenii cei sfinți ai lui Dumnezeu au grăit 
purtîndu-se de Duhul Sfînt” (2 Perru 1:19-21). 


Care este folosul citirii Scripturilor? 


Proorocul şi Împăratul David, organul Duhului, scriitorul de Psalmi — ştiind 
că viaţa duhovnicească, viaţa cea adevărată, are ca izvor Scripturile? — ne-a lăsat 
spre mărturie Psalmul 118, care va propovădui veşnic folosul cuvîntului lui 
Dumnezeu. Astfel, el scrie: „Fericiţi — cei fără prihană în cale, care umblă în le- 


' Sfîntul Petru Damaschin, prologul la Cartea întfi. 
? Sfîntul Ippolit al Romei, Despre Hristos şi Antihrist, capitolul 1. 


gea Domnului! Fericiţi — cei ce cearcă mărturiile Lui, cu toată inima ÎI vor căuta 
pe Dînsul!” (778:1, 2). „Întru ce-şi va îndrepta tînărul calea sa? Cînd va păzi cu- 
“ vintele Tale” (118:9). „„Certat-ai pe cei mîndri; blestemaţi — cei ce se abat de la 
poruncile Tale!” (7/8:21). „Aceasta m-a mîngiiat întru smerenia mea, că cuvîn- 
_tul Tău m-a viat” (118:50). „Adusu-mi-am aminte de judecăţile Tale cele din 
veac, Doamne, şi m-am mîngiiat” (118:52). „Miinile Tale m-au făcut şi m-au 
zidit; înțelepţeşte-mă, şi mă voi învăța poruncile Tale!” (716:73). „Cei ce se tem 
de Tine mă vor vedea şi se vor veseli, că întru cuvintele Tale am nădăjduit” 
(118:74). „Să-mi vie mie îndurările Tale, şi voi fi viu, că legea Ta cugetarea mea 
este” (118:77). „Stinge-se spre mîntuirea Ta sufletul meu, întru cuvintele Tale 
am nădăjduit” (18:81). „Toate poruncile Tale sînt adevărul” (18:86). „După 
mila Ta viază-mă, şi voi păzi mărturiile gurii Tale” (18:88). „Căci, de nu ar fi 
fost legea Ta gîndirea mea, atunci aş fi pierit întru smerenia mea” (118:92). „În 
veac nu voi uita îndreptările Tale, că într-însele m-ai viat” (7178:93). „Mai mult 
decît pe vrăjmaşii mei m-ai înțelepțit cu porunca Ta, că în veac a mea este” 
(18:98). „Mai mult decît toţi cei ce mă învaţă am înțeles, căci mărturiile Tale 
gîndirea mea sînt” (718:99). „Mai mult decît cei bătrîni am priceput, căci porun- 
cile Tale am căutat” (18:100). „Dinspre toată calea rea am oprit picioarele mele 
ca să păzesc cuvintele Tale” (1/8:101). „Cît sînt de dulci gîtlejului meu cuvinte- 
le Tale, mai mult decît mierea gurii mele” (7/8:103). „Făclie picioarelor mele 
este legea Ta, şi lumină cărărilor mele” (1/78:105). „„Arătarea cuvintelor Tale lu- 
minează şi înțelepțeşte pe prunci” (1/8:130). „„Gura mea am deschis, şi am tras 
Duh, căci de poruncile Tale am dorit” (1178:131). „Cu foc lămurit este cuvîntul 
Tău foarte, şi robul Tău l-a iubit pe el” (118:140). „Din început am cunoscut din- 
tru mărturiile Tale, că în veac le-ai întemeiat pe ele” (1/8:152). „Începătura Cu- 
vintelor Tale este adevărul şi în veac toate judecăţile dreptăţii Tale” (118:160). 
„Pace este multă celor ce iubesc legea Ta, şi nu este lor sminteală” (1/8:165). 

Poate că acestea ar fi de ajuns pentru a înțelege folosul Scripturilor. Dar, 
pentru neputința minţii omeneşti, din ce în ce mai slabă şi mai lipsită de pute- 
rea de a înţelege Duhul Scripturii, vom vorbi din cuvintele urmaşilor Prooro- 
cilor şi ai Apostolilor, din dumnezeieştii noştri Părinţi îndemnați de acelaşi 
Duh Sfînt care dă viață Bisericii. Astfel, Sfîntul Ciprian întreabă!: „Dacă în 
Sfintele Scripturi adesea şi peste tot este povăţuită învățătura şi dacă toată te- 
melia evlaviei şi a credinţei vine din luarea aminte şi din frică, ce căutăm mai 
rîvnitor, ce ni se cuvine să voim şi să năzuim mai mult, decît ca, avînd rădăci- 
nile bine înfipte şi casele noastre întărite pe piatră cu zid tare, să ne împotri- 
vim neclătinaţi furtunilor şi vîltorilor veacului, să venim către răsplătirile lui 
Dumnezeu prin dumnezeieştile porunci?” 


! În Cuvânt despre feciorie. 


Iar Fericitul leronim adaugă: „lubeşte Sfinta cit actăra Şi înţelepciunea te 
va iubi! Iubeşte-o pe ea, şi ea te va mîntui!” 

Sfîntul Apostol Pavel zice şi el: „Cîte s-au scris mai-nainte, spre învățătura 
noastră s-au scris; ca, prin răbdare şi prin mîngîierea Scripturilor, să avem nă- 
dejde” (Romani 15:4). | 

Şi Sfîntul Efrem Sirul: „Frate, cînd va veni asupra ta aducerea aminte cea 
rea, tu smulge atunci sabia aceasta, adică gîndeşte la frica lui Dumnezeu, şi 
vei tăia toată puterea vrăjmaşului! Iar în loc de trîmbiță să ai dumnezeieştile 
Scripturi. Căci — precum trîmbiţa, strigînd, îi adună pe ostaşi — tot aşa şi dum- 
nezeieştile Scripturi, strigînd către noi, adună gîndurile noastre întru frica lui 
Dumnezeu. Pentru că şi gîndurile noastre sînt ca nişte ostaşi ce bat război îm- 
potriva vrăjmaşilor Împăratului. Şi, iarăşi — la fel cum trîmbiţa, strigînd în vre- 
mea războiului, deşteaptă osîrdia tinerilor şi a nevoitorilor împotriva luptători- 
lor — tot aşa şi dumnezeieştile Scripturi deşteaptă osîrdia ta către lucrarea bu- 
nătăţii şi te îmbărbătează pe tine asupra patimilor. Pentru aceea, fratele meu, 
cît poți mai des să citeşti întru dînsele, ca să adune gîndurile tale, pe care le ri- 
sipeşte vrăjmaşul cu reaua lui meşteşugire, punînd într-însele rele aduceri 
aminte, sau aducînd asupră-ţi necazuri de multe ori, sau dîndu-ţi multe bune 
norociri şi răsfățări. Căci acestea le lucrează cu viclenia lui, ca să înstrăineze 
pe om de la Dumnezeu."? 


Care este paguba necunoaşterii Scripturilor? 


„lar lisus, răspunzînd, a zis lor: Vă rătăciţi, neştiind Scripturile, nici pute- 
rea lui Dumnezeu!” (Matei 22:29). 

„Pentru ce ne lenevim şi către ce ne gătim? Pentru ce nu purtăm grijă de 
răspuns, pînă avem vreme? Pentru ce defăimăm Sfintele Scripturi şi graiurile 
lui Hristos? Au vi se pare că cuvintele Lui şi ale Sfinţilor Apostoli şi ale Proo- 
rocilor nu ne vor osîndi în ziua aceea înaintea înfricoşatului divan, dacă nu 
vom păzi şi nu vom face după cum ne poruncesc ele? Ascultaţi ce zice Dom- 
nul către ucenicii Săi: «Cel ce vă ascultă pe voi pe Mine Mă ascultă, şi cel ce 
se leapădă de voi de Mine se leapădă şi de Tatăl Meu» (Luca 10:16). Şi, în alt 
loc, zice: «Pe cel ce se leapădă de Mine şi nu primeşte graiurile Mele, nu Eu îl 
judec, ci are judecător ca să-l judece: cuvîntul pe care l-am grăit, acela îl va 
judeca în ziua cea de apoi» (Joan 12:48), adică sfînta Lui Evanghelie şi cele- 
lalte Sfinte Scripturi ale Sfinţilor Prooroci şi Apostoli. Ascultă şi ia aminte la 
Sfintele Scripturi, şi nu te vei rătăci, nici nu vei fi împiedicat de deşarta şi vi- 


! Scrisoare către Demetriada 
? Sfîntul Efrem Sirul, Pentru a doua venire a Domnului şi pentru citirea dumnezeieştilor 
Scripturi. 


cleana lume de aici! [Altminteri], fiind strîmtorat şi nedumerit de pretutindeni, 
vei zice, plîngînd şi tînguindu-te: Mă duc să bat la uşa milostivirii lui Hristos. 
Cine ştie, poate îmi va deschide! Și, venind, vei bate, şi îți va răspunde ţie din 
lăuntru Mirele: «Amin zic ţie, nu te ştiu pe tine! Du-te de la Mine, lucrătorule 
al fărădelegii!» (Matei 25:12). [...] Sfintele Mele Scripturi — zice — le auzeai 
şi le luai în rîs. Pentru aceasta nu îţi dau slobozenie să intri! Pe Proorocii şi pe 
Apostolii Mei i-ai stricat; pentru aceasta, cuvîntul pe care L-am grăit, acela te 
va judeca în ziua aceasta de apoi. Du-te de la Mine, căci nu te primeşte pe tine 
uşa cea strîmtă! Ţi-ai hrănit trupul tău, iar sufletul l-ai ucis. Cum voieşti — zice 
— a intra aici şi a-Mi pîngări împărăţia? Deci, să nu laşi sufletul tău să moară, 
ci hrăneşte-l cu cuvintele lui Dumnezeu, cu Psalmi, cu laude, cu cîntări duho- 
vniceşti, cu citirile dumnezeieştilor Scripturi, cu postiri şi privegheri, cu rugă- 
ciuni, cu lacrimi, cu nădejdea şi cu cugetarea la bunătăţile ce or să fie! Aces- 
tea şi cele asemenea lor sînt hrană şi viață a sufletului.”! | 

„De aici au răsărit mii de răutăţi, din neştiinţa Scripturilor. De aici a 
odrăslit multa vătămare a eresurilor, de aici vieţile cele fără purtare de grijă, 
de aici sînt ostenelile cele fără de cîştig. Căci, precum cei lipsiţi de lumina 
aceasta nu vor putea umbla drept, tot aşa şi cei ce nu privesc către raza dum- 
nezeieştilor Scripturi sînt siliţi a păcătui mult şi adeseori, ca cei ce umblă în 
întuneric prea-cumplit.”? 

„V-am mai spus şi altădată că răul din lume nu poate fi îndreptat, din pri- 
cină că nici un om nu are grijă de copii, nimeni nu le vorbeşte despre feciorie, 
nimeni nu le spune despre curăţia trupească şi sufletească, nimeni nu-i învaţă 
să disprețuiască averile şi măririle, [adică] nimeni nu le vorbeşte despre po- 
runcile vestite în Scripturi.”* 

„Ca să putem scăpa de neştiință, care este rădăcina şi pricina celei mai 
grele rătăciri, trebuie să cunoaştem mai întîi ce este într-adevăr bine şi ce este 
rău; numai astfel, păstrînd asupra acestor lucruri nu părerile greşite ale neşti- 
utorilor, ci adevărata învățătură a Scripturilor, nu vom mai fi amăgiţi de rătă- 
cirile celor necredincioşi."* 

„Mare prăpastie şi adîncă groapă este neştiinţa Scripturilor. Mare vînzare 
a mîntuirii este a nu şti legile dumnezeieşti.” 


' Sfintul Efrem Sirul, Cuvînt umilicios. 

? Sfîntul loan Gură de Aur, Tilcuire la Epistola către Romani. 

3 Sfîntul loan Gură de Aur, Despre slava deşartă şi despre creşterea copiilor. 
* Sfîntul Ioan Casian, Convorbiri duhovniceşti. 

” Sfintul Epifanie de Salamina, în Patericul egiptean. 

Cum va bine-plăcea Creştinul lui Dumnezeu? 


Împlinind poruncile cuprinse în Scripturi, după cum a arătat Mîntuitorul 
şi, în urma Lui, toți Sfinţii Părinţi, de pildă Sfîntul Antonie cel Mare: „Ori- 
unde vei merge, pe Dumnezeu să-L ai înaintea ta totdeauna! Şi, orice vei face, 
să ai mărturia din Sfintele Scripturi! Şi, ori în ce loc vei şedea, să nu te mişti 
degrabă! Acestea trei păzeşte-le, şi te vei mîntui!”! 

În acelaşi duh, Sfîntul Ignatie Briancianinov ne îndeamnă şi el: „Deschi- 
zînd Sfinta Evanghelie pentru a o citi, adu-ți aminte că ea hotărăşte soarta ta 
veşnică! După ea vom fi judecați şi după felul în care ne-am potrivit pe pă- 
mînt cu îndreptarul ei vom primi fie fericirea veşnică, fie chinurile veşnice” 
(loan 12:48)? 


De ce sînt într-atit de neocolit Scripturile? 


Pentru că „frica de Dumnezeu (începutul căii vieţii, începutul înțelepciu- 
nii) se face din credinţă şi din cugetarea dumnezeieştilor Scripturi.” 

„Cercetaţi Scripturile — spune Mîntuitorul în Evanghelie — că socotiți a 
avea viață veşnică întru dînsele. Şi acelea sînt cele ce mărturisesc pentru 
Mine” (Joan 5:39). 

„Pămîntul lucrării noastre este firea, iar lucrător de pămînt este voirea. 
Dumnezeieştile Scripturi sînt sfătuitorii şi dascălii care-l învaţă pe lucrătorul 
nostru de pămînt să dezrădăcineze obiceiurile rele şi să răsădească în lăuntru 
faptele bune. Însă, oricît de treaz şi de sîrguitor ar fi, lucrătorul nostru de pă- 
mînt este prost fără de învățătura dumnezeieştilor Scripturi. Căci legiuirea 
dumnezeieştilor Scripturi îi dă lui pricepere, şi putere şi faptele cele bune din 
ramurile lor, ca să altoiască în lemnul firii credinţa în necredință; nădejdea, în 
deznădejde; dragostea, în ură; cunoştinţa, în necunoştință; sîrguința, în lene- 
vire; slava şi lauda, în neslavă; nemurirea, în murire, şi dumnezeirea în ome- 
nire.”* Şi zice acelaşi Sfînt Părinte: „Îngăduie, frate, şi ascultă dumnezeieştile 
Scripturi, ca să te foloseşti! Căci — la fel cum, în vreme de arşiţă, bărbatului 
călător îi este dulce un pahar de apă rece — tot aşa dumnezeieştile cuvinte rou- 
rează sufletul.”S 


i Pateric, colecţia alfabetică. 

? Sfintul Ignatie Briancianinov, Experienţe ascetice, vol. L, Editura Sophia. 
3 Sfintul Petru Damaschin, prolog la Cartea întfi. 

* Sfîntul Efrem Sirul, Cuvânt pustnicesc. 

5 Sfîntul Efrem Sirul, Cuvânt după asemănarea paremiilor. 

Cît de însemnate sînt Scripturile? 


„Bogatul a grăit, şi toți au tăcut şi cuvîntul lui pînă la nori l-au înălțat! Iar 
Dumnezeu ne grăieşte nouă prin Sfintele Scripturi, şi nu voim a tăcea şi a as- 
culta, ci unul grăieşte, altul dormitează, iar altul se răspîndeşte cu gîndurile afa- 
ră. Dar ce zice Scriptura? «Celui ce îşi întoarce urechea ca să nu audă legile 
Celui Prea-înalt, şi El va urî rugăciunea lui» (Pilde 28:9). Rătăcire este bărba- 
tului a nu şti Scripturile, însă îndoit se rătăceşte cel ce le ştie dar le defaimă.”" 

„Vezi, frate, că întru a pomeni cuvintele Lui îşi îndreptează omul calea sa. 
Căci cine pomeneşte cuvintele Lui şi nu face bunătatea? Fără numai poate dacă 
acela este neiscusit şi ticălos. Unul ca acesta nimic nicidecum nu pomeneşte, ci 
şi pe acelea care se pare că le pomeneşte le-a uitat. Căci unui om ca acesta îi 
zice Dumnezeu: «Pentru ce povesteşti tu dreptăţile Mele, şi iei Așezămintul de 
lege al Meu în gura ta?» (Psalm 49:17). Deci porunceşte să se ia de la dînsul şi 
ceea ce i se pare că are. Unul ca acesta pare că are credință, că şi Creştin se nu- 
meşte pe sine, iar cu faptele se leapădă şi este mai rău decît cel necredincios. 
Pentru aceea porunceşte să se ia de la dînsul Duhul cel Sfînt, pe care l-a luat în 
ziua izbăvirii, care i se pare că-L are. Şi un astfel de om se face ca un vas de lut 
pentru vin ce are o spărtură şi printr-însa a pierdut vinul, vas pe care cei ce îl 
văd, dar nu ştiu ceea ce s-a făcut, îl socotesc că este plin; iar după ce se va afla 
aceasta, atunci se arată tuturor că zăcea gol. Tot aşa, un astfel de om, cercîn- 
du-se în ziua Judecăţii, se află gol, şi atunci se face arătarea tuturor lucrurilor 
lui. Unii ca aceştia sînt cei ce vor întreba pe Împăratul în ziua aceea: «Doamne, 
au nu în numele Tău am proorocit, şi nu în numele Tău am făcut minuni multe? 
Şi, răspunzând, Împăratul le va zice: Amin zic vouă, nu vă ştiu pe voi!» (Matei 
7:22). Vezi, frate, că nimic nicidecum nu are unul ca acesta? Deci tu ţine în 
minte cuvintele pe care le auzi, şi îndreptează-ţi calea ta!"? 


Cum se cuvine să citim Scripturile? 


„la aminte cu toată inima la cîntarea de Psalmi şi la citirea dumnezeieşti- 
lor Scripturi şi soarbe grăsimea ce se face dintr-însele în sufletul tău, ca un 
prunc ce suge ţîța, căci dintr-însele te vei învăța plăţile faptelor bune şi va fi 
bucurie şi veselie inimii tale.” 

„Fratele meu, trezeşte-te cu întemeiere, şi sîrguieşte-te de-a pururi a te lipi 
de citirea Scripturii, ca să te înveţe cum se cade a scăpa de cursele vrăjmaşu- 
lui şi a apuca viața cea veşnică. Căci citirea dumnezeieştilor Scripturi strînge 


! Sfântul Efrem Sirul, Cuvînt după asemănarea paremiilor. 
? Sfintul Efrem Sirul, Pentru a doua venire a Domnului şi pentru citirea dumnezeieştilor 
Scripturi. 
Sfîntul Efrem Sirul, Către pustnicii din Egipt. 

mintea care rătăceşte, şi-i dă cunoştinţă către Dumnezeu. Căci scris este: «În- 
deletniciţi-vă şi cunoaşteţi că Eu sînt Dumnezeu!» (Psalm 47:10). Auzi, frate- 
le meu, că cel ce se îndeletniceşte întru dumnezeieştile Scripturi cu inimă ade- 
vărată ia cunoştinţă de Dumnezeu? Pentru aceea, frate, să nu te leneveşti de su- 
fletul tău, ci îndeletniceşte-te întru citire şi întru rugăciuni, ca să se lumineze 
mintea ta, şi ca să te faci desăvîrşit şi întreg-înțelept, întru nimic fiind lipsit!”! 

„Să nu te leneveşti de darul ce este întru tine, care s-a dat ţie prin darul lui 
Hristos! Ci grijeşte-te şi caută cu de-adinsul cum vei bine-plăcea lui Dumne- 
zeu, ca să dobîndeşti fericirea Sfinţilor. Că scris este: «Fericiţi — cei ce păzesc 
poruncile Lui şi-L caută cu toată inima lor» (Psalm 118:2). Vezi, nu cumva să 
te împiedice vrăjmaşul cînd vei voi să citeşti, aducînd asupra ta trîndăvie, şi 
aruncîndu-te întru răspîndiri şi îngrijiri şi zicîndu-ţi: Fă întîi lucrul acesta cît 
mai curînd, şi aşa, făcîndu-te fără de grijă, vei citi! Căci, atunci cînd te sfătu- 
ieşte acestea, el îți dă şi osîrdie la lucrul mîinilor. Că el aruncă în gîndul tău 
toate acestea ca să te oprească a citi. Căci, cînd ar vedea că vreun frate 
citeşte cu osteneală şi cu osîrdie şi se foloseşte, el tăbărăşte asupra lui cu prici- 
nile acestea şi cu altele, căutînd să-l împiedice. Tu dar, fratele meu, să nu-i 
crezi lui, ci fă-te ca un cerb ce însetează şi doreşte să vie la izvoarele apelor, 
adică la dumnezeieştile Scripturi, ca să bei dintru dînsele şi să-ţi răcorească 
setea ce te arde prin patimi. Bea împreună şi folosul cel dintru dînsele P? 

„Totdeauna roagă-te lui Dumnezeu să lumineze mintea ta şi să-ți arate pu- 
terea cuvintelor Lui! Căci mulţi, bizuindu-se pe propriile lor priceperi, s-au 
rătăcit şi, zicînd că sînt înţelepţi, au înnebunit, neînțelegînd cele scrise, şi au 
căzut întru huliri şi au pierit. Deci, dacă atunci cînd citeşti vei afla cuvînt greu 
de înțeles, vezi să nu te înveţe vicleanul a zice întru sine-ţi: Nu este aşa cuvîn- 
tul acesta, căci cum poate să fie aşa? — şi altele ca acestea. Ci, de crezi lui 
Dumnezeu, crede şi cuvintelor Lui şi zi către vicleanul: Mergi înapoia mea, 
satano! — căci eu ştiu că cuvintele lui Dumnezeu sînt cuvinte curate ca un ar- 
gint cu foc lămurit pămîntului şi curăţit de şapte ori, şi nimic nu este întru dîn- 
sele strîmb sau răzvrătit. Ci toate sînt bune înaintea celor ce le înțeleg şi drep- 
te celor ce află cunoştinţă. Iară eu nepriceput sînt şi nu le cunosc, însă ştiu că 
sînt scrise duhovniceşte. Căci zice Apostolul că «Legea este duhovnicească» 
(Romani 7:14). Apoi, caută la cer şi zi: Doamne, cred cuvintelor Tale, nu gră- 
iesc împotrivă, ci mă bizuiesc cuvintelor Sfîntului Duh! Deci Tu, Doamne, 
mîntuieşte-mă, ca să aflu har înaintea Ta, că eu altceva nu caut, fără numai ca 
să mă mâîntuiesc, să dobîndesc mila Ta, Îndurate.”* 


! Sfântul Efrem Sirul, Pentru a doua venire a Domnului şi pentru citirea dumnezeieştilor 
Scripturi. 

„Datori sîntem a primi dogmele Bisericii şi socotelile învățăturilor despre 
dumnezeieştile Scripturi şi despre zidirile cele simţitoare şi cele gînditoare din 
credința adevărată şi din întrebarea celor iscusiți, ca să nu cădem degrabă, 
întărindu-ne întru a noastră înţelegere, precum zice Sfîntul Dorothei.”! 


Cînd să citim Scripturile? 


„Ziua şi noaptea să nu lipsească cuvîntul lui Dumnezeu din gura ta, cuge- 
tarea dumnezeieştilor Scripturi să fie lucrarea ta necontenită. Să ai Psaltire şi 
să înveţi Psalmii, ca, răsărind, soarele să vadă cartea în mîinile tale.”? 

„Sîrguieşte-te a citi întru dumnezeieştile Scripturi şi a stărui întru rugă- 
ciuni! Căci, de cîte ori vei vorbi printr-însele cu Dumnezeu, de atîtea ori se 
sfințeşte trupul şi sufletul tău. Aceasta dar cunoscînd-o, fratele meu, sîrguieş- 
te-te încă mai adeseori a citi întru dînsele!”* 


Ce putere au Scripturile? 


Răspunde Sfîntul Apostol Petru tot printr-o întrebare (Joan 6:68): „Doam- 
ne, la cine ne vom duce? Tu ai cuvintele vieţii celei veşnice.” Iar Sfîntul 
Epifanie adaugă: „De nevoie este cîştigarea cărților creştineşti la cei ce pot să 
le dobîndească. Că şi numai vederea cărților ne face mai pregetători către pă- 
cat şi ne îndeamnă să ne ridicăm către dreptate. Mare întărire spre a nu păcătui 
este citirea Scripturilor.”* 

„«Dacă şarpele a muşcat fără să şuiere, nu este nici un folos celui ce-i des- 
cîntă.» (Ecclesiast 10:11) Zicerea că muşcătura şarpelui care tace este primej- 
dioasă vrea să spună că — dacă un simțămînt sau un gînd diavolesc n-a fost dat 
pe față prin mărturisirea către un cîntăreţ, către un bărbat duhovnicesc adică, ce 
lecuieşte deîndată rana prin stihurile Scripturii, scoțind din inimă veninul vătă- 
mător al şarpelui — atunci cel în primejdie nu va putea fi ajutat şi va muri.”5 


Au Scripturile putere asupra patimilor trupeşti? 


„Pentru a dobîndi şi a rămîne stăpîn pe o desăvîrşită curăţie a trupului, 
nu-i de ajuns numai postul în sine, de nu-i va fi luat-o înainte căinţa inimii, o 


' Sfintul Petru Damaschin, Cartea înfii. 
? Sfîntul Athanasie cel Mare, Despre feciorie. 
i p 
Sfîntul Efrem Sirul, Pentru a doua venire a Domnului şi pentru citirea dumnezeieştilor 
Scripturi. 
+ Patericul egiptean, colecţia alfabetică. 
5 Sfintul loan Casian, Convorbiri duhovniceşti. 

stăruitoare rugă împotriva duhului cel necurat şi o necurmată cugetare adînci- 
tă în Scripturi.” 

„Nu este nimic aşa de îndestulat spre surparea din suflet a năravurilor des- 
frînării şi a izgoni pomenirile ce se mişcă, şi se scoală în trup şi fac văpaie tul- 
burătoare, precum a fi cufundat întru dorul învățăturii şi a goni în urma adîn- 
cimii înțelegerilor dumnezeieştilor Scripturi. 

Cînd gîndurile s-ar face deplin cufundate întru dulceaţa gonirii pe urma în- 
țelepciunii celei înviestierite în cuvintele Scripturii, omul lasă lumea în spa- 
tele său, şi uită toate cele dintr-însa şi şterge din suflet toate pomenirile care 
lucrează chipurile întrupării lumii. De multe ori, nu-şi mai aminteşte nici chiar 
de trebuinţa gîndurilor celor din obicei care cercetează firea, şi însuşi sufletul 
petrece întru uimire prin întîmpinările cele noi care se ridică din marea taine- 
lor Scripturilor. 

Şi iarăşi — chiar dacă mintea ar înota pe faţa apelor, adică a mării dumne- 
zeieştilor Scripturi, şi nu ar putea cufunda înțelegerile sale întru marea adînci- 
me ca să priceapă toate comorile dintru adîncul ei — destul îi este ei cugetarea 
aceasta, prin puterea dorului ei, ca să-şi lege tare gîndurile printr-o gîndire a 
minunii şi ca să le împiedice a alerga către firea trupului, după cum a zis oare- 
care din purtătorii-de-Dumnezeu. Şi zice aceasta fiindcă inima este slabă şi nu 
poate suferi răutăţile care o întîmpină de la războaiele din afară şi de la cele 
din lăuntru. Şi ştiţi că gîndul cel trupesc este greu. Dacă inima nu va zăbovi 
întru învățătură, nu poate răbda tulburarea năvălirii trupului. SA 


Au Scripturile putere asupra patimilor sufleteşti? 


„Rugăciunea necurmată este arma cea mai puternică în drumul desăvîrşirii 
sufleteşti. Sfînta rugăciune este aceea care coboară asupra omului darul Du- 
hului Sfînt. Taina rugăciunii — spune Nichita — nu se îndeplineşte în anumite 
ore hotărîte, căci toată vremea ce rămîne în afara acestora este timp pierdut. 
Rugăciunea trebuie făcută deci neîncetat. Din citirea Sfintelor Scripturi vine 
lumina înțelegerii, care, după aceea, se schimbă cu dumnezeiască schimbare. 
Trebuie a ne instrui în aşa fel ca mintea să ajungă a pluti oarecum în Legea 
Domnului, după călăuzirea căreia se cuvine a ne întocmi şi viața. Cînd omul 
îşi într-armează sufletul cu cuvîntul lui Dumnezeu, el se umple de acea înțe- 
lepciune care-l ajută să deosebească ce este bine şi ce este rău. Citirea să se 
facă în singurătate şi toată luarea aminte să fie adîncită în adevărurile Sfintei 
Scripturi, din care să primească într-însul acea căldură care porneşte izvorul 


! Sfintul Ioan Casian, Despre duhul curviei. 
2 Sfintul Isaac Sirul, Omilia întîi. 

lacrimilor, căci acestea încălzesc pe om în întregime şi-l umplu de daruri du- 
hovniceşti care-i înviorează mintea şi inima mai mult decît orice cuvinte.” 


Este nepotrivire în Scripturi? 


„Socotind cel ce s-a luminat puţin toată citirea sau cîntarea Psalmilor, află 
cunoştinţă şi cuvîntare de Dumnezeu, şi pe fiecare Scriptură mărturisită de 
cealaltă Scriptură. lar celui ce are mintea încă neluminată i se pare că dumne- 
zeieştile Scripturi au împotriviri;, ci nu este întru dumnezeieştile Scripturi 
aceasta! Să nu fie! [...] Iar [părutele nepotriviri sînt] lucrul necunoştinței 
noastre, şi nu este dator cineva a prihăni Scripturile, ci cu toată puterea a le 
păzi precum se află, iar nu după voia lor.”2 


Pot Scripturile să ne rătăcească? 


Doar dacă nu le citim cu smerenie, precum arată Sfinţii Bisericii: 

„Şi îndelunga-răbdare a Domnului nostru socotiți-o drept mîntuire, pre- 
cum v-a scris şi iubitul nostru frate Pavel după înțelepciunea dată lui, cum 
vorbeşte despre acestea în toate epistolele sale, în care sînt unele lucruri cu 
anevoie de înţeles, pe care cei neştiutori şi neîntăriți le răstălmăcesc, ca şi pe 
celelalte Scripturi, spre a lor pierzare” (2 Petru 3:15, 16). 

„Aşadar, dacă vrei să ajungi la cunoştinţa cea adevărată a Scripturilor, gră- 
beşte-te să-ți însuşeşti mai întîi umilința statornică a minții, care te duce nu la cu- 
noştinţa care trufeşte, ci la cea care te luminează prin trăirea dragostei de oameni. 
Nu este cu putință ca o minte necurată să dobîndească darul cunoștinței duhovni- 
ceşti. Fereşte-te cu toată băgarea de seamă ca nu cumva, din rîvna cititului, să se 
nască nu lumina cunoștinței, nici acea slavă veşnică ce se făgăduieşte prin lumi- 
narea dată de învățătură, ci uneltele pieirii, datorită deşertăciunii şi trufiei.”3 


Cine tilcuieşte Scripturile? 


„Atunci [Hristos] le-a deschis mintea [Apostolilor] ca să înțeleagă Scripru- 
rile” (Luca 24:45). 

„Nu cuteza să tîlcuieşti tu însuţi Evanghelia şi celelalte cărți ale Sfintei 
Scripturi! — spune Sfîntul Ierarh Ignatie Briancianinov. Scriptura a fost întoc- 
mită de către sfinţii Prooroci şi Apostoli, întocmită nu după bunul plac, ci din 
insuflarea Sfîntului Duh: «Toată proorocia Scripturii nu se face cu a sa dezle- 


! Sfintul Serafim de Sarov, Convorbire cu Motovilov. 
2 Sfîntul Petru Damaschin, Cartea întîi. 
3 Sfîntul loan Casian, Convorbiri duhovniceşti. 

gare. Pentru că niciodată nu s-a făcut proorocie prin voia oamenilor, ci oame- 
nii cei sfinți ai lui Dumnezeu au grăit purtîndu-se de Duhul Sfînt» (2 Peru 
1:19-21). Aşadar, cum să nu fie o nebunie tîlcuirea ei după bunul plac? Sfîntul 
Duh, Care a grăit prin Prooroci şi Apostoli cuvîntul lui Dumnezeu, l-a tîlcuit 
prin Sfinţii Părinți. Atât cuvîntul lui Dumnezeu, cît şi tîlcuirea lui sînt dar al 
Sfîntului Duh. Numai această tîlcuire o primeşte Sfînta Biserică Ortodoxă! 
Numai această tîlcuire o primesc adevărații ei fii! Cel care tîlcuieşte după bu- 
nul plac Evanghelia şi întreaga Scriptură leapădă prin aceasta tîlcuirea ei de 
către Sfinţii Părinţi, de către Sfîntul Duh. Cel care leapădă tîlcuirea Scripturii 
de către Sfîntul Duh leapădă, fără nici o îndoială, însăşi Sfinta Scriptură.” 

Lucrul fiind atît de însemnat, Sfintele Soboare ale Bisericii au statornicit 
un Canon osebit în această privinţă: „Se cuvine ca în toate zilele, iar mai cu 
deosebire în Duminici, proiestoşii bisericilor să-i înveţe pe toți clericii şi pe 
norod cuvintele bunei-credințe, culegînd din dumnezeiasca Scriptură înţelesu- 
rile şi judecăţile adevărului. Și să nu calce hotarele cele acum puse sau preda- 
nia Părinților purtători de Dumnezeu. Ci, şi cuvînt scripturistic de s-ar porni, 
pe acesta să nu-l tîlcuiască altfel decît cum au aşezat luminătorii şi învățătorii 
Bisericii prin cărţile lor. Şi mai mult întru acestea să sporească, decât alcătuind 
cuvinte ale lor, ca nu cîndva, poate, nefiind îndestulaţi la aceasta, să cadă din 
cuviință. Căci, prin învăţătura mai-înainte zişilor Părinţi învățindu-se, noroa- 
dele cele alese şi bune şi cele nefolositoare şi vrednice de lepădat îşi vor în- 
drepta viața spre mai bine şi nu vor fi vînate de patima necunoştinței; ci, luînd 
aminte la învățătură, se vor ascuţi spre a nu pătimi rău şi, de frica muncilor 
celor ce se gătesc, îşi vor lucra mâîntuirea.”! 

Şi, urmând celor zise mai sus, acelaşi Sfînt Ignatie adaugă: „Însuşeşte-ţi gîn- 
direa şi duhul Sfinților Părinţi prin citirea scrierilor lor. Sfinţii Părinţi au atins 
țelul: mîntuirea. Și tu vei atinge acest țel prin mersul firesc al lucrurilor. Fiind 
într-un cuget şi într-un suflet cu Sfinţii Părinţi, te vei mîntui. Cerul i-a primit pe 
Sfinţii Părinţii în fericitele sale sînuri. Prin acest fapt, el a dat mărturie că 
gîndurile, simțţirile şi faptele Sfinţilor Părinţi îi sînt plăcute. Sfinţii Părinți şi-au 
zugrăvit gîndurile, inima şi lucrarea în scrierile lor. Asta înseamnă că scrierile 
Părinților sînt călăuză nerătăcită către Cer, mărturisită de Cerul însuşi. 

Toate scrierile Sfinţilor Părinţi sînt alcătuite sub insuflarea sau înrîurirea 
Sfîntului Duh. Minunată este împreună-glăsuirea lor, minunată este ungerea 
lor de sus! Cel care se călăuzeşte după ele are drept călăuză, fără îndoială, Du- 
hul Sfînt. 

Toate apele pămîntului se revarsă în ocean şi poate că oceanul este izvorul 
tuturor apelor pămîntului. Toate scrierile Părinților se reunesc în Evanghelie, 


! Canonul al 19-lea al celui de al 6-lea Sfint Sinod a toată lumea. 

toate amintesc de ea, ca să ne înveţe a împlini întocmai poruncile Domnului 
nostru Iisus Hristos; izvorul şi sfîrşitul lor, al tuturor, e Sfinta Evanghelie. Sfin- 
ţii Părinţi ne învață cum să ne apropiem de Evanghelie, cum s-o citim, cum să o 
înțelegem aşa cum trebuie, ce ajută şi ce împiedică înțelegerea ei şi, ca atare, la 
început, citeşte mai mult scrierile Sfinților Părinţi, iar după ce acestea te vor în- 
văţa cum să citeşti Evanghelia, citeşte cu precădere Evanghelia. 

Să nu socoți că-ţi e de ajuns numai citirea Evangheliei, fără citirea Sfinţi- 
lor Părinţi! Acesta e un gînd trufaş, primejdios. Mai bine să te aducă la Evan- 
ghelie Sfinţii Părinţi ca pe un fiu iubit, ce a fost pregătit pentru aceasta prin 
scrierile lor. Mulţi, toți care i-au lepădat nebuneşte şi cu trufie pe Sfinţii Pă- 
rinţi, care s-au apropiat nemijlocit, cu îndrăzneală oarbă, cu minte şi inimă ne- 
curate de Evanghelie, au căzut în rătăcire pierzătoare. Pe aceştia, i-a lepădat 
Evanghelia; ea îi îngăduie la sine numai pe cei smeriți. 

Citirea cărților Părinților e maica şi împărăteasa tuturor virtuților. Din citi- 
rea cărților Părinților deprindem adevărata înțelegere a Sfintei Scripturi, cre- 
dința dreaptă, vieţuirea după îndreptarul poruncilor evanghelice, adînca cin-: 
stire pe care se cuvine să o avem faţă de ele: într-un cuvînt, mîntuirea şi desă- 
vîrşirea creştină. 

După ce povăţuitorii duhovniceşti s-au împuţinat, citirea scrierilor Părin- 
ților a devenit călăuza de căpetenie pentru cei ce doresc să se mîntuiască şi 
chiar să atingă desăvîrşirea creştină. 

Pe Sfinţii Părinţi trebuie să-i citim cu rîvnă, cu luare-aminte şi în chip sta- 
tornic. Vrăjmaşul nostru nevăzut, care urăşte glasul adeverinţei (Pilde 11:15), 
urăște acest glas mai ales cînd el vine din partea Sfinţilor Părinţi. Acest glas 
dă în vileag meşteşugurile vrăjmașului nostru, viclenia lui, descoperă cursele 
lui, felul în care lucrează el; drept aceea, vrăjmaşul se înarmează împotriva 
citirii Sfinţilor Părinţi prin felurite cugetări trufaşe și hulitoare, se străduieşte 
să-l arunce pe nevoitor în vîrtejul grijilor deşarte, ca să-l abată de la citirea cea 
mâîntuitoare, îl luptă prin trîndăvie, plictiseală, uitare. Din acest război împo- 
triva citirii Sfinţilor Părinţi trebuie să ne dăm seama cît de mîntuitoare armă 
este ea pentru noi şi cît o urăşte vrăjmașul.”! 


* 


După toate cele zise mai sus, e lesne de înțeles cîtă însemnătate are Tilcui- 
rea epistolelor Sfîntului Apostol Pavel, ţinînd seama că întru acestea se desco- 
peră întreaga taină a întrupării lui Hristos-Dumnezeu, taina evangheliei Sale 
(a bunei Sale vestiri). Aceasta a şi fost pricina pentru care ne-am încumetat să 
diortosim (să îndreptăm) tălmăcirea cărții Sfîntului Teofilact şi a Sfîntului Ni- 


' Sfintul Ignatie Briancianinov, Experienţe ascetice, vol. |, Editura Sophia. 

codim, urmînd singura ediție tipărită la noi, în 1904, după manuscrisul lui Ve- 
niamin Costache. 

Trebuie spus că, în acea formă, cartea era de necitit, atît datorită tălmăcirii, 
pe care Mitropolitul Veniamin nu a mai apucat să o revizuiască, dar şi primu- 
lui editor şi tipografului, care au adăugat şi ei o seamă de greşeli, pentru a că- 
ror desluşire a trebuit de multe ori să mergem la originalul grecesc. Acesta fi- 
ind materialul, ne-am străduit totuşi să nu facem o altă tălmăcire, ci doar să 
refacem punctuaţia, topica şi sintaxa, care nu aveau de cele mai multe ori nici 
o noimă. Cu toate acestea, o schimbare tot am făcut: am suprimat cîteva note 
ale Cuviosului Nicodim, şi anume acelea în care îi cita pe filosofii păgîni (Pla- 
ton şi Aristotel), pe eretici (Orighen, Didim cel Orb), şi pe oarecari Fericiți 
Apuseni (Augustin, leronim, Prosper). Făcînd aceasta, am cumpănit bine şi 
folosul, şi paguba. Folosul e că nu facem publicitate mincinoasei „filosofii” 
păgîneşti, ereticilor şi unor autori cărora — orice s-ar spune — le lipseşte duhul 
ortodox. În ce priveşte paguba, putem spune că nu este de fel, căci cei pe care 
i-am pomenit nu îmbogăţeau cu nimic tîlcuirile marilor sfinți şi învățători an- 
tologaţi în josul paginii (să ţinem seama că notele Cuviosului Nicodim ocupă 
mai mult de două treimi din volumul cărții). Cu alte cuvinte, nimic nu mai 
poate fi adăugat după cele spuse de insuflaţii de Dumnezeu Dionisie Areopa- 
gitul, Maxim Mărturisitorul, loan Gură de Aur, Vasilie cel Mare, Grigorie Te- 
ologul, Grigorie al Nyssei, Teodorit al Chirului, Fotie, ori Ambrozie al Me- 
diolanului. Totuşi, poate că mă va întreba cineva: Atunci de ce Cuviosul a ţi- 
nut să-i cuprindă şi pe aceşti păgîni, eretici şi apuseni lipsiţi de duh ortodox? 
La aceasta răspundem că Sfîntul Nicodim a vrut (ca de obicei) să alcătuiască o 
lucrare atot-cuprinzătoare, din care să nu lipsească nimeni care a vorbit, fie şi 
pe departe, de cele tîlcuite de către Sfîntul Teofilact. Făcînd aceasta, Cuviosul 
ştia că nu e nici o primejdie de sminteală, fiindcă, la acea vreme, Grecul citi- 
tor al unei asemenea cărți avea cunoştinţele trebuincioase care să-l apere de 
înşelare. 


Ajunşi aici, ce ar mai fi de spus? Pentru cine nu ştie, vom zice că autorul 
originar al tîlcuirii epistolelor Apostolului Pavel este Fericitul şi Sfinţitul 
Teofilact, Arhiepiscopul Bulgariei, cu scaunul la Ohrida, care a trăit în veacul 


! Titlul cărții era aşa: TRIMITERILE CELE PATRUSPRĂZECE ALE SLĂVITULUI ŞI 
PREA LĂUDATULUI APOSTOL PAVEL, TÎLCUITE ELINEŞTE DE FERICITUL TEOFI- 
LACT, ARHIEPISCOPUL BULGARIEI, tălmăcite în limba cea obişnuită acum grecească şi 
împodobite cu felurite însemnări de NICODIM AGHIORITUL TRADUSE ÎN LIMBA ROMÂ- 
NĂ DE VENIAMIN COSTACHE, MITROPOLITUL MOLDOVEI ŞI SUCEVEI tipărite în zi- 
lele Majestății Sale iubitorului de Christos CAROL 1, REGELE ROMÂNIEI, BUCUREŞTI, TI- 
PO7GRAFIA CĂRŢILOR BISERICEȘTI, 1904. 

XI. În afara acestei lucrări, a scris tilcuiri la Evanghelii (vezi-le pe acelea tipă- 
rite la editura Sophia), la Faptele Apostolilor şi la Epistolele soborniceşti. 

De ce a ales Sfîntul Nicodim tîlcuirea Fericitului Teofilact? Pricina este 
aceea pe care Duhul Sfînt i-a insuflat-o şi Sfîntului Ignatie Briancianinov, 
care zice: „Datoria cea dintîi pentru un începător este de a cerceta Evangheli- 
ile şi întreg Noul Testament (întreg Noul Testament, de altfel, poate fi numit 
evanghelie, pentru că nu cuprinde altceva decît învățătura evanghelică). Pen- 
tru început va cerceta poruncile Domnului din Evangheliile lui Matei şi Luca. 
Cercetarea şi punerea în lucrare a acestor două Evanghelii vor face mult mai 
uşor de înțeles alte scrieri ale Noului Testament. La citirea Evangheliilor mai 
trebuie adăugată citirea tîlcuirii pe care le-o face Fericitul Teofilact al Bulgariei. 
Citirea acestei Tilcuiri este de netrecut;, ea îngăduie dreapta înțelegere a Evan- 
gheliei, şi ca urmare punerea ei în practică. [...] Lăsîndu-ne călăuziți în înțelege- 
rea Evangheliei de lămuririle acestui Sfînt Părinte ale cărui Tilcuiri sînt primite 
şi folosite de Biserică, noi vom rămîne credincioşi predaniei bisericeşti.” 

Dar, cum s-a înţeles deja din titlu şi din cele spuse mai înainte, cartea nu 
este însă doar a Sfinţitului Teofilact, ci şi a Cuviosului Nicodim Aghioritul 
(1748-1809), autor a 27 de scrieri, bine-cunoscut nouă din tălmăcirile ultimi- 
lor ani ale unor cărți de mare folos, precum: Dulce sfăruire, Nevoinţe duhovni- 
cești, Hristoitia, Paza celor cinci simțuri, Apantisma. Acesta nu doar că a tăl- 
măcit cartea din elina veche în cea nouă, dar a întregit-o cu tîlcuiri din Sfinţii 
Părinți de care vorbeam, cu citate din Sfînta Scriptură şi cu însemnări filolo- 
gice. Astfel Cuviosul a izbutit să alcătuiască o lucrare uimitoare, pe care o pu- 
tem numi pe drept cuvînt neprețuită vistierie de bunătăţi duhovniceşti. A fost 
tipărită la Veneţia, în 1819. 


Cu ajutorul lui Dumnezeu vom da tiparului şi celelalte 13 tîlcuiri ale Sfin- 
ților Teofilact şi Nicodim la epistolele Sfîntului Pavel, la care lucrăm în aceste 
zile. 


La prăznuirea Fericitului Teofilact al Ohridei, 2004 
Florin Stuparu şi monahul Filotheu Bălan 


! Sfântul Ignatie Briancianinov, Fărîmiturile ospătului, Alba Iulia. 

Pricina epistolei către Romani'“, 
după dumnezeiescul Hrisostom, Teodorit, 
Teofilact şi Icumenie”” 


Deasa citire a dumnezeieştilor Scripturi aduce pe om la cunoştinţa lor, căci 
nemincinos este Domnul, Care a zis: „Căutaţi, şi veţi afla! Bateţi, şi se va des- 
chide vouă!” (Matei 7:7). Deci, dacă le vom citi adeseori şi cu sîrguință, şi noi 
vom afla tainele epistolelor Fericitului Pavel, fiindcă Pavel i-a întrecut pe toți 
Apostolii întru cuvîntul învățăturii. Şi după cuviință i-a covirşit, pentru că el a 
ostenit mai mult decît toți la propovăduirea evangheliei“, de aceea a şi luat mai 
cu îmbelşugare darul Preasfîntului Duh. Iar covîrşirea învățăturii acestui Apos- 
tol se arată nu numai din epistolele sale, ci şi din Faptele Apostolilor: atunci 
cînd l-a îndreptat pe slăbănog, noroadele din Listra şi din Dervi, cetăţile Licao- 
niei, văzînd minunea, „în limba licaonă, (...) au numit pe Varnava: «Zeus», iar 
pe Pavel: «Hermes», fiindcă acesta era purtătorul cuvîntului” (Faptele Aposto- 
lilor 14:12), căci Hermes” se socotea de Elini a fi dumnezeul bunei-limbuţii. 

Epistola către Romani e cea dintîi a Apostolului Pavel nu pentru că a fost 
scrisă cea dintii, de vreme ce mai înainte de ea le-a scris pe cele două către 
Corinteni, iar înainte de acestea pe cele două către Tesaloniceni. Căci, scriind 
a doua oară către Corinteni, despre milostenia ce se trimitea la Ierusalim, zi- 
cea: „Ştiu osîrdia voastră, cu care pentru voi mă laud către Machidoneni” (2 
Corinteni, 9:2), adică Tesaloniceni. Dar şi Epistola către Galateni este mai 
înainte decît aceasta către Romani.“ Deci, pentru ce e rînduită întîi aceasta? 


3 Aceasta s-a scris — după Meletie — în anul 24 ori 27 după înălțarea Domnului (Iszoria 
Bisericii, tom I, foaia 41). (n. aut.) 

37 Episcop de Trica, pe la anul 990. (n. m.) 

3 Nu e vorba de vreo carte a Evangheliei (cum se va arăta în amănunt ceva mai la vale), ci 
de buna vestire a mîntuirii oamenilor prin lisus Hristos. (n. m.) 

3 Hermes cel bun de gură, solul zeilor. (n. m.) 

“0 Bagă de seamă că — după înțeleptul Teodorit — cea dintii epistolă, după vremea în care 
le-a scris Pavel, este întîia către Tesaloniceni. lar aceasta către Romani este a şaptea, după 


19 


Pentru că, în dumnezeiasca Scriptură, rînduiala după vreme nu se păzeşte cu 
scumpătate. De pildă, cei doisprezece Prooroci — deşi nu îşi urmează, ci sînt 
foarte departe unul de altul după vremi — cu toate acestea, în Scriptura cea ve- 
che, se află următori unul altuia după rînduiala cărților lor. 

Pavel scrie Romanilor întîi pentru că avea datoria de a fi slujitor lui Hris- 
tos şi a propovădui evanghelia [buna vestire, cum ziceam, n. m.] şi în scris, şi 
al doilea pentru că Roma şi cei ce locuiau într-însa era cap al lumii, iar cel ce 
este de folos capului este de folos şi trupului. Pavel trimite însă cartea“! aceas- 
ta mai înainte de a-i vedea pe Romani, ci auzind numai de dînşii şi dorind să-i 
vadă. Şi scrie într-însa că „neamurile”*? au fost chemate de Dumnezeu la cre- 
dință; că tăierea împrejur a fost pînă la oarecare vreme, dar acum a încetat; că, 
prin lisus Hristos, a fost dezlegat păcatul lui Adam şi a trecut umbra Legii. Şi, 
ca să arate că Dumnezeu a chemat toate neamurile, îi mustră pe Elini*, fiind- 
că Dumnezeu, prin făpturile lumii, a arătat lor a Sa cunoştinţă şi puterea Sa 
cea pururea vecuitoare“f, iar ei nu au voit a-L cunoaşte pe Dumnezeu din făp- 
turile Lui, ci chiar pe acelea le-au făcut dumnezei. Aşadar, ei nu au păzit legea 
cea firească, înfiinţată întru toţi oamenii, din care pricină şi erau sub păcat. 
Mustră însă şi pe Evrei, pentru că nu au păzit legea scrisă şi, prin călcarea Le- 
gii, ÎL necinsteau pe Dumnezeu. Astfel, mustră amîndouă neamurile — şi pe 
Elini, şi pe Evrei — ca pe nişte păcătoşi şi fără de lege, dovedind prin urmare 
că toți erau supuşi osîndirii şi muncii, şi de aceea aveau trebuință de Mîntui- 
torul şi Izbăvitorul Iisus Hristos, ca să le ierte păcatele şi să-i slobozească de 
osîndă. 

ŞI, din acestea, încheie spunînd că darul şi chemarea lui lisus Hristos s-au 
făcut deopotrivă şi ludeilor, şi Elinilor, adică „neamurilor”; şi că, de vreme ce 
au fost chemate „neamurile”, tăierea împrejur şi umbra Legii au trebuit să în- 
ceteze. Pentru că nici Avraam nu s-a îndreptat după ce s-a tăiat împrejur, ci 
mai înainte de a se tăia împrejur; şi, din „Avram”, s-a numit „Avraam”, adică 
„tată al multor neamuri”, pentru credinţa ce a arătat mai înainte de tăierea îm- 


cele două către Tesaloniceni, după cele către Corinteni, după cea dintii către Timotei şi după 
cea către Tit. Aceasta către Romani este înaintea celei către Galateni, a celei către Filipeni, a 
celei către Filimon, a celei către Efeseni, a celei către Coloseni, a celei către Evrei şi a celei 
de-a doua către Timotei, cea mai de pe urmă decit toate (în Prozeoria, adică înainte-cercetarea 
epistolelor lui Pavel). (n. aut.) 

“1 carte = scrisoare (n. m.) 

ai Sfînta Scriptură numeşte „neamuri” toate noroadele lumii care nu primiseră cuvîntul 
adevărului, spre deosebire de Israil, norodul ales al lui Dumnezeu. (n. m.) 

“ Prin „Elini” se înțeleg aici toți păgînii din împărăţia romană, moștenitoare a aceleia ele- 
nistice întemeiată de Alexandru Machidon, care cuprindea aproape întreaga lume. (n. m.) 

+ vecuitor = existent (n. m.) 


20 


prejur. Şi arată că, după ce s-a îndreptat, Patriarhul a luat tăierea împrejur 
pentru ca aceasta să fie semn la cei născuţi dintr-însul după trup, pînă ce se 
vor naşte neamurile care vor trăi după credinţa lui (pe care a avut-o înainte de 
tăierea împrejur), ele fiind acei „fii” pentru care s-a şi numit „Avraam”. Şi 
aşa, atunci trebuia să înceteze semnul tăierii împrejur; pentru că, fireşte, cînd 
se înfăţişează lucrurile ce se însemnează, atunci negreşit încetează semnele lor 
ce se făceau mai înainte de ele. Iar dacă Evreii silesc „neamurile” a se tăia îm- 
prejur, să înceteze şi de a mai numi numele lui Avraam, ci să-l numească pe el 
numai „Avram”! Căci, de vreme ce Dumnezeu l-a numit „Avraam” pentru că 
urma a se face „tată al multor neamuri”, atunci „neamurile” sînt fiii lui şi nu 
trebuie a se tăia împrejur; şi nici Evreii, fiii lui după trup, nu se cuvine a se 
mai tăia împrejur, pentru ca să se facă adevărat numele lui Avraam, al tatălui 
„neamurilor”, de vreme ce nu mai are nimeni trebuință de tăierea împrejur şi 
nici de restul umbrei Legii, fiind de ajuns doar credinţa lui Avraam. 

Şi mai arată că nu s-ar fi făcut izbăvire şi dar ludeilor şi „neamurilor”, 
dacă nu s-ar fi dezlegat mai înainte vechiul păcat al lui Adam, care era semă- 
nat întru toţi oamenii. Şi acesta nu se putea dezlega prin altcineva, fără numai 
prin lisus Hristos, Fiul lui Dumnezeu. Iar Fiul lui Dumnezeu nu putea dezlega 
acest păcat altfel, fără numai purtînd trup şi făcîndu-Se om, pătimind şi mu- 
rind pentru toți oamenii, şi astfel, prin moartea Sa, slobozindu-i pe toți de pă- 
cat şi de moarte. Şi, precum printr-un singur om, Adam, au intrat în lume pă- 
catul şi moartea, tot aşa şi printr-un alt singur om, lisus Hristos, s-au dat darul 
Şi viaţa. 


TÎLCUIRE LA EPISTOLA CÂTRE ROMANI 


CAPITOLUL 1 


1 Pavel, 


Nici Moisi, nici mulți alţii după Moisi, nici dumnezeieştii Evanghelişti nu 
Şi-au scris numele la începutul scrierilor lor, iar acest fericit Apostol scrie mai 
întîi numele său în toate epistolele. Pentru ce face aceasta? Din două pricini. 
Întîi, pentru că cei amintiţi scriau oamenilor aflați de față sau celor ce erau 
aproape, iar el îşi trimitea scrisorile unora ce se aflau departe; aşadar, cu drept 
cuvînt punea numele său la început. Și, al doilea, pentru că păzea legea şi 
rînduiala alcătuirii epistolelor, întru care se obişnuieşte a se scrie la început 
numele trimițătorului.* La Epistola către Evrei însă, Pavel nu scrie înainte 
numele său, fiindcă aceia îl vrăjmăşeau. Pentru aceasta, ca să nu se tulbure în- 
dată, auzind de el, şi să nu primească epistola, înadins şi-a ascuns numele la 
început. (Vezi la pricina epistolei aceleia.) 

Dar pentru care pricină, din „Saul”, s-a numit „Pavel”? Pentru ca să nu se 
arate mai înjosit cu aceasta decît Petru, căpetenia Apostolilor, care, din „Si- 
mon”, s-a numit „Kifa”, „ce se tîlcuieşte «Petru»” (Joan 1:43); şi decît Iacov 
şi Ioan, fiii lui Zevedeu, care apoi s-au numit „fii ai tunetului” (Marcu 3:17). 


rob 


Multe sînt chipurile slujirii. Astfel, cineva este rob al lui Dumnezeu din 
facere şi din zidire, pentru că toate făpturile sînt ale lui Dumnezeu: „Toate — 


15 Că aşa obişnuiau cei vechi a scrie în epistolele lor — după Fotie [Patriarh al Constanti- 
nopolei, veacul al IX-lea, n. m.]: „Claudius Lysias, prea-puternicului procurator Felix, saluta- 
re!” (Faptele Apostolilor 23:26); „Filip, lui Aristotel, fii sănătos!” „Alexandru, lui Aristotel, 
să se bucure!” Ori — după acelaşi Fotie — Pavel pune înainte numele său fiindcă nu voia nici 
gura a deschide, nici condeiul a-l mişca, fără a pomeni facerea de bine dobîndită de la Dom- 
nul, dintru a Căruia milă avea numele „Pavel”. (n. aut.) 

zice — sînt roabe ale Tale” (Psalm 118:91). Altcineva este rob al lui Dumne- 
zeu din credință, pentru care acelaşi Pavel a zis: „,(...) v-aţi supus (adică aţi 
slujit“) din toată inima dreptarului învățăturii căreia ați fost încredinţați” (Ro- 
mani 6:17). Este cineva rob al lui Dumnezeu şi din chipul vieţuirii, după care 
Moisi se zice „slugă a Domnului”, adică rob”. Iar Pavel era rob al lui Hris- 
tos“ în toate chipurile acestea. 


al lui lisus Hristos, 


Aici, Pavel pune înainte numirile iconomiei [lucrării proniei, n. m.] Dom- 
nului, suindu-se de la cele de jos la cele de sus. Căci Domnul, după întrupare, 
S-a numit „lisus” şi „Hristos” fiindcă S-a uns nu cu untdelemn simţit, ci cu 
Sfîntul Duh, Care cu adevărat este mai desăvîrşit decît untul de lemn.“ Iar cum 
că este şi ungere care se face fără untdelemn, numai cu Sfîntul Duh, ascultă-l 
zicînd pe cîntătorul de Psalmi: „Nu vă atingeți de unşii Mei!” (Psalm 104:5) — 
cuvîntul acesta fiind despre unşii cei mai dinainte de Lege, adică despre Avra- 
am, Isaac şi Iacov, cînd nici numele untului de lemn pentru ungere nu era. 


“ Pavel tilcuieşte ascultarea ca robie şi în altă parte, zicînd: „Au nu ştiţi că celuia ce vă 
daţi robi spre ascultare, robi sînteți celui căruia vă supuneţi?” (Romani 6:16). (n. aut.) 

+! În Ieşire, Moisi se numeşte „slujitor al Domnului” (eşirea 4:10), iar Iisus al lui Navi 
era „slujitorul său” (Ieşirea 33:11). În cartea lui lisus Navi, aceiaşi se numesc „robi ai Dom- 
nului”: „Moisi — zice — robul Domnului”, şi „Iisus, fiul lui Navi, robul Domnului” (isus Navi 
14:7; 22:5 şi 24:29). (n. aut.) 

*% După Icumenie, Pavel scrie la începutul acestei epistole numirea de „slugă” — iar nu de 
„apostol”, precum obişnuieşte a face în celelalte epistole — ca să aducă pe Romani la temerea şi 
evlavia lui Iisus Hristos. Pentru că ei erau aşa de mîndri, încît hotărau drept dumnezei pe cei ce îi 
voiau. Astfel — precum zice Evsevie (cartea a II-a, capitolul 2) — ighemonul Iudeii a scris kesa- 
rului Tiberiu că Iisus Hristos Se propovăduieşte Dumnezeu, ca Unul ce face minuni, iar kesarul şi 
senatul nu au primit numele acesta, dar nu pentru că El ar fi fost nevrednic a Se numi Dumnezeu, 
ci fiindcă luase numirea fără socotinţa lor! Aceasta a fost însă o iconomie dumnezeiască, pentru 
ca să nu se arate că lisus Hristos a fost numit Dumnezeu cu hotărîre şi alegere omenească. 

Iar Hrisostom, tîlcuind acestea împreună cu Teofilact (mai ales Teofilact luînd acestea de 
la Hrisostom), zice: „Deci, de vreme ce Pavel era rob după toate chipurile robiei, el pune 
aceasta în loc de o prea-mare dregătorie, zicînd: «rob al lui lisus Hristos».” (n. aut.) 

| i [...] Ci ungerea aceasta se numeşte şi „hristos”, cu numirea Celui ce, după trup, S-a uns 
de Duhul — cum zice marele Vasilie: „Fiindcă toată lucrarea Fiului se arată prin Duhul, 
«Domn» Se numeşte Duhul, cu numele Domnului, şi «uns» («hristos») cu numele lui Hristos” 
(Cuvînt despre botez). Aceasta însă o ia din acea zicere apostolească: „Cine nu are Duhul lui 
Hristos, acela nu este al Lui”, adăugînd: „Iar de este Hristos întru noi...”, în loc de a zice: „lar 
de este Duhul întru noi... ” (la fel). 

Însă, după Teologul Grigorie, „Hristos” S-a numit pentru firea Sa dumnezeiască, căci 
„pentru aceasta are loc ungerea omenirii” (Cuvîntul al doilea despre Fiul). (n. aut.) 

chemat de El 


lar această vorbă, „chemat”, e semn al smeritei cugetări, Pavel aratînd ast- 
fel că el nu L-a căutat şi nici nu L-a aflat pe Hristos de sine-şi, ci a venit la 
Hristos fiind căutat şi chemat de El. Pentru că Domnul l-a chemat pe dînsul 
din cer, prin vederea aceea mai strălucită decît soarele, precum istorisesc 
Faptele Apostolilor în capitolul 2 he 


apostol, 


Pavel a adus această numire spre osebirea de alții, fiindcă toți credincioşii 
se numesc „chemaţi”, însă doar pînă ce vor crede. lar eu — zice — am luat şi 
numirea de „apostol” [trimis, n. m.], pe care a luat-o şi Hristos, trimis fiind de 
Tatăl”!. Că a zis Domnul către Pavel: „Mergi, că Eu te voi trimite departe, la 
«neamuri»” (Fapte 22:21). 


osebit spre evanghelia lui Dumnezeu, 


Adică: „ales spre slujba evangheliei”. Pavel a fost osebit spre evanghelie 
încă şi după alt cuvînt, fiind adică înainte-hotărit, precum zice Dumnezeu şi 
către Ieremia: „Mai înainte de a te scoate pe tine din pîntece, te-am sfințit” 
(leremia 1:5), adică: „te-am rînduit spre proorocie”. Şi Pavel zice pentru 
sine-şi: „(...) cînd a binevoit Dumnezeu, Cel ce m-a ales din pîntecele maicii 
mele” (Galateni 1:15).? Şi nu în deşert zice Pavel: Sînt chemat şi osebit spre 
evanghelie — ci, scriind Romanilor celor mîndri, prin cuvintele acestea se arată 
vrednic de crezare, ca un ales de Dumnezeu. 


* Coresi [Gheorghe Coresi, teolog, filosof şi doctor din veacul al XVI-lea, n.m.], ştiind 
limba evreiască, zice că şi „Saul”, numele cu care Domnul a chemat pe Pavel din cer, va să 
spună „chemat”. Iar Sfîntul Maxim zice că „Saul” se tîlcuieşte „ascultare a lui Dumnezeu” 
(capitolul 54 al sutei a doua din cuvintele teologice). (n. aut.) 

- După Grigorie Teologul, „Hristos a fost trimis, e adevărat, dar ca om. (...) lar dacă a 
fost trimis şi ca Dumnezeu, ce dacă? Bună-voința Tatălui — la Care Hristos aduce din nou pe 
cele ale Lui [omenirea căzută, n. m.], pe Care ÎI cinsteşte ca pe un început fără de început, ca 
să nu pară că este potrivnic lui Dumnezeu — socoteşte-o a fi trimitere” (Cuvint la Naştere). Şi 
Pavel zice despre Hristos: „Socotiţi pe Apostolul şi Arhiereul mărturisirii noastre, adică pe 
Trimisul” (Evrei 3:1). (n. aut.) 

“2 Şi Faptele Apostolilor zic să Sfîntul Duh a osebit pe Pavel spre evanghelie (adică spre 
bunavestire): „Şi, slujind ei Domnului şi postind — zice — a zis Duhul cel Sfînt: Osebiţi-Mi 
Mie pe Varnava şi pe Saul pentru lucrul la care i-am chemat!” (Fapte 13:2). (n. aut.) 

Propovăduirea Apostolilor”? se numeşte „evanghelie (bunăvestire) a lui 
Dumnezeu”, nu numai pentru trecutele bunătăți dăruite nouă, ci şi pentru cele 
viitoare pe care ni le făgăduieşte. Cu numirea pricinuitoare de bucurie a 
„evangheliei”, Apostolul mîngîie îndată pe auzitori, fiindcă aceasta nu cuprin- 
de vestiri întristătoare, ci vestiri de nenumărate bunătăți. Iar evanghelia aceas- 
ta este „a lui Dumnezeu”, adică a Tatălui, fiindcă de Tatăl s-a dăruit și pe În- 
suşi Tatăl Îl arată oamenilor. Fiindcă, deşi Tatăl era cunoscut şi arătat în 
Scriptura Veche, El era cunoscut numai ludeilor, şi nici lor ca un Tată avînd 
Fiu, ci numai ca Dumnezeu şi făcător al lumii; abia prin evanghelie S-a arătat 
la toată lumea că e Tată şi că are Fiu. 


2 pe care mai-nainte a făgăduit-o prin Proorocii Săi, 


Fiindcă şi Elinii huleau propovăduirea evangheliei, zicînd că ar fi fost 
nouă, Pavel arată cu aceste cuvinte că era mai veche şi decît Elinii înşişi şi se 
preînchipuia Proorocilor. Şi chiar numele bunei-vestiri se află la Proorocul 
David — care zice: „Domnul va da grai celor ce binevestesc cu putere multă” 
(Psalm 67:12) — şi la Isaia: „Cît sînt de frumoase picioarele celor ce bine- 
vestesc pacea!” (Isaia 52:75 


întru Sfintele Scripturi 


Căci Proorocii nu numai că spuneau cele ale bunei-vestiri, dar le şi scriau, 
iar cu fapta închipuiau cele zise: precum Avraam, prin Isaac, a preînchipuit 


*5 Adică buna-vestire a lui Dumnezeu, care — după Sfîntul Maxim — „este solie a lui Dum- 
nezeu şi mîngîiere către oameni, prin-Fiul ce S-a întrupat şi Care dă ca plată celor ce se supun 
Lui dumnezeirea cea nezidită a împăcării cu Tatăl. lar «dumnezeire nezidită» numesc strălu- 
cirea cea după enipostatic chip, care nu are zidire, ci arătare neînțeleasă întru cei vrednici.” 

Despre „evanghelie”, vezi la capitolul 14 al epistolei acesteia către Romani, ca să te încre- 
dințezi că Pavel nu numeşte aici „evanghelie” o carte a Evangheliei osebită de cele patru, pre- 
cum au zis unii, minţind. Şi ia aminte că — după Teodorit — Pavel zice aici că evanghelia 
(adică bunavestire) e a lui Dumnezeu Tatăl, iar după puţine o numeşte „a Fiului”, zicînd: 
„Martor îmi este Dumnezeu, Căruia slujesc cu Duhul întru evanghelia Fiului Său” (capitolul 
1, stih 9). Se arată că Pavel pune aceleaşi lucruri uneori în seama Tatălui, iar alteori în aceea a 
Fiului, pentru că, după dumnezeire, Tatăl şi Fiul sînt de o fiinţă şi de o cinste. (n. aut.) 

* În altă parte, David zice: „Binevestiţi din zi în zi mântuirea Dumnezeului nostru!” 
(Psalm 95). Şi Isaia: „În munte înalt suie-te, cel ce binevesteşti Sionului! Înalță glasul tău, cel 
ce binevesteşti Ierusalimului!” (Isaia 40:9); „(...) mîntuirea Domnului binevestind-o” (60:1); 
„(...) a binevesti săracilor m-a trimis” (61:1). Ci şi Ioil zice: „În muntele Sionului şi în lerusa- 
lim va fi cel mîntuit, precum a zis Domnul, şi cei ce binevestesc pe care i-a chemat Domnul” 
(2:32). (n. aut.) 

Patima lui Hristos; iar Moisi mai-nainte a însemnat Crucea lui Hristos prin înăl- 
țarea şarpelui de aramă, şi prin întinderea miinilor sale (cînd a bătut pe Amalic) 
şi prin junghierea mielului. Căci, cînd voieşte să facă lucruri mari, Dumnezeu le 
propovăduieşte mai-nainte cu mulți ani. Şi — măcar că Domnul zice: „Mulţi 
Prooroci au dorit să vadă cele ce vedeţi, şi nu le-au văzut!” (Matei 13:16) — El 
arată că nu au văzut trupul Domnului şi Patimile Lui cu ochii cei simţiți, dar 
fără a spune că nu le-ar fi văzut cu ochii cei gînditori şi prooroceşti. 


3 despre Fiul Său, Cel ce S-a născut din sămânța lui David după trup, 


Aici, Pavel descoperă arătat amîndouă naşterile lui Hristos. Căci — zicînd: 
„despre Fiul Său”, adică al lui Dumnezeu -— a arătat naşterea cea de sus şi 
dumnezeiască; iar adăugînd: „din sămînţa lui David”, a arătat naşterea cea de 
jos şi omenească. Apoi, mai adăugînd şi că „după trup”, a arătat că EI are 
naştere şi după Duh, adică după dumnezeire, „că — zice — duh este Dumnezeu” 
(loan 4:24).% Deci bunăvestirea aceasta nu învață despre vreun om gol, ci 
despre Fiul lui Dumnezeu; şi iarăşi, nu despre Dumnezeu gol, ci despre Cel ce 
S-a născut după trup din sămînța lui David. Fiindcă acelaşi Hristos este 
amîndouă: şi Fiu al lui Dumnezeu, şi fiu al lui David. Să se ruşineze dar 
Nestorie”! care Îl numeşte pe Hristos doar om! 

Însă Pavel, asemenea dumnezeieştilor Evanghelişti, arată aici naşterea lui 
Hristos după trup, ca prin aceasta să-i povăţuiască pe auzitori la naşterea cea 
de sus şi dumnezeiască, pentru că Însuşi Domnul S-a arătat mai întîi ca om, şi 
apoi S-a cunoscut ca Dumnezeu. 

4 Celui hotărît Fiu al lui Dumnezeu întru putere, după Duhul sfinţeniei, 

prin învierea Lui din morți, lisus Hristos, Domnul nostru, 


Mai sus, Pavel a zis că evanghelia pe care o propovăduieşte este „despre 
Fiul lui Dumnezeu”, iar acum adaugă şi cum S-a cunoscut EI că este Fiu al lui 


pa 


55 Şi Teodorit a spus că adăugarea zicerii „după trup” însemnează că, după dumnezeire, 
Hristos este cu adevărat Fiu al lui Dumnezeu-Tatăl; căci vorba „după trup” nu se poate spune 
despre cei ce sînt numai aceasta, adică doar oameni. Lor nu li se potrivea o astfel de adăugare, 
dar aici — fiindcă Dumnezeu-Cuvîntul ce S-a înomenit nu este numai om, ci şi Dumnezeu mai 
înainte de veacuri — dumnezeiescul Apostol, pomenind de sămînţa lui David, a trebuit să 
adauge zicerea: „după trup”, învăţîndu-ne luminat cum Hristos este Fiu al lui Dumnezeu şi 
cum S-a făcut fiu al lui David. (n. aut.) 


56 Gol” înseamnă aici (şi în continuare) „doar”. (n. m.) 


57 Mare eretic, ce spunea că Preasfînta Fecioară nu este Născătoare de Dumnezeu, ci doar » 


de Hristos, Care — nu se ştie cum — ar fi ajuns să fie Dumnezeu abia după naştere. (n. m.) 

- 


Dumnezeu. Şi zice: „Celui hotărît”, adică arătat cu dovadă, adeverit şi judecat 
că este Fiu al lui Dumnezeu, căci judecata, şi alegerea şi hotărîrea se zice 
„hotar”.58 Toţi — zice — au hotărît şi au ales că Hristos este Fiu al lui Dumne- 
zeu. De unde? Dintru „putere”, adică din puterea minunilor pe care le-a făcut. 
Au mai hotărît că Acesta este Fiul lui Dumnezeu şi „după Duhul sfinţeniei”, 
adică din Sfîntul Duh, prin Care sfinţea pe cei ce credeau într-Însul. Dar şi din 
învierea Lui din morți L-au hotărît că este Fiul lui Dumnezeu, pentru că nu- 
mai El singur S-a sculat pe Sine-Şi din morţi, mare lucru fiind acesta: a pă- 
timi, a muri şi a învia. Pentru aceasta, Însuşi Domnul zicea: „Cînd Mă veţi 
înălța de la pămînt — adică: „atunci cînd Mă veţi răstigni, şi Eu Mă voi scula 
din morţi” — atunci veţi cunoaşte că Eu sînt”, (anume: „că sînt Fiul lui Dum- 
nezeu”) (Ioan 8:28). 


5 prin Care am luat darul şi apostolia (adică trimiterea), spre ascultarea 
credinței 


Vezi — o cititorule! — socotinţa bine-mulţumitoare a Fericitului Pavel, care 
zice: Nu avem nimic al nostru, ci toate le-am luat prin Fiul"? — măcar că prin 


dări 


s5 Jcumenie zice că numirea „hotărît” însemnează cunoştinţa cea fără îndoială şi adevărată, 
„căci prin hotărîri cunoaştem cele pe care le ştim cu adeverire, iar nu cu îndoială”. (n. aut.) 

* Procopie zice că Apostolii au putut să stăpînească lumea numai prin darul acesta şi 
apostolia ce au luat, căci „cel ce nu e părtaş al firescului Stăpînitor, adică al Sfîntului Duh, nu 
poate stăpîni, fiindcă «fără Mine nu puteţi face nimic» (Joan 15:5). Şi Apostolul zice: «prin 
darul şi apostolia ce am luat spre ascultarea credinţei», fiindcă împărați înţelepţi şi puternici 
nu au putut cu adevărat a stăpîni, iar Apostolii cei lipsiţi de cele omeneşti au stăpînit şi au bi- 
ruit pe toată lumea” (tomul 1, foaia 1366 a celor opt cărți). 

Iar Icumenie tălmăceşte „darul şi apostolia” ca „dar spre apostolie”. 

Iar marele Vasilie tîlcuieşte aceasta aşa: „Cînd zice Apostolul: «prin darul şi apostolia ce 
am luat», arată bunătăţile date nouă de la Tatăl; iar cînd zice: «prin apropierea ce o avem», 
arată apropierea noastră şi împrietenirea făcută cu Dumnezeu prin Hristos” (capitolul 8, De- 
spre Sfintul Duh). Din cuvintele marelui Vasilie se arată că Iisus Hristos este pururea mijlo- 
citor şi întru suirea cunoştinței noastre către Dumnezeu-Tatăl, şi întru pogorîrea duhovniceş- 
tilor daruri întru noi de la Tatăl. Căci, precum zice tot Vasilie: „Calea cunoştinței de Dumne- 
zeu este de la Duhul cel unul, prin unul Fiu, la unul Tatăl; iar de altă parte, fireasca bunătate, 
şi sfințenia cea după fire şi vrednicia împărătească ajung de la Tatăl la Duhul prin Cel unul 
născut” (Despre Sfintul Duh, capitolul 18). Pentru aceasta, şi Grigorie al Tesalonicului zice: 
„Una e pornirea voii dumnezeieşti, pornind din întîi-începătorul pricinuitor Tatăl, înaintînd 
prin Fiul şi arătîndu-se întru Sfîntul Duh. Şi aceasta e arătată din fapte, că, de aici, toată firea 
se face cunoscută ca lucrare” (capitolul 112). 

Bagă de seamă însă că Hristos pururea Se află mijlocitor în două feluri: şi ca Dumnezeu — 
după cum zic amîndoi sfinţii arătați mai sus; şi ca om — precum învață Teodorit, tîlcuind vor- 
ba „arhiereu veşnic”, după Pavel, care spune: „„(...) unde Iisus a intrat pentru noi ca înain- 

Duhul au luat Apostolii darul apostolesc, căci „Acela (adică Mîngfietorul) a 
zis: Domnul vă va povățui pe voi spre tot adevărul” (Joan 14:13). Iar în alt 
loc, Duhul a zis: „Osebiţi Mie pe Pavel şi pe Varnava la lucrul la care i-am 
chemat pe ei” (Faptele Apostolilor 13:2). Şi Apostolul: „„(...) prin Duhul se dă 
cuvînt de înțelepciune” (7 Corinteni 12:8). Ce împotrivire urmează însă de 
aici? Nici una! — căci cîte sînt ale Duhului sînt şi ale Fiului, şi, iarăşi, cîte sînt 
ale Fiului sînt şi ale Duhului, pentru că sînt de o ființă amîndoi. 

Şi zice: „am luat har şi apostolie”, adică: Nu am săvîrşit nimic de la noi 
pentru a ne face apostoli, ci aceasta s-a făcut nouă de la darul cel de sus, că a 
îndupleca noi pe oameni este lucru al darului. Căci a călători şi a propovădui 
Apostolii, acesta era lucru şi ispravă a lor; iar a îndupleca pe cei ce îi auzeau, 
aceasta era cu totul ispravă a lui Dumnezeu. 

Şi — mai zice — am fost trimişi „spre ascultarea credinței”, iar nu spre 
vrajbe de cuvinte şi întrebări, ori spre închipuiri prin cuvinte. Căci ce însem- 
nează zicerea: „spre ascultarea credinței”? Aceasta, că acei ce învaţă, să as- 
culte şi să creadă fără să grăiască împotrivă.“ 


întru toate neamurile, pentru numele Lui, 


La toate neamurile — zice — am luat dar, nu numai eu, ci şi ceilalți Apos- 
toli. Fiindcă Pavel nu a umblat pe la toate, doar dacă nu ar zice cineva că le-a 
străbătut totuşi, deşi nu în vremea vieţii, ci după moarte, cînd, prin epistolele 
sale, umblă împrejur pe la toate neamurile. 

Şi s-a dat Apostolilor darul de a propovădui la neamuri „pentru numele lui 
Hristos”, ca acei ce vor auzi să creadă pentru numele, iar nu pentru ființa Lui. 
Fiindcă numele lui Hristos era cel ce făcea minunile, şi aceasta avea nevoie de 
credinţă, fără de care mintea nu putea înțelege cum face minuni numele lui 
Hristos. 

Vezi însă — o cititorule! — că darul evangheliei nu s-a dat numai unui neam, 
precum s-a dat Testamentul cel Vechi numai Evreilor, ci la toate neamurile. 


te-mergător, făcîndu-Se arhiereu în veci, după rînduiala lui Melhisedec” (Evrei 6:20). Zice 
Teodorit: „Este arhiereu în veac nu doar aducînd jertfă, că o dată a adus jertfă al Său trup, ci 
ca mijlocitor, aducînd la Tatăl pe cei ce cred; «că prin EI — zice — avem şi unii, şi alții apropie- 
rea către Tatăl, într-un Duh» (Efeseni 2:18).” Şi Însuşi Domnul zice în sfinţitele Evanghelii: 
„„Nimeni nu vine către Tatăl fără numai prin Mine” (Joan 14:6). Vezi şi aceasta: „(...) Care Se 
şi roagă pentru noi” (Romani 8:34). Şi subînsemnarea zicerii: „Unul este şi mijlocitorul între 
Dumnezeu şi oameni” (7 Timotei 2:5). (n. aut.) 
S Şi să nu iscodească naşterea şi ființa lui Dumnezeu — după Icumenie. (n. aut.) 

6 întru care sînteţi şi voi chemaţi ai lui lisus Hristos. 


Aici, dumnezeiescul Apostol doboară mîndria Romanilor, căci zice: Voi, 
Romanii, care vă arătați că stăpîniți pe ceilalți, nu aţi dobîndit nici o cinste 
mai mult decît celelalte neamuri, ci, precum propovăduim la ceilalți, tot aşa şi 
la voi. Aşadar, nu vă mîndriți! Aceasta se tîlcuieşte încă şi într-alt fel: Voi, 
Romanii — zice — sînteți chemaţi şi aţi fost întîmpinaţi de darul lui Dumnezeu, 
iar nu de sine-vă aţi venit la dar. 


7 Tuturor celor ce sînteți în Roma, iubiți ai lui Dumnezeu, chemaţi 
sfinți, 


Zice: Eu, Pavel, robul lui Iisus Hristos, nu grăiesc tuturor celor ce sînt în 
Roma de obşte, ci vouă, „tuturor celor iubiți de Dumnezeu”. De unde se arăta 
însă că Romanii erau iubiți? De la sfințenie! Iar Pavel numeşte „sfinți” pe toţi 
Creștinii”! credincioşi. Şi a adăugat aceasta: „chemaţi”, aducîndu-le aminte de 
facerea de bine a lui Dumnezeu, zicîndu-le aşa: Măcar de v-aţi născut trupeşte 
din ipaţi (domnitori) şi din eparhi (guvernatori), Dumnezeu v-a chemat însă 
cu aceeaşi chemare ca şi pe cei de rînd şi săraci, iubindu-vă şi sfințindu-vă şi 
pe voi la fel ca pe aceia.S? Deci, fiindcă aţi fost iubiți şi chemați şi v-aţi sfințit 
de Dumnezeu asemenea tuturor celorlalți, să nu vă mîndriți asupra celor 
proştis ! 


har fie vouă şi pace 


Şi ce vă zic vouă, celor ce locuiţi în Roma? Fie (în loc de: „vă urez”5%%) har 
vouă şi pace! Pentru că Domnul a poruncit Apostolilor, cînd intră în casele 
oamenilor, să rostească mai întîi numirea păcii, spunînd aşa: „Şi, în orice casă 
veţi intra, mai întîi să ziceţi: Pace casei acesteia!” (Luca 10:15). Fiindcă 


9! Scriu cu majusculă cuvîntul „Creştin” ca să arăt că el numeşte un neam osebit, alcătuit 
din cei botezați din toate celelalte neamuri. Acesta e norodul cel nou al lui Dumnezeu, noul 
Israil, de vreme ce Iudeii au pierdut această vrednicie, atunci cînd s-au lepădat de Hris- 
tos-Dumnezeu. (n. m.) 

* Jar Icumenie spune că Apostolul a zis mai întîi: „cei iubiți ai lui Dumnezeu”, apoi: „che- 
maţi sfinți”, ca şi cum ar fi zis: Din ce v-aţi chemat, din care osteneli, din care isprăvi? De 
unde sînteți sfinți? Numai din singură iubirea lui Dumnezeu, căci EI — iubindu-ne pe noi în 
dar şi vărsîndu-Şi sîngele pentru noi — ne-a chemat la sfințenie şi la moştenirea împărăției 
Lui. (n. aut.) 

S8, proşti = simpli, umili, slabi (n. m.) 

Despre urarea aceasta, veţi citi la J Corinteni, unde am tîlcuit-o mai pe larg. (n. aut.) 

Domnul a nimicit vrajba cea multă pe care a născut-o nouă păcatul împotriva 
lui Dumnezeu, şi ne-a împăcat cu Dumnezeu. Însă pacea aceasta nu s-a făcut 
din ostenelile noastre, ci din darul lui Dumnezeu, şi de aceea mai întâi e darul, 
apoi pacea. Deci Pavel se roagă ca amîndouă bunătăţile acestea să rămînă tot- 
deauna nemişcate întru noi, Creştinii, ca să nu păcătuim iarăşi şi să nu ridicăm 
altă vrajbă împotriva lui Dumnezeu.S5 


de la Dumnezeu Tatăl şi de la Domnul nostru lisus Hristos AI 


O, minune! Cît a putut darul ce vine din dragostea lui Dumnezeu! — pentru 
că noi, Creştinii, care eram vrăjmași ai lui Dumnezeu şi ne-cinstiţi, ne-am fă- 
cut fii ai lui Dumnezeu şi am cîştigat ca tată pe Dumnezeu.S Deci, „de la 
Dumnezeu-Tatăl şi de la Domnul nostru lisus Hristos” se înțelege aşa: O! De 
ar fi întru voi, Creştinii ce locuiți în Roma, harul şi pacea adevărată, pe care 
Dumnezeu vi le-a dat din început şi le poate păzi pînă în sfîrşit! 

8 Mai întîi dar, mulțumesc Dumnezeului meu, prin lisus Hristos, pentru 

voi toți, fiindcă credinţa voastră se vesteşte în toată lumea. 


Cu adevărat, înainte-cuvîntarea aceasta este potrivită în sufletul fericitului 
Pavel! Căci prin aceasta ne învăţăm şi noi, Creştinii, să mulțumim lui Dumne- 
zeu nu numai pentru bunătăţile pe care ni le-a dat nouă, ci şi pentru acelea dă- 
ruite celor de aproape ai noştri, fiindcă acesta este lucrul dragostei. Pavel 
mulţumeşte însă lui Dumnezeu nu pentru bunătăți pămînteşti şi stricăcioase, ci 
pentru că Romanii au crezut în Dumnezeu. Şi, zicînd: „Dumnezeului meu”, 
Apostolul a arătat aşezarea iubirii ce o avea către Dumnezeu, însuşindu-şi-L 
pe Dumnezeul tuturor oamenilor, precum fac de multe ori şi Proorociis8. Ci 


S Pentru aceasta, şi dumnezeiescul Hrisostom, tîlcuind cele mai de sus, zice: „O, minuna- 
tă urare, ce aduce nenumărate bunătăţi!” (n. aut.) 

5 Bagă de seamă că — după Teodorit — Apostolul a terminat aici înainte-scrierea epistolei 
acesteia: „Pavel — zice — robul lui Iisus Hristos, tuturor celor ce sînteţi în Roma iubiți ai lui 
Dumnezeu, chemaţi sfinți. Har fie vouă şi pace de la Dumnezeu, Tatăl nostru, şi de la Domnul 
lisus Hristos!” Şi, părînd a le lăsa deoparte pe toate celelalte, le roagă lor mai întîi darul lui 
Dumnezeu, pentru că prin acesta au dobîndit mîntuire toţi cei ce au crezut; apoi, pacea, priri 
care însemnează toată isprava faptei bune, căci cel ce îmbrățişează viețuirea după evanghelie, 
cel ce se sîrguieşte a sluji Lui întru toate, se află în pace cu Dumnezeu. Iar dătător al bunătă- 
ților acestora Îl arată nu numai pe Tatăl, ci şi pe Fiul. (n. aut.) 

S7 Pentru aceasta zice dumnezeiescul Hrisostom: „Iar cînd zice «fii», descoperă vistieria 
tuturor bunătăților.” (n. aut.) 

5 Proorocul David zice: „Dumnezeule, Dumnezeul meu, către Tine mînec!” (Psalm 62:1), 
şi: „Mîntuieşte pe robul Tău, Dumnezeul meu!” (Psalm 85:2) şi: „Doamne Dumnezeul meu, 

Însuşi Dumnezeu face aceasta, numindu-Se pe Sine „Dumnezeu al lui Avra- 
am, şi Isaac şi lacov”, ca să arate osebita iubire ce are către strămoşii aceştia. 
lar Pavel zice că mulţumeşte lui Dumnezeu „prin lisus Hristos”, căci Hristos 
este mijlocitorul şi pricinuitorul mulțumirii noastre către Dumnezeu, nu numai 
pentru că ne-a învăţat a mulţumi curat, ci şi pentru că ne-a învățat să aducem 
mulțumirea aceasta lui Dumnezeu Părintele. 

Dar pentru ce mulţumeşte Apostolul? Pentru că credința Romanilor „se 
vesteşte în toată lumea”. Cu aceste cuvinte, el mărturiseşte pentru dînşii două 
lucruri: întîi că au crezut curat, iar apoi că au crezut cu atîta îndrăzneală, încît 
credinţa lor s-a propovăduit peste tot, astfel că, auzind, toți se folosesc prin- 
tr-înşii, îndemnîndu-se a rîvni şi a urma împărăteştii cetăți a Romei.“ Şi, mă- 
car că în Roma propovăduise Petru, Pavel mulţumeşte pentru credinţa ucenici- 
lor aceluia, ca şi cum ar fi fost urmarea lucrării lui, aşa slobod fiind de trei ori 
fericitul de toată pizma şi zavistia. 


9 Că martor îmi este Dumnezeu, Căruia slujesc cu duhul meu întru 
evanghelia Fiului Lui, că neîncetat fac pomenire pentru voi întru 
rugăciunile mele totdeauna, 


De vreme ce Pavel nu-i văzuse încă pe Romani, dar zicea că îi pomeneşte 
totdeauna, el cheamă ca mârtor pe Dumnezeu, Care cunoaşte inimile. Şi vezi 
— o cititorule! — iubire de Apostol, căci îşi aducea aminte mereu de nişte oa- 
meni pe care nu-i văzuse la față. Şi unde îi pomenea? În rugăciunile sale, şi nu 
o dată ori de două ori, ci în toată vremea. Şi zice: Slujesc lui Dumnezeu cu 
duhul meu — adică nu cu slujire trupească, ci duhovnicească. Fiindcă slujirea 
Elinilor către zeii lor era trupească şi rătăcită, iar a Evreilor nu era rătăcită, dar 


măritu-Te-ai foarte” (Psalm 103:1). Şi Isaia: „lată, Dumnezeul meu, mîntuitorul meu” 
(12:12); şi iarăşi: „Şi Dumnezeul meu va fi mie tărie” (49:5). Şi Osie: „Domnul Dumnezeul 
meu eşti Tu” (2:23). Şi Miheia: „Apăra-mă-voi de Dumnezeul meu cel prea înalt” (6:6). Şi 
Avacum: „Domnul Dumnezeul meu e puterea mea” (3:15). Şi în Scriptura cea Nouă şi în pre- 
dania evangheliei (a bunei-vestiri), mulţi din sfinţi ÎI însuşesc loruşi pe Dumnezeu şi pe lisus 
Hristos, şi mai ales Teologul Grigorie, zicînd: „lisusul meu” (Cuvînr la Botez). lar Dionisie 
Areopagitul şi-L însuşeşte şi el pe Hristos, însă acoperit, zicînd: „Să povăţuiască cuvîntul 
Hristosul — de este iertat a zice — Cel al meu” (Despre ierarhia bisericească). (n. aut.) 

“ Iar Teodorit spune şi pricina pentru care credința Romanilor se propovăduia în toată lu- 
mea, căci „întru acea cetate aveau tronul împărații Romanilor din vechime, şi de acolo se tri- 
miteau atît stăpînitorii neamurilor, cît şi cei ce adunau dajdiile cetăților; încă şi toți cei ce 
aveau daruri împărăteşti acolo se adunau. Şi, prin toţi aceştia, se propovăduia pretutindeni că şi 
cetatea Romanilor a primit învățătura lui Hristos, iar aceasta pricinuia prea-mare folos celor ce 
auzeau.” Iar că întru acea vreme Roma era plină de oameni din toată lumea, mărturiseşte istori- 
cul Athenagora, numind Roma „norod al lumii”. Şi iarăşi zice: „Nu ar arunca cineva săgeata de- 
parte de țintă numind cetatea Romei, pe scurt, «cuprindere a lumii»” (cartea I). (n. aut.) 

era trupească şi aceea. lar slujirea cea după Hristos este şi nerătăcită, adică 
adevărată, şi duhovnicească. De aceea a zis şi Domnul Samarinencei: „Adevă- 
raţii închinători se vor închina Tatălui în duh şi în adevăr” (Joan 4:23). 

Şi, de vreme ce sînt multe chipuri ale slujirii — că unul slujeşte lui Dumne- 
zeu iconomisind numai lucrurile sale, iar altul purtînd grijă de fraţii străini şi 
de văduve (precum era Ştefan, întîiul mucenic, şi ceilalți şase diaconi pentru 
mese), iar altul cu slujba cuvîntului şi a învățăturii — de aceea zice Pavel: „Eu 
slujesc lui Dumnezeu cu evanghelia (adică cu bunăvestirea) Fiului Lui”. Aici 
spune că evanghelia e a Fiului, deşi mai sus a zis că e şi a Tatălui, dar nu este 
nici un lucru de mirare, căci cîte sînt ale Tatălui sînt şi ale Fiului; şi iarăşi, cîte 
sînt ale Fiului sînt şi ale Tatălui, fiind Ei de o ființă. Şi zice că slujeşte lui Dum- 
nezeu cu evanghelia ca să arate cîtă purtare de grijă avea pentru Romani, fiind 
arătat că acela căruia i s-a încredinţat slujba evangheliei trebuie a purta grijă de 
toți cei ce primesc cuvîntul evangheliei, din care făceau parte şi Romanii." 


10 rugîndu-mă ca oarecînd, cu voia lui Dumnezeu, să am bun prilei a 
veni către voi. 


Acum, Apostolul adaugă şi pricina pentru care-i pomeneşte pe Romani 
întru rugăciunile sale: Mă rog — zice — ca să vin la voi, fraților! Vezi — o citito- 


% 1...) Astfel, slujirea aceasta, care în limba elină se zice lazria, se dă numai singurului 
Dumnezeu, cum a zis Însuşi Dumnezeu: „Domnului Dumnezeului tău te vei închina şi Aces- 
tuia singur latrevsi” (adică vei robi ori vei sluji) (Deuteronomul 6:13), ca Unuia ce este mai 
presus de toate şi pricinuitor şi de a fi făpturile, şi de a fi bine. Pentru aceasta, şi Dionisie al 
Gavalilor hotărăşte [defineşte, n. m.] că latria este robie care se dă numai lui Dumnezeu, după 
zicerea: „după chip şi după asemănare”. Şi Soborul al 7-lea a zis în hotărîrea sa ca „să se dea 
- sfintelor icoane sărutare, şi cinste şi închinăciune, nu însă după adevărata credinţă şi latrie 
(slujire) a noastră, care se cuvine doar firii dumnezeieşti”. 

Şi — fiindcă buna-cinstire de Dumnezeu se împarte în două: în credinţă şi în fapte, adică în 
teorie şi în faptă — atunci şi latria (adică robirea ori slujirea) se împarte în două: în teoretică — 
după care şi Îngerii slujesc lui Dumnezeu, precum cîntă Biserica: „Acum Puterile cerurilor 
împreună cu noi nevăzut slujesc” — şi în practică (adică lucrătoare). Pentru aceasta, aşa 
hotărăşte /atria şi Nil: „Larria, dîndu-se lui Dumnezeu cel cunoscut, este şi înțelegătoare 
[mintală, n. m.], şi trupească, avînd ca semn supunerea înaintea legilor lui Dumnezeu.” Şi 
Sfinţitul Teofilact zice: „Latria este cinstirea cea prin faptă.” Iar marele Vasilie zice: „Latria 
este slujirea întinsă, necurmată şi nerăspîndită către acela care este slujit. Deşi, după un cuvînt 
mai temeinic, slujirea lui Dumnezeu este mai ales practică şi se naşte din voinţă, ea este şi te- 
oretică, săvîrşindu-se adică prin credință, şi prin nădejde şi prin dragoste, fiindcă şi lucrarea 
tinde către sfîrşit teoretic.” (n. aut.) 

! Jar Teodorit zice că Pavel a adus aici martor pe Dumnezeu că era hirotonisit învățător al 
tuturor neamurilor, fiindcă trecuse vreme îndelungată fără să se fi dus la dînşii (la Romani) şi 
fără să-i fi povăţuit către adevăr prin scrisori. De aceea se dezvinovățeşte şi ÎI cheamă pe 
Stăpînul Dumnezeu spre mărturia bunei sale aşezări către dînşii. (n. aut.) 

rule! — cît îi iubea Pavel pe Romani şi cum se silea ca să-i vadă, nu însă afară 
de ceea ce se cuvenea şi de voia lui Dumnezeu. Noi însă, în ziua de astăzi, ori 
nu iubim pe nimeni, ori, de iubim pe cineva, îl iubim afară de plăcerea şi voia 
lui Dumnezeu. lar Pavel, pentru multa lui iubire, se ruga lui Dumnezeu ca să-i 
vadă pe Romani; totodată, din multa evlavie ce avea către Dumnezeu, arăta că 
se supune voii Lui. Pentru aceasta, şi noi, fraților, să ne învăţăm ca, atunci 
cînd cerem ceva de la Dumnezeu şi nu dobîndim cererea, să nu ne mîhnim, 
pentru că nu sîntem mai buni decît Pavel, care a rugat de trei ori pe Domnul să 
ridice de la el pe îmbolditorul ce avea, dar nu a dobîndit cererea, pentru că 
aceasta îi era de folos.7? 


11 Căci doresc să vă văd, ca să vă dau ceva dar duhovnicesc 


Zice: Alţii călătoresc pentru alte scopuri, omeneşti şi lumeşti, iar eu do- 
ream şi voiam să mă ostenesc pentru a vă împărtăşi vouă, Romanilor, un dar 
duhovnicesc. Pavel zice aceasta cugetînd smerit, căci nu a zis: „ca să vă în- 
văț”, ci: „ca să vă împărtăşesc de darul ce am luat”, şi încă fiind acesta oare- 
cum mic şi măsurat. Căci tot binele pe care învățătorii îl arată prin cuvînt şi 
prin faptă spre folosul ascultătorilor lor este dar, pentru că, deşi el pare a fi is- 
pravă şi faptă bună a lor, isprăvile şi faptele bune omeneşti sînt daruri ale lui 
Dumnezeu, avînd trebuință de dumnezeiescul ajutor ca să se săvîrşească (vezi 
„despre aceasta la Filipeni, 1:29: „(...) că nouă ni s-a dăruit pentru Hristos”). 


12 spre întărirea voastră. Şi aceasta, ca să mă mîngâi împreună cu voi 
prin credința noastră laolaltă, a voastră şi a mea. 


Prin cuvintele acestea, Pavel arată în chip ascuns că Romanii se clătinau, 
şi de aceea aveau trebuință de multă îndreptare şi întărire. Şi, de vreme ce lor 


7? Vezi şi la epistola a doua către Corinteni 12:7 şi la tîlcuirea şi subînsemnarea zicerii 
aceleia. Pentru aceasta spune şi înțeleptul Teodorit: „Iar dacă, acolo unde urma mîntuirea 
atîtor nenumărate mii, dumnezeiescul Apostol nu a cerut nimic nehotărîtor [necondiţionat] — 
ci, împreună cu cererea, a rînduit şi dumnezeiasca voie — de care iertare sîntem vrednici noi, 
care, grăind şi rugîndu-ne pentru lucruri simțite [trupeşti, n. m.], nu legăm cele ale noastre de 
voia lui Dumnezeu?” Vezi şi la zicerea: „de va voi Domnul” (1 Corinteni 4:19) şi la zicerea: 
„de va voi Dumnezeu” (Evrei 6:3). Pentru aceasta, şi Iacov, ruda Domnului, mustră pe cei 
neînțelepţi care zic aşa: „Astăzi sau mîine, vom merge în cutare cetate, şi vom fi acolo un an, şi 
vom neguțători şi vom cîştiga. Voi, care nu ştiţi ce se va întîmpla mîine, căci ce este viaţa voas- 
tră? (...) În loc de a zice voi: De va voi Domnul şi de vom vieţui, vom face aceasta sau aceea” 
(4:13). Zice şi marele Macarie: „Dacă Apostolii ar fi făcut toate cîte le voiau, ar fi sădit pe oa- 
meni întru cunoştinţa de Dumnezeu cu putere silnică, pentru minunile ce făceau şi pentru stăpî- 
nirea lor de sine, şi cu credinţa, şi cu necredința” (cuvîntul 27, capitolul 6). (n. aut.) . 


34 


voi. (Vezi şi tîlcuirea stihului 18 al capitolului 2 al epistolei întîi către Tesaloni- 
ceni, şi tîlcuirea stihului 17 al capitolului 1 al celei de-a doua către Corinteni). 


ca să am oarecare rod şi întru voi, ca şi întru celelalte neamuri.'“ 


Şi — fiindcă cetatea Romei era vestită şi împărăţea, şi toți alergau la dînsa 
pentru priveliştile vrednice de mirare ce se aflau acolo şi pentru slava ei — ca 
să nu socotească cineva că şi el doreşte să-i vadă pe Romani tot pentru pricina 
aceasta, Pavel zice: Doream a veni ca să iau şi de la voi oarecare rod duhovni- 
cesc. Cu aceasta întîmpină totodată şi cealaltă bănuială, căci poate ar zice ci- 
neva: De aceea erai oprit — o Pavele! — pentru că nu voiai a veni la noi după 
Dumnezeu, ci după trup. Răspunzînd, Apostolul zice: Voiam să vin ca să iau 
rod sufletesc şi duhovnicesc. Nu a zis: Doream să vin ca să vă catehizez (să vă 
învăţ), ci, cugetînd smerit: „ca să vă împărtăşesc dar duhovnicesc”. Domolind 
însă mîndria lor, adaugă: „pentru ca să iau oarecare rod şi la voi, precum şi la 
celelalte neamuri”. Să nu socotiți — zice — că voi, Romanii, avînd împărăţia, 
sînteți mai buni decît celelalte neamuri. Nu, pentru că vă aflaţi întocmai în 
aceeaşi rînduială cu aceia, ca nişte Creştini adică.” 


14 Dator sînt şi Elinilor, şi varvarilor, şi înțelepților, şi celor fără de 
minte;7* 

15 astfel încît, după osîrdia mea, să vă binevestesc şi vouă, celor ce 
sînteți în Roma. 


Şi cuvîntul acesta al Apostolului este arătător de smerită cugetare. Eu — 
zice — nu dăruiesc nimic, ci împlinesc porunca Stăpînului, şi de aceea se cu- 


Jar după Fotie, cuvîntul s-a zis de Apostol cu chip săritor, rînduiala firească a cuvîntului 
fiind aşa: De multe ori mă sîrguiam a veni la voi, ca să am oarecare rod şi întru voi, ca şi întru 
celelalte neamuri, dar am fost oprit pînă acum. Însă şi aşa se înţelege că: Am fost oprit pînă 
acum, ca să nu vin în grabă şi să vă aflu fără roadă. Pentru aceasta am întârziat venirea mea 
pînă să aflu odrăslind şi întru voi oarecare rod vrednic şi împlinit. 

Însă e lucru de nedumerire: mai sus a zis că credința Romanilor se propovăduieşte în toată 
lumea, iar acum zice că vrea să ia „oarecare rod” de la dînşii. Însă „rod” numeşte aici nu doar 
pe cel al credinţei, ci şi al altor daruri duhovniceşti. Fiindcă, deși Romanii aveau credință, se 
clătinau întru multe, precum întru a se învinui unul pe altul pentru mîncări şi întru multe al- 
tele. Pentru aceasta aveau trebuinţă a fi întăriți de Pavel, ajungînd împliniți (în epistola 67 că- 
tre Gheorghie al Nicomidiei). (n. aut.) 

“5 Jar care isprăvi le poate opri satana şi care nu, vezi la subînsemnarea zicerii: „ne-a oprit 
pe noi satana” (7 Tesaloniceni 2:18). (n. aut.) 

75 Teodorit spune că Apostolul numeşte „înțelepți” pe cei ce se fălesc cu meşteşugul de a 
vorbi frumos, iar „neînțelepți” pe cei ce, pentru lipsa lor de învățătură, sînt numiţi aşa de către 
cei ce se zic înţelepţi. (n. aut.) 


36 


vine să mulțumiți lui Dumnezeu, iar nu mie. Pentru că Acela vă face bine, iar 
eu am neapărată datorie să propovăduiesc (ceea ce zice şi către Corinteni: 
„Vai mie este de nu voi binevesti” (7 Corinteni 9:16).) Osîrdnic — zice — sînt 
aşadar să vă propovăduiesc şi vouă, deşi văd dinainte că am să pătimesc pri- 
mejdii. Într-atît fierbea sfînta sa inimă pentru osîrdia şi dragostea cea întru 
Hristos! 


16 Fiindcă nu mă ruşinez de evanghelia lui Hristos, căci este putere a 
lui Dumnezeu spre mântuirea a tot celui ce crede, 


De vreme ce Romanii erau foarte dedaţi la slava lumii, iar Pavel voia să le 
propovăduiască lor crucea şi pe lisus, Care a suferit toată necinstea, şi deci ei 
urmau a fi ruşinați pentru un astfel de Mîntuitor ne-cinstit — atunci el zice aici: 
Eu nu mă ruşinez de evanghelia lui Hristos — cu aceasta învăţîndu-i şi pe ei a 
nu se ruşina. Căci el însuşi nu numai că nu se ruşina, ci se şi împodobea şi se 
lăuda cu Cel răstignit. Încă, fiindcă ei se mîndreau întru înţelepciune, îi mai 
învaţă şi aceasta: Eu — le zice — vin să vă propovăduiesc crucea, care se soco- 
teşte nebunie, şi nu mă ruşinez pentru dînsa. Şi a zis că evanghelia „este pute- 
rea lui Dumnezeu spre mîntuire”, fiindcă puterea poate fi şi spre pedeapsă şi 
pieire. Spre pedeapsă, aşa cum Dumnezeu Şi-a arătat puterea asupra lui Fa- 
raon şi a Egiptenilor, muncindu-i pe ei. „Dar — zice — te-am cruțat, ca să arăt 
întru tine tăria Mea (întru altele este însă aşa: „puterea Mea”) (Jeşirea 9:16). 
Iar spre pieire, după cuvîntul acela al Domnului, ce zice: „Temeţi-vă de cel ce 
poate şi sufletul, şi trupul, a-l pierde în Gheena” (Matei 10:28). Însă — zice — 
cele pe care eu, Pavel, le propovăduiesc nu pricinuiesc pedeapsă şi pieire, ci 
mântuire. Dar cui anume? Acelora ce cred, pentru că evanghelia nu pricinu- 
ieşte mîntuire de obşte tuturor, ci doar celor ce o primesc. 


Iudeului mai întii, şi Elinului. 

Aici, zicerea: „mai întîi” însemnează rînduială de cinste, iar nu prisosirea 
darului, pentru că ludeul nu are mai mult dar, nu a primit adică mai multă 
dreptate din Lege, ci s-a cinstit numai pentru că el a luat-o întîi, drept aceea, 
cinstea aceasta este cinste goală, de cuvînt numai, şi nu ceva mai mult.” 


” Acakie zice că Iudeul a crezut în lisus Hristos din păzirea legii celei scrise, iar Elinul 
din păzirea legii celei fireşti. Iar Teodorit zice aşa: „A pus pe ludei înaintea Elinilor, fiindcă şi 
Stăpînul Hristos mai întîi lor le-a trimis pe Sfinţiţii Apostoli să propovăduiască.” Aşa zice şi 
Dumnezeu, prin Proorocul: „Pusu-Te-am pe Tine ca legămînt neamului, spre luminarea 
«neamurilor»” (Isaia 42:6) — „neam” numind pe ludei, fiindcă din aceştia a odrăslit El trupeş- 


te. Frumoase sînt şi asemănările ce le aduce Teodorit ca să arate puterea lui Dumnezeu ascunsă 

17 Căci dreptatea lui Dumnezeu se descoperă întru dînsa din credință 
spre credinţă, precum este scris: „lar dreptul din credinţă va fi viu” 
(Avacum 2:4). 


După ce a spus că evanghelia este spre mîntuire, Pavel arată şi cum se în- 
tîmplă aceasta, zicînd că dreptatea lui Dumnezeu Însuşi este cea care ne mîn- 
tuieşte, iar nu dreptatea noastră. Fiindcă ce dreptate aveam noi, care eram 
spurcaţi şi stricați? Dumnezeu ne-a îndreptat pe noi nu din faptele noastre, ci 
din credinţa întru Hristos, Care e datoare să crească şi să sporească întru mai 
multă şi mai mare credinţă””. Pentru că nu e destul să credem numai din dar, 
ci se cuvine, din credinţa începătorilor, să ne suim la credinţa cea prea-desă- 
vîrşită, adică la cea nestrămutată şi întărită, pe care şi Apostolii au cerut-o 


în evanghelie: „Multe — zice — din cele simţite îşi țin ascunsă lucrarea lor, că şi piperul are 
arătarea cea pe deasupra rece şi, celor ce nu ştiu, nu le arată nici o fierbințeală, iar cel ce îl sfar- 
mă în dinţi simte fierbințeală ca de foc. De aceea, doctorii îl numesc „„fierbinte”, pentru putere, 
ca unul ce nu se vede aşa, dar poate a se arăta aşa. Tot aşa, şi grîul poate fi şi rădăcină, şi pai, şi 
spic, însă nu se arată astfel mai înainte de a se semăna în brazdele pămîntului. Aşadar, şi dum- 
nezeiescul Apostol potrivit numeşte «putere a lui Dumnezeu» mîntuitoarea propovăduire, ca pe 
una ce îşi descoperă puterea şi dăruieşte mîntuirea numai celor ce cred.” (n. aut.) 

Coresi zice că dreptatea lui Dumnezeu descoperită în evanghelie este — după Ambrozie 
— aceea potrivit căreia Dumnezeu dă dar drepţilor, iar păcătoşilor le dă pedeapsă; iar — după 
Teodorit — aceea potrivit căreia Hristos L-a împăcat pe Părintele Său în locul nostru. [...] 

Iar Fotie (Amfilohia, întrebarea 184) zice că dreptatea lui Dumnezeu se descoperă întru 
evanghelie fiindcă în Testamentul cel Vechi chemarea nu era dreaptă, căci nu-i chema şi nu-i 
lumina pe toți deopotrivă, ci doar pe ludei; deci nu era dreaptă, ci după iconomia lui Dumne- 
zeu, pregătind calea dreptăţii evangheliei. Însă nu o numeşte pe aceasta „dreaptă”, iar pe ace- 
ea „nedreaptă”, ci pe aceea o numeşte cale a acesteia. Deci — pentru că evanghelia s-a dat tu- 
turor oamenilor, care sînt de aceeaşi fire şi de aceeaşi cinste — de aceea dreptatea lui Dumne- 
zeu se descoperă întru dînsa şi ea se numeşte „evanghelie a dreptății”. lar Teodorit zice că 
„dreptatea lui Dumnezeu se descoperă în evanghelie pentru că Fiul lui Dumnezeu nu a icono- 
misit mîntuirea noastră cu stăpînire, nici cu poruncă, ci cu cuvîntul a stricat stăpînirea morții 
şi cu dreptatea a dres mila. Şi astfel, Însuşi Unul Născut Cuvîntul lui Dumnezeu, îmbrăcîn- 
du-Se cu firea lui Adam şi păzindu-Se neatins de tot păcatul, pe aceasta a adus-o jertfă pentru 
noi şi, plătind datoria firii, a şters obşteasca datorie a tuturor oamenilor.” (n. aut.) 

7 Adică întru mai mare credință decît aceea după voia omului, în credința cea după ajuto- 
rul şi descoperirea lui Dumnezeu: din credința Proorocilor, în credinţa evangheliei; din cre- 
dința evangheliei, în credinţa celor ce vor fi [în viața de veci, n. m.] — după Teodorit şi Icume- 
nie. Că — după acesta — întîia credință se aseamănă cu sămînţa, credinţa ce se creşte prin fapte 
se aseamănă cu rodirea, iar credința ce se împlineşte din acestea se aseamănă cu dobîndirea 
roadelor şi cu îmbelşugarea (fericirea) ce se păstrează întru împărăţia cerurilor. Din credinţă, 
în credință: [...] din credinţa lui Dumnezeu, Care făgăduieşte, în credința omului ce crede fă- 
găduinței lui Dumnezeu — după Ambrozie; [...] din credința cea mică şi nedeplină a lumii şi a 
veacului acestuia, în credința mai însemnată şi mai deplină a veacului viitor — după ceilalți. Şi 
zicerea: „din credință” însemnează întîia îndreptare, iar zicerea: „în credință” însemnează a ' 
doua îndreptare. (n. aut.) 

Domnului: „Adaugă nouă credință!” (Luca 17:5). Şi Pavel adevereşte ceea ce 
zice, anume că din credință ne-am îndreptat, din zicerea lui Avacum, care spu- 
ne că „dreptul din credință va fi viu”. Că, de vreme ce acelea dăruite de 
Dumnezeu covirşesc socoteala oamenilor, atunci după dreptate trebuie să 
avem credință, fiindcă — dacă am începe să iscodim dogmele credinței, zicînd: 
De ce aceasta şi de ce aceea? — am pierde tot. 


18 Căci urgia lui Dumnezeu se descoperă din cer peste toată 
păgînătatea şi nedreptatea oamenilor ce ţin adevărul întru 
nedreptate. ȘI 


După ce a început cu cele bune şi pricinuitoare de bucurie şi a zis că 
dreptatea lui Dumnezeu se descoperă în evanghelie, Apostolul le spune acum 


5 Jar Coresi zice la aceasta că darul cu care dreptul viază vine mai întîi doar din credință, 
iar apoi creşte şi se împlineşte prin credință, şi prin dragoste şi prin paza poruncilor. Căci — 
precum inima este izvorul vieţii celei simţite, dar spre viaţă ajută şi creierii capului, şi plămi- 
nii, şi stomacul şi celelalte — aşa şi credința este inimă şi izvor al vieţii celei gîndite, dar ajută 
spre viaţa aceasta şi nădejdea, şi dragostea şi celelalte fapte bune. Bine s-a zis dar că „a crezut 
Avraam lui Dumnezeu, şi i s-a socotit lui ca dreptate” (Facerea 15:18). 

Iar Icumenie zice că nu s-a zis că dreptul, din credință, „viază”, ci că „va vieţui”, ca să spo- 
rească totdeauna în credinţă şi să nu înceteze niciodată. Şi a zis „viaţă”, şi nu altceva, arătînd 
multa dragoste a credinței, că dreptul nu voieşte nici a vieţui, nici a-şi trage duh fără de credință. - 

Iar închipuire a zicerii că „dreptul din credință va fi viu” au stat Moisi şi Aaron: pentru că 
aceştia, necrezînd — la apa grăirii-împotrivă a Kaddei [vezi la Numeri 20:10, n. m.], în pustiul 
Sin — nu s-au învrednicit a intra în pămîntul făgăduinței, precum a zis lor Dumnezeu (după tîl- 
cuirea lui Apollinarie şi a lui Procopie, foaia 1363 din cele 5 cărți). (n. aut.) 

51 Marele Vasilie, întrebat fiind cum se ţine adevărul „întru nedreptate”, răspunde aşa: 
„„Cînd cineva întrebuințează rău, întru poftele sale, bunătăţile date de Dumnezeu, faptă de care 
Apostolul s-a ferit, zicînd: «Nu sîntem ca cei mulți, crîşmărind darul lui Dumnezeu» (2 
Corinteni 2:17). Şi iarăşi: «Căci niciodată nu ne-am arătat cu cuvinte de linguşire, după cum 
ştiţi, nici cu ascunse porniri de lăcomie. Dumnezeu îmi este martor. Nici n-am căutat slavă de 
la oameni, nici de la voi, nici de la alţii» (1 Tesaloniceni 2:5, 6)” (Hotărirea pe scurt 65). 

lar Teodorit zice că Apostolul mustră aici pe toți oamenii, şi, mustrîndu-i, răspunde pentru 
Dumnezeu, Făcătorul oamenilor, cum că Acesta, zidindu-i, nu i-a lăsat să vieze ca dobitoacele 
necuvîntătoare, ci a insuflat într-înşii cuvînt şi desluşire a binelui şi a răului, iar cuvîntul aces- 
ta şi desluşirea se numeşte lege firească. Şi aceasta o mărturisesc atît drepții mai dinainte de 
Legea lui Moisi, cît şi păcătoşii: căci Adam, îndată ce a călcat porunca şi a mîncat din rodul 
oprit, fiind chemat la judecată de Dumnezeu, a încercat a se ascunde şi a aruncat pricina asupra 
femeii sale, dar nu a tăgăduit păcatul făcut şi nici nu a zis că n-a ştiut. La fel şi Cain — ucigînd pe 
ascuns pe fratele său şi fiind întrebat: „Unde e Avel, fratele tău?” — a tăgăduit şi s-a ispitit să-şi 
ascundă păcatul, dar, fiind înfruntat de Dumnezeu, a mărturisit că pedeapsa Lui e dreaptă. Aşa- 
dar, firea a învăţat pe oameni acestea două: a cunoaşte pe Dumnezeu ca făcător al totului şi a se 
feri de nedreptate şi a iubi dreptatea. Iar pentru că ei nu au folosit după cum se cuvenea învățătu- 
ra firii, atunci şi Dumnezeu i-a îngrozit cu munca cea de veci. (n. aut.) 

şi pe cele întristătoare şi puternice a înspăimînta, ştiind că cei mai mulţi oa- 
meni se trag la fapta bună de frica muncilor. Aşa şi Dumnezeu, făgăduind să 
dea împărăţia, înfricoşează cu gheena. La fel şi Proorocii, mai întîi spun cele 
bune, şi apoi cele rele. Căci Dumnezeu le dă pe cele bune din voia Sa, chiar şi 
de la început, iar pe cele rele le slobozeşte a veni asupra noastră din a noastră 
nepurtare de grijă şi lenevire. 

Vezi însă — o cititorule! — înţelesul cuvîntului: A venit Domnul — zice — 
aducîndu-ți ţie dreptate şi iertare de păcate; de nu-L vei primi prin credință, 
atunci se descoperă şi se arată asupra ta urgia lui Dumnezeu din cer întru a 
doua Sa venire! Căci zice: „Atunci veţi vedea pe Fiul omului venind pe norii 
cerului cu putere şi slavă multă” (Marei 24:30). Şi acum luăm urgia lui Dum- 
nezeu, dar spre îndreptarea greşelilor noastre, iar atunci o vom lua numai spre 
muncă. Acum, vedem că de cele mai multe ori sîntem ispitiți de către oameni, 
dar atunci arătat se va da munca de la Dumnezeu, fiecăruia pentru toată păgt- 
nătatea lui. Iar Pavel a zis: „pentru toată păgînătatea”, pentru că adevărata slu- 
jire lui Dumnezeu şi evlavia este una, iar păgînătatea este de multe feluri, 
multe fiind căile ce duc pe om la necinstirea lui Dumnezeu. A zis încă şi: „ne- 
dreptatea oamenilor”, pentru că una este păgînătatea (adică necinstirea de 
Dumnezeu) şi alta nedreptatea. Căci păgînătatea se face împotriva lui Dumne- 
zeut?, iar nedreptatea se face oamenilor. Şi păgînătatea ori necinstirea de 
Dumnezeu este greşeală a judecății teoretice, iar nedreptatea a celei practice. 
Apoi, căile nedreptăţii sînt numeroase, fiindcă ea se săvîrşeşte în multe chi- 
puri: căci nedreptăţeşte cineva pe aproapele său în avuţie, îl nedreptățeşte în 
privinţa femeii lui, îl nedreptăţeşte în privinţa slavei lui. Iar unii zic că Pavel a 
socotit şi nedreptatea în partea teoriei, adică în dogmele credinţei, şi nu numai 
în cea practică şi în răutăți. 

Dar ce este zicerea aceasta: „celor ce ţin adevărul întru nedreptate”? As- 
cultă: Adevărul, adică cunoştinţa despre Dumnezeu, s-a semănat în oameni 
dintru început.** Dar Elinii au ţinut cu nedreptate adevărul, cunoştinţa aceasta, 
adică au nedreptăţit, pentru că au afierosit slava lui Dumnezeu idolilor celor 
neînsufleţiți, făcîndu-i zei. Precum, de pildă, unul ce ar lua bani de la împăra- 


52 Pentru aceasta, marele Vasjlie — tîlcuind stihul: „Fericit — bărbatul care nu a umblat în 
sfatul necredincioşilor (...)”, adică al necinstitorilor — zice că necinstirea înseamnă chiar pă- 
catul faţă de Dumnezeu. (n. aut.) y 

% Dumnezeiescul loan Damaschinul arată că cunoştinţa lui Dumnezeu s-a semănat de către 
EI întru firea tuturor oamenilor. Şi însăşi făptura — ţinerea şi ocîrmuirea acesteia — propovăduieş- 
te mărirea firii dumnezeieşti (cartea 1 despre credință, capitolul 1). Iar Meletie Pigas zice: „Şi, în 
scurt, nu este nici o făptură întru care să nu se afle vreo urmă de cunoştinţă a lui Dumnezeu, 
încît să nu se poată cunoaşte Dumnezeu şi astfel, fiind El nepriceput, să se spună că nu este 
Dumnezeu, ori că este cu neputinţă a fi cunoscut” (tom 3, Despre creştinism). (n. aut.) 

tul ca să-i cheltuiască spre slava aceluia, iar apoi îi va cheltui cu furii şi cur- 
vele, acela s-ar numi că a nedreptăţit slava împăratului — tot la fel, neamurile 
cele necinstitoare de Dumnezeu, Elinii şi ceilalți, au ţinut cu nedreptate, adică 
au acoperit şi au întunecat cu nedreptate slava şi cunoştinţa lui Dumnezeu, ne- 
folosind-o după cuviință. 


19 Pentru că ceea ce este cunoscut despre Dumnezeu este arătat întru 
dînşii, fiindcă Dumnezeu le-a arătat lor. 

20 Că cele nevăzute ale Lui se văd din zidirea lumii, înțelegîndu-se din 
făpturi, adică veşnica Lui putere şi dumnezeirea, aşa ca să fie ei fără 
de răspuns. 

21 Pentru că, cunoscînd pe Dumnezeu, nu L-au slăvit ca pe Dumnezeu 
şi nu l-au mulțumit, 


Mai sus, Apostolul a zis că Elinii au nedreptăţit cunoştinţa de Dumnezeu, 
fiindcă au întrebuinţat-o rău, făcîndu-i zei pe idoli. Şi de unde este arătat că 
Elinii aveau cunoştinţa de Dumnezeu? Din aceasta pe care o zice: Le era ară- 
tată lor cunoaşterea lui Dumnezeu. Dar cum era arătată? Aşa, căci Făcătorul şi 
Ziditorul Se propovăduieşte din buna rînduială a făpturilor, precum zice şi 
David: „Cerurile povestesc slava lui Dumnezeu” (Psalm 1] 3) Au 

Dar ce este cunoaşterea lui Dumnezeu? Aşa trebuie să înţelegi: din cele ale 
lui Dumnezeu, unele sînt necunoscute, precum este ființa şi firea Lui; iar altele 
cunoscute, precum sînt toate cele ce se socotesc despre fiinţa şi firea Lui: 
bunătatea, înțelepciunea, puterea, dumnezeirea (adică mărirea), pe care Pavel 
Je numeşte aici „nevăzute ale lui Dumnezeu”, înţelese însă din făpturile lui € 


% Şi Solomon zice despre Elini acestea: „Bucurîndu-se de frumuseţea (făpturilor), le-au 
socotit a fi dumnezei. Să cunoască aşadar cu cît e mai bun Stăpînul decît acestea, căci Făcă- 
torul cel dintru început al frumuseţii le-a zidit. Iar de se înfricoşează de putere şi de lucrare, să 
înțeleagă ei din acestea cu cît este mai puternic Cel ce le-a făcut pe ele. Căci din mărimea şi 
frumuseţea făpturilor, după analogie, se priveşte Făcătorul lor cel din început” (Înfelepciunea 
lui Solomon 13:3). 

Iar Chiril al Alexandriei zice că făpturile au fire stricăcioasă şi că s-au făcut în vreme, din 
stricăciunea aceasta şi din vremelnicia lor trăgîndu-se încheierea că Cel ce le-a făcut trebuie 
negreşit a fi nestricăcios şi pururea vecuitor, adică fără început de vreme, căci este cu neputinţă 
ca ziditorul şi zidirile să fie de o aceeaşi cinste. De unde urmează că cîte deplinătăţi se află în 
făpturi, acestea mai cu osebire şi cu mult mai vîrtos se află întru Ziditorul; iar cîte nedeplinătăți 
şi metehne se văd în făpturi, acestea sînt departe de Ziditorul şi de Făcătorul lor. (n. aut.) 

55 Mai aceleaşi le zice şi Sfîntul loan Damaschin (cartea 1 despre credință, capitolul 2). Iar 
dumnezeiescul Maxim spune aşa: „Din cele dumnezeieşti, unele sînt înţelese, iar altele neîn- 
țelese de oameni” (capitolul 5 al sutei a patra din cele despre iubire). Zice încă şi marele Vasi- 
lie: „Din lucrările lui Dumnezeu suindu-ne şi prin făpturi înţelegînd pe Făcătorul, luăm 

Deci Dumnezeu a arătat Elinilor cunoştinţa Sa, adică cele ce se socotesc de- 
spre ființa Lui, care sînt nevăzute de ochii cei simțţiţi, dar înțelese de minte din 
buna rînduială a făpturilor.S Unii însă au socotit, dar nu cu dreptate, că „cele 
nevăzute ale lui Dumnezeu” ar fi Îngerii.5 Iar unul din Părinţi a zis că „putere 
pururi vecuitoare” Îl numeşte pe Fiul, iar „dumnezeire” pe Duhul Sfînt. 


cunoştinţa bunătății şi a înţelepciunii Lui; căci acestea sînt cele cunoscute ale lui Dumnezeu, 
pe care Dumnezeu le-a insuflat întru toți oamenii” (Cuvîntul ] asupra lui Evnomie). (n. aut.) 

8 Cele nevăzute ale lui Dumnezeu, adică cele ce se teorisesc [se văd cu mintea, se soco- 
tesc cu duhul, n. m.] despre Dumnezeu după fire şi pururea vecuire, sînt numite de Sfînta 
Scriptură „bunătăți” ale Lui, că zice prin Isaia (capitolul 42, stih 8): „(...) nici bunătăţile Mele 
nu le voi da celor ciopliți”; şi: „Acoperit-au cerurile bunătatea Lui” (Avacum 3:2). lar teologii 
cei vechi şi sfinţi le numesc „însuşiri ale firii lui Dumnezeu”, şi „puteri ale firii lui Dumne- 
zeu” şi „lucrări nezidite”. [...] Iar teologii mai noi, aproape toți, le numesc „însuşiri” şi „de- 
plinătăți ale lui Dumnezeu”. Vezi însă că şi Pavel numeşte aici „pururea vecuitoare”, adică 
împreună fără de început cu EI, puterea lui Dumnezeu, şi dumnezeirea şi celelalte însuşiri ale 
fiinţei lui Dumnezeu. lar dacă acestea sînt împreună fără de început cu Dumnezeu, atunci sînt 
şi nezidite! Să răspundă dar varlaamitenii şi achindienii [soiuri de eretici, n. m.], cei ce le so- 
cotesc şi le numesc „zidite” pe acestea! (n. aut.) 

5 Dar dumnezeieştile însuşiri nu pot fi înţelese întrutotul — căci sînt nemărginite şi, prin 
urmare, mai presus de mărginita pricepere a zidirilor celor cuvîntătoare (raționale, n. m.] ale 
Îngerilor şi oamenilor — ci doar din parte, atît cît pot fi cuprinse de cunoştinţa zidirilor. Căci 
Dumnezeu, fiind desăvîrşit, este neînțeles după ființă şi după fire, şi cu anevoie înţeles după 
însuşirile dumnezeieşti ale firii Sale. Şi, fiindcă e nemărginit, atunci cînd e priceput cel mai 
bine, Dumnezeu este totodată şi nepriceput — precum a zis Nichita [din Serres, n. m.], scoli- 
astul [comentatorul, n. m.] Teologului Grigorie, şi, înainte de el, însuşi Teologul: „Nemărgi- 
nită aşadar e dumnezeirea şi anevoie cugetată, şi numai aceasta a lui Dumnezeu e cu totul pri- 
cepută: nemărginirea adică” (Cuvinte la Paşti şi la Naştere). Altfel zis, mintea înţelege cu 
adeverire doar aceasta: că Dumnezeu este neînțeles. (De aceea, nici făpturile nu arată toată 
înţelepciunea, şi bunătatea şi puterea lui Dumnezeu, ci o mică parte din acestea.) Cum a zis 
Meletie Pigas: Precum nevăzutul întuneric se vede a fi întuneric, aşa şi neînțelesul Dumnezeu 
Se înţelege a fi neînțeles. Iar dumnezeiescul Grigorie al Nyssei zice că „aceasta e cunoştinţa 
osebită a fiinţei dumnezeieşti, a fi adică toată firea ei mai presus de toată înțelegerea obişnu- 
ită” (Cuvîntul 1 asupra lui Evnomie). (n. aut.) 

% Aşa a înţeles Icumenie pe cele nevăzute ale lui Dumnezeu, şi ereticul Akindin: Puteri 
îngereşti adică, precum se vede în cele zise împotriva lui de Grigorie al Tesalonicului. Iar 
vrednice de laudă sînt cele scrise de marele Vasilie, cînd tîlcuieşte zicerea Psalmului 32: 
„(...) toate lucrurile Lui întru credință”: „Deci ce este aceasta? Cum dar sînt toate întru cre- 
dinţă? Zice că: De vei vedea fie cerul, rînduiala dintr-însul este povăţuitoare de credință, că 
prin sine ÎI arată pe Făcător; fie podoabele de prin prejurul pămîntului, iarăşi şi prin acestea se 
creşte credința ta despre Dumnezeu. Căci noi am crezut în Dumnezeu nu pentru că L-am cu- 
noscut cu ochii cei trupeşti, ci, prin cele ce se văd, privind pe cele nevăzute cu puterea, minții. 
Deci toate lucrurile Lui sînt întru credință: şi piatra, dacă o vei privi, şi ea are oarecare dovadă 
a puterii Celui ce a făcut-o; şi furnica, şi țînţarul, şi albina, că de multe ori şi întru cele 
prea-mici se arată înțelepciunea Făcătorului a toate. Căci Cel ce a întins cerul şi a revărsat ne- 

lar aceasta: „spre a fi ei fără răspuns”, a urmat din faptă: pentru că Dum- 
nezeu nu a zidit făpturile Sale pentru acest prilej, ca să fie adică Elinii fără de 
răspuns, nu, ci aceasta a urmat faptelor lor. Deci ia aminte — o cititorule! — la 
felul acesta de a vorbi al Scripturii, şi nu vei şchiopăta. Pentru că se află multe 
de acestea în multe părți ale dumnezeieştii scripturi, pe care aşa se cuvine să 
le dezlegi, adică cu chip săritor şi din isprava lucrurilor, şi nu cu zicerea îm- 
potrivă că „din pricina lui Dumnezeu”. De pildă, spune David: „(...) rău îna- 
intea Ta am făcut, ca să Te îndreptezi întru cuvintele Tale şi să biruieşti cînd 
vei judeca Tu” (Psalm 50). Aceasta pare necuvenită, dar nu e aşa, căci zice: 
Doamne, dobîndind de la Tine facere de bine, eu am păcătuit ie afară de 
toată nădejdea, şi pentru aceasta urmează a Te îndreptăţi înaintea mea şi a bi- 
rui din faptele mele. Se îndreptează aşadar Dumnezeu cînd noi ne arătăm ne- 
mulțumitori pentru darurile ce ni le dă, şi nu avem vreo dare de răspuns. Aşa 
au rămas şi Elinii fără dare de răspuns, pentru că, cunoscîndu-L, pe Dumnezeu 
din zidire”, nu L-au slăvit după vrednicie, precum se cuvenea, nici nu l-au 
mulțumit Lui ca Ziditor şi Făcător, ci slava şi mulțumirea au dat-o idolilor. 


înotatele mărimi ale noianurilor lui este acelaşi Care a bortit şi acuşorul cel prea-subțire al 
albinei, ca pe un fluier, ca prin acesta să-şi reverse veninul. Deci toate lucrurile Lui sînt întru 
credință. Nimic să nu fie merinde de necredință: să nu zici că aceasta s-a făcut din întîmplare, 
Sau că aceea s-a ivit de la sine. Nimic nu e fără de rînduială, nimic nehotărît, nimic făcut în 
zadar.” (n. aut.) 

5 Fotie spune că Elinii L-au cunoscut pe Dumnezeu, nu după ființă şi după fire, ci prin 
făpturi şi după cît e cuprinsă cunoştinţa lui Dumnezeu în oameni. Şi ce este cunoştinţa lui 
Dumnezeu? Aceea că este făcător al totului, că e mai înainte purtător de grijă, că e bun, că e 
stăpîn şi că se cuvine a-L cinsti, precum am zis înainte. Însă, cunoscînd şi întrezărind acestea 
înalte despre Dumnezeu, Elinii au rătăcit de aici şi, în loc de a slăvi pe Dumnezeu şi a-l mul- 
țumi că pentru oameni a zidit lumea aceasta văzută, ei L-au necinstit, făcînd zei făpturile şi 
chipurile făpturilor şi închinîndu-se lor. 

Şi bine a zis înțeleptul Fotie că, prin făptură, nu se cunoaşte ființa lui Dumnezeu, anume 
ce este EI, ci bunătatea şi purtarea Lui de grijă. Pentru că şi marele Vasilie — stînd împotriva 
lui Evnomie, care zicea că, „luînd cineva aminte, din zidiri se suie la ființa celui ce le-a zidit” 
— îi răspunde aşa: „Cum e cu putință a analoghisi [deduce, n. m.] ființa făcătorului din cele fă- 
cute? Eu nu văd aşa, căci făpturile sînt arătătoare ale puterii, ale înţelepciunii şi ale meşteşu- 
gului, nu însă ale înseşi fiinţei făcătorului. Şi nici nu e nevoie ca ele să cuprindă toată puterea 
ziditorului, întîmplîndu-se uneori ca meşterul să nu-şi pună toată priceperea sa în lucrări, ci de 
multe ori să-şi folosească oarecum slab puterile, lucrurile meşteşugului” (Cuvîntul 2 împotri- 
va lui Evnomie). 

Şi, fiindcă aici cuvîntul este despre făpturi, însemnez că făpturile cele simțite s-au făcut 
pentru cinci pricini: 

1) Pentru ca, în făpturi, ca în nişte oglinzi, să-L vedem pe Ziditorul şi Făcătorul lor şi, din 
fiinţa făpturilor, să-L înţelegem şi să credem că Dumnezeu este făcătorul acestora. Căci e cu 
neputinţă a se face singure făpturile pe sine, a se aduce pe sine de la neființă la ființă, fiindcă 

ci s-au zădărnicit în cugetele lor şi inima lor neînțelegătoare s-a 
întunecat. 
22 Zicînd a fi înţelepţi, au înnebunit, 


Aici, Pavel spune pricina pentru care au căzut întru nesocotință Elinii, zi- 
cînd că toate le-au îngăduit socotinţelor lor (iar nu credinţei adică). Şi aşa, vrînd 
să înțeleagă neînchipuirea lui Dumnezeu cu închipuirile minții şi ale simțirii, şi 
pe Cel fără de trup cu trup, s-au arătat zadarnici [fără folos, n. m.], pentru că so- 
cotinţele lor nu au putut ajunge la desăvîrşita cunoştinţă a lui Dumnezeu. 

Şi zice că inima Elinilor a fost „neînţelegătoare”, pentru că nu au voit să 
cuprindă cu credința întregul cunoştinței lui Dumnezeu. De unde s-au rătăcit 
însă într-atît, încît să lase totul la propria lor judecată? Dintru a se socoti pe 


aceasta covîrşeşte hotarele puterii lor fireşti. Şi, din bunătatea fâpturilor, să înțelegem bună- 
tatea Făcătorului lor, iar din înțelepciunea şi din puterea zidirilor, să cunoaştem înțelepciunea 
Şi puterea Ziditorului. Şi — pentru a zice cuprinzător — să vedem în fire credința şi, întru cele 
simţite de acum, să ne încredințăm de bunătăţile gîndite ce vor să fie, pe care avem a le 
dobîndi. Şi aceasta e ceea ce a zis Apostolul puţin mai înainte: „Cele nevăzute ale Lui se văd 
din zidirea lumii, înțelegîndu-se din făpturi.” Şi Dionisie Areopagitul zice că „cele văzute sînt 
chipuri ale celor nevăzute, şi cele simţite ale celor gîndite”. Şi, în alt loc: „Prin însăşi întreaga 
zidire a lumii ce se vede se întrevăd cele nevăzute ale lui Dumnezeu” (Epistola către Tit). 

2) Zidirile s-au făcut spre învățătura şi pilda noastră, ca printr-însele să ne învăţăm atît 
meşteşugurile, cît şi a ne depărta de răutăți şi a lucra bunătăţile. Să ne depărtăm de răutăți, 
adică să fugim de firea cea răpitoare a lupului, de pomenirea de rău a cămilei, de mînia pardo- 
sului, de nerodirea sadurilor neroditoare şi de cele asemenea. Şi să lucrăm bunătăţile, urmînd 
nerăutatea furnicii, iubirea de osteneală a albinei, bunele rodiri ale sadurilor şi ale celorlalte 
făpturi. De aceea, şi Solomon ne trimite uneori la furnică: „Mergi la furnică — o leneşule! — şi 
rîvneşte, văzînd căile ei” (Pildele lui Solomon 5:6), iar alteori la albină: „(...) şi învață-te cît e 
de lucrătoare şi cît de cinstit îşi face lucrarea” (la fel). Pentru aceasta, şi Teodor Studitul, întru 
o învățătură a sa, numeşte lumea aceasta „şcoală”. 

3) Pentru ca, din făpturi, să dobîndim trebuinţele şi hrana cele de nevoie şi-celelalte întă- 
ritoare ale trupurilor noastre. 

4) Ca, dobîndind din făpturi cele întăritoare ale vieţii noastre, să mulțumim pururea Dătă- 
torului bunătăţilor acestora trupeşti. 

5) Şi cea mai de pe urmă: ca, prin toate bunătăţile acestea, să rămînem slăvind pururea pe 
Dumnezeu, Ziditorul şi Făcătorul nostru, căci pentru acest sfîrşit a zidit Dumnezeu lumea, ca 
să fie slăvit de către făpturile cele cuvîntătoare. De aceea a zis dumnezeiescul David: „Ceru- 
rile povestesc slava lui Dumnezeu” (Psalm /8:1). Şi parimistul zice: „Toate lucrurile Dom- 
nului cu dreptate sînt”, ori, precum a tălmăcit altul: „Toate lucrurile Domnului — pentru 
Dînsul” (Pildele lui Solomon 16:1), adică toate lucrurile lui Dumnezeu s-au făcut pentru slava 
Lui. Pentru aceasta a zis şi Teologul Grigorie: „Toate Îl laudă şi-L slăvesc pe Dumnezeu cu 
glasuri negrăite, că pentru toate se mulţumeşte, prin mine, lui Dumnezeu. Căci, cu adevărat, 
lauda acelora de la care primesc eu pricină de a-L lăuda se face laudă a noastră” (Cuvint la 
duminica Tomei). (n. aut.) 


Bai 


sine a fi înţelepţi! Şi, pentru aceasta, au înnebunit, pentru că ce alt lucru e mai 
fără de minte şi mai nebun decit a te închina pietrelor şi lemnelor? 


23 şi au schimbat slava nestricăciosului Dumnezeu întru asemănarea 
chipului omului celui stricăcios, şi al păsărilor, şi al celor cu cîte 
patru picioare şi al celor tîrîtoare. 


Cel ce schimbă vreun lucru îl schimbă cu un altul pe care nu-l are. Aveau 
aşadar şi Elinii cunoştinţa lui Dumnezeu, dar au vîndut-o şi au luat alta pe 
care nu o aveau. Şi astfel au pierdut şi ceea ce aveau, pentru că slava nestrica- 
tului Dumnezeu au dat-o nu omului însuflețit măcar, ci chipului neînsuflețit 
de om stricăcios, făcîndu-i dumnezei pe idolii oamenilor. Şi, ce e mai rău de- 
cît aceasta, s-au povîrnit a se închina şi celor tîrîtoare, şerpilor adică, şi atîta 
au înnebunit, încît s-au închinat — vai! — şi înseşi chipurilor celor tîrîtoare. 
Pentru că — cunoştinţa de Dumnezeu ce trebuiau să o aibă, care covîrşeşte cu 
neasemănarea toate fiinţele —au afierosit-o zidirilor celor cu neasemănare mai 
de nimic decît toate. Iar slava lui Dumnezeu este a fi El cunoscut ca Făcător şi 
Proniator (purtător de grijă) al totului şi a avea toate celelalte însuşiri cuvenite 
lui Dumnezeu. 

Şi cine a făcut greşelile acestea? Egiptenii, cei mai filosofi decît toţi, că 
aceştia se închinau chipurilor celor tîrîtoare şi şerpilor. ză 


24 De aceea i-a şi dat pe ei Dumnezeu întru poftele inimilor lor spre 
necurăție, pentru a-şi necinsti trupurile lor întru sine-şi, 

25 ca unii ce au schimbat adevărul lui Dumnezeu întru minciună, şi au 
cinstit şi au slujit făpturii mai mult decît Făcătorului, Care este 
binecuvîntat în veci. Amin! 


„l-a dat” vrea să spună că i-a lăsat şi i-a slobozit pe Elinii cei „înţelepți” să 
cadă în poftele lor, ca un doctor care îngrijeşte şi caută pe bolnav, dar apoi, 
văzîndu-l că face neorînduială şi nu păzeşte dieta pe care i-a rînduit-o, îl lasă în 
mai multă boală, adică îl lasă să-și facă voia sa şi să nu se vindece de boală.” 


% Dar şi Babilonienii se închinau celor tîrîtoare şi balaurilor ca unor dumnezei, precum se 
vede în Sfînta Scriptură, în Istoria omoririi balaurului şi a dărîmării lui Bel, unde e scris că 
Proorocul Daniil a omorît balaurul căruia se închinau Babilonienii. (n. aut.) 

” Sfinta Scriptură obişnuieşte a numi ca pricină slobozirea şi îngăduința lui Dumnezeu — 
după Icumenie, şi Procopie (foaia 556, tomul 2 al celor opt cărți) şi după Teodorit, care zice: 
„Dumnezeu e pricinuitor de cele bune, şi nepricinuitor de rele. El arată ce se cuvine a face şi ne- 
cuviinţa celor potrivnice, dar nu sileşte socotința oamenilor, ci lasă loc stăpînirii de sine [libertă- 
ţii, n. m.]. Deci — fiindcă îngăduie a se face cele potrivnice, putînd a le opri, dar nesuferind a le 

Iar oarecari"?, zicerea aceasta: „i-a dat Dumnezeu”, au înţeles-o cum că ocara şi 
necinstea ce s-a făcut de dînşii către Dumnezeu i-a dat pe ei, precum obișnuim a 
zice că pe cutare om „l-a pierdut argintul”, cu toate că nu argintul l-a pierdut, ci 
întrebuințarea cea rea a argintului; sau precum zicem că pe Saul şi pe Solomon 


A 


„1-a pierdut împărăția”, în loc de: „reaua întrebuințare a împărăției”. 

Aşadar, slujitorii idolilor au fost daţi spre necurăţii pentru a lor răutate. 
Drept aceea, nu aveau nevoie a fi necinstiți de alții, ci ei înşişi se necinsteau 
pe sine-şi”, căci aşa sînt patimile cele necurate, ele îi necinstesc pe cei ce le 
fac. Dar pentru care pricină au fost daţi întru necurăţia patimilor? Din necin- 
stea şi ocara ce o făceau lui Dumnezeu: pentru că cel ce nu bagă în seamă pe 
Dumnezeu îndată se strică”, măcar că e în viață, precum zice şi David: „Zis-a 
nebunul întru inima sa: Nu este Dumnezeu!”, apoi, spune şi pricina: 
„Stricatu-s-a şi urît s-a făcut întru meşteşugurile sale” (Psalm 13:1). 

Aşadar, Elinii au schimbat adevăratele însuşiri ale lui Dumnezeu şi drep- 
tățile cuvenite lui Dumnezeu, şi le-au dat mincinoşilor dumnezei.”5 Deci zice- 


»A 


rea: „au cinstit” arată că au cinstit făpturile, iar zicerea: „au slujit” însemnează 
robia prin lucrările pe care le aduceau lor, căci slujirea este cinstirea cu fap- 
bal Vezi însă — o cititorule! — că Pavel nu a zis doar atît, că „Elinii au slujit 
făpturii”, ci că „i-au slujit mai mult decît Făcătorului”, mărind vinovăția lor 
din asemănare.” Dar Făcătorul — zice — este binecuvîntat şi prea-slăvit în veci, 


adică nu S-a păgubit cu nimic pentru necinstea şi ocara Elinilor, fiind bine- 


cuvîntat în veci cu adeverire şi fără îndoială, căci aceasta înseamnă „amin”.% 


opri, ca să nu se facă de silă şi nevoie ceea ce se face, că vrednice de laudă sînt bunătățile cele 
de bună voie — a numit îngăduinţa ca pricină” (foaia 1603, tomul ! al celor opt cărţi). (n. aut.) 

”2 Care este Fotie, căci aşa a tîlcuit el pe „i-a dat”. (n. aut.) 

% Tar unii dascăli zic că trupurile Elinilor se necinsteau de sine-şi cu patima malahiei, căci 
trupul lucrează şi pătimeşte de sine această patimă. (n. aut.) 

” Se împute, putrezeşte, se descompune. (ni. m.) 

* Jar Teodorit zice că Pavel numeşte „adevăr al lui Dumnezeu” numele lui Dumnezeu, iar 
„minciună” idolii cei făcuţi de mînă. Iar Sevirian zice că Dumnezeu este Dumnezeu cu adevă- 
rat, iar idolii la care se închină Elinii se numesc dumnezei în chip mincinos. (n. aut.) 

” Vezi la zicerea: „Martor îmi este Dumnezeu, Căruia slujesc cu duhul meu” (Romani 
1:9). (n. aut.) 

” Jar unii din dascălii mai noi, la zicerea: „decît Făcătorului”, vor a zice hotărîtor, adică Eli- 
nii şi slujitorii la idoli slujeau făpturii, iar nu Făcătorului. Însă, fiindcă cuvîntul Apostolului este 
pentru înțelepţii Elinilor — din care mulți (precum Platon şi Aristotel) slăveau pe un făcător al to- 
tului, prea-înalt, nevăzut, nemuritor şi nemărginit, dar slujeau şi făpturilor ca unor zei covîrşitori 
şi făcători ai totului — de aceea trebuie a se înțelege aşa cum se ia de-a dreptul, precum zic şi 
Teofilact şi Icumenie, că: „Înţelepţii Elini slujeau făpturii mai mult decât Făcătorului.” (n. aut.) 

% În toată Scriptura Veche, zicerea: „amin” se află numai în trei părți: în Cartea întîi Pa- 
ralipomena 16:36 şi în Cartea a doua a lui Neemia 5:13 şi 8:8. lar întru Scriptura cea Nouă 

26 Pentru aceasta, Dumnezeu i-a dat pe ei la patimi de necinste, că şi 
muierile lor şi-au schimbat rînduiala cea firească întru cea afară de 
fire; 

27 la fel şi bărbaţii încă, lăsînd fireasca întrebuințare a părții femeieşti, 
s-au aprins întru pofta lor unul către altul, bărbat cu bărbat ruşinea 
lucrînd-o şi luînd întru sine-şi răsplătirea cuvenită rătăcirii lor. 

Aici, Pavel numeşte iarăşi „dare” lepădarea şi depărtarea de ei a lui Dum- 
nezeu, care s-a făcut lor pentru că s-au închinat şi au slujit făpturii. Că — pre- 
cum s-au stricat ei în dogmele despre Dumnezeu, pentru că au lăsat povăţuirea 
către. cunoştinţa Făcătorului pe care le-o pricinuia lor făptura — aşa s-au făcut 
spurcaţi şi întru vieţuire, pentru că au lăsat fireasca îndulcire cu muierile, care 
e şi mai lesnicioasă şi mai îndulcitoare, şi au căzut întru aceea afară de fire a 
bărbaților, adică întru culcarea cu bărbaţii, care este şi mai grea, şi mai gre- 
țoasă. Căci „schimbarea” aceasta însemnează, adică au lăsat cele ce aveau şi 
au cinstit mai mult altele, pe care nu le aveau. Apostolul arată însă mare pîrîş 
al amînduror neamurilor, adică al femeilor şi al bărbaţilor, firea pe care au 
călcat-o: căci, după ce a zis acoperit că muierile Elinilor făceau un lucru ruşi- 
nos (pe care nici nu se cuvine a-l scrie aici, de ruşine), zice şi pentru bărbaţi 
că „s-au aprins unul către altul”, prin „aprindere” arătînd multa întărîtare şi 
nestîmpărata pornire a pofti către culcarea cu bărbați. Nu a zis însă că lu- 
crează pofta, ci „ruşinea”, atătînd cu aceasta că însăşi firea au sluţit-o şi au ru- 
şinat-o. Şi, fiindcă a zis că s-au aprins spre pofta trupească, pentru ca să nu 
socoteşti că neputința aceasta era a poftei lor fireşti, zice prin urmare că ei o 
lucrau rău, adică puneau toată sîrguința întru necurăţia aceasta, lucru al loruşi 
făcînd-o, luînd urîciunea aceasta ca plată a depărtării lor de Dumnezeu şi a 
rătăcirii lor către idoli şi muncă avînd însăşi îndulcirea pe care o încercau,? 
fiindcă era afară de fire şi plină de necurăţie. lar Pavel zice aceasta căci încă 
nu putea să-i încredinţeze pe Romani că este iad şi gheena. Şi zice: Crede tu, 


se află de multe ori şi însemnează „aşa”, „cu adevărat”, precum însuşi Pavel a tîlcuit arătat, 
zicînd: „Căci toate făgăduinţele lui Dumnezeu, în EI, sînt «da»; şi, prin EI, «amin»” (2 Co- 
rinteni 1:20). lar pentru ce slăveşte Pavel pe Dumnezeu cînd pomeneşte numele Tatălui, vezi 
la Epistola către Filipeni 4:20 şi la subînsemnarea zicerii. (n. aut.) 

“9 Pentru aceasta se şi poartă acest obştesc proverb: „Răutatea este potrivită judecată asu- 
pra răului.” Zice şi dumnezeiescul Hrisostom : „Cel ce viiază întru răutate se munceşte şi mai 
înainte de gheena, fiind îmboldit de conştiinţă” (Despre statui, 16). Şi Sirah a zis: „Sufletul 
rău pierde pe cel ce-l are şi bucurie a vrăjmaşilor îl va face pe el” (6:4). Pentru că, precum ru- 
gina fierului mănîncă pe cel ce o naşte, ori precum vipera mănîncă pîntecele maicii sale care a 
zămislit-o, aşa şi păcatul mănîncă desăvârşit pe cel ce îl lucrează. 'De aceea, avea dreptate So- 
lomon a zice despre păcat acestea: „Precum agurida e vătămătoare pentru dinţi, şi fumul pen- 
tru ochi, aşa şi fărădelegea pentru cei ce o săvîrşesc” (Pildele lui Solomon 10:26). (n. aut.) 


Piai 


Creştine, că fapta aceasta necurată ce o făceau Elinii le era lor muncă, de 
vreme ce nu crezi cuvintele despre munca iadului! 


28 Şi, precum ei nu au cercat a avea pe Dumnezeu întru cunoştinţă, aşa 
şi Dumnezeu i-a dat pe ei întru minte neiscusită, să facă cele 
necuvenite. 


De trei ori a pomenit Pavel aceeaşi noimă şi a folosit aceeaşi zicere: „i-a 
dat”, şi pretutindeni zice că pricina lepădării lui Dumnezeu e păgînătatea oa- 
menilor. Şi acum zice că, „precum ei nu au cercat a avea pe Dumnezeu întru 
cunoştinţă”, pentru aceasta şi Dumnezeu i-a dat în patimi, arătînd că necinstea 
întru Dumnezeu a Elinilor nu se năştea din necunoştinţa lor, ci din cugetare. 
Pentru că nu a zis: „precum nu au cunoscut pe Dumnezeu”, ci: „precum nu au 
cercat (adică nu au judecat) a avea pe Dumnezeu întru cunoştinţă”, deci de 
voie au ales păgînătatea. Aşadar, păcatele nu se nasc de la trup, precum zic 
oarecari eretici (maniheii adică), ci din judecata minţii celei stricate (vezi la 
tîlcuirea zicerii: „făcînd voile gîndurilor lor”, Efeseni 2:3). 

Deci mai întîi ei nu au judecat a-L cunoaşte pe Dumnezeu, şi atunci Dum- 
nezeu i-a lăsat să cadă în minte neiscusită şi nedesluşitoare.'% De vreme ce, în 
Scriptură, întoarcerea şi părăsirea lui Dumnezeu se numeşte „dare”, oarecari 
din sfinți au folosit o frumoasă pildă prin care se arată cuvîntul „i-a dat pe ei 
Dumnezeu”, zicînd: Dacă cineva şi-ar închide ochii şi nu ar voi să vadă soa- 
rele, şi ar cădea apoi în groapă — am zice că soarele, nearătîndu-se, a aruncat 
pe cutare în groapă, nu doar că soarele s-a mîniat şi a aruncat pe om, ci pentru 
că nu a luminat ochii omului aceluia. Iar a nu lumina soarele de unde a urmat? 
Din pricina celui ce şi-a închis ochii şi nu a văzut soarele. Tot la fel, şi Dum- 
nezeu i-a dat pe Elini în patimile necinstei. Cum? Pentru că nu a fost cunoscut 


1% Din zicerea aceasta a Apostolului tragem încheierea că dogmele rele, şi păgînătatea şi 
necredinţa nasc viaţa rea şi stricată. Căci, de vreme ce Elinii nu au cercat a cunoaşte pe Dum- 
nezeu şi a crede în El, din necunoştinţa şi necredința aceasta au făcut cele necuvenite şi au 
vieţuit o viață plină de toate păcatele. De aceea a zis Fericitul Teodorit: „Păgînătatea s-a făcut 
temelie nelegiuirii.” Precum şi dimpotrivă, viaţa cea rea şi stricată naşte dogme rele şi stricate 
şi face pe oameni necredincioşi şi necinstitori de Dumnezeu. Şi aceasta iarăşi se arată în cu- 
vintele Apostolului însuşi, că el a zis către Timotei: „(...) avînd conştiinţă bună, pe care unii, 
lepădînd-o, s-au primejduit întru credință” (7 Timotei 1:19); şi iarăşi: „Rădăcina tuturor rele- 
lor este iubirea de argint, pe care poftind-o, unii au rătăciţ din credință” (] Timotei 6:10). 
Aşadar, un rău la fel de mare sînt dogmele rele şi viața cea rea, şi, de asemenea, viața rea şi 
dogmele cele rele, pentru că una este născătoarea celeilalte şi cel ce o are pe una ajunge şi la 
cealaltă. Despre aceasta, prea-înțelepțeşte a zis Teologul Grigorie: „Mie întocmai rele îmi sînt 
viața rea şi basmul străin (dogma mincinoasă); ori pe care o iei din amîndouă, pe amîndouă le 
cîştigi.” (n. aut.) 

de dînşii. Şi iarăşi, a nu fi cunoscut de unde a urmat? De Îa aceea că nu au 
cercat şi nu au judecat a-L cunoaşte.!0! Vezi şi tîlcuirea stihului 19 al capitolu- 
lui 4 al celei către Efeseni, care mult se potriveşte la zicerea aceasta. 


29 Plini fiind de toată nedreptatea, 


Vezi — o cititorule! — că Elinii aveau toate patimile cu covirşire, Apostolul 
zicînd aici că erau „plini de roată nedreptatea”, căci ajunseseră la însăşi mă- 
sura cea mai de pe urmă a tuturor răutăților. Apoi, înşiră felurile răutăţilor în- 
tru care căzuseră: 


de curvie, 


Cu numele curviei a cuprins împreună toată necurăția, obşteşte. 


de vicleşug, 


Adică înțelepţii Elinilor erau plini de vrăjmăşie asupra aproapelui, 


de lăcomia de averi, 


şi plini de pofta avuţiilor 


de răutate; 


Şi plini de pomenirea de rău. 102 


plini de pizmă, de ucidere, 


Uciderea se naşte totdeauna din pizmă: Avel a fost ucis fiind pizmuit, iar 
Iosif s-a primejduit a fi ucis de către pizmuitorii frați ai săi. Pentru aceasta a 
zis şi marele Vasilie: „Acestea făcîndu-le, Cain se arată întîi ucenic al diavo- 


a Ei acestea, zice şi înțeleptul Meletie Pigas: „Dumnezeu îi dă <întru minte neiscusită, ca 
să facă cele necuvenite» pentru păcatele mai dinainte, fiindcă «nu au cercat — zice — a avea pe 
Dumnezeu întru cunoştinţă». De aceea, păcatele cele de-al doilea sînt totodată şi păcate, şi 
munci ale păcatelor... Aşadar, păcatele acestea, fiindcă sînt munci, au ca pricinuitor pe Dum- 
nezeu, căci El i-a lăsat să cadă într-însele pe cei ce nu aveau simţire, ca să poată veni întru 
simţire pentru mărimea necuviinţei, ori, dacă nu, a se munci întru cele ce se îndulcesc şi mai 
învederată a se face ruşinea răutăţii, spre abaterea celor ce aleg a fi întreg-înțelepți [curați cu 
cugetul, feciorelnici, n. m.]” (cartea întîi despre creştinism). (n. aut.) 

92 ar Icumenie numeşte „răutate” sîrguința de a face rău aproapelui. (n. aut.) 

lului, pizma şi uciderea de la dînsul învățîndu-se, păcate surori pe care Pavel 
le-a împreunat, zicînd: «plini de pizmă şi de ucidere»” (Cuvînt despre pizmă). 


de sfadă, de vicleşug, 


Din pizmă se naşte şi necurata prigonire şi viclenia care se face pentru pă- 
gubirea celui pizmuit. Marele Vasilie aşa hotărăşte [defineşte, n. m.] vicleşu- 
gul: „Vicleşug. este cel ce se face spre vrăjmăşuire iscoditoare, cînd cineva, 
închipuind ceva bun, ca o amăgitură, îl pune înainte și prin acesta lucrează * 
cele ale vrăjmăşuirii” (hotărîrea 73 din cele pe scurt). 


de năravuri rele; 


„Rea nărăvire” este răutatea cea ascunsă în adîncul sufletului care pe dea- 
supra se arată unsă cu bunătate. Marele Vasilie zice: „Răul nărav — precum 
socotesc — este întîia răutate, ascunsă, a deprinderii” (la fel). za 


30 bîrfitori, grăitori de rău, uritori de Dumnezeu, 


Pavel numeşte „bîrfitori” pe cei ce clevetesc pe fraţii lor într-ascuns, cînd nu 
se află de față; iar „grăitori de rău”, pe cei ce îi necinstesc învederat; şi „urîtori 
de Dumnezeu”, pe cei ce urăsc pe Dumnezeu şi sînt urîţi de Dumnezeu. 


ocărîtori, mîndri, trufaşi,* 


S-a suit la vîrful relelor, la mîndrie. Pentru că — şi bine de ar face cineva, 
dar apoi s-ar mîndri — el pierde plata binelui aceluia. Cu cît mai vîrtos însă 
cînd face rele, şi apoi se mîndreşte? Pentru că păcătosul care e şi mîndru nu se 
poate pocăi. Să ştii însă că mîndria este defăimare de Dumnezeu, iar trufia 
este defăimare de oameni, din care se naşte ocara asupra oamenilor. Pentru că 
cel ce defaimă pe oameni pe toţi îi ocărăşte şi îi calcă. Însă noi, cei ce privim 
din afară, întîi vedem ocara, apoi cunoaştem maica şi pricina ocării, trufia, 


1% Teodorit zice că „«rău nărăvaşi» numeşte pe cei ce cugetă spre vrăjmăşie şi meşteşu- 
gesc vătămarea aproapelui”. (n. aut.) 

104 jcumenie numeşte „mîndri” pe cei ce se mîndresc cu bunătăţile lor împotriva celor ce 
nu le au, iar „trufaşi” pe cei ce se fălesc întru cele pe care nu le au ca şi cum le-ar avea. ar 
marele Vasilie zice: „Mîndru e cel ce se îngîmfă pentru cele ale sale şi se ispiteşte a se arăta 
mai presus de ceea ce este; iar trufaş, cel ce nu se mărgineşte întru cele legiuite, ci îşi isvodeş- 
te cale osebită de dreptate şi de bună-cinstire de Dumnezeu.” Şi Teodorit numeşte „trufaşi” pe 
cei ce se fălesc în zadar. (n. aut.) 

deşi trufia este, fireşte, mai întîi decît ocara. Pentru aceasta a pus Pavel mai 
întîi ocara.!%5 Pentru aceasta a zis şi Isaia: „Şi ocara celor mîndri o voi smeri” 
(13:11) — cuvînt pe care marele Vasilie îl tălmăceşte aşa: „Drept aceea, tot pă- 
catul este ocară şi odraslă a ocării, mai întîi atingîndu-se de ocărîtor.” 


născocitori de rele, 


Elinii şi slujitorii idolilor nu se îndestulau cu răutățile pe care le aveau mai 


înainte, ci izvodeau şi altele. Iar a izvodi rele nu urmează din răpirea minții, ci 


din cugetare şi sîrguință.!% 


nesupuşi născătorilor lor (neascultători de părinţi), 


Prin aceasta, Pavel arată că Elinii se luptau chiar cu firea însăşi. 


31 neînţelegători, nestatornici întru aşezăminte, 


Fireşte că Elinii erau neînțelegători, pentru că cei ce nu se supun născăto- 
rilor lor, ce alt bine pot să gîndească şi să înțeleagă? Iar „nestatornici întru 
aşezăminte” îi numește pentru că nu rămîneau întru cele ce se învoiau, adică 
erau necredincioşi şi nu păzeau încredințarea. 


195 Vezi şi la Diogene Laerţiu, şi vei afla că toți înţelepţi Elinilor au petrecut viață rea şi 
au socotit patimile cele rele în loc de zei. Pentru aceasta, şi dumnezeiescul Ieronim a zis, 
tîlcuind pe Proorocul Osie: „Cu anevoie este a afla eretic cucernic!” Ci şi Sfinţitul Ambrozie 
zice: „Fără de buna-cinstire, şi ceea ce pare a fi bunătate este răutate, căci nu tinde spre 
mîntuire, fiindcă nu e bine-plăcută lui Dumnezeu” (la Meletie Pigas). (n. aut.) 

9% Marele Vasilie, vorbind despre aflătorii relelor, zice că sînt „cei ce, afară de relele obiş- 
nuite şi cunoscute de cei mulți, mai născocesc şi află încă oarecare altele.” Vezi tu însuţi — o 
cititorule! — cum Apostolul a pus aici una după alta faptele rele ale Elinilor, căci, precum bu- 
nătățile atîrnă una de alta — cum am zis la subînsemnarea zicerii: „îndelunga răbdare, bună- 
tatea, facerea de bine” (Galateni 5:22) — tot aşa şi răutățile şi patimile se atîrnă una de alta. 
Pentru aceasta a zis dumnezeiescul Grigorie al Nyssei: „Drept aceea, şi vătămarea a ceva din 
cele dintru noi se întinde asupra întregii vieţi lăuntrice. Şi, cu adevărat — după cele ce zice 
Apostolul — toate se aşează împreună, că, de pătimeşte un mădular, împreună doare tot trupul” 
(Despre feciorie, capitolul 14). Zice şi marele Macarie: „Toate sînt legate una de alta: ura e 
legată de mînie, mînia de mîndrie, mîndria de slava deşartă, slava deşartă de necredinţă, 
necredinţa de împietrirea inimii, împietrirea inimii de lenevire, lenevirea de trîndăvie, trîndă- 
via de nepurtarea de grijă, nepurtarea de grijă de nerăbdare, nerăbdarea de iubirea de îndul- 
ciri, şi celelalte părţi ale răutăţii sînt spînzurate una de alta” (cuvîntul 40, capitolul 1). Vezi 
lanţul răutăţilor legate una de alta şi la capitolul 3 al epistolei a doua către Timotei, la zicerea: 
„„nesupuşi părinților”. (n. aut.) 

neîmpăcați, fără dragoste, nemilostivi — 


Rădăcina tuturor răutăților aceasta este: răceala dragostei, căci din aceasta 
se pricinuieşte a nu se împrieteni cineva cu fratele său, nici a-l primi, nici a-l 
milui. De aceea a zis Mîntuitorul: „Cînd se va înmulți nelegiuirea, se va răci 
dragostea multora” (Matei 24:12). Şi — cu toate că însăşi firea omeniei pe care 
o avem ne uneşte unul cu altul, precum şi neamurile dobitoacelor cele de un 
fel se adună unele cu altele — Elinii nu au înţeles aceasta. 


32 aceştia, deşi au cunoscut dreptatea lui Dumnezeu, cum că cei ce fac 
unele ca acestea sînt vrednici de moarte, nu numai că fac acestea, ci 
şi binevoiesc cu cei ce le fac. 


Mai sus, Apostolul a arătat că Elinii, nevrînd să cunoască pe Dumnezeu, 
s-au umplut de toată răutatea. lar acum, arată că aceştia nu sînt vrednici de 
iertare, căci de voie fac cele împotrivă, neputînd să spună că nu cunosc binele 
— pentru că ştiau dreptatea şi porunca lui Dumnezeu, fiind povăţuiţi de legea 
firii. Şi, încă mai rău, le plăceau de asemenea şi cei ce fac relele şi îi ajutau la 
cele rele, ceea ce e o răutate de nevindecat.! 


1% Dumnezeiescul Isidor Pilusiotul nu primeşte pe cei ce îndreptează zicerea aceasta, ca 
fiind greşită, şi citesc aşa: „„(...) nu numai cei ce fac acestea, ci şi cei ce împreună binevoiesc 
cu cei ce le fac” — vrînd ei să arate că a binevoi cineva cu cei răi e un păcat mai mic, iar a face 
relele unul mai mare. Sfîntul — am zis — nu primeşte acestea, ci spune că zicerea Apostolului e 
dreaptă precum se află scrisă. Deci zice: „Fiindcă a greşi şi a lăuda totodată pe cei ce greşesc 
este pricină mai grea şi mai mare de muncă decît doar a greşi, potrivit s-a zis: «(...) nu numai 
acestea le fac, ci şi binevoiesc cu cei ce le fac». Căci cel care, după ce a greşit, osîndeşte 
păcatul va putea cîndva a-şi cîştiga sufletul, mare ajutor avînd osîndirea păcatului spre a se 
pocăi. Iar cel ce laudă răutatea se lipseşte pe sine-şi de ajutor spre a se pocăi. Deci, de vreme 
ce socotința aceasta este stricată şi e a unui suflet ce boleşte fără vindecare, după cuviință cel 
ce laudă păcatul celui ce a greşit se judecă cu mult mai aspru” (în Epistolii). 

Pentru aceasta zice şi Teodorit: „Aceştia nu socotesc destul a face relele, ci alcătuiesc şi 
laude celor ce fac cele asemenea. Acesta e hotarul cel mai de pe urmă al nelegiuirii, că trebuie 
nu numai a urî nelegiuirea altora, ci şi a se îngrețoşa de a sa. Aceasta pare că însemnează zice- 
rea aceea a Psalmistului: «Se laudă păcătosul întru poftele sufletului său, şi cel ce nedreptă- 
ţeşte se binecuvîntează» (Psalm 9:23).” 

Zice şi dumnezeiescul Hrisostom: „Nu numai a rîvni răutatea, ci şi a lăuda pe cei ce vie- 
țuiesc într-însa, aduce muncă prea-cumplită celor ce viază întru răutate, căci a păcătui şi a lă- 
uda pe cei ce păcătuiesc aduce mult mai mare pricină de muncă” (din cuvîntul la Saul). 

Dar şi marele Vasilie zice că: „Mai cu sîrguință să luăm aminte de sine-ne, nu cumva, din 
pricina harului trimis către noi, să îndreptăm vreo necinstire, sau vreun om sau vreun cuvînt, 
purtîndu-ne cu înduplecare față de ele, căci «Vai, celor ce zic răului bine şi binelui rău, şi ce- 
lor ce pun lumina întuneric, şi întunericul lumină, celor ce fac amarul dulce, şi dulcele amar» 
(Isaia 5:20).” Şi iarăşi zice: „Cel ce ajută celor răi şi îndrăzneşte întru faptele cele rele, acesta 


2, 


însă la viitoarea judecată nu urmează aşa, fiindcă judecata şi osînda lui Dumne- 
zeu se va face după adevăr asupra tuturor prea-curvarilor şi păcătoşilor. 


3 Şi socoteşti tu, omule care judeci pe cei ce fac unele ca acestea, 
făcîndu-le şi tu, cum că vei scăpa de judecata lui Dumnezeu? 

4 Au doar defaimi bogăţia bunătăţii Lui, şi a îngăduirii şi a 
îndelungii-răbdări, neştiind că bunătatea lui Dumnezeu te aduce la 
pocăință? 

5 Ci după împietrirea ta şi după inima ta nepocăită îţi învistiereşti ţie 
osîndă în ziua urgiei şi a descoperirii dreptei judecăţi a lui 
Dumnezeu, 


6 Care va răsplăti fiecăruia după faptele sale:! ” 


Mai sus a zis că slujirea idolilor se răsplătea celor răi cu înseşi păcatele şi 
necurăţiile pe care le făceau, acelea fiindu-le lor destulă osîndă, în loc de 
muncă. lar acum le arată şi munca pe care o vor primi: Este — zice — şi altă 
muncă pentru tine, omule, pentru că nu vei scăpa de osîndirea lui Dumnezeu! 
Căci cum vei scăpa de ea, cînd de a ta osîndă n-ai scăpat? — de vreme ce, osîn- 
dind pe altul, pe tine însuţi te-ai osîndit. 

Şi dacă tu, fiindcă nu ai fost muncit încă, defaimi din această pricină bo- 
găția bunătății lui Dumnezeu, să ştii că mai cu seamă aceasta îţi va pricinui 
mai multă muncă. Pentru că îndelunga-răbdare şi îngăduirea lui Dumnezeu 
este mîntuitoare şi folositoare celor ce o folosesc spre îndreptarea lor, dar ce- 
lor ce o cheltuiesc spre a adăuga şi alte răutăţi se face pricină de mai mare 
muncă, nu din pricina îndelungii-răbdări dumnezeieşti, ci din pricina împietri- 
rii păcătoşilor. Că — zice — tu, păcătosule, îţi învistiereşti urgie, iar nu Dumne- 
zeu. Pentru care pricină? Din pricina inimii tale neînduplecate spre bine şi îm- - 
pietrită, fiindcă, atîta vreme cît tu nu te moi nici cu bunătatea, nici cu înde- 
lunga-răbdare a lui Dumnezeu, şi nici cu frica nu te îndupleci spre bine, care 
alt lucru este ; mai împietrit decît tine?!10 


109 Bagă de seamă că Pavel a luat zicerea aceasta („Care va răsplăti fiecăruia după faptele 
lui”) întocmai, cuvînt cu cuvînt, de la Parimistul (Pildele lui Solomon 24:12), şi de la David, 
“ care zice şi el la fel în Psalmul 61:11. Iar dumnezeiescul Maxim, tîlcuind aceasta, zice: „Cînd 
vei auzi Scriptura zicînd că Dumnezeu va răsplăti fiecăruia după faptele lui, să înţelegi că 
Dumnezeu nu răsplăteşte bune după cele ce se fac afară de scopul cel drept, chiar dacă par a fi 
bune; ci după cele ce se fac urmînd țelul cel drept, căci judecata lui Dumnezeu nu priveşte la 
cele ce se fac, ci la scopul lor” (capitolul 37 al sutei a II-a din cele despre dragoste). (n. aut.) 
dud [...] Iar dumnezeiescul Maxim a zis că „inima cea împietrită nu se moaie nici de dra- 
goste, nici cu rugăciunea, nici cu pocăinţa, nici cu pedepsele, nici cu bătăile, nici cu învățătu- 
rile şi cu darurile lui Dumnezeu” (la Coresi). Pentru aceasta a zis Isaia: „Ai învîrtoşat inimile 
noastre ca să nu ne temem de Tine” (capitolul 63:17). (n. aut.) 


54 


Şi, zicînd: „ziua urgiei”, zice şi: „a descoperirii şi a dreptei judecăţi a lui 
Dumnezeu”.!!! Şi în chip potrivit, ca să nu socotească cineva că judecata lui 
Dumnezeu se face cu urgie. Deci zice că mai întîi se face descoperire şi arătare 
a tuturor păcatelor, şi abia apoi, după măsura păcatelor arătate, se face răsplă- 
tirea şi urgia, săvîrşindu-se astfel dreapta judecată. Pentru că, în lumea aceasta, 
faptele oamenilor fiind ascunse, nu totdeauna se face dreptate; iar atunci cînd se 
vor arăta cele ascunse ale fiecăruia, urmează a se face dreapta judecată. 

Bagă de seamă — o cititorule! — stihurile acestea, pentru că trebuie să pri- 
cepi drept cuvîntul acela al Jeșirii: „lar Eu am împietrit inima lui Faraon” (ca- 
pitolul 4:21), că mai aceea o tălmăceşte aici Pavel, cu alte ziceri. Vezi despre 
aceasta la zicerea: „Deci dar, pe care voieşte miluieşte, şi pe care voieşte îm- 
pietreşte” (Romani 9:18). 


7 viaţă veşnică, celor ce, după stăruinţă în fapta bună, caută slavă, şi 
cinste şi nestricăciune; 


De vreme ce mai sus a zis că Domnul va răsplăti fiecăruia după faptele 
sale, acum, vrînd a face cuvîntul mai blînd, Pavel începe aici de la cele bune 
ce va răsplăti atunci Domnul. Deci — zicînd: „celor ce, după stăruință în fapta 
bună” — arată două lucruri: primul, că nu se cade a se lenevi cineva şi a trîn- 
dăvi, ci trebuie să stăruie întru bine pînă la sfîrşit; al doilea, că nu se cuvine a 
nădăjdui cineva doar întru credință, fiindcă are trebuinţă şi de fapte bune. 

Iar zicînd: „şi nestricăciune”, deschide uşă şi cunoştinţă despre înviere. 
Apoi — fiindcă toţi avem să ne sculăm din morţi, însă nu toţi pentru acelaşi 
sfîrşit, ci unii se vor scula pentru slavă şi pentru împărăție, iar alții pentru 
osîndă şi muncă — de aceea a zis: „slavă şi cinste”. Iar toată cuprinderea cu- 
vîntului aşa se tîlcuieşte: Dumnezeu — zice — va da viață veşnică celor ce caută: 
slava cea viitoare şi cinstea şi care totdeauna îşi aduc aminte atît de aceasta, 
cît şi de nestricăciunea pe care au s-o dobîndească întru învierea din morţi. 
Dar cum se caută slava cea viitoare, şi cinstea şi nestricăciunea? Stăruind întru 
lucrurile cele bune, pentru că cel ce îngăduie întru fapta bună şi rabdă stator- 
nic toată ispita ce vine asupră-i, acela caută cu adevărat slava, şi cinstea şi ne- 
stricăciunea, adică dobîndirea bunătăţilor celor nestricăcioase care se dobîn- 
desc odată cu trupul cel nestricăcios. 


zi „(...) şi a dreptei judecăţi a lui Dumnezeu”; acest „şi” conjuncţie nu se află în scrisul 
Apostolului, dar Sfîntul Teofilact şi Teodorit o au în tîlcuirea lor. far Icumenie o judeca cum 
că e de prisos. (n. aut.) 

8 iar iubitorilor de prigonire — care nu se supun adevărului, ci se supun 
nedreptăţii — mînie şi urgie. iei 

9 Necaz şi strîmtorare peste tot sufletul omului ce lucrează răul, al 
Judeului mai întfi, şi al Elinului;'* 


„Prigonire” se numeşte împotrivirea fără temei. Deci zice: Celor iubitori 
de a birui prin cuvînt, le va urma necaz şi strîmtorare. Cu aceasta, Pavel arată 
că oamenii se fac răi nu din necunoştință, ci din iubirea de a birui, şi pentru 
aceasta sînt neiertați. Dar şi a se supune nedreptății şi a nu se supune adevă- 
rului e greşeală a alegerii lor, fiindcă nu zice că sînt siliți sau tiranizaţi, ci că 
„se supun”. Şi vezi cum a zis că Dumnezeu va răsplăti viață veşnică, nu însă 
că va răsplăti şi cele rele. Nu zice că Dumnezeu va plăti celor răi mânia, şi ur- 
gia şi nacazul, ci aceasta a lăsat-o a se înțelege nehotărîtor, cum că relele aces- 
tea vor urma faptelor lor. Pentru că a face viu este însuşire a firii lui Dumne- 
zeu, iar munca nu ne vine de la Dumnezeu, ci din lenevirea noastră. 

Iar zicînd: „peste tot sufletul omului”, smereşte mîndria Romanilor, pentru 
că — măcar împărat de ar fi cineva, dacă lucrează răul, adică dacă stăruie în ră- 
utate şi nu se pocăieşte — nu va scăpa de osîndă. Pentru că nu a zis: „celui ce a 
lucrat”, ci: „acelui ce lucrează”, făcînd răul cu sîrguință şi cu stăruire. Şi, de 
vreme ce a dobîndit mai multă învățătură din Lege, ludeul este şi vrednic a lua 
mai multă pedeapsă, căci „cei puternici, cu putere se vor certa” (Înţelepciunea 
lui Solomon 6:6). Şi, cu cît sînt mai înţelepţi, cu atît se vor munci mai mult. 


10 slavă, şi cinste şi pace tot celui ce lucrează binele,!!“ Iudeului mai 
întîi, şi Elinului. 
11 Căci nu este căutare la faţă la Dumnezeu! 


În cuvintele ce vor urma, Apostolul socoteşte să arate că tăierea împrejur a 
Iudeilor nu foloseşte la nimic şi că nici netăierea împrejur a „neamurilor” nu 
vatămă. Şi, după ce va arăta aceasta, socoteşte să vorbească de credinţa ce 
îndreptează pe om. Această socotință avînd-o dar, el clatină mai întîi obiceiu- 
rile Iudeilor, şi vezi înţelepciunea lui: el povesteşte cele mai-nainte de venirea 
lui Hristos, şi cum că lumea era plină de răutate şi că mai întîi ludeii erau vi- 
novaţi muncii, şi apoi Elinii. Şi — luînd ca o dovadă mărturisită că Elinul se va 


12 Tar toată cuprinderea (tot periodul, fraza) aşa se alcătuieşte, adică: „Celor ce cu stăru- 
inţă caută lucrul bun, Dumnezeu le va răsplăti viață veşnică, slavă, şi cinste şi nestricăciune; 
iar iubitorilor de prigonire — care nu se supun adevărului, ci sînt supuşi nedreptății — li se va 
răsplăti mînie şi urgie. Aşa închipuie cuprinderea aceasta Fotie, spre mai multă lămurire (în 
epistola 167 către Gheorghe al Nicomidiei). (n. aut.) 

15 Lipseşte graiul „va fi”. (n. aut.) 

114 Se înțelege că „va fi răsplătit de Dumnezeu”. (n. aut.) 

munci pentru relele ce face, de vreme ce calcă legea cea firească scrisă în 
inimi — din aceasta trage încheierea că se va şi cinsti pentru bunătăţile ce face 
păzind legea aceasta. Şi, dacă cinstea şi necinstea urmează din fapte, Legea 
cea scrisă şi tăierea împrejur sînt aşadar de prisos, şi nu numai de prisos, ci şi 
pricinuitoare de mai multă muncă ludeului. Căci, dacă Elinul se osîndeşte 
pentru că nu a învăţat cele bune de la făpturi şi din legea cea firească, cu mult 
mai vîrtos se va osîndi Iudeul, care, pe lîngă învățătura făpturii şi a fireştii 
legi, a mai primit-o şi pe aceca a Legii scrise.!!5 Deci — o cititorule! — de vre- 
me ce ai înţeles scopul Apostolului, urmează dar şi zicerilor lui! 

Aici însă, Pavel nu numeşte „Elini” pe slujitorii idolilor, ci pe cinstitorii 
de Dumnezeu ce se supuneau legii firii, precum a fost Melhisedec, şi Avime- 
leh împăratul Gherarilor, şi Iov, şi Ninivitenii şi, în urmă, Corneliu. La fel, 
„ludei” numeşte pe cei mai înainte de venirea lui Hristos. Şi, fiindcă se sîrgu- 
ieşte să arate că tăierea împrejur nu are nici o putere, Apostolul se întoarce la 
vremile cele vechi şi arată că atunci nu era nici o osebire între Elinul cinstitor de 
Dumnezeu şi ludeul ce făcea cele bune. Pentru că — dacă mai înainte de venirea 
lui Hristos, cînd obiceiurile ludeilor erau felurite — ludeul nu avea nici o întâie- 
tate mai mult decît Elinul, cu cît mai vîrtos nu avea nici o întâietate după veni- 
rea lui Hristos, cînd Legea a rămas nelucrătoare? Acestea le zice însă Pavel ca 
să doboare mîndria ludeilor, care nu primeau pe cei de alte neamuri. 

Slavă, şi cinste şi pace — zice — va da Dumnezeu ludeului şi Elinului. Dar 
cum se tîlcuiesc acestea? Ascultă: slava lumii, şi cinstea şi celelalte bunătăți 
au totdeauna vrăjmaşi şi tulburări, pentru că sînt zavistuite şi se vrăjmăşuiesc 
de către oameni. Chiar dacă nu le vrăjmăşuieşte careva din afară, totuşi cel ce 
are bunătăţile acestea e tulburat totdeauna din lăuntru de cugetări. lar slava şi 
cinstea ce se dau de la Dumnezeu au pacea, pentru că nu se vrăjmăşuiesc şi 
pentru că pricinuiesc celor ce sînt slăviţi şi se cinstesc netulburarea şi pacea 
cugetelor. Şi — pentru că părea lucru de necrezut a primi slavă şi cinste de la 
Dumnezeu Elinul, care nu auzise nici Legea, nici Proorocii — de aceea spune 
aici Pavel pricina, că aceasta se întîmplă fiindcă „Dumnezeu este necăutător la 
față”, adică nu face voia oamenilor, ci cercetează doar faptele. Deci, fiindcă 
Elinul nu se osebeşte de Iudeu după fapte, ci după lucrarea binelui, atunci ni- 
mic nu-l opreşte a se cinsti şi el întocmai cu ludeul. De aceea, în urma nelu- 
crării Şi a încetării Legii, tu, ludeule, nu te făli asupra celui de alt neam, pentru 
că şi în vremea cînd Legea era în puterea sa şi cînd obiceiurile tale înfloreau, 
de aceeaşi cinste cu tine era şi cel de alt neam care lucra binele. 


115 Pentru aceasta — tîlcuind zicerea aceea a lui Isaia: „Legea a dat-o spre ajutor” (capitolul 
50, stih 20) — a zis şi marele Vasilie: „Mare îţi era şi iscusinţa cea din fire ce este întru tine 
spre bine. Ci Dumnezeu, plinind aceasta, ţi-a adăugat şi povățuirea cea din Lege, ca o ducere 
de mînă.” (n. aut.) 

12 Căci, câţi au greşit fără de Lege, fără de Lege vor şi pieri; iar cîţi în 
Lege au greşit, prin Lege se vor judeca. 

13 Fiindcă nu auzitorii Legii sînt drepți la Dumnezeu, ci făcătorii Legii 
se vor îndrepta.! A 


Mai sus, Apostolul a arătat că şi Elinul se cinsteşte întocmai cu ludeul, iar 
acum arată că, după pedeapsă, se munceşte mai greu Iudeul.!!” Pentru că Elinii — 
zice — au greşit „fără de Lege”, adică fără a avea învăţătura Legii celei scrise. De 
aceea, „fără de lege vor şi pieri”, adică se vor munci mai uşor, neavînd Legea 
scrisă care să-i pîrască. Căci zicerea: „fără de lege” aceasta înseamnă, anume: 
„fără osîndirea Legii scrise”. Iar ludeul, fiindcă a greşit avînd învăţătura Legii 
celei scrise, prin Legea scrisă se va judeca, adică se va osîndi, fiindcă Legea mai 
tare stă, şi-l pîrăşte că a călcat-o şi, prin urmare, îi pricinuieşte mai mare 
osîndă.!!8 Deci cum zici tu, Iudeule, că nu ai trebuință de darul evangheliei, că te 


"16 Tâjcuind zicerea aceasta, Coresi zice că „omul se îndreptează în două feluri: ori, din pă- 
cătos, se face drept; ori, din drept, se face mai drept”. Îndreptarea se face prin credință şi prin 
fapte. Şi prin amîndouă se face îndreptarea, „că nu auzitorii Legii” (iată credința!), „ci făcăto- 
rii Legii (iată lucrarea!) se vor îndrepta”. Dumnezeu îndreptează, dar omul însuşi pe sine-şi se 
găteşte spre îndreptare. Se potriveşte cu aceasta ceea ce a zis şi Sfîntul Efrem Sirul: „Frate, te 
numeşti pe sine-ți cunoscător? Din faptele tale cunoaşte-te! Căci, precum trupul fără de duh 
este mort, aşa şi cunoştinţa fără de lucrare este moartă. Rătăcire e omului a nu şti Scripturile, 
dar îndoit se rătăceşte acela c2 le ştie, dar le defaimă. Că scris este şi în Pateric, căci ziceau 
bătrînii: «Acestea sînt cele pe care le caută Dumnezeu la Creştin: a se supune cineva Sfintei 
Scripturi Şi a se sili să facă cele zise acolo.» Şi iarăşi a zis un bătrîn: «Proorocii au făcut 
cărţile, şi au venit părinţii noştri şi au lucrat ce scria într-însele. Iar cei ce au venit după dînşii 
le-au învăţat pe de rost. A venit însă neamul acesta, şi le-a scris şi le-a pus în ferestre 
[pervazuri, rame, n. m.], lăsîndu-le nelucrătoare.»” (n. aut.) 

117 Şi Icumenie, unit cu Teofilact, tîlcuieşte zicerea: „fără de Lege” şi „prin Lege se vor ju- 
deca”, adăugînd că şi Elinii se vor muncii, însă mai uşor, ca unii ce au călcat numai legea firii, 
iar ludeii mai greu, fiindcă au călcat şi legea firii, şi Legea scrisă. (n. aut.) 

"18 Bagă de seamă cum, din cuvîntul acesta al Apostolului, ne învăţăm că nu se vor osîndi 
deopotrivă cei ce fac unul şi acelaşi păcat mai înainte de Lege şi după Lege, ci cu deosebire, 
după cunoştinţa, şi după puterea, şi după deplinătatea fiecăruia şi după osebirea vremilor. De 
aceea a zis Solomon: „Judecata va fi aspră pentru cei mari, căci cel mic poate căpăta milă, dar 
cei puternici tare se vor certa” (Înţelepciunea lui Solomon 6:6). Şi Domnul a hotărât, zicînd în 
Sfinţitele Evanghelii: „Tot celui ce i s-a dat mult, mult i se va cere! Şi, celui ce i s-a pus mult, 
mai mult îi vor cere! (Luca 12:48). Pentru aceasta, scria lui Evdemon Scolasticul şi Isidor 
Pilusiotul: „Fiindcă ai scris că mulţi, aceleaşi greşind, nu au luat aceeaşi pedeapsă, îţi răspund 
că asta se întîmplă din pricină că multă e scumpătatea Judecătorului, Care, întru greşeli, nu 
caută numai felul păcatului, ci şi cunoştinţa celui ce a păcătuit şi dregătoria, şi cercetează ose- 
birea vremii şi felul de viață. Căci, acelaşi păcat făcîndu-l, nu vor suferi aceeaşi pedeapsă cel 
mai înainte de Lege, şi cel de după Lege şi cel de după dar, ci cel dintîi mai blîndă, cel de-al 
doilea mai grea, iar cel de după dar pedeapsă nescăpată” (epistola 86). Şi, iarăşi, acelaşi, scri- 
ind lui Ioan Diaconul, zice: „Legea [veche, a lui Moisi, n. m.) pedepsea fără de apărare pe cei 
ce păcătuiau mai presus de iertare. lar după ce a venit darul [legea cea nouă, evanghelia lui 

îndreptezi doar din Legea cea veche? Căci, iată, ai arătat că n-ai folosit nimic din 
Lege. Drept aceea, tu ai mai multă trebuință decît Elinul de darul lui Hristos. 
Căci nu te-ai îndreptat la Dumnezeu din auzirea Legii, fiindcă auzitorii Legii se 
pot socoti cucernici şi cinstiți în faţa oamenilor, nu însă şi înaintea lui Dumne- 
zeu; ci făcătorii Legii, aceştia sînt cei ce se îndreptează la Dumnezeu. 


14 Căci — cînd «neamurile», care nu au Lege, „fac firesc cele ale legii — 
aceştia, neavînd Lege, loruşi îşi sînt lege,! > 

15 ceea ce arată lucrul legii scris în inimile lor, prin mărturia conştiinţei 
lor 


Cînd vorbeşte împotriva ludeilor, Pavel foloseşte cuvintele cu atîta înţe- 
lepciune, încît se arată că nu zice nimic împotriva Legii celei vechi. Pentru 
aceasta spune aici, ca şi cum ar înălța şi ar mări Legea, că cei ce nu au Lege — 
dar fac faptele legii fireşti, supunîndu-se acesteia şi cuvîntului conştiinţei cel 
insuflat în sinea lor — aceia sînt minunaţi şi lăudați, pentru că, fără a avea tre- 
buință de Legea scrisă, au împlinit totuşi poruncile ei, întipărind în inimile şi 
în conştiinţa lor nu slove, ci fapte bune. 


Hristos, n. m.], acesta îi munceşte mai mult decît Legea şi mai amar pe cei ce au păcătuit, şi 
nu s-au pocăit. Şi legea cea nouă îngrozeşte cu muncile fiindcă, păcătuind, cei ce s-au în- 
vrednicit de atîta dar şi s-au ridicat la împărătească cinste sînt vrednici de mai multă muncă! 
Pentru aceasta a zis Pavel: «Stricînd cineva Legea lui Moisi — fără de îndurare (adică fără de 
milă, şi neapărat şi fără iertare), prin mărturia a doi sau trei martori — moare, adică se ucide cu 
pietre. Cu cît socoteşti — zice — că se va învrednici mai mult de muncă cel ce va defăima pe 
Acela ce ne-a slobozit şi ne-a cinstit, ocărîndu-L prin cele ce face?»” (epistola 167). 

Şi Teodorit zice: „Prin acestea, Stăpînul ne învață că, de la cei ce sînt desăvîrşit întru fapta 
bună, cere fapta bună cea mai mare. El îi rabdă îndelung pe cei care greşesc mult, dar sfinților 
nu le împărtăşeşte această iertare” (La cele nedumerite ale Scripturii, întrebarea 43). 

Şi marele Vasilie zice acestea puţine, dar înfricoşate cuvinte: „Judecata urmează darului, și va 
cerceta Judecătorul cum ai întrebuințat cele dăruite” (Cuvânt despre smerita cugetare). (n. aut.) 

AA Înțeleptul Teodorit tîlcuieşte zicerea aceasta aşa: „Că dumnezeiasca lege cere fapta, 
mărturisesc cei ce au avut cugetări bine-cinstitoare de Dumnezeu mai înainte de Legea lui 
Moisi, care şi-au împodobit viața cu fapte bune, lor înşile făcîndu-se puitori de lege.” Bagă de 
seamă că — după oarecari moralişti — trei sînt vredniciile catoliceşti (adică peste tot cuprinză- 
toare) asupra cărora se reazemă legea firească, pe care e dator a le păzi cel ce nu voieşte a ră- 
tăci din calea faptei bune: 1) să nu faci altora ceea ce nu voieşti a ţi se face ţie; 2) să-ţi faci 
sie-ți ceea ce voieşti a-şi face alții loruşi: 3) să faci altora ceea ce voieşti a-ţi face ţie alţii. Cea 
dintîi se numeşte vrednicia dreptului; cea de-a doua, vrednicia celui cinstit; şi cea de-a treia, 
vrednicia cuviinţei ori a celui cuviincios. Iar Domnul le-a cuprins pe toate trei întru aceste cu- 
vinte: „Deci, toate cîte voiţi a vă face vouă oamenii, aşa faceţi şi voi lor, că în aceasta se cu- 
prind. Legea şi Proorocii” (Matei 7:12). Iar unul din împărații vechi ai Romei, preamărin- 
du-se, deşi era necredincios şi slujitor de idoli, a scris această învățătură a Domnului, catoli- 
cească [atotcuprinzătoare, n. m.] şi unită cu legea firească, deasupra ușilor palatului său, ca 
s-o citească toți cei ce intrau. (n. aut.) 

Apostolul vorbeşte înşă aici de trei legi: de cea scrisă, de cea firească şi de 
cea care se socoteşte prin fapte. Şi zice: „«Neamurile», care nu au Lege” (care 
lege? cea scrisă, fireşte) „fac cele ale legii”. Ale cărei legi? Ale celei ce se soco- 
teşte prin fapte. Apoi: „Aceştia, „neavînd Lege” (care lege? cea scrisă), „îşi sînt 
loruşi lege”. Cum şi în ce chip? Întrebuinţînd legea firească și cuvîntul conştiin- 
ţei, „care arată lucrul legii”. Al cărei legi? Al celei ce se socoteşte prin fapte. 120 

Socoteşte dar înțelepciunea lui Pavel, căci n-a înfruntat pe ludei, precum 
cerea urmarea cuvîntului, după care se cuvenea a zice aşa: „Căci, cînd neamu- 
rile cele fără de Lege fac cele ale legii în chip firesc, negreşit sînt mult mai 
bune acelea decît Iudeii ce se învaţă din Lege.” Însă nu a zis-o aşa, ci mai lin: 
că „«neamurile» îşi sînt loruşi lege”. "i Dig acestea, arată că firea oamenilor 
dobîndea de la Dumnezeu toată purtarea de grijă şi pronia şi în vremurile 
vechi, mai dinainte de a se da Legea, totodată astupîndu-se gurile celor ce zic: 
Pentru ce nu a venit Hristos în lume dintru început ca să înveţe pe oameni lu- 
crarea binelui? Căci Pavel răspunde lor că Dumnezeu a pus dintru început în 
oameni cunoştinţa binelui şi a răului, iar după ce a văzut că nu isprăveşte ni- 
MIC, a venit El Însuşi, în vremile cele mai de pe urmă.| 


şi prin cugetările lor întru sine-şi pîrîndu-se sau dezvinovăţindu-se,!2 


1% Bagă de seamă cum Coresi şi însuşi Teofilact zic că această lege a faptelor e cea a lui 
Moisi, adică Legea scrisă, şi uită-te la Romani 3:27. (n. aut.) 

121 Coresi zice că [...], după Hrisostom, Teodorit şi Icumenie, prin „neamuri”, se înțeleg 
aici acelea ce nu au crezut în Hristos, dar faceau din fire oarecari bunătăţi ale conştiinţei. Pen- 
tru că Dumnezeu Şi-a pus divanul şi judeţul Său în cămara împărătească a inimii, şi a scris 
legi pe lespezile inimii şi judecător l-a făcut pe dreptul cuvînt care urmează conştiinţei. lar 
martori a pus închipuirile, care ori ajută, ori mărturisesc împotrivă. Pentru aceasta, de aceşti 
judecători a zis David: „S-a însemnat peste noi lumina feţei Tale” (Psalm 4:7); şi iarăşi: 
„Mincinoşi — fiii oamenilor, în cumpene” (Psalm 69:9). Şi Domnul a zis: „Împacă-te cu po- 
trivnicul tău în grabă!” — adică cu legea conştiinţei, precum tîlcuieşte avva Dorothei şi alți Pă- 
rinți. (n. aut.) . : 

122 Pentru ce a venit Hristos în vremile cele mai de pe urmă, vezi la tîlcuirea zicerii: „(...) 
iar acum, încă o dată, la sfîrşitul veacurilor” (Evrei 9:26) şi la: „iar cînd a venit plinirea noas- 
tră”, la subînsemnarea stihului 4 al capitolului 4 de la Galazeni. (n. aut.) 

1% TTilcuind cuvîntul acesta, Macarie cel Mare zice: „Precum ar fi o corabie avînd multă 
povară — pe ai cărei oameni îi ocîrmuieşte şi-i iconomiseşte cîrmaciul, pe unii certîndu-i, iar 
pe alții povăţuindu-i — aşa este şi inima, avînd cîrmuitoare mintea, conştiinţa ca mustrătoare, 
cugetele ca pîrîşi, sau dezvinovăţitori ori răspunzători. Că zice: «prin cugetările lor întru 
sine-şi pîrîndu-se sau dezvinvățindu-se». Vezi aşadar cum conştiinţa nu judecă împreună cu- 
getele, ci îndată le mustră pe cele care ascultă de păcat? Căci nu minte — perttru că ce ar zice 
înaintea lui Dumnezeu în ziua judecății? — ci se mărturiseşte că totdeauna era mustrînd” 
(cuvîntul XV, capitolele 33, 34). Şi ia aminte că, după oarecari moralişti, conştiinţa se hotă- 
răşte (defineşte) aşa: „„Conştiinţa este acea lucrare a sufletului: prin care -acesta judecă dacă 

16 în ziua cînd Dumnezeu va judeca, prin lisus Hristos, cele ascunse ale 
oamenilor, după bunăvestirea mea. 


Pavel învaţă aici că, atunci cînd vom fi judecaţi toți oamenii de obşte, cu- 
getările noastre vor sta de față, unele osîndindu-ne, iar altele răspunzînd spre 
dezvinovăţirea noastră. Şi omul nu are trebuință de alt pîrîş sau avocat!!2% 
Vrînd însă să crească temerea, nu a zis că Dumnezeu va judeca păcatele, ci 
„cele ascunse” ale noastre. Fiindcă oamenii judecă numai greşelile văzute, iar 
Dumnezeu le va judeca pe cele ascunse, prin lisus Hristos, adică Tatăl prin 
Fiul, „pentru că Tatăl nu judecă pe nimeni, ci toată judecata a dat-o Fiului” 


faptele lui sînt ori nu unite cu legea.” Drept aceea, din hotărîrea aceasta, se vede cum conşti- 
ința e o cugetare împlinită (silogism), a cărei propunere [premisă, n. m.] mai mare (majora, n. 
m.] cuprinde legea, propunerea mai mică [minora, n. m.] cuprinde fapta, iar încheierea [con- 
cluzia, n. m.] cuprinde hotărîrea dacă fapta este sau nu unită cu legea. De pildă, conştiinţa oa- 
menilor, ca o carte a legii, zice: „Furul păcătuieşte!” Iată propunerea [premisa, n. m.) mai 
mare. Conştiinţa furului mărturiseşte propunerea mai mică, zicînd: „Eu fur!”, şi aceeaşi con- 
Ştiinţă aduce asupră-şi hotărîrea întru încheiere (concluzie, n. m.] şi zice: „Eu păcătuiesc!” 
Pentru aceasta se şi numeşte conştiinţa canon (regulă) al faptelor omului, pîrîş adică, şi martor 
şi judecător. Că acestea arată Apostolul prin cuvintele de aici, vezi şi la subînsemnarea zicerii: 
„Că, de ne-am judeca pe noi înşine, nu ne-am mai osîndi” (/ Corinteni 11:31). (n. aut.) 

'24 Jcumenie spune că cugetele pîrăsc pe cei ce au să se muncească, iar cugetele celor ce 
au să se îndrepteze răspund spre dezvinovăţire. Arată însă că, de vreme ce nimeni nu este fără 
de păcat, cugetele îi mustră şi pe cei ce au să se îndrepteze, pentru ale lor păcate de iertat, dar 
biruiesc cugetele celor ce au ca răspuns de ajutor neputinţa firii şi iubirea de oameni a lui 
Dumnezeu. Iar asupra celor ce au să se muncească biruiesc cugetele ce îi pîrăsc că au păcătuit 
fără iertare şi fără pocăință. Însă şi pîra (osînda) cugetărilor pîritoare, şi îndreptarea celor dez- 
vinovăţitoare singur Judecătorul le aduce. 

Iar înțeleptul Teodorit, pentru ca să adevereze cum că conştiinţa omului pîrăşte ori dezvi- 
novăţeşte în chip firesc, aduce ca pildă pe fraţii lui Iosif. Căci, cînd a pus Iosif pe fraţii săi în 
închisoare timp de trei zile, ei, îmboldindu-se şi mustrîndu-se de către conştiinţa lor, nu luau 
aminte la întîmplarea de față, ci, aducîndu-şi aminte de fărădelegea făcută de dînşii cu 20 de 
ani mai înainte, ziceau unii către alții acestea: „Cu adevărat sîntem întru păcate pentru fratele 
nostru, că am trecut cu vederea necazul sufletului lui cînd se ruga nouă, şi nu l-am ascultat. Şi 
pentru el a venit asupra noastră necazul acesta” (Facerea 42:21). Iar Ruvin, oarecum dezvino- 
văţindu-se, le aduce aminte de cuvintele ce le zicea spre ajutorul lui Iosif: „Nu am grăit vouă, 
zicînd să nu nedreptățiţi pe copilaş, şi nu m-aţi ascultat? Şi iată că sîngele lui se cere!” (la fel). 
Aşa şi Avimeleh, împăratul Gherarilor, avînd mărturia conştiinţei, a răspuns spre dezvinovăţi- 
re către Dumnezeu pentru Sara, femeia lui Avram, zicînd: „Doamne, neam nevinovat şi drept 
piere? Au doar nu mi-a spus el: Soră a mea este! Şi nu mi-a zis ea: Frate al meu este! Întru 
inimă curată şi mfîini curate am făcut aceasta” (Facerea 25). Aşadar, urmează că la judecata 
viitoare acei care au vieţuit în afară de lege ori sînt pîrîți de conştiinţă că au păcătuit şi că se 
muncesc de Dumnezeu cu dreptate, ori conştiinţa răspunde pentru dînşii spre dezvinovăţire, 
arătînd că au păcătuit întru neştiință. (n. aut.) 

(loan 5:22). Sau vei înţelege zicerea: „prin lisus Hristos” aşa: „după evanghe- 
lia [buna vestire, n. m.], care s-a afierosit mie prin lisus Hristos”. Apostolul 
arată aici că prin evanghelia sa, adică prin evangheliceasca sa propovăduire, 
nu învaţă pe Romani vreun lucru străin şi nou, ci acelea ce i-a învăţat dinainte 
şi firea, adică judecata şi munca [osînda, n. m.].!% 


17 lar dacă! tu te numeşti ludeu, şi te odihneşti în Lege, şi te lauzi 
întru Dumnezeu, 
18 şi cunoşti voia Lui şi alegi cele de folos, învăfîndu-te din Lege; 


După ce a zis că nu lipseşte nimic spre a se mîntui şi Elinul care prin legea 
firească face faptele Legii scrise, Pavel numără acum faptele cucernice şi cin- 
stite ale Iudeilor, întru care nădăjduind ei se mîndresc asupra «neamurilor». ŞI, 
mai întâi, ei aveau numele de „ludei”, care era cinstit atunci, precum este cinstit 
acum acela de „Creştin”. Însă nu a zis: „eşti Iudeu”, ci: „te numeșşti Iudeu”, pen- 
tru că adevăratul ludeu este acela ce se mărturiseşte, căci Iuda se tălmăceşte 
„mărturisire”. „Şi — zice — te odihneşti în Lege”, adică nu cauţi în altă parte să 
înveţi care fapte trebuie să faci, ci ai Legea scrisă, care te învață toate cu înles- 
nire. „Şi te lauzi întru Dumnezeu” că eşti iubit şi cinstit de El mai mult decît toți 
ceilalți oameni. Şi mare mîndrie şi necunoştinţă este a folosi tu iubirea lui Dum- 
nezeu împotriva oamenilor celor de o fire cu tine, adică a „neamurilor”, de vre- 
me ce şti voia lui Dumnezeu şi cele de folos, adică desluşit ce trebuie să faci şi 
ce să nu faci — căci „de folos” va să zică cele cuvenite şi folositoare fiecăruia. 


19 şite nădăjduieşti a fi povăţuitor orbilor, lumină celor dintru 
întuneric, 

20 îndreptător celor fără de minte, învăţător al pruncilor, avînd în Lege 
închipuirea cunoştinței şi a adevărului — 


Pavel zicea mai sus că auzirea Legii nu foloseşte la nimic, dacă nu va fi 
unită şi lucrarea: „Căci nu auzitorii Legii — zice — sînt drepţi la Dumnezeu, ci 
făcătorii ei.” lar acum zice ceva şi mai mare, anume: Chiar şi învățător al Le- 
gii de eşti, dar nu faci cele ale Legii, nu numai că nimic nu te vei folosi, ci şi 
mai mult te vei munci! Căci, de vreme ce ludeii se mîndreau mai mult cu 
vrednicia învăţăturii, mai vîrtos de la aceasta îi şi arată vrednici de rîs Apos- 
tolul. De aceea, numindu-i „povăţuitori orbilor”, „învăţători pruncilor” şi ce- 


125 Despre evanghelie, vezi la capitolul 14 al acestei epistole către Romani, stih 24. (n. aut.) 
si p g p p 
Teodorit scrie: „vezi”, alții: „iată”, iar alții: „dacă”. Mai drept se vede că este „vezi” ori 
„iată”, şi nu „dacă”, măcar că în cele mai multe izvoade aşa se scrie. (n. aut.) 

lelalte, el mustră mîndria lor. Pentru că aceia aşa se numeau pe sine-şi: „povă- 
țuitori”, şi „lumină” şi „învăţători”; iar pe nemernici (venetici, n. m.] şi pe 
neamurile ce ajunseseră la cunoaştere de curînd, îi numeau „întunecaţi”, şi 
„prunci” şi „fără de minte”. Şi zice: Tu — o învăţătorule Iudeu! — nu ai închi- 
puirea cunoştinţei şi a adevărului în fapte şi isprăvi, ci doar întru Legea scrisă, 
dar nădăjduieşti că printr-însa închipuieşti întru tine fapta bună. De aici, se 
întîmplă un lucru asemenea precum, de pildă, cînd cineva are chipul împăra- 
tului, dar nu urmează zugrăvirii aceleia; iar cei ce nu au chipul îl urmează pe 
el întru adevăr, fără a-l vedea. Deci: fiecare învățător zugrăveşte şi închipuie 
în sufletele ucenicilor şi ascultătorilor săi cunoştinţa binelui şi a adevărului. 
Iar dacă învățătorul acela face şi fapte potrivite cu învăţătura sa, el este desă- 
vîrşit, iar dacă nu face faptele, el este la fel cum erau ludeii pe care îi înfruntă 
Apostolul aici. 

Unii însă au socotit că „închipuirea” ar fi închipuirea cea mincinoasă şi 
plăsmuită, închipuită întru cele din afară ale cunoştinţei, iar nu cunoştinţa cea 
adevărată şi buna-cinstire de Dumnezeu. zi 


21 deci, cel ce judeci pe altul, pe sine-ţi nu te judeci? Cel ce 
propovăduieşti a nu fura, furi?! e 

22 Cel ce zici a nu prea-curvi, prea-curveşti? Cel ce te îngrețoşezi de 
idoli, furi cele sfinte? 

23 Cel de te lauzi în Lege, prin călcarea Legii Îl necinsteşti pe 
Dumnezeu? 


127 Jar înțeleptul Fotie zice — după Icumenie — că cel ce ştie legea şi viază după ea, acela se 
închipuieşte cu închipuirea cunoştinţei şi a adevărului. Prin „închipuirea cunoştinței” se 
înţelege „a şti”, iar prin „închipuirea adevărului”: „a face”. Pentru că acela arată cu adevărat 
cunoştinţa legii, care plineşte legea prin fapte. Vezi şi la capitolul 3 al epistolei a doua către 
Timotei, stihul 3. (n. aut.) 

'% Pentru aceasta [...] zicea şi Teologul, în stihurile cele împătrite iambice: „Ori nu tre- 
buie a învăța (pe alţii), ori a învăţa cu chipul (exemplul, n. m.]; adică nu cu o mînă a trage, iar 
cu cealaltă a împinge.” [...] 

Zice şi Isidor Pilusiotul: „Nici cuvîntul, nici fățărnicia nu lipseşte celor ce cutează a învăța 
(pe alţii), făcînd însă cele împotriva acelora zise. Căci cei ce nici nu fac faptele bune, dar nici 
nu se apucă a învăța (pe alţii), poate că mai măsurat se vor pedepsi; iar celor ce se măresc 
pentru învățătură, dar nu fac cele ce zic, pedeapsa le va fi neapărată şi neiertată” (epistola 150 
către presviterul Teopempt). 

Şi marele Vasilie zice: „Vrednicia de crezare a învățătorului face cuvîntul mai bine primit, 
şi pe cei ce îl învaţă îi face mai cu luare aminte” (tomul 1, cuvîntul al 17-lea). Iar dumnezeies- 
cul Hrisostom zice aşa: „Ucenicii se aduc îa rîvna celor bune cînd au pildele de la învăţător.” 
(n. aut.) 

24 „Căci, din pricina voastră, se huleşte numele lui Dumnezeu între 
«neamuri»” (Isaia 42:5), precum este scris. 


Apostolul vorbeşte cu chip întrebător, ruşinînd pe Iudeii aceia care se fă- 
leau întru a învăţa pe alţii. Iar „furt de cele sfinte” numeşte tîlhărirea banilor 
afierosiți la idoli.!2” Pentru că, deşi se îngreţoşau de idoli, fiind biruiţi de iubi- 
rea de argint, ei luau cele afierosite idolilor pentru mîrşavul cîştig. 

Apoi, o zice pe cea mai grea: Cum tu — care te lauzi cu Legea scrisă, fiindcă 
te-ai cinstit de Dumnezeu şi. ai luat Legea — cum aşadar necinsteşti pe Dum- 
nezeu prin călcarea Legii?" Trei vinovăţii numără aici Apostolul: 1) că sînt 
necinstitori; 2) că necinstesc pe Dumnezeu, Care i-a cinstit; 3) că necinstesc pe 
Dumnezeu cu însăşi mijlocirea Legii cu care au fost cinstiţi, fiindcă o calcă. 

Apoi, ca să nu pară că îi mustră de la sine însuşi, aduce ca martor şi pîrîş al 
lor pe Proorocul Isaia, îndoită făcînd mustrarea şi zicînd că ei nu numai că 
ocărăsc pe Dumnezeu, ci fac şi pe alţii să-L ocărască. Căci, prin faptele lor, ei 
nu învață Legea, ci învaţă chiar cele împotriva Legii, care se face pricină de a 
huli oamenii pe Dumnezeu, Dătătorul Legii. Astfel, cei ce îi văd pe dînşii stri- 
caţi zic: Trebuia aşadar Dumnezeu a iubi nişte oameni ca aceştia? Şi oare Dum- 
nezeu, Care iubeşte asemenea oameni, este El adevărat? Şi altele asemenea. 


129 Înțeleptul Fotie înțelege furtul de cele sfinte ca furt al banilor afierosiți lui Dumnezeu, 
nu idolilor. Şi zice că cei ce urăsc pe idoli, dar fură cele sfinte, prin furtul aceasta, ocărăsc pe 
Dumnezeu şi slujesc dracilor al căror lăcaş era idolul. (n. aut.) 

130 Pentru aceasta zice şi marele Vasilie că, „precum prin lucrările cele bune aducem slavă 
lui Dumnezeu, tot aşa, prin lucrările cele rele, hulim pe Dumnezeu. Căci ce zice EI celor ce 
păcătuiesc? «Din pricina voastră, numele Meu se huleşte între neamuri.» lar Apostolul zice 
aşa: «Prin călcarea ta de Lege, ocărăşti pe Dumnezeu.» Căci trecerea cu vederea şi defăimarea 
legilor este ocară asupra puitorului de lege, la fel cum necinstea şi ruşinea celor ce se fac 
într-o casă în care se trăieşte rău — întru care e mînie şi strigare, ocară şi rîs, desfătare şi 
desfrînare, necurăţie şi înverşunare — se întoarce asupra celui ce stăpîneşte casa. De aici, ur- 
mează aşadar să înțelegem că, precum întru lucrările cele bune Se slăveşte Dumnezeu, aşa în- 
tru cele rele se slăveşte diavolul ; căci, dacă iau mădularele lui Hristos şi le fac mădulare cur- 
viei, eu mut slava de la Cel ce mă mîntuieşte la cel ce mă pierde... Deci să ne temem ca nu 
cumva, aducînd slavă şi laudă diavolului prin păcatul nostru, să ne dăm ruşinii celei veşnice 
împreună cu dînsul. Căci, cînd se luptă mintea cu patima, dacă, prin stăruire şi rugăciune, 
izbuteşte să-şi biruiască patima, Creştinul încununează pe Dumnezeu, oarecum prin sine. lar 
cînd se va muia şi se va supune îndulcirii, slugă şi rob făcîndu-se păcatului, el adaugă prilej 
de laudă, şi de înălțare şi de mîndrie vrăjmaşului” (tîlcuire la zicerea: „Aduceţi Domnului 
slavă şi cinste!”, de la Psalmul 28). (n. aut.) 

25 Căci tăierea împrejur foloseşte cu adevărat dacă vei face Legea; iar 
dacă eşti călcător de Lege, tăierea ta împrejur s-a făcut netăiere 
împrejur. 


Fiindcă ludeii aveau la mare cinste tăierea împrejur, Pavel nu zice de la 
început că tăierea împrejur este lucru de prisos şi nefolositor;, ci o primeşte cu 
cuvîntul, iar cu fapta o doboară, zicînd: Mărturisesc că tăierea împrejur folo- 
seşte cu adevărat, însă doar dacă tu, cel tăiat împrejur, vei păzi totodată şi po- 
runcile Legii. lar de vei călca poruncile Legii, tăierea ta împrejur s-a făcut ne- 
tăiere împrejur. Nu a zis că tăierea împrejur e nefolositoare (ca să nu arate că 
o ocărăşte), dar l-a lipsit desăvîrşit pe ludeu de dînsa. 

Apoi, cu cuvîntul acesta, Apostolul îl arată pe ludeu netăiat împrejur cu 
inima. Pentru aceasta, zice şi Dumnezeu, prin leremia: „Toate neamurile sînt ne- 
tăiate împrejur cu trupul, şi toţi cei din casa lui Israil sînt netăiați împrejur cu ini- 
mile lor” (capitolul 9, stihul 26). De aceea, Apostolul vorbeşte aici de două tăieri 
împrejur şi de două netăieri împrejur: două văzute şi simţite, iar celelalte două 
ascunse şi gîndite. De pildă: tăierea împrejur văzută, după trup, este cînd cineva 
se taie împrejur în trupul său; iar tăierea împrejur gîndită şi după duh este 
lepădarea patimilor trupeşti şi a îndulcirilor de prisos. Apoi, netăierea împrejur 
cea simțită şi după trup este cînd cineva este netăiat împrejur la trup; iar ne- 
tăierea împrejur gîndită şi după duh este cînd cineva, avîndu-şi sufletul ca şi al 
„neamurilor”, nu taie de la el nici o patimă şi nici o îndulcire.!*! Deci Pavel zice 
aşa: Cînd eşti tăiat împrejur după trup, dar nu faci nici un lucru al Legii, atunci, 
după duh, tu eşti netăiat împrejur. Pentru aceasta, Dumnezeu îţi porunceşte să te 
tai împrejur la inimă: „Tăiați-vă împrejur Dumnezeului vostru şi tăiați împrejur 
învîrtoşarea inimii voastre, bărbaţii lui Iuda!” (Jeremia 4:4). Precum dimpotrivă, 
şi cel ce este netăiat împrejur la trup, de va face lucrările şi poruncile Legii, el 
este tăiat împrejur după duh, pentru că a tăiat de la sine-şi patimile şi îndulcirile 
trupului. Aceleaşi cuvinte le zice Apostolul şi în continuare. Ascultă: 


151 Jar Teologul Grigorie, în cuvîntul la Naşterea Mîntuitorului, a zis aşa: „Taie-te împre- 
jur, curmă acoperămîntul de la naştere!” Cuvînt pe care Nichita Scoliastul îl tîlcuieşte aşa: 
„Tăierea împrejur duhovnicească e lepădarea îndulcirii trupeşti şi a celor de prisos, care nu 
sînt de nevoie. Căci nici o îndulcire nu e de la Dumnezeu şi nu se face după Dumnezeu. În- 
dulcirea este prisosință, a cărei închipuire este netăierea împrejur, care nu e nimic altceva de- 
cît piele, prisosinţă a vieţii îndulcitoare. Iar «acoperămîntul de la naştere» este păcatul strămo- 
şesc, care s-a revărsat la tot neamul, căci acesta se adaugă peste suflet numaidecît după naş- 
tere, dar se curmă cu sabia mîntuitorului botez şi cu cuțitul Duhului făcător de viață.” Alţii zic 
că „acoperămîntul de la naştere” sînt cugetele pătimaşe şi pîcla dintr-însele, iar alții că e ne- 
cunoştinţa, cea însoţită cu trupul ca un oarecare nor şi acoperămâînt (vezi şi capitolul 2, stihul 
11 al epistolei către Coloseni). (n. aut.) 

26 Deci, cînd cel netăiat împrejur păzeşte îndreptările Legii, oare nu se 
va socoti netăierea lui împrejur ca tăiere împrejur? 


Apostolul nu zice că netăierea împrejur biruie tăierea împrejur, pentru că 
aceasta s-ar fi socotit asupritoare şi greu de primit celor ce auzeau, ci spune că 
netăierea împrejur se va socoti ca tăiere împrejur. Drept aceea, adevărata tă- 
iere împrejur e lucrarea şi fapta bună (adică cele bine-primite de Dumnezeu). 
La fel, adevărata netăiere împrejur este fapta rea şi păcatul. 

Vezi însă că Pavel nu a zis: „cînd cel tăiat împrejur va păzi Legea”, pentru 
că ar fi urmat să răspundă ludeul şi să zică: Şi cum este cu putință a păzi Le- 
gea cel netăiat împrejur, cîtă vreme chiar acest lucru, a fi netăiat împrejur, 
este călcare de Lege? Pentru aceasta, Pavel a zis: Cînd cel netăiat împrejur pă- 
zeşte îndreptările Legii, aceasta se va socoti lui negreşit ca tăiere împrejur. 
Care sînt însă îndreptările Legii? Acelea care se văd că îndreptează pe om prin 
lucrarea lor, pentru că tăierea împrejur nu este lucrare şi faptă, ci pătimire, 
căci cel ce se tăia împrejur pătimea şi simţea dureri în trup. Pentru aceasta, 
tăierea împrejur nu se poate numi „îndreptare” a Legii, căci ea s-a dat ludeului 
numai cu scopul de a nu se amesteca cu cei de alte neamuri. 152 


27 lar cel din fire netăiat împrejur, plinind Legea, te va judeca pe tine, 
care, prin slova Legii!** şi prin tăierea împrejur, eşti călcător de Lege. 

28 Căci nu cel întru arătare este ludeu, nici cea întru arătare, în trup, 
este tăiere împrejur; 

29 ci este ludeu cel întru ascuns, şi tăierea împrejur este aceea a inimii 
întru Duhul, nu în slovă; a cărui laudă nu e de la oameni, ci de la 
Dumnezeu. 


Aici, Apostolul arată învederat că sînt două netăieri împrejur: cea din fire şi 
cea din voinţă, care este — precum am zis înainte — cînd cineva nu are tăiată sau 


132 La Varin, aflăm că tăierea împrejur a fost semnul arătării a trei lucruri: semnul întîi este 
al credinţei, semnul al doilea e al neamului lui Avraam şi semnul al treilea € al vieţuirii celei 
cu întreaga-înțelepciune [curăția minţii, n. m.]. Aproape acelaşi lucru îl zice şi Fotie (întreba- 
rea 205 către egumenul Teodor). (n. aut.) 

piu După Coresi, „slova” numeşte Legea lui Moisi, din trei pricini: ori pentru că s-a scris pe 
tablele de piatră; ori pentru că este aducătoare la dar, fiindcă şi slovele aduc pe om ca să le citeas- 
că; ori spre osebire de legea darului [evanghelia, buna-vestire a lui Hristos, n. m.], care nu s-a dat 
prin slove simţite, ci prin cuvîntul lui Hristos şi prin Duhul Sfînt, Care S-a pogorît peste Apostoli. 

Iar Teodorit zice că a fi cineva netăiat împrejur nu are mustrare, pentru că aşa se naşte din 
fire, cum l-a plăsmuit pe om Făcătorul a toate. De aceea, nici o vătămare nu urmează din aceasta 
celor ce iubesc fapta bună. ar tu, ludeule, ai primit semnul tăierii împrejur de la strămoşii tăi şi 
ai Legea care te învaţă ce să faci, dar cu faptele lupţi împotriva scopului Legii. (n. aut.) 

curmată nici o patimă şi îndulcire trupească. Şi două tăieri împrejur: cea la trup 
şi cea la inimă întru Duhul. Şi zice aşadar că netăierea împrejur cea din fire — 
atunci cînd tac patimile, prin păzirea îndreptărilor Legii, precum am zis — va 
judeca (adică va osîndi) nu tăierea împrejur (fiindcă ar fi părut că îi înfruntă), ci 
pe tine, pe ludeu, care te arăţi tăiat împrejur cu trupul, dar eşti netăiat împrejur 
cu inima, călcînd îndreptările Legii. Deci, prin cuvintele acestea, Apostolul nu 
necinsteşte tăierea împrejur, căci se vede mai mult cinstind-o, ci necinsteşte pe 
ludeul ce ocărăşte netăierea împrejur, dar calcă îndreptările Legii. 

Apoi, după ce a lămurit aceasta, hotărăşte învederat şi cine este adevăratul 
ludeu şi arată pe ludei că toate le făceau spre arătare, zicînd: Nu cel întru ară- 
tare este Iudeu, ci cel întru ascuns, care nu împlineşte nici o hotărîre a Legii 
doar trupeşte, ci înțelege duhovniceşte şi sîmbetele, şi jertfele, şi curățirile şi 
toate obiceiurile legii. Şi, zicînd „tăiere împrejur a inimii întru Duhul”, deschide 
drum darului şi duhovniceştii vieţuiri a Bisericii lui Hristos şi vorbeşte de cre- 
dință, căci credinţa se lucrează cu inima şi cu duhul, şi are laudă de la Dumne- 
zeu, Care cercetează inimile şi nu judecă după trup şi după ceea ce se vede.!* 

Iar încheierea care iese din toate acestea este aceasta, că pretutindeni vie- 
țuirea trebuie să fie bună, iar cînd auzi despre cel netăiat împrejur, şi despre 
Elini sau de alt neam, să nu te gîndeşti la slujitorul şi închinătorul la idoli, ci 
la cinstitorul de Dumnezeu şi la omul cu fapte bune, care nu ştie însă de cele 
ale Legii, precum am zis mai sus. 155 


'% Pentru aceasta a zis şi dumnezeiescul Maxim, hotărînd ce este „tăierea împrejur a ini- 
mii întru Duhul”, care „se face — din cele după simţire şi după minte, la cele simțite şi gîndite 
— desăviîrşită curmare a lucrărilor fireşti, prin venirea cea fără de mijlocire a Duhului, care 
preface şi trupul, şi sufletul cu totul spre cele dumnezeieşti (capitolul 47 din întîia sută a celor 
teologhiceşti). (n. aut.) 

135 Şi Teodorit zice același lucru, că, prin „Elini”, Apostolul înţelege aici pe cei dinaintea 
înomenirii Fiului lui Dumnezeu care nu se închinau idolilor, ci iubeau cinstirea de Dumnezeu 
şi fapta bună, precum Melhisedec, şi Avimeleh şi alții. (n. aut.) 

CAPITOLUL III 


1 Ce este aşadar mai mult al ludeului? Sau care este folosul tăierii 
împrejur? 

2 Este mare în toate privintele. Mai întîi, pentru că lor li s-au încredințat 
cuvintele lui Dumnezeu. 

3 Căci ce este dacă unii nu au crezut? Au doar necredinta lor va face 
netrebnică credința lui Dumnezeu? Să nu fie! 


De vreme ce Pavel — prin cuvîntul ce a zis, că „nu este ludeu cel întru 
arătare” — a scos afară toate cele ale Legii, acum dar, văzînd că se naşte oare- 
care stare împotrivă, el se luptă şi o surpă pe aceasta. Care este însă starea îm- 
potrivă? Că — zice — dacă cele ale Legii nu folosesc, atunci pentru ce au fost 
aleşi Iudeii, cei ce păzesc acestea, dintre toate neamurile? Cu înţelepciunea sa, 
Apostolul strică dar această stare împotrivă, zicînd că este mult folos ludeului. 
Dar, prin aceasta, nu vorbeşte de isprăvile ludeilor, ci de darurile lui Dumne- 
zeu; căci nu a zis că Iudeii întrec celelalte neamuri fiindcă au isprăvit oarecari 
fapte bune, ci pentru că „lor li s-au încredințat cuvintele lui Dumnezeu”, care 
lucru este facere de bine şi dar al lui Dumnezeu, iar nu merit al ludeilor. Dar 
ce înseamnă aceea că „li s-au încredințat”? În loc de „au luat”, a zis: „li s-au 
încredințat”, înţelegîndu-se că ei s-au arătat vrednici la Dumnezeu de a primi 
cuvintele Lui date de sus şi proorociile. 

Zicînd acestea, Apostolul se vede că răspunde spre ajutorul Iudeilor, dar 
apoi iarăşi îi mustră, aratînd că nu au crezut cuvintelor lui Dumnezeu, prin 
care El i-a cinstit. Însă mustrarea aceasta o aduce ca din partea altcuiva, ce 
ar zice unele ca acestea: Şi ce folos că au primit Iudeii cuvintele lui Dumne- 
zeu, de vreme ce nu au crezut? Şi Pavel dezleagă această stare împotrivă 
dînd răspuns nu pentru ajutorul ludeilor, ci pentru slava lui Dumnezeu. Pen- 
tru că zice: Dacă nu au crezut ludeii, ce rău a pricinuit aceasta lui Dumne- 
zeu? Au doar necredinţa Iudeilor va face nelucrătoare credinţa lui Dumne- 
zeu, adică încredințarea cuvintelor lui Dumnezeu şi facerea de bine a Lui? 
Ba, căci Dumnezeu nu numai că nu e vatămat de necredinţa acelora, dar încă 
Se şi slăveşte mai mult prin aceasta, ca iubitor de oameni. Pentru că şi ludei- 
lor, care aveau să-L necinstească prin necredinţa lor, Dumnezeu le-a făcut 
bine.!5% Cum am văzut, Pavel i-a arătat pe ludei vinovaţi şi osîndiţi din în- 


136 Jar Teodorit tîlcuieşte aşa zicerea aceasta, zicînd: „Să zicem că nici un om n-a adus lui 
Dumnezeu cuviincioasa şi datornica mulțumire şi mărire, ci toţi s-au arătat nemulțumitori că- 
tre El (căci aceasta însemnează zicerea: „tot omul este mincinos”). Au doar nemulțumirea 
oamenilor are să pricinuiască micşorarea slavei lui Dumnezeu? Ba!” Aceasta o.zice Fericitul 

seşi acelea cu care ei se împodobeau, adică din Legea pe care o primiseră de 
la Dumnezeu. 


4 Fie dar Dumnezeu adevărat, şi tot omul mincinos,!* precum este 
scris: „Drept eşti Tu întru cuvintele Tale şi biruitor cînd vei judeca 
Tu” (Psalm 50:6).% 


Mai sus, Pavel a zis că unii dintre ludei nu au crezut. Apoi — fiindcă era 
arătat că nu doar unii, ci toți nu au crezut — ca să nu se arate îngreuietor lucrul 
ce într-adevăr se făcea, Apostolul alcătuieşte cuvîntul prea-înțelepțeşte, scri- 


Pavel şi în alt loc: „Chiar dacă noi nu credem, El rămîne credincios, că nu poate a Se tăgădui 
pe Sine-Şi” (2 Timotei 2:13). (n. aut.) 

'37 Cuvîntul acesta I-a luat Pavel de la Psalmist, care zice: „Eu am zis întru uimirea mea: 
Tot omul e mincinos!” (Psalm 115:2). (Coresi spune că marele Vasilie, tîlcuind zicerea: „în- 
tru uimirea mea”, a zis: „întru răpirea minţii mele”; iar Aquila şi Ieronim zic că în Psalmii 
evreieşti se citeşte aşa: „întru tulburarea minţii mele”.) Pentru că Samuil îi făgăduise lui Da- 
vid împărăţia, Saul pe fiica sa, iar prietenii şi mai marii oştilor credință, însă toți au minţit. 
Aşadar, toți oamenii erau mincinoşi mai înainte de daruri, iar Dumnezeu a adeverit în 
evangheliile Sale, adică în bune-vestirile Sale, iar omul a minţit. Şi tot omul e mincinos, fie 
pentru că nu este „desăvîrşit şi statornic” — precum au tălmăcit Teodotion, şi Teodorit şi Efti- 
mie Zigabenul — fie pentru că „omul este umbră şi minciună”, după cum au tălmăcit Aquila şi 
Ieronim, fiindcă numai întru Dumnezeu este neprefacerea, şi pururea vecuirea şi adevărul. 
(Iar Simmah a tălmăcit zicerea aceasta aşa: „tot omul minte”). 

Iar Sfîntul Grigorie al Nyssei tîlcuieşte înalt această zicere, zicînd: „Marele David — înăl- 
țîndu-se cu cugetul, prin puterea Duhului, şi ieşind oarecum din sine — a văzut biriele, neînţe- 
les şi necuprins de gînd, şi a strigat întru fericita uimire acel glas pe care toţi îl cîntă: «Tot 
omul e mincinos!» Iar aceasta este — după gîndul meu — că tot omul care vrea să glăsuiască 
tîlcuind negrăita lumină este cu adevărat mincinos, nu pentru că urăşte adevărul, ci pentru că 
îi este cu neputinţă să povestească” (Cuvînt la feciorie, capitolul 1). (n. aut.) 

138 Jar aceasta: „„(...) şi rău înaintea Ta am făcut, ca să Te îndreptezi întru cuvintele Tale şi să 
biruieşti cînd vei judeca Tu”, aşa se tîlcuieşte la acelaşi Coresi: „(...) ca să biruieşti mustrîndu-mă 
prin Natan”. Măcar că Apostolul a luat zicerea aceasta la credinţa cea prin fapte. Iar Isihie şi 
Zosim zic aşa: „(...) ca să biruieşti întru cuvintele Tale prin care ziceai că «toți s-au abătut».” 

Iar Teodorit zice că acest „ca” nu arată pricina, ci isprava, că noi nu păcătuim ca să arătăm 
iubirea de oameni a lui Dumnezeu, ci EL Însuşi dă izvoarele facerilor de bine, lucrînd mîn- 
tuirea noastră. lar oamenii, fiindcă sînt de sine-şi stăpînitori [liberi, n. m.], unii se supun lui 
Dumnezeu, iar alții se împotrivesc Lui. Drept aceea, cei dintîi se mîntuiesc, iar cei de al doilea 
se osîndesc. Dumnezeu însă, Cel ce face bine şi celor răi, Se va dezvinovăţi la judecată şi le 
va arăta binele pe care l-a făcut lor. Că aşa zicea şi către Israiliteni: „Norodul meu, ce ţi-am 
făcut şi cu ce te-am mîhnit? Ori cu ce te-am supărat? Răspunde-Mi!” (Miheia 7:3). După care, 
le aduce aminte facerile de bine ale Sale. Aşa zicea şi prin Ieremia: „Ce greşeală au aflat întru 
Mine părinţii voştri, de s-au depărtat de Mine foarte, şi au mers în urma celor deşarte şi s-au 
zădărnicit?” (Ieremia 2:5). După care, iarăşi povesteşte binele făcut lor. (n. aut.) 

ind aceasta ca o părere, astfel: Să zicem că toți nu au crezut; ce rău pricinu- 
ieşte aceasta lui Dumnezeu? Căci El mai mult Se îndreptează din necredința 
lor! Fiindcă — de s-ar judeca şi s-ar cerceta facerile de bine ce a făcut Dumne- 
zeu ludeilor, iar apoi nemulţumirile răsplătite de ludei către Dumnezeu -— ne- 
greşit ar birui Dumnezeu, precum zice David. | 

Iar aceasta: „Fie Dumnezeu adevărat!”, se înțelege în loc de: Arată-se şi 

dovedească-se că Dumnezeu e adevărat!!% 

5 lar dacă nedreptatea noastră întăreşte dreptatea lui Dumnezeul%, ce 
vom zice? Că Dumnezeu este nedrept, aducînd asupră urgie? (Ca om 
vorbesc.) 

6 Să nu fie! Căci atunci cum va mai judeca Dumnezeu lumea? 


Cu cuvintele acestea, Pavel arată împotrivirea pe care ar aduce-o oarecari 
Iudei, zicînd aşa: Dacă Dumnezeu, Care ne-a făcut binele şi Căruia noi I-am 
fost nemulțumitori, Se arată încă mai drept prin aceasta şi biruieşte în judecata 
Sa (precum a zis David mai sus) — fiindcă, din multa Sa iubire de oameni, face 
bine celor nevrednici — atunci pentru ce Se mînie după aceea pe noi şi ne 
munceşte, de vreme ce noi I-am pricinuit a Se îndrepta şi a birui în judecata 
Sa? Dumnezeiescul Apostol strică împotrivirea aceasta prea-înțelepţeşte şi cu 
de-amănuntul, zicînd: De vreme ce Dumnezeu te munceşte, tu, cel ce te mun- 
ceşti, nu eşti pricinuitor al biruinţei lui Dumnezeu, fiindcă ar fi nedreptate ca 
tu, pricinuitor al biruinței lui Dumnezeu, să fi muncit de Dumnezeul ce biru- 
ieşte. Ci, fiindcă Dumnezeu nu este nedrept — că, de ar fi nedrept, cum are să 
judece lumea întru dreptate? — fiindcă — zic — Dumnezeu cu adevărat nu este 
nedrept, apoi cu dreptate te munceşte pe tine. Drept aceea, nu fiindcă ai pă- 
cătuit te-ai făcut pricinuitor al biruinței lui Dumnezeu, căci Dumnezeu putea a 
birui în judecata Sa şi într-alt chip, chiar dacă tu nu ai fi păcătuit. 

Iar aceasta: „ca un om zic”, se înțelege aşa: Eu zic acestea despre Dumne- 
zeu de la sine-mi, după socoteala omenească, adică precum este cu putință a 
cugeta un om care urmează socotinţi drepte şi adevărate. Pentru că toate cîte 


'% Jar Fotie tîlcuieşte zicerea: „fie” aşa: Socotească-se, înțeleagă-se, cugete-se că Dunmine- 
zeu e adevărat! (n. aut.) „ai 

1% Acelaşi Fotie (Amfilohia, 67) zice că: „Aici, zicerea: «întăreşte dreptatea» nu se leagă 
de ființa dreptăţii lui Dumnezeu, ci s-a luat de Apostolul în loc de: Nedreptatea noastră face 
arătată dreptatea lui Dumnezeu, precum întunericul, alăturîndu-se luminii, o face să strălu- 
cească mai mult celor ce o privesc; şi precum amarul, alăturîndu-se cu dulcele, îl face a părea 
mai dulce celor ce-l mănîncă. Căci un lucru, alăturîndu-se cu cele dimpotrivă, mai mult se 
vede.” (n. aut.) 

face Dumnezeu au socoteală negrăită şi covîrşesc cugetările oamenilor, fără a 
avea trebuință de dezvinovăţirea şi apărarea noastră. 


7 Căci, dacă adevărul lui Dumnezeu, prin minciuna mea, a prisosit spre 
slava Lui, de ce dar mai sînt judecat ca păcătos? 

8 Şi de ce n-am face cele rele, ca să vină cele bune, precum sîntem huliţi 
şi precum spun unii că zicem noi? Osînda acestora este dreaptă. 


Aici, Apostolul repetă iarăşi aceeaşi înțelegere, ca să o facă mai arătată, 
zicînd: Dacă Dumnezeu S-a slăvit şi S-a arătat drept şi adevărat pentru că eu 
am greşit şi am făcut fărădelege, pentru ce dar mă osîndesc, căci doar am lu- 
crat spre slava lui Dumnezeu? Nu sînt vrednic de osîndă pentru aceasta, ci 
chiar de cununi, ca unul ce m-am făcut pricinuitor de a Se slăvi Dumnezeu! 
Împotrivindu-se dar către aceasta, Pavel zice aşa: De este adevărat ceea ce zici 
tu, atunci negreşit este adevărat şi ceea ce zic Elinii despre noi, Creştinii. Căci 
Elinii, auzindu-l pe Pavel spunînd că „unde s-a înmulțit păcatul, a prisosit da- 
rul”, ne luau în rîs şi ziceau că Creştinii se îndeamnă aşa: Să facem cele rele, 
ca să ne vină cele bune! Şi să păcătuim mult, ca să prisosească întru noi darul! 
Aceasta dar ce ziceau Elinii, hulind şi batjocorindu-ne, urmează şi acum, dacă 
vom primi ca adevărat cuvîntul acesta pe care-l zici tu, ludeule, anume că 
Dumnezeu Se arată bun şi Se slăveşte pentru a ta răutate şi nemulțumire. Însă, 
fiindcă cuvîntul de mai sus al mincinoşilor Elini e neadevărat — iar „osînda lor 
este dreaptă”, adică cu dreptate se vor munci — atunci nici cuvîntul tău nu este 
adevărat, cînd zici: Păcătuind, eu pricinuiesc lui Dumnezeu să Se îndrepteze şi 
să Se slăvească. Şi, pentru că acest cuvînt al tău nu e adevărat, de aceea eşti 
osîndit de Dumnezeu ca păcătos. Fiindcă nu ai păcătuit pentru slava lui Dum- 
nezeu, ci pentru socotinţa ta cea rea şi iubitoare de îndulcire. 


9 Dar ce? Avem noi vreo precădere? Nicidecum! Căci mai înainte am 
învinuit şi pe ludei, şi pe Elini, a fi toți sub păcat, 

10 precum este scris: „Nu este drept nici unul! 

11 Nu este-cel ce înţelege, nu este cel ce caută pe Dumnezeu. 

12 Toţi s-au abătut, împreună s-au netrebnicit. Nu este cel ce face 
bunătate, nu este pînă la unul” (Psalm 13). 

13 „Mormiînt deschis este gîtlejul lor, cu limbile lor au viclenit” (Psalm 
5:9); „venin de aspidă este sub buzele lor” (Psalm 139:3); 

14 „gura lor este plină de blestem şi de amărăciune” (Psalm 9:29); 

15 „picioarele lor sînt grabnice spre a vărsa sînge” (Pildele lui Solomon 
1:16; Isaia 19:7); 

16 „sfărîmare şi ticăloşie este în căile lor, 

17 şi calea păcii nu au cunoscut-o” (Isaia 59:7, 8); 
18 „nu este frica lui Dumnezeu înaintea ochilor lor” (Psalm 35:1). 


După ce dumnezeiescul Apostol a zis mai sus că Iudeii au ceva mai mult 
decît cei de alt neam, pentru că Dumnezeu le-a încredinţat şi a dat în mîinile 
lor Legea — acum arată aici că ei nu au nimic mai mult, încît, nepăzind cele ce 
li s-au încredinţat, mai mult se învinuiesc. Adică: aveau ceva mai mult fiindcă 
fuseseră aleşi de Dumnezeu, dar — de vreme ce cu faptele lor cele rele au ne- 
cinstit pe Dumnezeu, Care îi cinstise şi îi alesese — acum nu numai că nu au 
vreun privilegiu, dar şi vinovăţie au mai multă. Zice apoi ca din partea ludei- 
lor: „Dar ce? Avem noi vreo precădere”, vreo întâietate, mai mult decît „nea- 
murile” pentru că am primit Legea şi tăierea împrejur? „Nicidecum!” — adică 
nici unul, pentru că şi ludeii au păcătuit asemenea cu „neamurile”, ca să nu 
zic că au păcătuit mai mult decît „neamurile”. Dar de unde e arătată aceasta? 
De la Prooroci, şi mai ales de la David şi de la Isaia, pentru că acestea — de la: 
„nu este drept nici unul”, pînă la: „de blestem şi de amărăciune este plină gura 
lor” — sînt cuvinte ale lui David. Iar acestea — de la: „iuți sînt picioarele lor”, 
pînă la: „calea păcii nu au cunoscut-o” — sînt cuvinte ale lui Isaia. Apoi iarăşi 
ale lui David. Apostolul îi aduce aşadar ca mustrători ai ludeilor pe Proorocii 
cei mai cunoscuţi, care şi împreună-glăsuiesc unul cu altul. Aceasta e pricina 
pentru care, după cuvintele lui Isaia, le zice iar pe ale lui David. Şi, fiindcă 
Isaia vorbeşte arătat despre ludei, apoi şi David tot despre aceştia le zice pe 
cele de mai sus. 

Şi ia aminte, frate, că, îndată ce se abate de la bine, omul se netrebniceşte, 
fiindcă răutatea nu e altceva decît numai o abatere a mişcărilor firii spre rău. 
Abaterea de la bine scoate pe om afară din fire şi îl face rău şi netrebnic, pen- 
tru că firea nu-l mai foloseşte la lucrări bune. Pentru aceasta a zis David: „Toţi 
s-au abătut, împreună s-au netrebnicit!”!*! 

Iar „sfărîmare şi ticăloşie” este păcatul, pentru că nici un lucru nu sfărîmă 
sufletul aşa precum îl zdrobeşte păcatul, din pricina prăpăstiilor lui. Căci fapta 
bună, fiind o însuşire bună a firii noastre, ne face să umblăm pe calea dreaptă 
şi netedă; iar răutatea, fiind afară de fire, ne face să ne purtăm cînd în sus, 
cînd în jos, şi de aceea facem mişcarea noastră ostenitoare. Şi las de a mai po- 
meni muncile de după viaţa aceasta pe care ni le găteşte nouă păcatul. 

Iar prin „calea păcii”, vei înţelege vieţuirea cea după Dumnezeu, că 
aceasta este calea netulburării şi a păcii. Pentru aceasta a zis Domnul: „Luaţi 
jugul Meu asupra voastră, şi veţi afla odihnă sufletelor voastre” (Matei 11:29). 


» a 


4 . . Sa. 33 E > i Si sgută .. . . Fi 
141 Jar Icumenie zice că „împreună s-au abătut” însemnează că şi Iudeii, şi „neamurile 
s-au abătut de la bine. (n. aut.) 


7a 


19 Şi ştim că, toate cîte zice Legea, le zice celor ce sînt în Lege, ca „toată 
gura să se astupe şi sub judecata lui Dumnezeu să se facă toată 


lumea. Pentru că, din faptele Legii, nu se va îndrepta nici un trup, sf 


Pentru ca să nu spună Iudeii: Aceste cuvinte ale Proorocilor nu ni s-au zis 
nouă! — Pavel arată că, toate cîte a zis, Legea le zice Evreilor, celor ce sînt în 
Lege. Fiindcă ce nevoie era ca Legea, care lor li s-a dat, să grăiască altora? Iar 
„Lege” numeşte toată Scriptura cea Veche, şi nu numai cele cinci cărţi ale lui 
Moisi, precum şi aici a numit „Lege” cuvintele lui Isaia şi psalmii lui David. 

lar aceasta: „ca să se astupe toată gura”, arată fala Iudeilor şi neînfrînata 
pornire a limbii lor. Deci Proorocul a oprit pornirea aceasta a limbii ludeilor, 
care curgea ca un rîu. Însă nu zice că Iudeii păcătuiau şi grăiau fălindu-se ca să 
li se astupe gura, ci că pentru aceasta au fost mustraţi de Prooroci, ca să ştie că 
păcătuiesc şi că se fălesc. Și nu numai pentru a astupa gura ludeilor au zis 
acestea Proorocii, ci şi pentru a arăta că toată lumea e. sub judecata lui Dum- 
nezeu, adică osîndită şi fără îndrăzneală, neputînd a se îndrepta din faptele sale, 
ci avînd trebuinţă de ajutorul altuia, anume de darul lui Hristos. Drept aceea, tu 
— o ludeule! — ce te făleşti cu Legea, de vreme ce şi tu eşti vinovat judecății, 
întocmai cu toată lumea, neputîndu-te îndrepta din faptele Legii? 


20 căci prin Lege vine cunoştinţa păcatului. 
21 Dar acum, în afara Legii s-a arătat dreptatea lui Dumnezeu, 
mărturisită fiind de Lege şi de Prooroci. 


Zice: Dacă tu, ludeule, te făleşti cu Legea, să ştii că Legea ţi s-a făcut pri- 
cină de mai mare muncă, pentru că Legea te-a făcut să cunoşti ce este păcatul. 


142 Bagă de seamă că Teodorit tîlcuieşte zicerea aceasta aşa: „Unele lucruri din Legea lui 
Moisi se potriveau cunoştinţei firii, precum: «Să nu prea-curveşti!», «Să nu ucizi!», «Să nu 
furi!», «Să nu mărturiseşti minciună asupra aproapelui tău», «Cinsteşte pe tatăl tău şi pe ma- 
ica ta!», şi cîte ca acestea. Căci şi cei ce nu au primit Legea ştiau că fiecare din acestea face pe 
om vinovat de mustrări şi chiar de munci. Iar pe altele le-a hotărît Puitorul de Lege ca fiind po- 
trivite numai -ludeilor din vremea aceea — precum tăierea împrejur, ţinerea sîmbetei, jertfele şi 
cele ca acestea — care sînt închipuiri ale altor lucruri. Dar numai împlinirea acestora nu e destul 
a-l arăta drept pe cel împărtăşit de ele, şi de aceea a zis şi dumnezeiescul Apostol că, «din fap- 
tele Legii, nu se va îndrepta nici un trup înaintea lui Dumnezeu». Aceleaşi le spune şi întru tîl- 
cuirea zicerii: «(...) desființînd (...) legea poruncilor şi învățăturile ei» (Efeseni 2:15).” 

Şi eu am însemnat undeva că, după venirea lui Hristos, partea Legii privitoare la lucrarea 
preoțească — cea despre jertfe, şi puneri-înainte şi a celorlalte lucrări rînduite preoților Legii — 
a încetat şi s-a făcut nelucrătoare; iar partea morală a Legii stăpîneşte, şi lucrează şi se păzeşte 
şi după venirea Mîntuitorului. Pentru aceasta a zis Domnul către tînărul acela: „Poruncile le 
ştii: să nu ucizi, să nu prea-curveşti” şi celelalte. Şi vezi subînsemnarea zicerii: „Căci voi spre 
slobozenie v-aţi chemat, fraților” (Galateni 5:13). (n. aut.) 

Iar unuia ce cunoaşte păcatul şi apoi păcătuieşte, mai mare muncă îi va fi. Însă 
aceasta s-a întîmplat din lenevirea ta, fiindcă nu ai fugit de păcat, pe care l-ai 
cunoscut prin Lege, şi astfel ai tras asupră-ți mai mare muncă.!* Deci, cum 
vei scăpa de muncă? Primind „dreptatea lui Dumnezeu” — care s-a dat fără 
Lege, adică credința în Hristos — pentru că Dumnezeu ne îndreptează, măcar 
că nu avem faptele Legii, fiindcă toate le poate. Şi bine zice că „s-a arătat”, ca 
să se înțeleagă că dreptatea aceasta, veche fiind, era ascunsă. lar că nu era 
nouă, ci veche, o spune numaidecît, zicînd că ea „se mărturisea de Lege şi de 
Prooroci”. Fiindcă şi Legea lui Moisi, şi Proorocii, ziceau că dreptatea lui 
Dumnezeu este vrednică de a se primi pentru vechimea ei. Şi, cu toate că este 
afară de Lege, este totuşi plăcut şi întru însăşi Legea a se îndrepta oamenii cu 
dreptatea aceasta. 


22 lar dreptatea lui Dumnezeu vine, prin credința în lisus Hristos, la 
toți şi peste toți cei ce cred“, căci nu este osebire, 

23 fiindcă toți au greşit şi sînt lipsiți de slava lui Dumnezeu, 

24 îndreptîndu-se cu darul Lui, prin răscumpărarea cea în Hristos. 


Zice: Dreptatea aceasta, adică îndreptarea cu care ne îndreptează Dumne- 
zeu, vine la toţi prin credința în lisus Hristos. Căci, purtînd fiecare dintre noi 
credinţa, toți luăm de la Dumnezeu îndreptarea — şi Iudeii, şi Elinii — fiindcă 
nu este osebire. Căci Iudeii, măcar că au luat Legea, nu sînt mai vrednici decît 
„neamurile”, pentru că şi ei au greşit; fiindcă, deşi au învăţat din Lege ce este 
păcatul, nu au fugit de el. Şi, măcar că nu au păcătuit atît de mult ca Elinii (ca 
„neamurile” adică), Iudeii erau lipsiţi şi ei de slava lui Dumnezeu, la fel ca 
Elinii, fiindcă cine păcătuieşte dobîndeşte necinste şi ruşine, iar nu slavă şi în- 
drăznire. Însă tu nu te deznădăjdui! — pentru că toţi — şi Iudeii, şi Elinii — se 
îndreptează, fără de plată, cu darul lui Dumnezeu. Care. dar se face prin răs- 
plătire, adică prin desăvîrşita răscumpărare pe care a săvîrşit-o Hristos, pentru 
că El S-a dat pe Sine-Şi plată de izbăvire şi astfel ne-a îndreptat pe noi. 


'% Sfintul Ghenadie zice că Legea a făcut pe oameni să cunoască păcatele nu numai pen- 
tru a-l opri pe om de la păcat, ci şi pentru a-i pedepsi pe cei ce nu ascultau Legea şi făceau pă- 
catul. Pentru că, de nu ar fi pedepsit pe cei ce păcătuiau, Legea nu i-ar fi făcut pe oameni să 
cunoască, prin cercarea şi prin pedeapsa simțită a păcatului, că păcatul e rău, căci cercarea e 
mai adeveritoare decît cunoştinţa goală. (n. aut.) 

1 După Teodorit, acest „la toţi” însemnează pe ludei, iar „peste toţi” însemnează pe cei 
din celelalte neamuri. (n. aut.) 

25 Pe Care Dumnezeu L-a hotărît dinainte curățitor, prin credința întru 
sîngele Lui, ca să-şi arate dreptatea Sa, pentru slăbănogirea 
păcatelor mai înainte făcute 

26 întru îngăduinţa lui Dumnezeu; ca să-şi arate dreptatea Sa în vremea 
de acum, spre a fi EI Însuşi drept şi îndreptînd pe cel ce trăieşte în 
credința lui lisus. 


„Aici, Pavel pomeneşte de „curățitor” şi de „sînge” ca să înduplece pe lu- 
deu cum că iertarea păcatelor şi îndreptarea se face întru Hristos. Şi zice aşa: 
Pentru că, dacă tu — o Iudeule! — ai crezut că păcatele se dezleagă cu sîngele 
oilor, cu mult mai vîrtos trebuie să crezi că se dezleagă cu sîngele lui Hristos. 
Și — dacă curăţitorul Legii, care era închipuire a lui Hristos — avea o asemenea 
putere, cu cît mai vîrtos o are adevărul? Iar „curăţitor” se numeşte acoperă- 
mâîntul [capacul, n. m.] sicriului Legii“, care avea de o parte şi de alta doi 
Heruvimi. Acoperămîntul acesta, curățitorul, arată cu adevărat firea ome- 
nească a lui Hristos, care era ca un acoperămînt al firii Sale dumnezeieşti. Iar 
firea Sa omenească, închipuită de curăţitor, se slăvea de Puterile îngereşti, 
care îi slujeau pentru unirea ei cu Dumnezeu-Cuvîntul după unitul ipostas. 

Pavel zice că „L-a hotărît dinainte”, ca să arate că din vechi era hotărît 
izbăvirea prin sîngele lui Hristos, pentru ca să vindece „slăbănogirea”, adică 


147 

45 Tilcuind acestea, Coresi zice că aici sînt arătate pricinile îndreptării, din care cea înce- 
pătoare este Dumnezeu, cea de-a doua este Hristos, iar cea lucrătoare este sîngele lui Hristos. 
Iar pricinuirea împărtăşirii a toate trei este credința. Şi acestea toate pricinuiesc iertarea pă- 
catelor. [...] (n. aut.) 

A Despre curățitor, Sfînta Scriptură zice acestea: „Şi a făcut (Vaseliil) curăţitorul deasu- 
pra sicriului, din aur curat, şi pe amîndoi heruvimii de aur, un heruvim la o margine a curăţi- 
torului, şi un heruvim la marginea a doua a curățitorului, umbrind cu aripile lor peste curăți- 
tor” (Ieșirea 38:6). lar cum că curăţitorul avea închipuirea lui Hristos, vezi la capitolul 9 al 
epistolei către Evrei, stih 5. Din curăţitor se făcea arătat arhiereul, cînd liturghisea buna-voin- 
ță, şi iubirea de oameni şi milostivirea lui Dumnezeu. Și cum că Hristos S-a făcut curăţitor al 
altora, şi nu al Lui-Şi, mai înainte a mărturisit dumnezeiescul David: „Nu va da lui Dumnezeu 
îmblînzire pentru Sine” (Psalm 48:7), despre care, tîlcuind-o, marele Vasilie zice: „Nu va da 
lui Dumnezeu îmbiînzire pentru Sine, ci pentru lumea toată, căci El nu are trebuință de cură- 
țire, ci Însuşi este curățitor.” (n. aut.) 

1%7 Jar Icumenie zice că Tatăl a hotărît dinainte pe Fiul drept curăţitor, iar Fiul Şi-a vărsat 
sîngele, dar a împreună-lucrat şi Sfîntul Duh. Drept aceea, mîntuirea noastră este dar obştesc 
al Sfintei Treimi. Pentru aceasta, şi Sfîntul Grigorie al Nyssei zicea că Creştinii se cuvine a 
mulțumi întocmai şi Tatălui, şi Fiului pentru mîntuirea lor: „Eu zic că cei ce primesc cu sme- 
renie propovăduirea Crucii şi a Învierii trebuie a da deopotrivă mulțumire şi către Fiul, şi că- 
tre Tatăl, căci mântuirea tuturor oamenilor a fost dar al voinţei Tatălui, iar Fiul a săviîrşit-o. 
Căci nu s-ar fi făcut mîntuirea noastră dacă nu s-ar fi pornit spre lucrare buna-voință a Tatălui 

putreziciunea ce a urmat din păcatele oamenilor făcute mai înainte, A mai zis 
însă şi: „întru îngăduirea lui Dumnezeu”, ca să arate că, deşi au dobîndit multă 
bunătate şi milostivire de la Dumnezeu, oamenii au stăruit a se aseamăna cu 
slăbănogii şi morţii.“ 

Acestea s-au făcut însă „ca să se arate dreptatea lui Dumnezeu”, adică 
pentru a se vedea că Dumnezeu nu este doar drept, ci poate totodată a ridica şi 
pe cei omorîți de păcat, arătîndu-i şi pe ei drepți. La fel, arătarea bogăției este 
atunci cînd cineva nu e numai bogat, dar poate a-i face bogați şi pe alții. Deci 
— zice — să nu te ruşinezi- tu — o ludeule! — pentru că te îndreptezi în acest chip, 
pentru că şi Dumnezeu „Se arată”, adică Se împodobeşte şi Se slăveşte, prin 
faptul că ne îndreptează pe noi, oamenii, întru o vreme cînd a crescut păcatul 
şi cînd ne-am deznădăjduit ca nişte slăbănogi şi ca nişte omoriți de păcat. 
Aşadar, cum te ruşinezi tu, ludeul, de această slavă a lui Dumnezeu? 


27 Deci, unde e lauda? A fost înlăturată! Prin care lege, prin a faptelor? 
Nu, ci prin legea credinței. 


Mai sus, dumnezeiescul Apostol a arătat că prin credință ne îndreptăm. De 
aceea, potrivit îl întreabă acum pe ludeu, şi-i zice: Unde e dar lauda ta — o lu- 
deule! — şi grăirea ta cea cu fală? Nu zice: Unde îţi este fapta bună? — căci lu- 


către noi, prin însăşi a Sa Putere; iar Putere a Tatălui, ne-am învăţat din Scripturi că este Fiul” 
(Cuvîntul 12 asupra lui Evnomie). Zicînd însă că trebuie să mulțumim Tatălui şi Fiului ase- 
menea, sfîntul a cuprins împreună, fără să-L numească, şi pe Sfîntul Duh, pricina cea săvîrşi- 
toare a mîntuirii noastre. Pentru că, unde este Tatăl şi Fiul, acolo trebuie să fie şi Sfîntul Duh, 
pentru unirea şi fireasca nedespărțire a Sfintei Treimi. (n. aut.) 

145 Jar Fotie, întru o unire tîlcuind zicerea aceasta, zice aşa: „În vremea în care ar fi trebuit să 
fie pedepsiți pentru slăbănogirea şi omorîrea lor cu păcatele, oamenii s-au fericit de îngăduința 
şi iubirea de oameni a lui Dumnezeu. Iar după aceea — cînd trebuiau a se pocăi, şi în ciuda iubirii 
de oameni a lui Dumnezeu — cădeau întru aceleaşi păcate. Iar Dumnezeu — atunci cînd ar fi 
trebuit să-i pedepsească pe oameni nu numai pentru păcatele dinainte, dar şi pentru că nu se 
pocăiau (ba'chiar creşteau răutatea), în ciuda iubirii Sale de oameni — întru o vreme ca aceasta — 
zic — ce a făcut Dumnezeu-Cuvîntul? S-a dat pe Sine-Şi ca răscumpărare! Şi nu numai că îi 
izbăveşte pe oameni de pedeapsă şi de muncă, ci îi şi îndreptează, şi îi mîntuieşte şi îi face 
moştenitori ai împărăției Sale. Cu adevărat, acesta este un dar ce nu are măsură! Aceasta este o 
dăruire ce covîrşeşte toată puterea dăruirii! Şi este într-adevăr o dovadă de negrăită dreptate, şi 
nu de dreptate omenească, ci dumnezeiască, mai presus de om. De aceea a zis şi Pavel că 
această putere este numai a Lui, adică doar a lui Dumnezeu, şi nu a vreunei alte zidiri. | 

Iar Icumenie, tîlcuind zicerea: „ca să-Şi arate dreptatea Lui în vremea de acum”, zice că 
aceasta e arătarea dreptății prin care Dumnezeu a adeverit făgăduințele făcute lui Avraam, 
anume că întru sămînța lui se vor blagoslovi toate neamurile şi că Dumnezeu va mîntui pe cei 
nevrednici. Şi bine a zis Sfîntul Maxim că aceasta este dreptatea lui Dumnezeu, a pătimi El 
Însuşi pentru cei păcătoşi. (n. aut.) 

deii nu o aveau, ci vorbeşte doar de laudă. Şi răspunde el însuşi la întrebare: 
Lauda ta a fost înlăturată — adică nu mai are vreme şi loc. Pentru ce? Pentru că 
vremea a te lăuda în Lege era mai înainte de a veni Hristos, iar acum nu mai 
este vreme pentru aceasta, căci lauda s-a arătat netrebnică şi nefolositoare. Fi- 
indcă, de ar fi putut Legea a ne îndrepta, nu am mai fi avut trebuinţă să ne în- 
drepteze Hristos. Dar cu ce lege zice să s-a lepădat lauda Iudeilor? Oare cu „le- 
gea faptelor”, adică cu Legea lui Moisi, care zice că „omul ce va face acestea va 
vieţui prin ele” (Leviticul 18:5)71% Ba — zice — ci cu legea credinţei întru Hris- 
tos, credință care îndreptează pe om în dar, iar nu pentru faptele lui. (Vezi însă 
— o cititorule! — că Pavel numeşte tot „lege” şi credinţa întru Hristos, pentru că 
„legea” era un nume cinstit la Iudei.) Deci — o Iudeule! — laudă-te întru credința 
în Hristos, care te poate îndrepta, iar nu în Legea lui Moisi. 


28 Socotim aşadar că prin credință se îndreptează omul, fără faptele 
Legii. 

29 Oare Dumnezeu este numai al ludeilor, iar nu şi al „neamurilor”? 
Cu adevărat, şi al „neamurilor”! 

30 Fiindcă este un singur Dumnezeu, Care va îndrepta tăierea împrejur, 
din credință, iar netăierea împrejur, prin credință. 


Fiindcă mai sus a arătat că îndreptarea stă întru sîngele lui lisus Hristos, 
iar nu întru faptele Legii, acum Pavel încheie aici cuvîntul şi zice aşa: Din 
toate cele mai sus zise, socotim că tot omul se îndreptează prin credință. Şi să 
nu te tulburi — o ludeule! — de ţi se pare că lucrul este fără cuviință. Căci oare 
Dumnezeu este Dumnezeu în parte şi Dumnezeu numai al unor oameni, ca să 
te mîntuiască numai pe tine, iar nu şi pe tot omul de alt neam? Nu! Cu cuvin- 
tele acestea, Apostolul ruşinează pe Evrei într-un chip mai înfruntător, vrînd a 
spune că — atîta vreme cît nu mărturisesc că se mîntuiesc şi „neamurile”, prin 
credinţă — ei sînt luptători de Dumnezeu. Căci, cu aceasta, ei îşi arată necre- 
dinţa că Dumnezeu e Dumnezeu al tuturor oamenilor şi că poartă de grijă 
pentru toţi deopotrivă. Deci zice: Dumnezeu este unul şi acelaşi, şi al Evreilor, 
şi al „neamurilor”, Care îndreptează „tăierea împrejur” (adică pe cel tăiat îm- 
prejur), nu din Lege, ci „din credință”; iar „netăierea împrejur” (adică pe cel 
netăiat împrejur) o primeşte „prin credinţă”. Şi, pomenind de tăierea împrejur 
şi de netăierea împrejur, Apostolul aminteşte iarăşi cele zise cu puţin mai îna- 
inte, cu care dovedea că nici tăierea împrejur nu foloseşte atunci cînd lipsesc 


1% Iar Coresi zice că Legea lui Moisi se numeşte lege „a faptelor” din două pricini: pentru 
că hotărăşte şi învaţă ce se cuvine să facem şi pentru că cuprinde numai faptele, iar nu şi feri- 
cirea. (n. aut.) 


fi, 


faptele, nici netăierea împrejur nu vatămă singură de sine, pentru că amîndouă 
au nevoie de credinţă. 


31 Deci, oare stricăm Legea prin credinţă? Să nu fie! Ci întărim Legea! 


Fiindcă stricarea Legii prin credința întru Hristos îi tulbura pe Iudei, Pavel 
vindecă aceasta cu înțelepciunea sa cea mare, zicînd că credința întru Hristos 
întăreşte Legea. Pentru că ceea ce voia Legea, dar nu a putut face, anume să 
îndrepteze pe om, aceasta o împlineşte credința întru Hristos. Căci, îndată ce 
crede omul, aceasta îl îndreptează. Deci credința în Hristos nu necinsteşte Le- 
gea, ci mai mult o întăreşte. Iar cu zicerea: „o întăreşte”, arată că Legea era 
căzută, pentru că cel ce este căzut are trebuință de a se întări ca să stea. 


CAPITOLUL IV 


1 Ce vom zice dar că a dobîndit Avraam, părintele nostru după trup? 

2 Căci, dacă Avraam s-a îndreptat din fapte, are laudă, dar nu la 
Dumnezeu. 

3 Căci ce zice Scriptura? „Şi a crezut Avraam lui Dumnezeu, şi s-a 
socotit lui (credinţa adică) ca dreptate” (Facerea 15:6). 


După ce a desluşit îndestul că toţi — şi ludei, şi Elini (adică „neamurile”, 
păgînii) — au trebuință de credinţa întru Hristos, Apostolul arată aceasta o dată 


mai mult şi prin Avraam, care era cinstit de ludei; şi zice că nici el însuşi, care 


a săvîrşit atîtea fapte bune, nu s-a îndreptat din faptele sale, ci din credință. !5 


150 Bagă de seamă că — după înțeleptul Fotie — Apostolul a folosit aici formă săritoare, 
după care trebuie să citim aşa: Deci, ce vom zice că a aflat Avraam, părintele nostru după 
trup? Dreptate! De unde, din fapte? Ba, ci din credință, căci „a crezut — zice Scriptura — Avra- 
am lui Dumnezeu, şi i s-a socotit lui spre dreptate.” 

Din aceasta, se naşte însă o nedumerire: pentru ce zice aici Apostolul că Avraam nu s-a 
îndreptat din fapte, ci din credință, iar Apostolul Iacov zice dimpotrivă: „Avraam, părintele 
nostru, au nu s-a îndreptat din fapte, ridicîndpe Isaac, fiul său, pe jertfelnic?” (Jacov 2:21). Dez- 
legarea acestei nedumeriri se face de înțeleptul Fotie aşa: Avraam avea cu adevărat fapte îm- 
bunătăţite — cum zice Iacov — din care, asemuindu-se cu oamenii din vremea lui, era vrednic a se 
alege şi a se îndrepta mai întîi decît aceia. Asemuindu-se însă cu Dumnezeu, el nu se putea 
îndrepta din faptele sale, arătîndu-se vrednic de blagosloveniile lui Dumnezeu şi de nişte daruri 
atît de mari, ci doar din credința întru Dumnezeu — precum zice aici Apostolul Pavel. (n. aut.) 

151 Ci te vei nedumeri — zice Coresi — cum de s-a îndreptat Avraam, de vreme ce nu credea 
în Mesia, adică în Hristos? Şi răspunde că „sămînța” făgăduită de Dumnezeu lui Avraam 
cuprindea în chip acoperit şi naşterea Mesiei. Așadar faptele îndreptează şi nu îndreptează: 

lucru. Căci a se încredința cineva desăvîrşit şi a crede că Dumnezeu poate nu 
numai a slobozi din munci, ci şi a face drept pe cel ce şi-a petrecut viaţa întru 
necinstirea de Dumnezeu, aceasta cu adevărat este mare lucru. De aceea, cre- 
dinţa celui ce crede una ca aceasta i se socoteşte „spre dreptate”, adică Dum- 
nezeu nu primeşte credinţa lui ca să-i dea plată pentru ea, ci ca să-l îndrepteze. 
Drept aceea,,aduce şi el lui Dumnezeu ceva, credinţa adică. 

Deci, după ce a arătat de la Avraam că dreptatea, adică îndreptarea, se 
naşte din credință, Pavel îl aduce martor pe David, care fericeşte pe omul că- 
ruia Dumnezeu nu-i socoteşte păcatul. Şi din aceasta arată mai mare covîrşire: 
pentru că, dacă este fericit acela care primeşte iertare de păcatele sale în dar, 
cu mult mai vîrtos e fericit cel ce, arătînd credință în Dumnezeu, se îndreaptă 
din această credință. Pentru că acela, iată, se fericeşte de David, şi nu s-ar fi 
fericit dacă nu ar fi urmat să dobîndească multă slavă de la Dumnezeu.!5* Căci 
fericirea este lucru mare şi mai mare decît îndreptarea, fiindcă aceasta este 
vîrful tuturor bunătăților pe care ni le dă nouă Dumnezeu. 15% 


9 Deci fericirea aceasta — în vremea tăierii împrejur ori în vremea 
netăierii împrejur?! Căci zicem: „i s-a socotit lui Avraam credința 
întru dreptate”. 

10 Deci cum i s-a socotit? Cînd era tăiat împrejur, sau cînd era netăiat 
împrejur? Nu îritru tăierea împrejur, ci întru netăierea împrejur! 


Zice: Dacă această fericire se potriveşte aceluia căruia Dumnezeu nu-i so- 
coteşte păcatul, adică celui ce s-a îndreptat, iar Avraam s-a îndreptat, atunci 
Avraam s-a învrednicit şi de fericire. Să vedem dar cînd s-a îndreptat Avraam: 
cînd era netăiat împrejur, ori cînd era tăiat împrejur? Cu adevărat, cînd era ne- 
tăiat împrejur! Deci fericirea cea mai de sus cade, adică se potriveşte, mai 
mult la netăierea împrejur decît la tăierea împrejur. 


5 Tar Teologul Grigorie, tîlcuind zicerea de mai sus a lui David, zice că „«fericiţi — cei 
cărora li s-au lăsat nelegiuirile» arată desăvîrşita curățire a păcatelor. lar aceasta: «şi cei că- 
rora li s-au acoperit păcatele», arată că curățirea s-a făcut pe deasupra, iar nu întru adînc. Iar 
aceasta: «fericit — bărbatul căruia nu-i va socoti Domnul păcatul», arată o a treia rînduială, a 
păcătoşilor al căror lucru şi faptă nu sînt lăudate, dar care sînt socotiți nevinovaţi, căci poate 
au făcut păcatul întru necunoştinţă şi de silă, ori cu scop bun” (Cuvint la Sfintul Botez). 

Iar după alți tîlcuitori, păcatele „se lasă” prin Sfîntul Botez şi „se acoperă” prin credință, şi 
nu le socoteşte pe ele Domnul (Nichita, întru tîlcuirea cuvîntului de mai sus al Teologului). 
Iar Dialogul, în Psalmul al doilea din cei ai pocăinței, zice că păcatele se acoperă precum se 
acoperă rănile cu plasturul. (n. aut.) 

154 De aceea zice Sfintul Grigorie al Nyssei că „fericirea este cuprinderea a tot binele” 
(Cuvânt la întâia fericire). (n. aut.) 

a Lipseşte zicerea: „cade”, precum tîlcuieşte mai jos Teofilact, ori: „se potriveşte”. (n. aut.) 

11 lar semnul tăierii împrejur l-a luat ca pecete a dreptății pentru 
credinta lui din vremea netăierii împrejur, pentru a fi el tată tuturor 
celor netăiaţi împrejur care cred, spre a se socoti şi acestora dreptatea, 

12 şi tată al tăierii împrejur, dar nu numai al celor ce sînt tăiați 
împrejur, ci şi al celor ce umblă pe urmele credinţei pe care o avea 
părintele nostru Avraam pe cînd era netăiat împrejur. 


Aici, Pavel dezleagă o împotrivire, căci poate cineva ar zice: Dacă Avraam 
s-a îndreptat cînd era netăiat împrejur, atunci pentru ce s-a mai tăiat împrejur? 
La aceasta, Apostolul răspunde că Avraam a luat semnul tăierii împrejur ca o 
pecete ce pecetluia şi propovăduia că el s-a îndreptat din credinţă, credință pe 
care a arătat-o mai înainte, cînd era netăiat împrejur. Drept aceea — fiindcă 
amîndouă acestea se socotesc lui Avraam: şi netăierea împrejur, şi tăierea îm- 
prejur — prin netăierea împrejur el se arată „tată al tuturor celor netăiați împre- 
jur”, adică al „neamurilor”. Dar al căror netăiați împrejur? Al acelora care cred 
asemenea cu el, „încât şi acelora să li se socotească credința spre dreptate”, adi- 
că şi aceia să se facă drepți. Şi iarăşi, prin tăierea împrejur, Avraam se arată tată 
al „tăierii împrejur”, adică al Israilitenilor. Dar nu este tată al celor ce se asea- 
mănă lui doar prin tăierea împrejur, ci al celor ce urmează şi credinţei ce s-a 
găsit la dînsul cînd era netăiat împrejur. Aşadar, Avraam este. tată „al celora ce 
umblă pe urmele credinţei”, adică al acelora ce cred asemenea cu dînsul în învi- 
erea trupurilor moarte, pentru că şi el, bătrîn fiind şi ca mort, a crezut că Dum- 
nezeu poate să facă sămînța lui născătoare de viață şi să-i dea fiu. 

Deci toată noima (înțelesul) este aşa: Avraam a crezut şi s-a îndreptat în 
vremea cînd era netăiat împrejur, pentru ca să fie tată al neamurilor celor ne- 
tăiate împrejur. lar apoi, a luat tăierea împrejur ca pecete şi semn al credinţei 
arătate pe cînd era netăiat împrejur, pentru ca să fie tată şi al Israilitenilor celor 
tăiaţi împrejur, şi anume al acelora care umblă pe urmele credinței sale pe care 
a avut-o cînd era netăiat împrejur. Căci, dacă lipseşte credința aceasta, în zadar 
se fălesc cei tăiați împrejur cu tăierea împrejur, la fel cum ar arăta cineva o pun- 
gă pecetluită pe dinafară, dar fără nici un ban înăuntru, ci deşartă şi seacă. Şi, în 
ziua de astăzi, fiecare Evreu este ca o pungă pecetluită pe dinafară cu ceară, dar 
fără a avea în lăuntru vistieria credinţei căreia tăierea împrejur îi este pecete. 


13 Fiindcă nu prin Lege a primit Avraam şi seminţia lui făgăduinţa că 
vor moşteni lumea, ci prin îndreptarea din credință. 

14 Căci, dacă cei din Lege sînt moştenitori, atunci credinţa s-a 
zădărnicit şi s-a stricat făgăduinţa, 


Mai sus, Apostolul a arătat că dreptatea (adică îndreptarea) nu s-a făcut din 
Lege, ci din credința lui Avraam; iar acum arată că nici făgăduinţa pe care a 


Sl 


dat-o Dumnezeu Patriarhului nu s-a făcut din Lege, ci tot din credința care l-a 
îndreptat pe Avraam. Şi care a fost făgăduinţa lui Dumnezeu? Aceasta: a se 
face Avraam moştenitor al lumii, adică a se blagoslovi întru Avraam toate nea- 
murile lumii. Şi zice că, dacă moştenirea ar fi fost dată prin Lege, credinţa s-ar 
fi zădărnicit, adică ar fost lucru deşert şi netrebnic. Fiindcă cine ar mai fi purtat 
grijă pentru credinţă, dacă făgăduinţa lui Dumnezeu ar fi fost dată de Lege? Dar 
aceasta nu e aşa, fiindcă Avraam nu a moştenit făgăduinţa cu mijlocirea Legii — 
căci unde era Legea? — ci cu mijlocirea credinței, precum este scris: „Şi a crezut 
Avraam lui Dumnezeu, şi s-a socotit lui spre dreptate” (Facerea 15:6). 


15 căci Legea pricinuieşte mînie; căci, unde nu este lege, acolo nu este 
nici călcare de lege. 


Cu aceste cuvinte, Apostolul arată cum, prin Lege, se strică făgăduinţa lui 
Dumnezeu, zicînd că Legii îi urmează călcarea, iar de aici Legea pricinuieşte 
urgie şi aduce blestem şi pedeapsă.15% Aşadar, cel ce este vinovat de pedeapsă 
cum mai poate fi vrednic să ia moştenirea şi făgăduinţa? 


16 De aceea, moştenirea făgăduită este din credinţă, ca să fie după dar, 
spre a fi adevărată făgăduinţa la toată seminția, nu numai la cea din 
Lege, ci şi la cea din credinţa lui Avraam — care este tată al nostru al 
tuturor, 

17 precum este scris: „Tată al multor neamuri te-am pus pe tine” 
(Facerea 17:5) — înaintea lui Dumnezeu, Căruia a crezut, 


De vreme ce Legea pricinuieşte urgie, Apostolul arată aici că Avraam s-a 
îndreptat şi a moştenit făgăduinţa lui Dumnezeu din credință, ca toate să fie 
după darul lui Dumnezeu. Darul însă întru ce lucrează? „Întru a fi adevărată 
făgăduinţa.” Dar oare nu cumva şi darul are călcare, precum Legea, ca să fie 
neadevărate şi acelea ce se dau în dar de la Dumnezeu? Nu! Ci, fiindcă totul 
este dar şi milă a lui Dumnezeu, atunci urmează că şi cele ce se dau sînt ade- 
vărate la toată seminția lui Avraam, adică la toţi cei ce cred. Şi nu numai la 
cei din Lege, adică la Evreii cei tăiați împrejur, ci şi la cei din „neamuri”, ne- 
tăiați împrejur, care sînt sămînţă a lui Avraam, născuţi din dînsul din credință. 
De aceea, cel ce nu are credinţa nu este nici sămînţă a lui Avraam, care e „tată 
al nostru, al tuturor”, adică al credincioşilor, precum este scris că: „tată al 
multor neamuri te-am pus”. Căci Avraam este tată al tuturor credincioşilor, 
precum Dumnezeu este părinte al tuturor, adică nu după înrudirea firească, ci 


15 Teodorit zice că „urgie” numeşte pedeapsa. (n. aut.) 

după însuşirea credinței. Pavel a adăugat şi aceasta: „Căruia a crezut”, ca să 
arate că Avraam a luat răsplătirea credinţei spre a fi părinte al tuturor credin- 
cioşilor. De aceea, dacă tu — o ludeule! — nu mărturiseşti că Avraam este tată 
al nostru, al tuturor, împuţinezi cinstea primită de Avraam pentru că a crezut. 


a Celui ce înviază morţii şi cheamă pe cele ce nu sînt ca şi cum ar fi. 


Pavel arată aici ceea ce spuneam mai sus, anume că Avraam a crezut că 
Dumnezeu poate nu numai să învie un trup mort, aşa cum era al său, ci să-l şi 
arate născător de alt trup viu. De aceea zice aici: „al Celui ce învie morții”. lar 
zicerea aceasta: „şi cheamă pe cele ce nu sînt ca şi cum ar fi”, a adăugat-o ca 
să arate că lui Dumnezeu nu-l este cu neputinţă a-i face fiii lui Avraam pe cei 
ce nu erau fii ai acestuia. Nu a zis că face şi zideşte cele ce nu sînt, ci că le 
„numeşte”, fiindcă, aşa cum nouă ne e lesne a le numi pe cele ce sînt, tot ast- 
fel şi lui Dumnezeu Îi este lesne a le numi pe cele ce nu sînt.I5? 


18 Mai presus de nădejde, Avraam a crezut întru nădejde că se-va face 
tată al multor neamuri, 


Să nu socoteşti — zice — că Avraam a fost cinstit în zadar şi fără dreptate! 
Căci cum s-ar fi cinstit fără dreptate cel ce, afară de nădejdea omenească şi fi- 
rească, a crezut întru nădejdea în Dumnezeu!58 că „se va face părinte al multor 
neamuri”? Dar nu al Ismailitenilor — pentru că aceia nu s-au născut din Avra- 
am după credinţă, ci după fire — ci al acelor neamuri care se aseamănă cu 
Avraam după credință. 


157 Jar Coresi (după Ambrozie) zice că — prin „cele ce nu sînt”, pe care „Dumnezeu le 
cheamă ca şi cum ar fi” — se înțeleg „neamurile”, care nu sînt sămînță a lui Avraam şi norod 
al lui Dumnezeu, dar sînt chemate de EI ca şi cum ar fi astfel. 

Alţii înțeleg că aici e vorba de înainte-hotărîrea lui Dumnezeu, Care, pe cei nenăscuţi, îi 
are în minte ca şi născuți. Iar alţii înțeleg naşterea lui Isaac, care nu a fost după fire, ci după 
atotputernicia lui Dumnezeu. La fel a fost tîlcuită, de Ambrozie, şi zicerea: „Celui ce înviază 
morții”, adică: „Celui ce face vii pe nenăscători”, precum pe Avraam şi pe Sarra. Iar Hrisos- 
tom, prin „morţi”, înțelege aici „neamurile”, pe păgînii cei morţi din pricina necinstirii de 
Dumnezeu şi a păcatelor, pe care Dumnezeu îi arată vii, prin buna-cinstire de Dumnezeu şi 
prin faptele cele bune. 

Şi, la zicerea aceasta a Apostolului, sînt potrivite cuvintele minunatei luditha: „Ai gîndit, 
Şi s-au făcut cele ce ai gîndit, şi s-au înfățişat cele ce ai voit şi au zis: Iată, de față sîntem! 
(uditha 9:5). (n. aut.) 

155 Severian zice şi el într-un glas că „Avraam, lipsit de nădejdea firească, a crezut întru 
nădejdea puterii lui Dumnezeu, Cel ce i-a făgăduit”. Şi Teodorit zice: „(...) afară de nădejdea 
cea după fire, întru nădejdea făgăduinței lui Dumnezeu”. (n. aut.) 

19 după cum i s-a spus: „Aşa va fi seminţia ta!” (Facerea 15:5); şi, 
neslăbind în credinţă, nu s-a uitat la trupul său cel omorit, mai de o 
sută de ani aflîndu-se atunci, şi la omorîrea pîntecelui Sarei; 

20 şi nu s-a îndoit, prin necredinţă, de făgăduinţa lui Dumnezeu, ci s-a 
întărit cu credința, dînd slavă lui Dumnezeu 

21 şi fiind desăvîrşit încredințat că, ceea ce a făgăduit, puternic este a şi 
face. 


După ce a zis că Avraam, dincolo de nădejdea omenească, a crezut în nă- 
dejdea puterii lui Dumnezeu, Apostolul aminteşte aici cum Dumnezeu i-a fă- 
găduit Patriarhului că seminţia lui „va fi numeroasă ca stelele cerului şi ca ni- 
sipul mării”. Şi Avraam nu a slăbit, ci s-a întărit în credință în inima sa, şi nu 
s-a îndoit de făgăduinţa lui Dumnezeu, căci nu a socotit că trupul său cel 
omorît de multa bătrîneţe şi de sterpiciune nu va mai putea zămisli.!5 

Cu cuvintele acestea, Apostolul arată că cel ce crede trebuie să aibă multă 
putere, căci mulţi necinsteau şi defăimau credința, zicînd că ar fi lucru ce se 
- face fără osteneală, şi măreau faptele, care cer sudori şi osteneli şi au trebuință 
de putere pentru a fi săvîrşite. De aceea, Apostolul zice că cel ce crede are ne- 
voie de suflet puternic ca să depărteze cugetele necredinței, precum s-a întărit 
în credință şi Avraam. Cum şi în ce chip? Cu aceasta, că a dat slavă lui Dum- 
nezeu şi nu a crezut cugetărilor omeneşti, ci a socotit cele vrednice de slava şi 
mărirea lui Dumnezeu şi s-a încredințat desăvîrşit că Dumnezeu poate a le 
face şi pe cele cu neputinţă de făcut. Că aceasta este slava lui Dumnezeu. De 
aceea dar, cel ce nu crede şi iscodeşte mult, acela nu slăveşte pe Dumnezeu. 

Şi, fiindcă Avraam nu era de o sută de ani întregi, pentru aceasta a zis Pa- 
vel cu îndoială că era „mai de o sută de anj',160 


22 Pentru aceasta, credința lui i s-a şi socotit întru dreptate. 

23 Însă nu s-a scris numai pentru dînsul că i s-a socotit lui spre 
dreptate, 

24 ci se va socoti şi pentru noi, cei ce credem în Cel ce a sculat din morți 
pe lisus Hristos, Domnul nostru, 


159 Coresi, nedumerindu-se, zice: „Dar cum de s-a îndoit Avraam cînd a zis: «Stăpîne 
Doamne, după ce voi cunoaşte că-l voi moşteni (pămîntul din Hanaan adică)?» (Facerea 
15:8) S-a îndoit aşadar!” Şi, dezlegînd nedumerirea, zice că Avraam a crezut, precum se vede 
mai sus din acelaşi capitol al Facerii, dar cerceta chipul în care se va împlini făgăduinţa — 
precum tîlcuiesc Ambrozie, Hrisostom şi Teodorit. (n. aut.) 

ie Scriptura zice că Avraam era de o sută de ani cînd s-a născut Isaac (Facerea, capitolul 
5). De aici, se socoteşte că, atunci cînd a luat făgăduinţa că va naşte pe fiul său Isaac, Avraam 
era de nouăzeci şi nouă de ani şi trei luni. (n. aut.) 

25 Care S-a dat pentru greşelile noastre şi a înviat pentru îndreptarea 
noastră. , | 


Fiindcă a zis multe lucruri mari despre Avraam, şi cineva ar fi putut în- 
treba: Şi ce se potrivesc acestea nouă, Creştinilor, o fericite Pavele? — Apos- 
tolul arată că pentru noi s-au scris acestea şi că nouă ni se va socoti spre 
dreptate credinţa, numai de o vom avea, crezînd întru Dumnezeu, Care a în- 
viat pe Iisus, după firea Sa omenească. Iar dacă tu, Creştine, te îndoieşti că 
poţi să fii îndreptat, ia aminte la Iisus, Care a şters toate păcatele tale, Care a 
murit, dar nu pentru păcatele Sale, căci nu avea păcat, ci pentru păcatele lu- 
mii. Şi Care a înviat, după cum se cuvenea, căci cum putea să fie ținut de 
moarte şi de iad Cel fără păcat? Aşadar pentru aceasta a murit a înviat, ca să-i 
slobozească pe oameni de păcat şi să-i facă drepți. 

Deci — precum Avraam a crezut că trupul lui, care era ca mort, are să învie 
-— aşa să crezi şi tu că lisus a murit şi a înviat, şi ţi se va socoti şi ție spre drep- 
tate credinţa aceasta, precum i s-a socotit şi strămoşului nostru Avraam. 


CAPITOLUL V 


1 Drept aceea, îndreptîndu-ne prin credință, avem pace cu Dumnezeu, 
prin Domnul nostru lisus Hristos, 

2 prin Care avem şi apropiere, prin credință, la darul acesta întru care 
stăm şi ne lăudăm, întru nădejdea slavei lui Dumnezeu.15! 


15! Jar Coresi, tîlcuind acestea, zice: 1) rodul dreptăţii noastre este pacea, 2) nădejdea sla- 
vei, 3) mărimea de suflet, 4) bucuria, 5) prietenia, 6) înfierea, 7) viaţa veşnică. 

Bagă de seamă că — după Sfîntul Grigorie Tesaloniceanul — avem trei feluri de pace. 
Avem pace cu noi înşine, cînd gonim de la noi patimile şi cugetele cele rele din sufletul nos- 
tru şi nu sîntem tulburaţi de ele. Avem pace cu aproapele nostru, cînd facem tot ce putem pen- 
tru a se împăca fratele nostru şi nu-i pricinuim nici un fel de sminteală. Avem pace şi către 
Dumnezeu, cînd păzim poruncile şi voile Lui şi cînd nu ne mustră conştiinţa că am fi călcat 
vreo poruncă. 

Iar purtătorul de Dumnezeu Calist, socotind despre pace mai pe larg, o împarte în patru. Şi 
zice că una este pacea trupului, cînd acesta îşi primeşte toată odihna şi înlesnirea — care nu 
este pace, ci pare numai, căci pricinuieşte sufletului multă tulburare. Iar-altă pace este cea a 
simţurilor, cînd — fugind cineva de lume şi de ale lumii, ori închizîndu-se — pricinuieşte simţu- 
rilor sale pace prin linişte şi prin fugă, nici văzînd, nici auzind, nici grăind de cele ale lumii. 
Este apoi a treia pace: cea a simţurilor şi a sufletului laolaltă, cînd, împreună cu pacea simţu- 
rilor, şi sufletul este în pace din partea cugetelor, şi puterile sale sînt în pace prin linişte şi prin 
păzirea minții şi a inimii. Această pace este atunci cînd cineva se roagă curat, şi plînge mai cu 

În acest capitol, Pavel vorbeşte despre petrecerea vieţii. Căci — de vreme 
ce a zis lucruri mari despre credință, iar faptele le-a defăimat, vorbeşte apoi şi 
despre fapte şi despre vieţuirea Creştinilor, pentru a nu le socoti noi nebăgate 
în seamă. Căci, de vreme ce credința ne-a îndreptat, atunci să nu mai păcă- 
tuim, ci să avem pace cu Dumnezeu prin viețuirea noastră cea plăcută Lui. 
Dar aceasta cum se va face? Prin mijlocirea Domnului nostru. lisus Hristos. 
Pentru că Hristos, Care ne-a îndreptat pe noi, care eram păcătoşi, va ajuta EI 
Însuşi să ne păzim şi să rămînem întru dreptatea aceasta, fiindcă printr-Însul 
avem apropiere, adică am fost aduşi, către dar. Deci — dacă Hristos ne-a adus 
la darul acesta pe noi, care eram departe — cu mult mai vîrtos ne va şi ține 
acum, după ce ne-am apropiat. Dar cum am fost aduşi la darul acesta, în ce 
chip? Cu credința, adică aducînd şi noi credinţa. Şi ce este darul acesta la care 
ne-a adus Hristos? Aflarea şi dobîndirea tuturor bunătăţilor pe care le-am pri- 
mit prin Sfîntul Botez. Şi întru acest dar — zice Apostolul — stăm, avînd adeve- 
rirea şi neprefacerea, căci bunătăţile dumnezeieşti stau totdeauna şi nu cad ni- 
ciodată. Şi nu numai că avem cu adeverire cele ce am luat, ci nădăjduim să 
luăm şi altele — căci zice: Ne lăudăm în nădejdea bunătăţilor viitoare, care, 
fiindcă sînt spre slava lui Dumnezeu, ni se vor da negreşit, deşi nu le merităm, 
pentru ca să se slăvească Dumnezeu. 


3 Şi nu numai atît, ci ne lăudăm şi întru necazuri“, bine ştiind că 
necazul aduce răbdare, 


dulceaţă şi ia aminte cu dulceaţă la dumnezeieştile cuvinte. A patra pace se face desăvârşită în 
suflet cînd omul va primi venirea neziditului Sfînt Duh, Celui ce le-a zidit pe toate. Atunci, el 
se luminează, şi se bucură, şi viază viață osebită, şi are pacea care covîrşeşte toată mintea, ca 
urmare a lucrării, şi luminării, şi însuflețirii, şi vedeniei, şi bucuriei făcătorului de pace Duh, 
Celui ce insuflă în inimă enipostatic şi lucrător. 

Pacea a doua şi a treia se cîştigă cu osteneală şi, din această pricină, este schimbătoare şi 
nedesăvîrşită; iar cea de-a patra se face fără osteneală trupească şi întru oprirea desăvîrşitului 
sabatism [sărbătoarea sîmbetei, cînd Evreilor nu le era îngăduită nici un fel de lucrare, n. m.] 
(capitolul 82 din cele netipărite). Despre pace, vezi şi la zicerea: „pacea lui Dumnezeu, care 
covîrşeşte toată mintea” (Filipeni 4:7); şi la: „iar Dumnezeul păcii” (Filipeni 4:9). Zice şi 
Marcu Asceticul: „Pacea este izbăvirea de patimi, care, fără lucrarea Sfîntului Duh, nu se 
află!” (Despre legea duhovnicească, capitolul CXCII). (n. aut.) 

162 Prea-bună este asemănarea pe care o aduce aici Sfîntul Chiril Alexandrinul, zicînd: 
„Socotesc că, precum mirodeniile cele mai alese îşi arată buna mireasmă ce este într-însele 
doar atunci cînd se împreună cu focul, tot aşa şi sufletul cuvios, înfocîndu-se prin ispitirea pe 
care o pătimeșşte şi prin durere, face mai lucrătoare arătarea feluritei fapte bune ce este în- 
tr-însul” (cartea întîi despre Patriarhul Iacov). 

În tîlcuirea zicerii acesteia, prea-vrednice de laudă și pricinuitoare de dragoste sînt cu ade- 
vărat şi cuvintele înțeleptului Fotie, care zice: „De unde ne lăudăm în necazuri? Dintru a iubi 

4 şi răbdarea cercare, iar cercarea nădejde, iar nădejdea nu ruşinează, 


Nu ne lăudăm — zice — numai întru bunătăţile ce or să fie, ci încă mai mult 
ne lăudăm întru necazurile de față ce le avem. Să nu vă tulburaţi — zice — fra- 
ților Creştini, din pricină că ne necăjim, fiindcă necazurile acestea sînt lauda 
Creştinilor. Căci necazul pricinuieşte răbdare, răbdarea cercare, iar cercarea îl 
alege pe cel ce se ispiteşte. Şi, după ce este cercat şi cugetă în conştiinţa sa cea 
bună cum că pentru Dumnezeu pătimeşte, omul nădăjduieşte că va lua plată 
pentru necazurile sale. lar această nădejde nu cade, nici nu ruşinează pe cel ce 
nădăjduieşte. Întru aceasta a zis Iacov, fratele lui Dumnezeu: „Fericit e omul 
care rabdă ispită, că, lămurit făcîndu-se, va lua cununa vieţii, pe care Domnul a 
făgăduit-o celor ce ÎI iubesc pe EI” (Iacov 1:12). Căci nădejdile oamenilor, 
nefiind adevărate, îi ruşinează pe cei ce nădăjduiesc într-însele; iar nădejdile 
lui Dumnezeu nu sînt așa, fiindcă Acela ce dă cele bune, adică Dumnezeu, este 
nemuritor şi bun. Şi noi, cei ce vrem să luăm bunătăţile, deşi vom muri, vom 
vieţui iarăşi, deci nu e nici o împiedicare ca să se adeverească.!5%5 


foarte pe Dumnezeu, căci tot cel ce iubeşte se bucură cînd pătimeşte pentru cel iubit. Dar de 
unde s-a revărsat acea dumnezeiască iubire şi a cuprins toată inima noastră? Din Preasfîntul 
Duh, Cel ce S-a dat nouă, încît totul este al darului celui de sus. Şi sîntem prea-datori să-L iu- 
bim şi, dacă se întîmplă a pătimi ceva, să nu ne depărtăm de iubirea Lui. De ce? Pentru că El 
ne-a iubit pe noi mai întîi! Şi pe cine? Pe noi, care eram vrăjmaşi şi luptători împotriva Lui. 
Ai văzut covîrşirea? Ai văzut cît de mare e datoria? Adaugă şi ceea ce e mai mare încă: nu 
numai că ne-a iubit, dar S-a şi lăsat a fi necinstit pentru noi, a fi pălmuit, şi răstignit şi socotit 
între cei morți. Şi, prin toate acestea, a arătat iubirea Sa către noi. O, iubire care înfricoşează 
pe Îngeri, care i-a suit pe oameni la ceruri şi a stricat tirania diavolilor! Cine nu-L iubeşte pe 
un iubitor ca Acesta? Şi cine ar putea săvîrşi ceva vrednic de o iubire atît de mare, sau cine ar 
putea răsplăti cît de puţin din datorie? Fiindcă, de ar muri de zeci de mii de ori, nu face vreun 
lucru mare, căci pătimeşte pentru Făcătorul său de bine, pentru Cel ce-l iubeşte, iar nu pentru 
vrăjmaşi şi luptători, precum a pătimit şi pătimeşte Acela pentru fiecare din noi. De aceea, 
cînd pătimim, sîntem datori a ne bucura şi a ne veseli că ne-am învrednicit şi noi a suferi ceva 
pentru un lubitor atît de mare, chiar dacă într-o mică măsură” (la Icumenie). (n. aut.) 

16 Jar Fotie zice că Pavel a început de la zicerea: „spre nădejdea slavei-lui Dumnezeu” şi a 
sfîrşit la: „iar nădejdea nu ruşinează” ca să arate că nădejdea cea dintii este a începătorilor 
necercaţi cu necazurile şi cu ispitele, iar cealaltă a celor desăvîrşiți, care, cercîndu-se prin ne- 
cazuri şi arătîndu-se neîndoiți, au deplinătatea şi ajung la cîştigarea celor nădăjduite. Aşa, de 
pildă, a nădăjduit Avraam, după bătrîneţe şi după sterpiciunea Sarei, că va ajunge tată al nea- 
murilor. Aceasta e întîia nădejde, mare cu adevărat, dar necercată. Mai tîrziu, Dumnezeu l-a 
cercat pe el şi l-a lămurit cu o înfricoşată topitoare, cînd i-a poruncit să aducă jertfă pe fiul 
său. lar Avraam nu s-a îndoit, ci s-a sîrguit să-l junghie pe Isaac, fără a socoti şi a zice: Şi 
cum mă voi face eu tată al neamurilor dacă înjunghii pe acesta? Aceasta este nădejdea cea 
desăvîrşită, care dobîndeşte cele nădăjduite. 

Iar marele Vasilie — tîlcuind zicerea: „şi din toate necazurile mele m-a izbăvit”, din Psa: 
mul 33 — zice că — dacă necazul lucrează răbdare, iar răbdarea cercare — atunci cel ce se lea- 
pădă de necaz se lipseşte pe sine-şi de lămurire. Deci, precum nimeni nu se încununează dacă 

5 căci dragostea lui Dumnezeu s-a revărsat în inimile noastre, prin 
Duhul Sfînt ce S-a dat nouă. 


Apostolul adevereşte bunătăţile ce or să fie plecînd de la iubirea pe care a 
arătat-o Dumnezeu către noi. Cam acestea zice Pavel: Să nu fi necredincios, 
omule, căci nădejdea pe care o avem pentru bunătăţile cele veşnice nu cade! 
Căci — de vreme ce Dumnezeu ne-a iubit atît de mult, încît încă de aici ne-a 
făcut fii ai Săi, fără de osteneală, prin Sfîntul Său Duh — cum ar putea să nu ne 
dea şi cununile, după ostenelile ce am suferit pentru dragostea Sa? Căci „s-a 
revărsat dragostea lui Dumnezeu în inimile noastre” e în loc de: Bogată şi îm- 
belşugată se arată întru noi dragostea lui Dumnezeu, fiindcă avem în inimile 
noastre Duhul Sfînt pe Care ni L-a dat. 


6 Căci Hristos, încă neputincioşi fiind noi, la vreme, a murit pentru cei 
necinstitori. 

7 Şi abia pentru cel drept, cu greu, va muri cineva, iar pentru cel bun 
poate îndrăzneşte cineva să moară, 

8 dar Dumnezeu întăreşte dragostea Sa întru noi prin aceea că, încă 
păcătoşi fiind noi, Hristos a murit pentru noi. 

9 Cu atît mai vîrtos dar, îndreptîndu-ne noi acum prin sîngele Lui, ne 
vom mântui printr-Însul de urgie. 


Mai sus, Pavel a zis că „dragostea lui Dumnezeu s-a revărsat în inimile 
noastre prin Sfîntul Duh ce S-a dat nouă”. lar acum, arată mărimea dragostei 
lui Dumnezeu din moartea pe care a luat-o Hristos pentru noi, cei „neputin- 
cioşi”, adică păcătoşi, căci păcatul este neputinţă, precum dreptatea şi fapta 
bună sînt sănătate. Şi — după Ieronim, în epistola către Algazia — Hristos a 
murit atunci cînd neputinţa aceasta a păcatului se înmulţise. Dar Hristos a fă- 
cut încă mai mult, căci a murit pentru noi, care eram nu numai păcătoşi, ci şi 
necinstitori de Dumnezeu, cu toate că abia ar muri cineva chiar pentru un om 
drept. lar a muri Hristos pentru noi, păcătoşii şi necinstitorii de Dumnezeu 
este desăvîrşirea dragostei. 5 


nu are împotrivă-luptători, tot aşa nu se poate arăta nici lămurit decît numai prin necazuri. Şi 
iarăşi zice la tîlcuirea aceluiaşi psalm că, „pentru nevoitori, necazurile sînt cu adevărat ca o 
hrană şi iscusinţă care îi duc către părinteasca slavă, cînd, «fiind ocărîți, binecuvîntăm; huliţi, 
mîngîiem; dosădiți ori obijduiţi, mulțumim; necăjiţi, pentru necaz ne lăudăm».” (n. aut.) 

15 Fotie zice că aveam trei împiedicări ca să ne mîntuim: 1) eram neputincioşi de voia noas- 
tră, iar nu după fire, şi de aceea ne trebuia mult ajutor; 2) eram pe deasupra şi necinstitori de 
Dumnezeu, căci gonisem pe ajutătorul nostru Dumnezeu şi băteam război cu El, şi îi cinsteam pe 
idoli și pe cei ce nu erau dumnezei; 3) eram păcătoşi şi fiindcă aveam viață rea, care nu ne lăsa să 

Iar zicerea: „la vreme” însemnează: „vremea potrivită şi înainte-hotărîtă”, 
căci Hristos a murit pentru noi la vremea cuvenită, precum spune şi aceasta: 
„cînd a venit plinirea vremii”. Deci, fiindcă Hristos a murit pentru dragos- 
tea noastră şi ne-a îndreptat prin moartea Sa, de acum înainte cu mult mai vîr- 
tos ne va izbăvi pe noi, cei care ne-am îndreptat, de urgia ce va să fie! Căci — 
de vreme ce ne-a dat lucrul mai mare, adică a ne îndrepta — cum să nu ni-l dea 
şi pe cel mic, adică a ne izbăvi de urgie? (Iar „urgie” este munca ce va să fie — 
după Teodorit.) Şi, după ce ne va mîntui de urgie, cum să nu ne dea şi bunătă- 
țile cele veşnice, pentru multa iubire cu care ne iubeşte? Ni le va da negreşit! 
— dacă vom rămîne pînă la sfîrşit întru darul şi dragostea Lui. 


10 Căci — dacă, vrăjmaşi fiind, ne-am împăcat cu Dumnezeu prin 
moartea Fiului Său — cu mult mai vîrtos, împăcîndu-ne, ne vom 
mântui întru viața Lui. 


Apostolul pare a zice aceleaşi lucruri ca mai înainte, însă înțelegerea cu- 
vintelor lui este osebită. Fiindcă, mai sus, a zis că eram păcătoşi; apoi, a zis că 
ne-am îndreptat; iar apoi a zis după asemănare [prin comparaţie (n. m.)] că — 
dacă Hristos ne-a îndreptat cu moartea Sa pe noi, cei păcătoşi — cu mult mai 
vîrtos ne va mîntui acum, după ce ne-am îndreptat. Iar aici, pomenind de 
moartea şi învierea lui Hristos, aduce înţelegerea iarăşi după asemănare şi zice 
aşa: Dacă atunci ne-am împăcat cu Dumnezeu prin sîngele şi moartea Fiului 
Său, cum să nu ne mîntuim acum cu viaţa şi învierea Fiului Său? Pentru că, 
dacă Dumnezeu-Tatăl nu a cruțat, nici nu S-a scumpit atunci a da pe Fiul Său, 
ci L-a dat pentru împăcarea noastră, cum să nu ne mîntuiască mai vîrtos acum, 
cu viața Fiului Său? 


11 Și nu numai atât, ci ne şi lăudăm întru Dumnezeu prin Domnul 
nostru lisus Hristos, prin Care am luat acum împăcarea. 


Nu numai că ne-am mîntuit — zice — ci ne şi lăudăm întru Dumnezeu pen- 
tru aceasta, că ne-am mîntuit fiind păgîni, şi mai ales că ne-am mîntuit nu prin 


ne ridicăm. Aşa răi fiind însă, ne-a iubit Bunul, Fiul lui Dumnezeu, şi sufletul Şi-a pus pentru 
dragostea Sa către noi. Şi — dacă atunci, cînd ajunsesem întru atîta răutate, ne-a iubit, şi ne-a 
ridicat şi ne-a îndreptat, sîngele Său dîndu-Şi pentru slobozirea noastră — cu mult mai vîrtos, după 
ce ne-a îndreptat astfel şi ne-a făcut ai Săi, ne va apăra de aici înainte, cînd nu mai trebuie ca El să 
moară şi nici noi nu mai ajungem la atîta neputinţă şi răutate ca mai înainte. Pentru aceasta dar, 
trebuie să avem adevărată şi fără îndoială nădejdea făgăduințelor celor bune. (n. aut.) 

1% Vezi cum se tîlcuieşte mai pe larg zicerea: „cînd a venit plinirea vremii” în subînsem- 
narea la Galateni 4:4. Şi de ce a venit Hristos în cele mai de pe urmă vremi, vezi la zicerea: 


„iar acum o dată, la sfîrşitul veacurilor” (Evrei 9:26). (n. aut.) 

altcineva, ci prin sîngele Însuşi unuia născut Fiului Său. Şi „ne lăudăm prin 
Domnul nostru lisus Hristos”. E] e pricinuitorul laudei noastre, fiind pricinu- 
itor şi al împăcării noastre cu Dumnezeu. 


12 De aceea — precum printr-un om a intrat în lume păcatul şi, prin 
păcat, moartea — tot aşa şi moartea a trecut la toți oamenii, pentru 
care toți au păcătuit. 


După ce a zis că Domnul lisus ne-a îndreptat pe noi, se întoarce la rădă- 
cina răului, adică la păcat şi la moarte, şi arată că acestea două au intrat în 
lume „printr-un singur om”, adică prin Adam. lar apoi va arăta că acestea 
„s-au pierdut” (ori „s-au stricat”) tot printr-un om, adică prin lisus Hristos. 

Dar ce înseamnă zicerea: „pentru care toți au păcătuit”? Adică: Pentru 
Adam, au păcătuit toți oamenii. Căci acela a căzut şi a murit, şi din pricina lui 
s-au făcut muritori şi cei ce nu au mîncat din pomul oprit, ca şi cum ar fi pă- 


cătuit şi ie 


1% Jar Fotie tiicuieşte zicerea: „pentru care toți au păcătuit” aşa: „De aceea — zice — murim 
împreună cu Adam, pentru că păcătuim împreună cu el. Căci el a făcut începutul, iar noi, 
avînd prilejul, nu am oprit răul, ci împreună l-am 'săvîrşit şi l-am făcut să sporească.” Acelaşi 
lucru îl zice şi Icumenie. Iar în Amfilohia (întrebarea CCXLI), tot Fotie zice că aceasta: „pen- 
tru care toţi au greşit”, nu ara.ă persoana, ci pricina, adică: „pentru că toţi au greşit”. 

Într-un glus vorbeşte şi Sfinţitul Teofilact despre împărtăşirea strămoşescului păcat, zi- 
cînd: „Multe socoteli eretice au răsărit, căci carpocrațienii, armenii şi anabaptiştii (adică 
răs-botezătorii), cei mai noi, şi sacramentarii (poate luptătorii de Duh) socoteau că nu toţi oa- 
menii s-au împărtăşit de păcatul acesta.” Iar calvinii au zis că numai pruncii născuți din cei 
credincioşi nu se împărtăşesc de acest păcat, dar nu şi cei ce se nasc din necredincioşi. Iar alții 
au zis că păcatul strămoşesc este necunoştinţa adevărului, care e a minţii, şi plecarea către pa- 
timi, care e a voinţei. Dar acestea nu sînt păcatul strămoşesc, ci certări ale păcatului strămo- 
şesc. Alţii au zis că păcatul strămoşesc este ființa omului, care se împarte la toți după lucrarea 
pîngărită a voirii de sine [voinţei libere, n. m.] schimbîndu-se fiecăruia în fiinţă şi în fire. lar 
pelagienii, cu toate că au lepădat strămoşescul păcat de la tot neamul:omenesc, ziceau că el se 
împarte întru aceasta după oarecare simplă imitare. Iar socoteala Bisericii soborniceşti şi 
drept-slăvitoare este că păcatul strămoşesc nu are ființă, ci e abatere de la cuvîntul cel drept şi 
neîmplinire a datornicei ascultări întru porunca Făcătorului a toate. De asemenea, păcatul stră- 
moşesc nu e necunoştința minţii şi plecarea voii spre rău, ci pricină şi rădăcină a acestora; şi 
el se împarte la toţi oamenii — pînă şi la cei sfințiţi chiar din pîntecele maicii lor, pînă şi la în- 
săşi Doamna noastră de Dumnezeu Născătoarea — şi nu doar la pruncii ce se nasc din necre- 
dincioşi; şi nu după simplă imitare ori atîrnare, ci într-adevăr după împărtăşirea lucrătoare cu 
el. Tocmai de aceea se botează pruncii spre iertarea acestui păcat (după Canonul 121 al Sfîn- 
tului Sinod din Cartagina), pentru că ei sînt împărtăşiți cu adevărat şi lucrător cu el. 

Dar de ce se împarte păcatul lui Adam la cei se nasc dintr-însul, de vreme ce el a greşit? 
Vezi aceasta la subînsemnarea numitului Canon, în cartea noastră tipărită din nou (Pidalion). 

13 Căci, pînă la Lege, păcatul era în lume, însă nu se socotea păcat, 
nefiind Legea. 
_14Cia împărățit moartea de la Adam pînă la Moisi şi peste cei ce nu 
păcătuiseră, după asemănarea călcării de poruncă a lui Adam, care 
este chip al Celui ce urma să vină.1% 


Pavel vrea să arate că, pentru păcatul lui Adam, cei ce nu au mîncat din 
pom, şi deci nu au păcătuit ei înşişi ca Adam, se socoteau şi ei ca şi cum ar fi 
păcătuit şi de aceea mureau. Aşadar aceasta arată, astfel: Păcatul — zice — era 
în lume şi pînă ce s-a dat Legea, adică păcatul a stăpînit şi mai înainte de 
Lege. Dar care era păcatul acesta, oare păcatul ce urmează din călcarea legii? 
Cum să fi fost astfel păcatul, de vreme ce încă nu era Legea? Căci se socotește 
păcat doar atunci cînd este lege şi cînd oamenii o calcă. Dar — de vreme ce „a 
împărățit moartea pînă la Moisi”, adică şi mai înainte de a se da Legea (că, 
prin „Moisi”, arată aici Legea — după Teodorit — căci zice: „Au pe Moisi — 
adică Legea — şi pe Prooroci”, Luca 16:19), iar Apostolul zice: „(...) pînă în 
ziua de astăzi, cînd se citeşte Moisi — adică Legea — un acoperămînt zace peste 
inima lor”, 2 Corinteni 3:15) — aşadar fiindcă moartea a împărățit — zice — şi 
mai înainte de a se da Legea, atunci şi păcatul, prin care a împărăţit moartea, a 
fost mai înainte de a se da Legea. Căci nu ar fi împărățit ea dacă nu ar fi fost 
păcatul, care pricinuieşte moartea. Şi — de vreme ce s-a arătat că păcatul nu 
era cunoscut din călcarea Legii (fiindcă nici călcare de lege nu era) — rămîne 


Iar Apostolul, cu un singur cuvînt: „pentru care toți au greşit”, a arătat aici că din pricina lui 
Adam au păcătuit toţi cei din Adam. Iar chipul materialnic prin care se moşteneşte păcatul 
strămoşesc este — după cum zic toți teologii — în pătimaşa şi îndulcitoarea vărsare a seminţei 
din care ne zămislim. De aceea şi mărturisim că Domnul nostru lisus Hristos, ca unul ce nu 
S-a născut din sămînță, este mai presus de păcatul strămoşesc. (n. aut.) i 

iu După Coresi, Adam a fost chip al lui Hristos fiindcă amîndoi sînt părinți ai noştri: 
Adam după fire, iar Hristos după dar. Mai apoi, Adam şi Hristos se aseamănă prin aceea că 
nici unul din ei nu a avut tată firesc pe pămînt, însă, pe de altă parte, între ei se află cinci ose- 
biri: 1) Adam s-a făcut pricinuitor al pieirii, iar Hristos pricinuitor al mântuirii; 2) Adam a îm- 
părtăşit păcatul cel unul la toată firea omenească, iar Hristos a mîntuit-o şi a slobozit-o pe 
aceasta de toate păcatele, şi de cel strămoşesc, şi de cele din voie; 3) Adam ne-a despărțit de 
Dumnezeu, iar Hristos ne-a împăcat şi ne-a unit cu Dumnezeu; 4) Adam ne-a omorît vremel- 
nic, iar Hristos ne-a înviat pentru veşnicie; 5) Adam nu s-a făcut pricinuitor de păcat Îngeri- 
lor, dar Hristos şi acelora S-a făcut pricinuitor de mîntuire (adică de neprefacere întru rău) şi 
de mai mare dar. 

Şi — după acelaşi Coresi — sînt trei stări: 1) cea de la Adam pînă la Moisi; 2) de la Moisi pînă 
la Hristos; 3) de la Hristos pînă la sfîrşitul lumii. Întru cea dintii, păcatul a împărățit, în a doua a 
crescut, iar în a treia s-a pierdut. Şi una era mai înainte de Lege, alta sub Lege şi în Lege, iar alta 
sub dar şi întru dar. Şi primele două sînt stări de moarte, iar a treia stare de viaţă. (n. aut.) 

aşadar că păcatul a fost acela al lui Adam, din pricina căruia moartea a împă- 
Tățit şi peste cei ce nu au păcătuit ei înşişi (fiindcă aceştia nu au luat lege şi 
poruncă de la Dumnezeu şi nici nu au călcat-o), dar au păcătuit după asemă- 
narea călcării de poruncă. a lui Adam şi s-au făcut părtaşi păcatului aceluia al 
strămoşului, care este chip al lui Hristos. Pentru aceasta — precum Adam cel 
vechi i-a făcut vinovaţi păcatului său şi călcării de poruncă pe toți oamenii, deşi 
aceia nu au păcătuit ei înşişi — tot aşa şi Hristos i-a îndreptat pe toți oamenii, 
deşi aceştia nu au făcut fapte vrednice de îndreptare. Pentru aceasta, Adam cel 
vechi este închipuire a Aceluia veşnic, adică a lui Hristos, noul Adam. 


15 Dar nu este cu greşeala precum este cu darul; căci dacă, prin 
greşeala unuia, au murit cei mulţi, 4% cu mult mai vîrtos harul lui 
Dumnezeu şi darul Lui au prisosit întră mulți, prin darul unui 

„singur om, lisus Hristos. 

16 Şi darul nu seamărniă cu ce a adus acel unul care a greşit; că păcatul - 
dintru unul este spre osîndire, iar darul spre îndreptare de multe 
greşeli. 


Hristos — zice — nu ne-a folosit pe noi doar atât cît ne-a vătămat Adam, ci 
cu mult mai mult. Căci — dacă păcatul lui Adam a putut face atîta rău, încît să 
greşească unul, şi toți cel născuţi dintr-însul să se osîndească şi să moară, 
chiar fără a greşi ei înşişi — cu mult mai vîrtos va prisosi darul lui Dumne- 
zeu-Tatăl — şi nu numai al Lui, ci şi al Fiului Său, al lui Iisus Hristos — revăr- 
sîndu-se cu îmbelşugare asupra multora.!% Şi nu va fi darul lui Dumnezeu 


isa Aici, zicerea: „cei mulți” se ia în loc de: „toți”, precum tot Pavel a tîlcuit mai înainte, 
zicînd: „precum, prin greşeala unuia, toți oamenii au fost spre osîndire.” Căci toți cei din 
Adam, moştenind zămislirea şi naşterea prin sămînță, au murit şi au fost osîndiți, iar nu unii 
aşa, şi alții nu. Aşa şi acel cuvînt al Domnului: „Beţi dintru acesta toți, acesta este sîngele 
Meu, căre pentru voi şi pentru mulți se varsă”, se înțelege în loc de: „pentru toți”, gîndindu-ne 
la partea cea mai mare, fiindcă şi aceia toţi sînt mulți. (n. aut.) 

459 Prea-bine tîlcuind aceste cuvinte ale Apostolului, înțeleptul Fotie zice că întru acestea 
se arată trei lucruri: împotrivirea, asemănarea şi covîrşirea după asemănare. Împotrivirea, fi- 
indcă sînt potrivnice între ele: păcatul şi nepăcătuirea, vrajba către Dumnezeu şi împăcarea cu 
Dumnezeu, osîndirea şi îndreptarea; pieirea, căderea şi moartea şi mîntuirea, scularea şi viaţa. 
ar asemănare iarăşi este, căci, precum printr-unul Adam au urmat relele la toți, aşa prin- 
tr-unul Hristos au urmat tuturor cele bune. Iar covîrşirea se vede în faptul că împreună cu unul 
Adam au ajutat către rău şi cei mulți, prin păcatele lor cele de voie, dar în cele bune nimeni nu 
a ajutat, ci singur darul lui Hristos s-a făcut şi ispravă. Şi se mai vede în ceva: relele pe care 
le-a pricinuit Adam şi strănepoții lui nu numai că s-au pierdut, ci acestora încă li s-au dat şi 
bunătăți de la Hristos. Iar după Icumenie, covîrşirea aceasta s-a arătat mai ales în faptul că 
moartea, avînd ca început păcatul lui Adam, a luat ca ajutor încă şi păcatele cele de voie ale 
oamenilor, şi aşa i-a omoriît pe toţi; iar darul lui Hristos s-a întins asupra tuturor fără ajutorul 

numai atît cît a fost osîndirea de care — printr-unul Adam, care a păcătuit — 
s-au împărtăşit toți. Căci greşeala, adică păcatul cel osîndit, revărsîndu-se de 
la Adam singur, s-a făcut spre osîndă tuturor strănepoţilor lui, adică spre 
moarte şi încă spre mai multe păcate, şi aşa au ajuns oamenii a fi stăpîniți de 
moarte şi de păcat. Iar darul lui Dumnezeu s-a făcut spre îndreptare din acele 
multe păcate, adică el nu a surpat numai acel singur păcat al lui Adam, ci încă 
şi toate celelalte păcate de voie ale oamenilor, care s-au făcut în urma păca- 
tului strămoşesc. Pentru că darul acesta al lui Hristos, dezlegînd toate păcatele 
ce s-au făcut după călcarea poruncii de către Adam, s-a făcut nouă îndreptare, 
adică ne-a îndreptat prin Sfîntul Botez. 


17 Căci — de vreme ce, pentru greşeala unuia, moartea a împărățit 
printr-unul — cu mult mai vârtos cei ce au luat prisosința harului şi 
darul dreptății întru viață vor împărăţi prin unul lisus Hristos. 

18 De aceea — precum, prin greşeala unuia, întru toți oamenii a intrat 
osîndirea — tot aşa şi, prin îndreptarea unuia, întru toți oamenii a 
intrat îndreptarea vieţii. 


Zice: Dacă un singur om, Adam, mîncînd din pomul cunoştinței a făcut să 
împărățească moartea peste toți oamenii, cu mult mai vîrtos noi, credincioşii 
care am luat prisosinţa şi bogăţia darului şi care ne-am îndreptat, cu mult mai 
vîrtos — zic — noi, Creştinii, vom viețui şi vom împărăţi printr-unul lisus Hristos. 
Căci ai Acestuia sîntem fraţi, şi cu Acesta ne-am făcut de un trup şi ne-am unit 
cu EI la fel cum este unit trupul cu capul. Căci oare am luat de la Hristos doar o 
mică parte de bunătate, ca să ne îndoim de bunătăţile cele viitoare pe care 
nădăjduim să le dobîndim de la EI? Ba, ci bunătăţile Lui s-au prea-înmulţit întru 
noi cu prisosința darului, încît ne asemănăm cu unul ce, fiind dator mult, a fost 
aruncat în temniță împreună cu muierea şi copiii săi, dar apoi, nu numai că a 
fost slobozit din temniță şi i s-a iertat datoria, ci, pe lîngă acestea, a luat şi 
nenumărați bani şi, intrînd în palatul împărătesc, s-a învrednicit şi de multă 
cinste, încît s-a făcut fiu al împăratului.” * Deci, încheind înţelegerea cuvintelor 


oamenilor, fiindcă învierea s-a dat, prin Hristos, şi necredincioşilor Iudei şi Elinilor, care nu 
numai că nu cred, ci şi hulesc şi războiesc credința lui Hristos. Căci toți se vor scara din 
morți, Şi credincioşii, şi necredincioşii. (n. aut.) 

7 De aceea, tîlcuind zicerea aceasta, şi dumnezeiescul Hrisostom zice că atît de mare ca- 
non a împlinit Hristos pentru toți oamenii, de la Adam şi pînă la sfîrşitul lumii, încît toate pă- 
catele lumii, cumpănindu-se cu acesta, par ca o picătură de apă în fața noianului mării. Cu 
aceste cuvinte, el vrea să spună că Hristos a plătit pentru noi neînchipuit mai mult decît eram 
noi datori. Nu te îndoi dar, omule, văzînd atîta bogăție de bunătăți, nici nu căuta să afli cum 
s-a stins scînteia aceea a morţii şi a păcatului, atîta noian al mării de bunătăți grămădindu-se 
peste ea (Cuvântul ] la Epistola către Romani). 

sale, Apostolul zice: De aceea dar — aşa cum, prin greşeala lui Adam cel unul, a 
venit blestemul şi osînda asupra tuturor oamenilor (vezi că ceea ce mai sus a 
numit judecată”, acum o numeşte „greşeală”, adică păcatul lui Adam) — tot aşa 
şi prin îndreptarea unuia Hristos a venit blagoslovenia şi darul la toți oamenii, şi 
a dat lor, în locul păcatului, îndreptare; în locul morţii, viaţa.!”! 


19 Că — precum prin neascultarea unui singur om, s-au făcut păcătoşi 
cei mulți — tot aşa, prin ascultarea unui singur om!?, drepți se vor 
face cei mulți. 


În aceste graiuri apostolice nu este tautologie!7, cum ar putea să pară. Ci 
— fiindcă mai sus a zis: „precum prin greşeala unuia (...), aşa şi prin îndrepta- 


Iar Chiril al Ierusalimului zice aşa: „Nu am păcătuit noi atât cît Stăpînul Hristos a făcut cu 
dreptate” (Cateheze 1:3). Şi Grigorie Teologul zice: „Dacă gustarea din rodul oprit ne-a 
osîndit, cu cît mai vîrtos ne-a îndreptat Hristos, pătimind?” (Cuvînt la Naştere). Cuvînt pe 
care Nichita Scolasticul îl tîlcuieşte aşa: „Şi, dacă o simţire şi o gustare ne-a osîndit, cu cît 
mai vîrtos ne-a îndreptat lisus Hristos, suferind pentru noi Patima pe care a răbdat-o asupra a 
tot sfîntului Său trup?” Iar de la Apostolul a luat şi înțelegerea aceasta, zicînd: „De aceea dar, 
precum prin greşeala unuia s-a făcut întru toți oamenii osîndirea, tot aşa şi îndreptarea unuia 
s-a făcut spre îndreptarea vieţii tuturor.” 

Şi mulţi teologi socotesc că atît de bogată este răscumpărarea pe care a dat-o Hristos pen- 
tru noi cu Patima Sa, încît ar fi de ajuns spre a mîntui încă şi pe toți diavolii, de ar voi ei să se 
pocăiască. Şi aceasta din pricină că persoana care a primit Patimile şi moartea este de nemăr- 
ginită cinste, şi deci, dacă ar fi răbdat chiar puţină durere şi numai o bătaie, aceasta era destulă 
canonisire pentru toate păcatele trecute ale oamenilor. Cu cît mai vîrtos a fost de ajuns aşadar, 
ținînd seama că a pătimit atîtea şi atîtea? De aceea, unii învățători zic că greşeala lui Adam a 
fost fericită, pentru că prin ea ne-am învrednicit mai tîrziu cu atîtea daruri. (n. aut.) 

17! 'Tilcuind zicerea aceasta, Gheorghe Coresi zice: „Filosofii spun că moartea ar fi firească, 
urmînd legilor firii, pentru că trupul este alcătuit din lucruri potrivnice unul altuia. Dar Solomon 
zice: «Dumnezeu nu a făcut moartea, nici nu Se bucură de pieirea celor vii» (Înţelepciunea lui 
Solomon 1:15), «ci din pisma diavolului a intrat moartea în lume» (Înţelepciunea lui Solomon 
2:24). Asemenea zice aici şi Apostolul: „Pentru greşeala unui om, moartea a împărățit prin acel 
unul.” Şi Iacov fratele Domnului zice: „Păcatul, săvîrşindu-se, naşte moartea” (Iacov 1:15). Zi- 
cînd acestea, ei dovedesc că moartea nu este după fire, ci e osîndă, pedeapsă şi nepoată a păcatu- 
lui. lar maică a păcatului este pofta cea după deprindere, şi tată îi este voia cea slobodă (ori şi 
diavolul). Iar sămînța maicii este pornirea şi dulceața, şi sămînța tatălui, adică a voinţei, este în- 
voirea. Iar fiu al acestora este păcatul cu fapta, care ori este plod neîmplinit — şi acesta este păcat 
de iertare, şi nu de moarte — ori este plod împlinit, închipuit şi făcut, şi e păcat de moarte. Iar ne- 
poată a maicii şi a tatălui este moartea. Iar întîi-născută moarte dumnezeiescul Grigorie Dialogul 
zice că a fost aceea zămislită de mîndria care i-a omorit şi pe Îngeri în cer, şi pe Adam pe 
pămînt. Pentru aceasta a zis Sirah: „Începutul păcatului este mîndria” (Sirah 10:13). (n. aut.) 

12 Teodorit zice că-L numeşte aici pe Hristos „om” ca să arate cu amănuntul cele închipu- 
ite de Adam. Căci, precum acolo printr-un om a început moartea, adică prin Adam, aşa şi aici 
tot printr-un om s-a făcut stricarea morții. (n. aut.) 

5 Repetare a aceloraşi lucruri. (n. m.) 

rea unuia (...)” — dumnezeiescul Apostol tălmăceşte acum ce este acea gre- 
şeală a unuia. Şi zice că a fost neascultarea, „prin care s-au făcut păcătoşi cei 
mulți”, adică toţi oamenii s-au făcut vinovați muncii şi osîndiți morții. 

Dar ce este îndreptarea aceasta a lui Hristos? Apostolul zice că a fost „as- 
cultarea cea pînă la moarte, şi încă moarte pe cruce”, prin care moartea s-a 
zdrobit, şi noi ne-am slobozit din osînda ei. i 


20 lar Legea a intrat ca să se înmulțească greşeala; şi, unde s-a înmulțit 
păcatul, acolo a prea-prisosit darul; 


Fiindcă Apostolul a arătat că toți cîți s-au născut din Adam s-au osîndit, 
iar apoi s-au mîntuit de Hristos, urma dar a se nedumeri cineva şi a zice: Şi ce 
a făcut Legea atîția ani, dacă Hristos ne-a mîntuit, şi nu ea? La aceasta răs- 
punde Pavel şi zice că Legea „a intrat” (în loc de: „s-a dat”) la o vreme, iar nu 
de la bun început, şi a sporit păcatul, fiindcă da multe porunci pe care oamenii 
le călcau, înmulțind astfel păcatele. Iar acest „ca”, aici, nu arată scopul, ci is- 
prava, adică: Aceasta a urmat de la isprava şi sfîrşitul lucrului. Fiindcă Legea 
s-a dat ca să împuţineze păcatul şi să-l strice, dar s-a făcut lucrul dimpotrivă, 
din pricina lenevirii oamenilor, nu a firii Legii. 

Şi — de vreme ce, prin Lege, a prisosit păcatul — darul lui Dumnezeu a pri- 
sosit mai presus de păcat prin Hristos, căci nu numai că a slobozit pe oameni 
din păcate, ci i-a şi îndreptat şi i-a făcut cereşti şi fii ai lui Dumnezeu. De 
aceea, Pavel nu a zis că „a prisosit darul”, ci că „a prea-prisosit”, ca să arate 
astfel mulțimea şi îmbelşugarea darului.” 


21 pentru ca, precum a împărăţit păcatul prin moarte, aşa să 
împărățească şi darul prin dreptate spre viaţa veşnică. 


Fiindcă mai sus a zis că a prea-prisosit darul, Apostolul arată aici şi 
binecuvîntarea lucrului, ca să nu fim necredincioşi. Şi zice că păcatul a fost 
împărat, iar moartea ostaş într-armat de păcat. Deci — dacă a împărățit păcatul 
peste noi, oamenii, avînd moartea ca ostaş al lui — cu mult mai vîrtos va împă- 
răți peste noi darul lui Hristos. Iar darul acesta are cu sine şi îndreptarea, stri- 
carea păcatului, şi, prin stricarea păcatului, strică împreună şi moartea şi 
aduce viaţă veşnică. Deci s-a făcut ca un război între doi potrivnici, şi păcatul 
avea ca ostaş al său moartea, iar darul avea ca ostaş al său dreptatea. Apoi, 


14 Tilcuind acest loc, Ghenadie, Patriarhul Constantinopolului, zice că „aceasta se potri- 
veşte cu ceea ce zice acelaşi Pavel în Epistola către Galateni: „Deci ce este Legea? Ea a fost 
adăugată pentru călcările de lege” (Galateni 3:19).” (n. aut.) 

dreptatea l-a omorît pe împăratul păcat, împreună cu păcatul omorînd şi 
moartea, şi atunci a intrat întru oameni viața veşnică. 


CAPITOLUL VI 


1 Deci, ce vom zice? Rămâîne-vom oare întru păcat, ca să prisosească 
darul? 

2 Să nu fie! Noi, care am murit păcatului, cum vom mai vieţui 
într-însul? 


Fiindcă Pavel a zis mai sus că „acolo unde s-a înmulțit păcatul, a prisosit 
darul”, poate că cineva ar fi spus: Atunci, să nu încetăm a păcătui, ca mai 
mult să se arate darul lui Dumnezeu întru noi! Deci, stricînd această stare 
împotrivă, Apostolul zice cu chip de lepădare: „Să nu fie!” — cuvînt pe care 
Pavel obişnuieşte a-l zice de multe ori împotriva necuviinţelor mărturisite şi 
învederate. Apoi, face şi siloghism!"5, zicînd că noi am murit păcatului, prin 
Sfîntul Botez, ca să nu mai ascultăm de dînsul. Atunci, cum o să viem iarăşi 
păcatului, avînd ţinere şi apropiere cu dînsul şi supunîndu-ne lui? Din 
cuvintele acestea, învăţăm că fiecare credincios Creştin moare păcatului prin 
Sfîntul Botez, dar, dacă se va lenevi, iarăşi se face viu păcatului, ca să se 
spurce cu el. Precum, dimpotrivă, cel ce ia aminte la sine-şi şi se nevoieşte 
păzeşte totdeauna întru sine omorîrea aceasta (adică neurmarea păcatului) şi, 
de i-ar porunci păcatul de nenumărate ori să-l asculte, el însă, ca mort, nu se 
supune aceluia. 

3 Au nu ştiţi! 76 că toți cîţi în Hristos ne-am botezat, întru moartea Lui 

ne-am botezat? 

4 Aşadar, prin botez, ne-am îngropat împreună cu El întru moarte, ca — 
precum Hristos S-a sculat din morți, prin slava Tatălui — aşa să 
umblăm şi noi întru înnoirea vieții; 

Aici, Apostolul adaugă chipul şi pricina pentru care noi am murit păcatului. 

Şi zice că murim păcatului fiindcă, prin Sfîntul Botez, ne-am botezat întru 


moartea lui Hristos, adică ne-am botezat ca să murim şi noi întru asemănarea 
morții, precum Acela a murit cu lucrul. Căci, ceea ce a fost pentru Hristos cru- 


175 Judecată, „raționament”, cum zicem noi astăzi. (n. m.) 
17 Întru altele, se zice: „au nu ştiţi, fraţilor (...)”. (n. aut.) 

cea şi mormîntul, aceasta este pentru noi, Creştinii, botezul!””, deşi nu în acelaşi 
fel.175 Pentru că Hristos a murit după trup (trupeşte) şi S-a sculat din morţi, iar 


177 Pentru aceasta s-a scris şi în aşezămintele apostoleşti: „Deci botezul se dă întru moar- 
tea Domnului: apa — în locul îngropării; untul de lemn — în locul Sfîntului Duh; pecetluirea — 
în locul crucii; mirul e adeverirea mărturisirii; afundarea e semn de împreună-murire; ieşirea 
din apă, de împreună-înviere” (Cartea 3:17). 

Iar Pavel a pomenit întîi moartea, al doilea îngroparea, al treilea învierea, pentru că — după 
marele Vasilie — „e nevoie ca cei ce au murit să fie îngropaţi [scufundaţi în apa botezului, n. 
m.], pentru. ca cel îngropat întru asemănarea morţii să se scoale [să se ridice, să învie adică, n. 
m.], prin darul lui Dumnezeu care e întru Hristos, nemaiavînd fața omului său lăuntric ca o 
pîrlitură de oală; ci, în foc arzîndu-şi păcatele şi luînd iertare prin sîngele lui Hristos, să 
strălucească întru sine, prin viaţa sa înnoită, îndreptările cele întru Hristos, mai mult decît 
toată piatra scumpă” (Cuvînt despre Botez. Cum se botează cineva întru evanghelie [Adică 
întru buna vestire a lui Hristos, nu întru vreo carte a Evangheliei, n. m.]). (n. aut.) 

18 Lucrul vrednic de nedumerire este pentru ce Domnul a zis să ne botezăm în numele 
Tatălui, şi al Fiului şi al Sfîntului Duh, iar Pavel zice aici să ne botezăm „întru Hristos”. 
Această nedumerire e dezlegată de marele Vasilie, care zice că numele lui Hristos cuprinde în 
scurt şi pe Tatăl ce a uns, şi pe Fiul cel uns, şi ungerea Sfîntului Duh. Deci acelaşi lucru este a 
zice cineva că ne-am botezat întru Sfînta Treime ori că ne-am botezat întru Hristos. Iar cu- 
vintele marelui Vasilie sînt acestea: „Şi pe nimeni să nu tulbure faptul că Apostolul, pome- 
nind de botez, de multe ori lasă deoparte numele Tatălui şi al Sfîntului Duh — căci zice: «Cîţi 
în Hristos v-aţi botezat, în Hristos v-aţi îmbrăcat» (Galateni 3:27); şi iarăşi: «Cîţi în Hristos 
v-aţi botezat, întru moartea Lui v-aţi botezat» — căci numele lui Hristos este mărturia totului, 
arătînd şi pe Dumnezeu ce L-a uns, şi pe Fiul cel uns, şi ungerea, pe Duhul... Uneori însă po- 
meneşte doar pe Duhul la botez: «Că toţi — zice — într-un trup şi întru un Duh ne-am botezat» 
(1 Corinteni 12:11). Şi se uneşte cu aceasta şi aceea: «lar voi vă veţi boteza întru Duhul 
Sfînt» (Fapte 1). Dar, din aceasta, nimeni nu ar zice că e desăvirşit acel botez la care s-ar che- 
ma doar numele Duhului, căci trebuie a rămîne necălcată predania (săvîrşirii botezului), cea 
dată întru darul cel de viață făcător” (Despre Sfîntul Duh, capitolul 12). 

Iar înțeleptul Fotie, nedumerindu-se mai întîi pentru că Apostolii botezau în numele Dom- 
nului lisus Hristos, dezleagă apoi nedumerirea şi zice: „Apostolii botezau cu adevărat după 
porunca Domnului şi unii altora au predanisit să boteze în numele Tatălui, şi al Fiului şi al 
Sfîntului Duh. Şi dogma se lățea pretutindeni, şi legea stăpînea şi propovăduirea înconjura 
lumea. Se zicea însă că botează «în numele lui Hristos», nu pentru că săvîrşeau naşterea de a 
doua [Sfîntul Botez, naşterea din apă şi din Duh, n. m.] prin această chemare a numelui Lui, 
ci fiindcă le dădeau darul botezului după legea lui Hristos şi după tainica Lui învăţătură “pe 
care le-o dăduse lor. Se zice aşadar că botezau <întru numele lui Hristos», şi «întru Hristos» şi 
«întru numele Domnului lisus» pentru că, botezînd pretutindeni, întăreau legea lui Hristos, 
nimic scăzînd, nimic adăugînd, ci întru numele Tatălui, şi al Fiului şi al Sfîntului Duh ierur- 
ghisind curăţitoarea şi tainica învățătură la cei ce se apropiau. Deci cei ce botezau, propovă- 
duind pe Domnul nostru lisus Hristos ca începător şi învăţător al acestei sfințite slujiri, era fi- 
resc a zice că botează întru numele lui Hristos şi cu numele lui Hristos. Adică Apostolii bote- 
zau precum le-a dat Învățătorul, precum legiuieşte porunca Domnului, propovăduind slava 
Celui ce a învăţat tainele. Fiindcă numele „Hristos”, osebit de ipostas [persoană, n. m.], nu în- 
semnează numai «Domn» şi nimic mai mult, ci şi slava, cinstea şi lauda. 

noi, murind întru botez după păcat, vom învia după fapta bună.!” Şi — precum 
Hristos S-a sculat din morți „prin slava Tatălui”, adică prin Sine-Şi şi prin a Sa 
dumnezeire!% (căci „slava Tatălui” este Fiul) — aşa şi noi vom învia cu altă 


lar mai jos zice: «Cîţi în Hristos ne-am botezat, întru moartea Lui ne-am botezat.» Prin 
acest «în Hristos ne-am botezat», însemnează că trebuie să săvîrşim naşterea de a doua (adică 
botezul) după învățătura Aceluia şi după cum ne-a fost predanisit. lar zicerea: „întru moartea 
Lui” nu înseamnă că săvîrşim naşterea de a doua cu chemarea morții Stăpînului — Să nu fie! 
Că această fărădelege a cutezat să zică Evnomie, cel ce nu-L credea pe Fiul de o ființă cu Ta- 
tăl — ci că aceia care se botează în numele Tatălui, şi al Fiului şi al Sfîntului Duh urmează 
morții Mântuitorului întru Sfintele Simboale şi întru înțelegerile cele ascunse... Fiindcă şi Isra- 
ilitenii, urmînd lui Moisi, au străbătut pe jos firea cea umedă [apa Mării Roşii, n. m.] fără a-şi 
uda picioarele” (Amfilohia, întrebarea 42). 

Vezi şi tîlcuirea stihului 12, la capitolul 2 al epistolei către Coloseni şi subînsemnarea de 
acolo. Iar că trupul celor ce se botează trebuie a se acoperi cu totul cu apă în sfinţita scăldă- 
toare, mărturiseşte şi Sfinţitul Dionisie Areopagitul, zicînd: „Acoperirea cea materială cu apă 
s-a luat ca închipuire a morții şi a îngropării. Deci învăţătura simbolică îl povățuieşte în chip 
tăinuit pe cel ce se botează cu sfințenie: că, prin cele trei afundări în apă, el urmează moartea 
cea dumnezeieşte începătoare a îngropării de trei zile a lui lisus, dătătorul de viaţă (Despre ie- 
rarhia bisericească, capitolul 2). 

Bagă de seamă că Apostolul zice aici că ne-am botezat, dar nu adaugă de către cine, cu 
toate că e arătat că de preoți, ca să-i înveţe pe preoţi a cugeta smerit. De aceea, tîlcuind zice- 
rea: „iar voi vă veţi boteza întru Duhul Sfînt” (Fapte 1:5), şi dumnezeiescul Hrisostom zice: 
„Nu a spus: «eu vă voi boteza întru Duhul Sfînt», ci: «vă veţi boteza», învăţîndu-ne să cuge- 
tăm smerit. Că aceasta este arătată din mărturia lui Ioan, care spunea că el nu botează decît cu 
apă şi că: «Acesta vă va boteza pe voi cu Duhul Sfînt şi cu foc» (Luca 4:16)” (Cuvîntul 3] la 
Fapte). De aceea, nu fac drept cei ce zic: „Eu vă botez!” (n. aut.) 

17 Pentru aceasta, sînt cu adevărat minunate şi vrednice de o minte împărătească asemă- 
nările făcute de marele Vasilie, cu care se potriveşte fiecare Creştin care se botează. Şi zice că 
„lîna, cînd se vopseşte în vreo culoare, toată se preface şi se închipuieşte în culoarea aceea. 
Ori, mai potrivit a zice: fierul pus în focul aprins de aerul ce se suflă în el mai bine se cunoaş- 
te de are vreo rugină şi mai lesne se curăță. Şi îşi schimbă nu numai faţa, ci îşi leapădă şi în- 
vîrtoşarea, făcîndu-se mai moale şi mai îndemînatic, ca meşterul să poată face dintr-însul 
orice unealtă ar voi. Şi, făcîndu-se strălucit, de unde mai înainte era negru, nu numai că se 
face tot foc el însuşi, ci scînteiază, luminează şi înfierbîntă şi pe cele ce se apropie de el. În 
acest fel trebuie a se face şi Creştinul care se botează în foc, adică în cuvîntul învățăturii, 
cuvînt care mustră şi ceartă răutatea şi arată darul faptei bune şi al poruncilor dumnezeieşti, 
încît face pe cel botezat să urască nedreptatea şi să se îngreţoşeze de ea, precum zice David: 
«Nedreptatea am urît-o şi m-am scîrbit» (Psalm 116:163), ca să vină într-o dorire de a se cu- 
Tăți prin credinţă întru puterea sîngelui Domnului nostru lisus Hristos” (Cuvînt despre botez. 
Cum se botează cineva întru evanghelie). Deci pentru aceasta noi, Creştinii care ne botezăm, 
să lepădăm toată împietrirea şi nesupunerea şi să arătăm toată supunerea şi ascultarea întru 
poruncile Domnului. Şi să strălucim ca fierul cel înfocat, arzînd cu Duhul — după acelaşi 
Vasilie. Şi nu numai noi să ne luminăm de către Sumare dreptății Hristos, ci să-i luminăm şi 
pe alţii (tot acolo). (n. aut.) 

; 180 Căci Teologul Grigorie, prin „slavă”, înţelege dumnezeirea. Întru al doilea cuvînt de- 
spre Fiul, el scrie aşa: „lar Dumnezeu S-ar zice nu al Cuvîntului, ci al Celui ce Se vedea, pre- 

înviere, cu viețuirea cea nouă adică. Pentru că, dacă curvarul se va face în- 
treg-înțelept [curat cu cugetul, feciorelnic, n. m.], iată, întru el s-a făcut şi moar- 
te, şi viaţă, adică răutatea a murit întru dînsul, iar fapta bună a înviat şi viază. 


5 Căci, dacă am fost sădiți împreună cu asemănarea morţii Lui, atunci 
vom fi părtaşi şi ai învierii Lui, 

6 cunoscînd că omul nostru cel vechi a fost răstignit împreună cu El, ca 
să se nimicească trupul păcatului, pentru a nu mai sluji noi 
păcatului. 


Pavel nu a zis că ne-am împărtăşit cu asemănarea morţii lui Hristos, ci că 
am fost „împreună sădiți”, prin sădire arătînd rodul ce urmează dintr-însa. 
Pentru că trupul Domnului, îngropîndu-se în pămînt, a adus rodul mîntuirii 
lumii.'8! Iar noi — fiindcă ne îngropăm în apă după păcat aşa cum El a fost în- 
gropat în pămînt după trup, făcîndu-ne astfel împreună sădiți — ne facem păr- 
taşi întru asemănarea morţii Lui'52, deci şi a învierii Lui, moştenind și noi via- 
ţa veşnică, dacă vom arăta învierea prin faptele bune [ale credinţei, n. m.]. 


cum şi Tată nu al Celui ce Se vedea, ci al Cuvîntului... Ascultă-l pe Pavel zicînd: «Dumnezeul 
Domnului nostru lisus Hristos, Părintele slavei, adică al lui Hristos-Dumnezeu.»” Şi, deşi zi- 
cem că Tatăl L-a sculat din morţi pe Hristos, nu e nimic necuviincios, căci L-a înviat după 
ceea ce era ca om, iar nu după ceea ce era ca Dumnezeu, de vreme ce tot ca om a primit Pati- 
ma şi moartea — precum zice Teodorit. (n. aut.) 

'81 Jar marele Athanasie, tîlcuind numirea „împreună sădiți”, zice: „Precum trupul Stăpî- 
nului, îngropîndu-se în pămînt, a răsărit lumii mîntuire, tot aşa şi trupul nostru, îngropîndu-se 
în botez, ne-a odrăslit nouă dreptatea.” Şi Teodorit zice: „Fiindcă a numit mîntuitorul botez 
«închipuire a morţii», cu schimbarea numelui în «răsădire» a arătat luminat învierea, căci în- 
vederat răsare ceea ce se răsădeşte.” (n. aut.) 7 

'8 Chiril Alexandrinul zice că „asemănarea morţii” este moartea lui Hristos, căci Hristos 
nu a rămas mult întru moarte, ci a treia zi S-a ridicat. 

Iar Icumenie zice aşa: „Vezi bunătatea lui Dumnezeu, că noi murim moartea Domnului 
numai întru închipuire şi întru asemănare, dar de învierea Lui ne vom împărtăşi întru adevăr şi 
lucrător.” Iar dumnezeiescul Maxim tîlcuieşte zicerea aşa: „Cel ce şi-a omorît voia păcatului 
s-a făcut împreună sădit cu asemănarea morţii lui Hristos. Şi cel ce a înviat voia dreptăţii s-a 
făcut împreună sădit şi cu învierea Lui” (capitolul 23 a sutei a şasea din cuvintele teologice). 
Zice şi marele Vasilie: „Făcîndu-ne împreună sădiți cu asemănarea morţii lui Hristos, împre- 
ună cu El ne vom scula din morți. Căci prin «sădire» se înțelege că, în această viață, omul 
nostru lăuntric trebuie să închipuie măsura înomenirii Lui, prin înnoirea vieţii şi ascultarea 
pînă la moarte întru încredințarea adevărului graiurilor Lui, ca să ne facem vrednici de a zice 
cu adeverire: «Dar de acum nu mai viez eu, ci Hristos viază întru mine.” Iar pentru viitor, «să- 
dire» înseamnă ceea ce a adeverit acelaşi Apostol, zicînd: «Căci, dacă am murit împreună, tot 
împreună vom şi învia»” (Cuviînt despre botez). (n. aut.) 

Pentru că „omul nostru cel vechi”, adică răutatea!55, „s-a răstignit împre- 
ună cu EI”, adică, prin botez, s-a îngropat asemenea cu trupul lui Hristos, „ca 
să se strice trupul păcatului”, anume răutatea aceasta, alcătuită din osebite 
părți, care era ca un trup. Altfel spus, ca să se strice trupul nostru cel păcătos 
(sau zămislit întru păcat — după Coresi). De aceea zice că trupul trebuie să fie 
nimicit, nu pentru a se pierde şi-a se topi ca trupurile moarte, ci ca să nu mai 
păcătuiască.!8% | 


7 Căci cel ce a murit s-a îndreptat de păcat. 


Pavel zice aceasta pentru tot omul: Că — precum cel ce moare se îndrep- 
tează, adică se liberează şi încetează de a mai păcătui — tot aşa şi tu, Creştine, 
care te-ai botezat şi te-ai omorît în ce priveşte păcatul, rămii totdeauna mort în 
privinţa lui.!5 De aceea zice şi marele Vasilie: „«S-a îndreptat de păcat», 
adică a scăpat, s-a slobozit, s-a curăţat de tot păcatul, nu numai de cel prin 
fapte şi prin cuvinte, ci şi de cel al aducerii aminte celei pătimaşe” (Cuvintul 1 
despre botez). 


8 Iar dacă am murit împreună cu Hristos, credem că vom şi vieţui 
împreună cu El, 


1% După Teodorit, „omul cel vechi” este socoteala cea rea, iar după Fotie, viaţa cea înve- 
chită în păcate. Şi se numeşte „om” pentru aplecarea şi ţinerea nedezlipită şi oarecum firească 
pe care o au oamenii către viața cea uşoară. Vezi şi tîlcuirea zicerii: „(...) dezbrăcîndu-ne de 
omul cel vechi şi de faptele lui” (capitolul 3:9 al epistolei către Coloseni), fiindcă e frumoasă. 
Iar marele Vasilie zice că „«omul cel vechi» numeşte toate păcatele şi spurcăciunile, care ara- 
tă împreună ca mădulare ale sale” (Cuvintul 1 despre botez). Şi iarăşi zice că — „precum Cel 
răstignit, primind judecată de moarte, S-a depărtat de cei ce viețuiau cu Dînsul de demult, 
ajungînd mai presus de cei ce se tîrăsc pe pămînt — tot aşa acela care, prin botez, s-a răstignit 
împreună cu Hristos a scăpat de toţi cei ce viețuiesc în veacul acesta, înălțîndu-şi cugetarea 
către petrecerea cea cerească” (la fel). Marele Vasilie însemnează încă şi aceasta: „De vreme 
ce învățătura despre botez este prea de nevoie Creştinilor, Apostolul zice încă o dată că «omul 
nostru cel vechi împreună s-a răstignit» şi cele de aici încolo, ca, prin repetare, să închipuias- 
că învățătura aceasta în sufletele Creştinilor mai cu întărire, urmînd astfel lui Iosif, care a tîl- 
cuit de două ori visele lui Faraon” (la fel). (n. aut.) 

i Şi Fotie zice că „trup al păcatului” este, cu alte cuvinte, însuşi păcatul. (n. aut.) 

185 Icumenie arată însă cum unii au înțeles că acest „cel ce a murit s-a îndreptat de păcat” 
însemnează botezul — întru care împreună am murit şi ne-am îngropat cu Hristos, şi ne-am 
îndreptat de păcat — nemaifiind un al doilea botez, ca să murim într-însul şi să ne îndreptăm. 
Iar Coresi arată că dumnezeiescul Hrisostom şi Teodorit zic că — precum robul se rînduieşte şi 
se supune robiei cît este viu, iar după ce moare nu mai este supus ei — tot aşa se sloboade de 
robia păcatului şi Creştinul cel omorît prin botez. (n. aut.) 

9 ştiind că Hristos, înviind din morţi, nu mai moare, căci moartea nu 
mai are stăpînire asupra Lui. 

10 Căci ce a murit a murit păcatului o dată pentru totdeauna; iar ce 
trăieşte trăieşte lui Dumnezeu. 

11 Aşa şi voi, socotiţi-vă a fi morți păcatului! ii şi vii lui Dumnezeu în 
Hristos lisus, Domnul nostru. 


Aici Apostolul pare a spune iarăşi aceleaşi lucruri, dar nu e aşa: pentru că, 
mai sus, zicea despre cum trebuie noi, Creştinii, să rămînem totdeauna morţi 
păcatului, iar acum vorbeşte despre cum trebuie să avem totdeauna în sine-ne 
învierea vieţuirii după Dumnezeu. Căci, dacă am murit împreună cu Hristos 
prin botez, credem că totdeauna vom avea întru noi învierea vieţii Lui celei 
noi, 187 fiindcă şi Hristos, după ce a înviat, viază pururea, fără a mai muri. 

Iar ceea ce El a murit! [după firea Sa omenească, n. m.] a murit pentru 
păcatul nostru, iar nu pentru că era vinovat şi vrednic morţii, căci era fără de 


1% Foarte bine sfătuieşte dumnezeiescul Grigorie al Nyssei ce trebuie să spună Creştinii 
păcatului după botez şi cum trebuie să se ferească apoi de lovirile diavolului: „Cînd simțim 
lovirile diavolului, se cuvine a rosti împotriva lui apostoleasca zicere: «Cîţi întru Hristos 
ne-am botezat întru moartea Lui ne-am botezat.» Căci, dacă ne-am făcut împreună-închipuiți 
ai morţii Lui, păcatul este negreşit mort întru noi, fiindcă a primit boldul botezului precum 
curvarul ucis cu sulița de către rîvnitorul Fineas [vezi Numerii 25:7, 8, n. m.]. Deci trebuie să 
zicem: Fugi de la mine, rău-numitule! — căci vrei să jefuieşti un mort, pe cel care, fiind de de- 
mult învoit cu tine, îşi pierduse simțirile către îndulciri, dar care, după aceea, ţi-a zis: Cale 
bună! şi a fugit de tine. Mortul nu iubeşte trupuri, mortul nu e ispitit de bogăţie, mortul nu 
cleveteşte, mortul nu minte, nu rîvneşte cele ce nu i se cuvin, nu ocărăşte pe nimeni! Către 
altă viață mi s-a îndreptat viaţa, am învăţat să defaim cele din lume, să dau deoparte cele pă- 
mâînteşti şi să mă grăbesc către cele cereşti!” (Cuvînt la Botezul lui Hristos). Şi, după puţine, 
iarăşi: „Acestea sînt graiurile unui suflet cu adevărat născut a doua oară! Acesta e glasul 
omului cel nou, al celui ce-şi aduce aminte de mărturisirea făcută înaintea lui Dumnezeu întru 
predanisirea Tainei (adică în vremea botezului), prin care a făgăduit că, din dragoste către 
Dînsul, va defăima toată odihna şi îndulcirea” (la fel). 

Iar dumnezeiescul Chiril Alexandrinul, tălmăcind cum vom vieţui împreună cu Hristos, 
zice: „Cu adevărat vom vieţui împreună cu El şi împreună vom împărăţi, dacă ne vom feri de 
spurcăciunea trupului şi o vom urî — precum zice oarecare din sfinţi (adică Apostolul Iuda): 
«(...) urînd şi haina cea întinată de trupul lor» (Iuda 1:23) — şi dacă vom cinsti înfrînarea cea 
iubită de Dumnezeu, aducînd ca pe un dar lui lisus Hristos, Celui ce a murit pentru noi, viața 
noastră întru fapta bună” (Cuvintul al doilea la Paşti). (n. aut.) 

15 După Teodorit, cel ce moare împreună cu Hristos viază împreună cu El în viaţa fericirii 
[viaţa cea veşnică, n. m.], iar alţii zic că viază împreună cu EI în noua viaţă a darului [de după 
întruparea Dumnezeu-Cuvîntului, n. m.] (la Coresi). (n. aut.) 

8 Traducătorul, Veniamin Costachi, vrea ca „a muri” să fie verb tranzitiv: „a muri ceva”, 
în care „ceva” e complement direct. (n. m.) 

păcat. Şi ceea ce EI viază acum [tot după firea Sa omenească!8%, n. m.] „viază 


lui Dumnezeu”, adică viază cu dumnezeiasca putere a lui Dumnezeu-Tatăl, 
pururea. 

Şi, de vreme ce Hristos nu moare a doua oară, atunci nici noi nu avem a 
doua moarte cu alt botez, căci nu ne botezăm încă o dată. Deci să rămînem 
întru cele dintii, adică întru moartea păcatului şi întru învierea îmbunătăţitei 
vieți după Dumnezeu! lar aceasta se va face nouă „în Hristos Iisus”, adică cu 
ajutorul lui Iisus Hristos. Căci, dacă EI ne-a înviat atunci cînd eram morţi, cu 
mult mai mult ne va păzi în viața aceasta acum, cînd sîntem vii, 1% 


12 Deci să nu împărățească păcatul în trupul vostru cel muritor, ca să 
ascultați de el întru poftele trupului; 


Ca să arate că păcatul nu ne ţinea şi nu ne stăpînea cu sila, ci de voia 
noastră, dumnezeiescul Apostol nu a zis: „să nu tiranizeze”, ci: „să nu împără- 
țească păcatul”, pentru că împărăția, spre deosebire de tiranie, este stare a 
acelora ce sînt stăpîniţi cu voia lor.!”! 

Şi, zicînd: „în trupul nostru cel muritor”, a arătat două lucruri. Întfi, că nici 
bunătăţile îndulcitoare ale trupului nu sînt statornice şi nu rămîn, fiindcă trupul 
este muritor şi vremelnic, şi deci nu se cuvine să-i facem lui har cu îndulcirile 
acestea. Și, al doilea, că nici cele mîhnitoare şi ostenitoare nu sînt statornice, şi 
deci nu se cuvine să fugim de mîhnire şi de lupta împotriva îndulcirilor. 

Tot cu zicerea: „muritor”, Pavel ne aduce aminte că moartea trupului e ur- 
marea păcatului. Deci tu, Creştine, să nu mai slujeşti păcatului, care aduce 
moarte! Şi cum împărățeşte păcatul? Aşa, dacă ascultăm de el cu poftele tru- 
pului. După firea sa, trupul nu vatămă, ci ne vatămă doar atunci cînd, 
printr-însul, ascultăm şi ne supunem păcatului. Vezi însă — o Creştine! — cît de 
mare este darul pe care ni l-a dat Hristos: căci Adam a păcătuit, cu toate că nu 


18 Căci Hristos S-a înălțat la ceruri împreună cu firea Sa omenească, ridicîndu-ne pe noi, 
oamenii, la o vrednicie nespus mai mare decît aceea pe care a avut-o Adam în Rai. (n. m.) 

1% Coresi zice că „întru Hristos” înseamnă „după asemănarea lui Hristos”. (n. aut.) 

191 Jar marele Vasilie, adăugînd la zicerile de mai sus ale Apostolului, zice: „Apostolul ne 
învaţă pe ascuns a fi morţi păcatului şi vii lui Dumnezeu în Hristos Iisus. Căci, precum Hris- 
tos a murit şi S-a sculat din morţi pentru noi, tot aşa şi noi, botezîndu-ne întru asemănarea 
morţii Lui, murim păcatului şi, prin suirea din botez, ne sculăm ca din morţi şi viem lui Dum- 
nezeu întru Hristos Iisus. De aceea, să nu mai murim, adică să nu mai păcătuim, «pentru că 
sufletul, păcătuind, moare» (Jezechil 18:4). Şi, precum pe Acela moartea nu-l mai stăpîneşte, 
aşa nici pe noi să nu ne mai stăpînească păcatul, adică să nu-l mai facem, căci «cel ce face pă- 
catul este rob al păcatului» (Joan 1:34)” (Cuvânt la botez. Despre cum se botează cineva întru 
buna-vestire). (n. aut.) 

avea trup muritor!*?, iar noi, Creştinii, chiar avînd trup muritor, cu darul Lui, 
dacă vrem, biruim păcatul şi nu păcătuim. 
13 nici să arătați mădularele voastre arme ale nedreptăţii în slujba 
păcatului, ci să vă puneţi înaintea lui Dumnezeu ca vii, sculaţi din 
morți, şi mădularele voastre ca arme ale dreptăţii lui Dumnezeu. 


Unde sînt ereticii manihei, care zic că trupul este rău din fire?'% Să audă 
ce zice Pavel, că trupul este armă, iar arma în sine nu e nici bună, nici rea, ci 
mijlocul între bunătate şi răutate. Pentru că ostaşului sabia i se face armă spre 
ajutorul oamenilor cetăţii, dar tîlharului i se face armă împotriva cetăţenilor. 
lar Apostolul a zis: „Să nu arătați mădularele voastre arme ale nedreptăţii în 
slujba păcatului!”, fiindcă cel ce păcătuieşte de multe ori nedreptățeşte şi pe 
fratele său, şi totdeauna se nedreptățeşte pe sine. Şi a adăugat: „Ci să arătați 
mădularele voastre arme ale dreptății lui Dumnezeu!” Socotiţi cîtă deosebire 
este între Dumnezeu şi păcate şi sub care este mai bine a vă supune: sub pă- 
cat, care v-a omorît, ori sub Dumnezeu, Care v-a făcut vii? Deci, numind mă- 
dularele dreptăţii „arme”, Pavel arată — precum am zis mai sus — că trupul nu 
este rău, pentru că se poate face armă a dreptăţii şi a faptei bune. Şi de aceea, 
în războiul nevăzut!'** pe care îl ducem, se cuvine să fim sub arhistrategul 
Dumnezeu, iar armele trebuie să le întrebuințăm spre ajutorul şi mîntuirea su- 
fletelor noastre.!9%5 


14 Căci păcatul nu vă va stăpîni, fiindcă nu sînteți sub Lege, ci sub dar. 


Zice: Mai înainte de venirea lui Hristos, trupul vostru, Creştinilor, era 
lesne biruit de păcat, pentru că nici Sfîntul Duh nu era de față ca să vă ajute, 
nici nu aveați botezul, care să vă omoare în ce priveşte păcatul. De aceea, Le- 


192 Jar că Adam nu avea trup muritor, ci a fost zidit între murire şi nemurire, vezi Canonul 
120 al Soborului de la Cartagina. (n. aut.) 

1% Într-adevăr, maniheii, ucenici ai lui Mani (216-276), urau trupul, pe care îl socoteau zi- 
dire a „dumnezeului celui rău”. (n. m.) 

14 Războiul nevăzut” este şi o carte a Cuviosului Nicodim Aghioritul. (n. m.) 

195 De aceea a zis Coresi că păcătosul îşi întrebuințează mădularele ca unelte ale păcatului: 
mîinile, pentru a bate pe alţii; limba, pentru a grăi de rău; ochii, pentru a privi cele rele; ure- 
chile, spre a auzi clevetirile; picioarele, pentru a alerga în căile pieirii. Iar omul cel drept le în- 
trebuințează dimpotrivă, ca unelte ale faptei bune: mîinile, le întinde spre milostenie; limba, o 
mişcă spre lauda şi mărirea lui Dumnezeu; ochii, spre a privi făpturile lui Dumnezeu cele mi- 
nunate; iar urechile şi le deschide spre sfătuirile şi învăţăturile dumnezeieştii Scripturi şi ale 
Sfinţilor Părinţi. Mai aceleaşi le zice şi Teodorit. (n. aut.) 

gea, învăţîndu-vă ce se cuvine a face, n-a isprăvit nimic. Dar, după ce a venit 
Hristos, lupta şi biruinţa s-au făcut lesnicioase, măcar că pentru noi, Creştinii, 
a început un război şi mai mare, fiindcă şi ajutorul ce ni s-a dăruit este mai 
mare. Dar păcatul nu ne va birui şi nu ne va stăpîni, dacă noi nu ne vom su- 
pune lui de voia noastră.!% Fiindcă noi nu mai sîntem sub Lege — care doar să 
ne poruncească să facem fapta bună, dar să nu ne dea nici un ajutor — ci avem 
darul, care nu numai că ne-a iertat greşelile trecute, dar ne şi păzeşte să nu mai 
greşim în viitor.” Vezi şi tîlcuirea zicerii: „(...) şi toate făcîndu-le, să staţi” 
(Efeseni 6:13). 


15 Dar oare atunci să păcătuim, pentru că nu sîntem sub Lege, ci sub 
dar? Să nu fie! 

16 Au nu ştiţi că celui ce vă dați robi spre ascultare, sînteți robi aceluia 
de care ascultați: ori păcatului, spre moarte; ori ascultării, spre 
dreptate? 


Pretutindeni, Apostolul preîntîmpină stările şi zicerile împotrivă, şi de 
aceea le aduce în mijloc şi le dezleagă, precum şi pe aceasta de faţă, zicînd: Să 
nu ne fie a păcătui pentru că nu ne aflăm sub Lege, ci sub dar! 

Apoi, arată că nouă, Creştinilor, ne e lesne să nu păcătuim, zicînd: Soco- 
tiți, Creştinilor, ce este mai bine: să fiți robi păcatului, supunîndu-vă lui de 
voie (căci zicerea: „vă daţi” însemnează supunerea de voie), şi din aceasta să 
dobîndiți moartea — adică munca cea fără de moarte (pentru că păcatul lui 
Adam a născut moarte trupească şi vremelnică, iar păcatul ce se face după dar 
îl dă pe om la moartea veşnică a sufletului şi a trupului, adică la munca veş- 
nică), ce este aşadar mai folositor — zice: să vă supuneţi păcatului, ori să vă 


1% Căci, mai înainte de venirea lui Hristos, păcatul tiraniza şi stăpînea peste oameni, 
călcîndu-i arătat ca un tiran prea-cumplit şi supunîndu-i pe toţi stăpînirii sale cu osebitele pa- 
timi. lar după venirea lui Hristos, puterea, stăpînirea şi tirania lui au fost biruite şi el nu ne 
mai dă război fățiş, ci pe ascuns, prin amăgirea poftei, prin înduplecarea îndulcirii şi prin cu- 
getele pătimaşe. Acum, el se aseamănă cu un tilhar ce şade ascuns în codru şi-i loveşte pe cei 
ce trec pe acolo — precum zic Sfinţii Părinţi. Vezi şi subînsemnarea la zicerea: „pe începătorul 
stăpînirii întunericului” (Efeseni 12:2). (n. aut.) 

1% Pentru aceasta, Soborul din Cartagina, în Canonul 122, dă anatemei pe cel ce zice că 
darul lui Dumnezeu, cu care ne îndreptăm, poate numai a dărui iertare păcatelor noastre tre- 
cute, dar nu ne dă ajutor spre a nu face altele. Dar el nu numai că ne dă ajutor spre a nu păcă- 
tui, ci ne dăruieşte şi cunoaşterea şi îndrăgirea binelui pe care trebuie să-l facem — după Cano- 
nul 123 al aceluiaşi Sobor. Pentru aceasta — după înțeleptul Teodorit — punerea de lege a da- 
rului este mai amănunțită decît a Legii date lui Moisi, fiindcă dezleagă greutatea ajutorării. (n. 
aut.) 

supuneţi lui Dumnezeu, şi din aceasta să dobîndiți dreptatea, adică îndrepta- 
rea, iar din aceasta bunătăţile cele negrăite? Negreşit că cea de a doua este mai 
bună cu neasemănare decît cea dintii. 


17 Mulțumită fie lui Dumnezeu, că, deşi eraţi robi păcatului, v-aţi supus 
din inimă după chipul învățăturii căreia v-aţi dat 


Se cuvine — zice Apostolul — să mulţumiţi lui Dumnezeu, căci nu a fost lu- 
cru al puterii omeneşti ca voi, Creştinii, să vă sloboziţi de relele de care erați 
stăpîniţi, ci a fost ispravă a puterii lui Dumnezeu. Apoi, spune: Nu aţi fost si- 
iți, ci de voie, „din inimă”, aţi ascultat, supunîndu-vă învăţăturii ce vi s-a dat. 
De aceea, să nu vă întoarceţi iarăşi la păcat, de care de voie v-aţi depărtat şi 
v-aţi despărțit! Ca să arate însă că, deşi Creştinii au venit de voia lor la cre- 
dință, totul este al darului lui Dumnezeu, a adăugat zicerea: „v-aţi dat”, adică: 
De Dumnezeu v-aţi povăţuit la „chipul învăţăturii”. Dar care este chipul în- 
vățăturii? A viețui Creştinul cu dreptate şi cu petrecere prea-bună. 9% 


18 şi, slobozindu-vă de păcat”, v-aţi robit dreptății. 

19 Omeneşte vorbesc, pentru neputința trupului vostru. Căci — precum 
ați făcut mădularele voastre roabe necurăţiei şi nelegiuirii, spre 
nelegiuire — tot aşa arătați acum mădularele voastre roabe dreptății, 
spre sfinţenie. 


Zice: Două faceri de bine ați primit de la Dumnezeu, Creştinilor: una, că 
v-aţi slobozit de atîta ruşine a păcatului; şi alta, că v-aţi robit dreptății şi faptei 
bune, dobîndind astfel multă slavă. 

Apoi — vrînd să arate că, pe cît au robit Creştinii păcatului mai înainte, pe 
atît slujesc ei acum lui Dumnezeu — Apostolul zice: Lucru omenesc vă spun — 
o fraților! — adică nedesăvîrşit, şi de mică cuviință şi măsurat cu neputința 
voastră, pentru că se cuvenea să arătați mult înmulțită robia voastră către 
Dumnezeu față de măsura robiei ce ați arătat-o păcatului. Însă, pentru nepu- 


'% Jar marele Vasilie, tălmăcind zicerea aceasta: «(...) după chipul învățăturii căreia v-aţi 
dat», zice: „Precum ceara care, cînd se dă chipului pecetei, capătă forma amărunţită a închi- 
puirii săpate în pecete — aşa şi noi, dîndu-ne chipului învățăturii evangheliei, să dăm formă 
omului din lăuntru” (capitolul 2 din Cuvîntul despre botez). (n. aut.) 

1% După Coresi, sînt trei slobozenii: slobozenia firii, slobozenia darului şi slobozenia sla- 
vei şi a fericirii. Slobozenia firii stă împotriva vieţii şi a pornirii către bine şi face voinţa li- 
beră. Slobozenia darului stă împotriva păcatului şi a patimilor, şi face pe om drept şi sfînt. Iar 
stăpînirea slavei stă împotriva morţii şi a ispitelor vieţii acesteia, şi face pe om fericit. Aici 
însă cuvîntul Apostolului este despre slobozenia darului. (n. aut.) 

tința voastră, arătați măcar acum lui Dumnezeu aceeaşi măsură a robiei pe 
care aţi arătat-o mai înainte păcatului.2% Şi vezi cât de învederat înfăţişează 
Apostolul robia de voie pe care noi, Creştinii, o arătăm păcatului, zicînd: Voi 
aţi făcut mădularele voastre roabe păcatului, robindu-vă şi făcîndu-vă supuşi 
necurăţiei, adică prea-curviei, şi curviei şi celorlalte răutăți, pe care nici nu 
trebuie a le numi, din pricina ruşinii. Şi, mai aprinzător făcînd cuvîntul, ada- 
ugă: Voi v-aţi supus nu numai păcatelor de ruşine, ci aţi slujit de obşte fiecărei 
nelegiuiri. Iar zicerea: „întru nelegiuire” însemnează: „nelegiuind încă mai 
mult”. Căci, cînd făceaţi vreun păcat — zice — nu rămîneați numai întru acela, 
ci îl foloseați ca pe o scară ca să păcătuiți încă şi mai mult. Deci, precum mai 
înainte v-aţi arătat pe sine-vă robi fiecărui păcat, aşa acum cu aceeaşi măsură 
arătați mădularele voastre supuse dreptăţii, adică faptelor bune, încît să viețu- 
iți cu întreagă-înțelepciune şi cu sfințenie în locul necurăției voastre de mai 
înainte. 


20 Căci atunci, cînd eraţi robi păcatului, erați slobozi faţă de dreptate. 
21 Dar ce rod aveaţi atunci? Roade de care acum vă e ruşine! Fiindcă 
sfîrşitul acelora este moarte. 


Zice: Înainte, cînd voi, Creştinii, robeați răutății, 20 erați slobozi, adică 
dezlegaţi, de dreptate şi de fapta bună, fiindcă nu vă supuneaţi faptei bune şi 
nu voiaţi a sluji ei cît de puţin. Iar acum, dimpotrivă, slujiți dreptăţii şi faptei 
bune şi nu vă supuneți păcatului nicidecum. Şi, atunci cînd slujeați păcatului, 


2% Acelaşi lucru îl zice şi dumnezeiescul Hrisostom. Iar Fotie zice că Pavel a numit lucra- 
rea dreptății „robie” în chip omenesc, pentru că aceasta nu este robie, ci adevărata slobozenie. 
Dar a numit-o aşa pentru neputința oamenilor, fiindcă mulţi, şi mai ales începătorii, obişnuiţi 
fiind cu cele rele, se mîhnesc cînd vor să facă fapta bună, pentru că, din lăuntru, se împotri- 
veşte acesteia socoteala trupului; căci obişnuim a numi „robie” şi „tiranie” acele fapte pe care 
le facem de silă şi cu scîrbă. Şi Teodorit, întru altele, a numit „omenesc” lucrul cel mic şi 
prost [simplu, neînsemnat, n. m.]. (n. aut.) 

! Dar cum ajunge cineva rob al păcatului? Făcînd păcatul — după cuvîntul lui Dumnezeu, 
ce zice: „Tot cel ce face păcatul este rob al păcatului” (Joan 8:54) — fiindcă se-biruie şi se 
stăpîneşte de păcat — precum a spus Petru: „Căci, de cine este biruit cineva, aceluia se şi face 
rob” (2 Petru 2:19) — fie că păcatul este de moarte, fie că nu e de moarte, ci de iertare. (Vezi 
cît de rele sînt şi păcatele de iertare în cartea tipărită din nou a nevoinţei duhovniceşti [De- 
prinderi duhovniceşti, n. m.]). De aceea a zis şi Pavel mai înainte că: „Celui ce vă daţi robi 
spre ascultare, sînteți robi aceluia de care ascultați” (Romani 6:16) — adică: ori păcatului, spre 
moarte; ori ascultării, spre viață. Pe care tîlcuind-o, Teodorit zice: „Celui căruia ai alege să-i 
slujeşti, aceluia se şi cuvine a i te supune cînd porunceşte, căci nu se poate sluji la doi stăpîni 
deodată, dreptatea şi păcatul fiind foarte potrivnice. Aceasta a zis şi Domnul în sfințitele 
Evanghelii: „Nimeni nu poate sluji la doi domni” (Matei 6:24).” (n. aut.) 

ce rod dobîndeaţi de la dînsul? Negreşit, nimic altceva decît ruşine şi necinste. 
Dar de ce zic numai ruşine și necinste? De la păcat, dobîndeaţi încă şi moarte, 
fiindcă sfîrşitul păcatelor şi al faptelor voastre necurate era moarte: de multe 
ori, era şi moarte trupească, dar totdeauna era moarte sufletească. Acum, prin 
darul lui Hristos, v-aţi slobozit de moartea aceea, dar ruşinea faptelor necu- 
rate rămîne întru conştiinţa voastră, spre folos. De ce? Ca să vă aduceţi aminte 
şi să le urîți din inimă. Căci şi acum — zice — încă vă ruşinaţi, aducîndu-vă 
aminte de faptele acelea de ruşine şi de păcatele pe care le făceaţi atunci, 
fiindcă — după Teodorit — „oricît de fără ruşine ar fi cineva, după încetarea în- 
dulcirii, simte ruşinea”. 


22 Dar acum, slobozindu-vă de păcat şi robindu-vă lui Dumnezeu, aveţi 
rodul vostru spre sfinţenie, iar sfârşitul, viața veşnică. 

23 Căci plata păcatului este moartea, iar darul lui Dumnezeu, viața 
veşnică în Hristos lisus, Domnul nostru.2? 


Rodul faptelor păcatului — zice — este ruşinea şi necinstirea, iar al faptelor 
dreptăţii şi bunătăţii este sfințenia, cinstea şi curăţia. Şi sfîrşitul acelora este 
moartea, iar sfîrşitul acestora este viaţa veşnică, „căci plata păcatului este 
moartea”. Iar „plată” se zice leafa și hrana ce se dă ostașilor de către împărat. 
Pentru aceasta zicea Înaintemergătorul ostașilor: „Îndestulaţi- vă cu tainurile 
voastre!” (Luca 8:14). Şi Pavel zice, în alt loc: „Cine slujeşte în oaste cu plata 
sa?” (1 Corinteni 9:7). lar Teodorit zice că — „de vreme ce Apostolul a zis mai 
sus că păcatul împărățea şi tiraniza şi că mădularele ce rău se ocîrmuiesc sînt 
arme ale păcatului — acum în chip potrivit a numit „tain” plata păcatului, stă- 
ruind la metafora? ostaşilor”. Şi zice: Mai înainte, cînd slujeați păcatului, el 
vă da moartea20% ca plată a slujbei voastre. Iar darul lui Dumnezeu, Căruia slu- 


%2 Vezi aici cum Apostolul numeşte „dar al lui Dumnezeu” viața cea veşnică, adică ferici- 
rea. Fiindcă — după acelaşi Apostol Pavel — „.nu sînt vrednice pătimirile vremii acesteia de 
veşnica slavă ce ni se va descoperi” (Romani 8:18). De aceea — după Coresi — fericirea se 
numeşte „viaţă veşnică” şi „dar”. Se zice „dar” după dovada faptelor, fiindcă Dumnezeu le 
răsplăteşte pe cele mici ale noastre ca şi cum ar fi mari, şi se zice „veşnică” fiindcă pururea 
este asemenea, statornică şi nestrămutată. După cum arată Teodorit: „Viaţa veşnică este dar al 
lui Dumnezeu, căci, măcar de ar săvîrşi cineva dreptatea pînă la capăt, nu se potrivesc bună- 
tăţile veşnice cu ostenelile cele vremelnice.” Vezi despre aceasta şi zicerea: „de aceea mi se 
păstrează cununa dreptăţii” (2 Timotei 4:8) şi subînsemnarea ei. Vezi de asemenea şi tîlcuirea 
capitolului 1, stih 18, al aceleiaşi scrisori către Timotei şi subînsemnarea de acolo. (n. aut.) 

5 Figură de stil rezultînd dintr-o comparaţie subînțeleasă. (n. m.) 

24 Proorocul Isaia a proorocit învederat roadele prea-dulci şi purtătoare de viață pe care le 
iau — şi în viaţa aceasta, şi în cea viitoare — cei ce slujesc lui Dumnezeu, şi lucrează fapta bună 

jiţi acum, este viaţa veşnică. Vedem că nu a zis: „plata pe care o dă Dumnezeu 
pentru slujba voastră”, ci „darul”. Pentru că nu aţi luat — zice — viaţa cea veş- 
nică drept plată sau răsplătire a ostenelilor voastre, ci aţi luat-o ca dar şi dărui- 
re a lui Dumnezeu, însă în Hristos lisus, căci Hristos a lucrat vouă aceasta, 
prin iconomia întrupării Sale.2%5 


CAPITOLUL VII 


1 Oare nu ştiţi, fraţilor, (căci celor ce cunosc Legea grăiesc) că Legea 
stăpîneşte pe om cîtă vreme e în viaţă? | 

2 Căci femeia măritată e legată de Lege cu bărbatul cel viu; iar de va 
muri bărbatul, s-a slobozit de legea bărbatului. 

3 Deci, viu fiind bărbatul, prea-curvă va fi de se va face femeia altui 
bărbat. lar de va muri bărbatul, slobodă e de Lege, ca să nu fie 
prea-curvă luînd alt bărbat. 


Lăsînd învățătura morală, Apostolul trece acum la cuvîntul dogmatic, adi- 
că la învăţătura despre dogme, şi arată că cei ce s-au făcut Creştini nu mai sînt 
datori a fi sub Lege. Căci — zice — „Legea, pe care şi voi o ştiţi, îl stăpîneşte pe 
om cîtă vreme este viu”, fiindcă Legea nu mai dă porunci morților. Deci — de 
vreme ce voi aţi murit după Lege, ca unii ce credeţi în Hrisos, iar prin botez 
ați murit după toate — Legea nu vă stăpîneşte. La început, Apostolul a arătat 
aceasta în chip ascuns iar în următoarele cuvinte va spune acelaşi lucru prin 
pilda femeii care, după moartea bărbatului ei, are stăpînire a se însoți cu alt 


şi păzesc poruncile Lui; de asemenea, şi pe cele prea-amare şi aducătoare de moarte pe care le 
iau cei ce slujesc păcatului şi diavolului; la fel, bucuria şi îndrăzneala acelora, şi întristarea şi 
ruşinea acestora, zicînd aşa: „Acestea zice Domnul: Iată, cei ce-Mi slujesc Mie vor mînca, iar 
voi veţi flămînzi; iată, cei ce-Mi slujesc Mie vor bea, iar voi veţi înseta; iată, cei ce -Mi slujesc 
Mie se vor veseli, iar voi vă veţi ruşina; iată, cei ce-Mi slujesc Mie se vor bucura întru 
veselie, iar voi veţi striga pentru durerea inimii voastre şi veţi suspina din zdrobirea duhului 
vostru, că va rămîne numele vostru spre îmbelşugarea aleşilor Mei, iar pe voi vă va pierde 
Domnul. Iar celor ce-Mi vor sluji Mie li se va chema nume nou, care se va blagoslovi pe 
pămînt, că vor binecuvînta pe Dumnezeul cel adevărat (/saia 65:13). (n. aut.) 

a Şi că păcatul este moartea, iar Dumnezeu singura viață adevărată, mărturiseşte dumne- 
zeiescul Grigorie al Nyssei, zicînd: „Păcatul este înstrăinare de Dumnezeu, Care este adevă- 
rata şi singura viaţă” (Cuvîntul al doilea împotriva lui Evnomie). Mărturiseşte şi Teologul cel 
de un nume cu acesta [Grigorie, n. m.], zicînd: „Una este viaţa: a privi către Viaţă; una este 
moartea: păcatul, căci este pieirea sufletului. Iar celelalte cu care se fălesc oarecari sînt visuri 
batjocoritoare şi basme amăgitoare de suflet” (Cuvânt deasupra mormiîntului tatălui). (n. aut.) 

bărbat. Aşadar — zice — voi vă asemănaţi cu o femeie căreia i-a murit bărbatul. 
Apoi, ar fi trebuit să zică: Drept urmare, fraților, pe voi nu vă mai stăpîneşte 
Legea, fiindcă a murit. (După Coresi, „Legea” este bărbatul, iar „femeia”, 
sufletul; fiii şi nepoţii sînt lucrurile trupeşti şi proaste. lar cînd „bărbatul” 
acesta moare, sufletul îşi ia alt bărbat: pe Hristos, şi zămisleşte ca fii faptele 
duhovniceşti şi desăvîrşite, n. aut.) Dar nu a zis aşa, ca să nu-i lovească pe lu- 
dei, ci zice că „femeia” moare — adică înşişi Creştinii, care au rînduiala femeii 
celei moarte: 


4 De aceea, fraţii mei, şi voi ați murit Legii, prin trupul lui Hristos, ca să 
vă faceţi ai altuia, ai Celui ce S-a sculat din morți, ca să oc viile rod 
lui Dumnezeu. 


Dacă aţi murit — zice — nu mai sînteţi sub Lege. În acest chip, le arată că au 
luat îndoită slobozenie: căci — dacă femeia, cînd îi moare bărbatul, adică Le- 
gea, nu mai e sub stăpînirea acesteia, ci e slobodă — cu mult mai vîrtos e slo- 
bodă de jugul şi robirea Legii cînd moare ea însăşi.20% Vezi — o cititorule! — în- 
țelepciunea marelui Pavel, care arată că însăşi Legea voieşte ca să se despartă 
de ea cei ce se supuneau ei. 

Apoi zice: Tot aşa şi voi, frații mei Creştini, v-aţi slobozit de Lege, prin 
trupul lui Hristos, al Celui ce S-a răstignit şi a murit pentru voi. Fiindcă trupul 
lui Hristos pentru aceasta s-a omorît, ca şi voi să muriți Legii şi să vă supuneți 
altuia: Celui ce a murit pentru voi, Care apoi S-a sculat din morţi şi este viu. 
Căci Legea, după ce a murit, nu mai viază; iar Hristos, deşi a murit, S-a sculat 
din morţi şi viază iarăşi. Ca urmare, nu mai aveţi stăpînire a vă despărți de 
viul Hristos. Şi ce cîştig avem să dobîndim noi, Creştinii, de la Dînsul? Aces- 
ta: „să aducem rod lui Dumnezeu”, anume ca, din însoţirea şi unirea duhovni- 
cească cu Hristos, să naştem lui Dumnezeu, ca prunci, lucrări şi fapte bune 
desăvîrşite, vrednice de împărăţia cerurilor. 


5 Căci, pe cînd eram în trup, patimile păcatelor, care erau prin Lege, se 
lucrau în mădularele noastre, ca să aducă roadă morții. 


După ce a dovedit că Legea nu ne-a ajutat cu nimic să scăpăm de patimile 
trupeşti, ci numai ni le-a arătat, acum Apostolul zice că, pe cînd eram în viaţa 


*% jar marele Vasilie, punînd înainte zicerea aceasta a Apostolului, în urmă încheie zicînd: 
„lar dacă dreptatea cea după Lege se păzeşte de unii dintre cei ce, în botez, s-au mărturisit lui 
Dumnezeu că nu vor mai vieţui pentru sine, ci pentru Cel ce a murit şi a înviat pentru dînşii, 
aceia îşi adaugă judecata de prea-curvie” (Cuvînt despre botez. Cum se botează cineva întru 
evanghelie). (n. aut.) 

cea trupească”” și în faptele cele rele, pătimirile păcatelor, care ni se arătau şi 


erau cunoscute de noi prin mijlocirea Legii, se lucrau de către suflet „întru 
mădularele noastre”. Nu a zis că mădularele săvîrşeau răutatea, ca să nu dea 
pricină vreunor eretici să defaime trupul că este rău, ci a zis că răutatea se lu- 
cra în mădularele noastre de către suflet. Fiindcă sufletul este ca un lăutar, iar 
mădularele trupului sînt ca o lăută şi alte organe?%8. Deci, cînd lăutarul cîntă 
rău, negreşit şi lăuta şi celelalte sună rău. 

Şi mai zice că, pe cînd ne aflam sub Lege, fiindcă nu puteam scăpa de pa- 
timi, dădeam ca rod al morţii faptele şi lucrările cele rele. 


6 Dar acum ne-am slobozit de Lege, murind aceluia întru care eram 
ținuți, ca să slujim întru înnoirea duhului, iar nu întru vechitura 
slovei. 


Apostolul nu le-a zis că Legea i-a stricat, ca să nu lovească în ludei, ci 
spune că noi, Creştinii, ne-am slobozit de Lege, adică ne-am dezlegat de 
dînsa, pentru că am murit acelui lucru care ne ţinea şi ne stăpînea, şi anume 
păcatul. Căci eram ţinuţi de păcat ca de o legătură; am murit însă şi ne-am fă- 
cut morți păcatului, „ca să slujim — cui? lui Dumnezeu -— cu înnoirea duhului, 
iar nu cu vechitura slovei”, adică cu vechitura Legii scrise. Căci, în vechime, 
fapta bună era anevoie de săvîrşit, din pricină că Adam — împreună cu trupul 
cel muritor, căpătat ca urmare a călcării poruncii — dobîndise şi alte multe 
metehne ale firii, ce împiedicau fapta bună. Iar acum, firea noastră s-a întărit, 
cu darul lui Hristos şi cu Sfîntul Botez, prin Sfîntul Duh, Care ne-a înnoit şi 
ne-a slobozit de vechitura şi neputinţa Legii scrise. De aceea, fecioria şi desă- 
vîrşita faptă bună era lucru rar în Legea cea veche, iar întru darul cel nou al 
evangheliei şi în Biserica lui Hristos se află mii de monahi care petrec întru 
feciorie (bărbaţi şi femei). De asemenea, în Biserica lui Hristos, se află mulți 
care defaimă însăşi moartea. 


7 Ce vom zice aşadar? Au doară Legea este păcat? Să nu fie! Dar nu am 
cunoscut păcatul decît numai prin Lege. Căci nu am fi cunoscut nici 
pofta, de nu ar fi zis Legea: „Să nu pofteşti”” (Ieşirea 20:17). 


Dumnezeiescul Apostol a zis multe ce par că necinstesc şi clevetesc Legea, 
precum era aceea: „Păcatul nu vă va mai stăpîni pe voi, căci nu sînteți sub Lege, 


% Jar zicerea: „cînd eram în trup” e tîlcuită de către Teodorit aşa: „cînd eram în viețuirea du- 
pă Lege”. „Căci — zice — Apostolul a numit «trup» poruncile trupeşti ale Legii, care hotărau de- 
spre mîncări, şi băuturi şi despre celelalte ca acestea ce se lucrează în viaţa trupească.” (n. aut.) 

A organ = instrument muzical, de unde avem orga (n. m.) 

ci sub dar” (Romani 5:14); şi: „Legea a intrat ca să înmulțească greşeala” (Ro- 
mani 5:21); şi, cu puţin mai înainte: „(...) pătimirile păcatelor cele prin Lege” 
(Romani 7:5); şi iarăşi: „(...) vechitura slovei Legii” (Romani 7:6). Fiindcă toate 
acestea — zic — păreau că necinstesc Legea, Apostolul înlătură acum bănuiala 
aceasta. În chip sfătuitor, el închipuie o stare împotrivă, întrebînd: Deci ce să 
zicem despre Lege? Că e păcat? Apoi, dezleagă această stare împotrivă: mai 
întîi, în chip îngăduitor, zicînd să nu fie să fi fost păcat Legea (precum 
obişnuieşte a zice acest cuvînt despre multe lucruri); iar al doilea, face silogism 
şi zice că Legea nu este păcat, ci arată păcatul: Căci eu — zice — nu aş fi ştiut că 
pofta este păcat, dacă nu ar fi zis Legea: „Să nu pofteşti!” (Jeşirea 20: 17 

Dar cineva ar zice: Atunci, pentru ce s-a făcut potopul? Pentru ce s-au ars 
cetăţile Sodomei şi Gomorei, dacă, mai înainte de a veni Legea, pofta nu era 
cunoscută de oameni ca păcat? La aceasta, răspundem că pofta se cunoştea ca 
păcat, nu însă cu atîta amărunțime ca la urmă, cînd a căpătat şi mărturia Legii. 
Căci, mai înainte, păcatul era cunoscut ca păcat prin legea cea firească, şi abia 
apoi s-a cunoscut şi prin Legea scrisă, care este pricinuitoare de mai mare pe- 
deapsă. Dar pedeapsa nu a fost pricinuită de învățătura Legii, ci de țrîndăvirea 
acelora care nu au luat aminte să păzească Legea, lucru arătat de Pavel cu ur- 
mătoarele cuvinte: 


8 Dar păcatul, luînd pricină prin poruncă, a lucrat întru mine toată 
pofta. Căci, fără a fi Legea, păcatul era mort. 


Pavel nu zice că Legea a pricinuit poftele, ci arată că păcatul — care, după 
dumnezeiescul Hrisostom, este ori voia de sine [libertatea alegerii, voinţa, 


n. m.] cea trîndavă şi stricată, ori diavolul (căci pe acesta I-a înțeles oareci- 


ne?! ca „păcat”), ori iubirea de îndulciri şi pornirea spre rău — că păcatul aşa- 


9 lar Iosif (în cartea a 12-a a Arheologiei, capitolul 13) şi alţi Iudei tîlcuiesc că zicerea: 
„Să nu pofiteşti!” însemnează lucrarea cea din afară a poftei şi se străduiesc să arate că fapta 
cea din lăuntru nu este oprită de Lege. Dar Domnul judecă drept păcat şi pofta cea din lăuntru, 
căci zice: „Tot omul ce caută la femeie spre a o pofti, iată, a prea-curvit cu ea în inima sa” 
(Matei 5:23). Şi pofta aceasta se face prin învoirea stăpînirii de sine [a voinţei omului, n. m.]; 
fiindcă este şi altă poftă, conducătoare a stăpînirii de sine, despre care Apostolul a zis: „Iar 
acum nu mai lucrez eu aceasta, ci păcatul care locuieşte în mine” (Romani 7:17). lar dumne- 
zeiescul Metodie zice: „De aceea, «nu cunoşteam pofta, dacă nu ar fi zis Legea: Nu vei pof- 
ti!» Căci — auzind: «Iar din pomul cunoaşterii binelui şi răului nu veţi mînca, fiindcă în ziua 
în care veţi mînca dintr-însul cu moarte veți muri» — atunci am poftit, şi am zămislit şi am 
născut pofta. Căci nu din cele pe care le are şi le stăpîneşte pofteşte cineva, ci din cele ce îi 
sînt oprite, pe care nu le are.” (n. aut.) 

210 Care este dumnezeiescul Epifanie, la Eresul 64, şi alții (la Coresi). (n. aut.) 

dar a folosit învățătura Legii împotriva scopului ei, către rău. Să luăm ca pildă 
un doctor care ar opri pe cel bolnav de aprindere să bea apă rece fără de 
vreme, măcar că, oprindu-l de a-şi sătura pofta aceasta atît de vătămătoare, i-o 
sporeşte şi mai mult. Dar pentru asta el nu ar fi osîndit, fiindcă însuşirea 
doctorului este a opri apa rece, iar însuşirea bolnavului este a nu bea apă rece. 
În chip asemănător învăţa şi Legea şi-i oprea pe oameni de la pofta cea rea. 
Dar voinţa cea rea şi iubitoare de păcate a oamenilor a sporit mai mult pofta şi 
a făcut nu numai un păcat, ci toate păcatele, cu mai multă întindere săvîrşind 
răul; căci, cînd cineva este oprit de la lucrul pe care-l pofteşte, atunci mai mult 
turbează şi se aprinde. Atunci dar s-a arătat păcatul, cînd a fost călcată Legea, 
căci, „fără de lege, păcatul este mort”, adică nu e socotit păcat. lar cînd este 
lege şi porunceşte ceea ce trebuie a face ori a nu face cineva, atunci păcatul 
viază, adică se întăreşte şi se socoteşte păcat, pentru că cei ce calcă legea pă- 
cătuiesc cu socotinţă. 


9 Cîndva, eu viețuiam fără de lege; dar, după ce a venit porunca, 
păcatul a înviat, iar eu am murit. 


Mai înainte de Moisi — zice — eu trăiam fără de Lege (căci prin Moisi s-a 
dat Legea?! : ), şi de aceea nu mă osîndeam greu. (În persoana sa, Pavel ia toată 
firea oamenilor şi de aceea vorbeşte în acest fel. Iar Chiril al Alexandriei tîlcu- 
ieşte zicerea aceasta aşa: „Zicînd: «Cîndva, eu viețţuiam fără de lege», dumne- 
zeiescul Pavel ne-a arătat slobozenia părinților, punînd zicerea: «eu» în locul 
rădăcinii neamurilor şi subînțelegînd pe părinți” (cartea 1 din tîlcuire).) Iar cînd 
a venit — zice — porunca şi Legea, atunci păcatul s-a arătat ca păcat. Fiindcă cei 


2! [...] Iar Sfîntul Metodie zice aşa: „Dîndu-se porunca, prin poruncă a avut diavolul apu- 


cătură de a lucra întru mine pofta, pornindu-mă şi chemîndu-mă cu meşteşug să cad în pofta 
celor oprite. Căci, în lipsa Legii, în lipsa poruncii, păcatul era mort, adică era nelucrător, iar 
eu viețuiam cu neprihănire, neavînd vrere şi rînduire după care trebuia să viețuiesc şi din care, 
alunecînd, să greşesc.” 

Iar înțeleptul Kesarie, fratele lui Grigorie Teologul, zice că a luat cuvînt de la oarecari 
bătrîni că Adam şi Eva au petrecut în rai patruzeci de zile şi că Dumnezeu nu le-a dat porunca 
de a nu mînca din pom îndată ce au fost zidiți, ci după trecere de zile, lucru care se arată — 
zice — din cuvintele acestea ale lui Pavel, care spune: „Cîndva, eu trăiam fără lege” din partea 
lui Adam. Căci Pavel, cel mai din urmă dintre ucenicii Legii, nu se afla mai înainte de Lege 
atunci şi nici nu era fără de Lege. Deci, tîlcuind ca pentru Adam, potrivit zice: „Spunînd 
acestea şi descoperind înțelegerea, vorbeşte pentru Adam, căci, prin «lege», numeşte porunca 
dată aceluia. Şi zice: Venind porunca, păcatul a înviat, iar eu am murit cu căderea, aşteptînd 
viața cea fericită. Căci Adam nu a primit porunca îndată ce a fost făcut, ci după oarecare vre- 
me” (la foaia 254 a lui Anastasie Sinaitul). (n. aut.) 

mai înainte de Lege, măcar că păcătuiau, nu cunoşteau că păcătuiesc, încât și 
aceasta a fost bunătatea Legii, că i-a făcut pe oameni să ştie că păcătuiesc. 

lar zicerea: „am murit”, o vei înțelege în două feluri: în loc de: „am păcă- 
tuit” şi în loc de: „m-am făcut vinovat de mai mare inuncă, căci greşeam întru 
cunoştinţă”, lucru care nu este învinuire a Legii, ci a celui ce nu ia aminte la 
sine. Precum, de pildă, unul era bolnav, dar nici nu ştia că e bolnav. Apoi, a 
venit doctorul şi l-a învăţat că e bolnav şi că trebuie să se ferească de cutare 
mîncare, fiindcă aceea îi sporeşte boala. Iar bolnavul TU l-a ascultat pe doctor, 

ci, dimpotrivă, a mîncat ceea ce îi era oprit şi a murit.? 


10 Şi porunca, dată spre viaţă, mi s-a aflat a fi spre moarte. 
11 Căci păcatul, luînd pricină prin poruncă, m-a amăgit şi m-a omorît 
prin ea. 


Pavel nu a zis: „porunca mi s-a făcut moarte”, ci: „„mi s-a aflat”, vrînd să 
arate cu aceasta necuviinţa cea rea şi ciudată, pentru că scopul poruncii era de 
a aduce pe om la viaţă. lar dacă din aceasta a urmat moartea, vina nu este a 
poruncii, fiindcă păcatul — adică pornirea şi plecarea omului spre rău şi voinţa 
lui cea iubitoare de îndulciri şi stricată, sau, mai ales şi mai cu temei a zice, 
îndulcirea — m-a amăgit şi m-a omorît prin mijlocirea poruncii. Căci, dacă po- 
runca nu ar fi arătat care este păcatul, eu nu aş fi fost socotit că fac păcat şi, 
prin urmare, nu aş fi fost vrednic de pedeapsă şi de muncă. (Căci zicerea: 
„m-a omorît” vorbeşte de păcat şi de muncă, la fel ca şi zicerea: „am murit”, de 
mai sus — precum am zis înainte.) Deci încheierea întregii înțelegeri apostoleşti 
este în acest fel: Mai înainte de a se da Legea, păcatul nu se socotea; iar după ce 
s-a dat Legea, prin călcarea ei, păcatul a înviat şi s-a arătat ca păcat. Adică 
păcatul şi cunoştinţa păcatului s-a adeverit prin porunca ce se călca, el nesoco- 
tindu-se mai înainte, pentru că nu era Legea, care îl face arătat. Deci Legea în- 
săşi, de sine, nu a fost pricină a păcatului, dar nu avea putere a-l izbăvi pe om 
de păcat, încît, pentru neputinţa ei, am avut trebuință de darul lui Hristos. 


2 Prin „poruncă”, şi Teodorit o înțelege aici pe cea dată lui Adam, d a nu mînca din po- 
mul oprit. Căci Dumnezeu i-a dat poruncă să nu mănînce, dar diavolul, prin mijlocirea şarpe- 
lui, s-a apropiat de Eva, şi ea, amăgindu-se de frumuseţea rodului, a fost biruită de îndulcire şi 
a călcat porunca. Iar Adam, împărtăşindu-se din mîncare împreună cu dînsa, a primit hotărîrea 
morţii. Într-un glas cu Teodorit zice şi Sfîntul Metodie, tîlcuind din Sfîntul Epifanie, în Pa- 
narion, Eresul 43 asupra lui Orighen: „«(...) dar, după ce a venit porunca, păcatul a înviat, iar 
eu am murit. Şi porunca, dată spre viaţă, mi s-a aflat a fi spre moarte.» Adică: După ce Dum- 
nezeu a pus Legea şi a osebit ce trebuie a face şi ce nu, diavolul a lucrat întru mine pofta. Căci 
porunca dată mie de Dumnezeu era spre viaţă şi spre nestricăciune, ca, supunîndu-mă eu ei şi 
viețuind după aceasta, să am viață nevătămată şi fericită în veac şi pururea înflorind către ne- 
murire şi bucurie. Dar, călcînd-o eu, porunca s-a întors întru moarte şi osîndă.” (n. aut.) 

12 Aşadar, Legea e sfîntă, şi porunca e sfîntă, şi dreaptă şi bună? 

lată — propovăduind arătat că „Legea e sfîntă, şi porunca sfîntă, şi dreaptă 
şi bună” — Apostolul a astupat prea-învederat gurile marchioniţilor, ale mani- 
heilor, ale simonienilor şi ale tuturor celorlalți eretici care defaimă Legea cea 
Veche, zicînd că este rea. Şi Legea este sfîntă fiindcă cuprinde dogmele de- 
spre credință şi poruncile despre lucrări, care sînt sfinte, şi drepte şi bune.21* 
(Legea se osebeşte de poruncă, fiindcă Legea e mai cuprinzătoare şi mai ob- 
ştească, iar porunca mai în parte.) Căci amîndouă sînt puneri de lege ale bunu- 
lui şi dreptului Dumnezeu, deşi ereticii mai înainte zişi hulesc, spunînd că Le- 
gea cea Veche este a „Dumnezeului celui rău””"5, 


13 Deci, oare ce era bun mi s-a făcut mie moarte? Să nu fie! Ci păcatul, 
ca să se arate păcat, mi-a lucrat mie moarte prin ceea ce era bun, 


Nu Legea — zice — mi s-a făcut moarte, ci păcatul m-a omorit, ca să se 
arate cît de mare rău este. Şi aşa, cu toate că se vindeca prin Lege, păcatul s-a 
făcut însă un şi mai mare rău. Iar prin „păcat”, iubitule, vei înţelege — precum 
am zis şi mai sus — şi voinţa iubitoare de îndulciri, şi pornirea către păcat, şi 
pe diavoli, şi pe însăşi lucrarea păcatului, care trage pe om spre îndulcire pe 
ascuns.2% Mulțumită fie dar Mîntuitorului Hristos, Care ne-a slobozit de un 
rău ca acesta, adică de păcat. 


213 Teodorit tilcuieşte zicerea aceasta aşa: „Pentru ce dar a numit dumnezeiescul Apostol 
porunca «sfîntă, dreaptă şi bună»? «Sfîntă», ca pe una ce învăţa ceea ce se cuvenea; «dreap- 
tă», ca pe una ce aducea cu dreptate hotărîrea asupra călcătorilor; iar «bună», ca pe una ce gă- 
tea viață celor ce o păzeau.” De aceea, acelaşi Teodorit zice că oamenii, care din fire au des- 
luşirea şi dreapta judecată a binelui şi a răului, se cuvenea a vieţui după sfînta poruncă şi după 
Legea lui Dumnezeu din două pricini: o dată pentru ca să cunoască ei firea lor cea cuvîntătoa- 
re şi desluşitoare [rațională, n. m.], şi al doilea pentru ca să se teamă de Dumnezeu, Cel ce a 
pus Legea. (n. aut.) 

214 Jar Teodorit înțelege că „Legea ” e cea a lui Moisi, iar „porunca”, aceea dată lui Adam. 
(n. aut.) 

15 Într-adevăr, aşa învață gnoza, tîlcuind Sfînta Scriptură a Vechiului Testament în cel 
mai nebunesc chip cu putință. (n. m.) 

215 Despre aceasta, marele Vasilie zice așa: „Îndulcirea este undița diavolului, trăgînd spre 
pieire. Îndulcirea este maică a păcatului, iar păcatul este bold al morţii. Îndulcirea e doica vi- 
ermilor celor veşnici, care mîngîie o vreme pe cel ce o dobîndeşte, iar la urmă face adăpările 
mai amare decît veninul” (tom 1, cuvîntul 13). Şi iarăşi zice: „Îndulcirea este amăgirea cea 
mare a răului, din pricina căreia sîntem lesne căzători spre păcat, şi de către care, ca de o un- 
diță, tot sufletul se trage spre moarte. Iar cel ce nu se lasă amăgit de dînsa, prin înfrînare a is- 
prăvit toată scăparea de păcate” (din hotărîrile cele pe larg 17). 

pentru ca păcatul, prin poruncă, să se facă?!” peste măsură de păcătos. 


A 


Zicerea: „ca să se facă” însemnează: „ca să se arate cît de mare pieire este 
păcatul”, precum şi aceea: „facă-Se dar adevărat Dumnezeu”, se înţelege în 
loc de: „arată-Se”. Însă păcatul s-a arătat astfel „prin poruncă”, căci el a folo- 
sit spre moarte porunca cea făcătoare de viață. Tot aşa, despre o boală care, 
prin doctoriile doctorului, se arată mai rea decît înainte, se va zice că îşi arată 
răutatea „prin meşteşugul” doctoresc. 


14 Căci ştim că Legea este duhovnicească; dar eu sînt trupesc, vîndut 
sub păcat. 


>» 


Fiindcă mai sus a zis că „păcatul s-a arătat prin poruncă”, pentru ca să nu 
socoteşti tu, cititorule, că Legea s-a făcut pricină păcatului, Apostolul răs- 
punde acum spre ajutorul Legii şi aduce o hotărîre obştească şi o socoteală 
peste tot cuprinzătoare, zicînd: „Noi ştim că Legea este duhovnicească.” Toţi 


Şi fratele lui Vasilie, dumnezeiescul Grigorie al Nyssei, zice că „firea răului este ameste- 
cată, întru adînc avînd ascunsă undița, iar la față arătînd amăgirea momelii ca pe ceva bun, 
asemeni răutăţii otrăvilor amestecate cu miere, care îndulceşte gustul, părînd a fi bună, dar 
strică pe cel ce o gustă, şi astfel se face răul cel mai de pe urmă. Aşa, de pildă, buna întrebu- 
ințare a materiei pare a fi bună iubitorilor de argint, dar iubirea de argint este rădăcina tuturor 
relelor. Căci cine s-ar mai fi lăsat tîrît cu nada aceasta către patimă, alunecînd întru puturosul 
noroi al nestîmpărării, dacă nu ar fi socotit că dulceaţa e un lucru bun şi ales?” (în tomul 1 de- 
spre alcătuirea omului, capitolul 20). Şi iarăşi acesta: „Cu adevărat, îndulcirea, punîndu-se ca 
o nadă, este mai cumplită decît toată răutatea, căci cu înlesnire trage sufletele mai proaste 
[mai neştiutoare, n. m.] către undița pieirii” (în tomul 1 al Vieţii lui Moisi). Acelaşi zice şi în 
alt loc: „Mai ales întru această parte greşeşte viața noastră: întru a nu putea înțelege cu amă- 
runtul care e binele cel firesc şi care cel părut astfel prin amăgire. Căci, dacă răutatea ar sta 
goală înaintea vieții şi nu ar fi acoperită cu vreo nălucire de bine, omenirea nu ar năvăli la 
dînsa de voie” (cuvîntul 5 la fericiri). Pentru aceasta, şi Clement Stromateul a zis: „Îndulcirea 
este mitropolie a relelor.” Iar în ce chip poate goni cineva de la sine îndulcirea trupului, ne în- 
vaţă marele Vasilie, zicînd: „Poftele cele rele au făcut ca sufletul tău să sară spre porniri 
neastîmpărate. Şi deci — dacă vei lua aminte la sine-ţi şi îţi vei aminti că dulcele acesta de 
acum îţi va ajunge amar la sfîrşit, şi că îndulcirea ce se face acum în trupul nostru va naşte 
viermele cel vărsător de otravă, muncindu-ne în gheena fără sfîrşit, şi că aprinderea trupului 
se va face maică focului cel veşnic — atunci îndulcirile se vor duce şi se vor izgoni îndată, şi 
sufletul nostru va dobîndi în lăuntru o minunată alinare şi linişte” (cuvînt la zicerea: „Ia amin- 
te de sine-ţi!”). Vezi şi subînsemnarea la zicerea: „„(...) către meşteşugurile diavolului” (Efe- 
seni 6:11). (n. aut.) 

27 Jar Teodorit zice că aici lipseşte zicerea: „arătat” (poate însă înadins). Iar zicerea fără 
de lipsă este aceasta: Ca, prin poruncă, să se facă arătat că păcatul este păcătos cu covirşire — 
în loc de: „rău”. Dar alcătuirea e îndreptățită şi aşa cum e scrisă. (n. aut.) 

— zice — mărturisesc arătat că Legea, departe de a fi pricină a păcatului, laudă 
şi învaţă fapta bună, şi mustră păcatul, luptînd împotriva lui. Căci aceasta în- 
semnează zicerea: „duhovnicească”.218 Deci de unde a urmat păcatul, dacă Le- 
gea este o aşa minunată învățătoare de fapte bune? Din lenevirea şi neputința 
ucenicilor Legii! „Pentru că — zice — eu sînt trupesc”, prin „eu” înțelegîndu-se 
toată firea omenească — atît cea dinainte de Lege, cât şi cea din vremea Legii — 
fiindcă a primit în sine-şi toată mulțimea patimilor ce au intrat într-însa prin 
simțiri din afară, de la lucrurile cele simțite. Pentru că noi, oamenii, din pri- 
cina căderii lui Adam, nu numai că ne-am făcut muritori, dar am primit în fi- 
rea noastră toate patimile, vînzîndu-ne sub păcat şi făcîndu-ne robi păcatului 
într-atât, încît nu ne mai puteam scula, lucru de care zicea şi Dumnezeu, prin 
Isaia: „Cărui datornic v-am vîndut pe voi? lată, păcatelor voastre v-aţi vîn- 
dut!” (Isaia 50:10). 


15 Fiindcă nu ştiu ce fac; 


Pavel nu zice aici că oamenii păcătuiesc întru desăvîrşita necunoştință, 
căci, de ar fi aşa, ei nu ar mai fi munciți. Dar ce zice? Mi se întunecă mintea, 
mă fur şi nu ştiu cum mă răpeşte păcatul, şi îl fac! De aceea, zicerea: „nu ştiu” 
nu arată neştiința binelui ce se cuvine a-l face cineva, ci arată întîmplarea, 
vrăjmăşia, amăgirea şi răpirea păcatului.?1? lar Apostolul nu zice acestea ca 


?1% Coresi zice că Legea se cheamă „duhovnicească” pentru că îndreaptă pe oameni către 
duhul darului acesta nou. Iar Teodorit zice că e aşa „fiindcă s-a scris cu dumnezeiescul Duh.” 
Iar dumnezeiescul Maxim tîlcuieşte numirea „duhovnicească” aşa: „Darul Noului Testament 
s-a ascuns tăinuit în slova Testamentului Vechi. De aceea zice Apostolul că «Legea este du- 
hovnicească»: căci, cu slova, ea s-a învechit şi a îmbătrînit, rămînînd nelucrătoare, iar cu du- 
hul totdeauna întinereşte şi lucrează, fiindcă darul este desăvîrşit neînvechit” (capitolul 89 al 
sutei întîi din cele teologice). De aceea au şi zis oarecari învățători că Testamentul Vechi se 
cuprinde în cel nou şi, de asemenea, cel nou întru cel vechi, ca un cerc în lăuntrul unui alt cerc 
şi ca o roată în lăuntrul altei roți. Zice însă şi Grigorie al Nyssei: „Aşa şi toată Legea, ca pe un 
trup cu părți groase luînd-o, Apostolul o subțiază prin teorie [vedere cu mintea, n. m.], fă- 
cînd-o, din trupească, duhovnicească”, zicînd: «Noi ştim că Legea este duhovnicească»” (cu- 
vîntul 7 la Cîntarea cîntărilor). (n. aut.) 

219 Pentru aceasta a zis şi Sfîntul Dionisie Areopagitul: „Cu aceste cuvinte, Apostolul 
cheamă pe cei ce păcătuiesc întru cunoştinţă la neuitata cunoştinţă a binelui; pe cei slăbiţi în- 
tru a-l face; pe cei ce-l ştiu, dar nu-l fac, pe cei ce au auzit, dar au slăbit în credinţă şi întru lu- 
crarea binelui. Fiindcă răul — precum de multe ori am zis — este boală, şi neputinţă şi lipsă ori 
de cunoştinţă, ori de cunoştinţă neuitată, ori de credință, ori lipsă de lucrare a binelui” (De- 
spre numirile dumnezeieşti, capitolul 4). Şi Teodorit zice că cel biruit de îndulcirea păcatului, 
îmbătîndu-se pe deasupra şi de patima mîniei, nu are arătată cunoştinţa păcatului. Iar după 
încetarea patimii, capătă simțirea răului. (n. aut.) 

din partea oamenilor ce sînt în urma venirii lui Hristos, ci a acelora ce erau 
mai înainte de venirea Lui, măcar că i-a pus pe ei sub obrazul său. 


căci nu săvârşesc ceea ce voiesc, 


Adică, mai înainte de venirea lui Hristos, oamenii nu făceau ceea ce voiau. 
Dar, cu cuvintele acestea, Pavel nu aduce nevoie şi silă oamenilor, care sînt 
stăpîni de sine-şi [liberi de a alege, n. m.]. Dar ce înţelege? Că oamenii de 
atunci făceau răul — pe care nu îl lăudau, nu îl primeau şi nu îl iubeau — 
fiindcă erau amăgiţi de îndulcire. De aceea zice mai departe: 


ci fac ceea ce urăsc. 


Vezi aici limpede că Apostolul nu aduce silă, nici nevoie? Pentru că atunci 
ar fi zis: Fac ceea ce sînt silit! Dar nu a zis aşa, ci: „Fac ceea ce urăsc.” De 
aceea, zicerea: „nu fac ce voiesc”, o vei înțelege precum s-a tălmăcit, anume 
că nu însemnează sila şi nevoia, ci neputința — precum zice şi Teodorit. Dar 
cum se fac relele? Prin răpirea, prin neputința pe care au luat-o oamenii de la 
călcarea de poruncă a lui Adam. lar Legea nu putea vindeca această neputinţă 
ori boală, cu toate că sfătuia pe oameni către cele bune pe care trebuiau a le 
face; ci numai Hristos, după ce a venit, a vindecat-o. Şi acesta este tot scopul 
Apostolului întru toate cîte a zis şi va mai zice: să arate că firea omenească, 
fiindcă suferea patimi de nevindecat, nu a putut fi vindecată de nimeni altul 
afară de Hristos. | 


16 lar dacă fac ceea ce nu vreau, recunosc că Legea este bună şi o laud. 


Că Legea e bună — zice — este arătat din cele pe care şi eu, om cuvîntător 
(raţional, n. m.], le ştiu şi le desluşesc în chip firesc că sînt bune şi că se cuvine 
să le fac, fiindcă nu am judecata şi socotinţa stricate cu desăvîrşire, chiar dacă 
fac răul şi păcatul. Căci însăşi ura (zice Teodorit) pe care o am asupra păcatului, 
de la Lege am luat-o. De aceea, laud Legea şi mărturisesc că este bună. 


17 Dar acum nu eu fac acestea, ci păcatul ce locuieşte în mine.22 


*% 'Tilcuind acestea, înțeleptul Teodorit dă o frumoasă pildă, zicînd că, după călcarea 
poruncii lui Adam, trupul nostru cel muritor a primit aceste două patimi: pofta şi mînia, care 
sînt ca doi cai ce trag căruţa sufletului, iar mintea e ca un hăţuitor ce ţine frîiele amînduror 
cailor şi stă asupra lor. Şi, cînd se întîmplă ca pofta să prisosească şi să se plece spre faptele 
de ruşine ale trupului, atunci mintea ridică asupra ei mînia şi îi astîmpără întărîtarea, potrivind 

18 Fiindcă ştiu că nu locuieşte întru mine, adică în trupul meu, binele. 


Apostolul nu spune că trupul lucrează răul, ci păcatul, adică tirania păca- 
tului, care ne răpeşte şi ne amăgeşte. De aceea, de ce bîrfesc cei ce învinuiesc 
trupul că este rău şi-l despart pe el de zidirea cea bună a lui Dumnezeu, nu- 
mindu-l „zidire a celui rău”? Ei răspund că Pavel zice aşa: „binele nu locuieş- 
te în mine, adică în trupul meu”, dar ascultați ce zice Apostolul: Omul este 
alcătuit din două părţi: din suflet şi din trup. Dintre acestea două, sufletul are 
puterea şi stăpînirea în trup, iar trupul este rob şi supus sufletului. Deci, „nu 
locuieşte în trup binele” e în loc de: Binele nu se află întru stăpînirea trupului, 
ci a sufletului. Apoi, ceea ce sufletul alege şi voieşte, aceea face şi trupul. Pre- 
cum, de pildă, dacă cineva zice că dulcea cîntare nu se află în lăuta cu care se 
cîntă, ci întru lăutarul ce cîntă, acela nu învinuieşte lăuta că e rea, ci arată co- 
vîrşirea ce o are meşterul lăutar peste instrumentul său.77 


perechea dobitoacelor. Tot aşa, atunci cînd mînia prisoseşte şi se pleacă spre porniri ucigaşe şi 
fapte necuviincioase, mintea porunceşte poftei să-i potolească întărîtarea. Şi astfel se domo- 
lesc şi se mişcă cu măsură şi cu bună rînduială cele două împotrivnice. 

Aşadar, cînd este deşteaptă şi ia aminte, mintea cîrmuieşte aceste două patimi ale trupului 
precum s-a arătat. Iar cînd se întîmplă a se lenevi şi a lăsa hăţurile celor două dobitoace, 
atunci face ca patimile cele necuvîntătoare [neraţionale, n. m.] să zburde şi să o tragă în pră- 
păstiile şi în rîpele păcatului. Deci aceasta arată aici Apostolul cînd zice: „Nu eu fac răul, ci 
păcatul care locuieşte în mine”, „păcat” numind robirea minţii şi supunerea ei către patimile 
cele dobitoceşti. Se potriveşte la aceasta ceea ce zice Avva Macarie: „Precum aleargă carele 
în privelişte şi, apucînd mai înainte, opresc, şi țin şi împiedică pe cel din urmă a spori şi a 
ajunge la semn — tot aşa aleargă în om şi cugetările sufletului şi ale păcatelor. De se întîmplă a 
întrece cugetul păcatului, el opreşte şi împiedică sufletul să se apropie de Dumnezeu şi să do- 
bîndească biruința asupra păcatului. Iar acolo unde Domnul este hățuitor şi ocîrmuieşte su- 
fletul, totdeauna Acesta biruieşte, strunind şi povăţuind înțelepțeşte căruţa sufletului către cu- 
getarea cea cerească şi dumnezeiască” (Cuvîntul întîi, capitolul 9), precum şi Heruvimii pe 
care i-a văzut Jezechil apucau unde voia a-i povățui Dumnezeu, Cel ce şedea peste ei. (n. aut.) 

iat Înțeleptul Fotie învaţă că „Pavel nu zice despre sine aceasta: «Nu locuieşte întru mine, 
adică în trupul meu, binele», ci vorbeşte din partea întregii firi omeneşti. Iar binele nu locu- 
ieşte în trup atunci cînd ne robim păcatului şi purtăm în sufletul nostru închipuirea şi pomeni- 
rea răului statornică şi nelipsită. Pentru că cel ce se face rob răului cu îndelungă deprindere şi 
obişnuire, deşi voieşte a se întoarce iarăşi la bine, cu greu îşi mai întoarce voia. De aceea şi 
zice unul ca acela: Nu mai fac eu răul — adică: Nu ştiu cum fapta rea este a mea, căci cum ar fi 
ea lucrul meu, cîtă vreme eu sînt strîmtorat de dînsa? Ci este lucru al păcatului, care s-a sta- 
tornicit în mine. Pentru aceasta şi plîng, căutînd slobozenie, și strig: «Ticălos om sînt eu, cine 
mă va izbăvi din trupul acesta al morţii? (Romani 7:24)»” (Amfilohia, întrebarea 87). 

Iar Sfîntul Metodie tîlcuieşte aşa: „«(...) ştiu că nu locuieşte în mine, adică în trupul meu, 
binele» voiaşte aiti 2 arăta ză păcatul — care a intrat în n0i, prin postă, de la călcarea poruncii 
strămoşeşti — întăreşte pururea în trupul nostru cugetele cele iubitoare de îndulciri, ca pe nişte 
mlădiţe şi ramuri noi.” (n. aut.) 

Căci a voi se află în mine, dar a lucra binele nu aflu; 

19 căci nu fac binele pe care îl voiesc, ci răul, pe care nu-l voiesc, pe 
acela îl săvîrşesc. 

20 lar dacă fac ceea ce nu voiesc, nu mai lucrez eu aceasta, ci păcatul 
care locuieşte în mine. 


Zicînd că nu află cum să lucreze binele, Pavel arată vrăjmăşia şi bîntuirea 
păcatului. Și, drept urmare, sloboade de toată învinuirea fiinţa sufletului şi fi- 
ința trupului şi dă totul pe seama voinţei rele care face păcatul. Anume, 
zicînd: „ceea ce nu voiesc”, cu aceasta sloboade de învinuiri fiinţa sufletului. 
Şi, iarăşi, zicînd: „nu eu fac răul”, cu aceasta dezvinovăţeşte fiinţa trupului. 
Dar atunci cine face răul? Păcatul, adică voinţa cea rea şi iubitoare de păcat — 
după tîlcuirea lui Hrisostom, cum am zis mai înainte. Iar această voinţă rea nu 
este făptură şi zidire a lui Dumnezeu, ci pornire şi zămislire a noastră. Lucru 
şi făptură a lui Dumnezeu este socotinţa şi voia cea simplă a sufletului nostru, 
dar socotința cea rea este lucru al nostru şi al voii noastre celei înrăutățite. Și 
am zis mai sus că păcatul este tiranie care răpeşte şi trage mintea la rău prin 
îndulcire. 


21 Aflu dar Legea mie, celui ce voiesc a face binele, căci răul se află la 
mine. 


Cuvîntul acesta este umbrit, nefiind întreg, şi trebuie a se zice aşa: „Aflu 
dar Legea ajutîndu-mi mie, celui ce voiesc a face binele dar nu-l fac, fiindcă 
răul se află la mine.” Adică: Aflu că Legea îmi ajută mie, care urăsc răul şi 
vreau să fac binele. Nu-l fac însă! Pentru ce? Pentru că răul se află la mine. lar 
înţelegerea cuvîntului Apostolului este astfel: Cunoştinţa — zice — şi desluşirea 
binelui am luat-o de la început, din însăşi firea mea, fiind plămădită la un loc 
cu ființa mea. Totodată, şi Legea mă ajută să-mi întăresc această cunoştinţă şi 
desluşire, fiindcă şi ea laudă binele pe care eu îl cunosc din fire. Şi vreau să 
fac binele, dar sînt răpit, şi răul se află lîngă mine, adică lucrarea răului nu se 
ridică de la mine. Întîi, pentru că am trup muritor şi pătimaş, şi al doilea din 
pricina lenevirii şi neputinței sufletului meu. 

Însă Fericitul loan Hrisostom, după ce a tîlcuit zicerea de mai sus ca şi cum 
nu ar fi întreagă — precum am spus şi noi — arată că aceasta se poate înțelege şi 
într-alt chip, adică: Aflu dar că Legea îmi ajută mie, celui ce voiesc să fac bi- 
nele, iar nu altcuiva. Fiindcă numai aceluia ce vrea să facă binele Legea îi este 
lege, adică ajutătoare, căci ea voieşte acelaşi bine ca şi omul cuvîntător [raţio- 
nal, n. m.]. lar aceasta e arătată şi din cuvintele următoare ale Apostolului: 

22 Cînd mă învoiesc cu Legea lui Dumnezeu după omul cel lăuntric 

23 văd însă altă lege întru mădularele mele, luptîndu-se împotriva legii 
minţii mele şi făcîndu-mă rob legii păcatului ce este întru . 
mădularele mele. 


Zice: Cunoşteam binele şi mai înainte de Lege, prin conştiinţa ce o avem 
în chip firesc. Aflîndu-l însă scris şi în Lege, laud Legea şi mă unesc cu dînsa 
după omul cel lăuntric, adică după minte.**? Văd însă şi altă lege, adică păca- 
tul — pe care l-a numit „lege” fiindcă el înduplecă pe oamenii pe care-i amă- 
geşte şi-i face să se teamă a-l lăsa, ca şi cum ar fi vreo lege de necălcat — care 
se ridică la luptă împotriva legii minţii mele, adică a conştiinţei. (Vezi însă — o 
cititorule! — că, pe cel numit mai sus „om lăuntric”, Apostolul îl numeşte 
acum „minte” învederat.) Aşadar — zice — păcatul acesta luptă împotriva mea 
şi mă biruie, ori — mai bine a zice — mă robeşte. Și, ca urmare, împreună cu 
mine biruie şi legea cea firească, şi pe cea scrisă. Dar în ce chip mă robeşte 
legea păcatului? Cu puterea şi tirania (şi cu obişnuința şi deprinderea) păca- 
tului. Vedem că nu a zis: „cu pornirea trupului”, ori: „cu firea”, ci: cu „legea” 
păcatului ce stăpîneşte mădularele. Iar aceasta nu este învinuire a firii trupu- 
lui, tot aşa cum, dacă un tîlhar ar stăpîni palatul împărătesc şi ar şedea în- 
tr-însul, aceasta nu ar fi: vina palatului. Aşa şi aici, dacă păcatul locuieşte în 
mădularele noastre, trupul şi mădularele noastre nu sînt rele din această pri- 
cină, fiindcă ele au fost stăpînite tiranic de către păcat. lar unii?2% vorbesc aici 
de patru legi: prima, legea lui Dumnezeu, care ne învaţă cele ce se cuvin; a 


2 Jar Coresi zice că — după Fotie — omul lăuntric este conştiinţa, iar omul din afară este 
simţirea şi pofta, adică simţirea cea pătimaşă. Iar după alţii, omul lăuntric este sufletul, care, 
fiind zidit de Dumnezeu, nu se supune de la sine poftei; iar „omul din afară” este însuşi trupul 
cel supus pofitei şi celorlalte păcate. (n. aut.) 

2% Mai ales dumnezeiescul loan Damaschin, care, în cartea sa teologică (Cartea a patra, 
capitolul 99), zice despre aceste patru legi aşa: „Legea minţii mele, adică conştiinţa, e ajutată 
de legea lui Dumnezeu, şi pe aceasta o voiesc. Iar legea păcatului — adică lucrarea diavolului, 
prin legea ce este în mădularele noastre, asupra poftei trupeşti, şi a pornirii, şi a mişcării şi a 
părţii celei necuvîntătoare [neraţionale, n. m.] a sufletului — se ridică la luptă împotriva minții 
mele, adică împotriva conştiinţei, şi sînt robit. Şi, deşi doresc şi iubesc legea lui Dumnezeu, şi 
nu voiesc păcatul, legea păcatului mă amăgeşte şi mă supune a sluji lui, prin mîngiierea în- 
dulcirii, prin pofta trupului şi prin partea necuvîntătoare a sufletului, precum am zis.” Şi re- 
petă cîte a zis Apostolul mai sus. | 

Iar dumnezeiescul Metodie zice că Apostolul arată aici trei legi: una, bună după înființarea 
întru noi, pe care a numit-o arătat „lege a minţii”; a doua, aceea din lucrarea celui rău, care stă 
împotrivă şi trage de multe ori sufletul către închipuirile cele pătimaşe, despre care a zis că 
luptă asupra legii minţii; şi a treia, aceea care, din poftă, se împietreşte în trup după păcat, nu- 
mită lege a păcatului, ce locuieşte în mădularele noastre. (n. aut.) 

doua, legea care luptă asupra noastră, venind la noi după lucrarea diavolului, 
prin lovirea cugetelor; a treia, legea minţii, adică cea firească a conştiinţei; şi a 
patra, legea aflată în mădularele noastre, adică voia cea iubitoare de păcat şi 
plecarea către rău şi către îndulcire, care s-a sălăşluit întru noi prin obişnuința 
cea rea şi prin deprindere. (Vezi şi tîlcuirea stihului 17 al epistolei către Ga- 
lateni, capitolul 5.) 


_24 Ticălos om sînt eu! Cine mă va izbăvi din trupul acesta al morţii? 


Legea firească nu a fost de ajuns ca să ne slobozească din păcat; la fel, 
Legea scrisă n-a putut face nici ea aceasta, şi pe amîndouă le-a biruit tirania 
păcatului. Unde ne este aşadar nădejdea mântuirii? „Cine — zice — mă va iz- 
băvi din trupul acesta al morţii?” — adică de acest trup supus morţii şi păcatu- 
lui. Căci, de vreme ce trupul oamenilor s-a făcut primitor de patimi, din pricina 
călcării poruncii, el este lesne biruit de păcat.22% Dar — ar zice cineva — dacă trupul 
e lesne biruit de păcat, pentru ce au fost osîndiți la munci oamenii dinainte de 
Hristos? Răspundem: Pentru că li s-a poruncit a face fapte atît de lesnicioase, 
încît şi în vremea cînd stăpînea păcatul le puteau săvîrşi, dar nu au voit. 


25 Multumesc lui Dumnezeu, prin lisus Hristos, Domnul nostru! 


De vreme ce a rămas nedumerit din toate părţile şi n-a găsit pe nimeni al- 
tul care să-l mîntuiască, Apostolul a trebuit să-L afle pe lisus Hristos. De 
aceea şi mulţumeşte lui Dumnezeu-Tatăl „prin Iisus Hristos, Domnul nostru”, 
adică prin Hristos ce este pricinuitor de mulțumire. Şi zice aşa: Numai Acesta 
a isprăvit ceea ce Legea nu a putut isprăvi, căci El m-a slobozit de slăbiciunea 
trupului, căruia i-a dat putere pentru a nu mai fi tiranizat şi biruit de păcat. Şi 
— precum, prin neascultarea şi călcarea poruncii vechiului Adam, trupul oa- 
menilor s-a făcut muritor şi a rămas lesne biruit de păcat — tot aşa, prin ascul- 
tarea noului Adam — adică a lui lisus Hristos, Cel ce S-a răstignit şi a înviat — 


* Pentru aceasta, Avva Macarie zice aşa: „De aceea așadar sufletul, cîtă vreme este întru 
întunericul păcatului, se mai numeşte şi «trup al întunericului răutății şi vicleniei»; căci acolo 
viază, în veacul cel rău şi viclean al întunericului, şi acolo s-a prins. Precum şi Pavel, vorbind 
de «trupul păcatului» şi de «trupul morţii», zice: «(...) ca să se strice trupul păcatului» (Ro- 
mani 7:6). Şi: «Cine mă va izbăvi din trupul acesta al morţii?» Iar sufletul ce a crezut lui 
Dumnezeu s-a izbăvit de păcat, şi s-a omorît din viaţa întunericului, şi a luat ca viaţă lumina 
Sfîntului Duh şi încă de aici petrece acolo, stăpînindu-se de lumina dumnezeirii. Căci sufletul 
nu este nici de firea dumnezeirii, nici din firea întunericului răutăţii, ci este o făptură gîndită, 
frumoasă, mare şi minunată, şi asemănare bună şi chip al lui Dumnezeu. Căci prin călcarea 
poruncii a intrat într-însul răutatea patimilor întunericului” (cuvîntul 1, capitolul 7). (n. aut.) 


121 


acelaşi trup al oamenilor a luat arvunele nestricăciunii, şi stă şi luptă vitejeşte 
împotriva păcatului.225 


CAPITOLUL VIII 


1 Aşadar eu însumi, cu mintea mea, slujesc legii lui Dumnezeu, iar cu 
trupul legii păcatului. De aceea, nici o osîndă nu este asupra celor ce 
sînt întru Hristos lisus, care nu umblă după trup, ci după Duh. 


Acest „slujesc” pe care-l zice aici Apostolul se înțelege în loc de: „slujeam 
mai înainte”, fiindcă aduce aminte de starea de mai înainte a firii omeneşti. 
Căci, voind să spună că acum nu mai este asupra Creştinilor vreo astfel de 
osîndă şi arătînd nepovestitul dar al lui Hristos, ne aduce aminte de starea în 
care eram mai înainte. Şi zice că înţelegeam binele, dar eram biruiţi de trup, şi 
că, din pricina lui, eram supuşi legii păcatului. Dar acum — zice — nici o astfel 
de osîndă ori robie nu mai este asupra celor ce vor viețui întru Hristos Iisus, 
adică asupra celor ce s-au învrednicit a primi Sfîntul Botez. 

Şi, de vreme ce mulți păcătuiesc şi după Sfîntul Botez, a adăugat că nu au a 
se teme de o astfel de osîndă cei ce nu umblă şi nu viețuiesc după trup, adică 
trupeşte şi în păcate, arătînd cu aceasta că singura pricină pentru care noi, Creş- 
tinii, păcătuim după botez este lenevirea noastră. Fiindcă acum le este lesne 
Creştinilor, celor botezați, a nu vieţui după trup, ceea ce mai înainte de venirea 
lui Hristos era prea cu anevoie. Se cuvine aşadar nu numai a ne feri să viețuim 
după trup, ci şi a vieţui după Duh, fiindcă ferirea de răutate singură nu ne încu- 
nunează, dacă nu e însoțită şi de cîştigarea faptelor duhovniceşti şi de împărtă- 
şirea faptei bune. Căci zice: „Abate-te de la rău şi fă binele!” (Psalm 36:27). 


2 Căci legea Duhului vieţii, în Hristos lisus, m-a slobozit de legea 
păcatului şi a morții, 


Prin „legea Duhului”, Apostolul Îl numeşte aici pe Sfîntul Duh, la fel cum, 
prin „legea păcatului”, numeşte păcatul. Şi spune că legea Duhului e lege a 


25 Marele Vasilie zice că, precum s-a învrednicit Isaia de darul dumnezeiesc pentru că mai 
întîi s-a mărturisit pe sine-şi ticălos şi necurat, tot aşa s-a întîmplat aici şi cu Pavel: „Către Isaia a 
fost trimis un Serafim, fiindcă l-a auzit tînguindu-şi ticăloşiile sale şi mărturisindu-şi păcatul său 
întru cugetări. Căci a zis: «O ticălosul de mine! Sînt om cu buze necurate şi locuiesc în mijlocul 
unui norod ce are buze necurate!» (Isaia 6:5). Acestea le zice şi Pavel: «Ticălos om sînt eu! Cine 
mă va izbăvi din trupul acesta al morții?» Apoi, bucurîndu-se şi el de dumnezeiescul dar, adaugă: 
«Mulţumesc lui Dumnezeu, prin lisus Hristos!” (la tîlcuirea capitolului 6 al lui Isaia). (n. aut.) 

vieţii, spre osebire de legea păcatului, care a pricinuit moartea.225 Fiindcă da- 
rul lui Dumnezeu a omorît păcatul şi moartea, înlesnindu-ne nouă nevoinţa 
asupra păcatului şi a morţii în războiul nevăzut cu păcatul. Iar viclenele limbi 
ale ereticilor, adică ale maniheilor şi ale marchioniţilor, au cutezat a zice că 
„legea păcatului” e Legea dată prin Moisi, pe care dumnezeiescul Apostol nu 
a numit-o aşa nicăieri, ci „sfintă” şi „duhovnicească”. Dar se împotrivesc 
obraznicii şi zic: Dacă Legea lui Moisi este duhovnicească, prin ce se osebeşte 
de legea Duhului şi a darului? Răspundem la aceasta că mult se osebeşte, căci 
Legea mozaică s-a dat de către Sfîntul Duh, dar ea nu da Duhul Sfînt, pe cîtă 
vreme legea darului dă pe Însuşi Sfîntul Duh. 


3 pentru că ceea ce era cu neputinţă Legii — fiind slabă, prin trup — a 
săvârşit Dumnezeu, trimifindu-L pe al Său Fiu întru asemănarea 
trupului păcatului şi pentru păcat, şi a osîndit păcatul în trup, 


Fiindcă mai sus L-a pomenit pe Duhul Sfînt, Apostolul pomeneşte acum şi 
pe Tatăl, şi pe Fiul, arătînd şi învăţînd despre Sfînta Treime. 

Şi cuvintele lui par a fi împotriva Legii, dar nu sînt, căci Apostolul nu vor- 
beşte de „răul Legii”, întru care ea ar fi făcut rău, ci de „neputința Legii”, întru 
care era neputincioasă. Dar cum de era neputincioasă? „Prin trup”, adică din 
pricina cugetării trupeşti. Aici se arată înţelesul tuturor cuvintelor zise de Pavel 
mai sus. Şi zice: Dat fiind că Legea — precum am arătat — învăţa cu adevărat 
care este binele şi care răul, dar nu putea birui cugetarea prea-trupească a 
oamenilor, Dumnezeu Tatăl a trimis pe Fiul Său cu asemănare de trup păcătos, 
adică avînd trup asemenea după ființă cu trupul nostru cel păcătos, dar fără de 
păcat. Căci, de vreme ce a pomenit de păcat, Pavel a adăugat şi asemănarea”, 


*% Jar Sfîntul Metodie numeşte „lege a Duhului vieţii” Sfinta Evanghelie, tîlcuire care este 
asemenea cu aceea a Sfinţitului Teofilact. (n. aut.) 

21 De aceea zice şi Sfîntul Chiril Alexandrinul, în cartea a 15-a împotriva lui Iulian: „Tru- 
pul lui Hristos nu a fost trup al păcatului, ci «asemănare de trup al păcatului», căci EI a luat 
asupră-Şi patimile firii [foamea, setea, durerea şi cele asemănătoare, n. m.], spre a ne încre- 
dinţa că înomenirea Sa e adevărată, iar nu după închipuire. Iar patimile cele rele ale trupului 
[lăcomia pîntecelui, beţia, îndulcirea către plăceri, n. m.], care mîrşăvesc curăţia vieții noas- 
tre, le-a lepădat, fiind nevrednice de neîntinarea dumnezeirii (la Icumenie). Iar întreaga înţele- 
gere a zicerii apostoleşti este aceasta, că ceea ce nu a putut să facă Legea, adică să osîndească 
păcatul, a făcut Dumnezeu, trimiţînd pe Fiul Său, Care a osîndit păcatul.” 

Şi marele Vasilie, în scrisoarea trimisă celor din Sozopoli, zice aceleaşi lucruri ca mai sus: 
„De aceea s-a zis că înomenirea Domnului a fost «întru asemănarea trupului păcatului», fiind- 
că trupul Lui a primit patimile firii, dar patimile răutăţii, care întinează curăţia vieţii noastre, 
le-a lepădat, fiind nevrednice de prea-curata dumnezeire.” Căci nu a zis: „întru asemănarea 
trupului” (precum li se părea celor cărora le scrie Sfîntul Vasilie epistola, ce ziceau că 

pentru că Fiul lui Dumnezeu nu a luat alt trup, ci, însuşi acest trup luîndu-l, l-a 
sfințit şi l-a încununat, cu acest trup a osîndit păcatul şi a arătat că trupul nu este 
păcătos din fire. (Ceea ce a făcut Hristos este ca şi cînd cineva, văzînd că în 
uliţă e bătută o femeie, ar zice că e fiul femeii aceleia ce se necinsteşte, el fiind 
de fapt fiu al împăratului, şi în acest fel ar slobozi-o de la cei ce o bat.) 

Iar acel „şi pentru păcat” se poate înţelege, mai simplu, în loc de: „Tatăl a 
trimis pe Fiul pentru păcat”, adică: „pentru ca să biruiască păcatul”, dacă vom 
despărţi înainte de „şi pentru păcat”. lar marele loan Hrisostom, împreunînd 
zicerea: „şi pentru păcat” cu zicerea: „a osîndit păcatul în trup”, spune că 
Hristos mai întîi-a mustrat păcatul pentru nedreptatea pe care i-o făcea Lui, iar 
apoi l-a osîndit. Fiindcă, atîta vreme cît îi omora pe oamenii cei păcătoşi, pă- 
catul le.da moartea cu dreaptă judecată; dar — de vreme ce a aflat trupul Dom- 
nului fără păcat, şi totuşi l-a omorît cu nedreptate — păcatul a fost osîndit de 
Hristos ca unul ce L-a nedreptăţit şi a păcătuit. Așadar, Dumnezeu L-a trimis 
pe Fiul Său şi pentru ca să vădească păcatul de nedreptate şi de greşeală şi să-l 
osîndească, astfel încît diavolul să nu poată zice că Hristos l-a biruit ca un pu- 
ternic, cu puterea Sa, iar nu ca un drept, cu dreptate.228 Aproape aceleaşi lu- 
cruri le zice şi Teodorit. 


Domnul a venit pe pămînt purtînd trup ceresc), ci a zis: „întru asemănarea trupului păcatului”. 
Aşadar, a luat trup ca al nostru, cu patimile lui fireşti, dar păcat nu a făcut. Ci, precum moar- 
tea, ce e în trup, care a intrat întru noi prin Adam, a fost omorîtă de către dumnezeire, tot aşa 
şi păcatul a fost topit de către dreptatea lui Hristos Iisus, pentru ca noi, la înviere, să dobîndim 
trup neosîndit morţii şi nevinovat de păcat. 

Şi iarăşi zice Chiril Alexandrinul, în alt loc: „A purtat trupul cel din pămînt, cel care bolea 
întru sine din pricina «legii păcatului» — după glasul lui Pavel. Căci, cît încăpea în firea tru- 
pului pare să Se fi pus şi sub jugul păcatului, dar a fost neispitit, căci «a osîndit păcatul în 
trup», pentru ca dreptatea legii să se împlinească în noi, cei care «nu vom umbla după trup, ci 
după Duhw»” (cartea a doua din Glafire). Iar în cuvîntul al 19-lea la Paşti, zice cu nedumerire: 
„Şi ce este această «neputinţă a Legii»? Socotesc că cineva ar zice că, deşi dumnezeiasca 
Lege cheamă spre înfrînare, trupul grăieşte pururea împotrivă, întărîtînd spre poftele cele 
prea-spurcate. Iar Dumnezeul a toate — trimițîindu-L pe al Său Fiu nu gol şi fără de trup (...), 
dar viețuind ca şi în afara trupului — «a osîndit păcatul în trup», căci păcatul s-a omorit — pre- 
cum am zis — pentru ca şi nouă să ni se pară că sîntem afară de trup, fiind sfinţiţi şi prea-îm- 
bogăţiți cu dumnezeiescul Său Duh. (n. aut.) 

2% Şi înțeleptul Nicolae Cavasila, în tîlcuirea celui dintîi din antifoanele Sfintei Liturghii, 
zice că „Mîntuitorul, lepădînd păcatul şi omorîndu-l pe diavol, nu a făcut aceasta cu covîrşirea 
tăriei şi cu puterea biruinței, ci «cu judecată şi cu dreptate» — după ceea ce s-a zis: «Dreptatea 
Şi judecata sînt temelia scaunului Tău» (Psalm 88:14) — precum şi noi, în divanuri [tribunale, 
n. m.), le vorbim potrivnicilor cu hotărîrea judecăților. De aceea zice: «Acum este judecata 
lumii acesteia, acum stăpînitorul lumii acesteia a fost scos afară»” (Joan 12:31). Ştiind aces- 
tea, Fericitul Dionisie Areopagitul zice: „Nemărginita iubire de oameni a dumnezeieştii bună- 
tăți a stricat stăpînirea pe care o avea asupra noastră apostata mulțime (a diavolilor), dar nu 

4 pentru ca îndreptarea Legii să se împlinească întru noi, care nu 
umblăm după trup, ci după Duh. 


Ca să nu zică cineva: Şi ce m-a folosit pe mine Hristos dacă a biruit păca- 
tul cu trupul ce Şi-a luat? — Pavel spune aşa: Mai ales aceasta te-a folosit, 
fiindcă „îndreptarea Legii” — adică scopul ei, care era de a îndrepta pe om — 
s-a împlinit întru noi şi a luat sfîrşit. Pentru că ceea ce voia Legea, însă nu 
putea, aceea a făcut-o pentru noi Hristos. Şi EI a dus lupta şi nevoinţa singur, 
iar noi am dobîndit biruinţa şi slava. De aceea nici nu vom mai păcătui, dacă 


după putere, ca una ce covîrşea, ci, după Scriptura predată nouă în chip tainic, «cu judecată şi 
cu dreptate»” (în capitolul 3 din Jerarhia bisericească). 

Şi nu pot să trec sub tăcere aici acele frumoase cugetări aduse de oarecari dascăli ca să 
arate dreptatea folosită de Iisus Hristos pentru învierea Sa şi pentru mîntuirea noastră. Lege a 
dreptăţii — zic ei — este a-şi lua cineva înapoi trupul de care a fost lipsit cu nedreptate. Deci — 
de vreme ce Domnul nostru Iisus Hristos, prin moartea pe cruce, a fost lipsit de viaţa Sa cu 
nedreptate de către tiranul diavol (căci, nefăcînd păcat, nu era vinovat morţii, care se sloboade 
spre pedeapsa păcatului) — apoi cu toată dreptatea Şi-a luat înapoi viața, şi astfel S-a sculat pe 
Sine-Şi din moarte. 

Tot aşa, lege a dreptății este a se socoti nedreptatea după vrednicia celui nedreptăţit. lar 
Hristos, Dumnezeu fiind, avea vrednicie mai presus de toate făpturile şi de nemărginită cinste. 
De aceea, şi nedreptatea ce 1 s-a făcut — atît nedreptatea morţii, cît şi cea mai dinainte de 
moarte şi de prea-necinstitele Patimi — a fost cea mai de pe urmă, mai presus de toate nedrep- 
tățile, nemărginită. Deci Hristos, ca unul ce a fost nedreptăţit cu nemărginire, după toate legile 
dreptății S-a sculat din morţi nu doar pe Sine, ci ne-a ridicat şi ne-a făcut vii şi pe noi, făptu- 
rile Sale, slobozindu-ne de diavol, de moarte şi de păcat. Iar pe diavol, pe moarte şi pe păcat, 
ca pe nişte făcători de nedreptate şi nedrepți luptători împotriva unei astfel de persoane de ne- 
mărginită cinstire, i-a osîndit şi i-a pierdut după toată legea dreptăţii. 

Despre aceasta, şi dumnezeiescul Grigorie al Nyssei, în Marele cuvînt catehetic, capitolul 
22, zice aşa: „De aceea, Dumnezeu, ca singur bun, a luat îndurări de milostivire pentru cel că- 
zut şi, ca înţelept, nu i-a fost necunoscut chipul chemării înapoi. Fiindcă judecata dreptului 
este lucru al înțelepciunii, căci nu ar putea numi cineva neînțelepciune dreptatea cea adevă- 
rată. Deci, ce a fost drept întru aceasta? Faptul că Dumnezeu nu a întrebuințat vreun mijloc ti- 
ranic asupra aceluia ce ne stăpînea, nu ne-a smuls cu covîrşirea puterii de la cel ce ne ţinea, ca 
să nu lase vreun prilej de îndreptăţire celui ce ne robise prin îndulcire. Căci cei ce îşi vînd 
slobozenia pentru bani sînt robi ai celor ce i-au cumpărat, singuri făcîndu-se vînzători ai 
loruşi. Iar dacă cineva, purtînd grijă pentru ei, ar întrebuința silă asupra celui ce i-a cumpărat, 
ar fi socotit nedrept, fiindcă a vrut să dobîndească legea tiranic. La fel şi cu noi: de vreme ce 
ne-am vîndut de bună voie diavolului, a trebuit ca Acela ce, pentru bunătatea Lui, ne-a tras ia- 
răşi la slobozenie să nu o facă în chip tiranic, ci să afle un chip drept pentru întoarcerea noas- 
tră.” lar la sfârşit, zice că „a voi să ne mîntuiască este mărturie a bunătăţii lui Dumnezeu, iar a 
lua locul celui ţinut, pentru a-l izbăvi, este lucru arătător de dreptate” (tomul 3). Vezi şi măr- 
turia lui Teodorit, în subînsemnarea zicerii: „Dreptatea lui Dumnezeu întru aceasta se desco- 
peră (...)” (Romani 1:17). (n. aut.) 

vom înceta să umblăm „după trup”, adică dacă vom înceta să cugetăm tru- 
peşte. Şi — mai bine a zice — nu e destul atît, să nu cugetăm trupeşte, ci, pe 
lîngă aceasta, trebuie să avem şi cugetare duhovnicească — cum s-a zis mai 
înainte. De aceea a adăugat Pavel zicerea: „după Duh”, căci zice Psalmistul: 
„Fereşte-te de rău”, însă nu ajunge numai aceasta, ci „fă şi binele!” (Psalm 
36:27). Căci, de vreme ce am auzit că Hristos ne-a dăruit biruinţa, să nu ne le- 
nevim, ci să ne sîrguim a păzi darul Sfîntului Botez; pentru că mai lesnicioasă 
ne este acum biruința asupra păcatului decît era înainte de botez. 


5 Căci cei ce sînt după trup cugetă cele ale trupului, iar cei ce sînt după 
Duh, cele ale Duhului. 


Cei ce s-au dat pe sine-şi covirşitoarei robii a trupului totdeauna cugetă cele 
ale trupului, fără a socoti vreun lucru dumnezeiesc şi ceresc. lar cei ce, dimpo- 
trivă, s-au supus Duhului cu totul le înţeleg şi le fac duhovniceşte pe toate.22 


6 Căci cugetarea trupului este moarte, iar cugetarea Duhului este viaţă 
şi pace; 


Prin „cugetarea trupului”, Apostolul înțelege mintea cea groasă a oameni- 
lor, numind-o aşa de la partea mai înjosită a omului, adică de la trup. Fiindcă 
trupul, de sine, nu are cugetare, ci mintea cea groasă şi materialnică e cu- 
getarea lui, ca şi cum ar zice cineva: Cugetarea trupului este mintea ce cugetă 
trupeşte. La fel, „cugetare a Duhului” numeşte gîndul şi mintea ce cugetă cele 
ale Duhului şi naşte viaţa, spre osebire de moartea pe care o naşte mintea cea 
trupească. De asemenea, mintea ce cugetă cele ale Duhului naşte şi pace, spre 
osebire de vrajba şi războiul despre care zice mai jos: 


7 pentru că cugetul trupului este vrăjmaş lui Dumnezeu, căci nu se 
supune legii lui Dumnezeu, fiindcă nici nu poate. 


Gîndul şi mintea cea duhovnicească — zice — naşte pacea, iar cugetul tru- 
pesc naşte vrajbă către Dumnezeu.2* Adică o astfel de minte ridică miinile 


* De aceea a zis purtătorul de Dumnezeu Ignatie: „Cei trupeşti nu pot să facă cele 
duhovniceşti, nici cei duhovniceşti cele trupeşti” (în capitolul către Efeseni). Şi marele Vasilie 
zice: „Omul trupesc — neavîndu-şi mintea iscusită către teorie [vedere cu mintea, n. m.], iar 
mai ales avînd cugetul îngropat în trup ca într-un noroi — este neputincios a se uita în sus la 
duhovniceasca lumină a adevărului.” (n. aut.) 

*0 Pentru aceasta zice şi Iacov, fratele Domnului: „Prea-curvarilor şi prea-curvelor, nu 
ştiţi că dragostea lumii este vrajbă către Dumnezeu? Deci cine va voi să fie prieten al lumii se 
face vrăjmaş al lui Dumnezeu.” (Iacov 4:4) (n. aut.) 

asupra lui Dumnezeu şi-L vrăjmăşeşte? Nu, ci se zice că are vrajbă către 
Dumnezeu fiindcă nu se supune legii lui Dumnezeu. Şi să nu te tulburi, citito- 
rule, auzind că cugetul trupesc nu se poate supune legii lui Dumnezeu cîtă 
vreme ar rămîne astfel, trupesc. Căci aceasta e cum ai zice că curva nu poate a 
fi întreg-înțeleaptă [curată cu cugetul, feciorelnică, n. m.] cîtă vreme este cur- 
vă. Căci Pavel nu a zis pentru viitor, că „nu va putea”, ci pentru vremea de 
față, deci că nu se poate supune legii lui Dumnezeu cîtă vreme rămîne trupesc. 
Fiindcă, dacă schimbarea ar fi fost cu neputinţă, cum de însuşi Pavel, împre- 
ună cu nenumărați alții, s-a făcut drept şi bun, din viclean şi rău ce era mai 
înainte? Aşa a zis şi Domnul, în Evanghelie: „Nu poate pomul rău şi putred să 
facă roade bune” (Matei 7:18). Dar, dacă se altoieşte cu altul bun, pomul rău 
şi putred îşi preface răutatea şi naşte roade bune. Deci, fraţilor, să nu cugetăm 
trupeşte, ci să cugetăm cele ale Sfîntului Duh, ca să avem pace către Dumne- 
zeu, Cel ce ne-a dat Duhul Său, prin Care noi, Creştinii, putem isprăvi lesne 
toate cele ce înainte le erau greu de săvîrşit ludeilor celor de sub Lege. 


8 Iar cei ce sînt în trup nu pot să placă lui Dumnezeu. 
9 Dar voi nu sînteți în trup, ci în Duh, 


Zice: Cei ce au cugetare trupească nu pot să placă lui Dumnezeu cît sînt 
astfel, trupeşti. Fiindcă aici Pavel nu numeşte „trup” ființa trupului, ci viața 
cea groasă şi trupească, ce face întreg omul trup, precum zice Dumnezeu în 
Scriptura cea Veche: „Nu va locui Duhul Meu în oamenii aceştia, pentru că 
sînt numai trup” (Facerea 6:3). lar Pavel zice aici aşa: „Dar voi nu sînteți în 
trup, ci în Duh”, adică: Voi nu mai slujiți vieţii trupeşti, ci aceleia duhovni- 
ceşti. Şi nu a zis: Dar voi nu sînteţi în păcate — ca să te înveţi tu, Creştine, că 
Hristos nu a stins şi nu a pierdut doar tirania păcatului, ci însuşi trupul l-a fă- 
cut mai uşor şi mai duhovnicesc. Fiindcă — precum fierul, cînd se uneşte cu 
focul, se face foc şi el — aşa şi trupul Creştinilor, cînd a primit pe Sfîntul Duh 
prin Sfîntul Botez, se face duhovnicesc. 


10 dacă Duhul lui Dumnezeu locuieşte întru voi. 


Acest „dacă” nu este stînjenitor, ci adeveritor, în loc de: De vreme ce Du- 
hul lui Dumnezeu locuieşte întru voi, Creştinii cei botezați, voi nu mai sînteţi 
în trap, ci în Duh. 


Iar dacă cineva nu are Duhul lui Hristos, acela nu este al Lui. 


Apostolul nu a zis: Iar dacă nu aveţi Duhul lui Hristos, nu sînteţi ai lui 
Hristos — ca să nu facă cuvîntul însărcinător şi mîhnitor. Ci a zis nehotăritor, 

că orice Creştin care nu are Duhul lui Hristos nu este al lui Hristos. Şi în- 
tr-adevăr nu este al lui Hristos cel ce nu are Duhul lui Hristos, pentru că pece- 
tea şi semnul lui Hristos este Duhul Sfînt. Căci zice Sfîntul Macarie: „Acesta 
este semnul şi pecetea Domnului întipărită în suflete, Duh de lumină negrăită 
fiind” (cuvîntul 30, capitolul 5). 


Iar dacă Hristos?! este întru voi, trupul e mort pentru păcat; iar Duhul, 
viață pentru dreptate. 


Zicînd: „iar dacă Hristos este întru voi”, Apostolul îi îndulceşte iarăşi pe 
Creştinii din Roma. Unii însă2?, prin numele „Hristos”, au înţeles aici pe Du- 
hul Sfînt. Dar dumnezeiescul Hrisostom zice că aceasta nu este aşa, căci Pavel 
voieşte să arate că cel ce are Duhul lui Hristos Îl are pe Însuşi Hristos?%5, pen- 
tru că, unde este o Faţă [Persoană, n. m.] a Sfintei Treimi, acolo sînt şi cele- 
lalte două Feţe, ca unele ce se ţin una de alta şi sînt nedespărțite. 

Şi ce cîştig şi folos ar fi dacă S-ar afla Hristos întru noi? Acesta, de a fi 
trupul nostru mort în privinţa păcatului. Şi, dacă Duhul Sfînt Se află întru noi, 
EI e viață, adică nu viază numai de Sine, ci lucrează în lăuntrul nostru, al păr- 
taşilor Lui, şi ne dăruieşte viață în chip cunoscut şi învederat.2*% Iar această 


%! ar Teodorit a scris aşa: „Iar de locuieşte Hristos întru voi (...)” (n. aut.) 

*2 Adică marele Vasilie, în Cuvint la Sfintul Botez. (n. aut.) 

*%3 Despre aceasta, Sfîntul Chiril Alexandrinul zice: „Al lui Hristos e Duhul, că Dumne- 
zeu-Cuvîntul prin Duhul Se sălăşluieşte întru noi, dacă ne suim către vrednicia înfierii.” Şi 
marele Vasilie zice: „Sfinţindu-ne prin Duhul, primim pe Hristos a locui întru omul nostru cel 
din lăuntru; şi, împreună cu Hristos, pe Tatăl, obştească locuință avînd Ei la cei vrednici.” Iar 
Ioan Damaschinul zice, în capitolul 13 al Dogmaticii sale: „Chip al Tatălui este Fiul; iar al 
Fiului, Duhul, prin Care Hristos, locuind în om, îi dă lui pe cea după chip [dumnezeirea, n. 
m.]” (la Iosif Vrienie, tomul 1, foaia 65). (n. aut.) 

*% Despre aceasta, şi marele Macarie zice că, „precum sufletul înviază trupul, aşa şi sufletul 
e înviat de către Sfîntul Duh, fără de Duh sufletul fiind mort. Căci trupul este pentru suflet aşa 
cum e sufletul față de Duh. Şi, precum trupul fără de suflet este mort, neputînd face nimic, tot 
aşa, fără de Sufletul ceresc, adică fără de dumnezeiescul Duh, sufletul este mort pentru Împără- 
ţie, neputînd face nimic din cele ale lui Dumnezeu fără Duhul Sfînt” (cuvîntul 30, capitolul 3). 

Aproape acelaşi lucru îl zice şi dumnezeiescul Maxim: „Ci darul desăvîrşeşte această ne- 
grăită unire, prin care Dumnezeu încape tot întru cei vrednici, şi toți sfinţii încap cu totul în 
Dumnezeu, cuprinzînd ei înşişi cu totul pe Dumnezeu şi cîştigîndu-L pe Însuşi Dumnezeu ca 
plată a luptei duse de ei pentru a sui către Diînsul. Tot aşa, sufletul cuprinde mădularele tru- 
pului şi se învredniceşte a fi întru dînsele” (din cuvintele teologice). 

Şi iarăşi marele Macarie: „Precum în lumea aceasta viața trupului este sufletul, aşa şi în 
veşnica şi cereasca lume viaţa sufletului este Duhul dumnezeirii” (la fel, capitolul 5). Ceea ce 
înseamnă că darul Duhului Sfînt este sufletul sufletului. Despre aceasta -spune apoi marele 
Macarie acest înfricoşat cuvînt: „Deci, dacă cineva nu a căutat şi nu a luat ca viață a sufletului 

viaţă ne-a fost dăruită „pentru dreptate”, adică pentru că ne-am îndreptat de 
către Dumnezeu, şi pentru că, prin păzirea poruncilor şi prin fapte bune, noi 
păzim curată şi întreagă dreptatea şi îndreptarea pe care am luat-o de la Dum- 
nezeu prin Sfîntul Botez. Iar cînd se păzeşte de către noi îndreptarea aceasta, 
este vădit că nici păcatul nu va fi întru noi. Şi, cînd nu este păcat întru noi, ne- 
greşit că nici moarte nu va fi, şi întregul nostru va fi viață şi în veacul acesta — 
cînd trăim după Dumnezeu, precum am zis, fiindcă aceasta este adevărata via- 
ță: a fi morţi păcatului — şi în veacul viitor, cînd vom trăi viața aceea fără de 
sfîrşit şi veşnică. 


11 lar dacă Duhul lui lisus, al Celui ce S-a sculat din morți, locuieşte 
întru voi, Cel ce a sculat pe Hristos din morţi va face vii şi trupurile 
voastre cele muritoare, pentru Duhul Lui ce locuieşte întru voi. 


Pavel porneşte iarăşi cuvîntul despre înviere, şi zice: Să nu te tulburi, iu- 
bitule, că porţi trup muritor, pentru că întru acest trup muritor ÎI ai sălăşluit pe 
Duhul lui Dumnezeu, Care a înviat pe Hristos din morţi, după firea Sa ome- 
nească. Şi, precum L-a sculat pe Acela, aşa te va scula şi pe tine, sau — mai 
bine a zice — te va învia. Pentru că, într-adevăr, se vor scula din morţi şi aceia 
ce nu au Duhul Sfînt, dar se vor scula spre muncă şi pieire. La fel, se vor scula 
şi cei ce au darul Sfîntului Duh, dar spre viață şi spre mîntuire. De aceea, 
Apostolul nu a zis că Dumnezeu „va scula şi trupul”, ci că „îl va face viu”. 
Pentru ce? Pentru Duhul Lui ce locuieşte întru tine. Şi vezi că nu a zis: „pen- 
tru Duhul Lui ce a locui?”, ci: „pentru Cel ce locuieşte”, arătînd că va locui şi 
va rămîne întru tine pînă la sfîrşit. Căci Dumnezeu nu va suferi a vedea pe 
Duhul întru tine fără a te aduce şi pe tine, cel care-l ai, în cămara de nuntă ce- 
rească şi în Împărăţie. Precum, dimpotrivă, dacă nu-L vei avea pe Sfîntul Duh 
locuind întru tine, cu adevărat vei pieri şi vei fi muncit, deşi te vei scula din 


dumnezeiasca lumină a Duhului, cînd va ieşi din trup nu va intra întru împărăţia cerurilor, ci 
în gheena îşi va avea sfîrşitul, împreună cu diavolul şi cu îngerii lui” (cuvîntul 30, capitolul 
7). Să ne înfricoşăm, fraţilor, şi să ne cutremurăm auzind acestea şi să cerem cu durere ca să 
primim viaţa Sfîntului Duh. Şi însemnăm aici că viaţa şi celelalte daruri pe care le dăruieşte. 
Sfîntul Duh sufletului celui curat nu se despart, ci rămîn nedespărţite de El — după marele 
Vasilie, care zice: „Iar viața pe care o dă Duhul altei persoane nu se desparte de EI. Căci — 
precum focul are ca ființă fierbințeala, pe care o dă şi apei sau altei materii — tot aşa şi Duhul 
are viaţă întru Sine, iar cei ce se împărtăşesc de EI, trăind după dumnezeiasca cuviinţă, cîştigă 
viaţă dumnezeiască şi cerească” (Cuvînt despre Sfintul Duh). 

Bagă de seamă însă că, prin „Duh”, Teodorit a înţeles aici sufletul, care s-a făcut duhovni- 
cesc prin lucrarea dreptăţii, al cărei rod este viaţa. (n. aut.) 

morți. Deci omoară-ți trupul, pentru ca să locuiască într-însul Duhul i ca, 
pentru Duhul, să ţi se dea şi viaţa veşnică. aci 


12 De aceea, fraţilor, nu sîntem datori trupului, ca să viețuim după trup. 


După ce a arătat cît de folositoare este viața duhovnicească, pentru că face 
ca Hristos să locuiască întru noi şi să facă vii aceste trupuri muritoare ale 
noastre, Pavel ne învață acum că noi, Creștinii, nu mai sîntem datori trupului, 
ci Duhului. Şi a zis că „sîntem datori” pentru că bunătăţile lui Dumnezeu ni 
s-au dat în dar, iar mulțumirile pe care le aducem lui Dumnezeu (sau păzirea 
poruncilor) sînt datorie şi ni se cer negreşit. Şi, zicînd că „nu sîntem datori 
trupului”, ca să nu socoteşti că a zis aceasta pentru firea trupului, Apostolul a 
adăugat: „ca să viețuim după trup”, ca şi cum ar fi zis: Nu înlătur purtarea de 
grijă pentru nevoile trupului — căci mult îi sîntem datori lui: a-l hrăni şi a-l în- 
călzi cu îmbrăcămintea trebuincioasă şi acoperămîntul — ci tai sîrguința şi 
purtarea de grijă pentru trup cea păcătoasă, care aduce pe om la cele de prisos. 
Căci „după trup” vieţuieşte acel Creştin care face trupul stăpîn al vieţii sale, şi 
domnitor şi împărat al sufletului său. 


13 Căci, dacă vieţuiţi după trup, aveți să muriți; iar dacă omoriţi piele 
trupului cu Duhul, veți fi vii. 


Apostolul numeşte „moarte” şi munca focului cea nemuritoare ce este în 
gheena, dar, totodată, şi viaţa pe care o trăieşte cineva întru faptele cele rele. Şi 
zice că, dacă vom omort faptele trupului rele prin viaţa cea duhovnicească, vom 


ma Teodorit, tîlcuind zicerea aceasta, spune aşa: „Prin cele zise, Apostolul ne-a învăţat 
a cunoaşte şi firea cea una a Dumnezeirii, căci pe Preasfîntul Duh L-a numit şi «al lui Dum- 
nezeu», şi «al lui Hristos». Nu doar că — după rău-numiții eretici — Duhul Sfînt S-ar fi zidit 
din Dumnezeu prin Fiul, ci pentru că EI este de o ființă cu Tatăl şi cu Fiul, şi purcede din Ta- 
tăl, după învățătura evangheliei. Iar darul Sfîntului Duh se dă, celor vrednici, prin Hristos.” 
Zice şi marele Atanasie: „De aceea S-a făcut trup Cuvîntul lui Dumnezeu, unindu-Se cu 
trupul, pentru ca oamenii, unindu-se cu Duhul, să se facă cu Duh. Hristos este aşadar Dumne- 
„zeu purtător de trup, iar noi, oamenii, purtători de Duh. Căci Fiul — Care este chip al robului şi 
S-a făcut întru asemănare de om luîndu-Şi pîrga din ființa oamenilor, anume din sămînța lui 
Avraam — ne-a dat pîrgă a Sfîntului Duh din ființa Tatălui, pentru ca toți să ne facem fii ai lui 
Dumnezeu. Şi iată iubirea de oameni a lui Dumnezeu, că al cărora este Făcător, al acelora Se 
face şi Părinte, după dar. Se face însă cînd oamenii cei zidiți iau în inimile lor pe Duhul lui 
Dumnezeu, Care strigă: «Avva, Părinte!» Căci n-ar putea să se facă fii într-alt chip, fiind din 
fire zidiri, fără numai dacă vor primi pe Duhul Celui ce este Fiu din fire şi cu adevărat. Pentru 
"aceasta S-a şi făcut trup Cuvîntul; ca să facă omenirea primitoare de dumnezeire” (tomul 1 al 
lui Vrienie, foaia 214). (n. aut.) 


130 


vieţui atît acolo, atunci, viață nemuritoare, cît şi acum, aici, viața cea întru fapte 
bune. Pentru că cel ce este mort în lume, acela viază cu adevărat.2% Vezi însă — 
o cititorule! — că Pavel nu a zis să omorîm trupul (căci acest lucru ar fi ucidere 
de sine), ci a zis: „Omorâţi faptele trupului!” — adică cele viclene şi rele. Fiindcă 
Apostolul nu ne învață să ne omorîm — adică să nu vedem simplu cu ochii, ori 
să nu ascultăm simplu cu urechile (care sînt fapte fireşti ale trupului) — ci să nu 
folosim rău, spre rele, ochii, şi urechile şi celelalte simţuri ale noastre. 


14 Căci cîţi se poartă cu Duhul lui Dumnezeu, aceştia sînt fii ai lui 
Dumnezeu. 


Mai sus, Apostolul a făgăduit şi a zis: Creştinilor, de veți omorî faptele 
cele rele ale trupului, veţi fi vii. lar acum adaugă o mai mare cunună şi mai 
multă plată decît cea dintîi, adică dumnezeiasca înfiere. De aceea, nu a zis: 


* Patru lucruri se arată în zicerea aceasta a Apostolului: două omortri și două vieţi: 
omortrea trupului către cele rele şi omorîrea sufletului către cele bune; viață a trupului întru 
cele rele şi viață a sufletului întru cele bune. Iar omorîrea trupului către cele rele şi viaţa su- 
fletului întru cele bune sînt lăudate; căci, cînd trupul este mort către cele rele şi către patimi, 
atunci sufletul viază întru cele bune şi întru bunătăți. Iar viața trupului întru cele rele şi 
omorîrea sufletului către cele bune sînt osîndite. Căci, cînd trupul este viu spre cele rele şi 
spre patimi, atunci sufletul este mort spre cele bune şi spre bunătăți. 

Iar despre faptul că viața trupească a păcătoşilor nu este viață adevărată, mărturiseşte 
dumnezeiescul Grigorie al Nyssei, zicînd că „nu viază cu adevărat cel ce nu are viața cea ade- 
vărată; căci «viaţa» păcătoşilor nu e cu adevărat ceea ce se zice, ci prin aceasta se numeşte 
numai viețuirea trupească, fiindcă cel despărțit de adevărata viață [adică de Dumnezeu, n. m.] 
nu are viață” (capitolul 15 la suprascrierea psalmilor). Dumnezeiescul Maxim zice şi el: „Tot 
cel ce primeşte iudaiceşte cele scrise, doar ca pe o istorie, viază după trup, murind în toate zi- 
lele după cuget cu moartea păcatului, neputînd a omorî faptele trupului cu Duhul, ca, întru 
Duhul să vieze viață fericită. Căci zice dumnezeiescul Apostol: «Dacă vieţuiți după trup, aveți 
să muriți; iar dacă omorîți faptele trupului cu Duhul, veţi fi vii!»” (capitolul 77 a sutei a şasea 
din cuvintele teologice.) : 

Însă, de altfel, Creştinii sînt datori a nu viețui după trup, ci după Dub, şi, prin Duhul, a 
omori faptele trupului, fiindcă a zis Domnul: „Cel născut din trup este trup, iar cel născut din 
Duh este duh” (Joan 3:6). De aceea — fiindcă Creştinii s-au născut din Duhul Sfînt, şi s-au 
botezat întru numele Duhului şi s-au făcut Duh, după zisa Domnului — atunci negreşit se cade 
ca ei să viețuiască după duh, ducînd viață duhovnicească, adică potrivită şi plăcută Sfîntului 
Duh. Căci tot cel născut trebuie a semăna celui ce l-a născut. Pentru aceasta a zis marele Va- 
silie: „Precum cel născut după trup este asemenea celui din care s-a născut, tot aşa şi noi, năs- 
cuți fiind din Duh, trebuie a ne face duh, nu după firea şi voința noastră, ci după lucrare şi dar 
(Cuvîntul întti despre botez). Dar cum se face Creştinul duh? Răspunde acelaşi Vasilie că se 
face cugetînd după cum zice Apostolul: „Rodul Duhului este dragostea, bucuria, pacea, răb- 
darea” şi celelalte. Şi, în altă parte: „De trăim cu Duhul, cu Duhul să şi umblăm.” Prin acestea 
şi prin cele ca acestea, Domnul zice că cei născuţi din Duh se fac duh. (n. aut.) 


131 


Cîţi viază cu Duhul lui Dumnezeu, aceştia sînt fii ai lui Dumnezeu -— ci: „câți 
se poartă”, adică cîți se ocîrmuiesc şi se hăţuiesc de Duhul cel Sfînt, făcîndu-L 
pe El domn al sufletului şi al trupului lor, precum corabia se ocîrmuieşte de 
cîrmaci şi calul se hățuieşte de călăreț. Şi zice: Creştine, deşi ai primit Sfîntul 
Botez şi te-ai făcut fiu al lui Dumnezeu prin Sfîntul Botez, dacă nu te vei 
ocîrmui de Sfîntul Duh, ai pierdut darul înfierii. Căci, cu adevărat, toţi Creşti- 
nii luăm Duhul Sfînt doar după dar, prin Sfîntul Botez; iar a ne ocîrmui de 
Sfîntul Duh în toată viaţa noastră, aceasta ni se cere ca o îndatorire, ca un lu- 
cru al nostru şi al voinţei noastre. De aceea, Pavel nu a zis: Cîţi au luat Duhul 
lui Dumnezeu, aceştia sînt fiii lui Dumnezeu — ci: „cîţi se poartă şi se ocîrmu- 
iesc cu Duhul lui Dumnezeu”, totdeauna adică, în toată viaţa lor. 


15 Căci nu aţi luat duh de robie, spre temere, ci ați luat Duhul înfierii, 


Mai sus, Pavel a zis că fii ai lui Dumnezeu sînt aceia care se ocîrmuiesc cu 
Duhul Sfînt. Apoi, fiindcă şi Iudeii se împărtăşeau de înfiere — căci zice Isaia: 
„Fii am născut şi am înălțat” (Isaia 1:2); şi Moisi: „Fiu întîi născut al Meu, 
Israil” (Ieşirea 4:23) — Pavel arată aici cîtă osebire este între înfierea noastră, 
a Creştinilor, şi înfierea Iudeilor. Şi zice că Iudeii luaseră „duh de robie”, prin 
aceasta numind slova Legii. Căci Legea s-a dat într-adevăr de către Duhul 
Sfînt, însă ea se potriveşte mai mult robilor, pentru că: 1) atunci cînd păcătu- 
iau, ludeilor le urmau îndată pedepsele, ca unor robi; 2) pedepsele acestea 
erau trupeşti şi simţite, precum: uciderea cu pietre, arderea cu foc şi alte morți 
ca acestea; 3) la fel, îngrozirile ce se dădeau ludeilor erau trupeşti, precum 
acelea cu care se îngrozesc prin Isaia: „Sabia vă va mînca pe voi!” (Isaia 
1:20). Pentru toate acestea aşadar, multă frică se afla înaintea ochilor ludeilor 
totdeauna. De asemenea, răsplățile şi făgăduințele erau pămînteşti, iar nu ce- 
reşti. Şi — curat a zice — poruncile ce se dădeau Iudeilor prin Lege erau potri- 
vite robilor şi de mică cuviinţă, încît — ca să închei totul — Iudeii, deşi se nu- 
meau „fii ai lui Dumnezeu”, erau însă precum robii. 

Şi noi, Creştinii drept-slujitori, ne numim „fii ai lui Dumnezeu”, dar fii 
nobili şi slobozi, fiindcă şi plățile pe care avem să le luăm sînt cereşti şi cuve- 
nite unor fii ai lui Dumnezeu. La fel, şi pedepsele pe care le primim cînd gre- 
şim nu sînt ucideri cu pietre, arderi cu foc şi alte asemenea munci robeşti 
săvîrşite de preoți, ci ajunge numai că sîntem îndepărtați, ca nişte fii nobili, de 
la duhovniceasca şi cereasca masă a Părintelui nostru, neîmpărtăşindu-ne de 
Tainele Lui, şi cu aceasta ne îndreptăm. De asemenea, poruncile şi îndatoririle 
pe care le avem sînt dumnezeieşti şi potrivite unor nobili fii, precum acestea: 
„Să nu priveşti cu împătimire!”, „Să nu juri!”, „Aruncă-ţi averile tale şi tă-te 
necîştigător!” Şi toate acestea se săvîrşesc de noi nu de frica cea robească a 

muncii, ci din dorul şi dragostea pentru Dumnezeu şi Sfîntul Duh. Şi acest lu- 
cru se face arătat din faptul că mulți din adevărații Creştini covîrşesc încă şi 
poruncile şi se nevoiesc peste poruncă, cum sînt mai ales aceia care făgădu- 
iesc fecioria, ce e mai presus de poruncă. 

Iar acolo, la Iudei, Duhul nu era; iar aici, la Creştini, darul Duhului se află 
bogat.2 


întru care strigăm: Avva, Părinte! 


Pavel a pus aici nume evreiesc: nu a zis numai „Părinte”, ci: „Avva, Pă- 
rinte”, ca să arate cu aceasta curăţia şi să arate că cu numele acesta obişnuiesc 
ei a-i chema pe părinţii lor după trup.2%% Dar oare ludeii nu-L. numeau „Pă- 
rinte” şi pe Dumnezeu? Căci Moisi zice aşa către norodul evreiesc: „Pe Dum- 
nezeu, Cel ce te-a născut, L-ai părăsit? (Deuteronomul 32:18); şi Maleahi: 
„Un Dumnezeu ne-a zidit şi un Părinte e al nostru, al tuturor” (capitolul 2:10). 


*51 Jar Hrisostom adaugă şi alte deosebiri între înfierea Evreilor şi cea a Creştinilor. Căci 
lor le-a grăit Dumnezeu prin alţii, iar nouă ne-a grăit El Însuşi; apoi, înfierea acelora a fost 
numai cinste de un nume gol, iar înfierii noastre i-a urmat şi lucrul, anume curățarea prin bo- 
tez, şi darea Sfîntului Duh şi hărăzirea celorlalte bunătăți. (n. aut.) 

*%8 În ce chip a atătat Pavel curăţie zicînd evreieşte „Avva” — precum zice Hrisostom? Şi 
cum numele acesta: „Avva”, este însuşit de fiii cei curați şi adevăraţi? — precum zic şi Hrisos- 
tom şi Teofilact. Oare, prin această numire evreiască, „Avva”, nu a arătat Pavel adevărata şi 
curata unire ce o au Creştinii cu Hristos? Căci — precum Hristos, Care e Fiu al Tatălui după 
fire, a folosit acest nume întru rugăciunea Sa, zicînd: „Avva, Părinte!” (Marcu 14:36) — tot 
aşa şi noi, Creştinii, făcîndu-ne fii după har ai aceluiaşi Tată, folosim întru rugăciuni acelaşi 
nume evreiesc, strigînd în inimile noastre: „Avva, Părinte!” 

Încă şi.numele acesta: „avva”, este chiar al fiilor celor adevăraţi, căci mai toți pruncii, ca 
din fire pornindu-se, cheamă pe părinţii lor: „baba”, care este asemenea cu „avva”. (Şi las a 
zice că „avva” cuprinde tăinuit întîia stovă a literelor evreieşti şi elineşti [încă şi a celor româ- 
neşti, n. primului editor român], anume „Aleph” sau „Alfa” [„A”, n. m.], care se rosteşte cu 
mare deschidere a gurii, pricină pentru care pruncii „A” strigă mai întîi cînd ies din pîntecele 
maicii lor, plîngînd şi strigînd: „Aa, aa!) 

Pentru ce însă Hristos, în rugăciune, a zis „Părinte” de două ori? Fiindcă nu numai ca 
Dumnezeu are Tată pe Dumnezeu, ci şi ca om — zic unii; ori Domnul a folosit nume evreiesc 
şi elinesc în rugăciunea Sa pentru că toți cei ce cred în Hristos se fac fii ai lui Dumnezeu -— fie 
Evrei, fie Elini. Şi a pus numirea evreiască mai întîi, pentru că Evreii au crezut în Hristos cei 
dintii; iar numirea elinească a pus-o a doua, căci Elinii au crezut după Evrei. 

Socoteşte însă, iubitule, că Fiul ne-a dăruit înfierea, zicîndu-ne să ne rugăm aşa: „Tatăl nos- 
tru...”, iar Duhul cel Sfînt a sfîrşit, strigînd în inimile noastre: „Avva, Părinte!” Iar de sus, Tatăl 
ne făgăduia aceasta, zicînd: „Voi fi vouă Tată, şi voi Îmi veţi fi mie fii şi fiice” (Ieremia 21:1). 

Iar cum că tîlcuirea pe care am făcut-o mai sus este adevărată, mărturiseşte înțeleptul 
Teodorit, zicînd: „Aceasta este însuşire a pruncilor, a chema pe părinții lor «avva».” (n. aut.) 

Răspundem că aceste cuvinte s-au zis şi pentru Evrei, însă în rugăciune nici 
unul dintr-înşii nu L-a numit pe Dumnezeu „Părinte”, precum facem acum 
noi, Creştinii cei botezați, care Îl numim pe Dumnezeu „Tată al nostru”, cînd 
ne rugăm aşa: „Tatăl nostru care eşti în ceruri...” (Matei 7:9). lar dacă Iudeii 
L-au numit totuşi vreodată pe Dumnezeu „Părinte” al lor, au făcut-o însă din 
gîndul şi din voia lor; iar Creştinii ÎI numesc pe Dumnezeu „Părinte” din lu- 
crarea Preasfîntului Duh, Care din lăuntru îi porneşte spre aceasta. Fiindcă — 
precum ştim că este duh (adică dar) de proorocie, pe care cel ce îl dobîndeşte 
mai-nainte spune cele viitoare — aşa este şi duh (adică dar) de înfiere, pe care 
cel ce îl ia numeşte pe Dumnezeu „Iată” al său, fiind pornit din lăuntru de în- 
suşi Duhul. Căci înfierea este unul din darurile cele multe şi osebite ale 
Sfîntului Duh, precum însuşi Pavel zice mai jos: 


16 Însuşi Duhul mărturiseşte împreună cu duhul nostru că sîntem fii ai 
lui Dumnezeu. 


Adică Însuşi Mîngiietorul mărturiseşte darul înfierii care ni s-a dat nouă, 
fiindcă noi, Creştinii, nu-L numim pe Dumnezeu „Avva, Părinte”, fiind por- 
niți de către noi înşine, ci duhul din lăuntru se mişcă spre aceasta, şi glasul şi 
darul acesta este al Sfîntului Duh. Căci Însuşi Mîngfietorul ne-a învăţat prin 
duh, adică prin duhovnicescul dar pe care ni l-a dat, să zicem întru rugăciunile 
noastre aşa: „Tatăl nostru care eşti în ceruri...” (Matei 7:9).2% [2] 


17 Iar dacă sîntem fii, vom fi şi moştenitori; moştenitori ai lui 
Dumnezeu şi împreună-moştenitori ai lui Hristos, 


De vreme ce nu toți fiii ajung moştenitori, Pavel arată aici că noi, Creşti- 
nii, sîntem şi fii, şi moştenitori. Şi — fiindcă, pe de altă parte, nu toți moşteni- 
torii moştenesc lucruri mari — Pavel arată că noi, Creştinii, moştenim lucruri 


29 Acelaşi Pavel, încă mai descoperit arătînd aceasta, zicea către Galateni: „Şi pentru că 
sînteți fii, Dumnezeu a trimis pe Duhul Fiului Său în inimile voastre, Care strigă: Avva, Pă- 
rinte!” (Galateni 4:6). 

Iar Coresi zice că mărturia prin care noi mărturisim că sîntem fii ai lui Dumnezeu este 
[...], după Ambrozie, urmarea lui Dumnezeu. 

Iar marele Vasilie zice că, precum cuvîntul se află în suflet, aşa şi Duhul Sfînt se află în 
suflet, astfel: „Şi — precum cuvîntul e în suflet, uneori doar ca o noimă în inimă, iar alteori 
grăindu-se ca şi cu glas — aşa şi Duhul Sfînt împreună-mărturiseşte cu duhul nostru, atunci 
cînd strigă în inimile noastre: «Avva, Părinte!», sau cînd grăieşte pentru noi după acea spusă a 
Domnului: «Nu veţi fi voi cei ce veţi grăi, ci Duhul Tatălui, Care va grăi întru voi!»” (Despre 
Duhul Sfînt, capitolul 7). (n. aut.) 

mari, adică pe Însuşi Dumnezeu. Iar fiindcă nu este cu putință ca moştenitorii 
să nu moştenească împreună cu fiul întîi născut, Pavel zice că noi, Creştinii, 
împreună-moştenim cu Hristos, cu unul născut Fiu al lui Dumnezeu.2%0 


de vreme ce împreună-pătimim cu EL, ca împreună să ne şi slăvim. 


Fiindcă mai sus a zis că ne vom face împreună-moştenitori ai lui Hristos, 
“ dumnezeiescul Apostol arată aici că pe drept cuvînt vom cîştiga aceasta; pen- 
tru că Cel ce ne-a îmbogăţit şi ne-a umplut de atîtea bunătăţi pe noi, care nu 
făcusem nici o ispravă sau faptă bună, atunci cînd ne va vedea că am ostenit 
mult pentru Dînsul, oare nu ne va răsplăti cu prea-mare îmbelşugare? Şi Dum- 
nezeu face aceasta, adică răsplăteşte doar celor ce s-au ostenit, pentru ca aceia 
ce au primit darurile Lui să nu se ruşineze că le-au luat fără osteneală. Însă so- 
coteşte tu, Creştine, că Pavel spune aici că acel Creştin ce s-a învrednicit a lua 
de la Dumnezeu darurile pe care le-am zis mai sus nu se cuvine a se lenevi, ci, 
cînd va cere nevoia, el trebuie să se dea pe sine-şi în primejdii-şi în munci. 


18 Căci socotesc că pătimirile vremii de acum nu sînt vrednice de 
fiitoarea slavă ce ni se va descoperi. 


De vreme ce mai sus a zis că „împreună-pătimim cu Hristos”, ca să nu se 
împuţineze sufletul celui ce aude aceasta, anume că intră în primejdii şi se 
trage la patimi şi la munci, Pavel zice aici aşa: Să nu te temi, frate, auzind 
acestea, căci pătimirile vremii de acum, adică cele vremelnice şi trecătoare, nu 
sînt vrednice a fi cumpănite cu slava ce se va arăta nouă, Creştinilor. Vezi în- 
să — o cititorule! — că Apostolul nu a zis: „odihnă”, ci: „slavă”, fiindcă: 1) sla- 
va este prea-dorită de către mulţi; 2) unde este odihnă, acolo nu e numaidecît 
şi slavă, dar unde e slavă, acolo negreşit e şi odihnă. Şi, zicînd că ea „ni se va 
descoperi”, Apostolul învață că şi acum este în ceruri aceeaşi slavă, dar se 


240 Însă acestea se săvîrşesc doar dacă noi — Creştinii, care ne-am făcut fii ai lui Dumnezeu 
prin botez — avem închipuite întru noi faptele cele bune ale cerescului nostru Părinte, fiind 
adevăraţi, cuvioşi, buni, precum este El. Pentru aceasta, Grigorie al Nyssei zice aşa: „Deci, 
dacă te-ai făcut fiu al lui Dumnezeu, arată-L pe Dumnezeu ce este întru tine, arată în sine-ţi 
pe Cel ce te-a născut. (...) Acela Îşi deschide mîna şi satură toată vietatea de bună-voinţa Sa, 
trece cu vederea nelegiuirile, Se mîhneşte pentru răutăți. Bun este Domnul tuturor, drept este 
Domnul Dumnezeu, şi nu este nedreptate întru El. (...) Dacă vei fi întru acestea, te-ai făcut fiu 
al lui Dumnezeu cu adevărat. Iar dacă stărui întru cunoaşterile răutăţii, în zadar te făleşti cu 
naşterea cea de sus. Căci va zice către tine Proorocul: «Fiu al omului eşti, nu fiu al Celui 
preaînalt, căci iubeşti deşertăciunea, cauţi minciuna, şi nu ai cunoscut că omul nu se face fiu 
al lui Dumnezeu dacă nu se va face cuvios»” (Marele cuvînt catehetic, capitolul 40). (n. aut.) 

ascunde şi nu se arată?*!; iar atunci se va descoperi, adică se va arăta deplin. 
Că — de vreme ce slava aceea este mare, şi cerească şi covîrşeşte veacul acesta 
în chip nespus — ea este păzită în ceruri, ca să se arate acolo, întinzîndu-se în 
veacurile cele nesfîrşite. De aceea, şi tu, Creştine, defaimă pătimirile şi mun- 
cile vremii acesteia şi suferă-le, fiindcă sînt vremelnice; şi doreşte slava vea- 
cului celui fiitor, care e nesfîrşită! 


19 Căci zidirea aşteaptă cu nădejde descoperirea fiilor lui Dumnezeu. 


Cuvintele Apostolului trebuie înțelese astfel: Întreaga făptură aşteaptă des- 
coperirea slavei noastre, a fiilor lui Dumnezeu, avînd nădejde că se va schim- 
ba şi ea întru mai bine. Pentru că însăşi făptura necuvîntătoare se va slăvi cu 
nestricăciunea atunci cînd noi ne vom slăvi şi ne vom face nestricăcioşi. 
Astfel, Fericitul Pavel arată cît de multă slavă avem a dobiîndi noi, Creştinii. 
Căci, dacă făptura cea necuvîntătoare se va schimba spre mai bine, cu cît mai 
vîrtos noi, cei cuvîntători? 

Iar aici, Pavel face o personificare, aşa cum obişnuiesc Proorocii — cînd 
zic, de pildă, că rîurile plesnesc din palme: „Rîurile împreună vor bate în pal- 
me” (Psalm 7:9), şi că munţii şi dealurile saltă: „Munţii au săltat ca berbecii şi 
dealurile ca mieii oilor” (Psalm 113:4) — asemănînd făpturile neînsuflețite şi 
necuvîntătoare cu cele însuflețite şi cuvîntătoare. Deci, cîte auzi aici zicîn- 
du-se de Apostolul pentru făptură ca pentru cineva cuvîntător, să înţelegi că se 
zic prin personificare, după obiceiul Scripturii. 


20 Căci zidirea s-a supus deşertăciunii nu din voia ei, ci din pricina 
celui ce a supus-o, 

21 cu nădejde, fiindcă şi zidirea însăşi se va slobozi de robia stricăciunii, 
întru slobozenia slavei fiilor lui Dumnezeu. 


Întreaga zidire — zice — „s-a supus deşertăciunii”, adică stricăciunii, din 
pricina ta, omule, a celui ce te-ai făcut stricăcios. Căci — de vreme ce, după 
călcarea poruncii, tu, omul, ai dobîndit trup stricăcios şi muritor — atunci şi 
pămîntul a odrăslit spini şi ciulini. De aceea, şi cerul, învechindu-se, trebuie a 
se schimba şi a se înnoi.2? Şi cum s-a făcut făptura stricăcioasă din pricina 
omului? Din pricină că a fost zidită pentru om dintru început. 


1 Pavel zice pentru aceasta şi în alt loc: „Viaţa noastră este ascunsă împreună cu Hristos 
întru Dumnezeu” (Coloseni 3:3). Şi David zice: „Cît de multă e mulțimea bunătăţii Tale, 
Doamne, pe care ai ascuns-o celor ce se tem de Tine” (Psalm 30:24). (n. aut.) 

2 Vrednice de laudă sînt însă şi cele spuse la tilcuirea zicerii acesteia de către înțeleptul 
Fotie: „Dumnezeu ştia că omul va cădea şi că făptura nu va voi să slujească omului ce avea să 

Iar zicerea: „nu de voie” arată că totul a fost faptă a purtării de grijă dum- 
nezeieşti, iar nu ispravă a făpturii. Ca şi cum Apostolul ar zice aşa: Făptura 
s-a făcut stricăcioasă spre folosul tău, omule, pentru ca, văzînd stricăciunea ei, 
să defaimi făptura stricăcioasă şi să doreşti cerul şi slava cea nestricăcioasă ce 
este în cer. 

Şi, auzind zicerea: „cu nădejde” — care arată că făptura s-a supus strică- 
ciunii cu nădejde, ca şi cum ar fi fost însufleţită şi cuvîntătoare — socoteşte că 
s-a zis cu închipuire [comparaţie, n. m.]. 

Deci nu numai tu, omul, te vei slobozi de stricăciune, ci şi aceea mai înjo- 
sită decît tine, făptura cea neînsufleţită şi nesimţitoare, se va împărtăşi împreună 
cu tine de bunătăţile nestricăciunii tale şi nu va mai fi stricăcioasă, ci va urma 
ție. Şi, precum făptura s-a făcut stricăcioasă din pricină că tu te-ai făcut strică- 
cios, tot aşa, cînd tu te vei face nestricăcios, şi ea se va face nestricăcioasă. 


păcătuiască. De aceea, a înfrînat-o pe ea şi i-a poruncit să se supună omului precum i se supu- 
nea şi mai înainte, cînd el îşi păzea înțelepţeasca vrednicie şi se supunea poruncii Ziditorului 
său. Făptura avea poruncă să numească domn al său pe om şi să i se supună, dâr se ruşina a 
sluji lui, celui ce se făcuse rob al diavolului şi al păcatului. Astfel încît a fost nevoie ca Dum- 
nezeu să poruncească făpturii să nu se lepede de omul călcător de poruncă, ci să arate darul 
Lui cel îmbelşugat şi facerea Lui de bine cea nestrămutată. Şi El a făgăduit făpturii că, atunci 
cînd se va înnoi şi se va slobozi de robie omul cel robit şi stricat, atunci se va înnoi şi ea. Ca 
şi cum i-ar fi zis: Chipul Meu, omul, a căzut, şi s-a prăpăstuit din pricina călcării poruncii şi 
s-a stricat din pricina neascultării. Tu, făptura, rabdă şi slujeşte stricăciunii celui stricat! Iar 
cînd voi înnoi chipul Meu, pe om, atunci te voi înnoi şi pe tine împreună cu el. Şi, dacă ai că- 
zut şi te-ai prăpăstuit împreună cu ticăloşia aceluia, tot aşa te vei scula şi te vei slăvi împreună 
cu slava lui. Şi — fiindcă făptura se supunea deşertăciunii, adică omului celui ce se făcuse de- 
şertăciune — Dumnezeu a rînduit Îngeri în toate părțile lumii ca să înfrîneze 'făptura şi să o 
facă să slujească mai mult omului, mai ales că aceasta îl vedea pe el slujind idolilor şi aducînd 
cinstea lui Dumnezeu pietrelor şi lemnelor. Pentru aceasta a zis Moisi: «A aşezat hotare oa- 
menilor, după numărul Îngerilor lui Dumnezeu» (Deuteronomul 32:8)” (Amfilohia, întrebarea 
181). De aceea, după acest înțelept învățător, însuşi Îngerul — prin făptură, pe care o înfrînea- 
ză şi o face să se supună omului — se supune „deşertăciunii”, adică omului stricat şi ajuns 
deşertăciune. Iar alteori slujeşte de-a dreptul oamenilor, după cea zisă: „Au nu sînt toți duhuri 
slujitoare, trimițîndu-se spre slujbă celor ce au să moştenească mîntuirea?” (Evrei 1:14). Însă, 
precum făptura aceasta simțită are să se libereze din supunerea şi slujirea omului, tot aşa au să 
se libereze şi Îngerii şi, în ziua Judecăţii, vor lua de la Dumnezeu mai mari plăți pentru slu- 
jirea oamenilor — precum zic sfinţiţii teologi. 

Iar Teodorit adaugă şi pricina pentru care făptura s-a făcut stricăcioasă, zicînd că „nu s-ar 
fi cuvenit, nici nu ar fi fost drept, ca acelea ce s-au făcut pentru om să se împărtăşească de 
nestricăciune, iar omul, pentru care s-a făcut toată zidirea, să fie muritor şi pătimitor. ar cînd 
acesta va lua nemurirea, prin înviere, atunci şi acelea se vor împărtăşi de asemenea de nestri- 
căciune.” Şi Fericitul mai zice că „şi Îngerii, şi Arhanghelii, şi Puterile, şi Stăpîniile, şi Dom- 
niile şi toată făptura aşteaptă mîntuirea noastră.” (n. aut.) 

Aşadar, dacă făptura a pătimit stricăciunea pentru tine, apoi şi tu, Creştine, 
eşti dator să pătimeşti pentru Dumnezeu şi să rabzi cu mulțumire şi cu bucurie 
ispitele şi necazurile ce năvălesc asupra ta. Şi, dacă făptura nădăjduieşte a se 
slăvi şi a se face nestricată, cu mult mai vîrtos tu, Creştine, eşti dator a nădăj- 
dui cu nestînjenire că ai să te slăveşti şi ai să te faci nestricat, pentru ispitele 
ce le pătimeşti pentru Dumnezeu. Fiindcă — aşa cum un părinte, în vremea sla- 
vei şi a bucuriei fiilor săi, împodobeşte încă şi pe robii săi pentru mai multa 
slavă a acelora — tot aşa şi Dumnezeu — în vremea slavei, şi a bucuriei şi a ne- 
stricăciunii noastre, a fiilor Săi — împodobeşte cu nestricăciune şi pe roaba şi 
neînsuflețita făptură, pentru mai multa noastră slavă.25 


22 Căci ştim că toată făptura împreună suspină şi se chinuieşte pînă 
acum. 

23 Şi nu numai atât, ci şi noi, care avem pîrga Duhului, şi noi înşine 
suspinăm întru sine-ne, aşteptînd înfierea, izbăvirea trupului 
nostru. 


Cu aceste cuvinte, Apostolul sileşte pe tot Creştinul să defaime lumea 
aceasta, ca şi cum i-ar zice: Creştine, nu te face mai rău decît neînsuflețita şi 
nesimţitoarea zidire, nu te face rob celor de acum! Ci suspină şi plîngi că te-ai 
lipsit şi nu mai ai acum cereasca slavă veşnică a ta! Căci, dacă necuvîntă- 
toarea făptură suspină că este lipsită de nestricăciunea sa, cu cît mai vîrtos eşti 
dator a suspina tu, cel cuvîntător, că eşti lipsit de slava ta cea nestricăcioasă?! 


sc Despre nestricăciunea şi înnoirea lumii a proorocit Isaia: „(...) cerul cel nou şi pămîn- 
tul cel nou pe care le fac rămîn înaintea Mea — zice Domnul” (Isaia 66:22). Şi Apostolul Pe- 
tru prooroceşte: „Aşteptăm cer nou şi pămînt nou, întru care locuieşte dreptatea” (2 Perru 
3:13). Vezi şi subînsemnarea zicerii: „Toate s-au zidit printr-Însul şi într-Însul” (Coloseni 
1:16). (n. aut.) 

24 După dumnezeiescul Ambrozie, suspină Apostolii, cei ce au luat de la Dumnezeu înce- 
puturile şi pîrga, adică darurile Duhului. Iar după Chiril Alexandrinul, Apostolul spune aici că 
suspină Creştinii cei dintîi (la Coresi). 

Iar Teodorit arată că, prin zicerea: „toată făptura suspină”, Pavel cuprinde împreună şi făp- 
tura nevăzută şi gîndită a Îngerilor. Căci, precum Îngerii se bucură pentru un păcătos care se 
pocăieşte, tot aşa şi suspină şi se mîhnesc pentru păcatele oamenilor. La fel zice şi Sfîntul 
Grigorie al Nyssei: „Căci, de vreme ce Îngerii se bucură pentru cei ce se mîntuiesc din păcat, 
tot aşa făptura lor suspină pînă acum şi împreună se chinuieşte din pricina deşertăciunii noas- 
tre, socotind reaua noastră pieire drept pagubă a lor. Cînd se va face descoperirea fiilor lui 
Dumnezeu, pe care ei o nădăjduiesc şi o aşteaptă pentru noi pururea, şi cînd oaia se va slobozi 
în suta cea de sus, Îngerii vor aduce închinăciune lui Dumnezeu, Care, prin Fiul cel întîi năs- 
cut, a chemat înapoi pe cel ce se depărtase de părintescul ospăț” (Cuvîntul al treilea împotriva 
lui Evnomie). (n. aut.) 


138 


Apoi, Apostolul zice că şi noi, Creştinii — pentru că avem în lăuntrul nos- 
tru „pîrga Duhului”, aşadar pentru că am gustat puţin, din parte, din bunătăţile 
cereşti cele veşnice — suspinăm din pricină că nu le mai avem pe toate. Căci 
din aceste puţine daruri duhovniceşti (căci acestea sînt „pîrga”) — pe care 
le-am dobîndit acum, în viața aceasta — le socotim şi pe cele viitoare. 

Apoi, ca să nu dea pricină ereticilor manihei de a socoti că suspinăm pen- 
tru că lumea ar fi rea, Apostolul zice că suspinăm fiindcă aşteptăm să luăm în- 
fierea. Dar cum — o fericite Pavele? Adică noi, Creştinii, am luat înfierea prin 
Sfîntul Botez, şi iarăşi aşteptăm să luăm o altă înfiere? Răspundem că Apostolul 
nu o numeşte „înfiere” pe aceea din botez, pe care am luat-o, ci desăvîrşita 
slavă şi nestricăciunea trupului. Fiindcă aceasta este desăvîrşita înfiere, şi izbă- 
virea și slobozenia de moarte şi de patimi, anume atunci cînd nu mai avem a ne 
întoarce înapoi, pentru ca, din înfiere, să cădem iarăşi în robia păcatului.245 


24 Căci prin nădejde ne-am mîntuit. Dar nădejdea care se vede nu mai e 
nădejde. Cum ar nădăjdui cineva ceea ce vede? 
25 Iar dacă nădăjduim ceea ce nu vedem, aşteptăm prin răbdare. 


Fiindcă mai sus a vorbit despre lucrurile ce or să fie, care multora li se par 
de necrezut, Pavel zice aici aşa: Nu fi necredincios — o Creştine! — pentru aces- 
tea ce le spun! Din darurile duhovniceşti pe care le-ai luat acum, crede-le şi pe 
cele viitoare! Şi — precum la început nu ai dat nimic altceva decît doar credința, 
şi ai luat de la Dumnezeu mari bunătăţi — aşa şi acum, foloseşte aceeaşi credință 
spre nădejdea şi câştigarea celor viitoare. Fiindcă nădejdea este cu adevărat nă- 
dejde atunci cînd nădăjduieşte cele ce nu se văd. Căci pentru ce ar mai nădăjdui 
cineva, în zadar, ceea ce vede? Căci atunci nădejdea e de prisos şi nefolositoare. 

Deci să nu căutăm, frații mei Creştini, să dobîndim toate bunătăţile veş- 
nice în viața aceasta, ci să le „aşteptăm cu răbdare” în viața viitoare. Iar cînd 
auzi de „răbdare”, Creştine, socoteşte că prin numele acesta se arată osteneli, 
nevoință, sudori şi ispite. Căci Creştinul e dator să rabde osteneli şi necazuri, 
şi aşa să aştepte bunătăţile cele veşnice, care nu se văd cu ochii cei trupeşti, 
dar se văd prin nădejde şi prin credință. 


245 Prea-potrivit este aici cuvîntul Domnului, prin care se arată înfierea cea desăvîrşită prin 
înviere: „Iar cei ce se vor învrednici a dobîndi învierea din morți a veacului aceluia nici nu se 
însoară, nici nu se mărită; că nici a muri nu mai pot, căci sînt asemenea cu Îngerii şi sînt fii ai 
lui Dumnezeu, fiind fii ai învierii” (Luca 20:35). 

Iar Fotie zice că înfierea pe care am luat-o prin botez este la fel cu aceea pe care avem s-o 
luăm şi după înviere, arătată atunci mai desăvîrşit. Ca şi cum ar zice cineva: Aceea este ca o 
sămînță, şi rădăcină şi începătură, iar aceasta este rod şi ispravă. (n. aut.) 

26 De asemenea, şi Duhul împreună ajută nouă întru slăbiciunile 
noastre, 


Fiindcă mai sus a vorbit despre răbdare, Apostolul îi îmbărbătează aici pe 
Creştini şi zice că Duhul Sfînt ajută neputinţelor noastre.2*% De aceea, să nu 
oboseşti, Creştine, nădăjduind bunătăţile cele veşnice şi răbdînd necazurile, 
pentru că Duhul cel Sfînt îți ajută ţie, dacă vei avea şi tu nădejde în sine-ţi şi 
răbdare a ispitelor. 


căci noi nu ştim să ne rugăm cum se cuvine, 


Aici, Apostolul arată în ce chip ajută Duhul cel Sfînt neputinţelor noastre. 
Şi zice aşa: Sîntem atît de neputincioşi, încît nu ştim nici pentru ce se cuvine a 
ne ruga, atît Creştinii toţi, de obşte, cît şi eu însumi, Pavel. Căci Pavel s-a ru- 
gat să se izbăvească de îmbolditorul trupului şi pentru călătoria la Roma; încă 
şi Moisi s-a rugat să vadă Palestina; apoi, leremia s-a rugat pentru Iudei; dar 
toți aceşti atît de mari sfinţi nu au ştiut pentru ce se cuvine a se ruga şi de 
aceea nu au dobîndit cererea lor. 

Pavel spune însă acestea fiindcă în Roma se puteau afla Creştini prigoniți 
şi necăjiţi, cerînd odihnă şi slobozenie de necazuri, care urmau a se sminti 
dacă nu li se împlinea cererea. Deci, prin cuvintele acestea, el le arată că omul 
nu ştie ce îi este de folos şi că sînt datori să rabde, fiindcă singur Dunul Sfînt 
ştie ce ne este de folos. De aceea şi urmează aşa: 


şi însuşi duhul se roagă pentru noi cu suspine negrăite.2” 


Precum, de demult, Dumnezeu da Creştinilor ce se botezau multe daruri, 
care se numeau „duhuri” (că zice; „duhurile Proorocilor se supun Prooroci- 
lor”, 1 Corinteni 14:32), ca nişte lucrări şi roade ale unuia Sfînt Duh — încît 
unul avea darul proorociei, altul darul înțelepciunii, iar altul altceva — tot aşa 
le da şi darul rugăciunii, care se numea şi el tot „duh”. Căci — de vreme ce noi, 


25 Jar Fotie zice că, vorbind mai înainte despre răbdare şi despre nădejde, Apostolul zice 
în chip potrivit acum că „Sfîntul Duh ajută slăbiciunilor noastre”. Căci, pentru a nu ne rătăci 
în nădejdea pentru cele viitoare, Sfîntul Duh ajută neputinței gîndurilor noastre şi, cu darurile 
Sale duhovniceşti, încredinţează nădejdile pe care le avem. Şi nu ne lasă să ne îndoim asupra 
celor ce vor fi, ajutîndu-ne mai ales cu învățătura şi cu darul ce ne dă despre cum să ne ru- 
găm. (n. aut.) i 

21 [...] lar Hrisostom spune că Pavel a zis aceasta nu pentru că Duhul ar suspina, ci vrînd 
a arăta că bărbaţii cei duhovniceşti, rugîndu-se pentru cei de aproape şi pomenind îndurările, 
fac aceasta cu umilinţe şi suspinuri (în tîlcuirea psalmului 41). (n. aut.) 

oamenii, neştiind multe din cele ce ne sînt de folos, cerem ceea ce nu ne folo- 
seşte — Dumnezeu da în acea vreme dar de rugăciune unuia dintre Creştini, şi 
acela sta în mijlocul Creştinilor adunaţi în biserică şi cerea de la Dumnezeu 
ceea ce era de folos tuturor celor ce se aflau acolo. Şi nu numai că se ruga el 
însuşi, ci îi învăţa şi pe ceilalți cum să se roage. Deci Pavel numeşte aici 
„duh” darul rugăciunii dat de Sfîntul Duh şi pe însuşi sufletul ce avea acest 
dar duhovnicesc, care se ruga lui Dumnezeu şi suspina. Iar închipuire şi ase- 
mănare a acestui om duhovnicesc este diaconul bisericii de acum, care stă şi 
face rugăciuni către Dumnezeu pentru tot norodul. 


27 lar Cel care cercetează inimile ştie care este cugetul duhului, că după 
Dumnezeu el se roagă pentru sfinţi. 


Zice: Omul duhovnicesc nu se roagă pentru că Dumnezeu nu ar şti ce Îi 
cere, căci Dumnezeu, Care cercetează inimile oamenilor, ştie şi care este cu- 
getul celui duhovnicesc, al celui ce are darul rugăciunii, care cere ceea ce este 
plăcut lui Dumnezeu pentru Creştinii din biserică.2%% Căci „sfinţii” despre care 
vorbeşte Pavel aici sînt Creștinii. 

Acestea se fac însă pentru ca să ne învăţăm a cere „după Dumnezeu”, 
adică numai cele plăcute lui Dumnezeu. Deci, odată ce duhul se roagă pentru 
noi, nu te mîhni, Creştine, că te necăjeşti şi pătimeşti pentru Hristos. 


28 Și ştim că, celor ce iubesc pe Dumnezeu, toate li se lucrează spre 
bine, celor care sînt chemaţi după voia lor. 


Cuvintele pe care le-a zis Apostolul mai înainte (că făptura s-a supus stri- 
căciunii, Şi că se va face nestricată şi că noi nu ştim pentru ce să ne rugăm) erau 
sfaturi şi învățături mîngîietoare Creştinilor ce se necăjeau şi se ticăloşeau în 
Roma pentru credința în Hristos. Iar cele scrise aici sînt pentru toți Creştinii 
care se necăjesc, zicînd că celor ce iubesc pe Dumnezeu toate şi chiar cele ce se 
văd a fi grele şi mîhnicioase ajută spre bine şi spre fapta bună. Vezi însă, 


ta Bagă de seamă că — după Icumenie — prin „Cel care cercetează inimile” se înțelege aici 
cu deosebire Mîngfietorul. Fiindcă Mîngfietorul este Dumnezeu, iar a cerceta inimile este 
după cea scrisă: „Tu singur ştii inima tuturor” (3 Împărați 8:39). Dar — precum zice Pavel (J 
Corinteni 2:10) — Mîngfietorul Duh Sfînt cercetează „pînă şi adîncurile lui Dumnezeu”. Aşa- 
dar, cu cît mai vîrtos cercetează inimile oamenilor? 

Mai însemnăm aici că dumnezeiescul Hrisostom zice că lui Dumnezeu Îi place să-L roage 
oamenii, fiindcă vrea să le facă bine. De aceea, El nu numai că-i învaţă să roage pe Dumnezeu 
— zicînd: „Cereţi, şi se va da vouă” (Matei 7:7) — ci le şi dă lor dar de rugăciune, ca prin acela 

"să-L roage. (cuvîntul al 16-lea la cea către Romani). (n. aut.) 

Creştine, că Pavel nu a zis că nu vine nici un necaz asupra celor ce iubesc pe 
Dumnezeu. Nu, ci a zis că cele mîhnicioase vin asupră-le cu adevărat, însă 
Dumnezeu, pentru bunătatea Sa, le întrebuințează în folosul celor ce le 
pătimesc.2%? 

Apoi, fiindcă aceasta părea de necrezut şi neadevărată, o adeverează din 
cele trecute, zicînd celor ce sînt chemaţi: Dumnezeu te-a chemat, Creştine, 
care erai departe de El după cunoştinţa de Dumnezeu şi după credinţă; şi, che- 
mîndu-te, te-a făcut al Său. Deci cum să nu te ajute acum, cînd ai fost chemat 
de EI şi te-ai făcut al Său? Iar omul ajunge a fi chemat după însăşi voia sa. 
Fiindcă nu este de ajuns numai chemarea de la Dumnezeu spre a se mîntui ci- 
neva. Căci, dacă ar fi fost aşa, s-ar fi mîntuit toți oamenii, fiindcă toți au fost 
chemaţi. Ci este trebuinţă şi de voia omului, şi aşa, din amîndouă acestea — din 
chemarea lui Dumnezeu şi din voinţa liberă a omului — se mîntuieşte cel ce se 
mâîntuieşte. Şi Teodorit zice că „foarte cu scumpătate s-a însoţit voia omului cu 
chemarea, căci Dumnezeu nu cheamă pe oricine, ci pe cei ce au bunăvoință.” 


29 Căci, pe care i-a cunoscut mai înainte, pe aceia mai înainte i-a şi 
hotărît a fi de un chip cu chipul Fiului Său, spre a fi El întîi născut 
între mulți frați. 

30 Iar pe care i-a hotărît mai înainte, pe aceştia i-a şi chemat; 


Dumnezeu mai înainte cunoaşte pe cei ce sînt vrednici a fi chemaţi la da- 
rul şi împărăţia Sa şi mai înainte îi hotărăşte. Deci, mai întîi este înain- 
te-cunoştința, şi apoi înainte-hotărirea. Prin înainte-hotărîre trebuie Aa înţelegi 
însă — o cititorule! — nestrămutata bună voire a lui Dumnezeu.2* Astfel, 


9 Jar Teodorit zice aşa: „Nu tuturor le ajută, ci doar celor ce-L iubesc. Şi nu ajută oricum, 
ci numai spre bine: că, de va cere cineva cele nefolositoare, se lipseşte de cerere, fiindcă folo- 
sul este a nu o dobîndi.” 

Iar Sfîntul Dionisie Areopagitul zice aşa: „Întru toate cele ce sînt se află dumnezeiasca 
purtare de grijă, încît şi pe cei se s-au făcut răi dumnezeiasca purtare de grijă îi foloseşte fie 
spre pedeapsă, fie spre folosul obştesc” (Despre numirile dumnezeieşti). (n. aut.) 

* Despre înainte-cunoştința lui Dumnezeu, dumnezeiescul loan Damaschin zice acestea: 
„Se cuvine a şti că Dumnezeu le înainte-cunoaşte pe toate, dar nu le înainte-hotărăște pe toate. 
El mai înainte cunoaşte cele ce sînt în puterea noastră, dar nu le înainte-hotărăşte. Căci El nu 
voieşte a se face răutatea, dar nici fapta bună n-o silniceşte” (cartea a doua despre credință, 
capitolul 47). 

Aşadar — după sfîntul acesta — înainte-cunoştința este mai obştească şi mai cuprinzătoare 
decît înainte-hotărîrea, iar înainte-hotărîrea este mai în parte. Fiindcă înainte-cunoştinţa lui 
Dumnezeu cuprinde şi pe cele ce sînt în puterea sau în voia noastră, şi pe cele ce nu sînt; 
adică pe cele care atîrnă de alegerea noastră, dar şi pe cele ce nu atîrnă de aceasta, ci de voia 
lui Dumnezeu. Iar înainte-hotărîrea le cuprinde numai pe cele ce nu atîrnă de noi, adică de 


Lă 

voia noastră, ci doar de voia lui Dumnezeu. Şi care sînt acestea? Ascultă-l pe însuşi sfîntul 
acesta zicînd: „„(...) facerea tuturor este de la Dumnezeu, căci aceasta este lucru al puterii Sale 
ziditoare şi făcătoare; rămînerea este a puterii Sale celei ţiitoare, ocîrmuirea şi mîntuirea noas- 
tră sînt ale puterii Sale celei mai înainte purtătoare de grijă, dobîndirea bunătăţilor celor veş- 
nice e lucru al bunătăţii Sale” (cartea a doua despre credință, capitolul 45). De aici, urmează 
că Dumnezeu, pentru nemărginita Sa bunătate, a înainte-hotărît curat şi de obşte, fără de vreo 
alegere şi osebire, să zidească pe toţi oamenii, şi să-i ţină întru a fi, prin purtarea Sa de grijă, 
şi să-i mîntuiască şi să-i facă moştenitori ai veşnicelor Sale bunătăți. De aceea, prea-alesul 
între vechii teologi, adică dumnezeiescul Dionisie, zice că înainte-hotărîrea e voia cea bună a 
lui Dumnezeu, fiindcă Dumnezeu din voie a înainte-hotărît şi a zidit toate făpturile. [...] 

Iar Sfîntul Simeon Noul Teolog, de altă parte, zice aşa: „Pe toţi îi cheamă Dumnezeu, de 
la răsărituri pînă la apusuri: şi pe Evrei, şi pe Elini. Căci Dumnezeu a înainte-cunoscut şi ne- 
supunerea la chemare pe care urmau să o arate Evreii din pricina necredinţei, şi întoarcerea pe 
care aveau să o facă «neamurile» la credință. Cu toate acestea, EI a înainte-hotărît din veacuri 
ca toţi cîți vor voi să creadă într-Însul şi să se boteze întru numele Lui — fie Evrei, fie Elini — 
să se îndrepteze de păcate, şi să se slăvească şi să se facă părtaşi ai vieţii veşnice. Deci iată, 
frate, că Dumnezeu te-a înainte-cunoscut, și te-a înainte-hotărit, şi te-a îndreptat şi te-a che- 
mat spre veşnica viață, prin credința în Hristos şi prin Sfîntul Botez” (Cuvintul 26, foaia 140). 

De aceea, oamenilor înainte-hotărîți de Dumnezeu nu le rămîne altceva de făcut decît să se 
unească şi ei, de voia lor, cu buna voire a lui Dumnezeu, adică să urmeze şi ei prin fapte îna- 
inte-hotărîrii date de Dumnezeu, crezînd în Hristos, păzind poruncile lui Dumnezeu, ferin- 
du-se de tot păcatul şi lucrînd fapta bună. Aşa se arată înainte-hotăriți, aşa se fac moştenitori 
ai împărăției lui Dumnezeu. Căci, cei ce nu se vor uni de voia lor cu înainte-hotărîtoarea voie 
a lui Dumnezeu, necrezînd în Hristos, nici păzind poruncile lui Dumnezeu, aceştia cad din 
înainte-hotărîrea lor cea din veac făcută de Dumnezeu, lipsindu-se şi de darul lui Dumnezeu 
care se dă în viața aceasta, şi de slava ce se dă în viața cea veşnică. Şi, în scurt, cei ce nu se 
depărtează de răutăți şi nu fac cele plăcute lui Dumnezeu, în loc de a rămîne înainte-hotărîți, 
ajung lepădaţi. Şi nu din partea lui Dumnezeu! Să nu fie! Căci Dumnezeu le-a dăruit toate 
mijloacele — şi prin fire, şi prin dar — spre a se mîntui şi a cîştiga înainte-hotărîrea lor cea de la 
Dumnezeu şi din partea lor. Pentru că aceştia, nevoind a întrebuința bine mijloacele acestea şi 
stăpînirea de sine [libertatea, n. m.], nu au dobîndit dumnezeiasca înainte-hotărîre şi s-au 
lipsit de veşnica moştenire a bunătăţilor, ceea ce înseamnă că nu s-au învrednicit de sfîrşitul 
pentru care au fost zidiți. 

Mult îmi place ceea ce a zis despre aceasta, potrivit şi înțelepțeşte, înțeleptul Gheorghe 
Coresi, că, precum se întîmplă cu lucrurile firii, tot aşa şi cu cele ale darului. Adică — precum 
pentru cele fireşti, de pildă ca să facă roadă un pom, trebuie să ajute şi vremea, şi locul, şi 
ploile, şi buna întocmire a văzduhurilor, şi multe alte împrejurări — aşa se întîmplă şi cu cele 
ale darului: pentru ca să dobîndească înainte-hotărîrea sa de la Dumnezeu, omul trebuie să 
voiască şi el să se ostenească şi să se nevoiască spre a se păzi de cele rele, spre a lucra fapta 
bună şi, în scurt, spre a rămîne totdeauna întru cele bune şi în darul lui Dumnezeu. Căci, pre- 
cum cele ale firii nu ajung la sfîrşitul cel bun dacă nu vor urma împreună şi împrejurările din 
afară, tot aşa şi cele ale darului nu au sfîrşit potrivit dacă nu va urma şi buna-voinţă a omului. 

Deci, din acestea zise, se încheie că înainte-hotărîrea se înțelege în două feluri: obşteşte şi 
în parte. Şi înainte-hotărîrea peste tot cuprinzătoare este a lui Dumnezeu, căci numai pentru 
fireasca Sa bunătate a înainte-hotărît cu voinţa Sa, din veci, să zidească pe toţi oamenii, să-i 

Dumnezeu a înainte-cunescut că Pavel este vrednic de chemarea evangheliei, 
şi aşa l-a înainte-hotărît, ca să-l cheme pe el cu nestrămutare. | 

Deci Dumnezeu face „de un chip cu chipul Fiului Său” pe aceia ce îi îna- 
inte-cunoaşte a fi vrednici. Căci ceea ce este după fire Fiul Său cel unul năs- 
cut, aceea se fac după dar şi cei înainte-hotărîți de Dumnezeu, fiindcă şi aceş- 
tia ajung fii ai Săi.2! 


țină prin darul unuia născut Fiului Său şi să-i facă moştenitori ai împărăției Sale, precum 
strigă şi zice Pavel: „(...) Care voieşte ca toţi oamenii să se mîntuiască” (J Timotei 2:4). lar 
înainte-hotărîrea în parte este a oamenilor care voiesc să-şi unească şi ei voia lor cu voia lui 
Dumnezeu şi se nevoiesc a păzi poruncile Lui şi a dobîndi înainte-hotărîrea lor de la Dumne- 
zeu. Această înainte-hotărîre se numeşte şi „alegere”, fiindcă doar unii din cei mulți vor şi fac 
voia lui Dumnezeu, care de aceea se şi numesc „aleşi”, precum a zis Domnul: „Mulţi sînt che- 
maţi, dar puţini aleşi” (Matei 20:16). 

Bagă de seamă că Apostolul: vorbeşte aici — precum mi se pare — despre înainte-hotărîrea 
(alegerea) cea din parte, zicînd că „celor ce iubesc pe Dumnezeu, toate le ajută spre bine”, ce- 
lor înainte-hotăriți „a fi de un chip cu chipul Fiului Său”. De aceea, mă mir cum unii din teo- 
logii noştri mai noi au zis că înainte-hotărîrea nu este voința nemijlocită a lui Dumnezeu, ci o 
voință pricinuită; căci Dumnezeu -— zic ei — mai-nainte hotărăşte pe cei drepți fiindcă 
mai-nainte cunoaşte faptele bune pe care le vor face. Şi ei s-au pornit a zice aceasta ca să fugă 
de ce zic Calvinii, că Dumnezeu înainte-hotărăşte pe oameni spre a dobîndi împărăţia Lui şi 
fără a face ei fapte bune. Astfel, căutînd să scape de o necuviință, au căzut într-alta: căci, dacă 
vom zice că Dumnezeu a înainte-hotărit să-i zidească şi să-i mîntuiască pe cei drepți pentru 
faptele lor cele bune, atunci întîia pricină a zidirii şi a mîntuirii lor nu este bunătatea şi voia 
lui Dumnezeu, ci sînt faptele cele bune ale drepţilor, iar bunătatea şi voia lui Dumnezeu vin în 
urmă, căci faptele lor L-au îndemnat pe Dumnezeu a-i zidi şi a-i mîntui pe cei drepți. Dar cine 
nu vede cît e de necuviincioasă această socotință? Căci, dacă Dumnezeu a înainte-hotărit a-i 
zidi şi a-i mîntui pe cei drepți pentru bunătăţile lor, tot aşa, pentru răutățile păcătoşilor, EI ar fi 
trebuit să înainte-hotărască a nu-i zidi şi a nu-i chema la împărăţia Sa pe cei păcătoşi. Dar — 
precum răutatea păcătoşilor nu L-a oprit pe Dumnezeu de a înainte-hotărî din veac să-i zi- 
dească şi să-i cheme la împărăția Sa pe aceia — tot aşa, nici faptele bune ale ceior drepți nu 
L-au făcut pe Dumnezeu să înainte-hotărască din veac a-i zidi şi a-i mîntui pe aceştia. Deci 
adevărul este acesta: într-adevăr, Dumnezeu înainte-cunoaşte din veac şi bunătăţile pe care or 
să le facă drepţii, şi răutățile pe care au să le lucreze păcătoşii, dar nu pentru bunătăţile lor a 
înainte-hotăriît să-i facă şi să-i mîntuiască pe cei drepți, şi nici, din pricina răutăților lor, nu 
S-a oprit a-i zidi şi a-i chema la împărăţia Sa pe cei păcătoşi; ci, doar pentru nemărginita şi fi- 
reasca bunătate şi voie a Sa a înainte-hotărît din veac a zidi şi a chema la împărăţia Sa atît pe 
cei drepți, cît şi pe cei păcătoşi. Iar drepții, fiindcă s-au unit şi au urmat de voia lor voii aces- 
teia a lui Dumnezeu, au cîştigat împărăția Lui; iar păcătoşii, fiindcă nu au voit a se uni şi a 
urma voii lui Dumnezeu, au căzut din împărăţia Lui. (n. aut.) 

%! Prin cuvintele acestea, se vede că Sfinţitul Teofilact înțelege „chipul Fiului” după firea 
omenească a lui Hristos, iar nu după dumnezeirea Sa; căci, fără înomenirea Fiului lui Dumne- 
zeu, nu puteau a se face fii ai lui Dumnezeu cei înainte-hotărîţi. 

La fel înțeleg „chipul” acesta şi Sfîntul Chiril Alexandrinul şi Icumenie. Icumenie zice că 
ceea ce Fiul lui Dumnezeu era după fire întru înomenire, adică sfînt, aşa s-au făcut, după dar, 

Iar Hristos este „întti născut între mulți fraţi” după iconomia întrupării, 
căci după dumnezeire nu este întîi născut, ci unul singur născut. Şi El este cu 
adevărat întîi născut iar noi sîntem fraţi ai Lui, fiindcă trupul omenesc luat de 
E] a fost uns cu venirea a-tot ungătorului Dumnezeu, precum a zis Teologul 
Grigorie, şi s-a făcut pîrgă a noastră, astfel încît, întru Hristos, s-a sfințit 
osîndita noastră fire. Iar Sfîntul Grigorie al Nyssei zice că „Hristos S-a făcut 
<întîi născut între mulți frați» mai cu deosebire prin botez. Fiindcă mai întîi EI 
Însuşi S-a născut din apă, nașterea aceasta fiind moşită de către Porumbel, şi 
astfel i-a făcut fraţi ai Săi pe cei împărtăşiți şi ei de o asemenea naştere, EI fi- 
ind întîi născut între cei născuţi după Dînsul din apă şi din Duh” (în cuvîntul 
al treilea împotriva lui Evnomie). Vezi şi subînsemriarea zicerii „mai întîi năs- 
cut decît toată făptura” (Coloseni 1:15). 


şi, pe care i-a chemat, pe aceştia i-a şi îndreptat; 


Pe cei chemaţi de Dînsul, Dumnezeu i-a îndreptat prin baia naşterii de a 
doua oară a Sfîntului Botez, curăţindu-i de păcatele lor şi făcîndu-i drepți. 


şi, pe care i-a îndreptat, pe aceştia i-a şi slăvit. 


Cum a slăvit Dumnezeu pe cei îndreptaţi? Învrednicindu-i pe ei dumne- 
zeieştii înfieri şi dăruindu-le toate celelalte daruri ale Sfîntului Duh. 


31 Ce vom zice dar la acestea? Dacă Dumnezeu e pentru noi, cine e 
împotriva noastră? 


Vezi — o cititorule! — că Apostolul a arătat aici prea-învederat că spune 
acestea către Creştinii ce sînt necăjiţi, părînd a zice unele ca acestea: Dacă 
noi, Creştinii, ne-am învrednicit a lua de la Dumnezeu atîtea mari bunătăți 
chiar în vremea cînd eram vrăjmaşi ai Lui, cu cît mai vîrtos ne vom învrednici 
să luăm de la El mai mari bunătăţi acum, după ce ne-am îndreptat, ne-am slă- 


şi cei înainte-hotărîți; fiindcă, după iconomie, oamenii s-au făcut „de un chip” şi fraţi ai Fiu- 
lui. ar Chiril zice: „Precum numim «chip al celui pămîntesc», adică al lui Adam, viaţa în trup 
şi întru păcate, tot aşa numim «chip al Celui ceresc», adică al lui Hristos, sfințenia, dreptatea 
şi ascultarea. Şi, precum am purtat chipul celui pămîntesc, aşa să purtăm şi chipul Celui ce- 
resc, adică viaţa întru sfinţenie şi petrecerea neprihănită întru toate.” 

lar marele Athanasie, în scrisoarea către Serapion, şi marele Vasilie, în scrisoarea a cincea 
împotriva lui Evnomie, prin «chip al Fiului» înţeleg Duhul cel Sfînt. Iar Teodorit zice că acest 
„Chip al Fiului” este trupul lui Hristos, la fel cu care se va face trupul celor înainte-hotărîți. 
Precum a zis Apostolul către Filipeni (capitolul 3:21), scriind aşa: „(...) Care va preface trupul 
smereniei noastre, spre a se face el de un chip cu trupul slavei Lui.” (n. aut.) 

„vit şi ne-am făcut prieteni ai Săi? Şi, de vreme ce Dumnezeu este ajutător | 
nouă, cine poate a ni se împotrivi? Negreşit, nimeni! Pentru că, chiar de s-ar 
“scula asupra noastră întreaga lume, negreşit înțelepciunea lui Dumnezeu va 
întoarce spre mîntuirea şi slava noastră toată ridicarea asupra noastră a lumii. 


„32 Căci Cel ce nu L-a cruțat pe Fiul Său, ci L-a dat morţii pentru noi 
toți, cum nu ni le va dărui nouă pe toate împreună cu El? 


Las — zice — toate celelalte bunătăţi pe care ni le-a dăruit Dumnezeu, pe care 
le-am arătat mai înainte — anume că ne-a chemat, ne-a îndreptat şi ne-a slăvit — 
şi zic numai atît: Socoteşte, Creştine, că Dumnezeu Tatăl cel fără de început nu 
S-a scumpit, nici nu S-a scîrbit (căci aceasta însemnează zicerea: „cruţat”), ci, 
din dragoste pentru noi, L-a dat morţii pe Însuşi Fiul Său cel unul născut, cel 
iubit, cel din fire născut din ființa Sa (fiindcă fii ai Lui sînt şi cei înfiați după 
dar, prin Sfîntul Botez). Şi nu L-a dat pentru unul, nici pentru zece ori pentru o 
sută, ci pentru toți oamenii împreună, şi de neam bun, şi de neam prost; şi 
slăviţi, şi proşti; şi nemulţumitori, şi hulitori şi vrăjmaşi ai Săi. Şi nu L-a dat 
unei morţi oarecare, ci spre ne-cinstita moarte de cruce.2*? Prin urmare, Dumne- 
zeu, Care ne-a iubit atît de mult, cum de nu ne dăruieşte împreună cu Fiul Său 
şi toate celelalte bunătăţi încă de acum? Pentru că Cel ce, pentru noi, L-a dat 
morții pe Stăpînul lumii, vrăjmaşi fiindu-l noi, cum nu ne-ar da nouă, prieteni 
fiindu-I acum, avuţiile şi câştigurile lumii? De aceea, de vreme ce nu ni le-a dat, 
este arătat că nu ne sînt de folos. Deci tu, Creştine, care te necăjeşti pentru 
Hristos, să nu cauţi odihna, pentru că nu-ţi e de folos! Căci, dacă ar fi fost, mai 
înainte ai fi luat-o, sau şi acum o vei lua, dacă-ți va fi de folos. 


33 Cine va ridica pîră împotriva aleşilor lui Dumnezeu? 


Pe lîngă celelalte ispite pe care le pătimeau atunci Creştinii ludei, ei erau 
ocăriîți şi batjocoriţi de către ceilalți ludei, care ziceau că sînt schimbători şi 


*2 În Evanghelia sa, loan zice aproape aceleaşi lucruri ca şi Pavel, anume că „aşa de mult 
a iubit Dumnezeu lumea, încît pe Fiul Său cel unul născut L-a dat morţii, ca tot cel ce crede 
într-Însul să nu piară, ci să aibă viaţa veşnică” (capitolul 3:16). 

Iar Sfîntul Grigorie al Nyssei spune aşa: „Biserica crede că adevăratul Părinte este într-a- 
devăr Tată al Fiului Său, nu al altcuiva, căci, într-una din epistolele sale, Apostolul zice hotă- 
rîtor: «(...) Care pe Însuşi Fiul Său nu L-a cruțat», cu adăugarea acestui «Său» osebind pe cei 
învredniciţi cu darul înfierii, iar nu fii fireşti” (Cuvîntul al doilea împotriva lui Evnomie). Zice 
încă şi Chiril al Alexandriei: „Ce lucru va fi din partea noastră către Dumnezeu Tatăl 
deopotrivă cu ce a făcut EI? Căci pe Însuşi Fiul Său L-a dat morţii pentru noi, ca «tot cel ce 
va crede într-Însul să nu piară, ci să aibă viața veşnică», necruţînd nici cuvenita Sa iubire 
pentru Fiu” (cartea a patra a Glafirelor, întru care zice cuvînt despre junici). (n. aut.) 

se întorc lesne spre creştinism. De aceea, Apostolul zice către dînşii aşa: De 
vreme ce Dumnezeu v-a ales dintre ceilalți Evrei, cine va pîri (adică cine va 
învinui) alegerea lui Dumnezeu? Căci, dacă un meşter iscusit va alege vreun 
lucru al meşteşugului său, nu se va afla nimeni ca să-l învinuiască pentru 
aceasta. Prin urmare, cînd Cel mai presus de toate meşteşugurile, nemărgi- 
nitul înțelept Dumnezeu, va alege, cine va putea a-L învinui? Cu adevărat, 
nimeni! 


Dumnezeu este cel ce îndreptează. 
34 Cine va fi cel ce osîndeşte? Hristos este Cel ce a murit, iar mai ales 
Cel ce S-a şi sculat din morți, 


Pavel nu a zis că Dumnezeu este Cel ce a iertat păcatele noastre, ci a zis 
un lucru mult mai mare, anume că Dumnezeu este Cel ce ne-a făcut drepți. 
Deci să nu ne temem, Creștinilor, nici de cei ce ne ispitesc, nici de cei ce ne 
"ocărăsc şi ne batjocoresc, fiindcă Dumnezeu ne-a ales şi ne-a îndreptat, iar 
Hristos, Fiul lui Dumnezeu, a murit pentru noi şi, mai ales, a înviat.din morți 
din dragoste pentru noi. Şi atunci, cine ne va osîndi pe noi, cei ce ne-am în- 
vrednicit a primi atîta slavă? 


Care şi este de-a dreapta lui Dumnezeu, Care şi soleşte pentru noi. 


Zicerea: „soleşte” vrea să spună: „mijloceşte şi Se roagă”. Deci, ca să ara- 
te covîrşitoarea iubire a lui Hristos către noi, Pavel zice că, cu toate că Stăpt- 
nul nostru Hristos a împlinit toată iconomia întrupării Sale, E] nu a încetat să 
Se aplece cu dragoste către noi, Creştinii Săi, ci soleşte şi roagă pentru noi pe 
Părintele Său cel fără de început. lar a soli şi a Se ruga Hristos pentru noi nu 
aduce nici o micşorare slavei şi măririi Lui dumnezeieşti. Nu, căci Pavel a zis 
mai înainte că Hristos este „de-a dreapta lui Dumnezeu”, arătînd astfel dum- 
nezeiasca Lui mărire, iar apoi a spus că „soleşte”, vrînd să arate nu altceva — 
precum s-a zis — decît iubirea ce o are Hristos pentru noi. Fiindcă acelaşi 
Pavel a spus şi despre Tatăl că ne roagă pe noi prin Apostoli — zicînd: „(...) ca 
şi cum Însuşi Dumnezeu S-ar ruga prin noi” (2 Corinteni 5:20) — dar prin 

"aceasta s-a împuţinat oare slava lui Dumnezeu-Tatăl? Nu, ci negreşit aceasta 
este o dovadă care arată negrăita purtare de grijă şi dragostea Lui pentru noi. 

Unii însă au înţeles zicerea: „soleşte pentru noi” aşa: De vreme ce Hristos 
poartă trupul şi acum — fiindcă nu l-a lepădat atunci cînd S-a înălţat, precum 
birfesc maniheii — însuşi acest fapt, a purta trup adică, este o solie şi rugămin- 
te către Tatăl pentru noi. Pentru că, văzînd aceasta, Tatăl Îşi aduce aminte de 

dragostea de oameni pentru care a purtat trup Fiul Său cel iubit, şi astfel Se 


pleacă spre îndurare şi pi 2254 


Pavel zice însă acestea — precum de multe ori am zis — ca să mîngîie pe 
Creştinii ce se necăjeau, arătîndu-le mai întîi că Sfîntul Duh Se roagă pentru 
noi, că Tatăl nu L-a cruțat pe Fiul Său, dîndu-L la moarte pentru noi, şi că 
ne-a îndreptat şi ne-a slăvit. lar apoi, arată că şi Fiul Se roagă penita noi, Şi 
deci nu trebuie să ne întristăm şi să obosim din pricina ispitelor.”* 


35 Cine ne va despărți pe noi de dragostea lui Hristos? Necazul, sau 
strîmtorarea, sau foametea, sau prigoana, sau golătatea, sau 
primejdia, sau sabia? 


După ce a arătat negrăita iubire a Sfintei Treimi pentru noi, oamenii, Pavel 


s-a făcut ca unul din cei entusiasmaţi2S5 „ Şi zice: Cine ne va despărți aşadar de 


dragostea lui Dumnezeu? Nimeni, fiindcă nici o muncă, oricît de mare ar fi, 
oricît de înfricoşată, nu poate să ne despartă de Dumnezeul nostru pe noi, 
Creştinii, care am fost iubiţi atît de mult de EI şi ne-am învrednicit de atîta pă- 
rintească purtare de grijă. Vezi însă — o cititorule! — cum Apostolul nu a zis că 
nu pot a ne despărți de Dumnezeu lucrurile îndulcitoare ale lumii acesteia, 
cum sînt îndulcirile trupului, iubirea bogăției, pofta slavei şi a dregătoriilor şi 
celelalte de care sînt stăpîniți cei mai mulți dintre oameni. Nu, ci a zis că nu 
pot a ne despărți de Dumnezeu cele mult mai tiranice decît acestea, care pot 


*% Iar Fotie zice că rugăciunea făcută de Hristos către Tatăl mai înainte de Patimi pentru 
Apostoli şi pentru toți cei ce urmau a crede — „Părinte Sfinte, păzeşte-i întru numele Tău pe 
cei ce Mi i-ai dat!” (Joan 17:11) şi: „Eu pentru aceştia Mă rog, nu mă rog pentru lume” (Joan 
17:9) — măcar că s-a zis o singură dată, are însă atîta putere şi tărie, încît totdeauna lucrează şi 
mijloceşte pentru noi. 

Iar Sfîntul Chiril Alexandrinul zice aşa: „Pavel spune că Hristos soleşte şi Se roagă pentru 
noi fiindcă EI, ca om, este arhiereu veşnic, după zicerea: «Tu eşti preot în veac» (Psalm 
109:5), iar lucrul arhiereului este a mijloci către Dumnezeu şi a se ruga pentru norod. 

Iar marele Vasilie, tîlcuind zicerea: „de-a dreapta lui Dumnezeu”, spune aşa: „Pavel măr- 
turiseşte întru Duhul că Hristos «este de-a dreapta lui Dumnezeu.» Eu socotesc că şederea 
aceasta însemnează statornicia şi starea de-a pururea a firii Sale dumnezeieşti, căci şi Varuh, 
arătînd nemişcarea şi nestrămutarea lui Dumnezeu, a zis aşa: «Tu şezi în veac, iar noi pierim 
în veac» (Varuh 3:3). Iar prin locul din dreapta, a însemnat cinstea vredniciei” (Despre Sfintul 
Duh, capitolul 5). Vezi şi subînsemnarea zicerii: „A şezut de-a dreapta măririi Celui Preaf- 
nalt” (Evrei 1:3). (n. aut.) 

ză Vezi şi tîlcuirea zicerii „soleşte” de la capitolul 3, stih 25, al epistolei către Evrei. lar 
Coresi arată că Sfîntul Grigorie Dialogul zice că „Hristos Se roagă pentru Biserică în toate zi- 
lele”. Vezi şi subînsemnarea zicerii: „(...) unul este şi Mijlocitorul între Dumnezeu şi oa- 
meni” (1 Timotei 2:5). (n. aut.) 

*55 În lumea păgînă, entusiastul era cel „insuflat de zei”, adică ieşit din sine. (n. m.) 

sili sufletul omului şi fără voie. Care sînt acestea? Necazurile, strîmtorările şi 
celelalte pe care le-a zis, care, deşi puţine la număr, cuprind nenumărate is- 
pite. Mai ales necazurile şi strîmtorările cuprind legături, şi temniţă, şi cleve- 
tiri, şi lanţuri, şi izgoniri şi toate celelalte rele ce pot ticăloşi pe om, pe care 
Pavel nu le-a mai înşirat una cîte una. 


36 Precum este scris: „Pentru Tine sîntem omoriţi în fiecare zi, socotiți 
am fost ca nişte oi de junghiere” (Psalm 43:12 i bla 


Ca să nu creadă Creştinii că este semn de părăsire dumnezeiască atunci 
cînd sînt necăjiţi şi strîmtoraţi, Apostolul aduce aici martor pe Proorocul Da- 
vid, care, proorocind necazurile şi strîmtorările Creştinilor, arată că este o 
prea-mare mîngîiere pentru ei a pătimi pentru Dumnezeu, şi nu numai a pă- 
timi, ci şi a fi omoriţi în fiecare zi pentru El. Dar moartea aceasta de toate zi- 
lele se face de voia lor, şi nu lucrător şi cu firea, căci a fi omorît cineva cu 
fapta în toate zilele este cu neputinţă. Zicerea: „a se omori” e în loc de: „a se 
jertfi”, şi Apostolul a arătat aceasta prin ceea ce a zis apoi: „ne omorîm ca 
nişte oi de junghiere”. Adică: Precum oile nu se împotrivesc cînd se aduc să 
fie junghiate, tot aşa nici noi, Creştinii, nu se cuvine a ne împotrivi cînd ne- 
cinstitorii de Dumnezeu și rău-credincioşii vor să ne junghie pentru Dumne- 
zeu şi pentru numele lui Hristos. 


37 Dar întru toate acestea prea-biruim pentru Acela care ne-a iubit. 


Fiindcă mai sus a zis că noi, Creştinii, „sîntem omoriţi”, Pavel adaugă aici 
şi mîngiiere, pentru a nu se împuţina cineva cu sufletul auzind de morţi şi jun- 
ghieri. Deci zice că — deşi pătimim necazuri, şi strîmtorări şi morţi — nu numai 
că biruim, ci „prea-biruim”, adică ne facem biruitori2 cu toată înlesnirea, în 


*5 jcumenie zice că Pavel a adus mărturia aceasta vrînd să ruşineze pe Creştinii de atunci. 
Căci — dacă drepții şi Proorocii Legii Vechi defăimau viaţa lor pentru dragostea lui Dumne- 
zeu, deşi plăţile şi cununile lor erau pămînteşti — cu mult mai vîrtos sîntem datori să defăi- 
măm viața noastră pentru dragostea lui Dumnezeu noi, cei ce avem să luăm spre răsplătire a 
ostenelilor şi a morţii noastre o împărăție cerească. 

Iar Teodorit tîlcuieşte că Sfîntul Duh, prin David, a scris p mul acesta desp.. ..ununații 
Macabei, care s-au făcut mucenici pentru credinţă. (n. aut.) 

*57 Jar marele Vasilie, tîlcuind zicerea: „prea-biruim”, zice că biruieşte cel ce nu se îndu- 
plecă în faţa greutăților ce i se adaugă, şi că prea-biruieşte cel ce de voie trage asupra sa chi- 
nuiri, spre dovada răbdării (la tîlcuirea psalmului 119). Adică aşa cum a zis David: „Necaz şi 
durere am aflat”, pe care acelaşi Vasilie o tîlcuieşte aşa: „Ca să arăt prisosința dragostei către 
Dumnezeu, am adăugat necaz peste necaz şi durere peste durere, nu cu puterea mea sculîn- 
du-mă asupra prigonirilor, ci pentru că am chemat numele Domnului” (la fel). (n. aut.) 

ciuda tuturor acestor munci, şi greutăți şi rele care ni se fac. Fiindcă aceasta 
este biruința prea-desăvîrşită: cînd noi, Creştinii — fiind asupriți, şi prigoniți şi 
schingiuiți — ne arătăm mai puternici decît cei ce ne prigonesc şi ne schingiu- 
iesc. Şi să nu te îndoieşti de aceasta, iubitule, pentru că Însuşi Dumnezeu, 
Care ne-a iubit atît de mult, Se nevoieşte împreună cu noi, încît nu e de mirare 
că biruim, deşi ne aflăm în mijlocul răutăţilor. 


38 Căci sînt încredințat că nici moartea, nici viaţa, nici Îngerii, nici 
Începătoriile, nici Puterile”*5, nici cele de fară, nici cele viitoare, 

39 nici înălțimea, nici adîncul şi nici vreo altă zidire nu va putea să ne . 
despartă de dragostea pentru Dumnezeu cea întru Hristos lisus, 


Domnul nostru.2” 


Mai întîi, Pavel a arătat cît de mult ne-a iubit Dumnezeu pe noi, iar acum 
spune şi cît a iubit el pe Dumnezeu. Dar, pentru a nu părea că zice lucruri 


a 


28 Bagă de seamă că — după Sfîntul Grigorie al Nyssei — zicerea: „Puteri” însemnează aici 
toate cetele fericiţilor Arhangheli, căci numele întreg este „Puterile cereştilor duhuri”. Aşa a 
zis şi Proorocul David: „Lăudaţi pe Domnul, toate Puterile Lui care faceţi voia Lui” (Psalm 
10:2). Deci, prin „Puteri”, aici sînt arătați şi Heruvimii, şi Serafimii, căci zice: „La fel, şi 
Serafimii pomeniţi la Isaia au fost cuprinşi în numărul celor numiţi «Puteri» de către marele 
Pavel” (Cuvîntul întîi împotriva lui Evnomie). Zice şi Sfîntul Dionisie Areopagitul — în 
Despre ierarhia cerească, la capitolul 11 — „că toate cereştile ființe se numesc «cereşti» după 
obştescul Stăpîn, ori fiindcă, prin Rațiunea mai presus de lume, toate mințile dumnezeieşti se 
împart în trei: în ființă, putere şi lucrare. Cînd le numim pe toate, fără deosebire, sau pe unele 
dintre ele, ființe sau puteri «cereşti», trebuie să socotim că le numim pe acelea despre care e 
vorba, în întregime, după ființa sau puterea fiecăreia dintre ele.” (n. aut.) 

zi Aproape aceleaşi cuvinte ca şi dumnezeiescul Pavel glăsuieşte şi Ignatie, cel ce arde de 
iubire pentru Dumnezeu, care, oarecum entusiasmîndu-se, scrie către Romani aşa: „M-am 
cumpărat de către fiarele cele gătite mie şi mă rog a mi se afla mie curînd. Am să le măgulesc 
ca să mă mănînce în grabă, nu cum s-a întîmplat cînd, temîndu-se de oarecari, nu s-au atins de 
ei. Iar dacă nu vor voi ele de sine-şi, le voi sili! Căci eu nu rîvnesc nimic din cele văzute şi din 
cele nevăzute, pentru ca să mă norocesc a dobîndi pe lisus. Vie asupra mea focul, crucea şi 
adunarea fiarelor, tăierile mădularelor, despărțirile, ruperile oaselor, măcinăturile trupului şi 
muncile diavolului, numai ca să-L. dobîndesc pe Iisus Hristos! Nimic nu-mi vor folosi margi- 
nile lumii, nici împărățiile veacului acestuia. Mai bine îmi este mie a muri pentru lisus Hris- 
tos, decît a împărăți peste marginile pămîntului. Căci ce se foloseşte omul de ar dobîndi toată 
lumea, iar sufletul lui l-ar pierde? Eu scriu către toate bisericile şi tuturor făgăduiesc că de 
voie mor pentru Dumnezeu, (...) Lăsaţi-mă să fiu mîncare fiarelor prin care este cu putință a 
dobîndi pe Dumnezeu! Mai vîrtos zădărîți fiarele ca să mi se facă mormînt şi să nu lase nimic 
din trupul meu! Rugaţi pe Domnul pentru mine, ca prin aceste unelte să mă aflu jertfă lui 
Dumnezeu! Lăsaţi-mă să dobîndesc lumină curată! Mergînd acolo, voi fi om al lui Dumne- 
zeu. Daţi-mi voie să nu fiu zadarnic Patimei Dumnezeului meu!” (n. aut.) 

mari şi mîndre despre sine, el vorbeşte în numele Creştinilor şi arată cum se 
cuvine a iubi ei pe Dumnezeu. Deci zice aşa: Noi, Creştinii, ținem atît de mult 
la dragostea noastră pentru Dumnezeu, încît nu vor putea să ne despartă de ea 
nu numai muncile cîte se află pe lume, dar, pe lîngă acestea, chiar de s-ar afla 
vreun tiran sau împărat care să ne îngrozească cu pedeapsa şi munca veşnică a 
iadului, sau să ne făgăduiască viaţa veşnică ce va să fie, cu acestea vrînd să ne 
despartă de Dumnezeu, nimic nu ar putea isprăvi. Dar de ce vorbesc de tirani 
şi împărați? Nici înşişi Îngerii, nici toate cetele Puterilor cereşti, nici toate lu- 
crurile ce sînt de față, nici cele ce or să fie; nici înălțimea, adică toate cele ce 
sînt în cer şi în împărăţia cerurilor; nici adîncul, adică toate cele ce sînt pe pă- 
mînt şi sub pămînt, şi iadul care se află întru adîncul pămîntului şi munca“%; 
toate bunătăţile şi relele acestea nu vor putea a ne clătina din dragostea pentru 
Dumnezeu. Şi, chiar de am zice că s-ar afla vreo altă făptură atît de mare şi 
minunată cît este aceasta văzută şi cea nevăzută şi gîndită, iarăşi nu va putea 
să ne despartă de dragostea pentru Dumnezeu. 

Iar Apostolul a pomenit de Îngeri nu pentru că Îngerii i-ar despărți pe oa- 
meni de Dumnezeu — să nu fie! — ci a zis aceasta după închipuire, vrînd să 
arate şi prin cele cu neputinţă covîrşirea dragostei pe care o avea şi pe care se 
cuvine să o aibă şi Creştinii pentru Hristos-Dumnezeu. Fiindcă Pavel nu iubea 
pe Hristos pentru cele ale lui Hristos, adică pentru împărăţia şi bunătăţile Lui, 
ci, pentru Hristos, le iubea şi pe cele ale lui Hristos; şi numai la Hristos căuta 
şi numai de una se temea: a nu cădea cumva din dragostea către EI, căci acest 
lucru era pentru el mai înfricoşător şi decît însăşi munca iadului; precum şi, 
dimpotrivă, a rămîne în dragostea pentru Hristos era un lucru mai dorit lui şi 
decît însăşi împărăţia cerurilor. De aceea a şi adăugat: „dragostea către Dum- 
nezeu întru Hristos Iisus”. Nu am pentru Dumnezeu -— zice — acea dragoste pe 
care o au ceilalți Evrei, ci dragostea întru Hristos lisus! Căci şi Evreii zic că-L 
iubesc pe Dumnezeu, dar pe Iisus Hristos nu-L iubesc, fiindcă nu cred în El. 


iu Aşa a înţeles Teodorit „înălțimea” şi „adîncul”: „înălțimea” e împărăţia cerurilor, iar 
„adîncul” e gheena; adică viața cea veşnică şi moartea cea veşnică. 

Şi bagă de seamă cum monahul acela despre care scrie dumnezeiescul Nil Izvorîtorul de 
Mir a arătat adevărată zicerea aceasta a Apostolului prin faptele sale, după cum citim: „Altui 
iubitor de Dumnezeu, iarăşi, mergînd în pustie şi făcînd purtare de grijă pentru rugăciune, i-au 
stat înainte doi Îngeri şi l-au luat între dînşii, mergînd împreună cu el. Iar el nici cît de puțin 
nu a luat aminte la ei, ca să nu se păgubească de lucrul mai bun, aducîndu-şi aminte de 
această zicere apostolească: «Nici Îngerii, nici Începătoriile, nici Puterile nu vor putea să ne 
despartă de dragostea pentru Hristos.»” (Despre rugăciune, capitolul 112). (n. aut.) 

CAPITOLUL IX 


1 Adevăr zic întru Hristos, nu mint (împreună-mărturisind cu mine 
conştiinţa mea întru Duhul Sfînt), 
2 că mare îmi este întristarea şi necurmată durerea în inima mea. 


Apostolul va arăta mai jos că nu toți câți sînt din sămînţa lui Avraam sînt 
fii ai lui Avraam. Şi, ca să nu pară că zice aceasta cu patimă şi vrăjmăşie, o ia 
mai înainte şi laudă bunătăţile Evreilor, mărturisind că-i iubeşte pe Evrei cu 
covîrşire. Şi, ca să fie crezut, zice că spune adevărul întru Hristos şi că nu 
minte, împreună cu el mărturisind conştiinţa sa întru Duhul Sfînt. El aduce 
aşadar trei martori: Hristos, conştiinţa sa şi Sfîntul Duh. Şi zice aşa: Mare în- 
tristare şi necurmată durere se află întru mine, mîncînd inima mea pentru 
neamul Evreilor, fiindcă au căzut din darul lui Dumnezeu. lar apoi urmează 
zicînd: 


3 Căci aş fi vrut să fiu eu însumi anatema de la Hristos, pentru fraţii 
mei, rudeniile după trup, 


Ce vrea să zică „anatema”? Să ştii că însemnează „despărţire” şi „înstrăi- 
nare”, şi se zice despre ceea ce s-a afierosit lui Dumnezeu, care rămîne osebit 
de toată întrebuințarea obştească. Astfel încît, precum nu cutează cineva a se 
atinge de anatema, tot aşa şi cel dat anatemei este osebit dintre toţi oamenii. 
Însă acestea trebuie înțelese în chip osebit: de anatema sfinţită nu cutează a se 
atinge nimeni fiindcă este afierosită lui Dumnezeu, iar de omul anatematizat 
se osebesc toți ca de un spurcat şi despărţit de Dumnezeu." 

Dar ce vrea să spună Pavel aici? — căci vorbeşte împotriva celor de mai 
sus. Fiindcă atunci zicea: Nimeni nu mă va despărți de Dumnezeu — iar acum 
se roagă a fi despărțit. Se pare aşadar că aceste cuvinte sînt împotrivnice unul 


%1 Pentru aceasta, dumnezeiescul Hrisostom a scris un cuvînt întreg, arătînd că nu se cu- 
vine a anatematisi cineva vreun om viu sau mort (tom 7), zicînd aşa: „Ce altceva înseamnă * 
anatema pe care o zici, omule? — decît: «Să fie afierosit acesta diavolului! Şi să nu mai aibă 
loc de mîntuire şi să se înstrăineze de la Hristos!»” Zice încă şi Tarasie, în răspunsul cel dez- 
vinovăţitor al soborului al VII-a: „Greu lucru e anatema! — fiindcă îl depărtează pe om de 
Dumnezeu, îl goneşte din împărăţia cerurilor şi-l trimite în întunericul cel mai dinafară” (foaia 
724 a tomului al doilea al Sinodicalelor). Iar Sfîntul Varsanufie zice că „nu numai pe eretici, 
dar nici chiar pe diavol nu se cuvine să-l anatematizeze cineva, fiindcă acela se dă anatemei 
pe sine însuşi, căci şi el iubeşte şi face lucrurile diavolului.” Vezi despre anatemă mai pe larg 
în cuvîntul înainte al soborului din Gangra, în cartea noastră despre canoane [Pidalionul, n. 
m.]. (n. aut.) 

4 care sînt Israilitenii, a cărora e înfierea, şi slava, şi legămintele, şi 
Legea şi făgăduințele; 

5 ai cărora au fost părinţii şi dintru care este Hristos după trup, Cel ce 
este peste toate Dumnezeu binecuvîntat în veacuri. Amin! 


Pavel îi laudă aici pe ludei şi-i măreşte, ca să nu pară — precum am zis — că 
vorbeşte cu patimă şi cu vrăjmăşie. Pe de altă parte însă, el arată că Dumnezeu 
a voit să-i mîntuiască pe ludei, şi pentru aceasta i-a învrednicit de înfiere şi de 
slavă, şi a dat făgăduință de bunătăți strămoşilor lor — lui Avraam, Isaac şi Iacov 
— şi le-a dăruit toate celelalte daruri alese, încît Însuşi Hristos a binevoit să Se 
nască după trup dintre dînşii. Ei însă s-au întors de la această facere de bine a 
lui Dumnezeu, şi de aceea Apostolul, înspăimîntîndu-se de marea dragoste către 
ludei a lui Dumnezeu, mulţumeşte unuia născut Domnului nostru lisus Hristos 
şi zice că Acesta „este peste toate Dumnezeu binecuvîntat în veacuri”, ca şi 
cum ar spune: Deşi unii Îl hulesc pe Dumnezeu, zicînd că chemarea şi primirea 
„neamurilor” nu s-a făcut în chip binecuvîntat şi drept, noi însă, care ştim taine- 
le lui Hristos, cunoaştem bine că Hristos nu este vrednic de a fi hulit şi grăit de 
rău, ci de a fi binecuvîntat şi slăvit ca Dumnezeu. Prin cuvintele acestea, se ru- 
şinează aşadar şi Arie?%, acel slujitor al făpturii, fiindcă Pavel propovăduieşte 
aici arătat că Hristos este Dumnezeu peste toate, 255 


am mare frică, nu cumva să rămîneţi pentru totdeauna în necredință şi să vă munciți.” lar 
cealaltă tîlcuire este aceasta: „Mă rugam -— zice — a fi anatema, adică a pătimi multe rele şi 
schingiuiri trupeşti (fiindcă Scriptura ia numirea «anatema» în locul relelor pe care le suferă 
cineva), numai pentru a se mîntui rudele mele, Evreii” (la fel). 

Ceea ce zice Pavel aici: „Mă rugam să fiu eu însumi anatema de la Hristos, pentru fraţii 
mei, rudele mele după trup”, este asemenea cu ce a zis Moisi către Dumnezeu pentru Evrei: 
„O Doamne! — norodul acesta a săvîrşit păcat mare, făcîndu-şi dumnezeu de aur. Rogu-mă 
aşadar, de vrei să le ierți păcatul acesta, iartă-i! Iar de nu, şterge-mă şi pe mine din cartea Ta, 
în care m-ai scris!" (Ieşirea 32:31, 32). lar aceasta, ce alta este — după Fotie — decît a zice că- 
tre Dumnezeu aşa: De nu Te vei împăca cu cei din neamul meu, de nu-i vei uni pe ei cu Tine, 
desparte-mă şi pe mine de Tine! (la fel). (n. aut.) 

*% Cel mai mare eretic al veacului al IV-a, care spunea, printre altele, că Hristos nu este 
Dumnezeu, ci doar „prima făptură zidită”. (n. m.) 

5 Jar Teodorit zice că, vrînd să arate marea iubire pe care o avea către Evrei, Pavel ur- 
mează femeilor ce-şi plîng morţii, care urzesc şi ţes întru plîngerile lor frumuseţea traiului 
celor morți, şi dricul vîrstei lor, şi bunul neam al strămoşilor, şi bogăţia şi vrednicia lor. 

Iar legămintele date de Dumnezeu ludeilor sînt — după acelaşi Teodorit — nu numai Ve- 
chiul Testament, ci şi cel nou, căci Dumnezeu voia să-l dea lor şi pe acela, după cum e scris: 
„Zice Domnul: Voi încheia cu casa lui Israil şi cu casa lui Iacov testament nou, însă nu ca 
acela pe care l-am încheiat cu părinţii lor” (/eremia 31:31, 32). Dar Israilitenii nu au voit să 
primească acest testament nou. (n. aut.) 

6 Şi nu că doar ar fi căzut cuvîntul lui Dumnezeu, 


Cu adevărat — zice — eu mă ard pentru că e hulit Dumnezeu de către Evrei 
şi aş fi voit să se mîntuiască toți. Dar, deşi nu se mîntuiesc toţi, aceasta nu 
arată că Dumnezeu a minţit întru cele făgăduite Patriarhilor — lui Avraam, 
Isaac şi Iacov — fiindcă nu este cu putință (căci aceasta însemnează zicerea: 
„nu că doar”) să cadă din adevăr cuvîntul lui Dumnezeu. Pentru că Dumnezeu 
a făcut ceea ce a făgăduit acelora, prin lucrări şi prin împlinire, chiar dacă cei 
ce hulesc zic că El a făgăduit unora, dar a dat făgăduinţa altora. Căci ascultă 
ce zice Pavel mai departe: 


7 căci nu toţi cei din ISrail sînt şi Israiliteni,; nici pentru că sînt sămînța 
lui Avraam sînt toți fii, 


Dumnezeu Şi-a împlinit făgăduiala, adică ceea ce i-a zis lui Avraam: „Ţie 
îți voi da (pămîntul Palestinei) şi seminţiei tale, în veac” (Facerea 13:15). Să 
vedem aşadar care este seminţia aceasta, pentru că nu toți cîți s-au născut din 
Avraam sînt curat seminţie şi fii ai lui Avraam, precum nici toţi cei din Israil, 
adică cei ce s-au născut din Iacov, sînt Israiliteni. Ci sămînță şi fii ai lui 
Avraam şi ai lui Israil sînt cei născuţi din Avraam după asemănarea lui Isaac 
şi cei vrednici de fapta bună a lui Israil, prin care el s-a învrednicit a vedea pe 
Dumnezeu. Fiindcă Pavel înadins nu a zis: „cei din Iacov”, ci: „cei din Israil”, 
ca să arate cinstitul nume pe care l-a luat Iacov de la Dumnezeu cînd s-a luptat 
cu EI şi a fost numit „Israil”, ceea ce însemnează „minte văzătoare de Dum- 
nezeu”. Căci aşa zice Sfinta Scriptură: „Nu se va mai chema numele tău 
Iacov, ci Israil te vei numi” (Facerea 32:28). Deci, dacă tu — o cititorule! — vei 
înţelege cine sînt cei ce se nasc după asemănarea naşterii lui Isaac, atunci vei 
afla adevărată şi nemincinoasă făgăduinţa lui Dumnezeu, fiindcă acelora s-au 
dat făgăduințele. De aceea, nu se cuvine a fi hulit Dumnezeu, pentru că El a 
făcut ceea ce a zis, deşi unii nu înţeleg. 


8 ci „numai cei din Isaac — zice — se vor chema seminţie a ta”, adică: Nu 
fiii trupului sînt fii ai lui Dumnezeu, ci fiii făgăduinței se socotesc 
drept seminţie.2% 


25 Bagă de seamă că — după Coresi — Dumnezeu făgăduia seminției lui Avraam îndoite fă- 
găduinţe şi blagoslovenii: una lumească, iar alta mai presus de lume. Pe prima o făgăduia tru- 
purilor celor din lume, adică lui Ismail şi celor şase fii născuți după legea firii din Hetura. lar 
pe a doua a dat-o adevăratei lui seminţii, adică celor născuţi din făgăduință, duhovniceşte, 
după chipul în care s-a născut Isaac. Şi făgăduinţa cea lumească, adică cea despre pămîntul 

9 Căci al făgăduinţei este cuvîntul acesta: „(La anul), întru această 
vreme, voi veni, şi Sara va avea un fiu” (Facerea 18:10). 


Nu eu -— zice — îţi tîlcuiesc care este adevărata seminţie a lui Avraam, ci 
Scriptura cea Veche, ce zice: „(...) numai cei din Isaac se vor chema seminţie 
a ta” (Facerea 21:12). De aceea, cîți s-au născut după asemănarea naşterii lui 
Isaac, adică din făgăduință, aceştia sînt adevărații fii ai lui Avraam, ori — mai 
bine a zice — adevărații fii ai lui Dumnezeu. Pentru că Isaac nu s-a născut cu 
legea şi puterea firii, ci cu puterea dumnezeieştii făgăduinţe: „(La anul), întru 
această vreme, voi veni — a zis Dumnezeu către Avraam — şi Sara va avea un 
fiu.” Deci cuvîntul acesta al lui Dumnezeu l-a plăsmuit în pîntecele Sarei pe 
Isaac şi l-a născut. Iar aceasta se întîmplă şi cu noi, Creştinii, care sîntem fiii 
lui Dumnezeu fiindcă, pe cînd ne aflăm în scăldătoarea Sfîntului Botez ca în 
pîntece de maică, sînt spuse cuvinte dumnezeieşti care ne plăsmuiesc din nou. 
Căci, botezîndu-ne în numele Tatălui, şi al Fiului şi al Sfîntului Duh, ne 
naştem a doua oară, duhovniceşte. Şi, precum atunci Dumnezeu a făgăduit 
naşterea lui Isaac şi a împlinit-o, aşa şi la a doua naştere a noastră, cea duhov- 
nicească, mai întîi El a făgăduit-o prin Prooroci, şi apoi a împlinit-o. De ace- 
ea, zicerea: „(...) numai cei din Isaac se vor chema seminţie a ta” trebuie a se 
înțelege în loc de: Aceia sînt sămînţa lui Avraam, care s-au născut după chipul 
naşterii lui Isaac — adică prin cuvîntul dumnezeiesc. Deci cuvîntul lui Dum- 
nezeu nu a căzut, nici n-a minţit, ci a dat ceea ce a făgăduit. Cui? Adevăratei 
seminții a lui Avraam, anume credincioşilor din „neamuri”, care s-au făcut fii 
ai lui Dumnezeu asemenea cu Isaac, fiindcă şi aceştia s-au născut din făgădu- 
ință şi prin cuvîntul lui Dumnezeu. Iar la ceea ce zic Evreii — anume că zi- 
cerea aceasta: „(...) numai cei din Isaac se vor chema seminţie a ta”, arată că 
doar cei ce se nasc trupeşte din Isaac sînt socotiți seminţie a lui Avraam — răs- 
pundem că, dacă această înţelegere ar fi fost adevărată, trebuia să se soco- 
tească seminţie a lui Avraam şi Idumeii şi toți cei născuţi dintru aceia. Pentru 
că strămoşul Idumeilor, Isav, a fost fiu al lui Isaac, dar acum Idumeii nu mai 
sînt şi nici nu se socotesc fii ai lui Avraam, ci sînt foarte despărțiți de neamul 
lui Avraam şi se numesc „de altă seminție”2%7. 


Hanaan, şi înmulţirea cea numeroasă ca stelele cerului s-au împlinit mai înainte de venirea lui 
Hristos. Iar blagoslovenia duhovnicească şi făgăduinţa cea mai presus de lume s-au împlinit 
cînd a venit Hristos, împărtăşindu-se de ea neamurile care s-au făcut fii ai lui Avraam după 
credință. (n. aut.) 

%! Fericitul Teodorit arată că „Sfînta Scriptură numeşte «de altă seminţie» pe Palestinieni, nu 
pentru că celelalte neamuri erau 'de o seminţie cu Iudeii, ci pentru că acelea erau departe de Iudei 
şi aveau țări osebite, iar Palestinienii nu erau doar vecini, ci şi locuiau împreună cu Iudeii. Aşa, 

10 Dar nu numai ea, ci şi Revecca, avînd copii gemeni dintru unul, din 
Isaac, părintele nostru. 


Dumnezeiescul Apostol a arătat mai sus că doar Isaac s-a numit „seminţie 
a lui Avraam”, deşi acesta din urmă a avut mulți şi osebiți fii, căci avea şi pe 
Ismail — din Agar, roaba sa — şi încă şase fii, din Hetura, a doua muiere a sa. 
De aceea, zicea că şi cei ce se nasc asemenea lui Isaac se numesc „seminţie a 
lui Avraam”. lar acum zice că nu numai la fiii lui Avraam va vedea cineva 
aceasta, ci, ceea ce este încă mai mare, o va vedea şi la frații gemeni, adică la 
Isav şi la Iacov. Pentru că nici aceştia nu au dobîndit aceeaşi cinste, căci Iacov 
s-a ales de Dumnezeu, iar Isav s-a urît. De aceea, nici tu — o cititorule! — nu 
cere seamă pentru ce Dumnezeu a ales pe cei din „neamuri” şi i-a făcut se- 
minţie a lui Avraam, şi mai ales seminţie a Sa, iar de la Evrei Şi-a întors fața 
şi i-a împins de la Sine. 


11 Şi — nefiind ei încă născuți, nici făcînd ei ceva bun ori rău, pentru ca 
înainte-hotărîrea lui Dumnezeu să rămînă după alegere, nu din 
fapte, ci de la Cel care cheamă — 

12 i s-a zis ei „că cel mai mare va sluji celui mai mic 
25:23), 

13 precum este scris: „Pe Iacov l-am iubit, iar pe Isav l-am urît” 
(Maleahi 1:2, 3). 


33268 (Facerea 


E nevoie ca să spunem mai înainte toată noima cuvintelor acestora lungi şi 
întinse pe care le va zice Apostolul, fiindcă mulți, nedumerindu-se, se între- 
bau de ce au fost aleşi Evreii dintre „neamuri”, căci nu se poate zice că au fost 
aleşi pentru faptele lor cele bune, de vreme ce toți au păcătuit, şi „neamurile”, 


lebuseii au locuit multă vreme în Ierusalim, Gavaonenii în Gavao, şi Gazenii încă, şi Ascaloni- 
tenii şi alţii mulţi locuiau aproape. Istoriile Împăraţilor ne învață acestea mai descoperit. (n. m.) 

*% Isav, fratele mai mare, a slujit lui Iacov, celui mai mic, fiindcă Idumeii, care se pogoară 
din Isav, au slujit Israilitenilor. Astfel, ei au slujit lui David, mai înainte de luarea în robie în 
Babilon, precum mărturiseşte Scriptura, zicînd: „Şi au ajuns toți Idumeii robii lui David” 
(Cartea a doua a împăraţilor 8:13). După Procopie, Idumeii au slujit Israilitenilor şi după în- 
toarcerea din Babilon. Atunci, neamurile megieşe se împotriveau Israilitenilor şi nu-i lăsau să 
rezidească biserica, neamuri dintre care cei dintii erau Idumeii. Aceştia au fost goniți de către 
Israiliteni şi omoriţi, iar cei rămaşi au fost făcuţi robi. 

Din aceasta, Apostolul trage încheierea (după Coresi) că — precum Idumeii nu s-au în- 
dreptat, chiar dacă se pogorau cu neamul din Isav şi, printr-însul, din Avraam — tot aşa nici 
voi, Iudeii, nu vă veţi îndrepta fără credința în Hristos, măcar de vă şi pogorîţi cu neamul din 
Avraam. Ci, precum Idumeii au slujit vouă, aşa veţi sluji şi voi celor din „neamuri”, şi Ve- 
chiul Testament va sluji celui nou. (n. aut.) 

şi Evreii împreună cu ele. Deci, la această nedumerire, Apostolul adună încă 
alte multe nedumeriri noi, cu adevărat neînțelese, ci pricepute doar de Dum- 
nezeu. Şi, mai întîi, îi arată pe gemenii pomeniți mai sus, pe Iacov şi pe Isav. 
Căci, dintru aceştia doi, Iacov nu a fost ales pentru vreo faptă bună, şi nici 
Isav nu a fost urât pentru faptele lui cele rele — fiindcă, aflîndu-se amîndoi în 
pîntecele maicii lor, ei nu făcuseră vreun lucru bun sau rău. Ci, din înain- 
te-hotărîrea şi înainte-cunoştinţa lui Dumnezeu, unul (Iacov) a fost ales şi iu- 
bit, iar celălalt (Isav) s-a urât — precum zice şi Proorocul Maleahi, vorbind din 
partea lui Dumnezeu: „Pe Iacov l-am iubit, iar pe Isav l-am urât”2% — pentru 
ca totul să fie deplin al lui Dumnezeu şi al înainte-hotăririi şi îna- 
inte-cunoştinței Lui. Şi de ce să vorbim numai de aceştia? Atunci cînd toți 
Israilitenii au făcut acel idol al vițelului în muntele Horiv, şi i s-au închinat, 
unii dintre dînşii au fost pedepsiţi, iar alții nu. Sau împăratul Faraon, a fost 
împietrit la suflet cu adevărat, dar mai erau încă mulți alții la fel de împietriţi 
ca dînsul. Atunci cum de a fost pedepsit numai el singur? Vezi că acestea sînt 
judecăţi ale lui Dumnezeu, cu adevărat neînțelese de oameni, ci doar de El 
singur? Deci astfel este şi alegerea „neamurilor” şi lepădarea Evreilor, care 
nouă ni se pare afară de cuvînt, iar la Dumnezeu este prea-bincuvîntată şi 
prea-adevărată. Aceasta este înțelegerea pe care o cuprind cuvintele Aposto- 
lului ce ne stau înainte şi cele următoare: 


14 Ce vom zice aşadar? Au doar este nedreptate la Dumnezeu? Să nu 


fie! 


Fiindcă la Dumnezeu — zice — nu este nedreptate, apoi nici cu noi, cei din 
„neamuri” şi ludei, nu a fost nedrept Dumnezeu. 


15 Căci îi zice lui Moisi: „Voi milui pe cine vreau să miluiesc şi Mă voi 
îndura de cine Mă îndur” (leşirea 33:19). 


Dumnezeiescul Apostol adaugă aici şi altă zicere din Scriptura cea Veche, 
dovedind cu aceasta că doar Dumnezeu ştie cine e vrednic de cinste şi cine de 


2% După Coresi, cei mai mulți dascăli arată cum Apostolul învaţă aici că începutul mîntui- 
rii nu este din fapte, ci din dar. Nu sînt însă lepădate nici faptele, de vreme ce nimeni nu se 
mîntuieşte fără de voie. Însă, din aceste cuvinte pe care le zice aici, Pavel mai mult leapădă 
faptele, fiindcă omul, ca om, este chemat către rău, şi se vinde de către păcat şi lucrează cele 
ale trupului, şi ale lumii şi ale diavolului, întunecîndu-se. Şi numai atunci cînd povățuieşte 
înainte darul poate omul a se îndupleca şi a binevoi lumina darului. Aşadar, Pavel leapădă 
faptele cînd ele sînt unite cu omul cel după fire, dar le primeşte cînd omul se învoieşte cu da- 
rul şi cu sfatul lui Dumnezeu şi se povăţuieşte de acela. (n. aut.) 

pedeapsă. Căci, deşi Israilitenii au făcut toți laolaltă idolul viţelului şi i s-au 
închinat în pustie — precum am zis mai sus — Dumnezeu pe unii din aceia i-a 
miluit, pe alţii i-a pedepsit, iar pe alții i-a dat leviţilor şi i-au junghiat. Şi nici 
Moisi n-a ştiut pricina aceasta, Proorocul cel atît de mare şi de apropiat de 
Dumnezeu. lar tu, omule, vrei să ştii pricinile şi ceri seama de la Dumnezeu 
pentru ce au fost alşi cei din-„„neamuri”, care erau păcătoşi? Și — măcar că Pa- 
vel putea să spună pricina pentru care s-au ales „neamurile” iar Israilitenii 
s-au lepădat (ceea ce a arătat în altă epistolă, anume că Israilitenii au socotit să 
se îndrepteze din Lege şi din faptele lor, iar „neamurile” au socotit să se 
îndrepteze doar din credință şi din dar) — măcar că Pavel — zic — putea spune 
pricina aceasta, el o trece sub tăcere deocamdată, ca mai mult să astupe gurile 
iscoditorilor şi să-i înduplece să nu caute vreo socoteală de la judecăţile şi 
iconomiile lui Dumnezeu. 


16 Deci darul nu e al celui ce voieşte, nici al celui ce aleargă, ci al lui 
Dumnezeu celui ce miluieşte. 


Isaac — zice — voia într-adevăr să blagoslovească pe Isav, şi Isav alerga în 
cîmp ca să capete vînat şi, prin acela, să fie blagoslovit, precum e scris la Fa- 
cere: „A zis lui (Isaac lui Isav): leşi în cîmp şi vînează-mi vînat! Şi s-a dus 
Isav în cîmp ca să vîneze pentru tatăl său” (Facerea 27:4, 5). Însă Dumnezeu, 
cu judecată dreaptă, a făcut să dobîndească blagoslovenia Iacov, fiindcă era 
vrednic de ea cu adevărat. Prin aceste cuvinte, se pare că Apostolul surpă 
stăpînirea de sine a omului [libertatea, n. m.], dar nu e aşa. Ci — precum de- 
spre o casă s-ar zice că totul este al meşterului care a zidit-o, măcar că zidarul 
are nevoie de materiale şi de oameni pentru a zidi — tot aşa zicem şi despre om 
că totul este al lui Dumnezeu, cu toate că Dumnezeu are trebuinţă şi de voinţa 
şi de osîrdia omului. Dar, fiindcă Dumnezeu isprăveşte, şi încununează şi 
osîndeşte, atunci zicem că tolul este al lui Dumnezeu.2"0 


21 Coresi spune că Apostolul grăieşte aici despre cel ce voieşte şi aleargă fără a avea însă 
dreapta credință şi cunoştinţă. Pentru că cel ce aleargă aşa nu se miluieşte, iar cel ce aleargă 
cu dreaptă credință şi cunoştinţă se miluieşte. Iar Dumnezeu l-a miluit pe Iacov şi i-a dat lui 
blagoslovenia lui Isav cu dreptate, fiindcă Iacov s-a făcut întîi-născut al lui Isaac, cumpărînd 
acest drept de la Isav pentru piine şi pentru puţină fiertură de linte, cum mărturiseşte Scrip- 
tura (Facerea 27). 

Iar Isav mai înainte închipuia norodul Israilitean, iar Iacov pe cel din „neamuri” al Creşti- 
nilor. Iar mila cu care ne miluieşte Dumnezeu este mîngiierea cea prin Mesia, că „după mila 
Sa — zice — ne-a mîntuit pe noi” (Tit 3:5). Căci voiesc şi aleargă şi Agareanul, şi Evreul, şi 
ereticul, dar în zadar, fiindcă nu au ca povățuitor darul şi dumnezeiasca milă dăruită prin ico- 
nomia întrupării. 

17 Căci Scriptura zice despre Faraon: „Chiar pentru aceasta te-am 
ridicat, ca să arăt întru tine puterea Mea şi să se vestească numele 
Meu în tot pămîntul” (Ieşirea 9:16) 


Precum — amintind despre Evreii ce au făcut idolul în pustie, Scriptura zice 
că unii au scăpat de pedeapsă, iar alții s-au pedepsit, aşa cum am zis mai înain- 
te, fiindcă singur Dumnezeu ştie pe cei vrednici de mîntuire ori de pedeapsă — 
tot astfel doar Faraon a cercat mînia lui Dumnezeu, cu toate că şi mulți alții au 
fost împietriți ca dînsul. „Căci — zice Dumnezeu lui Faraon”! — chiar pentru 
aceasta te-am ridicat”, adică: „pentru aceasta te-am adus în mijloc”, ca, prin 
tine, să se arate puterea Mea şi astfel mulți alți împietriți şi răi să se ferească, 
fiindcă „se va vesti numele Meu în tot pămîntul”, cum că sînt drept şi puternic. 


18 Aşadar, Dumnezeu miluieşte pe cine voieşte, iar pe cine voieşte, îl 
împietreşte. 


- Aici, dumnezeiescul Apostol trage încheierea celor zise mai sus şi hotă- 
răşte că nu se cuvine a cere cineva seama de la Dumnezeu, pentru că El milu- 
ieşte. pe cine voieşte, precum pe Evreii care au făcut viţelul în pustie, pe care 
nu i-a pedepsit; iar pe cine voieşte, îl împietreşte, ca pe Faraon. Dar ce însem- 
nează zicerea: „îl împietreşte”? (Pentru că pare necuvenită.) Ascultă! Precum 
soarele înmoaie ceara, dar întăreşte lutul — nu de sine, ci pentru osebita mate- 
rie a cerii şi a lutului — tot aşa se zice că Dumnezeu a împietrit inima cea de 
lut a lui Faraon. În ce chip? Prin îndelunga Sa răbdare. Pentru că, răbdîndu-l 


Şi, prin zicerea: „„(...) mai înainte de a face Isav şi Iacov ceva bun sau rău”, Apostolul ara- 
tă că mîntuirea nu urmează faptelor omului, ci pururea vecuitoarei voințe, şi înainte-cunoştin- 
ței şi înainte-hotărîrii lui Dumnezeu, Care hotărăşte mai înainte de fapte, fiindcă Dumnezeu 
mai înainte cunoaşte faptele cele bune ce or să se facă, şi nu faptele săvirşite firesc, ci precum 
vor urma darului ce le va povăţui. (n. aut.) 

271 Coresi spune că „te-am ridicat” e în loc de: Te-am pus împărat (ori: „te-am ţinut”) şi 
te-am lăsat să foloseşti tirania asupra norodului Meu, ca să-Mi arăt puterea prin minunile 
Mele. lar Teodorit tîlcuieşte aşa: „Acest «te-am ridicat» e în loc de: Ți-am îngăduit să 
dobîndeşti împărăţia Şi, putînd a te opri, nu te-am oprit, mai înainte văzînd folosul ce va fi 
celor buni.” Vezi aici, cititorule, că acest cuvînt al Domnului s-a adeverit prin fapte. Căci — 
prin cele zece bătăi şi prin afundarea în Marea Roşie, cu care l-a pedepsit Dumnezeu pe Fa- 
raon — s-a auzit şi s-a vestit numele Lui în tot pămîntul. Pentru aceasta zicea Moisi: „Auzit-au 
«neamurile», şi s-au întărîtat (ori s-au înfricoşat), chinuri de dureri i-au cuprins pe cei din 
Filisteia. Atunci au crezut domniei Domnului şi stăpînitorii Moavitenilor, tremur i-a cuprins 
Şi i-a topit pe toți cei ce locuiesc în Hanaan” (Jeşirea 15:14, 15). Zicea încă şi Raav curva 
către iscoade: „Ştiu că Domnul v-a dat vouă pămîntul acesta, căci a căzut frica voastră peste 
noi auzind că a uscat Domnul Marea Roşie înaintea feţei voastre cînd ieşeaţi din Egipt. Şi, 
auzind, ne-am înspăimântat în inimile noastre, şi nu mai este duh întru nici unul din noi în fața 
voastră” (lisus Navi 2:9-11). (n. aut.) 

îndelung, l-a făcut mai împietrit, precum, de pildă, dacă cineva ar avea un rob 
viclean şi rău, şi nu l-ar pedepsi, ci ar folosi către dînsul iubirea de oameni, 
l-ar face mai rău decît era înainte. Nu doar că stăpînul l-ar învăţa răutatea, ci 
pentru că robul se foloseşte de iubirea de oameni a stăpînului său spre înmulți- 
rea răutăţii sale, defăimîndu-i bunătatea.2? 


19 Imi vei zice deci: Pentru ce mai învinuieşte, căci voii Sale cine îi stă 
împotrivă? 


Aşa cum am zis de multe ori, sfîntul Apostol se sileşte în tot chipul să ara- 
te că iconomiile şi judecăţile acestea Îi sînt cunoscute doar lui Dumnezeu. De 
aceea, adună multe nedumeriri din toate părțile, şi nu le dezleagă, ca să-i 
strîimtoreze pe auzitori şi iscoditori şi să-i încredinţeze că acestea sînt neînţe- 
lese şi necuprinse de minte. Deci, aici, vine cu o împotrivire şi nedumerire la 
cele zise de el mai înainte şi spune aşa: Dacă Dumnezeu îl împietreşte pe cel 
ce voieşte, de ce mai mustră şi învinuieşte pe cel ce greşeşte? Căci cine poate 
sta împotriva voii Lui? Dumnezeu a voit şi a împietrit pe Faraon ori pe vreun 
altul; din această pricină, acela pe care l-a împietrit a greşit. Deci, de ce îl 
ceartă şi îl munceşte pe cel împietrit de EI? Iată dar împotrivirea şi nedumeri- 
rea pe care o ridică Apostolul ca să arate că acestea sînt nedumerite şi înțelese 
doar de Dumnezeu. De aceea nici nu dezleagă neînţelegerea aceasta, ci astupă 
gura celui ce nu se dumireşte şi îi zice: 


20 Deci dar” o omule! — tu cine eşti, cel ce răspunzi împotriva lui 
Dumnezeu? 


Vezi, iubitule, că marele Apostol opreşte şi înfrînează iscodirea cea fără 
de vreme şi de prisos a mult-iscoditorilor? Prin aceasta vrea să-i înveţe pe 


*2 Jar Meletie Pigas zice aşa: „Nu împietreşte inima Dumnezeu, Cel ce porunceşte a tăia 
împrejur inima, Cel ce înfruntă tăria cerbicei pretutindeni, Cel ce pune inimi de carne în oa- 
meni (adică înmoaie). Că, de-ar fi împietrit Dumnezeu inima lui Faraon, ca acela să cadă, ar fi 
însemnat că răutatea aceasta a făcut-o Însuşi Dumnezeu, adică Cel ce a dat pricina răutăţii, 
aprinzînd răutatea. Şi, dacă Pavel L-ar fi ştiut pe Dumnezeu împietritor de inimi, cum ar mai 
fi sfătuit, zicînd: «Nu vă împietriţi inimile voastre»? Ori, mai ales, cum ar fi poruncit aceasta 
chiar Dumnezeu? — cînd zice despre Sine, prin David şi prin Pavel, aşa: «Astăzi, de veţi auzi 
glasul Lui, să nu vă împietriţi inimile voastre!» (Evrei 3:7, 8). Însă acestea şi cele ca acestea — 
precum este şi cea zisă de Isaia, că: «Ne-ai rătăcit din calea Ta şi ai împietrit inimile noastre 
ca să nu ne temem de Tine» (capitolul 63:17) — nu spun că Dumnezeu săvîrşeşte acestea, ci 
numai îngăduie a se săvîrşi” (cartea întîi despre creştinism). (n. aut.) 

27 Zicerea: „deci dar”, alcătuită din două conjuncții, vrea să zică: „apoi” sau: „cu adevă 
rat”. (n. aut.) 

oameni să cunoască ce este Dumnezeu şi ce este omul: anume că Dumnezeu 
este întrutot-înţelept şi drept şi toate le ştie cu înţelepciunea Sa şi le iconomi- 
seşte cu dreptatea Sa; iar omul este prea-neputincios cu mintea şi nu înţelege 
judecăţile cele nepricepute şi drepte ale lui Dumnezeu. Şi întreabă: Tu cine 
eşti — o omule? Eşti tu împreună-părtaş şi împreună-împărțitor al stăpînirii lui 
Dumnezeu? Eşti tu oare judecător al iconomiilor acelora pe care se cuvine ori 
nu a le face Dumnezeu? Fiindcă a cerceta cineva că ceva se cădea a se face 
aşa ori altfel este însuşire a unuia ce răspunde şi stă împotriva marelui Dum- 
nezeu. Iar cel ce se teme de Dumnezeu nu se cuvine a judeca aşa, ci trebuie să 
se înduplece fără iscodire la cele ce se fac de întrutot-înțeleapta pronie a lui 
Dumnezeu, în orice chip s-ar face. 


Au doar va zice făptura Celui ce a făcut-o: De ce m-ai făcut aşa? 
21 Au doar nu are stăpînire olarul asupra lutului, din aceeaşi 
frămîntătură a face un vas spre cinste, iar altul spre necinste pi 


Apostolul a folosit pilda aceasta nu pentru ca să ridice stăpînirea de sine a 
oamenilor [libertatea, n. m.], nici ca să ne facă trîndavi şi nemişcați precum 
cele neînsufleţite, ci — aşa cum am zis mai înainte — ca să ne înveţe cum se cu- 
vine a ne supune lui Dumnezeu, arătînd covîrşitoare tăcere, ascultare şi sme- 
renie iconomiilor pe care le face. Pentru că — precum zice — olarul face, din 
acelaşi lut, vasele pe care le voieşte, unele spre întrebuințare cinstită, iar altele 
spre întrebuințare ne-cinsită, şi nici unul din vasele acestea nu-i grăieşte 
împotrivă. Tot aşa şi Dumnezeu, din acelaşi neam al oamenilor, pe unii îi cin- 
steşte şi-i slăveşte, iar pe alţii îi pedepseşte şi îi ne-cinsteşte. De aceea tu, 
omule, nu iscodi lucrul acesta, ci închină-te numai şi urmează lutului şi vase- 


2 Apostolul a luat zicerea de la Isaia, care spune: „Au nu vă veţi socoti precum lutul 
olarului? Au zice-va făptura Celui ce a făcut-o: Nu Tu m-ai plăsmuit! Sau lucrul, Celui ce l-a 
făcut: Nu mai făcut înțelepţeşte!” (capitolul 29:16). 

Dar bagă de seamă că — după înțeleptul Meletie Pigas — unii, cum sînt maniheii şi calvinii, 
s-au rătăcit din aceste cuvinte ale Apostolului şi au socotit că Dumnezeu, vrînd a desluşi şi a 
înainte-hotărt toată frămîntătura oamenilor, pe unii i-a făcut spre cinste, iar pe alţii spre ne- 
cinste. Căci — zic ei — dacă olarul, din acelaşi lut, face unele vase spre cinste, iar altele spre 
necinste, atunci înseamnă că Dumnezeu pe unii oameni îi hotărăşte dinainte spre mîntuire, iar 
pe alţii spre pieire. Socoteală care este hulitoare şi eretică, fiindcă Dumnezeu nu îna- 
inte-hotărăşte, nici nu face pe vreunul necinstit şi spre pieire, ci fiecare se face aşa pe sine în- 
suşi, după a sa alegere. Arătînd aceasta, Apostolul scria către Timotei: „Întru o casă mare nu 
sînt numai vase de aur şi de argint, ci şi de lemn şi de lut; şi unele sînt spre cinste, iar altele 
spre necinste”;, iar mai departe zice: „Deci, de se va curăţi careva din acestea, va fi vas spre 
cinste, sfinţit şi trebuitor stăpînului, gătit spre tot lucrul bun” (2 Timotei 2:20) — învățînd prin 
aceasta să cunoaştem stăpînirea de sine [libertatea, cum ziceam, n. m.]. (n. aut.) 

lor celor de lut! Şi, precum lutul urmează miinii olarului, aşa şi tu urmează 
voii şi judecății lui Dumnezeu, Celui ce toate le iconomisește! Să ştii însă — o 
cititorule! — că — precum la vasele de lut nu lutul face a fi unele dintre dînsele 
cinstite iar altele ne-cinstite, fiindcă lutul este unul şi acelaşi la toate vasele, ci 
osebirea o face întrebuințarea lor de către oameni — tot aşa se întîmplă şi la 
oameni. Pentru că nu firea omenească îi face pe unii să se răsfeţe, iar pe alţii 
să se muncească; ba, fiindcă firea este una şi aceeaşi la toți oamenii, ci liber- 
tatea alegerii este cea care face această osebire. 


22 Și ce este dacă Dumnezeu, vrînd a-Şi arăta mînia şi a-Şi face 
cunoscută puterea, a suferit cu îndelungă-răbdare vase de urgie 
gătite spre pierzare, 

23 şi ca să-Și facă cunoscută bogăţia slavei Sale către vasele de milă, pe 
care le-a pregătit spre slavă? | 

24 Adică pe noi, pe care ne-a şi chemat, nu numai dintre ludei, ci şi din 
neamuri”, 


După ce a astupat gurile acelora care se apucă să iscodească judecăţile lui 
Dumnezeu, Apostolul dezleagă acum nedumeririle şi zice cu înțelepciune că 
„vas de urgie” era Faraon, adică cel ce aprindea urgia lui Dumnezeu cu împie- 
trirea sa. Deci pe acesta „l-a suferit” Dumnezeu, adică l-a răbdat, pentru că a 
arătat îndelungă-răbdare pentru răutatea lui2'5; iar Faraon a folosit această 
îndelungă-răbdare a lui Dumnezeu spre mai multă împietrire şi s-a făcut de 
voia sa vas primitor de urgie şi de mînie dumnezeiască şi gătit spre pieire. 
Pentru că el nu a lăsat nelucrătoare nici o apucătură din acelea ce erau spre 
pierzarea sa, ci a săvîrşit toate cîte erau spre stingerea sa. Sau, zicerea: „a su- 
ferit” se înţelege în loc de: „a adus pe Faraon în mijloc”, ca, de nu se va în- 
drepta cu iubirea de oameni şi îndelunga-răbdare, să-l pedepsească Dumne- 
zeu, şi aşa să-Şi arate puterea Sa şi dreptatea, pentru ca să se îndrepteze cei- 
lalți care vor auzi aceasta. 

Deci — precum, bătîndu-l pe Faraon, care de sine-şi s-a făcut vas de urgie, 
Dumnezeu a arătat dreptatea şi puterea Sa — tot aşa, miluindu-i pe cei din 
„neamuri”, care păcătuiseră mult (pentru că ei s-au făcut vrednici de milă), 
Dumnezeu a arătat bogăţia slavei Sale. Şi nu a zis că a arătat bogăţia iubirii 
Sale de oameni, ci a „slavei Sale”, pentru că aceasta este slava desăvirşită a 
lui Dumnezeu, a milei Lui adică. lar pe aceasta: „pe care le-a pregătit”, 


a Înțeleptul Teodorit aduce şi pildă la aceasta, zicînd: „La fel cum nu doctorii fac vipe- 
rele, dar dintru acestea gătesc doctorie folositoare bolnavilor, tot aşa nici Dumnezeu nu voia 
a-l împărtăşi pe Faraon de bătăi. Dar, fiindcă el s-a povîrnit spre multa sălbăticie ca de fiară, a 
adus asupra lui toate felurile de bătăi şi a arătat tuturor oamenilor puterea Sa. (n. aut.) 

Apostolul a zis-o în loc de: „le-a înainte-cunoscut”.7'S Şi nu a zis că i-a miluit 


pe toți cei din „neamuri”, ci: „din «neamuri»”, adică pe unii dintr-înşii. De 
aceea, nu te sminti tu, ludeule, căci, iată, şi cei din „neamuri”, unii se milu- 
iesc, iar alții nu se miluiesc. 


25 precum zice şi întru Osie: ,„,Chema-voi «norod al Meu» pe cel ce nu 
este norodul Meu, şi «iubită» pe cea care nu este iubită” (capitolul 
2325); 

26 „şi, în loc de a li se zice lor: Voi nu sînteţi norod al Meu, li se va 
spune: Voi sînteți fiii Dumnezeului celui viu” (Osie 2:1, 2). 


Pentru ca să nu zică ludeii: O Pavele, ne amăgeşti cu cele pe care le zici — 
Apostolul aduce martor pe Proorocul Osie, care strigă: Voi numi „norod al 
Meu” pe acela ce nu este norod al Meu, şi „iubită a Mea” pe cea care nu este 
iubita Mea! Şi care altul nu era norod al lui Dumnezeu, în afară de „neamuri”"? 
Sau care nu era iubită a Lui, afară de adunarea „neamurilor? Iar „neamurile” 
s-au făcut nu numai norod al lui Dumnezeu şi iubite aie lui Dumnezeu, ci, 
ceea ce e mai mare, s-au făcut şi „fiii Dumnezeului celui viu”. Şi — dacă ci- 
neva ar zice că acest cuvînt s-a spus pentru ludeii care mai înainte s-au arătat 
nemulțumitori, iar apoi s-au primit de către Dumnezeu — zicerea aceasta ar fi 
fără tărie. Fiindcă, dacă s-a întîmplat aceasta cu Iudeii, de ce nu s-ar fi întîm- 
plat acelaşi lucru şi cu „neamurile”, şi unii dintre dînşii, arătîndu-se necre- 
dincioşi, să fie lepădaţi, iar alţii, venind la credinţa lui Hristos, să fie primiţi? 


27 Iar Isaia strigă pentru Israil: „Chiar de ar fi numărul fiilor lui Israil 
ca nisipul mării, doar rămăşita se va mântui, 


Pavel nu s-a mulțumit doar cu Osie, ci-l aduce martor şi pe Isaia, care 
„strigă”, adică propovăduieşte cu îndrăzneală şi nu se sfieşte. Şi ce propovă- 
duieşte? Că nu se vor mîntui toţi Israilitenii, ci numai cei vrednici, că aceasta 
însemnează „rămăşiţa”, adică cei aleşi, pe care i-a lăsat şi i-a osebit Dumne- 
zeu ca fiind vrednici a se mîntui. Şi, zicînd împreună cu Proorocul aceasta: 
„ca nisipul mării”, Apostolul le aduce aminte ludeilor de făgăduinţa cea veche 
pe care a făcut-o Dumnezeu lui Avraam, că va înmulți sămînţa lui ca nisipul 
mării, făgăduință de care Iudeii s-au făcut nevrednici. Nu vă tulburaţi aşadar — 


275 Aşa a tîlcuit zicerea: „a pregătit” şi Teodorit. lar aceasta: „cele pe care le-a pregătit 
spre slavă”, arată dumnezeiasca înainte-cunoştință, ceea ce a zis şi întru cele de mai înainte, 
anume că „pe care i-a înainte-cunoscut, i-a şi hotărît a fi de un chip cu chipul slavei Fiului 
Său” (Romani 8:29). (n. aut.) | 

o ludeilor! — că s-ar fi făcut mincinoasă făgăduinţa lui Dumnezeu, căci, iată, 
Proorocii au proorocit că nu toţi Iudeii se vor afla vrednici de mântuire, ci doar 
unii din ei. (Vezi cum tîlcuieşte aceasta Teologul Grigorie, în subînsemnarea 
zicerii: „de care lumea nu era vrednică” (Evrei 11:38.) 


28 împlinind şi scurtînd cuvîntul întru dreptate, căci cuvînt scurt va face 
Domnul pe pămînt” (Isaia 10:22).27 


Aici, Pavel arată în ce chip se va mîntui rămăşiţa celor aleşi ai lui Israil. Şi 
zice că nu e nevoie a osteni cineva, ticăloşindu-se cu faptele cele mult-osteni- 
toare ale Legii celei vechi, fiindcă Dumnezeu, scurtînd cuvîntul credinței întru 
dreptate în tot pămîntul, va îndrepta pe aceia ce-l vor primi în inima lor. 
Fiindcă — precum zice tot Pavel — „de vei mărturisi cu gura ta că lisus este 
Domn şi Dumnezeu, şi cu inima ta vei crede că Dumnezeu L-a sculat din 
morți după firea Sa omenească, te vei mîntui” (Romani 10:9). Acesta este cu- 
vîntul cel „scurtat”, adică puţinele cuvinte ale credinţei. 


29 Și, precum mai-nainte a zis Isaia: „De nu ne-ar fi lăsat sămînţă 
Domnul Savaot, ne-am fi făcut ca Sodoma şi ne-am fi asemănat cu 
Gomora” (capitolul 1, stih 4). 


271 Bagă de seamă că — precum zice marele Vasilie în tîlcuirea la Isaia — „Apostolul Pavel 
a schimbat unele cuvinte ale zicerii acesteia, iar altele le-a lăsat aşa cum erau tălmăcite. Căci, 
fiind Evreu şi ştiutor de carte evreiască, nu a urmat tălmăcirii celorlalți, ci a tălmăcit zicerea 
aceasta din Biblia evreiască precum a socotit.” 

Şi dumnezeiescul părinte adaugă acestea, zicînd: „Şi care este «rămăşiţa» care se va 
mîntui? Cei care împlinesc cuvîntul scurtîndu-l întru dreptate, căci cel ce cuprinde toată în- 
semnarea Legii şi rînduirea proorocească în puţinele cuvinte ale Evangheliei şi lucrează ceea 
ce a primit de la Domnul, acela se va mîntui. Căci toată Legea şi Proorocii atîrnă întru aceste 
două porunci: «Să iubeşti pe Domnul Dumnezeul tău!» şi «Să iubeşti pe aproapele tău ca pe 
sine-ţi!» Iar cei ce împlinesc cuvîntul şi îl înfăptuiesc, scurtîndu-l oarecum întru aceste 
prea-scurte porunci, aceia sînt «rămăşița» ce se va mîntui. Şi mai este şi aceea: «Toate cîte 
voiţi să vă facă vouă oamenii, asemenea faceți şi voi lor, că aceasta este Legea şi Proorocii» 
(Matei 7:12). Vezi aşadar tot cuvîntul «îndeplinit şi scurtat întru dreptate»? «Căci cuvînt scurt 
va face Domnul» pentru toată lumea. (Apostolul a zis însă că Domnul va face aceasta „pe 
pămînt”, şi tot aşa au tălmăcit şi Simmah [tălmăcitor al Vechiului Testament, n. m.] şi Teodo- 
tion [la fel, n. m.]: „în mijlocul a tot pămîntul”, n. aut.) Căci Hristos-Dumnezeu a scurtat 
poruncile cu anevoie de luat aminte ale Legii — să nu te atingi, nici să guşti, nici să pipăi, 
adică rînduielile despre sărbători, despre zile, despre arderile de tot, despre spălare, despre cu- 
rățire — întru o încheiere scurtă şi lesne de luat aminte, anume în aceste două porunci ale dra- 
gostei şi întru zicerea: «Toate cîte voiţi a vă face vouă oamenii, asemenea faceţi şi voi lor, că 
aceasta este Legea şi Proorocii» — ca să nu rămînă nici un prilej de pricinuire celor ce nu 
viețuiesc după Evanghelie).” (n. aut.) 

După ce mai sus a arătat cum se va mîntui rămăşița lui Israil, Apostolul 
tălmăceşte acum arătat ce anume este rămăşița aceasta. Şi zice că e ceea ce a 
lăsat Dumnezeu ca o sămînţă aleasă şi ca un aluat dospit — căci zicerea: „a lă- 
sat” a înţeles-o în loc de: „a ales”. Căci — zice — de nu ar fi păzit Dumnezeu 
sămînța aceasta, tot neamul Evreilor ar fi pierit ca Sodoma şi Gomora, fiindcă 
eram osîndiți de păcatele noastre întocmai cu aceia.278 


30 Ce vom zice deci? Că „neamurile”, care nu alergau după dreptate, 
au dobîndit dreptatea, însă dreptatea din credință; 
31 iar Israil, ce gonea după legea dreptăţii, nu a ajuns la legea dreptăţii. 


Aici, dumnezeiescul Apostol aduce dezlegarea cea prea-arătată a nedume- 
ririlor de mai înainte şi arată din care pricină au fost primite de Dumnezeu 
„neamurile”, iar Israilitenii au fost lepădaţi. Şi zice că „neamurile” s-au în- 
dreptat fiindcă şi-au luat dreptatea din credinţa în Hristos, iar Israilitenii, fi- 
indcă „gonesc — adică aleargă — căutînd legea dreptății”, adică dreptatea din 
fapte, nu au ajuns a se îndrepta, fiindcă legea cea din fapte nu poate să îndrep- 
teze pe om. 


32 Pentru ce? Pentru că nu o căutau din credință, ci ca din faptele 
Legii. 


Zice: Întrebi, omule, pentru care pricină nu s-au învrednicit a se îndrepta 
Israilitenii, deşi se sileau foarte să se îndrepteze? Înţelege că ei nu căutau a se 
îndrepta din credinţa în Hristos, ci „ca din faptele Legii”. Iar din faptele Legii 
nu se va îndrepta nici un om. Vezi însă — o cititorule! — că Apostolul nu a zis: 
„din fapte”, ci: „ca din fapte”, ca să arate că Evreii nu purtau grijă cu adevărat 
nici de faptele Legii, ci le făceau întru fățărnicie. 


33 Şi s-au poticnit de piatra poticnirii, precum este scris: „lată, pun în 
Sion piatră de poticnire şi piatră de sminteală, şi tot cel ce va crede 
într-însa nu se va ruşina” (Isaia 28:16). 


De piatră se împiedică cel ce cască gura şi nu ia aminte înaintea sa, ci se 
uită la alte lucruri. lar Evreii aceasta au pătimit, căci, căscînd gura şi privind 
la Lege, s-au împiedicat de Hristos, adică nu au crezut în Hristos. Iar Hristos 


*% După tîlcuirea dumnezeiescului Chiril, „sămînța” pe care a lăsat-o Domnul sînt puţinii 
Israiliteni care s-au mîntuit, dintre care cea dintii este Născătoarea de Dumnezeu, şi apoi 
Apostolii. Sau, „„sămînța” este Hristos, precum a zis Fotie (la Coresi). (n. aut.) 

nu Se numeşte „piatră de poticnire” şi „piatră de sminteală” de la Sine-Şi, ci 
de la sfîrşitul şi de la isprava celor care nu au crezut într-Însul.2”? Pentru că 
Hristos, de Sine-Şi, S-a pus piatră de temelie şi de întărire pentru toată Bise- 
rica credincioşilor, şi nici unul din cei ce cred într-Însul — ori păgîn de ar fi, 
ori Evreu — nu va fi ruşinat. De aceea, credința este cea care lucrează totul şi 
îndreptează pe om, iar nu faptele Legii. 


CAPITOLUL X 


1 Fraţilor, bunăvoința inimii mele şi rugăciunea mea către Dumnezeu 
pentru Israil este spre mîntuire. 


Fiindcă urmează să-i mustre pe Evrei, Apostolul îi înmoaie mai înainte cu 
cuvinte dulci, ca să nu socotească ei că vorbeşte din patimă şi vrajbă. Ce le 
zice însă? Că: Bunăvoinţa, adică voia mea cea dintii şi dorul cel mai fierbinte 
al inimii mele, încă şi rugăciunea mea către Dumnezeu pentru voi, cei de un 
neam cu mine, este nu numai de a vă mîntui de muncă, ci şi de a vă mîntui în- 
tru împărăția lui Dumnezeu. Atunci, cum aş fi vrăjmaş al vostru, dacă mă rog 
lui Dumnezeu pentru mîntuirea voastră? 


2 Căci mărturisesc pentru dînşii că au rîvna lui Dumnezeu, dar nu după 
cunoştinţă. 

3 Căci, necunoscînd dreptatea lui Dumnezeu şi căutînd să stea dreptatea 
lor, nu s-au supus dreptăţii lui Dumnezeu. 


La început, se pare că Pavel face har Evreilor, pentru ca să-i înmoaie. Căci 
— zicînd că „au rîvnă pentru Dumnezeu, dar nu după cunoştinţă” — îi arată că 
sînt vrednici mai mult de milă, decît de osîndă şi de muncă. Căci rîvnesc cu 
adevărat pentru Legea dată lor de Dumnezeu, însă rîvna lor nu este întru cu- 
noştință, fiindcă nu vor să ştie că Legea a încetat şi s-a făcut nelucrătoare. 

Astfel, la începutul capitolului acesta, se pare că Pavel face har Evreilor, 
precum ziceam. Trecînd însă mai jos, el arată iubirea lor de stăpînire de sine, 
fiindcă Evreii caută să-şi întărească dreptatea lor, adică pe cea din Lege, pe 
cea săvîrşită din ostenelile şi faptele lor, care a căzut şi mai mult nu poate sta. 
Şi, „căutînd a pune să stea” această dreptate căzută, nici pe aceasta nu au 


279 De aceea a zis Domnul: „Piatra pe care nu au luat-o în seamă ziditorii, aceasta a ajuns 
să fie în capul unghiului. (...) Cine va cădea asupra ei se va zdrobi; iar peste cine va cădea ea, 
îl va sfărîma” (Matei 21:42, 44). (n. aut.) 

pus-o, nici dreptății lui Dumnezeu nu s-au supus. lar a încerca să faci să stea 
cea desăvîrşit căzută şi a te zbuciuma în zadar întru aceasta este semn de mîn- 
drie şi de socoteală iubitoare de stăpînire de sine şi de biruire, ori — mai bine a 
zice — de socoteală nebună. Iar „dreptatea lui Dumnezeu” este aceea din 
credință, pentru că nu are dureri ale noastre, ci totul este al darului lui 
Dumnezeu. 


4 Căci sfirşitul Legii este Hristos, spre îndreptarea a tot cel ce crede. 


Fiindcă mai sus Apostolul a numit chiar dreptate pe aceea din Lege, Evreii 
creştinați ar fi putut să zică aşa: Înseamnă deci că noi am făcut fărădelege 
pentru că am lăsat dreptatea aceasta! De asemenea, Evreii ce nu au crezut în 
Hristos ar fi putut să zică şi ei: De vreme ce aceea din Lege este chiar dreptate, 
deşi nu am săvîrşit-o acum, negreşit o vom săvirşi cîndva! De aceea, aici, 
Apostolul răstoarnă şi opreşte aceste două împotriviri, zicînd că „Hristos este 
sfîrşitul Legii”, fiindcă Hristos a săvârşit ceea ce voia Legea, dar nu putea să- 
vîrşi: anume faptul de a îndrepta pe om. Aşadar, să nu zici tu, Creştin Evreu, că 
ai nelegiuit fiindcă ai lăsat credința cea în Lege, căci chiar prin credinţa în 
Hristos ai văzut împlinite întru sine-ţi voia şi scopul Legii. La fel, nici tu, Evre- 
ule care încă nu ai crezut, nu nădăjdui că vei împlini cîndva dreptatea Legii, 
fiindcă numai Hristos este plinitorul îndreptării acesteia. De aceea, dacă vrei să 
dobîndeşti îndreptarea, cîştigă-L pe Hristos prin credinţă, şi vei cîştiga totul au 


5 Căci Moisi scrie despre dreptatea care este în Lege că „omul ce va face 
acestea viu va fi într-însele” (Leviticul 18:5). 


Aici, Apostolul adeverează ceea ce a zis mai sus, anume că, ceea ce nu a 
putut săvîrşi Legea, a săvirşit Hristos. Şi zice că Moisi legiuieşte să se în- 
drepteze omul cu faptele Legii, dar nici un om nu s-a aflat să le împlinească. 
De aceea, nu este cu putinţă a se îndrepta cineva în Lege. 


6 lar despre dreptatea din credinţă grăieşte aşa: „Să nu zici întru inima 
ta: Cine se va sui în cer” ca să coboare pe Hristos, 


200 Grigorie Dialogul (în cuvîntul la /ezechia) zice că Hristos este „sfîrşitul Legii” fiindcă 
a desăvirşit Legea cea veche. lar Hrisostom zice că Hristos este „sfîrşitul Legii” fiind ţinta şi 
scopul pentru care s-a dat Legea (la Coresi). Teodorit adaugă că credința întru Domnul nu 
este împotriva Legii, ci foarte învoită cu ea, căci Legea ne-a povăţuit la Stăpînul Hristos. Deci 
abia cel ce crede în Stăpînul Hristos împlineşte scopul Legii. Şi bine a zis Apostolul: „tot ce- 
luia ce crede”, cuprinzînd împreună toată firea oamenilor, căci — ori Elin de ar fi, ori barbar — 
de va crede, se împărtăşeşte de mîntuire. (n. aut.) 

7 „sau cine se va pogori întru adînc” (Deuteronomul 30:12) ca să ridice 
pe Hristos din morți? 

8 Dar ce zice? „Aproape este de tine graiul, în gura ta şi întru inima ta” 
(Deuteronomul 30:14) — adică cuvîntul credinței pe care îl 
propovăduim. 

9 Căci, de vei mărturisi cu gura ta pe Domnul lisus şi vei crede întru 
inima ta că Dumnezeu L-a sculat pe El din morti, te vei mîntui. 


Fiindcă — zice — ai învăţat — o, Evreule! — că faptele Legii nu pot să îndrep- 
teze pe om, ascultă acum cum putem a ne îndrepta în Hristos, cu înlesnire şi 
fără osteneală, pentru că îndreptarea întru Hristos cere doar credinţă din inimă 
şi mărturişire din gură. | 

E nevoie însă a tîlcui graiurile acestea mai pe larg. Astfel, zicerea: „Cine 
se va sui în ceruri, şi cine se va pogori întru adînc?” e luată de Apostol de la 
Moisi şi unită după marea sa înțelepciune apostolească. Pentru că, după slovă, 
Moisi a zis acestea: Porunca lui Dumnezeu se află înaintea ochilor tăi — o 
Evreule! — şi nu trebuie nici să te sui în cer ca să o afli, nici să te pogori întru 
adînc ca să o iei, nici să treci oceanul şi părțile depărtate ale mării; ci ea se 
află lîngă tine, în lăuntru, în gura ta şi în mintea ta. Fiindcă, prin Lege, Dum- 
nezeu ţi-a arătat toate cele cuvenite ţie. Deci se vede că Moisi zice acestea 
după slovă. Iar marele Pavel a luat aceste graiuri şi le-a unit la Hristos, zicînd: 
Să nu te îndoieşti — o omule! — nici să zici în sine-ţi: Cum S-a pogorit Hristos 
din ceruri şi S-a întrupat? Sau cum, după ce a murit, S-a sculat dintru adînc, 
adică dintru cele mai de jos locuri ale pămîntului? Ci crede că S-a pogorit, şi 
S-a întrupat, şi, după ce S-a îngropat, S-a sculat din morți şi iarăşi S-a suit la 
ceruri. „Căci nimeni — zice — nu s-a suit în ceruri, fără numai Cel ce S-a 
pogorît din ceruri” (Joan 3:13). Pentru că Dumnezeu L-a sculat pe El din 
morţi după firea Sa omenească,“ încât — atît din dumnezeiasca vrednicie a lui 


%1 Jar dumnezeiescul Maxim tîlcuieşte acsasta aşa: „Nu trebuie a-L căuta pe Domnul în 
afară, ci întru sine. Şi se cuvine a-L căuta pe EI prin credinţa cea făptuitoare. Căci — zice — 
«aproape de tine este graiul, în gura ta şi în inima ta, adică cuvîntul credinței», fiindcă graiul 
celui ce caută este Însuşi Hristos” (capitolul 35 al sutei a doua din cuvintele teologice). Şi ia- 
răşi: „Să nu ne deznădăjduim de iubirea de oameni a lui Dumnezeu, crezînd că nu ar ajunge 
pînă la noi din pricina înălțimii dumnezeieştii nemărginiri, pe care noi nu o putem înțelege; 
nici, aducîndu-ne aminte de adîncul nemărginit al căderii noastre pricinuite de păcat, să nu 
fim necredincioşi, crezînd că nu se face învierea faptei bune omoriîte întru noi. Căci amîndouă 
sînt cu putință lui Dumnezeu: şi a Se pogorî, luminînd mintea noastră prin cunoştinţă; şi îm- 
preună cu Sine a ne înălța prin faptele dreptăţii, înviind iarăşi fapta bună dintru noi.” 

Iar marele Vasilie — tîlcuind zicerea: „Cere un semn de la Domnul; întru adînc ori întru 
înălțime” (Isaia 7:11) — zice: „De vreme ce Cuvîntul S-a făcut trup, prin zicerea: «întru 

Dumnezeu-Tatăl care L-a sculat, cît şi de Sine-Și — poţi să crezi cu înlesnire. 
Aşadar, ce alta este mai lesne decît aceasta, cînd în gura şi în inima ta ai 
mântuirea ta? Dar, ca să nu se arate că credinţa este un lucru defăimat pentru 
înlesnire, Apostolul arată că asupra ei se scoală şi îi dau război cugetări de ne- 
credință. Şi trebuie a sta împotriva acelora şi a ne lupta cu bărbăţie şi cu cre- 
dință neîndoită, căci zice: Să nu te îndoieşti în inima ta, nici să gîndeşti cît de 
puţin vreo înţelegere de necredință şi îndoială! 


10 Căci cu inima se crede spre dreptate, iar cu gura se mărturiseşte spre 
mântuire.282 


Pentru credinţa desăvîrşită şi pentru mîntuire trebuie — zice — amîndouă: şi 
inima, şi gura. Căci ce folos este dacă cineva crede în ascuns cu sufletul şi cu 
inima sa, dar nu mărturiseşte cu gura înaintea oamenilor ceea ce crede? Căci 
credinţa din inimă şi din minte numai îndreptează pe om, dar mîntuirea desă- 
vîrşită se află întru mărturisirea gurii. Căci credința străluceşte cînd este unită 
cu mărturisirea, fiindcă atunci, auzind, se folosesc mai mulți oameni.25% Mai 


adînc», proorocia însemnează pămîntul şi trupul luat dintr-însul; iar prin zicerea: „întru înăl- 
țime”, însemnează Cuvîntul cel ceresc. [...] Ori, poate, «adîncul» însemnează pe cele prea-de 
jos ale iadului, iar «înălțimea», locul cel mai presus de ceruri. 

Şi Apostolul zice iarăşi: «Aproape de tine este graiul, în gura ta şi în inima ta». lar Dom- 
nul nostru zice şi El: «Împărăţia lui Dumnezeu este în lăuntrul vostru» (Luca 17:21). Deci 
cele bune, prin care ne este mîntuirea, sînt aproape de noi şi în lăuntrul nostru, iar cele potriv- 
nice vin asupra noastră de departe, aflîndu-se afară de noi. Căci păcatul nu se află întru alcă- 
tuirea noastră, ci a venit asupră-ne în urmă.” (în tîlcuirea capitolului 10 la Isaia). (n. aut.) 

“2 Marele Vasilie tîlcuieşte aceasta aşa: „Fiindcă — după Apostolul — «cu inima se crede 
spre dreptate, iar cu gura se mărturiseşte spre mîntuire», lucrarea amîndorura arătînd deplină- 
tatea, Domnul le cere pe amîndouă: şi lucrarea gurii, şi cugetarea inimii. Căci, de nu va fi bi- 
nele în inimă, cum ar scoate comoara pe gură cel ce nu o are întru ascuns? Iar de are cineva 
cele bune în inimă, dar nu le vesteşte cu cuvîntul, ca şi cum s-ar teme să nu-şi sfințească 
cumva limba, i se va zice lui aceea: «Înţelepciune ascunsă și comoară nearătată! Ce folos e 
întru amîndouă?» (lisus Sirah 20:31) (în tîlcuirea Evangheliei lui Matei 10:32). Pentru aceasta 
a zis şi Domnul: „Tot cel ce Mă va mărturisi pe Mine înaintea oamenilor, voi mărturisi şi Eu 
pentru el înaintea Părintelui Meu cel ceresc. Iar cine se va lepăda de Mine înaintea oamenilor, 
Mă voi lepăda şi Eu de el înaintea Părintelui Meu ce e în ceruri” (Matei 10:32). Zice şi 
Teodorit: „Ai trebuință de amîndouă: şi de credință adevărată şi încredințată, şi de mărturisire 
făcută cu îndrăzneală, ca şi inima să se împodobească cu neîndoirea credinţei, şi limba să 
strălucească, propovăduind adevărul fără frică.” (n. aut.) 

*%3 De aceea a zis şi Coresi că ţinerea și creşterea dreptăţii se face prin mărturisirea gurii. Şi 
adeverează aceasta mucenicul Gordie, zicînd — după marele Vasilie — către cei ce-l munceau: 
„De ce zăboviţi? De ce v-aţi oprit? Să se zgîrie trupul, să se răsucească mădularele, să se schin- 
giuiască oricum aţi voi! Nu-mi veţi putea lua nădejdea fericirii! Căci, oricît veţi întinde muncile, 

trebuitoare este însă inima decît gura, pentru că mulți oameni mărturisesc pe 
Hristos numai cu gura, în chip fățarnic, dar inima lor este departe de EI, pre- 
cum este scris: „Norodul acesta se apropie de Mine cu gura lui şi cu buzele 
Mă cinsteşte, iar inima lui este departe de Mine” (Isaia 29:13). 


11 Căci zice Scriptura: „Tot cel ce va crede într-Însul nu se va ruşina” 
(Isaia 28:16). 

12 Căci nu este osebire între ludeu şi Elin, fiindcă Acelaşi este Domnul 
tuturor, îmbogățind pe toți cei ce-L cheamă pe El. 

13 Căci „oricine va chema numele Domnului se va mântui” (loil 3:5). 


Fiindcă mai sus a zis că Hristos Se crede cu inima şi Se mărturiseşte cu 
gura, Apostolul aduce acum mărturie din Scriptură pentru amîndouă: şi pentru 
credința din inimă, şi pentru mărturisirea cu gura. Astfel, zicînd că „tot cel ce 
crede într-Însul nu se va ruşina”, a arătat credinţa din inimă, prin care cel ce 
crede se îndreptează şi nu va fi ruşinat. Apoi, zicînd că „oricine va chema 
numele Domnului se va mîntui”, a arătat şi mărturisirea cu gura, care prici- 
nuieşte mîntuirea. Deci, orice om — ori Evreu de ar fi, ori Elin şi păgîn — este 
primit la Dumnezeu, fiindcă El este unul şi acelaşi Domn al tuturor oamenilor. 
Şi „îi îmbogăţeşte”, adică bogăţia Lui o are întru toți cei ce-L cheamă pe EI, 
ca şi cum ai zice că împăratul e bogat în aur şi argint, adică bogăţia lui este 
aur şi argint. De aceea, fiindcă Dumnezeu are ca bogăţie pe aceia ce cred în- 
tr-Însul, nu te deznădăjdui tu — o Creştine! — deşi ai făcut păcate neiertate, 
pentru că Dumnezeu te va primi cînd te vei pocăi, ca să facă şi cu tine fapte 
vrednice de bogăţia Sa. 


cu atît mai mari îmi pricinuiți răsplătirile! Acestea sînt schimburi pe care le facem cu Stăpînul: 
în locul rănilor ce se pun asupra trupului, va înflori asupra noastră haină luminată întru înviere; 
în locul necinstei, cununi; în locul temniţei, raiul; în locul osîndirii împreună cu făcătorii de rele, 
petrecerea împreună cu Îngerii. Semănați multe întru mine, ca să cer mult înmulțite!” (Cuvînr la 
Gordie). Vezi şi în capitolul 6 al cărţii a doua a Macabeilor, cum bătrînul Eleazar a mărturisit cu 
îndrăzneală şi a rămas pînă la moarte întru mărturisire. De aceea, şi Sfinţitul Mucenic Petru al 
Alexandriei, prin canonul 5 al său, canoniseşte şase luni de pocăință pentru Creştinii care, 
prinzîndu-se de tirani, s-au fățărnicit şi nu şi-au mărturisit credinţa cu gura, ci s-au apropiat de 
jertfelnicul idolilor, sau au pus pe alții să jertfească sau au scris că se vor lepăda; ca să se înveţe 
că „şi cu inima trebuie să creadă, şi cu gura trebuie să mărturisească” — după zicerea Apostolului 
— pe care Canonul acesta o şi aduce spre mărturie. Zice încă şi Teologul Grigorie: „«Aproape de 
tine este graiul.» Mintea, cea care crede, are vistieria aceasta: limba, care mărturiseşte. Ce cale e 
mâj scurtă pînă la o asemenea bogăție? Ce e mai lesnicios decît darul acesta? «Mărturiseşte-L 
pe lisus Hristos şi crede că S-a sculat din morți, şi te vei mântui!» Căci a crede e numai dreptate; 
iar a mărturisi şi a adăuga la cunoştinţă îndrăzneala este mîntuire desăvîrşită” (Cuvînt pentru 
buna rînduială întru graiuri). (n. aut.) 

14 Dar cum vor chema numele Aceluia întru Care nu au crezut încă? Şi 
cum vor crede în Acela de Care încă nu au auzit? Și cum vor auzi, 
fără propovăduitor? 

15 Şi cum vor propovădui, dacă nu vor fi trimişi? Precum este scris: 
„Cît de frumoase sînt picioarele celor ce vestesc pacea, ale celor ce 
binevestesc cele bune!” (Isaia 52:7). 


Mai sus, Apostolul a zis că „tot omul care va chema numele Domnului se 
va mîntui”, iar acum îi mustră pe Evrei că nu au chemat numele Domnului. 
Dar de ce nu l-au chemat? Pentru că nu au crezut. Şi de ce nu au crezut? Au 
auzit propovăduindu-se credinţa? Au auzit! Apoi, aduce o stare împotrivă la 
aceasta şi zice: Cum puteau să audă fără a le propovădui cineva? Dezlegînd 
aceasta, Apostolul zice că mulţi au fost trimişi de Dumnezeu să propovădu- 
iască evanghelia lui Hristos Israilitenilor, şi au propovăduit cu adevărat. Dar 
de unde e arătat că aceştia ce propovăduiesc au fost trimişi de Dumnezeu? La 
aceasta, Apostolul aduce martor pe Proorocul Isaia, ce zice că sînt „foarte fru- 
moase picioarele trimişilor ce bine-vestesc pacea şi ale celor ce bine-vestesc 
cele bune”. Fiindcă Apostolii, umblînd prin lume, nu propovăduiau altceva 
decît numai bunătăţile acelea negrăite şi nespuse ale împărăției cerurilor şi 
pacea lui Dumnezeu făcută către oameni. Pentru aceasta a poruncit lor şi 
Domnul, zicînd: „În orice casă veţi intra, mai întîi să ziceţi: Pace casei 
acesteia!” (Luca 10:5). De aceea, dacă unii nu cred, aceasta este vina celor ce 
nu au primit pe Apostoli propovăduind, şi nu a altcuiva.254 


16 Dar nu toţi au ascultat evanghelia, căci zice Isaia: „Doamne, cine a 
crezut auzirii noastre?” (Isaia 53:1) 


Mai sus, Pavel a spus că trimişii ce bine-vestesc (adică Apostolii) s-au tri- 
mis de Dumnezeu, după mărturia Proorocului.. lar aici — ca să nu zică cineva: 
Atunci, dacă erau trimişi de Dumnezeu, ar fi trebuit ca toţi să-i asculte! — 
Apostolul zice că, într-adevăr, nu toți au ascultat cu supunere evanghelia, dar 
adevărul nu se vatămă cu nimic din aceasta, căci neascultarea evangheliei de 
către toți a fost proorocită cu mulți ani mai înainte de însuşi Proorocul Isaia, 


"24 lar Teodorit zice: „Numeşte «frumoase» picioarele Apostolilor, fiindcă aleargă pe ca- 
lea cea bună şi fiindcă au fost spălate de mîinile Stăpînului.” Iar Teologul Grigorie zice: „Se 
cuvine ca ucenicul trimis spre buna-vestire să se poarte fără cîştig de prisos, fără bani şi toiag, 
numai cu o haină şi desculț, ca să se vadă «picioarele frumoase ale celor ce bine vestesc pacea 
şi tot ceea ce este bine»” (Cuvînt la Paşti). Căci Domnul a trimis pe ucenici la propovăduire 
fără încălțăminte — după evanghelistul Matei (capitolul 10:10), după Luca şi după Sfîntul 
acesta. (n. aut.) 

care zice: Doamne, cine a crezut celor zise de noi? Adică cei ce au crezut 
acestea sînt rari şi puţini. 


17 Deci credința este din auzire, iar auzirea prin cuvîntul lui Dumnezeu. 


Ceea ce zice aici Pavel urmează celor zise mai sus şi este ca o încheiere a 
lor, avînd însă şi o oarecare altă înțelegere. Căci — de vreme ce Evreii căutau 
semne şi minuni în toată vremea, cerînd să vadă cu ochii lor morți înviați — 
Apostolul zice aici că credinţa se naşte din auzirea propovăduirii, iar nu din 
privirea minunilor. Deci — zice — să nu cauţi ceva mai mult decît auzirea, 
Evreule, pentru că aceasta nu este auzire de oarecari cuvinte zise prost şi la în- 
tîmplare, ci este din cuvintele lui Dumnezeu. De aceea, dacă tu cauţi minuni 
pentru că minunile sînt de la Dumnezeu, crede şi cuvintele pe care le auzi, 
pentru că şi cuvintele acestea sînt tot de la Dumnezeu.7%5 


18 Dar întreb: Au doar nu au auzit? Căci, cu adevărat, 
„în tot pămîntul a ieşit vestirea lor, şi la marginile pămîntului 
graiurile lor” (Psalm 18:4). 


Ca şi cum cineva ar fi stat împotrivă şi ar fi zis: Şi ce folos şi cîştig este — 
o Fericite Pavele! — dacă Apostolii ce bine-vestesc s-au trimis în toată lumea, 
de vreme ce Evreii nu au auzit propovăduirea lor? Întîmpinînd această stare 
împotrivă, Pavel întreabă: Cum se face că toată lumea a auzit propovăduirea 
Apostolilor'%, şi tocmai Evreii nu au auzit-o? Evreii, lîngă care Apostolii au 
petrecut atîta vreme şi din care s-au şi născut? Ce socoteală are cuvîntul lor şi 
cine îl va crede?%7 


*5 Jar Meletie Pigas, în cartea a doua despre creştinism, zice aşa: „Într-adevăr — dacă «cre- 
dinţa este din auzire, iar auzirea prin graiul lui Dumnezeu», cum zice Apostolul — atunci este 
prea-arătat că ceea ce se află afară de dumnezeiescul grai este afară de credinţă — precum so- 
coteşte marele Vasilie. lar dacă este afară de credință, nu poate plăcea lui Dumnezeu, căci 
este păcat.” (n. aut.) 

"6 Nedumerindu-se cum a ieşit vestea Apostolilor în toată lumea, Gheorghe Coresi aduce 
cuvîntul lui Hrisostom, care zice că „propovăduirea evanghelică s-a semănat în tot pămîntul”. 
lar Ambrozie spune că vestea propovăduirii evangheliei s-a semănat în tot pămîntul, iar nu 
propovăduirea însăşi. Iar alţii zic că trecutul se înțelege aici în loc de viitor, după obiceiul 
Proorocilor, căci şi Domnul a zis: „Se va propovădui evanghelia aceasta în toată lumea, spre 
mărturisirea tuturor neamurilor, şi atunci va veni sfîrşitul lumii” (Matei 24:14). (n. aut.) 

%! De aceea zice şi înțeleptul Teodorit că propovăduitorii adevărului au adus propovădui- 
rea mai întîi Iudeilor, căci Însuşi Domnul a zis către aceştia: „Şi mai degrabă mergeţi către 
oile cele pierdute ale casei lui Israil” (Marei 10:6). Şi în Faptele Apostolilor este scris: „Vouă 
mai întîi era nevoie a vi se grăi cuvîntul lui Dumnezeu” (capitolul 13:46). (n. aut.) 

19 Şi zic: Au doar nu a cunoscut Israil? 


- Aici, Apostolul pune altă stare împotrivă, care zice aşa: Și — chiar dacă au 
propovăduit Apostolii, şi au auzit Evreii, dar nu au înțeles propovăduirea şi 
învățătura lor — nu sînt ei vrednici de iertare pentru aceasta? Iar Pavel dez- 
leagă această stare împotrivă cu următoarele cuvinte: 


Mai întîi, zice Moisi: „Voi întărita rîvna voastră pentru cel ce nu e 
neam, vă voi mânia spre neam neînţelegător” (Deuteronomul 32:21). 


Chiar dacă — zice — nu ar fi înţeles de la nimeni propovăduirea Apostoli- 
lor, Evreii ar fi trebuit să o înțeleagă măcar de la cinstea cu care s-au cinstit 
„neamurile”. Fiindcă — văzînd că păgînii ce slujeau idolilor se învredniceau 
pe neaşteptate şi, afară de toată nădejdea, luau de la Dumnezeu atîtea şi 
atîtea bunătăţi şi daruri — ei ar fi trebuit să rîvnească acelora şi să priceapă că . 
acesta este „neamul” despre care proorocise Moisi. Căci erau destule care 
să-i pună pe Evrei să rîvnească nu numai mărimea cinstei pe care o luau de 
la Dumnezeu cei din „neamuri”, ci şi multa smerenie şi puţinul număr al 
celor ce se cinsteau dintre ei, încît nici nu se putea socoti un neam întreg,258 
Iar Moisi zice: „Spre cel ce nu e neam vă voi întărîta pe voi spre rîvnă, spre 
neam neînţelegător”, adică spre Elini, căci ce alt neam era mai neînțelegător 
şi mai fără de minte decît acei păgîni care căscau gurile la lemne şi la pietre, 
închinîndu-se lor? 


20 Iar Isaia cutează şi zice: „Am fost aflat de cei ce nu mă căutau şi 
m-am făcut arătat celor ce nu întrebau de mine” (capitolul 65:1). 


După ce a arătat mai întîi ce zice Moisi, Pavel povesteşte aici şi despre un 
alt Prooroc, care spune aceleaşi lucruri mai curat şi mai descoperit. Căci acest 
„Isaia cutează şi zice” arată că Proorocul s-a silit pe sine-şi ca să spună adevă- 


2% Jar zicerea: „pentru cel ce nu e neam” s-a tîlcuit de către Teodorit aşa: „Acei câți au cre- 
zut întru Mîntuitorul Hristos nu sînt un neam, ci nenumărate neamuri. Deci — zice — precum 
voi, lăsînd pe singurul Dumnezeul, ați cinstit mulți «dumnezei» mincinoşi — tot aşa şi Eu, le- 
pădînd neamul cel unul, voi da cunoştinţă tuturor neamurilor. Pentru că i-ați cinstit pe cei ce 
nu erau dumnezei şi i-ați numit «dumnezei», Eu voi umple de înțelepciune «neamurile» cele 
neînţelegătoare, şi voi, văzîndu-le, vă veți topi de pizmă.” Şi mai zice că nici robia ce o suferă 
nu-i întristează pe Evrei atît de mult, cît îi întristează buna-cinstire de Dumnezeu, şi lauda şi 
cinstea pe care văd că o au cei din „neamuri” ce cred în Hristos. Aceasta îi supără mai mult şi 
decît faptul că sînt risipiţi în toate părțile lumii, şi decît nimicirea bisericii lor din Ierusalim. 
(n. aut.) 

rul şi a ales ca mai degrabă să se primejduiască decît să tacă.:% Şi zice: Am 


fost aflat de către cei de alte neamuri, care nu mă căutau și nu întrebau de 
mine. Căci, despre cei numiţi de Moisi „neam neînţelegător”, Isaia spune că 
„nu căutau, nici întrebau”, ca nişte neînvăţaţi adică şi fără de minte, care urau 
cuvintele. Din acestea, Evreii ar fi trebuit să înțeleagă de ce ei au fost lepădaţi, 
iar cei din „neamuri” au fost primiţi. 


21 lar către Israil zice: „Toată ziua am întins mîinile mele către un 
norod nesupus şi împotrivă-grăitor” (Isaia 65:2). 


Pentru ca Evreii să nu întrebe: O Proorocule Isaia, ai fost aflat de către cei 
de alt neam, şi la noi n-ai voit să grăieşti? — Proorocul zice aşa: „Toată ziua — 
adică în toată vremea vieţii mele — am întins mîinile mele” ca să vă trag pe 
voi, pe ludei, la dumnezeiasca cunoştinţă, dar voi v-aţi arătat „norod nesupus 
şi împotrivă-grăitor”. A voastră dar este vina neascultării, iar nu a mea. Pentru 
că eu am întins mîinile şi vă chemam să veniţi ca să ascultați învăţătura şi 
propovăduirea mea; voi însă nu aţi ascultat. Cît de arătat e din acestea că lu- 
deii au auzit şi au cunoscut, dar nu au voit să asculte! 


CAPITOLUL XI 


1 Întreb deci: A lepădat oare Dumnezeu pe norodul Său? Să nu fie! 
Căci şi eu sînt Israilitean, din sămânța lui Avraam, din seminția lui 
Veniamin. 

2 Nu a lepădat Dumnezeu norodul Său pe care mai înainte l-a cunoscut. 


Fiindcă mai sus i-a numit pe Evrei „norod nesupus”, Apostolul se nedu- 
mereşte şi întreabă dacă nu cumva au minţit făgăduinţele făcute lor de către 
Dumnezeu? Şi dezleagă nedumerirea, zicînd: „Să nu fie!” — ceea ce înseamnă: 
Dumnezeu nu a lepădat pe norodul Său, „pe care din veac l-a înainte-cunos- 
cut”, adică pe care l-a cunoscut că este îndemînatic şi vrednic de a primi cre- 
dința în Hristos. Pentru că şi eu sînt Iudeu şi Israilitean, şi am primit credința 
în Hristos. Apoi — ca să nu-i zică cineva: Şi ce, tu singur poți fi norod? — mai 
spune o dată, descoperit: „Nu a lepădat Dumnezeu pe norodul Său”, ca şi cum 
ar zice: Nu sînt singurul din norodul ludeilor care am crezut în Hristos, sînt 


%9 Teodorit tilcuieşte zicerea: „cutează” aşa: „Nu s-a temut — zice — a striga către Iudeii 
care îl îngrozeau, ci a propovăduit mîntuirea „neamurilor” cu multă îndrăzneală. Cu aceasta a 
însemnat încă şi necredința lor.” (n. aut.) 

mulți alții — adică cei trei mii, şi cei cinci mii, şi cei zeci de mii — precum măr- 
turisesc Faptele Apostolilor (capitolele 2:24 și 21:20). 


Sau nu ştiţi ce zice Scriptura despre Ilie? Cum se roagă lui Dumnezeu 
împotriva lui Israil, zicînd: 

3 „Doamne, pe Proorocii Tăi i-au omori, jertfelnicele Tale le-au ars, şi 
eu singur am rămas, şi ei caută sufletul meu” (Cartea a IIl-a a 
Împăraţilor 19:18). 

4 Dar ce zice lui dumnezeiescul răspuns? „Mi-am oprit” şapte mii de 
bărbaţi, care nu şi-au plecat genunchii înaintea lui Baal” (Cartea a 
III-a a Împăraţilor). 


Ca să nu zică cineva: Ce zici — o Fericite Pavele! — în trei mii, în cinci şi în 
puţine zeci de mii cuprinzi norodul lui Israil cel atît de numeros, a cărui mul- 
țime se aseamănă cu nenumăratul nisip al mării şi cu nenumăratele stele ale 
cerului? — aşadar, ca să nu zică cineva aceasta, Pavel arată aici că şi în vre- 
mea Proorocului Ilie numai şapte mii din norodul lui Israil credeau întru ade- 
văratul Dumnezeu, iar toți ceilalți se închinau idolilor. Şi Ilie nu-i ştia nici pe 
aceştia puţini şi de aceea zicea că a rămas singurul ce crede în adevăratul 
Dumnezeu. De aceea — zice — Şi acum trebuie a fi alți mulţi ludei care cred 


i După Coresi, „am oprit” se înţelege în loc de: „am ținut întru Israil — adică în Samaria, 
unde împărăţeau cele zece seminţii — şi nu în luda”. Pentru că şi atunci erau mulți aleşi, deşi 
Ilie socotea că n-a mai rămas nici unul. De aceea a şi zis către el Dumnezeu: „Mi-am oprit din 
Israil şapte mii de bărbaţi; genunchii tuturor acestora nu s-au plecat înaintea lui Baal, şi bu- 
zele lor nu l-au sărutat” (3 Împărați 19:18). Bagă de seamă că — după Iosif — Baal era zeu al 
Tirilor, şi Ahav, avînd socru pe loval, împăratul Tirilor şi al Sidonienilor, a făcut har socrului 
său şi a ridicat capişte lui Baal şi prooroci ai acestuia, în Samaria. (n. aut.) 

%! Căci, în vremea Proorocului Ilie, erau mulţi credincioşi şi bine-cinstitori de Dumnezeu 
între cele zece semințţii — precum lonadav, fiul lui Rahav, şi tot neamul lui — care locuiau în 
corturi şi prin pustii, nebînd vin, precum scrie în capitolul al zecelea al cărţii a patra a împă- 
raţilor şi în capitolul 35 din Ieremia.. Atunci era şi Avdie — cel ce se temea de Dumnezeu, 
iconomul lui Ahav — care avea o sută de Prooroci ascunşi în două peşteri, pe care îi hrănea, 
precum mărturiseşte capitolul 18 al cărții a treia a împăraţilor. lar dumnezeiescul Grigorie al 
Nyssei zice că acei corbi care îl hrăneau pe Ilie aduceau carnea şi pîinile de la bine-cinstitorii 
din vremea aceea: „Corbii slujeau Proorocului Ilie, şi prin aceasta Dumnezeu îi arăta că erau 
mulţi cei rămaşi pentru slujirea Dumnezeului celui adevărat, care îi dădeau hrană prin acei 
corbi. Căci Dumnezeu nu i-ar fi trimis lui pîini din cele spurcate, ori carne din cea jertfită 
idolilor, încît să-l facă a cădea în mînie asupra acelora care făceau păgînătăți. Şi astfel, Proo- 
rocul afla că erau mulţi care căutau către Dumnezeu, pe care nu era drept a-i osîndi împreună 
cu cei necredincioşi” (în scrisoarea către Episcopul Teodosie despre vorbirea din pîntece 
[ventrilocie, n. m.]). (n. aut.) 

în Hristos, iar dacă nu-i ştiţi voi, nu e de mirare, pentru că nici Ilie nu-i ştia pe 
cei şapte mii care credeau în Dumnezeu. 

Vorbind însă despre altă pricină, Pavel arată pe ascuns pofta de ucidere a 
Iudeilor, propovăduită dintru început de către Prooroci. Căci, ca să nu zică oa- 
recari ludei că: L-am ucis pe Hristos ca pe un amăgitor — Apostolul le răs- 
punde şi zice: Dar părinţii voştri de ce i-au ucis pe vechii Prooroci? Oare şi 
aceia erau amăgitori? Veţi zice poate că i-au ucis fiindcă Proorocii îi mîhneau 
cu îndrăzneala şi cu înfruntarea lor. Chiar dacă a fost aşa, întreb: Jertfelnicele 
lui Dumnezeu, de ce le-au ars şi le-au nimicit? Nu cumva şi jertfelnicele îi în- 
fruntau? Şi de ce căutau să-l omoare pe însuşi Ilie, pe făcătorul de minuni, pe 
cel ce rîvnea pentru mîntuirea lor? Este arătat aşadar — după Teodorit — că lu- 
deii i-au omorît pe Prooroci şi au răsturnat jerfelnicele pentru că-L urau pe 
Dumnezeul Proorocilor şi al jertfelnicelor! De aceea — fiindcă şi atunci, din 
atît de mulți Evrei, numai şapte mii s-au ales lui Dumnezeu, precum a arătat 
„dumnezeiescul răspuns” (căci aceasta însemnează zicerea: „Mi-am oprit”, 
adică: „am ales pentru Sine-Mi”) — nu este de mirare dacă şi acum Dumnezeu 
îi alege doar pe cei vrednici dintre Evrei.2”? Iar Apostolul arată aceasta cu ur- 
mătoarele cuvinte: 


5 Aşadar, şi în vremea aceasta s-a făcut oprire după alegerea darului. 


Şi acum — zice — s-a făcut „oprire” dintru Evrei, adică rămăşiţă aleasă. 
Fiindcă — precum, de pildă, din paiele ce se treieră pentru a se curăţi, rămăşiţa, 
adică ceea ce rămîne jos, este grîul — tot aşa şi Dumnezeu, lepădînd pe cei răi, 
lasă pentru Sine-Şi şi alege pe cei vrednici şi buni. Iar zicerea: „după alegere” 
arată sîrguinţa şi osîrdia celor ce s-au ales, căci pentru multa lor sîrguință şi 
îngrijire s-au făcut vrednici a fi aleşi de Dumnezeu. Şi, zicînd: „a darului”, a 
arătat hărăzirea lui Dumnezeu.2* 

6 Iar dacă este după dar, nu mai este din fapte”, căci altfel darul nu 

mai este dar. 


%2 Vezi cum tîlcuieşte Teologul Grigorie zicerea: „Mi-am oprit”, în subînsemnarea zice- 
rii: „(...) cărora nu era lumea vrednică” (Evrei 11:38). (n. aut.) 

5 Bagă de seamă că Apostolul a luat zicerea aceasta de la Isaia, care zice: „Şi va fi rămă- 
şița lui Iacov la Dumnezeu” (capitolul 10:21). Precum zice şi marele Vasilie în tîlcuirea capi- 
tolului 17 de la Isaia. (n. aut.) 

24 “Darul — zice Coresi — nu e din fapte, fiindcă, de ar fi din fapte, nu ar fi dar. [...] Căci, 
deşi omul se mîntuieşte prin faptele cele bune, faptele nu se aseamănă însă cu darul şi cu bla- 
goslovenia lui Dumnezeu. (n. aut.) 

Pavel, mai presus de prisosință şi cu covîrşire, arată fără de răspuns pe 
Evreii aceia care nu au crezut în Hristos. Nu puteţi să spuneţi — zice — că 
Dumnezeu cere de la noi, după cum s-ar cuveni, fapte şi osteneli ca să cre- 
dem, ci totul este al darului Lui. Aşadar, de ce nu voiți să credeţi şi să vă mîn- 
tuiți? — de vreme ce se află înaintea voastră o astfel de bunătate, gata şi fără de - 
osteneală: credința şi mîntuirea voastră, încît cei ce au voit, care sînt norod 
adevărat al lui Dumnezeu, au crezut şi s-au mîntuit. Aşadar, Dumnezeu nu a 
lepădat norodul Său cel vrednic de mîntuire. 


Iar dacă e din fapte, atunci nu mai este dar, altfel fapta nu mai este 
faptă. - 


Dacă — zice — am bine-plăcea lui Dumnezeu din faptele Legii, atunci darul 
lui Dumnezeu nu ar mai avea loc, de vreme ce, atunci cînd are loc darul, se 
pierde fapta şi nu mai este faptă. Pentru că, acolo unde este dar, nu se cere 
faptă; şi, dimpotrivă, unde este faptă, acolo nu este dar. 


7 Ce este aşadar? Israil nu a nimerit ceea ce căuta; ci alegerea a 
nimerit, 


După ce a arătat cum este darul — anume că darul lui Dumnezeu, hărăzi- 
rea, este fără de fapte — Apostolul zice acum că Israilitenii, căutînd a se în- 
drepta, „nu au nimerit”, adică nu s-au îndreptat, fiindcă ei căutau rău, a se în- 
drepta din faptele Legii, ceea ce este cu neputinţă. Iar „alegerea — adică cei 
aleşi — au nimerit” şi s-au îndreptat. Cu zicerea: „au nimerit”, Pavel arată pli- 
nirea bunătăţilor, pe care au dobîndit-o cei aleşi, şi cum că totul este al darului 
lui Dumnezeu, aşa cum şi noi obişnuim a zice că cutare om „a nimerit” — 
adică a aflat fără osteneală — ceea ce voia. 


iar ceilalți s-au orbit, 

8 precum este scris: „Le-a dat lor Dumnezeu duh de amorțire: ochi, ca 
să nu vadă; şi urechi, ca să nu audă” (Isaia 29:10), pînă în ziua de 
astăzi. 

Aici, Pavel îl aduce pe Isaia ca martor al orbirii””5 şi nesimţirii Evreilor, ca 


să nu pară că vorbeşte de la sine şi cu nedreptate. Iar zicerea: „le-a dat Dum- 


*5 Orbirea, în limba elină, se zice „porosis”, de la piatra ce se numeşte „pori”, care e 
alcătuită din nisip mărunt. Aşadar, Elinii numesc orbirea şi nesimțirea inimii şi sufletului 
omului din asemănarea acestei pietre nesimțitoare. (n. aut.) 

nezeu” se înțelege în loc de: „a lăsat, a îngăduit Dumnezeu” ca ei să aibă „duh 
de amorţire”. lar „amorţirea” arată stăruirea şi nestrămutata deprindere a su- 
fletului întru rele, pentru că a amorţi cineva însemnează a se înfige şi a se pi- 
roni la un lucru.2% Voind dar să arate nevindecarea Şi nestrămutarea cugetării 
Evreilor, Proorocul a numit-o „amorţire”. Căci, avînd ei ochi ca să vadă minu- 
nile Domnului Hristos, şi urechi ca să audă învăţătura Lui, nu şi-au folosit 
ochii şi urechile pentru acestea. Și nu numai în vremea lui Hristos făceau aşa, 
ci şi în vremea Apostolilor. De aceea, Apostolul a adăugat că Iudeii s-au orbit 
„pînă în ziua de astăzi”, adică au rămas nesimțţitori pînă acum, ca piatra ce se 
numeşte „pori”, precum am însemnat mai sus. 


9 Iar David zice: „Facă-se masa lor spre cursă şi laț, şi spre sminteală şi 
spre răsplătire lor! 

10 Întunece-se ochii lor, ca să nu vadă, şi spinarea lor pururea 
gîrboveşte-o!” (Psalm 68:26, 27). 


Nestrămutaţi — zice — şi cu totul pironiţi întru răutate sînt Evreii, şi de 
aceea vor pătimi relele cele mai de pe urmă: masa lor, toate bunătăţile şi hrana 
lor, se va preface în cele dimpotrivă, adică întru dureri şi în greață; Şi se vor 
prinde în cursă, făcîndu-se robi tuturor; şi totdeauna vor avea în viaţa lor 


*% Jar Coresi zice: „După Ambrozie, este «duh de mîhniciune»; ori: «duh de zavistie», 
după alţii; ori: «duh de cădere» — precum a tălmăcit Aquila. Căci cinci rele urmează oameni- 
lor pizmaşi: orbirea sufletului, asurzirea, defăimarea lui Dumnezeu şi a oamenilor, nedrep- 
tatea şi nesimţirea.” 

Iar că Evreii s-au orbit singuri, o spune mai descoperit Isaia, zicînd că „s-a îngroşat inima 
norodului acestuia şi, cu urechile, anevoie aude; şi ochii săi i-a închis, ca nu cumva să vadă cu 
ochii, şi să audă cu urechile, şi cu inima să priceapă, şi să se întoarcă la Mine şi să-l vindec” 
(6:10). (n. aut.) 

%1 Jar Coresi zice: „Unii au înțeles că «masă» arată oţetul şi fierea cu care Iudeii L-au adă- 
pat pe Domnul întru setea Lui, pentru care şi ei au căzut în robia lui Tit. Iar Ilarie înțelege că 
«masă» înseamnă jertfele şi mielul pe care îl mîncau ei, care s-au prefăcut întru durere din 
pricina robiei ce au pătimit — precum zice Iosif.” Iar Teodorit zice că spinarea ludeilor se va 
gîrbovi de greutatea robiei, dar şi pentru că ei poartă greutăţile celor pămînteşti fără a cugeta 
cele înalte. 

-Şi, într-adevăr, „masa” pe care au gătit-o Iudeii atunci Mîntuitorului prin Cruce şi prin 
Patimi s-a făcut lor „spre cursă şi răsplătire”. Căci citim în istorii cum, la robirea Ierusalimu- 
lui, se vindeau cîte treizeci de Iudei pentru un argint, ca răsplătire a celor treizeci de arginți cu 
care au cumpărat ei viața Mîntuitorului. Şi, ca răsplată a biciuirii Domnului, âu murit cei mai 
cinstiți dintre dînşii sub bătăile cu biciul, avîndu-şi mîinile legate. Şi, ca răsplată a crucii pe 
care L-au pironit pe Mîntuitorul lumii, s-au răstignit de către Romani atâția ludei în Ierusalim, 
încît nu mai rămăsese în cetate nici loc pentru a înfige cruci, nici crîng pentru a tăia lemnele 
trebuincioase pentru cruci (vezi în tomul 2 al lui Procopie, capitolul 42). (n. aut.) 

sminteli şi împiedicări, adică nenorociri şi rele. Apostolul a arătat că Evreii 
pătimesc acestea spre răsplătirea păcatelor lor şi mai ales pentru vărsarea 
sîngelui lui Hristos, adăugînd că, din pricina primejdiilor, ochii li s-au întunecat 
— atât cei gînditori, cât şi cei simțitori — şi spinarea li s-a gîrbovit, fiindcă robesc 
Romanilor şi altor împărați cu robie şi cu supunere veşnică — pentru că aceasta 
însemnează zicerea: „pururea”. Vezi în cartea numită 12 cărți ale Patriarhului 
Dositei, foaia 12, că, atunci cînd Romanii au ars Biserica din lerusalim?%, era 
ziua sîmbetei, în a cincea a lui august, şi s-a întîmplat a cînta cîntăreții acestea: 
„Şi va răsplăti lor Domnul fărădelegea lor şi după răutatea lor îi va pierde pe ei 
Domnul Dumnezeu”, pentru ca Dumnezeu să arate Evreilor că toate relele aces- 
tea le-au pătimit pentru nelegiuirea urii împotriva lui Hristos. 


11 De aceea, întreb: S-au poticnit oare ca să cadă? Să nu fie! 


Fiindcă i-a mustrat destul, Apostolul caută acum să afle mîngiiere pentru 
Iudei, şi întreabă: Nu cumva au greşit Iudeii astfel încît să cadă de tot? Adică: 
Oare au păcătuit fără vindecare, fără putinţa de a se mai îndrepta? Şi răspun- 
de: „Să nu fie!” — s-au poticnit cu adevărat, adică au greşit şi s-au împotrivit 
adevărului şi credinţei evangheliei, dar nu ca să cadă desăvîrşit şi să nu se mai 
poată scula, pentru că se vor mîntui la vremea sfîrşitului lumii (cum va spune 
mai încolo). 


Și prin poticnirea lor s-a făcut „neamurilor” mîntuire, ca să le 
rîvnească pe ele. 


Cu aceste cuvinte, Pavel vrea să facă două lucruri: mai întîi, să-i mîngîie 
pe ludei; şi, al doilea, să smerească mîndria celor din „neamuri ”. Deci zice că 
mâîntuirea „neamurilor” s-a făcut pentru că Israilitenii s-au poticnit şi nu au 
crezut. Fiindcă urmarea lucrurilor cerea ca Israilitenii să se mîntuiască mai 
întîi, şi apoi „neamurile”. Dar, de vreme ce ei s-au arătat nesupuşi şi nu au 
crezut, s-au chemat „neamurile” la credință, înțelegere care se arată şi în 
multe alte părți ale Sfintei Evanghelii.29 lar cei din „neamuri” au crezut şi 
s-au mâîntuit pentru ca să-i rîvnească pe ei Israilitenii, adică: cinstea şi slava 


*% În anul 70, urmând proorociei Miîntuitorului, Care le-a spus ucenicilor că din Biserica 
lui Solomon nu va mai rămîne piatră pe piatră. (n. m.) 

*9 Jar mai ales în capitolul 22 de la Matei, unde se pomeneşte despre „Nuntă”, şi în capitolul 
14 al Evangheliei lui Luca, unde se pomeneşte despre „Cină”. În aceste locuri se arată, că — de 
vreme ce ludeii chemaţi la „Nuntă” şi la „Cină” nu au voit să intre şi să se îndulcească — atunci 
au fost chemaţi „cei de prin uliţe” şi cei din „neamuri”, ce se aflau „prin căi”, şi aşa au intrat şi 
s-au îndulcit din masa de Nuntă şi din bunătăţile duhovniceşti ale Cinei. (n. aut.) 

pe care au luat-o „neamurile” să-i întărîte pe Israiliteni şi să-i înduplece a veni 
la credinţa lui Hristos, dacă nu pentru altceva, atunci măcar pentru ambiția şi 
rîvna lor împotriva „neamurilor”. 


12 Şi — dacă poticnirea lor e bogăția lumii, iar biruirea lor, bogăția 
„neamurilor” — cu cît mai vîrtos plinirea lor? 


Zice: Dacă — atunci cînd au greşit, Israilitenii s-au făcut pricinuitori de 
mântuire tuturor neamurilor lumii; şi dacă, în vremea cînd ei s-au lepădat, cei 
din „neamuri” s-au primit; şi dacă greşeala lor şi micşorarea s-au făcut „bogă- 
ție «neamurilor»” — cu cît mai vîrtos se va face bogăţie lumii „plinirea” lor, 
atunci cînd ei, întorcîndu-se către Hristos, se vor mântui? Însă Apostolul zice 
acestea după har, adică mîngîindu-i pe Evrei, pentru că cei din „neamuri” nu 
s-au mîntuit fiindcă au greşit Israilitenii, ci pentru că au năzuit la credinţa în 
Hristos, şi au primit-o. 


13 Căci vouă vă zic, «neamurilor»: Întrucît sînt eu apostol al . 
„neamurilor”, slăvesc slujba mea, 

14 doar voi face trupul meu să rîvnească şi să mîntuiesc pe vreunii 
dintr-înşii. 


Aici, dumnezeiescul Apostol iarăşi îi mîngîie pe Evrei şi îi smereşte pe cei 
din „neamuri”. Și zice: Vă laud — o „neamurilor”! — pentru două pricini: mai 
întîi, pentru că trebuie să slăvesc şi să măresc slujba şi trimiterea mea, adică 
pe voi, pentru că Hristos mi-a încredințat să fiu învățător şi apostol al vostru; 
iar al doilea, vă laud pentru ca să întăriți spre rîvnă „trupul meu”, adică pe 
Evrei, care sînt rudele mele după trup. Iar prin „trup”, Pavel şi-a arătat curăția 
şi iubirea ce avea către Evrei. Și nu a zis: „ca să-i mîntuiesc pe toți”, ci „pe 
unii dintr-înşii”. De altă parte însă şi pe nesimţite, Apostolul arată cu aceasta 
împietrirea Evreilor, că nu vor să creadă de la sine, ci doar din pizmă, poate, 
unii dintr-înşii îi vor urma pe cei din „neamuri” şi vor crede în Hristos. 


15 Căci, dacă lepădarea lor e împăcarea lumii, ce va fi primirea lor, 
dacă nu viaţa din morți? 


Zice: Dacă, mîniindu-se pe Evrei, Dumnezeu a dăruit „neamurilor” aceste 
mari daruri (căci pe aceştia îi numeşte „lume”) şi i-a făcut prieteni pe vrăjma- 
şii Săi, ce bunătăţi nu va dărui atunci cînd îi va primi pe Evrei la Sine-Şi întru 
credință? Pentru că atunci se va face „viață din morţi”, adică atunci vor urma 
nenumărate bunătăți, căci aceasta însemnează „viață”. lar aici urmează încă şi 

o altă înțelegere, mai adîncă, anume: precum viața din morți nu se va da oa- 
menilor pentru Evrei, tot aşa nici celorlalţi nu li se va face mîntuire pentru 
dînşii, dacă cei ce se vor mîntui nu vor avea credință.3% Spun aceasta pentru 
că cele zise aici de Apostol spre ajutorul şi mîngtierea Evreilor, rece har fă- 
cînd lor, le zice ca şi doctorii, care de multe ori fac astfel de har bolnavilor. 


16 Iar dacă pîrga este sfintă, este şi frămâîntătura; şi, dacă rădăcina este 

sfîntă, şi ramurile vor fi. 

Apostolul numeşte „pîrgă” şi „rădăcină” pe Patriarhi: pe Avraam, pe Isa- 
ac, pe Iacov şi pe cei dintr-însul — iar „frămîntătură” şi „ramuri” pe urmaşii lor 
care au crezut în Hristos." Deci, cu aceasta, dumnezeiescul Apostol îi 
mâîngîie pe Evreii necredincioşi, zicîndu-le: Dacă veţi crede, şi voi vă veţi face 
sfinţi, căci trebuie ca frămîntătura (adică tot aluatul dospit) să fie asemenea cu 
pîrga (adică cu aluatul cel mai înainte dospit), şi ramurile să fie asemenea cu 
rădăcina. lar dacă voi nu v-aţi asemănat cu aceia [cu Patriarhii, n. m.] după 
credință, să ştiţi că acesta este un mare semn al răutății voastre.302 


17 lar dacă unele din ramuri s-au dezbinat — şi tu, măslin săbatic fiind, 
te-ai altoit întru dînşii şi te-ai făcut părtaş al rădăcinii şi al grăsimii 
măslinului — 

18 nu te lăuda faţă de ramuri; 


Apostolul i-a numit „măslini sălbatici” pe cei din „neamuri”, iar „ramuri 


= 


dezbinate” şi tăiate de la „rădăcină” pe Evreii necredincioşi, fiindcă s-au ară- 


30 După Icumenie, aceasta: „dacă nu viață din morţi”, se poate înțelege şi aşa: „Atit de 
multă şi deplină bucurie va urma cînd vor crede Evreii, încît va fi ca şi cum s-ar scula şi ar în- 
via din morţi.” Iar Teodorit tîlcuieşte aceasta aşa: „Căci — dacă «neamurile» s-au primit din 
pricina necredinței ludeilor, slobozindu-se de lipsa de bun-neam [evghenie, nobleţe, n. m.] 
dinainte — e arătat că, dacă Iudeii ar crede, nu ar rămîne nimic altceva decît învierea morţilor. 
Căci şi Domnul a zis aceasta: «Se va propovădui această evanghelie a împărăției la toate 
neamurile, spre mărturia lor, şi atunci va veni sfîrşitul.»” (n. aut.) 

%! Jar Ambrozie numeşte „pîrgă” pe Apostolii şi Creştinii cei dintii (la Coresi). Iar Teuu. 
rit zice că Apostolul numeşte „pîrgă” pe Stăpînul Hristos, după firea Sa omenească; „rădăci. 
nă”, pe Patriarhul Avraam; „ramuri” de măslin numeşte norodul Evreilor, ca pe cei odrăsliți 
dintru acela, şi „grăsime” a măslinului numeşte învățătura bunei-cinstiri de Dumnezeu. Şi — 
zice — Apostolul porunceşte credincioşilor din „neamuri” a nu se ridica (adică a nu se mîndri) 
asupra Evreilor necredincioşi, căci pe aceştia îi numeşte „ramuri dezbinate”, (n. aut.) 

*02 Jar Icumenie adaugă că Evreii, din pricina nepotrivirii întru credință cu sfinţii lor stră- 
moşi, au căzut şi din rudenia cu Avraam şi nu sînt vrednici a se numi strănepoți şi fii ai ace- 
lora. (n. aut.) 

tat nevrednici de rădăcina cea sfîntă, adică de credinţa Patriarhilor. Şi potrivit 
a zis Că s-au tăiat de la rădăcină, fiindcă — deşi Evreii, de-a lungul vremii, au 
greşit lui Dumnezeu în felurite chipuri — niciodată Dumnezeu nu i-a lepădat 
pe ei atît de mult şi atît de mulţi ani precum i-a lepădat acum. Şi în locul lor — 
zice — te-ai altoit tu, măslinul sălbatic. Nu a zis însă: „te-ai sădit”, ci: „te-ai al- 
toit”, ca să împungă pe Evrei, arătînd că în pomul şi rădăcina lor, adică în 
Patriarhi, a stătut cel de alt neam şi s-a făcut părtaş al „rădăcinii”, adică al 
credinţei. De asemenea, s-a făcut părtaş şi al „grăsimii măslinului”, adică al 
bunului neam al Patriarhilor şi al slavei apropierii de Dumnezeu, la fel cum 
măslinul sălbatic, cînd se altoieşte în măslinul domestic, se împărtăşeşte de 
grăsimea aceluia şi se face şi el domestic. Deci nu te mîndri tu, cel din „nea- 
muri”, măslinul sălbatic, pentru altoirea pe care ai primit-o, nici nu te făli în 
fața ramurilor tăiate de la rădăcină, adică a Evreilor. 


iar dacă te lauzi, nu tu ţii rădăcina, ci rădăcina pe tine. 


Zice: Dacă tu, cel din „neamuri”, te lauzi asupra „ramurilor tăiate”, adică 
asupra Evreilor — să ştii că nu tu ţii „rădăcina”, adică credința Patriarhilor 
Evreilor, ci „rădăcina” acelora întru care te-ai altoit te ţine pe tine. Dar, pe de 
altă parte — dacă „rădăcina” Patriarhilor îi ţine pe cei din „neamuri” care s-au 
altoit întru dînsa, iar nu ei ţin „rădăcina” — ce ispravă şi bunătate este aceasta a 
„ramurilor dezbinate”, adică a Evreilor care nu au crezut? Negreşit, nici una, 
pentru că isprava aceasta este a „rădăcinii” care ţine pe cei se s-au altoit 
într-însa, iar nu a „ramurilor tăiate” din „rădăcină”. Vezi acum, iubitule, că 
Pavel face Iudeilor un rece har — precum am zis mai înainte — şi voieşte numai 
să-i mîngîie cu aceste cuvinte? lar mai bine a zice, cu aceste cuvinte îi în- 
deamnă spre rîvnă, arătîndu-le paguba pe care au pătimit-o, căci alții, adică 
cei din „neamuri”, au luat bunătăţile lor şi se îndulcesc din ele. 


19 Dar vei zice: Ramurile s-au dezbinat pentru ca eu să mă altoiesc în 
rădăcină! 

20 Bine, din pricina necredinţei au fost dezbinate, iar tu ai stătut prin 
credință! Nu cugeta înalt, ci teme-te! — 


Aici, Apostolul arată că cei din „neamuri” nu au fost primiţi din pricină că 
Evreii au greşit şi nu au crezut, ci pentru că ei, cei din „neamuri”, au arătat 
credință. Deci, chiar cu cuvintele acestea prin care îi smereşte pe cei din 
„neamuri”, Pavel arată şi că Evreii au greşit fără iertare, şi aşa îndreptează 
amîndouă părțile. Şi zice: Tu, cel din „neamuri”, vei spune că Evreii au fost 
dezbinaţi din rădăcina Patriarhilor lor ca să te altoieşti tu într-însa; iar eu îţi 

răspund că aceia s-au dezbinat într-adevăr, dar aceasta s-a întîmplat pentru 
necredinţa lor, iar nu pentru că Dumnezeu i-ar fi fost dator ţie cu cinste. Iar 
dacă vei zice că stai altoit în rădăcina Patriarhilor Israiliteni prin credință, apoi 
teme-te şi nu îndrăzni peste măsură! — fiindcă altoirea pe care ai primit-o nu 
este din fire, ca să rămînă nestrămutată şi întărită, ci din credință şi din voie, şi 
prin urmare e schimbătoare. 


21 căci, dacă Dumnezeu n-a cruțat ramurile fireşti, nici pe tine nu te va 
cruța. 


Zice: Dacă Evreii, care erau fii după fire ai acelor Sfinți Patriarhi, au fost 
dezbinaţi de la dînşii pentru necredinţa lor, cu atît mai mult trebuie să te temi 
tu — cel din „neamuri”, care te-ai făcut fiu al lor prin înfiere — nu cumva să 
greşeşti şi să nu crezi, şi aşa Dumnezeu să arate nemilostivire şi asupra ta, 
precum a arătat asupra acelora. 


22 Vezi aşadar bunătatea şi asprimea lui Dumnezeu: asprime, către cei 
ce au căzut; iar către tine, bunătate, dacă vei rămîne întru bunătate; 
altfel, şi tu vei fi tăiat. 

23 Dar şi aceia, de nu vor stărui întru necredinţă, se vor altoi, căci 
puternic este Dumnezeu să-i altoiască iarăşi. 


Pavel nu a zis: Vezi aşadar care este isprava ta — o tu, cel din „neamuri”! 
Ci a zis: Vezi bunătatea lui Dumnezeu, fiindcă totul este al darului Lui. Şi — 
zice — sileşte-te să rămii pînă la sfîrşit nu numai în credință, ci şi întru această 
bunătate a lui Dumnezeu, adică să faci pînă în sfîrşit lucruri vrednice de bu- 
nătatea Lui şi de iubirea Lui de oameni. Pentru că, dacă nu vei face aşa, să ştii - 
că vei cădea! Şi dimpotrivă, dacă Evreii nu vor rămîne pînă la sfîrşit întru ne- 
credinţă, se vor altoi întru aceeaşi rădăcină a credinţei, pentru că Dumnezeu 
nu i-a tăiat pe dînşii cu dinadinsul din rădăcina Patriarhilor lor, ci ei de sine-şi 
au căzut cu necredinţa lor şi s-au tăiat de la rădăcină. Și Pavel numeşte „as- 
prime a lui Dumnezeu” faptul că EI nu i-a cruțat pe Evrei şi nu S-a mîhnit, ci 
i-a judecat nevrednici de fireasca împărtăşire şi de legătura de rudenie cu 
sfinţii lor strămoşi.*% Şi, de la cele întîmplate Evreilor, Pavel îl înspăimîntă cu 


303 Marele Vasilie ne-a arătat această „asprime” a lui Dumnezeu prin pilda lui Moisi, 
zicînd aşa: „Cînd îl văd pe Moisi — pe slujitorul lui Dumnezeu, pe acela care s-a învrednicit de 
atîta cinste de la Dumnezeu, despre care Dumnezeu a mărturisit de multe ori, zicîndu-i: „Ai 
aflat har înaintea Mea fiindcă Te cunosc pe tine mai mult decît pe toți” (Jeşirea 33:17); cînd îl 
văd aşadar pe acesta la «apa grăirii-împotrivă», primind îngrozire că nu va intra în pămîntul 
făgăduinței, doar pentru că a zis norodului ce cîrtea fiindcă nu avea apă: „Au doar din piatra 

aceste cuvinte foarte înțelepte pe cel din „neamuri”, iar totodată îi îmbărbă- 
tează şi pe Evrei cu pilda acelora, spre a se altoi şi ei în rădăcina strămoşilor 
lor prin credinţa întru Hristos. Astfel, îi face să aibă bună nădejde în puterea 
lui Dumnezeu, Care pe toate le face cu preaslăvire şi afară de toată nădejdea, 
„fiindcă puternic — zice — este Dumnezeu a-i altoi iarăşi în rădăcina lor”. 


24 Căci — dacă tu ai fost tăiat din măslinul cel sălbatic după fire şi, 
afară de fire, te-ai altoit în măslinul cel bun — cu mult mai vîrtos 
aceştia, care sînt după fire, se vor altoi întru măslinul lor. 


Dacă tu — zice — cel din „neamuri” — care erai rău din fire şi slujitor la 
idoli, şi care ai strămoşi asemenea cu neroditorul măslin sălbatic — te-âi tăiat 
din măslinul sălbatic al acelora şi de la slujirea la idoli şi, afară de firea ta, 
te-ai altoit în măslinul cel bun, domestic şi roditor al cunoştinţei de Dumnezeu 
şi al credinței lui Hristos; dacă tu — zic — te-ai altoit întru acesta, cu mult mai 
vîrtos se va altoi întru acest măslin bun al credinței Evreul, care avea după fire 
Şi din strămoşi binele şi cunoştinţa de Dumnezeu. Şi cu cît mai vîrtos se va 
întoarce acesta la măslinul său cel bun, adică la credința pe care au avut-o 
strămoşii săi? lar cînd tu — o cititorule! — îl vei auzi pe Pavel că zice: „după 
fire”, să înţelegi că aceasta înseamnă cuviinţa şi urmarea. De pildă, este „după 
fire”, adică de cuviință şi de urmare, ca fiul sfintului Avraam să fie şi el sfînt. 
Şi, dimpotrivă, cînd îl vei auzi că zice: „afară de fire”, să înţelegi că aceasta 
înseamnă necuviinţa şi neurmarea. De pildă, fiul unui spurcat şi necurat păgîn 
este „afară de fire”, adică fără cuviinţă şi fără urmare a se face sfînt. 


25 Căci nu voiesc, fraţilor, ca voi să nu ştiţi taina aceasta, ca să nu vă 
socotiți pe voi înşivă înţelepţi: orbirea” s-a făcut lui Israil din parte, 
pînă ce va intra tot numărul celor din „neamuri”. 

26 Şi atunci se va mântui tot Israilul, 


aceasta vă voi scoate apă? (Numeri 20:10); cînd îl văd că, din pricina acelui mic grai, nu s-a 
învrednicit de nici o iertare pentru atît de multe isprăvi pe care le-a făcut, cu adevărat văd 
«asprimea» lui Dumnezeu — după cum zice Apostolul. Şi negreşit mă înduplec a crede că e 
adevărată zicerea aceea: „Dacă dreptul abia se mîntuieşte, necredinciosul şi păcătosul unde se 
va afla?” (Petru 4:18) (Despre judecata lui Dumnezeu). La aceasta se potriveşte şi zicerea 
aceea a lui Zaharia: „„Tînguiască-se tufa, pentru că a căzut cedrul!” (capitolul 11:2) — adică: Să 
se tînguiască cel neputincios şi lesne de frînt, precum coconarul sau bradul, fiindcă a căzut 
cedrul cel puternic şi cu anevoie de frînt. (n. aut.) 

3% ar ce este orbirea şi cum se înțelege ea de către Teodorit, vezi la tîlcuirea şi subînsem- 
narea zicerii: „pentru orbirea inimilor lor” (Efeseni 4:18). (n. aut.) 

>» 


Aici, Apostolul numeşte „taină” ceea ce e necunoscut şi neînțeles. Şi care 
este taina aceasta? Anume că necredinţa Evreilor nu este obştească, a tuturor cu 
desăvîrşire, ci „orbirea” şi necinstirea, adică necredința lor, s-a făcut „în parte”. 
Pentru că mulţi Evrei au crezut în vremile trecute, aceia pe care i-a cunoscut 
mai înainte Dumnezeu că sînt vrednici — precum s-a zis mai sus. Şi, iarăşi, mulți 
dintr-înşii vor crede în urmăs65, pentru că Israilitenii s-au orbit într-adevăr şi nu 
au crezut, dar nu toţi şi nici pînă în sfîrşit, ci pînă se vor mâîntui cei înain- 
te-cunoscuţi din „neamuri”. Şi, după ce se vor mîntui aceia, atunci se vor mîntui 
şi toți Israilitenii şi ludeii cei vrednici, fiindcă vor crede în Hristos.2% 


precum este scris: „,Veni-va din Sion Cel ce izbăveşte şi va întoarce 
păgînătatea de la Iacov; 

27 şi acesta va fi legămîntul Meu cu ei, cînd voi lua păcatele lor” (Isaia 
59:20, 21). 


Apostolui aduce ca inartor la cele zise mai sus pe Proorocul Isaia, care 
strigă: Din Sion va veni Acela care mîntuieşte, şi va curăţi păcatele Israilite- 
nilor! Cînd se vor întîmpla însă acestea? „Atunci cînd voi lua — zice Domnul — 
păcatele lor”, adică: Atunci cînd îi voi învrednici de iertarea păcatelor lor prin 
Sfîntul Botez. De aceea, fiindcă Evreii nu s-au învrednicit încă de această ier- 


tare a păcatelor (pentru că s-au orbit şi nu au crezut), înseamnă că aceasta se 


va face în urmă. 


*%5 Pentru aceasta zice şi Sfîntul Chiril Alexandrinul: „Iar depărtarea de slugi a lui Avraam 
(a tatălui) şi a lui Isaac (a fiului) — atunci cînd Patriarhul zice: «Eu şi copilaşul vom merge 
pînă acolo şi, închinîndu-ne, ne vom întoarce la voi» — aceasta însemnează vremelnica depăr- 
tare a lui Dumnezeu de fiii lui Israil şi întoarcerea Lui către dînşii, care se va face la sfîrşitul 
veacurilor, împlinindu-se prin credinţa întru Hristos, căci, «cînd va intra tot numărul celor din 
„neamuri”, atunci tot Israilul se va mîntui»” (Cartea întîi despre Avraam şi Isaac). (n. aut.) 

3% Tot Israilul” însemnează: „cei mai mulţi dintre Israiliteni”, în afară de seminţia lui 
Dan. Fiindcă mulți din ludei vor urma lui Antihrist, după capitolul al 5-lea de la Joan, stih 43, 
unde zice: „Eu am venit întru numele Tatălui Meu, şi nu M-aţi primit; iar de va veni altul în- 
tru numele său, pe acela îl veţi primi.” Şi Pavel încă zice: „(...) a cărui venire va fi prin lucra- 
rea lui Satana, întru toată puterea şi întru toată amăgirea nedreptăţii pentru fiii pierzării, pen- 
tru că nu au primit iubirea adevărului, ca să se mîntuiască” (2 Tesaloniceni 2:9, 10). La fel 
spune şi Ipolit [Sfînt Mucenic, papă al Romei, mult înainte de ieşirea aşa-zisului „catolicism” 
din Biserica lui Hristos, n. m.]. (n. aut.) 

307 Şi Coresi zice că aceasta va lua sfirşit prin propovăduirea lui Ilie, precum zice Maleahi, 
în capitolul 3:23, căci atunci va lua sfîrşit şi păcatul. Acelaşi lucru zice şi Teodorit: că „nea- 
murile”, primind propovăduirea, vor crede şi ele, după ce va veni marele Ilie, aducîndu-le în- 
vățătura credinței. Căci şi Domnul a zis aceasta în Sfințitele Evanghelii: „Va veni Ilie, şi le va 
pune la cale pe toate.” (n. aut.) 


186 


28 Cât priveşte evanghelia, ei sînt vrăjmaşi, din pricina voastră; dar, 
după alegere, ei sînt iubiţi, din pricina părinţilor. 

29 Căci darurile şi chemarea lui Dumnezeu sînt fără căință [nu pot fi 
luate înapoi, n. m.]. 


Zice: Voi, „neamurile”, v-aţi supus evangheliei şi, crezînd în Hristos, ați 
fost primite de Dumnezeu, şi de aceea Evreii s-au făcut mai prigonitori şi mai 
pizmaşi, şi s-au depărtat mai mult de Dumnezeu şi s-au făcut vrăjmaşi ai 
evangheliei. Însă, fiindcă strămoşii lor s-au ales şi s-au primit de Dumnezeu 
dintru început, Dumnezeu nu-i va lăsa pe urmaşii lor să piară desăvîrşit. Aşa- 
dar, dacă Xe crede, Dumnezeu îi va primi şi pe dînşii, fiind iubiţi pentru stră- 
moşii lor.50 . 


30 Căci — precum voi, odinioară, nu eraţi supuşi lui Dumnezeu, dar 
acum v-aţi miluit prin nesupunerea acestora — 

31 tot aşa şi aceştia nu s-au supus acum, pentru ca, prin mila Prunea de 
voi, să se miluiască şi ei. 


Aici, Pavel mai face o pricinuire de vorbă, arătînd cumse vor mîntui 
Evreii la urmă. Şi zice: Voi, cei din „neamuri” — deşi aţi fost chemaţi dintru 
început la cunoştinţa de Dumnezeu, prin legea cea firească, prin privirea făp- 
turilor şi prin darul lui Dumnezeu cel începător şi chemător — nu aţi voit să as- 
cultați, ci, lăsînd cunoştinţa adevărată a lui Dumnezeu, v-aţi închinat nesimţi- 
torilor idoli şi aţi slujit zidirii, iar nu Ziditorului (precum a zis Pavel în capi- 
tolul întîi al acestei epistole, stih 19-21). lată aşadar pricina pentru care s-au 
chemat la cunoştinţa de Dumnezeu Evreii, adică strămoşul Evreilor, Avraam, 
care — povăţuit fiind prin legea firii, prin vederea făpturilor şi prin darul lui 
Dumnezeu cel începător şi chemător — a crezut în adevăratul Dumnezeu şi a 
dat apoi credința tuturor strănepoților săi, care pentru această credință au luat 
pe urmă Legea de la Dumnezeu. La fel — fiindcă şi Evreii au fost chemaţi de 
Dumnezeu să creadă în Hristos, Fiul Său, dar nu s-au supus, nevrînd să as- 
culte — atunci aţi fost chemaţi la credința în Hristos voi, cei din „neamuri”; şi, 
pentru că aţi ascultat cu supunere, v-aţi miluit de Dumnezeu. Iar de mila pe 


sii Bagă de seamă că — după Teodorit — Pavel vorbeşte aici de darurile cele fără părere de 
rău ale lui Dumnezeu doar spre îndemnarea Evreilor, „căci Dumnezeu ia înapoi bunătăţile pe 
care le dă, atunci cînd vede că cei ce le-au luat bolesc de nerecunoştință. Şi martor e Saul, 
care a dobîndit dar duhovnicesc, dar apoi a rămas pustiu de acesta. La fel şi Solomon, care, 
dobîndind pacea din milostivire dumnezeiască, a fost lipsit de dar după ce a călcat Legea. Şi 
Evreii toți, după ce s-au îndulcit totdeauna de purtare de grijă proorocească, acum s-au lipsit 
de aceasta.” (n. aut.) 

care aţi primit-o de la Dumnezeu se vor împărtăşi şi Evreii, fiindcă, în cele din 
urmă, Evreii vă vor rîvni pe voi şi vor crede şi ei. Şi aşa, din pricina milei pe 
care aţi primit-o voi, se vor milui şi ei. 


32 Căci Dumnezeu i-a închis pe toţi întru nesupunere, ca pe toți să-i 
miluiască. 


Zicerea: „a închis întru nesupunere” arată că Dumnezeu i-a vădit de nesu- 
punere atît pe cei din „neamuri”, cît şi pe Evrei, ca să-i miluiască şi să-i mîn- 
tuiască pe toți prin rîvna şi prigonirea ce se face între ei. Căci mai întâi, în vre- 
imile cele vechi; pentru că „neamurile” nu s-au supus, Dumnezeu a miluit şi a 
mîntuit pe Evrei — precum s-a zis. lar în „vremile cele mai de pe urmă”, cele 
ale lui Hristos, fiindcă Evreii nu s-au supus, au fost miluiţi şi s-au mîntuit cei 
din „neamuri”. Şi, la sfîrşit, Evreii îi vor rîvni pe ei pentru aceasta, şi se vor 
milui şi se vor mîntui şi ei. Şi astfel toţi se miluiesc de Dumnezeu: şi cei din 
„neamuri”, şi Evreii. 


33 O adînc de bogăție, şi de înțelepciune şi de cunoştinţă ale lui 
Dumnezeu! Cît de necercetate sînt judecățile Lui şi de neurmărite 
căile Lui! 


Dumnezeiescul Apostol se înspăimîntă şi se miră, socotind feluritele ico- 
nomii întrebuințate de la întemeierea lumii de către întrutot-înţeleptul Dumne- 
zeu pentru mîntuirea oamenilor: anume cum iconomiseşte El a se lucra cele 
potrivnice prin alte lucruri potrivnice şi cum, prin cei nesupuşi, îi face pe alţii 
să fie supuşi. Şi, cu mirarea aceasta, Pavel adevereşte că Dumnezeu — Care 
iconomiseşte mîntuirea oamenilor cu atîta înțelepciune, şi adîncime şi în chip 
neînțeles — va iconomisi într-adevăr şi mîntuirea Evreilor. 

ŞI, prin „bogăţie”, numeşte bunătatea lui Dumnezeu, de a cărui adîncime 
doar se minunează, fără a şti însă cît este de adîncă. Fiindcă însuşirea bogăției şi 
a bunătăţii lui Dumnezeu este a le face pe săracele şi nedumeritele „neamuri” 
îmbelşugate şi bogate. Pe lîngă bunătate, Pavel se minunează şi de „adîncul în- 
țelepciunii” cu care Dumnezeu ocîrmuieşte cele omeneşti şi prin care a înţelep- 


ţit pe cei neînțelepţi şi neînvăţaţi din „neamuri”.*% Apostolul se minunează încă 


3% După Coresi, înțelepciunea lui Dumnezeu covârşeşte înțelepciunea celorlalți din mai 
multe pricini. Mai întîi, pentru că cunoaşte cele ce vor fi. Al doilea, pentru că le ştie pe toate 
cu desăviîrşire. Şi nu prin mijlocire, adică nu cunoaşte lucrul ce este cunoscut prin arătare 
[eidos = formă, chip, n. m.], ci le cunoaşte pe toate de-a dreptul, iar nu prin idei [forme, ve- 
deri, înfăţişări, n. m.], pretutindeni fiind de față şi toate plinindu-le. Al treilea, pentru că le 
cunoaşte şi le ştie pe toate. Al patrulea, pentru că le cunoaşte pe toate de-a pururi. Al cincilea, 

Şi de „adîncul cunoştinţei” prin care Dumnezeu cunoaşte ce este de folos fiecă- 
ruia."0 Vezi însă — o cititorule! — că Apostolul nu a zis că judecăţile lui Dumne- 
zeu sînt „nepricepute”, ci că sînt „necercetate”, adică nu primesc cercetarea 
nicicum. La fel, „căile lui Dumnezeu”, adică iconomiile Lui, nu numai că nu 
pot fi cunoscute, dar nici nu se pot căuta şi nici urma lor nu se arată."!! 


34 „Căci cine a cunoscut gîndul Domnului? Sau cine s-a făcut Lui 
sfetnic?” (Isaia 40:13). 


pentru că le ştie din fire, iar nu după împărtăşire. Al şaselea, pentru că le cunoaşte fiind pri- 
cină a celor cunoscute. Pentru aceasta a zis Dionisie Areopagitul: „Căci nu aflînd de la cele ce 
sînt ştie mintea dumnezeiască cele ce sînt, ci din sine şi în sine, prin ştiinţa şi cunoaşterea tu- 
turor; şi are de mai înainte cunoştinţa lor, căci a cugetat de mai înainte ființa lor, fiind pricină 
a lor, nu apropiindu-se de înţelesul fiecăreia, ci ştiindu-le şi ţinîndu-le pe toate într-o singură 
cuprindere.” (Despre numirile dumnezeieşti, capitolul 7). lar a şaptea pricină, şi cea mai de pe 
urmă, este că le cunoaşte şi le ştie pe toate împreună şi totodată deosebi, întru una şi aceeaşi 
lucrare — după Ticara. (n. aut.) 

310 Foarte potrivit e să însemnăm aici cuvintele marelui Părinte Vasilie, care, filcuind zice- 

a: „(...) pus-a în vistierii adîncurile” (Psalm 32:7), zice aşa: „Oare nu cumva, prin «adîn- 
cari sînt numite cuvintele [raţiunile, n. m.] judecății dumnezeieşti, după care se iconomisesc 
toate, cuvinte ce sînt negrăite şi nepricepute înțelegerii omeneşti, fiind învistierite întru 
singură cunoştinţa lui Dumnezeu? Căci — întru alt Psalm, care zice: «(...) judecăţile Tale — 
adînc mult» — ne-a învăţat că judecăţile despre fiecare lucru s-au numit «adînc». Deci — de cauţi 
pentru ce viața păcătosului se prelungeşte, iar zilele dreptului se scurtează întru nemernicie; 
pentru ce cutare nedrept se îndreptează în căi, iar dreptul se necăjeşte; pentru ce copilul a fost 
răpit de moarte mai înainte de a ajunge la virsta cea deplină; de unde sînt războaiele; de ce se 
întîmplă înecările cu corăbii, cutremurele, secetele, puhoaiele; pentru ce s-au zidit cele stricătoa- 
re ale oamenilor; pentru ce unul este rob, iar celălalt slobod; unul bogat, iar altul sărac — toate 
acestea gîndindu-le, adu-ți aminte că «adînc» sînt judecățile lui Dumnezeu. (n. aut.) 

*1! Pentru aceasta a zis şi marele Vasilie: „Ce zice însă Pavel, vasul alegerii? Ce învățătură 
ne-a lăsat despre ființa lui Dumnezeu Pavel, care — cînd a vorbit despre iconomie, oarecum 
alunecînd către lucrarea cea necheltuită a teoriei [vederii cu mintea, n. m.] — a strigat: «O 
adîncul bogăției, şi al înțelepciunii şi al cunoştinței lui Dumnezeu! Cît de necercetate sînt ju- 
decăţile Lui, şi neurmărite căile Lui!» Şi, dacă acestea sînt neatinse pentru cei ce au ajuns la 
măsura cunoștinței lui Pavel, cîtă mîndrie au aceia ce zic că ştiu ființa lui Dumnezeu?” (Cu- 
vîntul întîi împotriva lui Evnomie). [...] 

Zice şi Sfîntul Dionisie Areopagitul: „Vei afla mulți teologi lăudînd dumnezeirea nu nu- 
mai ca nevăzută şi necuprinsă, ci şi de necercetat şi fără urme, nefiind nici o urmă prin care să 
se străbată spre ascunsa ei nemărginire” (Despre numirile dumnezeieşti, capitolul 1). Pentru 
aceasta, Dumnezeu Se aseamănă cu leul — după acelaşi Dionisie, în Despre cereasca ierarhie, 
capitolul 15 — căci, precum leul îşi acoperă urmele cu coada cînd umblă, ca să nu-l afle 
vînătorii, tot aşa Îşi ascunde Dumnezeu urmele cunoștinței Sale. De aceea s-a şi zis: „În mări, 
căile Tale; şi cărările Tale, în ape multe, şi urmele Tale nu se vor cunoaşte.” „Căci — precum 
calea în ape nu stă, nici urma leului — tot aşa nici căile lui Dumnezeu” — însemnează Sfîntul 
Maxim. (n. aut.) 

35 Sau cine I-a dat Lui mai înainte şi va lua înapoi de la El? 


Singur Dumnezeu -— zice — Îşi” ştie gîndurile şi sfaturile Sale, şi nu altci- 
neva — precum a strigat Proorocul Isaia. Încă şi Solomon zice: „Care om va 
cunoaşte sfatul lui Dumnezeu, sau cine va gîndi cele ce voieşte Domnul?!” 
(Înţelepciunea lui Solomon 9:13) — adică nimeni. Şi — de vreme ce Dumnezeu 
este din fire înțelept, ori — mai bine — întrutot-înțelept şi nemărginit înţelept — 
EI nu a fost înțelepţit de vreun sfetnic, ci de la Sine este îndestulat şi prea-de- 
săvîrşit. Şi nu numai aceasta, dar El este şi izvorul tuturor bunătăţilor, şi, cîte 
dă, nu le dă fiindcă e dator să plătească, ci le dă pentru a Sa firească bunătate. 
Fiindcă cine a dat lui Dumnezeu ceva sau I-a făcut vreun bine, ca Dumnezeu 
să-i răsplătească aceluia cu altă facere de bine? Cu adevărat, nimeni! 


36 Căci dintru Dînsul, şi printr-Însul şi întru Dînsul sînt toate. 


Zice: Dumnezeu este izvorul tuturor bunătăţilor, căci aceasta însemnează 
zicerea: „dintru Dînsul”; şi Făcătorul tuturor, căci aceasta însemnează „prin- 
tr-Însul”; şi Cel ce le ţine pe toate împreună, căci aceasta însemnează zicerea: 
„întru Dînsul”. Deci toate ființele îşi au începutul de la Dumnezeu, şi prin 
Dumnezeu s-au făcut şi întru Dumnezeu stau şi se ţin împreună, ca într-o te- 
melie nesmintită, către Dînsul întorcîndu-se. 


Acestuia, slavă în veci! Amin! 


Cînd zice vreun cuvînt mare, Fericitul Pavel obişnuieşte să sfîrşească cu o 
slavoslovie [laudă, n. m.] întru mulţumire, cum face şi acum. Căci — de vreme 
ce s-a spăimîntat şi s-a mirat de negrăita bunătate, înţelepciune şi cunoştinţă a 
lui Dumnezeu şi de iconomiile Lui — acum slăveşte şi măreşte pe Dumnezeu, 
învăţîndu-ne şi pe noi să facem la fel, adică să-L slăvim pe Dumnezeu şi să-l 
mulțumim pentru toate, iar mai ales pentru bunătăţile cele mari, atît prin 


cuvînt, cît şi prin fapte şi prin viața îmbunătățită.” !? 


512 Vezi şi subînsemnarea de la capitolul 4 al epistolei către Filipeni, stihul 20, fiindcă e 
vrednică de cuvînt. (n. aut.) 

CAPITOLUL XII 


1 Rogu-vă dar pe voi, fraților, pentru îndurările lui Dumnezeu, să 
arătaţi trupurile voastre jertfă vie, sfîntă, bine-plăcută lui 
Dumnezeu, ca slujbă cuvîntătoare a voastră. 


Fiindcă dumnezeiescul Apostol a petrecut destulă vreme cu învățătura teo- 
retică despre dogmele credinţei, acum intră întru învățătura practică, mo- 
rală.515 Şi — după ce, prin cele zise înainte, a arătat negrăita iconomie şi bună- 
tate a lui Dumnezeu întru noi, Creştinii — acum ne roagă prin „îndurările lui 
Dumnezeu” — adică punînd ca mijlocitori ai rugăciunii sale îndurările iubito- 
rului de oameni Dumnezeu, de care ne îndulcim — ca să ne ruşinăm de ele şi 
să nu facem nici un lucru nevrednic de Dînsul. Dar ce ne roagă Pavel? Să 
„arătăm” trupurile noastre, adică să le dăm spre război şi spre nevoinţă, căci 
aşa obişnuieşte a zice vorbirea de obşte a oamenilor: Cutare voievod de oşti 
şi-a arătat regulile ostaşilor în război. Sau, ne roagă să înfățişăm mădularele 
noastre înaintea lui Dumnezeu ca înaintea unui împărat, curate şi “alese, căci 
aleşi sînt şi oamenii ce stau înaintea împăratului. 

Şi Apostolul ne mai roagă să arătăm trupurile noastre înaintea lui Dumne- 
zeu ca o „jertfă vie”, iar nu moartă, fiindcă noi sîntem vii cu sufletul*!* atunci 
cînd omorîm patimile şi poftele trupului nostru. Căci jertfa Evreilor nu era 
bine primită la Dumnezeu, fiindcă Dumnezeu, prin Proorocul Isaia, a spus că 
nu cere acest fel de jertfă de la dînşii, zicînd: „Cine cere acestea din mîinile 
voastre?” (capitolul 1:12). Iar jertfa trupurilor Creştinilor şi slujba lor cea 
cuvîntătoare se cere de Dumnezeu foarte mult, căci, prin David, Duhul Sfînt 
porunceşte fiecărui Creştin, zicîndu-i aşa: „Jertfeşte lui Dumnezeu jertfă de 
laudă!” (Psalm 49:15). Şi iarăşi: „Jertfa de laudă Mă slăveşte pe Mine” (ace- 
laşi psalm, stih 24). Iar slujba cea cuvîntătoare nu este numai cea care se face 
prin cuvinte, slavoslovii şi mulțumiri către Dumnezeu, ci şi vieţuirea după 
Hristos, atunci cînd nu ne mai stăpîneşte nici o patimă necuvîntătoare [neraţi- 


"15 După Fericitul Teodorit, ceea ce este ochiul pentru trup, aceea este credința şi cunoş- 
tința celor dumnezeieşti pentru suflet. Acestea au însă nevoie de fapta bună practică, aşa cum 
şi ochiul are nevoie de mini, şi de picioare şi de celelalte părţi ale trupului. (n. aut.) 

314 Se zice „jertfă vie”, iar nu moartă, precum era a boilor şi a țapilor: „vie”, prin lucrarea 
faptei bune, şi totodată „moartă”, după omorîrea trupului. [...] Alţii zic însă că jertfa este în- 
treită: cea dintii este a sufletului, şi aceasta este rugăciunea; a doua este a trupului, şi aceasta 
este omorîrea trupului prin postire, înfrînare şi nevoință: a treia, cea prin faptele bune, şi 
aceasta este milostenia, care se face prin lucrările ei, adică: a hrăni pe cei flămînzi, a adăpa pe 
cei însetaţi, a îmbrăca pe cei goi, a adăposti pe cei străini, a cerceta pe cei bolnavi şi închişi 

” (a Coresi). [...] (n. aut.) 


191 


onală, n. m.] şi dobitocească, ci toate mişcările, simțirile şi puterile sufletului 
şi ale trupului nostru sînt ocîrmuite de către dreptul cuvînt şi de porunca lui 
Dumnezeu. Atunci, fiecare din noi, Creştinii, se face arhiereu al său, şi jun- 
ghie, şi omoară poftele şi voile cele rele ale sufletului şi ale trupului şi se înfă- 
țişează totdeauna gînditor [raţional, n. m.] înaintea lui Dumnezeu. Și aşa se 
cutremură şi se teme în fiecare faptă şi cuvînt al său, precum se teme şi arhie- 


reul cînd se înfăţişează în lăuntrul Sfîntului Altar şi înaintea jerfelnicului.”5 


2 Şi să nu vă asemănați chipului veacului acestuia, ci să vă schimbaţi la 
față prin înnoirea minţii voastre, 


Cu aceste cuvinte, Apostolul ne arată nouă, Creştinilor, ce trebuie să fa- 
cem pentru a putea săvîrşi slujba cuvîntătoare de care a vorbit mai sus, anume 
a nu ne asemăna cu lucrurile veacului acesta, fiindcă nici unul din ele nu este 
adevărat şi statornic, ci toate sînt vremelnice şi au numai închipuire de a fi, 
dar nu şi înfăţişare şi ființă statornică. Deci zice: Să nu vă asemănaţi voi, 
Creştinii cei nemuritori şi veşnici, cu veacul acesta vremelnic şi fără ființă! 
Nici să cugetaţi lucrurile acestea, ci schimbaţi-vă la față cu înnoirea necur- 
mată a minții voastre, adică totdeauna înnoiţi-vă pe sine-vă! De pildă: Ai pă- 
cătuit, Creştine? Să ştii că ţi-ai învechit sufletul, şi de aceea înnoieşte-te prin 
pocăință! Ai săvîrşit vreo faptă bună? Sileşte-te a săvirşi alta mai mare! Ast- 
fel, te înnoieşti tot timpul, totdeauna schimbîndu-te la față întru mai bine.316 


515 Pentru aceasta a zis purtătorul de Dumnezeu Maxim: „Cel ce mai înainte de sfințitele 
nevoinţe îşi unge mintea şi leapădă de la sine cugetările pătimaşe ţine loc de diacon. Cel ce 
luminează întru cunoştinţa celor adevărate şi stinge cunoştinţa cea mincinoasă ține loc de 
preot. Iar cel ce cu sfîntul mir săvîrşeşte cele despre cunoştinţa Treimii celei închinate ţine loc 
de episcop” (capitolul 21 al sutei a doua din cele despre dragoste). (n. aut.) 

31 Mai aceleaşi le zice şi Teologul Grigorie, în Cuvânt la Duminica cea nouă: „Dumne- 
zeu-Cuvîntul nu vrea ca tu să rămii tot întru aceleaşi, ci pururea a fi cu totul înnoit. Dacă pă- 
cătuieşti, să vrei a te întoarce! (...) Ieri ai fost comediant? Astăzi arată-te privitor cu mintea! 
Ieri — ocărîtor, crud? Astăzi — grăitor de bine şi blînd. Ieri, batjocoritor? Astăzi, înțelepțitor. 
Astăzi, băutor de vin? Miine, băutor de apă. Astăzi, benchetuind pe pat de fildeş, uns cu mi- 
resmele cele mai alese? Miine, culcător pe jos şi priveghetor. În loc de rîzător, înțelept; în loc 
de împodobitor, prost [simplu, sărăcăcios, n. m.]; în loc de trufaş şi mîndru, prost [smerit, 
umil, n. m.] întru arătare; în loc de îmbrăcat cu aur, strîmtorat. Uitîndu-te în jos, în loc de a-ţi 
înălța cerbicea! (...) Fă-te nou în loc de vechi şi prăznuieşte înnoirile sufletului!” [...] 

Iar marele Vasilie, tîlcuind suprascrierea Psalmului 44: „Întru sfîrşit, pentru cei ce se pre- 
fac”, zice aşa: „Fiindcă dumnezeieştile cuvinte nu s-au scris pentru toți, ci pentru cei ce ur- 
mează omului din lăuntru, suprascrierea «pentru cei ce se prefac» îi arată — precum socotesc — 
pe cei ce poartă de grijă pentru sine şi pentru sporirea nevoinţelor bunei-cinstiri de Dumne- 
zeu.” Căci aceasta este prefacerea cea prea-bună pe care o dăruieşte dreapta Celui prea-înalt, 

Vezi însă — o cititorule! — că Pavel vorbeşte de „chipul” lumii, ca să arate 
lesnicioasa stricăciune a lumii şi vremelnicia ei. Fiindcă lumea nu este fru- 
moasă, ci se închipuie şi se fățărniceşte că este astfel, pentru ca să ne fure sim- 
țirea şi să ne amăgească. Iar fapta bună are frumuseţe statornică şi nu-i trebuie 
închipuiri din afară şi împodobiri, arătîndu-şi chipul său cel firesc fără vreo 
schimonosire şi fățărnicie. Deci noi, Creştinii, sîntem datori să nu stăm, ci tot- 
deauna „să ne schimbăm la faţă” în privinţa faptei bune şi a cunoştinței du- 
hovniceşti şi să ne înnoim pururea: din rău, să ne schimbăm întru bine; din cu- 
noştința de jos, să ne suim la cea de sus; şi, de la fapta bună mai mică, să 
sporim la cea mai mare. 


spre a cerca voi care e voia lui Dumnezeu cea bună, bine-plăcută şi 
desăvârşită. 


Fiindcă mai sus a zis să ne înnoim totdeauna cu fapta bună şi cu cunoş- 
tinţa, Fericitul Pavel adaugă acum pricina pentru care e de folos această înnoi- 
re a minţii. Şi zice că trebuie să ne înnoim pentru ca „să cercăm voia lui Dum- 
nezeu”, adică să cunoaştem descoperit care este voia lui Dumnezeu. Fiindcă 
cel ce-şi are mintea învechită de păcat şi de necunoştință, acela nu cunoaşte 
care este voia lui Dumnezeu, nici nu înţelege că voia lui Dumnezeu este ca 
noi, Creştinii, să vieţuim cu smerită cugetare, cu sărăcie, cu plîngere şi cu du- 
rere de inimă şi cu celelalte fapte iubite de Dumnezeu (mai ales cu cele cu- 
prinse în Fericiri), care s-au legiuit în Sfînta Evanghelie. 

Iar cine se va înnoi după duh şi după minte, acela va cunoaşte care este voia 
Domnului, dar nu precum o cunoşteau Evreii, care erau atîrnaţi de Lege. Căci 
Legea, deşi era voia lui Dumnezeu, nu era însă şi voia lui Dumnezeu bine-plă- 
cută şi desăvirşită, fiindcă voia lui Dumnezeu nu s-a dat ca întîi-povăţuitoare, ci 
numai a fost îngăduită, pentru neputinţa Evreilor. Iar voie „desăvirşită şi bi- 
ne-plăcută” a lui Dumnezeu este Testamentul cel Nou al Evangheliei. 

Poţi însă să înţelegi şi aşa zicerea aceasta a Apostolului, precum o 
tîlcuieşte marele Vasilie (hotărîrea în scurt 276). Adică: Multe lucruri voieşte 


pe care şi Fericitul David a simţit-o cînd, gustînd din bunătăţile faptei bune, tindea către cele 
următoare. Căci ce zice? „Şi am zis: Acum am început. Această schimbare este a dreptei Ce- 
lui prea-înâlt.” De aceea, cel ce sporeşte întru fapta bună nu poate să nu se schimbe, căci zice: 
„Cînd eram prunc, ca un prunc grăiam, ca un prunc cugetam, ca un prunc socoteam; iar cînd 
m-am făcut bărbat, nu le-am mai săvîrşit pe cele ale pruncului.” Şi iarăşi, făcîndu-se bărbat, 
nu a încetat din lucrare, ci, uitîndu-le pe cele trecute şi tinzînd către cele dinainte, alerga către 
țel, către darul chemării celei de- sus. Deci schimbarea este şi a omului din lăuntru, ce se în- 
noieşte din zi în zi. Pentru aceasta a zis şi Ieremia: „Araţi-vă ogoare noi!” (capitolul 4, stih 3). 
Vezi şi zicerea: „Înnoiţi-vă în duhul minţii voastre” (Efeseni 4:23). (n. aut.) 

Dumnezeu: unele fiindcă e din fire bun şi îndelung-răbdător pentru a noastră 

facere de bine, care se numesc „bunătăţi”, fiind pline de bunătatea şi de mi- 

lostivirea Lui, precum sînt faptele cele bune, şi dumnezeieştile daruri cu care 

ne hărăzeşte şi toate bunătățile trupeşti şi sufleteşti; iar altele le voieşte Dum- 

nezeu cînd se mînie pentru păcatele noastre, care se numesc „rele”, fiindcă 

pricinuiesc, din pricina neputinței trupeşti, răutate şi durere celor ce le pri- 

mesc, precum sînt bolile, nenorocirile şi necazurile care vin ori de la oameni, 

ori de la diavoli, ori de la firea cea stricată. Însă sfîrşitul relelor acestora e 

bun, pentru că folosesc sufletului celui ce le pătimeşte cu răbdare şi cu 

bună-mulțumire.5!” Deci noi sîntem datori să urmăm voilor bune ale lui 

Dumnezeu, care privesc către facerea de bine a aproapelui. Iar cele ce privesc 

către răutate să nu le urmăm, fiindcă noi nu sîntem slujitori spre cele rele şi 

spre necazurile altora, ci puterile cele rele ale diavolilor. Deci tu, Creştine, so- 

coteşte mai întîi dacă voia lui Dumnezeu este înainte-povăţuitoare şi bună în 

sine. Apoi, după ce vei cunoaşte că este bună, socoteşte dacă este şi 
bine-plăcută, fiindcă multe lucruri sînt bune, dar nu sînt bine-plăcute: căci ori 
se fac la vreme necuvenită, ori de către persoana necuvenită. De pildă: bine 
este a tămi:ia cineva lui Dumnezeu, dar împăratul Osie, tămîind, nu a bine-plă- 
cut lui Dumnezeu, pentru că nu i se potrivea lui să tămiieze, mirean fiind, ci 
preoţilor (Cartea a doua Paralipomena, capitolul 26). Tot aşa, bun lucru era a 
se încredința ucenicilor Domnului tainele împărăției, dar nu era bine-plăcut lui 
Dumnezeu a se întîmpla aceasta mai înainte de vremea cuvenită; de aceea a 
zis lor Domnul: „Multe am a vă spune, dar nu le puteţi purta încă” (Joan 
16:12). Apoi, cînd vei socoti că voia lui Dumnezeu este şi bună şi bine-plă- 
cută, atunci sîrguieşte-te a face voia lui Dumnezeu în chip desăvirşit şi fără 
greş, precum se cere şi se cuvine. De pildă, voia lui Dumnezeu bună şi bi- 
ne-plăcută este să miluieşti; trebuie aşadar să miluieşti cu îndestulare şi cu îm- 
belşugare, fiindcă, de vei milui cu cruţare şi cu scumpătate, milostenia ta nu 
este măsură împlinită, ci neîmplinită. 


3 Căci, prin darul lui Dumnezeu ce mi s-a dat, spun fiecăruia dintre voi 
să nu cugete mai presus şi afară de ceea ce se cuvine a cugeta, 


317 Mai într-un glas cu marele Vasilie zice şi dumnezeiescul Damaschin, împărțind în două 
voia lui Dumnezeu: întru cea înainte-povăţuitoare, după care Dumnezeu, fiindcă e bun, vo- 
ieşte cele bune, care se numeşte şi „bunăvoinţă”; şi în cea următoare, după care, fiindcă e 
drept, Dumnezeu îngăduie a veni asupra noastră necazurile şi pătimirile întîmplate spre folos, 
care se numeşte şi „depărtare” ori „slobozire”. Iar păcatul nu e nici după voia întîi-povăţuitoa- 
re a lui Dumnezeu, nici după cea următoare, ci este doar naşterea mai-nainte alegerii celei în- 
răutăţite a omului (vezi Cartea a doua despre credință, capitolul 46). Vezi şi tîlcuirea zicerii: 
„(...) nici nu te abate de la El cînd te mustră” (Evrei 12:5) şi subînsemnarea acesteia. (n. aut.) 

Marele Pavel, fiind smerit-cugetător, nu se numeşte pe sine vrednic de 
crezare în nici o parte a scrisorilor sale, ci uneori pune ca mijlocitori „îndură- 
rile lui Dumnezeu”, precum a zis mai înainte, iar alteori, „darul lui Dumne- 
zeu”, cum zice acum, cînd spune: Creştinilor, eu nu vă vorbesc cuvîntul meu, 
ci cuvîntul pe care mi l-a încredințat darul lui Dumnezeu. Şi care este acesta? 
Anume ca nimeni dintre voi — fie că e om de rînd, fie stăpînitor — „să nu cu- 
gete mai presus şi afară de ceea ce se cuvine a cugeta”. Şi — precum Domnul a 
început învățătura fericirilor de la smerita-cugetare, zicînd: „Fericiţi, cei săraci 
cu duhul” (Matei 5:3), adică smeriţii-cugetători — tot aşa şi Apostolul învaţă 
aici mai întîi despre smerita-cugetare. Iar ceea ce zice are această înţelegere: 
fiecare Creştin se cuvine să cugete, adică să aibă cugetare înaltă, dar spre a 
cugeta cele cereşti, ajungînd cu mintea mai presus de lucrurile pămînteşti ale 
lumii, iar nu spre a se mîndri împotriva oamenilor celor de un neam cu sine. 


ci a cugeta spre a fi întreg-înţelept, 


Zice: Noi, Creştinii, am primit de la Dumnezeu cunoștință şi cugetare, dar 
nu pentru a le întrebuința întru mîndrie, ci întru smerită-cugetare. Pavel a zis 
aceasta ca să arate că cel ce nu cugetă smerit, ci se mîndreşte şi cugetă „mai 
presus de ceea ce se cuvine”, este nebun şi ieşit din minte; iar cel ce cugetă 
smerit, acela îşi are mintea întreagă, şi pentru aceasta se zice că este „în- 
treg-înțelept”. 


precum Dumnezeu i-a împărțit măsura credinței. 


După ce, mai sus, a zis că noi, Creştinii, nu se cuvine a cugeta mai presus 
de cuviință şi a ne mîndri, ci a fi întreg-înțelepți şi smerit-cugetători, Aposto- 
lul arată aici cum trebuie a fi smerit-cugetători, adică: socotind că Dumnezeu 
a dat fiecăruia dintre noi măsură şi dar de credință. Fiindcă darurile pe care le 
primeau pe atunci Creştinii îi făceau pe mulți a se mîndri, Pavel zice aşa: 
Tocmai din această pricină se cuvine ca tu, Creştine, să fii smerit-cugetător, 
fiindcă Dumnezeu a împărțit dar de credință fiecăruia. Au doar isprava 
aceasta este a ta? Ba, ci este dar al lui Dumnezeu; şi — fie mare, fie mic — 
Dumnezeu ţi l-a dat. 

Iar „credință” numeşte darul credinţei cu care făceau ei minuni. Căci cre- 
dința este de două feluri: o credinţă este din voința noastră, după cum zice: 
„Credinţa ta te-a mîntuit” (Matei 9:22); iar altă credință este dar şi hărăzire a 
lui Dumnezeu, prin care se fac minunile, aşa cum zice: „De veţi avea credință 
cît un grăunte de muştar, veţi zice muntelui acestuia: Mută-te de aici acolo! — 

şi se va muta!” (Matei 17:20). Pentru această credinţă L-au rugat Apostolii pe 
Domnul, zicînd: „Adaugă nouă credință!” (Luca 17:5). 18 


4 Căci — precum într-un trup avem multe mădulare, iar mădularele nu 
au aceeaşi lucrare — 

5 aşa şi noi, cei mulți, un trup sîntem în Hristos, şi fiecare sîntem 
mădulare unul altuia; 


Cu asemănarea trupului şi a mădularelor, Apostolul doboară înălțarea 
mîndriei. Zice: Căci — precum trupul este unul, dar are multe şi osebite mă- 
dulare care săvîrşesc osebite fapte şi lucrări — tot aşa şi noi, Creştinii, un trup 
sîntem, avînd cap pe Hristos. Şi, iarăşi, fiecare dintre Creştini este mădular al 
altuia; şi nu numai Creştinul cel mic este mădular al Creştinului cel mare şi cu 
dregătorie, ci şi Creştinul cel mare şi cu dregătorie este de asemenea mădular 
al Creştinului cel mic şi de rînd. Deci zice: Fiindcă sînteți mădulare unul al- 
tuia, nu vă mîndriți unul asupra altuia, fiindcă aveţi trebuință unul de altul, 
precum şi mădularele trupului au trebuinţă unul de altul.5!9 


6 însă avînd” daruri osebite, după darul ce ni s-a dat. Dacă avem 
proorocie, aceasta ni s-a dat după măsura credinței; 


Vezi — o cititorule! — că Apostolul nu a zis aici că aveau daruri „mai mari” 
şi „mai Mici”, ci „osebite”, ca să-i smerească pe cei ce se mîndreau cu numi- 
rea darurilor. Şi nu a zis: „avem isprăvi şi fapte bune”, ci: „avem daruri ale lui 
Dumnezeu”, adică: Creştine, ceea ce ţi s-a dat este dar, iar nu faptă bună a 
ta.*?7! Deci, pentru ca să-i smerească pe cei ce se mîndreau pentru daruri, zice 
că acestea li s-au dat de la Dumnezeu; şi de aceea le şi numeşte „daruri”. lar 
pentru ca să-i îndemne şi să-i deştepte pe cei leneşi, arată că şi noi aducem 


sia Despre credința aceasta vezi şi subînsemnarea zicerii: „(...) încît ca să mut şi munții, 
iar dragoste nu am, nimic nu sînt” (7 Corinteni 13:2); şi subînsemnarea zicerii: „„(...) ci cre- 
dinţa care este lucrătoare prin dragoste” (Galateni 5:6). (n. aut.) 

19 Iar Coresi zice că patru lucruri se află în trup: 1) unirea trupului, 2) osebirea părţilor, 3) 
osebirea lucrărilor şi a părților, 4) osebita aşezare a părților. Şi acestea patru trebuie a fi şi în- 
tru adunarea Creştinilor. (n. aut.) 

Sa) După Teodorit, zicerea: „avînd” se alătură cu cea de mai sus, astfel: „(...) aşa şi noi, 
cei mulți, un trup sîntem întru Hristos, însă avînd daruri osebite”; şi — după acelaşi — acest 
„însă” este de prisos. (n. aut.) 

%1 E lucru vrednic de nedumerire de ce Pavel numeşte aici „daruri” slujba, împărțirea de 
milostenie, purtarea. de grijă de bolnavi, dragostea şi celelalte, care sînt mai mult fapte bune 
decît daruri. Vei află-dezlegarea nedumeririi acesteia la tîlcuirea epistolei către Filipeni, ca- 
pitolul 1, stih 29. (n. aut.) 

partea noastră ca să luăm aceste daruri dumnezeieşti. Căci zice: Proorocia ni 
s-a dat după măsura credinţei, fiindcă, deşi darul este dar, el nu se dă fiecăruia 
la întîmplare, ci — pe cît află vasul credinţei omului, ori mic, ori mare — atîta 
se toarnă într-însul, mai puţin ori mai mult. lar Apostolul a pus darul prooro- 
ciei mai întîi, poate, fiindcă nu a vrut a osebi darurile după mărime, ori poate 
pentru că unii se mîndreau anume întru acest dar. Dar cineva ar putea zice: 
Dacă se mîndreau, cum de nu-i lipsea Dumnezeu de dar? Răspunsul la aceasta 
e că Dumnezeu nu-i lipseşte de dar pentru folosul norodului şi ca să ne înveţe 
să nu-i judecăm pe cei ce au darurile Lui, chiar dacă păcătuiesc. Ca şi cum 
Dumnezeu ne-ar zice: Şi, dacă Eu nu le dezbrac pe slugile Mele de darurile 
Mele, tu cine eşti ca să-i defaimi? Vezi şi subînsemnarea zicerii: „(...) toate 
sînt ale voastre, fie Pavel, fie Apollo” (7 Corinteni 3:21). 


7 ori slujbă — întru slujbă; 


Slujba este dar de deosebită iconomie, precum a fost aceea a celor şapte 
diaconi. Prin „slujbă” vei înţelege însă şi fiecare lucru duhovnicesc. Deci — 
după Fotie (în Amfilohia, întrebarea 263) — Pavel zice aşa: Dacă cineva are 
vreo slujbă, să rămînă întru sluba aceasta (căci trebuie a se adăuga graiul „ră- 

mînă”, fiind de lipsă), şi să nu caute alta mai mult, nici să se mîndrească îm- 
potriva celui care nu are darul acesta, ci să rămînă primind ceea ce a luat. 


ori cel ce învaţă — întru învăţătură; 


De asemenea, şi aici trebuie să se adauge graiul: „să rămînă”, adică: Dacă 
cineva este învățător, să rămînă întru învăţătură! Deci — o cititorule! — dacă 


a Înțeleptul Fotie îţi zice aşa: Nu te mira — o cititorule şi ştiutorule de învățătură eli- 
nească! — dacă vezi că Apostolul Pavel întrebuințează în scrisorile sale elipse, şi duhuri reto- 
rice şi alte forme despre ziceri, şi despre silabe şi perioade de ale ritorilor şi autorilor Elini. 
Pentru că Sfîntul Duh, care a dat Apostolilor darurile cele mari, le-a dăruit şi pe acestea mici 
şi proaste [fără însemnătate, n. m.], şi mai ales lui Pavel, pe care el le întrebuinţează nu doar 
că ar fi ceva se seamă, ci pentru ca să-i ruşineze pe cei care se fălesc şi se mîndresc întru 
acestea, aducîndu-i la smerita cugetare şi la ascultarea învăţăturii şi a sfătuirii sale. Căci toate 
cele ce aduceau oamenilor mîntuire îi erau Fericitului Pavel fără osteneală, şi de aceea el în- 
trebuințează stihuri de ale poeților, şi istorii de ale Elinilor şi nenumărate altele, numai ca să-i 
mâîntuiască pe oameni. Pentru că, de nu ar fi folosit aceste forme, cei semeţi şi fără de minte 
l-ar fi defăimat că e neînvăţat şi neputincios, precum şi acum mulți neînvățaţi, care nu înţeleg 
cele de acest fel, îl defaimă pe Pavel ca pe un om de rînd. Şi, măcar că ceilalți Apostoli nu au 
întrebuințat decît rareori acest fel de forme, Pavel e destul ca să arate că şi acelora le-ar fi fost 
lesne a le folosi, dacă ar fi voit. De aceea, unii din înțelepții mai noi l-au numit pe Pavel „De- 
mostene al Bisericii”. (Vezi şi tîlcuirea stihului 2, capitolul 11 al epistolei a doua către Corin- 
teni, şi la începutul cărții către cititor.) (n. aut.) 

vei lua „slujba” în înţelesul peste tot cuprinzător, precum am zis, ai numărate 
aici amîndouă felurile slujbei acesteia; iar de vei înțelege slujba osebită, vezi 
cum Pavel a pus-o pe aceasta în întîia rînduială, iar învățătura întru a doua, 
măcar că învățătura este mai mare decît slujba. Şi face aceasta ca, de la neose- 
bita lor rînduială, să ne înveţe şi pe noi să nu ne mîndrim, nici să ne fălim 
întru darurile ce se arată mai mari. 


8 cel ce mîngiie — întru mângiiere; 


>» 


Mîngfierea este şi ea un fel de învăţătură, căci „învăţătură” se numeşte în- 
deobşte vorbirea despre toată înainte-hotărîrea, iar mîngfierea se înțelege ca 
învățătură în parte şi osebită cînd, prin cuvînt, cineva pricinuieşte mîngiiere şi 
alinare sufletelor tulburate ori de scîrbă, ori de mînie, precum este scris: „Băr- 
baţi fraţi, de este întru voi cuvînt de mîngfiere către norod, ziceţi!” (Faptele 
Apostolilor 13:15). Şi Sirah zice că „Isaia a mîngfiat pe cei ce plîngeau în 
Sion” (capitolul 48:27). Deci — zice — cine mîngiie să rămînă întru mîngiiere, 
folosindu-se de lucrul său, fără a se mîndri asupra altuia care nu are acest dar. 

cel ce împarte — întru nevinovăție; cel ce apără — întru sîrguinţă;"2 

După ce, mai sus, a vorbit despre învățătură şi despre mîngiiere, care sînt 
daruri sufleteşti, Apostolul vorbeşte aici şi despre cele trupeşti. Deci zice: Cel 
ce împarte şi miluieşte pe alții să miluiască cu nevinovăție, adică cu bogăţie şi 
cu îmbelşugare, fiindcă aşa se cuvine a da cineva. Fiindcă nici o faptă bună nu 
rămîne faptă bună dacă nu se face în chip cuvenit; căci şi fecioarele acelea din 
Evanghelie făcuseră milostenie, adică aveau untdelemn în candelele lor, dar 
nu aveau destul şi cu îmbelşugare, şi de aceea s-au închis afară de nuntă şi 
s-au osîndit.*2% 

Dar şi acela — zice — care poartă de grijă şi apără pe alţii este dator a nu 
face aceasta cu lenevire şi trîndăvie, ci cu sîrguință şi cu osîrdie. lar a apăra şi 
a purta de grijă pentru alţiil înseamnă a ajuta şi prin cuvînt, şi prin osteneala 


%3 Apostolul foloseşte şi aici o elipsă, zicerea fiind aceasta: „cel ce împarte să împartă cu ne- 
vinovăţie, iar cel ce apără să apere cu sîrguință” — după Fotie (Amfilohia, întrebarea: 263). (n. aut.) 

i Apostolul îi sfătuieşte şi în altă parte pe Creştini să miluiască cu îmbelşugare, zicînd că 
„cel ce seamănă cu blagoslovenie, cu blagoslovenie va şi secera” (2 Corinteni 9:6). Şi iarăşi: 
„(...) întru toate îmbogățindu-vă cu toată nevinovăția” (2 Corinteni 9:11). Şi Dumnezeu făgă- 
duieşte a ne milui cu mare milă: „Şi te voi milui cu milă mare” (Isaia 54:7). De aceea — pre- 
cum noi ne rugăm lui Dumnezeu să ne miluiască cu mare milă, zicînd prin David: „Miluieş- 
te-mă, Dumnezeule, după mare mila Ta!” (Psalm 50) — tot cu mare milă se cuvine a-i milui şi 
noi pe frații noştri. (n. aut.) 

trupului pe cel ce are trebuință de ajutor. Şi — de vreme ce Pavel a vorbit mai 
sus despre împărțirea banilor şi a milosteniei, dar nu toți oamenii au bani ca să 
miluiască — tu dar, Creştine, dacă nu ai bani ca să miluieşti, apără pe alţii şi, 
cu slujba şi puterea trupului tău, ajută-i pe fraţii tăi care au trebuință, cu 
sîrguință însă, şi nu cu lenevire. Fiindcă, sîrguinţa ce o arăţi pentru fratele tău, 
o arăţi pentru tine însuţi şi pentru mîntuirea Ra 


cel ce miluieşte — întru blîndeţe; 52 


Mai sus, Apostolul a zis că se cuvine a împărţi şi a milui „cu nevinovăție”, 
adică cu bogăţie şi cu îmbelşugare. Apoi, fiindcă mulți miluiesc de silă şi cu 
mîhnire de inimă, adaugă aici şi zice: Creştine, dacă miluieşti cu bogăţie şi cu 
îmbelşugare, adaugă la acestea blîndeţea, alinarea inimii şi strălucirea feţei 
tale! Adică, atunci cînd miluieşti, să nu te arăţi mîhnit şi posomorit, ca şi cum 
te-ai păgubi, ci să te bucuri şi să te veseleşti, ca şi cum ai cîştiga, căci cu puţi- 
nul preţ al milosteniei cumperi cerul.5? Cel ce împarte se deosebeşte însă de 
cel ce dă milostenie; căci primul împarte celorlalți ceea ce ia, iar cel de-al doi- 
lea face milostenie dintru ale sale. 


9 dragostea — fără făţărnicie, 


Cu acest cuvînt, Apostolul arată cum poate Creştinul să le isprăvească pe 
toate cîte a zis mai sus, căci zice: Dragostea să fie la voi, Creştinii, fără fățăr- 
nicie! — lipsind graiul: „fie”, după Fotie. Căci — dacă dragostea lor va fi nefă- 
țarnică şi nemincinoasă, ci adevărată şi curată — negreşit Creştinii vor isprăvi 


*5 Jar Teodorit zice că cel ce apără se cuvine a apăra cu sîrguință, adică a nu fi blînd şi a 
răbda cînd sînt nedreptățiți alţii, findcă aceasta nu este însuşire a blîndeţii (la tîlcuirea zicerii: 
„blînd”, de la / Timotei 3:3). (n. aut.) 

3% Şi aici Apostolul a folosit de asemenea o elipsă, căci lipseşte graiul „miluiască”, adică: 
Cel ce miluieşte să miluiască întru blîndețe. (n. aut.) 

321 Acelaşi Apostol poruncește şi în altă parte Creştinilor să nu miluiască cu scîrbă, ci cu 
bucurie, zicînd: „(...) nu din scîrbă ori din silă, căci Dumnezeu îl iubeşte pe dătătorul blînd” 
(2 Corinteni 9:7). De aceea zice şi dumnezeiescul Hrisostom că cel ce se scîrbeşte cînd milu- 
ieşte nu miluieşte, ci este crud şi fără omenie: „Căci, dacă te doare, nu miluieşti, ci eşti crud şi 
fără omenie! Fiindcă, dacă pe tine te doare, cum vei putea să-l ridici pe săracul ce zace în 
scîrbă? Căci cine, dobîndind împărăție, este posomorît? Căci cine, primind iertarea păcatelor, 
rămîne în întristare?” (cuvîntul 21 la Epistola către Romani). Încă şi Sirah zice: „Întru toată 
darea, îmblînzeşte-ți fața ta!” (capitolul 35, stih 9). Iar Proorocul Isaia zice: „De vei lua de la 
sine-ți asuprirea, ameninţarea şi graiul cîrtirii şi vei da celui flămînd pîine şi sufletul cel sme- 
rit îl vei îndestula, atunci va răsări întru întuneric lumina ta, şi întunericul tău va fi ca amiaza 
zilei” (58:9, 10). Şi bagă de seamă că cel ce miluieşte cu suflet lin şi vesel e îndemnat de bu- 
curia aceasta şi spre a milui cu bogăţie şi cu îmbelşugare. (n. aut.) 

lesne toate cele de mai sus, fiindcă şi cel ce miluieşte va milui cu blîndeţe, şi cel 
ce împarte la altul va împărți cu îmbelşugare, socotind că lui însuşi îşi împarte; 
şi cel ce apără pe altul îl va apăra cu sîrguință şi cu osîrdie, ca şi cum s-ar apăra 


pe sine-şi, şi toate celelalte le va face de asemenea cu dragoste frățească."75 


urînd răul, 


Fiindcă a vorbit despre dragoste şi fiindcă dragostea poate fi şi vătămă- 
toare, precum iubirea tîlharilor şi a celor ce iubesc trupeşte, Pavel adaugă aici 
că Creştinii trebuie să urască din inimă răutatea. Căci sînt mulţi Creştini care 
nu fac relele, dar au fapta rea în inimă, adică o poftesc cu inima, şi de aceea 
Apostolul le zice acestora: Creştinilor, eu cer de la voi nu numai a nu face 
fapta rea, ci şi a urf răutățile cu inima şi cu sufletul vostru, ca, precum trupul 
vostru e curat de fapta păcatului, aşa să fie curată de pofta păcatului şi inima 
voastră. Deci, să nu socotiți că eu, cel ce v-am zis mai sus să aveţi dragoste 
nefățarnică, vă îndemn cu acest cuvînt să aveţi dragoste între voi ca să vă 
ajutați unul altuia la cele rele! Nicidecum! — ci mai ales vă îndemn să socotiți 
că vreau cu totul dimpotrivă, adică să fiți atît de despărțiți de cele rele, încît nu 
numai să vă depărtaţi de fapta răului şi a păcatului, ci încă şi de pofta răului, şi 
cu cugetul vostru, şi cu inima. 


lipindu-vă de lucrul bun, 


Nu e destul pentru mîntuire numai a fugi cineva de rău, ci trebuie a lucra 
binele şi fapta bună, după cea scrisă: „Fereşte-te de rău, şi fă binele!” (Psalm 
36:27). De aceea şi Pavel, după ce le-a zis mai sus Creştinilor să urască răul, 
acum le cere şi să se lipească de lucrul cel bun, adică nu numai din lăuntru, cu 
inima şi cu sufletul, să iubească şi să poftească binele acesta şi fapta bună. 
Căci aceasta însemnează zicerea: „lipindu-vă”, fiindcă şi Dumnezeu, unind 
dragostea bărbatului şi a femeii, zice: „De aceea, va lăsa omul pe tatăl său şi - 
pe maica sa şi se va lipi de femeia sa” (Marei 19:5). 


10 cu iubirea de fraţi unul către altul fiind iubitori, 


Zice: Creştinilor, mai sus v-am poruncit a vă iubi unii pe alții, şi sînteți 
datori a face aceasta, fiindcă toți sînteți frați, născîndu-vă toţi dintr-un mitras 
[pîntece, în elineşte, n. m.], adică din sfînta scăldătoare şi din una şi aceeaşi 
maică, Sfînta Biserică. Deci e drept şi de nevoie să aveţi întru sine-vă dragoste 


328 De aceea a zis Coresi că dragostea Creştinilor trebuie a fi simplă, frățească, grabnică, 
fierbinte, iubitoare de Dumnezeu, fără de cîştig, fără de mîndrie. (n. aut.) 

şi iubire frățească, pentru că frăţia, adică rudenia frățească, din iubire şi din 
dragoste se cunoaşte că este frăţie. La rîndul ei, iubirea şi dragostea se face şi 
se ține de la frăție, adică de la rudenia frățească. 


a 


dîndu-vă întiietate unul altuia cu cinstea, 


Aici, Apostolul învaţă chipul în care poate rămîne statornică iubirea de 
fraţi între Creştini, şi zice: Fraţilor, de voiţi a fi totdeauna iubitori de fraţi, în- 
tîmpinați-vă unul pe altul cu cinstea şi cu primirea! Căci aceasta însemnează 
zicerea: „dîndu-vă întîietate”, adică fiecare să-l cinstească pe celălalt mai îna- 
inte de a-l cinsti acela pe el. 


11 nu lenevoşi cu osârdia, 


Fiindcă mulţi par a-i iubi pe ceilalți cu mintea şi din inimă, dar prin faptă 
nu dau mînă de ajutor fratelui lor aflat în nevoie, Apostolul porunceşte aici, 
zicînd că nu se cuvine a iubi Creştinii pe fraţii lor numai cu mintea şi cu un 
gol cuvînt, ci, pe lîngă aceasta, trebuie a se apăra unul pe altul şi a nu se le- 
nevi, ci a se sîrgui să ajute şi prin fapte pe fraţii lor cei ce au trebuinţă. La fel 
porunceşte şi Ioan cel iubit, zicînd: „Fiii mei, să nu iubim numai cu cuvîntul şi 
cu limba, ci cu fapta şi cu adevărul!” (/ Ioan 3:18). 


fierbînd cu duhul, 


Ca şi cum s-ar nedumeri vreun Creştin la cele zise înainte şi ar întreba: Şi 
cum putem — o Fericite Pavele! — a nu fi lenevoşi cu osîrdia? La aceasta răs- 
pund ca din partea Sfîntului Apostol, care ar zice: Vă veţi face nelenevoşi, 
fraţii mei, dacă veţi fierbe cu duhul, adică dacă veţi fi deştepţi, osîrdnici şi 
fierbinţi. Vezi că Apostolul, după ce a numărat multe chipuri ale faptei bune, 
aici a zis: „cu duhul fierbînd”; căci cel ce va săvîrşi faptele bune zise mai-na- 
inte, acela trage la sine şi darul Sfîntuiui Duh şi, înfocîndu-se de acesta, fierbe 
ŞI clocoteşte3*0; precum, dimpotrivă, cel ce nu face bunătăţile mai sus zise, 


*% Şi aici se vede că lipseşte împărtăşitorul grai „fiind”, ca să fie potrivită fraza cu zicerea: 


„avînd”. (n. aut.) 

30 Pentru aceasta, şi marele Vasilie, întrebat fiind cine este cel ce „fierbe cu duhul”, răs- 
punde că este „cel ce face voia lui Dumnezeu cu osîrdie înfocată, cu poftă neobosită şi cu 
sîrguință neostenită, întru iubirea Domnului nostru Hristos lisus, după cea scrisă: «întru po- 
runcile Lui va voi foarte» (Psalm 111:1)?. Aşa era acel dumnezeiesc Apostol [Apollo, n. m.] 
care, „fierbînd cu duhul”, vorbea şi învăţa cu amăruntul în Efes despre Domnul, precum se 
scrie în Fapte (Faptele Apostolilor 18:25). Pentru aceasta, vrînd să arate că totdeauna trebuie 

acela răceşte ori — mai bine zis — stinge desăvîrşit darul Sfîntului Duh. De 
aceea, acelaşi Apostol porunceşte şi în altă parte, zicînd: „Duhul să nu-l stin- 
geţi!” (1 Tesaloniceni 5:19). 


slujind Domnului, 


Cînd tu, Creştine, eşti iubitor de frați, cînd miluieşti cu față lină, cînd ai 
dragoste şi toate celelalte fapte bune pe care le-a numărat mai sus Apostolul, 
atunci să ştii că slujeşti Domnului, precum zice aici Sfîntul Pavel. Pentru că 
Domnul primeşte la Sine-Și toate bunătăţile pe care le faci fratelui tău, ori — 
mai cu adevărat a zice — ţie însuţi. Şi, ca şi cum le-ar fi luat EI Însuşi şi Lui | 
s-ar fi făcut bine, aşa îţi va da plată întru împărăţia Sa. lată unde a suit Ferici- 
tul Pavel cugetul aceluia care săvîrşeşte faptele bune zise mai sus, zicînd că 
acela slujeşte lui Dumnezeu Însuşi! 


12 bucurîndu-vă întru nădejde, 


Fiindcă a cerut Creştinilor să facă bunătăţile zise mai sus, fapte cu anevoie 
de isprăvit, adică: cheltuială de bani, osteneală trupească, sîrguință, învățătură, 
apărare şi celelalte — Pavel le arată acum că vor isprăvi acestea cu lesnire dacă 
vor avea în inima lor nădejdea răsplătirii ce va să fie, bucurîndu-se şi veselin- 
du-se cu aceasta; pentru că nădejdea bunătăţilor viitoare îmbărbătează sufletul 
omului, făcîndu-l mai îndrăzneț întru primejdii şi osteneli. 


răbdînd întru necaz, 


Aici, Apostolul arată şi alte bunătăți mari pe care le dobîndesc Creştinii 
din nădejdea bunătăţilor ce vor să fie. Căci ei se fac mai îngăduitori întru răb- 
darea necazurilor şi a ispitelor, şi prin aceasta dobîndesc chiar din viața 
aceasta cununi şi daruri, încă mai înainte de a dobîndi bunătăţile acelea. 


îngăduind întru rugăciune. 


Dumnezeiasca şi sfinţita rugăciune le este Creştinilor de mare ajutor spre a 
isprăvi faptele bune pe care le-a numărat Apostolul. Despre aceasta zice aici 


a aprinde în lăuntrul sufletelor noastre focul Duhului şi osîrdia spre fapta bună, şi Dumnezeu 
a poruncit în Legea Veche: „Şi a grăit Domnul către Moisi, zicînd: (...) Aceasta e rînduiala ar- 
derii de tot: arderea de tot să rămînă pe vatra jertfelnicului toată noaptea, pînă dimineața; şi 
focul jertfelnicului să ardă pe el şi să nu se stingă” (Levitic 6:8, 9). Vezi şi zicerea: „Din 
această pricină, îți aduc aminte să aprinzi darul lui Dumnezeu” (2 Timotei 1:2). (n. aut.) 

Pavel. Şi nu a zis simplu: „vă veţi ruga”, ci: „îngăduind întru rugăciune”, căci, 
deşi tu, Creştine, nu iei îndată cererea ta de la Dumnezeu, aşteaptă şi îngăduie 
întru rugăciune şi vei lua ceea ce ceri a 


13 Făceţi-vă părtaşi la trebuinţele Sfinților, 


Mai sus, Pavel a zis că cel ce miluieşte trebuie să o facă întru blîndeţe, cu 
acest cuvînt îndemnîndu-i pe Creştini să miluiască fără osebire, şi pe cei cre- 
dincioşi şi cinstitori de Dumnezeu, şi pe cei necinstitori. Iar acum îi îndeamnă 
deosebi pe Creştini să-i miluiască pe cei de o credință cu dînşii, bine-cinstitori 
de Dumnezeu, căci pe aceştia îi numeşte „sfinți”. Şi nu a zis: „dați cele de tre- 
buință lor”, ci: „împărtăşiţi-vă”, arătînd că milostenia către cei credincioşi este 
negustorie şi cîştig obştesc, şi a celor ce o iau, şi a celor ce o dau. Pentru că 
voi — zice — care miluiţi, le dați lor bani, iar aceia care sînt miluiți vă dau vouă 
înapoi cerul şi îndrăzneala către Dumnezeu. Şi nu a zis: „făceți-vă părtaşi spre 
îndestulările sfinților”, ci: „spre cele de trebuință” ale lor, pentru ca astfel să te 
înduplece pe tine, Creştine, să-i miluieşti. Căci cum nu este faptă ca de fiară şi 
fără de omenie a acelor Creştini care nu-i ajută pe fraţii lor de o credinţă la 
trebuinţele şi nevoile lor? 


vînînd iubirea de străini. 


Pavel nu a zis: „întrebuinţînd iubirea de străini”, ci: „vînînd-o”, cu cuvîn- 
tul acesta învățîndu-ne să nu aşteptăm să vină la noi şi să ceară cei ce au tre- 
buinţă, şi abia atunci să-i miluim, ci noi să alergăm şi să-i vînăm pe aceia, 
aflîndu-i ca pe un bun vînat, şi să-i miluim, precum făcea Avraam şi nepotul 
său Lot. Căci despre Avraam se scrie că, „văzînd (pe cei trei Bărbaţi), a aler- 
gat spre întîmpinarea lor de la uşa cortului său, şi s-a închinat pînă la pămînt 
şi a zis: Doamne, de am aflat har înaintea Ta, să nu treci pe lîngă sluga Ta, ci 
să se ia apă şi să se spele picioarele Voastre şi să Vă răcoriți de călătorie” 
(Facerea 18:2-4). lar despre Lot este scris aşa: „Şi, văzînd (pe acei doi În- 
geri), a ieşit spre întîmpinarea lor şi s-a închinat cu faţa la pămînt şi a zis: lată, 
Domnilor, abateţi-vă la casa slugii Voastre, să poposiţi şi să spălaţi picioarele 
Voastre (...) Şi ei au zis: Ba, în uliţă vom poposi. Şi i-a silit pe ei şi s-au abătut 


551 Pentru aceasta, şi Domnul, ca să-i înduplece pe oameni să îngăduie întru rugăciune şi 
să nu se strîmtoreze, le-a zis pilda judecătorului şi a văduvei care-l ruga să-i facă dreptate din 
partea potrivnicului ei, şi care, supărîndu-l prin rugăciunea cea deasă, l-a înduplecat în sfîrşit 
să-i împlinească cererea (Luca 18). Vezi şi în înainte-cuvîntarea adunării sfinţitelor rugăciuni 
[Apantisma, n. m.], cea din nou tipărită, unde mult vorbesc despre aceasta. (n. aut.) 

la dînsul” (Facerea 19:1-3). Pentru aceasta a zis şi Apostolul, în Epistola că- 
tre Evrei: „lubirea de străini să nu o uitaţi, căci prin aceasta unii, fără să ştie, 
au găzduit Îngeri” (Evrei 13:2). Vezi şi subînsemnarea zicerii: „Vă îmbrăţişa- 
ză pe voi Gaius, gazda mea.” (Romani 16:23). 


14 Binecuvîntaţi-i pe cei ce vă gonesc, binecuvîntaţi-i, şi nu-i blestemaţi! 


După ce i-a învăţat pe Creştini despre dragostea unuia către altul, dumne- 
zeiescul Apostol îi învață acum şi cum se cuvine a se purta cu vrăjmaşii lor. Și 
nu a zis: „nu fiți pomenitori de rău, frații mei, nici nu vă răzbunaţi asupra ce- 
lor ce vă nedreptăţesc”, ci a zis ceva mult mai mare: „binecuvîntaţi-i” — adică: 
„grăiți-i de bine”. Şi a adăugat aceasta: „şi nu-i blestemaţi”, ca să ne învăţăm 

„noi, Creştinii, a nu fi pomenitori de rău şi a nu-i blestema pe fraţii noştri. 
Fiindcă cel ce, pentru Hristos şi pentru porunca lui Hristos, îi binecuvîntează 
şi-i grăieşte de bine pe cei ce îl prigonesc, acesta arată că se bucură pătimind 
pentru Hristos, Cel ce este iubit de el. Iar cel ce-i blestemă pe cei ce îl prigo- 
nesc arată că nu se bucură pătimind pentru Hristos şi, prin urmare, arată că 
nu-L iubeşte pe Hristos.3%? 


15 A vă bucura cu cei ce se bucură şi a plînge cu cei ce pling, 


Pavel a folosit aici aceste graiuri nearătătoare, adică în loc de: „bucu- 
rați-vă!” şi de: „plîngeţi!”. Căci cu adevărat mare şi viteaz suflet trebuie să 
aibă cineva nu numai pentru a nu zavistui bunătăţile fratelui său, ci şi pentru a 
se bucura cu cel ce se bucură, şi sporeşte şi se iscuseşte în faptele cele bune, 
căci bucuria aceasta arată cu covîrşire că sufletul este slobod de toată zavistia. 
Fiindcă mai mare lucru este a se bucura cineva cu cei ce se bucură decît a 
plînge cu cei ce plîng.*** Căci însăşi firea ne învaţă a plînge, făcînd pe prunc 


32 Încă şi Domnul ne poruncește: „ubiţi-i pe vrăjmaşii voştri, binecuvîntaţi-i pe cei ce vă 
blestemă, faceți bine celor ce vă urăsc şi rugaţi-vă pentru cei ce vă bîntuiesc şi vă prigonesc” 
(Matei 5:44). (n. aut.) 

55 Măcar că a se bucura cineva împreună cu cei ce se bucură este un lucru mai mare decît 
a plînge împreună cu cei ce plîng, aceasta din urmă e însă un lucru mai bun şi mai folositor de 
suflet decît a se bucura împreună cu cei ce se bucură cu bucurie trupească şi lumească, pre- 
cum adevereşte Ecclesiastul, zicînd: „Mai bine este a merge cineva în casa de plîngere; decît 
în casă de ospăț” (Ecclesiast 7:2). Şi bagă de seamă că Apostolul a luat zicerea aceasta de la 
înțeleptul Sirah, care zice: „Nu te lipsi de cei ce plîng şi întristează-te cu cei întristați!” (capi- 
tolul 7:36). udă 

Însă aici poate că s-ar nedumeri cineva pentru ce Dumnezeu, prin Isaia, porunceşte să ne 
mîhnim pentru noi înşine: „Mîhniţi-vă pentru voi înşivă!”, iar Pavel zice să ne mîhnim pentru 

să plîngă îndată ce se naşte şi trăgîndu-i pe oameni spre milostivire pentru ne- 
norocirea altuia. Însă Apostolul ne învaţă să le facem pe amîndouă: şi să ne 
bucurăm împreună cu cei ce se bucură, şi să plîngem împreună cu cei ce 
plîng, adică: să avem o aşezare nezavistnică pentru sporirea şi buna-norocire a 
fraţilor noştri şi, de asemenea, să avem cunoştinţă împreună-pătimitoare întru 
nenorocirea şi primejdia lor, mîhnindu-ne şi durîndu-ne pentru necazurile ce- 
lorlalți, pînă şi pentru ale prigonitorilor şi vrăjmaşilor noştri. 


16 aceiaşi lucru unul altuia cugetînd, 


Aici, Apostolul Pavel învață iarăşi despre smerita cugetare, căci în Roma, 
ca întru o mare şi împărătească cetate, se afla boala şi răutatea mîndriei. lar 
înţelegerea zicerii este astfel: Tu, Creştine, te socotești pe sine-ți mare? Atunci 
socoteşte-l şi pe fratele tău la fel de mare ca şi tine! Smerit şi mic îl socotești 
pe fratele tău? Socoteşte-te şi pe tine asemenea, adică smerit şi mic! În acest 
chip, cu această cugetare, vei potrivi toată neîntocmirea şi neasemănarea din- 
tre tine şi fratele tău. Şi nici pe sine-ți nu te vei socoti covîrşitor şi mare, nici 
pe fratele tău nu-l vei defăima ca pe un sărman şi mic, ci-l vei cinsti ca pe 
unul deopotrivă cu tine, precum te cinsteşti pe sine-ți. 


necugetînd cele înalte, ci cu cei smeriți împreună purtîndu-vă. 


Aici, Pavel învaţă în ce chip pot săvîrşi Creştinii ceea ce a zis mai sus, 
anume a cugeta aceeaşi unul pentru altul. Deci zice că pot săvîrşi aceasta dacă 
vor goni mîndria şi nu vor mai cugeta pentru sine cele înalte, ci se vor „purta 
împreună” — adică se vor pogori şi vor umbla împreună, simplu — cu cei sme- 
riţi şi le vor da mînă de ajutor și fraţilor lor cei proşti [umili, n. m.] şi lesne de 
defăimat. Adică trebuie să le poarte de grijă nu prin mijlocirea altor oameni, ci 
ei înşişi, precum şi tatăl poartă de grijă fiilor săi şi capul mădularelor trupului. 


alţii!? Marele Vasilie dezleagă această nedumerire, tilcuind zisa lui Isaia şi zicînd aşa: „Fericit 
este cel ce-şi are sufletul curat, neavînd pricină de întristare, dar, pentru dragoste, nu caută de 
sine, ci pătimeşte împreună cu mădularul ce pătimeşte şi se întristează şi plînge împreună cu cei 
ce plîng, după cum zice Apostolul. (...) Iar de nu este cineva întru acest fel [curat cu sufletul 
adică, n. m.], ci se tăvăleşte întru ale sale păcate, acesta să se întristeze pentru sine, biruit fiind 
de vrăjmaşul care îl luptă. [...]” Aşadar — după cuvintele acestui dumnezeiesc părinte — dreptul 
trebuie a se întrista pentru alții, iar cel ce păcătuieșşte trebuie a se întrista pentru sine. 

Iar marele între Părinţi Varsanufie tilcuieşte această zicere aşa: „A se bucura cu cel ce se 
bucură este a se bucura împreună cu cei ce săvîrşesc fapta bună cea după Dumnezeu şi care se 
veselesc cu nădejdea bunătăților viitoare. Iar a plînge cu cei ce pling este a împreună-pătimi 
cu cei ce păcătuiesc, întru pocăinţa păcatului, în Domnul nostru Hristos lisus.” (n. aut.) 

Nu vă faceţi înţelepţi de sine-vă/*% 


Zice: Să nu socotiți — o fraţii mei Creştini! — că vă sînteţi de ajuns vouă în- 
şivă şi nu aveţi trebuință de a fi sfătuiți de alţii, care să vă aducă aminte de 
ceea ce se cuvine să faceți. Căci Proorocul Isaia îi ticăloşeşte pe cei ce se so- 
cotesc înţelepţi şi pricepuţi de sine, zicînd: „Vai celor pricepuţi de sine-şi şi 
înaintea loruşi ştiutori!” (capitolul 5:21). De aceea, oricît de înțelept ar fi ci- 
neva, de va socoti că nu are trebuință de sfatul altuia, este mai fără de minte 
decît toți. Căci, de multe ori, nici înțeleptul nu înţelege ceea ce se cuvine; şi, 
dimpotrivă, de multe ori cel neînțelept poate înțelege şi afla ceea ce se cuvine. 
Astfel, şi marele Moisi, deşi vorbea împreună cu Dumnezeu, a avut trebuință 
de sfetnic şi a ascultat de barbarul socru al său, Ietro. De aceea mustră şi So- 
lomon pe acela ce se socoteşte pe sine-şi înțelept, zicînd: „Dacă vezi vreun 
om care se crede înțelept de sine-şi, să nădăjduieşti mai mult de la un nebun 
decît de la dînsul” (Pilde 26:12).%% 


17 Nu răsplătiți nimănui rău pentru rău! 


Aici, Apostolul învaţă să nu se răzbune Creştinul asupra nimănui, şi zice: 
“Dacă tu, Creştine, îl învinuieşti pe cel ce ţi-a făcut rău, de ce te faci vinovat 


A Apostolul a luat zicerea aceasta de la Solomon, care zice: „Nu fiți înţelepţi de sine-vă!” 
(Pilde 3:7). lar marele Vasilie — întrebat fiind de ce Apostolul zice aici să nu fie Creştinii în- 
țelepţi de sine-şi, iar în altă parte zice: „Nu fiți neînțelepţi!” (Efeseni 5:17) — răspunde la 
această întrebare că neînțelept este cel ce nu pricepe voia Domnului, iar înțelept de sine-şi 
este acela care, urmînd cugetărilor sale, nu umblă după credință, în urma graiului lui Dumne- 
zeu. Deci, de voieşte cineva a nu fi nici nebun, nici înţelept de sine-şi, este dator să înțeleagă 

- voia Domnului cu credința întru Dînsul şi să urmeze întru frica lui Dumnezeu Apostolului, ce 
zice: „Noi surpăm cugetările şi toată înălțarea ce se ridică împotriva cunoştinței lui Dumnezeu 
şi robim toată înțelegerea spre ascultarea lui Hristos” (2 Corinteni 10:4,5). (n. aut.) 

355 Căci omul este din fire neîmplinit şi nu poate înţelege de sine-şi toate cele ce se cuvin, 
avînd numaidecît trebuință, spre împlinirea neîmplinirii lui, de sfat de la alţii, chiar de ar fi 
aceia mai mici. Pentru aceasta ă zis dumnezeiescul Hrisostom: „Multe nu ştie firea omenească 
şi mulți, fiindcă li s-a părut că nu au trebuință de sfatul altora, au ales mai bine a-şi vinde fo- 
losul socotinței decît a primi sfătuirea şi a-şi îndrepta greşeala, au ales mai bine a nu şti decît 
a primi să înveţe, neştiind ei că nu e învinuire a învăţa, ci a nu şti; că nu e învinuire a învăţa, 
ci a fi întru păcat, căci se poate într-adevăr şi de la un om mic şi prost [simplu, neînvățat, n. 
m.] a afla ceva din cele trebuincioase, care nu s-a aflat la cel înțelept şi mare. Astfel, price- 
pînd aceasta, Moisi l-a ascultat cu toată blîndeţea pe slujitorul de idoli (adică pe socrul său), 
care i-a zis: Ascultă-mă, şi te voi sfătui!” (cuvîntul 13 către cei ce-l învinuiau pentru mărimea 
înainte-cuvîntărilor). Zice însă şi obşteasca parimie [pildă, n. m.]: „Ceea ce n-a nimerit înţe- 
leptul, aceea a aflat copilul.” (n. aut.) 

de aceeaşi învinuire, căutînd să faci şi tu rău altuia? Şi — dacă acela, rău fiind 
el, ţi-a făcut rău — de ce rîvneşti răutatea lui şi voieşti a-i face rău şi tu? Şi 
vezi — o cititorule! — că Apostolul nu a zis să nu răsplătim cu rău credincio- 
sului Creştin, ci nimănui de obşte, ori păgîn, ori eretic şi oricare altul de ar 
fi. (Vezi şi tîlcuirea la stihul 15, capitolul al S-a al epistolei întîi către Te- 
saloniceni.) 


Purtaţi grijă de cele bune înaintea tuturor oamenilor! 


Chiar aceasta e ceea ce zice Domnul în Evanghelie: „Aşa să lumineze lu- 
mina voastră înaintea oamenilor (...)” (Matei 5:16), şi mai ales ceea ce zice 
Solomon: „„Gîndeşte mai înainte cele bune înaintea Domnului şi a oame- 
nilor!” (Pilde 3:4). Iar cu cuvintele acestea Apostolul ne porunceşte nouă, 
Creştinilor, să nu viețuim cu slavă deşartă, după plăcerea şi lauda oamenilor, 
pentru că acesta e mare păcat şi Proorocul blestemă pe cei ce plac oameni- 
lor, zicînd: „Dumnezeu a risipit oasele celor ce plac oamenilor” (Psalm 
52:7). Şi Apostolul ne învaţă să nu dăm prilej celor ce caută a ne învinui, 
nici să pricinuim vreun păcat şi sminteală, prin cuvinte ori prin fapte, cre- 
dincioşilor sau necredincioşilor, precum zice şi în alt loc: „Nu fiți piatră de 
poticnire nici ludeilor, nici Elinilor, nici Bisericii lui Dumnezeu” (7 Corin- 
teni 10:32). Deci — în scurt a zice — Apostolul cere de la noi să avem, prin 
această purtare de grijă a celor bune, viață nesmintitoare şi neîmpiedicătoa- 
re, fiindcă mulți sînt cei ce pîndesc viața noastră şi caută să afle vreo me- 
teahnă ca să ne învinuiască. 


18 Dacă este cu putință, pe cît stă în puterea voastră, fiţi în pace cu toți 
oamenii. 


Bine a zis Apostolul aici: „de este cu putință”, fiindcă de multe ori nu pu- 
tem avea pace cu toți, atunci cînd pricina este pentru buna-cinstire de Dumne- 
zeu şi credință, sau pentru porunca lui Dumnezeu şi pentru ajutorul celor ce 
sînt nedreptăţiți. Deci zice: Tu, frate, fă ceea ce poți din partea ta, şi nu da ni- 
mănui pricină şi prilej de gîlcevi şi de tulburări. lar dacă vei vedea că buna- 
cinstire de Dumnezeu se vatămă şi se războieşte de cei potrivnici, sau că po- 
runca lui Dumnezeu este defăimată şi călcată învederat, stai şi luptă-te vite- 
jeşte pentru adevăr, vrăjmăşuind nu omul, ci păgînătatea şi răutatea lui! Iar de 
om să-ți fie milă şi să porţi grijă de mîntuirea lui! Astfel, lucrul acesta, ce pare 
a fi cu neputinţă, se poate face, dacă din partea ta vei fi în pace cu oamenii şi 
te vei lupta numai împotriva păgînătății şi a nedreptăţii lor. 

19 Nu vă răzbunați singuri, iubiților, ci daţi loc urgiei (lui Dumnezeu), 
căci scris este: „„A Mea este răzbunarea, Eu voi răsplăti — zice 
Domnul” (Deuteronomul 32:35 7 Eta 


Zice: Voi, Creştinii, să nu vă răzbunaţi [să nu vă faceţi singuri dreptate, n. 
m.], ci daţi loc şi lăsaţi totul la urgia lui Dumnezeu, pentru ca El să Se răzbune 
[să răsplătească, să facă dreptate, n. m.] asupra acelora ce v-au nedreptăţit sau 
v-au făcut rău. Căci, dacă vă răzbunaţi voi, nu vă va mai răzbuna Dumnezeu; 
iar dacă voi nu vă veţi răzbuna, Dumnezeu Se va răzbuna negreşit mai amar şi 
mai rău decît voi. Şi Apostolul aduce mărturie de la Moisi, ca să adevereze cu 
cuvîntul aceluia. Încă şi Proorocul Ieremia zice că „izbînda este de la Dumne- 
zeu” (capitolul 50:15). Însă Apostolul zice acestea pentru ca să mîngiie pe cei 
mici la suflet, care nu doresc nimic altceva decît a vedea răzbunarea asupra 
vrăjmaşilor joi 


ia Procopie „tîlcuieşte zicerea aceasta aşa: „Cel ce se răzbună singur opreşte răzbunarea 
(pedeapsa, n. m.] lui Dumnezeu, care urmează celor ce fac nedreptăţi, şi taie şirul dumneze- 
ieştii pronii” (foaia 927 a celor cinci cărți). 

Iar dumnezeiescul Ambrozie (în cartea întîi a datoriilor preoțeşti, capitolul 37) zice aşa: 
„De ce voiţi a vă răzbuna, Creştinilor? Căci răzbunarea nu e lucru de bărbăţie, ci de neputinţă 
şi de temere.” 

Iar dumnezeiescul Hrisostom zice „că a iubi cineva pe cel ce-l iubeşte e lucru al firii, iar 
a-| iubi pe vrăjmaşul său este lucru al darului”. [...] Iar de nu te dumireşti pentru ce dumneze- 
iescul Hrisostom a zis că a iubi pe vrăjmaşul este „lucru al darului”, de vreme ce şi cei de alt 
neam au săvîrşit aceasta, vezi ce răspunde marele Atanasie (în Cuvîntul al doilea asupra 
Filinilor), care zice că între Creştinii ce lucrează faptele bune şi Elini este osebire, căci Creşti- 

ii lucrează fapta bună cu smerenie, iar Elinii cu slavă şi cu mîndrie şi de aceea, împreună cu 
fapta bună, ei aveau împletită şi răutatea (la Coresi). 

Iar marele Vasilie, fiind întrebat ce înseamnă zicerea: „daţi loc urgiei”, răspunde că aceas- 
ta este a nu sta împotriva răului, după cum s-a scris: „Celui ce te bate peste falca dreaptă, să 
i-o întorci şi pe cealaltă!” şi: „Cînd vă gonesc dintr-o cetate, fugiți într-alta!” (din hotărîrile pe 
scurt, 144). (n. aut.) 

537 Căci Creştinii cei adevărați şi mari la suflet, care vor a se mîntui, nu se cuvine a-i da pe 
vrăjmaşii lor, pentru ca să se răzbune, spre osînda şi judecata lui Dumnezeu, precum fac unii 
Creştini neînțelepţi şi mici la suflet, care zic pentru vrăjmaşi: Să-şi găsească pedeapsa de la 
Dumnezeu! Căci nu se cuvine a lăsa răzbunarea fără dragoste şi fără scop bun, ci cu scopul şi 
socotința de a lăsa să Se răzbune mai rău asupra lor Dumnezeu. Acest lucru este mai rău decît 
a-i da pe vrăjmaşi în judecata şi pedeapsa de moarte, căci Dumnezeu, cînd pedepseşte şi Se 
răzbună asupra cuiva, face aceasta cu coviîrşire, deşi cu dreptate, dîndu-l pe acela la munca 
cea veşnică. Pentru aceasta zice şi Pavel: „Înfricoşat lucru este a cădea cineva în miinile 
Dumnezeului celui viu!” (Evrei 10:31). Şi Hrisostom zice: „Cine dintre oameni poate pedepsi 
aşa cum a pedepsit Dumnezeu, cînd a făcut potop şi a pierdut atîta neam? Şi cînd, după puţin, 
a plouat foc din cer şi i-a pierdut pe toţi de năprasnă? Ce pedeapsă omenească poate fi astfel? 

20 Deci, dacă vrăjmaşul tău flămînzeşte, hrăneşte-l! Dacă însetează, 
adapă-l! Căci, făcînd aceasta, grămădeşti pe capul lui jeratic de foc. 


Cu aceste cuvinte, sfîntul Apostol cere de la noi, Creştinii, mai multă filo- 
sofie şi răbdare decît cea de mai sus. Şi zice: Dar ce spun eu, că voi, Creştinii, 
se cuvine a fi în pace cu toți!? Eu vă poruncesc să faceţi bine încă şi vrăjma- 
şilor voştri şi celor ce vă nedreptățesc, să-i hrăniți şi să-i adăpați, căci, făcînd 
aceasta, veţi grămădi cărbuni aprinşi pe capul lor.358 Apostolul zice însă 


Căci, precum iubirea Lui de oameni este mare, tot aşa e şi munca” (cuvîntul al 9-lea la 7 Co- 
rinteni). Apoi, a nu te răzbuna asupra vrăjmaşilor, avînd însă socoteala ca mai rău să Se 
răzbune asupra lor Dumnezeu, e lucru străin de porunca lui Dumnezeu şi de morala Creştini- 
lor. Căci Creştinii sînt datori nu numai a-i ierta pe vrăjmaşii lor, dar încă şi a-L ruga pe Dum- 
nezeu să nu Se răzbune asupra lor şi să-i pedepsească, ci să-i ierte şi să-i mîntuiască. Fiindcă 
aşa le porunceşte Dumnezeu Creştinilor, zicînd: „Rugaţi-vă pentru cei ce vă bîntuiesc şi vă 
prigonesc!” (Matei 5:44), înţelegere pe care o arată şi Apostolul mai jos, la stihul 21. 

Dar poate se nedumereşte cineva cum Domnul îi lăsa în seama lui Dumnezeu pe aceia 
care-L ocărau şi-L, băteau? Căci Apostolul Petru zice despre Mîntuitorul: „Care, ocărît fiind, 
nu răspundea cu ocară; pătimind, nu ameninţa, ci îi lăsa în seama Celui ce judecă cu dreptate” 
( Petru, 2:23) — adică lui Dumnezeu. La aceasta răspundem că, într-adevăr, Domnul îi lăsa în 
seama lui Dumnezeu-Tatăl pe cei ce Îl ocărau şi pe răstignitorii Săi, dar nu cu scopul de a-i 
pedepsi şi a Se răzbuna asupra lor, ci pentru ca să-i ierte şi să lase păcatul lor. Şi aceasta este 
arătată din rugăciunea pe care a făcut-o pentru dînşii pe cruce, zicînd: „Părinte, lasă-le lor, că 
nu ştiu ce fac!” (Luca 23:34). Iar marele Vasilie tîlcuieşte această zicere aşa: „Suferirea de rău 
a lui Hristos a doborit semeția diavolului, căci EI nu S-a mîniat asupra celor ce ÎL ocărau, ci 
i-a lăsat în seama Celui ce judecă cu dreptate” (în Cuvintele ascetice). 

Şi nu numai că nu se cuvine Creştinilor a se răzbuna asupra vrăjmaşilor, dar nici a se 
plînge de ei, precum porunceşte Iacov fratele Domnului, zicînd: „Nu vă plîngețţi, fraţilor, unul 
împotriva celuilalt, ca să nu vă osîndiţi!” (capitolul 5:9). Iar înțeleptul Fotie tîlcuieşte aceasta 
zicînd că „este mult mai cu lesnire a nu te plînge împotriva vrăjmaşilor decît a nu te răzbuna 
asupra lor; căci, dacă săvirşeşti lucrul mai anevoios, cu cît mai vîrtos poţi a-l face pe cel les- 
nicios, adică a nu te plînge împotriva lor. [...]” (Amfilohia, întrebarea 197). (n. aut.) 

38 Înțeleptul Fotie zice că aceşti „cărbuni” de care vorbeşte aici Apostolul sînt focul ispi- 
telor şi al necazurilor pe care cel ce a făcut nedreptatea le-a pricinuit celui nedreptăţit, foc 
care se întoarce asupra capului celui vinovat. Sau, „cărbunii aprinşi” se află pe capul celui ce 
a făcut nedreptatea din pricina facerilor de bine ale celui nedreptăţit, şi aceştia sînt gîndurile 
cele înfocate ale căinţei, pe care vinovatul le întoarce în mintea sa, părîndu-i rău că i-a făcut 
rău fratelui său — după acelaşi Fotie. 

Şi acelaşi sfințit Fotie însemnează încă şi această noimă cu adevărat vrednică de cuvînt, 
anume că Dumnezeu nu Se răzbună spre ajutorul aceluia care cu rea socotință lasă pe vrăjma- 
şul său în seama lui Dumnezeu. Nu, fiindcă Dumnezeu apără cu adevărat şi răzbună, dar nu- 
mai omului bun şi blînd, nu şi celui ce se răzbună cu mînie şi cu voie rea, sau celui ce, prin 
facerile de bine, vicleneşte să facă rău vrăjmaşului său. [...] Căci cel ce face bine vrăjmaşului 
său cu scop rău, pentru ca să-l pedepsească Dumnezeu mai mult, acesta se biruie de răutate şi 
îşi pierde plata (Amfilohia, întrebarea 51). [...] (n. aut.) 


209 


aceasta ca să mîngfie slăbiciunea şi micşorarea de suflet a Creştinului cu nă- 
dejdea pedepsei vrăjmaşului lui şi să-l facă mai osîrdnic spre a face bine ace- 
luia; fiindcă, celui nedreptăţit, alta nu-i este mai dulce şi mai de dorit decît a 
vedea cum e pedepsit cel ce i-a făcut nedreptate.5% Ca şi cum Apostolul i-ar 
zice acestea: Voieşti, tu, frate ce ai fost nedreptăţit, să te răzbuni asupra ace- 
luia ce ţi-a făcut nedreptate? Fă-i bine, şi atunci te răzbuni mai mult! — căci 
pentru aceasta a zis: „vei grămădi cărbuni aprinşi pe capul lui”, arătînd cu 
acest cuvînt pedeapsa pe care i-o pricinuieşte cu facerile de bine. La fel a zis 
şi mai sus: Să nu se mînie Creştinii ce sînt nedreptățiți asupra celor ce îi ne- 
dreptăţesc, ci să dea loc asupra lor urgiei lui Dumnezeu. 

Apoi, Apostolul a zis cuvîntul acesta ca să înfrîneze şi să înțelepțească cu 
frica pedepsei pe Creştinul ce a făcut nedreptate, şi ca acela să se prefacă din 
răutatea lui, văzînd că i se face bine de către cel pe care l-a nedreptăţit. În 
sfîrşit, Apostolul a zis aceasta pentru ca şi Creştinul cel nedreptăţit să se 
schimbe din voia sa cea pomenitoare de rău; fiindcă, hrănindu-l, şi adăpîndu-l 
şi bine-făcîndu-i vrăjmașului său, el ajunge să se moaie, oricît de împietrit ar 
fi, şi să-l iubească pe vrăjmaşul său şi să nu-i mai dorească pedeapsa. 


21 Nu te lăsa biruit de rău, ci biruieşte răul cu binele! 


Cu aceste cuvinte, Apostolul arată că Creştinii nu trebuie a hrăni, şi a adă- 
oa şi a face bine vrăjmaşilor lor cu scopul şi cu socotința: ca Dumnezeu să Se 
rizbune asupra lor, pedepsindu-i mai mult. Nu! Căci, dacă fac aceasta, sînt 
mai răi decît toți făcătorii de rău. Și zice: Creştine, nu te lăsa biruit de rău, 
adică nu face bine vrăjmaşilor tăi cu voie pomenitoare de rău. Să nu ajungi fă- 
cător de rău şi răzbunător, căci, dacă faci acestea, vei fi biruit de rău, şi nu vei 
birui răul. Sîrguieşte-te şi nevoieşte-te să-l biruieşti pe vrăjmaşul tău cu bu- 
nătatea şi cu blîndeţea şi să-l prefaci din răutatea lui. Fiindcă vrăjmaşul tău — 
cînd vede că tu, cel nedreptăţit de el, îi faci bine, măcar de este împietrit şi 
nemilostiv, măcar fiară neîmblînzită — negreşit îşi va preface răutatea, şi îşi va 
cere iertăciune de la tine şi se va îndrepta. Deci ceea ce a zis mai sus pentru 
miîngîierea Creştinilor celor mici de suflet, acum Apostolul a îndreptat şi a 
arătat mai desăvîrşit. 


339 Pentru aceasta zice şi Teodorit: „Dar trebuie a şti că nu cu aceasta se cuvine a vindeca pe 
vrăjmaşi, dorind ca ei să ia mai mari pedepse. Căci dumnezeiescul Apostol a adăugat acestea 
vrînd să stingă focul celui nedreptăţit, iar nu ispitindu-se a creşte răul cu binele.” (n. aut.) 

CAPITOLUL XIII 


1 Tot sufletul să se supună stăpînirilor celor covirşitoare, 


Fiindcă a îndreptat destul moralitatea ascultătorilor Creştini şi i-a învățat 
să fie către vrăjmaşii lor cu bună aşezare şi nepomenitori de rău, Apostolul le 
zice lor acum şi această poruncă, adică îi învaţă ca „tot sufletul” — ori preot, 
ori arhiereu, ori monah, ori apostol — nu doar să se plece, ci să se supună stă- 
pînitorilor şi începătorilor din afară [dregătorilor, căpeteniilor lumeşti, n. m.], 
fiindcă această supunere nu răstoarnă buna cinstire de Dumnezeu şi credinţa. 
Apostolul poruncește însă aceasta ca să arate că evanghelia lui Hristos nu 
învață răzvrătirea şi nesupunerea către stăpînitori, ci chiar buna-cunoştință şi 
buna-supunere către dînşii.**0 


căci nu este stăpînire fără numai de la Dumnezeu; iar cele ce sînt, de 
Dumnezeu sînt rînduite. 


0 Opt pricini numără aici Pavel pentru care se cuvine a se supune Creştinii stăpînirilor: 1) 
fiindcă este poruncă a lui Dumnezeu; 2) fiindcă începătorii (ori dregătorii) şi stăpînitorii sînt 
slujitori ai lui Dumnezeu; 3) fiindcă pedepsesc răutatea cu sabia; 4) fiindcă se cuvine a ne su- 
pune lor pentru ascultare; 5) fiindcă Dumnezeu osîndeşte pe cei ce nu ascultă de stăpînitori; 6) 
fiindcă pentru aceasta se dau stăpînitorilor dajdii; 7) fiindcă însuşirea Creştinului este a cinsti pe 
cei mai mari; 8) fiindcă se cuvine a ne supune lor pentru pacea obştească (la Coresi). Pentru 
aceasta zice şi Petru: „Supuneţi-vă, pentru Domnul, orînduirii omeneşti, fie împăratului, ca înalt 
stăpînitor, fie domnilor, ca unora ce sînt trimişi de el asupra făcătorilor de rele spre pedeapsă, iar 
pentru făcătorii de bine spre laudă; că aşa este voia lui Dumnezeu” (7 Petru 2:13). 

Dar se cuvine să luăm aminte şi — cînd.se întîmplă ca vreun stăpînitor din afară, de altă 
credință, să ne silească să ne lepădăm de credinţa noastră ori să călcăm vreo poruncă a lui 
Dumnezeu — atunci se cuvine a nu ne supune lui, ci să ne împotrivim pînă la moarte, aducîn- 
du-ne aminte de cuvîntul Apostolilor pe care l-a zis către începătorii ludeilor: „Se cuvine a ne 
supune mai mult lui Dumnezeu decît oamenilor” (Faptele Apostolilor 5:29), şi de cuvîntul lui 
David: „Şi grăiam întru mărturiile Tale înaintea împăraţilor, şi nu mă ruşinam” (Psalm 118). 
Iar înțeleptul Teodorit, tîlcuind această zicere, arată că „stăpînirea nedrepților nu e hirotonie a 
lui. Dumnezeu, ci iconomie a Lui”. Căci Dumnezeu, fiind blînd, dă stăpînitori care să cinsteas- 
că dreptatea, după cum zice: „Vă voi da păstori după inima Mea, care vă vor păstori cu ştiinţă 
şi pricepere” (Irimia 3:15); şi iarăşi: „Voi întoarce judecătorii tăi şi stăpînitorii tăi să judece ca 
la început, şi după acestea te vei chema cetate a dreptăţii, mitropolie credincioasă, Sion” 
(Isaia 1:26). Vrînd însă a-i pedepsi pe cei ce greşesc, Dumnezeu îngăduie a fi stăpîniți şi de 
dregători răi, căci zice: „Şi batjocoritori îi vor stăpîni pe ei” (Isaia 3:4). Şi iarăşi zice Isaia: 
„Stăpînitorii tăi nu se supun şi sînt părtaşi ai furilor, iubind daruri, căutînd răsplătire” (Isaia 
1:23). Şi Iezechil zice: „Dregătorii ei în mijlocul ei, răpind ca nişte cîini, sufletele mîncînd în- 
tru silnicie” (Jezechil 22:27). Şi Sofonie zice: „Dregătorii ei sînt într-însa ca nişte lei răcnind, 
judecătorii ei ca nişte lupi de Arabia care nu mai lasă pe a doua zi” (Sofonie 3:3). (n. aut.) 

Ce spui — o Fericite Pavele? Fiecare începător şi stăpînitor s-a hirotonisit 
de Dumnezeu? Nu zic aceasta — ne răspunde dumnezeiescul Pavel — nici nu 
vorbesc pentru fiecare începător în parte, ci de obşte pentru lucrul stăpînirii şi 
al începătoriei. Căci faptul de a fi stăpînie şi începătorie în lume — adică unii a 
începători şi a stăpîni, iar alții a fi povăţuiți şi stăpîniţi, încît a nu se face ne- 
cuviinţă şi a nu fi lucrurile cu susul în jos şi tulburate — acesta este lucrarea 
înțelepciunii şi proniei lui Dumnezeu. De aceea, Pavel nu a zis că „nu este în- 


cepător şi stăpînitor fără numai de la Dumnezeu”, ci a zis că „nu este stăpi- 


nire”. Astfel, Pavel vorbește aici pentru lucrul acesta osebit al începătoriei"“!, 


ca şi Parimistul, cînd zice că „de la Domnul se potriveşte femeia bărbatului” 
(Pilde 19:14). El nu zice că Dumnezeu îi împreunează pe bărbaţi cu muierile 
— fiindcă, dacă ar fi aşa, ar însemna că-i împreunează şi pe cei ce se împreună 
cu curvie, cu prea-curvie şi cu alte fapte neiertate — ci zice că Dumnezeu a 
făcut nunta, punînd oamenilor această lege de la început, de a fi bărbat şi fe- 
meie, precum zicea şi Domnul în Evanghelie: „(...) Cel ce i-a făcut din înce- 
put, bărbat şi femeie i-a făcut” (Matei 19:4). Deci toate stăpînirile sînt rînduite 


*1 Vrednic de luare aminte este pentru ce Pavel zice că începătorul (iar nu începătoria) 
este slujitor al lui Dumnezeu şi celelalte asemenea? Spre dezlegarea nedumeririi, se poate 
spune că nu numai stăpînirea şi începătoria sînt rînduite de Dumnezeu, adică după îna- 
inte-povăţuitoarea voie a lui Dumnezeu, ci şi fiecare stăpînitor şi dregător. Dar care dregător 
şi stăpînitor? Acela ce are stăpînirea şi dregătoria după lege, cel adevărat, cel vrednic de înce- 
pătorie şi dregătorie, iar nu cel ce e tiran, căci aşa se dă de la Dumnezeu oamenilor după îna- 
inte-povățuitoarea voie a Lui, după cum s-a şi zis că „inima împăratului este în mîna lui Dum- 
nezeu” (Pilde 21:1). Căci — după marele Vasilie — împărăţia este o epistasie (adică stare asu- 
pră sau zapciuire) legiuită. Şi, iarăşi, acelaşi Vasilie — tîlcuind această zicere a lui Isaia: „Hai- 
nă ai, fii începător al nostru!” (capitolul 3:6) — hotărăşte care este adevăratul începător, zicînd: 
„Adevăratul începător nu se cunoaşte din semnele din afară — cum sînt porfira, hlamida şi 
coroana — ci dintru a avea faptă bună începătorească. Căci, cel ce e stăpînit de îndulciri şi pur- 
tat de felurite pofte, fiind rob al păcatului, este neiscusit către a stăpîni. ar împărații şi stăpi- 
nitorii care nu sînt legiuiţi, curaţi şi adevăraţi, nu sînt daţi de către Dumnezeu (adică după po- 
văţuitoarea voie a lui Dumnezeu) decît după al doilea chip, adică după îngăduință. Aceştia nu 
sînt vrednici a se numi nici împărați, nici stăpînitori, ci numai tirani, gonaci şi potrivnici, pre- 
cum dumnezeiasca Scriptură îl numeşte „satană”, adică potrivnic, pe Ader, împăratul Siriei, 
al Damascului. Iar dacă cineva ar voi să spună că Solomon zice din partea lui Dumnezeu că 
„prin Mine împărățesc împărații, şi cei puternici scriu dreptatea (...) şi prin Mine stăpînesc 
pămîntul tiranii” (Pilde 8:15, 16), răspundem către aceasta cu Sfîntul Grigorie al Nyssei, că 
prin „împăraţi” se înțeleg cei săraci cu duhul, cei ce se învrednicesc de veşnica împărăție, 
precum a zis Domnul: „„Fericiţi — cei săraci cu duhul, că a lor este împărăţia cerurilor”; iar 
„puternici” sau „silnici” sînt numiţi cei ce silnicesc împotriva patimilor şi nu se fac robi 
păcatului; de asemenea, prin „tirani” se înțeleg cei ce luptă împotriva democrației patimilor, 
prefăcînd-o în monarhie. Căci toţi aceştia se învrednicesc a se face astfel cu ajutorul 
adevăratei înţelepciuni a lui Dumnezeu (în Cuvîntul al treilea asupra lui Evnomie). (n. aut.) 

de la Dumnezeu cu dreptate, orice fel de stăpînire ai socoti: stăpînirea părin- 
telui asupra fiului său, stăpînirea bărbatului asupra femeii sale, a dascălului 
asupra ucenicului său şi a stăpînului asupra şerbului său, ori stăpînirea care se 
află la vietăți, la cele cu cîte patru picioare, la cele zburătoare, la peşti şi la 
cele ce se numesc entoma (insecte), precum la albine. Pentru că neîncepătoria 
şi nestăpînirea este pretutindeni lucru rău şi princinuitor de tulburare. 


2 De aceea, cel ce se împotriveşte stăpînirii se împotriveşte rînduielii lui 
Dumnezeu. lar cei ce stau împotrivă vor fi judecați. 


Pentru a nu putea Creştinii să zică: O Fericite Pavele! — ne micşorezi şi ne 
defaimi pe noi, care avem să dobîndim împărăţia cerurilor, fiindcă ne supui 
sub începători şi stăpînitori lumeşti — Apostolul arată aici că cel ce se supune 
stăpînirilor şi începătoriilor se supune lui Dumnezeu Însuși. Şi zice un cuvînt 
chiar mai înfricoşat, anume că cel ce nu se supune stăpînirilor stă împotrivă şi 
nu se supune lui Dumnezeu Însuşi, Celui ce a așezat şi a rînduit stăpînirile 
acestea. Iar acela ce stă împotriva lui Dumnezeu va fi pedepsit şi de Dumne- 
zeu, şi de oameni, adică de înşişi stăpînitorii împotriva cărora stă; căci aceasta 
arată zicînd că „cei ce se împotrivesc îşi vor lua judecata”. 


3 Căci stăpînitorii nu sînt frică a faptelor celor bune, ci a celor rele. Voieşti 
a nu te teme de stăpînire? Fă binele, şi vei afla laudă de la dînsa. 


Zice: Creştine, te temi şi te cutremuri de stăpînitori ca nu cumva să te pe- 
depsească? Atunci cînd faci binele, nu! Ori nu cumva te înfricoşează cînd 
porți grijă de fapta bună? Ba! Ci, de vei face binele şi fapta bună, dregătorul te 
va lăuda mai mult decît ceilalți oameni. Şi nu numai că nu te opreşte a face bi- 
nele, ci încă te şi ajută la aceasta. Deci, cînd îl ai lăudător şi ajutător al tău pe 
stăpînitor, pentru ce nu i te supui? 


4 Căci ea este slugă a lui Dumnezeu spre binele tău. 


Zice: Stăpînitorul lucrează împreună cu voia lui Dumnezeu. De pildă, 
Dumnezeu îți porunceşte prin Evanghelie să fii întreg-înţelept [curat cu cuge- 
tul, feciorelnic, n. m.], iar stăpînitorul porunceşte prin lege la fel.*? Dumne- 
zeu îţi porunceşte a nu te lăcomi la averi, nici a răpi lucrul străin; acelaşi lucru 
îţi porunceşte şi stăpînitorul, şi pentru aceasta şade şi te judecă. Astfel, stăpî- 
nitorul ni se face împreună-lucrător şi ajutător către fapta bună, dacă vom lua 


*2 Într-adevăr, deşi pare de necrezut, a fost o vreme cînd însăşi legea civilă pedepsea cur- 
via, în loc de a o încuraja, precum face astăzi. (n. m.) 

aminte şi ne vom supune lui. Pentru aceasta zice Solomon: „Plăcute sînt împă- 
ratului buzele drepte! (Pilde 16:13). 


Iar de faci răul, teme-te, căci nu poartă sabia în zadar! 


Zice: Iar dacă tu, Creştine, faci răul, atunci trebuie să te temi de stăpînire, 
căci — după Parimistul — „urîciune e împăratului acela care face rele” (Pilde 
16:12), Încît nu stăpînirea pricinuieşte frică, ci răutatea noastră, din pricina că- 
reia se abate asupra noastră sabia stăpînirii, adică puterea sa pedepsitoare. 
Căci dregătorul şi stăpînitorul nu este încins cu sabie în zadar, ci pentru ca să 
pedepsească pe cei vicleni şi răi, fiind într-armat ca un ostaş înfricoşat şi stînd 
asupra acelora care greşesc şi păcătuiesc. 


Căci este slujitoare a lui Dumnezeu şi răzbunătoare a mâniei Lui asupra 
celui ce face răul. 


Stăpînirea — zice — plineşte voia lui Dumnezeu şi atunci cînd laudă şi cin- 
steşte fapta bună, şi atunci cînd întrebuințează sabia şi puterea pedepsitoare. 
Căci, pedepsind răutatea, ea apără fapta bună şi face slujba lui Dumnezeu. 
Fiindcă cei mai mulți oameni de rînd nu fac binele şi fapta bună din frică de 
Dumnezeu, cît de frica stăpînitorilor. De aceea, stăpînitorul — fiindcă răzbună 
şi apără pe cel îmbunătăţit şi fapta bună, şi pedepseşte pe cei răi şi răutatea — 
cu dreptate se numeşte şi este slujitor şi slugă a lui Dumnezeu. 


5 De aceea, e nevoie a vă supune nu numai pentru urgie, ci şi pentru 
conştiinţă. 


Creştinii — zice — trebuie a se supune stăpînitorilor nu numai pentru a nu 
cerca atît urgia şi pedeapsa lui Dumnezeu, cît şi a stăpînitorilor înşişi rînduiți 
de EI, fiind pedepsiţi cu certări nesuferite, ci trebuie a se supune lor şi pentru a 
nu arăta că sînt oameni fără conştiinţă şi nemulţumitori pentru facerile lor de 
bine. Căci stăpînitorii fac mult bine cetăților, satelor şi locurilor în care se 
află, întărind şi rînduind viața oamenilor. Fiindcă, dacă nu ar fi tost stăpîni- 
torii în lume, negreşit toate s-ar fi pierdut, toată pacea s-ar fi ridicat şi toată 
iconomia şi buna rînduială politică s-ar fi stricat, pentru că cei mai puternici ar 
fi înghiţit pe cei mai slabi.5% Deci şi conştiinţa ta, Creştine, să te plece a-i 


343 Aceste lucruri se petrec întocmai în democraţie, care nu e un sistem de conducere, ci o 
anarhie bine gîndită, un necurmat război civil, nimicitor pentru toate naţiile, chiar dacă nu se 
arată sîngeros decît în anumite răstimpuri. (n. m.) 

cinsti pe stăpînitori, care îți dăruiesc aceste bunătăți, şi să te supui lor, chiar 
dacă frica de pedeapsa stăpînitorilor nu te-a înduplecat a face aceasta. 


6 Căci pentru aceasta plătiți şi dajdie. 


Zice: Tu însuţi, Creştine, mărturiseşti şi adeverezi cu fapta că stăpînitorii 
îţi fac bine, fiindcă dajdia şi birul pe care le dai lor sînt plata acestor faceri de 
bine. Căci este arătat că tu dai dajdia şi birul stăpînitorului pentru că şi el pri- 
veghează şi poartă grijă pentru paza şi pacea ta. Căci oamenii nu s-ar fi îndu- 
plecat niciodată să plătească dajdii stăpînitorilor, dacă nu ar fi cunoscut că ei 
înşişi cîştigă şi li se face bine din purtarea de grijă a acestora, ei dormind fără 
de grijă, iar dregătorii şi stăpînitorii priveghind pentru paza lor. Şi vezi — o ci- 
titorule! — înțelepciunea marelui Pavel, pentru că el arată că dajdiile şi biru- 
rile, care sînt din fire îngreuietoare şi supărătoare pentru supuşi, e drept a se 
da stăpînitorilor, ca nişte recunoaşteri ale purtării de grijă şi a facerii de bine 
din partea lor; şi, prin urmare, Apostolul a dovedit din aceasta că dajdiile şi 
birurile sînt uşoare şi pricinuitoare de bucurie. 


Căci sînt slujitori ai lui Dumnezeu, cu aceasta îndeletnicindu-se 
neîncetat. 


De aceea — zice — şi lui Dumnezeu Îi e plăcut lucrul acesta, a da Creştinii 
dajdii şi dări stăpînitorilor, pentru că ei sînt slujitori ai Lui. Căci Dumnezeu 
voieşte ca în lume să se afle pacea şi fapta bună şi să se curme războaiele şi 
toată răutatea, şi la această voie a Lui sînt rînduiţi ca slujitori şi lucrători stăpt- 
nitorii, care ostenesc întru obşteasca aşezare a oamenilor şi luptă pentru pacea 
obştească. Și cu aceasta se îndeletnicesc, stăruind, pentru ca noi, supuşii, să 
petrecem fără tulburare şi în linişte. De aceea, acelaşi Pavel porunceşte şi în 
altă parte nu numai să ne supunem împăraţilor şi stăpînitorilor, ci să ne şi 
rugăm pentru dînşii. Pentru ce folos? Pentru ca şi noi, supuşii, să petrecem 
viață paşnică şi liniştită, căci zice: „„(...) ca să petrecem viață paşnică şi liniş- 
tită întru toată cucernicia şi buna-cinstire de Dumnezeu” (7 Timotei 2:2). lar 
dacă vreun stăpînitor foloseşte rău stăpînirea dată lui de la Dumnezeu, aceasta 
nu pricinuieşte nici o vinovăţie stăpînirii şi celor bune, pentru că vinovăția nu 
cade asupra stăpînirii, ci asupra aceluia ce are stăpînirea. 


7 Daţi deci tuturor cele ce sînt de dat: celui cu dajdia, dajdia; celui cu 
zeciuiala, zeciuiala; celui cu frica, frica; celui cu cinstea, cinstea. 


Zice: Creştine, ai datorie neapărată să fii bine cunoscător şi muiţumitor 
stăpînitorilor. Plăteşte aşadar ceea ce eşti dator tuturor celor ce au osebite stă- 

pîniri; precum, de pildă, celor ce li se cuvine dajdia (adică darea ce se zice „de 
cap”), plăteşte-le şi tu pentru capul tău; celor ce le eşti dator zeciuiala, ce se 
dă pentru pămînt (care se zice „dijmă”), plăteşte-le-o şi tu. Şi nu numai bani, 
ci şi frică eşti dator să ai pentru stăpînitori, adică ruşine şi cucernicie, şi să le 
dai cinste covirşitoare. Căci frica este de două feluri: una este aceea cu care se 
tem cei ce fac răul, mustrîndu-se de conştiinţa lor. Frica aceasta a oprit-o 
Pavel mai sus, zicînd: „Dacă voieşti a nu te teme de stăpînire, fă binele!” 
(Romani 13:3). Este încă şi altă frică, cu care sînt datori cei ce iubesc către cei 
pe care-i iubesc, care este o evlavie şi o cinste covîrşitoare, precum a zis 
David: „Nu este lipsă celor ce se tem de Domnul” (Psalm 33:10). Şi în altă 
parte zice: „Frica de Domnul este curată, rămînînd în veacul veacului” (Psalm 
18:10). Deci Pavel porunceşte să avem față de stăpînitori această a doua frică, 
ca o evlavie, şi sfială şi cinste covîrşitoare. 


8 Să nu fiţi datori nimănui cu nimic, decît cu iubirea unuia faţă de altul. 


Fraţilor, plătiţi celelalte datorii ale voastre, iar dragostea să nu voiţi nicio- 
dată a o sfîrşi, ci totdeauna să o plătiţi şi totdeauna să o aveţi neplătită desăvîr- 
şit. Căci — zice — să nu socoteşti, Creştine, că ai plătit toată datoria dragostei 
pentru că ai arătat astăzi dragoste către fratele tău, şi pentru aceasta să-l treci 
cu vederea miine! Nu, ci socoteşte că eşti dator să arăţi totdeauna aceeaşi dra- 
goste către aproapele tău! 


Căci cel ce iubeşte pe altul împlineşte Legea, 

9 fiindcă (poruncile) — „„Să nu prea-curveşti!”, „Să nu ucizi!”, „Să nu 
furi!”, „Să nu pofteşti!” şi oricare alta — se încheie întru acest 
cuvînt: „Să iubeşti pe aproapele tău ca pe tine însuţi!” (Leviticul 
19:18). 


Zice: Cel ce iubeşte pe fratele său săvîrşeşte toată Legea, deci fiecare 
Creştin este dator a-l iubi pe fratele său, pentru că atît de mult bine i se face de 
el din dragostea către dînsul, încît săvirşeşte din pricina lui toată Legea. Pavel 
nu a zis însă că toate poruncile „se împlinesc” în dragoste, ci că „se încheie”, 
arătînd că în scurtul cuvînt al iubirii aproapelui se încheie deplin întregul po- 
runcilor, fiindcă începutul şi sfîrşitul faptei bune este dragostea. 

Legea cea Veche cere de la Creştini să aibă dragoste întinsă şi covîrşitoare 
— adică să iubească pe aproapele lor ca pe sine-şi, zicînd: „Să iubeşti pe aproa- 
pele tău ca pe tine însuţi!” — iar Domnul cere în Evanghelie lucruri încă şi mai 
mari, anume să iubească Creştinul pe fratele său mai mult decît pe sine însuşi, 
încît, de va fi nevoie, să-şi pună pentru dînsul şi sufletul, adică să-şi dea viaţa 

pentru prietenul şi fratele său; aşa cum şi Domnul Însuşi ne-a iubit mai mult 
decît pe Sine-Şi, jertfindu-Şi viaţa din dragoste pentru noi. De aceea a şi nu- 
mit-o Domnul „poruncă nouă”, ca pe una ce nu se învățase de Legea cea Ve- 
che, zicînd: „Poruncă nouă vă dau vouă, să vă iubiţi unul pe altul precum Eu 
v-am iubit!” (Joan 13:34). 


10 Dragostea nu face rău aproapelui; dragostea este aşadar împlinirea 
Legii. 


Aici, Fericitul Pavel arată că împreună cu dragostea se află amîndouă chi- . 
purile faptei bune sobormiceşti, adică obşteşte cuprinzătoare, anume: depărta- 
rea relelor şi lucrarea celor bune. Căci, zicînd că „dragostea nu face nici un 
rău aproapelui”, a arătat depărtarea de cele rele; şi, iarăşi, zicînd că „dragostea 
este împlinirea Legii”, a arătat lucrarea bunătăţilor, căci dragostea săvîrşeşte 
întru noi întreaga faptă bună care se învaţă de Lege", despre care a zis Da- 
vid: „Fereşte-te de rău, şi fă bine!” (Psalm 36:27); şi Isaia: „Încetaţi de la rău- 
tăţile voastre, învăţaţi-vă a face binele!” (capitolul 1:17). 


11 Şi aceasta fiindcă ştiţi vremea în care ne găsim, căci acum este 
ceasul a vă scula din somn; 


Zice: Voi, Creştinii, sînteţi datori a îmbrățişa dragostea şi, prin dragoste, 
să îmbrățişaţi şi să purtaţi grijă de toate celelalte fapte bune. Aceasta — zice — 
pentru mai multe pricini, dar mai ales din pricina vremii, fiindcă aproape este 
sfîrşitul morţii, aproape este învierea, aproape este judecata, şi toți trebuie a ne 


*4 [...] lar Hrisostom zice că dragostea este începutul şi sfîrşitul faptelor bune (la Coresi). 


Frumoasă şi vrednică de cuvînt este totodată şi asemănarea pe care o face acel mare şi 
prea-desluşitor între patriarhi Dorotei ca să arate că, cu cît se unesc Creştinii prin dragoste cu 
fraţii şi cei de aproape ai lor, cu atît ei se unesc şi cu Dumnezeu; şi, dimpotrivă, cu cît se de- 
părtează şi se despart de fraţi şi de cei de aproape ai lor, cu atît se depărtează şi se despart şi 
de Dumnezeu. Şi care este asemănarea aceasta? Frate — zice — socoteşte cu gîndul şi închi- 
puie-ţi un cerc mare, care să aibă în mijloc un centru, şi de la margine să aibă raze care să se 
unească în centrul cercului. Cercul — zice — este aşadar lumea, centrul cercului este Dumne- 
zeu, iar razele ce purced de la marginea cercului şi se unesc în centru sînt osebitele petreceri 
ale oamenilor. Astfel, cu cît Creştinii se apropie prin dragoste unul-către altul, cu atît sporesc 
către centru, adică cu atîta se apropie şi de Dumnezeu. Totodată, cu cît se apropie de Dumne- 
zeu, cu atît se apropie şi unul de altul, la fel ca razele cercului, care, cu cît se apropie între 
dînsele, cu atît se apropie şi de centru. Şi, dimpotrivă, cu cît se depărtează Creştinii unul de 
altul prin ură, cu atît se depărtează şi de Dumnezeu; şi, iarăşi, cu cît se depărtează de Dumne- 
zeu, cu atît se depărtează şi unul de altul. (n. aut.) 

scula din somnul lenevirii, pentru a fi gătiţi cu faptele cele bune, cele vrednice 
de învierea şi judecata ce va să fie. 


căci acum miîntuirea este mai aproape de noi decît atunci cînd am 
crezul. 


De vreme ce Creştinii ce erau la început vor fi fost mai fierbinți şi mai 
osîrdnici spre fapta bună cînd au crezut, iar apoi, cu vremea, se vor fi răcit — 
Pavel le spune aici aşa: Acum, fraţilor, ne apropiem mai mult de sfîrşitul lumii 
şi de veacul viitor. Căci acea vreme a numit-o mîntuitoare, de la numele ei 
mai bun şi mai dorit; pentru că ea le este mîntuitoare celor drepți, iar păcăto- 
şilor nu le e mîntuitoare, ci pierzătoare. De aceea — zice — fiindcă acum sîntem 
mai aproape de acea vreme viitoare decît atunci cînd am crezut, să arătăm şi 
mai multă osîrdie către fapta bună. 


12 Noaptea a trecut şi ziua s-a apropiat. 


Adică noaptea vieţii acesteia — zice — se află pe sfirşite, fraţilor. Să soco- 
tim, de pildă, că noaptea ar fi de douăsprezece ceasuri; deci, cînd trec zece 
ceasuri, zicem că a trecut noaptea şi că ne aflăm către sfîrşitul ei. lar Aposto- 
lul numeşte „noapte” viața aceasta, din pricina întunericului simţit şi gîndit al 
răutății care se află într-însa şi din pricină că viaţa şi socoteala fiecărui om 
este întunecată şi ascunsă, şi nu ştie cineva de este bună ori rea. lar „zi” nu- 
meşte veacul viitor, pentru lumina pe care o au drepții şi pentru că atunci se 
arată cele ascunse ale tuturor oamenilor. Iar în Sfinta Evanghelie, dimpotrivă, 
„Zi” se numeşte viaţa aceasta, fiindcă întru aceasta este vremea potrivită pen- 
tru a lucra fapta bună; iar „noapte” se numeşte veacul viitor, pentru că atunci 
nu se mai poate lucra binele: „Căci Mie — zice Domnul — Mi se cuvine a face 
lucrurile Celui ce M-a trimis pînă ce este ziuă, căci vine noaptea, cînd nimeni 
nu poate lucra” (Joan 9:4).5%5 


Să lepădăm dar lucrurile întunericului şi să ne îmbrăcăm cu armele 
luminii! 


345 Sfântul Ciprian numeşte „noapte” vremea dinainte de Hristos, iar „zi”, vremea de după 
Hristos. [...] Alţii numesc „noapte” vremea păgînătăţii ori a elinismului, iar „zi”, învierea ce 
va să fie (la Coresi). Iar marele Vasilie zice: „Chiar dacă obşteasca zi a sfîrşitului întregii lumi 
este departe, aceea a ieşirii fiecăruia (adică a morţii), care este sfîrşitul fiecărui om, este 
aproape de față; şi de aceea, avînd-o înaintea ochilor, trebuie să ţinem cele zise de Isaia: «Sus- 
pinaţi, că aproape este ziua Domnului!» (capitolul 13:6), şi să ne supunem Aceluia ce zice: 
Fericiţi — cei ce plîng şi fericiți — cei ce se tînguiesc!” (n. aut.) 

Pavel numeşte aici „lucruri ale întunericului” păcatele, fiindcă cele mai 
multe din ele se fac cu întunecarea minții şi se lucrează întru întunericul nop- 
ţii. Şi, dimpotrivă, „arme ale luminii” numeşte faptele virtuţii (adică ale faptei 
bune); mai întîi, fiindcă sînt luminoase de la sine şi îi fac pe cei ce le săvîrşesc 
a fi fără de frică, într-armaţi cu ele ca şi cu nişte arme puternice; şi, al doilea, 
îi fac să strălucească şi să se înfățişeze în lume ca nişte luminători. 

Şi, zicînd: „să lepădăm”, adică să ne dezbrăcăm de lucrurile cele întune- 
cate şi să ne îmbrăcăm cu cele luminate, Pavel ne-a arătat lesnirea pe care o 
au amîndouă acestea: depărtarea şi fuga de cele rele şi plecarea către cele 
bune şi lucrarea lor. Căci, precum este cu lesnire a se dezbrăca cineva de hai- 
na de pe el şi a se îmbrăca cu alta, tot aşa este cu lesnire celui ce voieşte a fugi 
de răutate şi a alege fapta bună. 


13 Să umblăm cu bună cuviință, ca ziua: 


Mai sus, Apostolul a zis că „ziua s-a apropiat”, iar aici arată să ziua 
aceasta se află acum de față. Şi zice: Ca şi cum ne-am afla întru dînsa, aşa se 
cuvine ca noi, Creştinii, să umblăm cu bună-cuviință şi cu bună rînduială. 
Căci, de vreme ce Creştinii doresc să fie slăviți de ceilalți, Pavel îi trage pe ei 
către aceasta cu mijlocirea bunei cuviinţe şi a bunei rînduieli morale. Căci nici 
un lucru nu este pricinuitor al bunei cuviinţe şi al bunei rînduieli atît cît este 
virtutea, adică fapta bună. Și, iarăşi, nu e alt lucru pricinuitor de necuviință şi 
de nerînduială cum este păcatul. Şi nu a zis: „umblaţi voi”, ci pune şi persoana 
sa, şi zice: Să umblăm noi toţi, fraţilor! — pentru ca să facă cu aceasta mai 
lesne primit cuvîntul. 


nu în benchete şi în beții, 


Cu aceste cuvinte, Apostolul nu-i opreşte pe Creştini a bea vin, ci-i 
opreşte de a bea vinul peste măsură şi cu coviîrşire. Deci nu opreşte îndulcirea 
şi buna întrebuințare a vinului, ci întrebuinţarea lui cea rea, adică beţia; iar 
„benchete” sînt cîntecele de ruşine ce se zic întru beţie, care elineşte se nu- 
mesc „parinii” (adică „ieşite din minte”), iar barbar (adică în limba proastă 


[populară, n. m.] grecească) „makinades” ori „patinades”.3%5 


36 Dumnezeiescul Hrisostom, oprind de la Creştini cîntecele necinstite, zice aceste cu- 
vinte aurite: „Să înveţe Elinii că mai ales Creştinii ştiu a se veseli, şi încă a se veseli cu po- 
doabă, căci zice: «Slujiți Domnului cu frică şi vă bucuraţi de EI cu cutremur» (Psalmul 2:11). 
Cum se pot bucura Creştinii? Laude zicînd, făcînd rugăciuni, adăugînd psalmi în locul cînte- 
celor celor neîngăduite. Căci astfel — cînd te rogi, cînd cînți duhovniceşte, cînd chemi săracii 

nu în curvii şi în înverşunări, 


După ce a vorbit mai înainte despre beţie, Apostolul zice acum şi despre 
relele ce se fac din. aceasta, căci din beţie se nasc înverşunările, curviile, prea- 
curviile şi celelalte pofte necurate ale trupului." Însă Pavel nu oprește aici 
legiuita împreunare cu femeia, ci nelegiuita curvie. 


"nu întru pricire şi pizmă; 


Fiindcă, mai sus, a stins relele ce se fac din beţie ale părții poftitoare3%, 
Apostolul stinge aici şi relele părții mînioase care se fac tot din beţie. Fiindcă 
nici un alt lucru nu aprinde aşa de tare mînia, prigonirile şi gîlcevile, precum 
le aprinde beţia. Cu pricirea, adică cu prigonirea, a unit însă şi pizma, pentru 
că amîndouă aceste rele şi patimi sînt întovărăşite împreună. Căci cel ce are 
pizmă şi zavistie către altul face şi prigonire şi luptă de cuvinte cu acela. De 
aceea, după ce a smuls odraslele, adică prigonirea şi gîlceava, Pavel smulge 
rădăcina şi începutul acestora, adică zavistia şi pizma. Dar pentru ce a pus za- 
vistia şi pizma în urma înverşunării? Pentru că ştia că din înverşunări, adică 
de la curvii şi de la prea-curvii, se aprind pizme şi vrăjmăşii între bărbaţi şi 
femei, se nedreptăţesc fii, urmează adăpări cu otrăvi şi ucideri, se sting case 
întregi şi se pricinuiesc alte nenumărate răutăți. 


la împărtăşirea bunătăţilor, cînd pui asupra veseliei bună rînduială şi întreagă-înţelepciune — şi 
Hristos este de față la masă şi umple tot ospăţul de blagoslovenie. Atunci, şi locul îl faci 
biserică, în locul strigărilor fără de vreme, lăudîndu-L pe Stăpînul a toate.” (cuvîntul 24 al 
epistolei către Romani). (n. aut.) 

*1 La fel a înţeles zicerea aceasta şi Teologul Grigorie, ştiind că înverşunările sînt unite cu 
beţiile. Căci zice: „(...) nu în bencheturi şi în beţii, cu care ştiu că sînt înjugate împreună cul- 
cările şi înverşunările” (Cuvint la Naşterea Domnului). 

Pentru ce însă beţia şi mîncările şi băuturile îmbrîncesc pe oameni către patimile trupeşti? 
1) Pentru că izgonesc din minte strălucirile cele mai presus de fire şi luminarea Sfîntului Duh, 
lăsînd mintea întunecată, precum zice marele Vasilie: „Din mîncările grase (voi adăuga însă 
că şi din băutura prea multă a vinului), se ridică în sus aburiri tulburate în chip de nor îndesit, 
care acoperă luminările ce se fac în mintea noastră de la Sfîntul Duh” (Cuvînrul întîi despre 
post). Şi: 2) pentru că mîncările şi beţia întunecă şi fireasca desluşire a raţiunii şi îl fac apoi pe 
ticălosul om a năvăli la patimi ca un dobitoc necuvîntător. Pentru aceasta, Sfîntul Chiril al 
Alexandriei a zis că „toată desfătarea lumească îndulceşte, însă degrabă întunecă şi îmbată 
cumplit pe cel ce o primeşte” (în tomul II al celor opt cărţi, foaia 918). Şi câte alte rele prici- 
nuieşte beţia, vezi la subînsemnarea zicerii: „(...) şi nu vă îmbătaţi de vin, întru care este des- 
frînarea”, la Efeseni 5:18. (n. aut.) 

*3 După Sfinţii Părinţi, sufletul e alcătuit din trei părți: partea cuvîntătoare (rațională), 
partea poftitoare şi aceea mînioasă (n. m.) 

14 ci îmbrăcaţi-vă întru Domnul nostru lisus Hristos 


După ce, cu învăţăturile sale, i-a dezbrăcat pe Creştini de hainele răutăţilor 
zise mai sus, acum dumnezeiescul Pavel îi împodobește; şi nu-i mai îmbracă 
cu „armele luminii”, precum mai înainte, ci, lucru mult mai înfricoşat, le dă ca 
îmbrăcăminte pe Însuși Stăpînul tuturor şi pricinuitorul tuturor luminilor, 
adică pe Domnul nostru lisus Hristos. Fiindcă cel ce este îmbrăcat cu Hristos 
este îmbrăcat cu toată fapta bună împreună cu această haină, adică cu Hristos. 
De aceea, acelaşi Pavel zicea şi în altă parte: „Cîţi întru Hristos v-aţi botezat, 
cu Hristos v-aţi îmbrăcat” (Galateni 407,70 


şi purtarea de grijă a trupului nu o faceri spre pofte! 


Aici, Pavel nu-i opreşte pe Creştini să poarte grijă simplu de trupul lor, ci 
îi opreşte de a se îngriji de el cu poftele cele rele şi cu îndulciri de prisos, iar 
nu cu cele întăritoare şi de nevoie. Zice: Creştine, poartă grijă de trupul tău, 
dar pentru sănătatea lui, iar nu pentru înverşunare şi desfrînare; pentru hrana 
lui, iar nu pentru răsfăţarea lui, pentru întărirea lui cea de nevoie, iar nu pentru 
îndulcirea de prisos. Fiindcă nu aceasta este purtarea de grijă a trupului, a 
aprinde tu însuţi, cu desfrînarea şi cu băutura vinului, flacăra poftei lui, făcîn- 
du-l pe ticălosul tău trup un cuptor al Vavilonului. De aceea, Apostolul cere 


*9 Vezi subînsemnarea acestei ziceri la tîlcuirea epistolei către Galateni. lar marele Atana- 
sie zice şi el: „Deci adevăratul Dumnezeu ne poartă pe toţi, pentru ca noi toți să-L purtăm pe 
Dumnezeu. Căci cîţi sînt purtători de Duh poartă lumină, iar cei ce poartă lumină sînt îmbră- 
cați cu Hristos, şi cei îmbrăcaţi cu Hristos s-au îmbrăcat şi cu Tatăl” (în tomul întîi al lui 
Vrienie, foaia 214). 

lar marele Macarie zice că singur Hristos poate împodobi sufletul cu îmbrăcămintea ce- 
rească, iar omul păcătos trebuie să plîngă şi să-L roage ca să îmbrace sufletul lui cel golit de 
lucrarea lui Dumnezeu şi de dumnezeiasca îmbrăcăminte, fiindcă cel ce nu poartă îmbrăcă- 
mintea Sfîntului Duh este îmbrăcat cu ruşinea multor patimi. Şi — precum de la oamenii goi 
îşi întorc ochii prietenii, rudele şi înşişi copiii lor, aşa cum şi-au întors fețele fiii lui Noe, ca să 
nu vadă golătatea tatălui lor — tot aşa Se întoarce şi Dumnezeu şi nu voieşte să vadă sufletele 
ce nu sînt îmbrăcate cu lisus Hristos după adevăr. Marele Macarie zice aşa: „Dumnezeu Se 
întoarce de la sufletele ce nu sînt îmbrăcate cu haina Sfîntului Duh cu încredințare şi de la cei 
ce nu sînt îmbrăcați întru Domnul lisus Hristos cu putere şi cu adevăr” (în cuvîntul XX, ca- 
pitolul 1). „Şi, dacă Adam şi Eva, văzîndu-se pe sine-şi goi după călcarea poruncii, s-au ruşi- 
nat atît de mult încît au cusut frunze de smochin ca să-şi acopere golătatea, cu mult mai vîrtos 
sufletul ticălos al păcătosului se va ruşina cînd se va vedea pe sine-şi gol de nestricata îmbră- 
căminte duhovnicească a Domnului lisus Hristos. De aceea, un astfel de suflet trebuie să 
ceară totdeauna de la Dumnezeu să-l îmbrace din slava lui Hristos” (la fel). Pentru aceasta şi 
Domnul îl sfătuieşte pe episcopul Laodichiei şi zice: „Te sfătuiesc să.cumperi de la Mine hai- 
ne albe, ca să te îmbraci şi să nu se arate ruşinea golătăţii tale” (Apocalipsa 3:18). (n. aut.) 


221 


de la tine un singur lucru, anume să-ți păzeşti trupul sănătos. Şi mai mult decît 
aceasta să nu iscodeşti, încît să aprinzi poftele lui, ci toată sîrguinţa şi purtarea 
ta de grijă să o cheltuieşti spre cele duhovniceşti, pentru sufletul tău. 


CAPITOLUL XIV 


1 Primiţi-l şi pe cel slab întru credință, 


Iată pricina pentru care Apostolul zice acestea: mulţi Creştini din Iudeii ce 
au crezut atunci în Hristos şi au primit Evanghelia, fiind neîmpliniţi în credință, 
păzeau încă luările-aminte despre mîncări şi nu mîncau cărnuri de porc, îngre- 
țoşîndu-se de dînsele ca de nişte spurcate, fiindcă nu cutezau a lăsa desăvîrşit 
Legea cea Veche şi cele poruncite de Lege. Căci Legea cea Veche — atît în Le- 
vitic, cât şi în Deuteronom — poruncea ca Evreii să nu mănînce carne de porc, ca 
fiind necurată. În Levizic scrie aşa: „Nu veţi mînca porcul, căci are copita despi- 
cată, dar nu rumegă; necurat este acesta pentru voi” (Levitic 11:7). Şi în Deute- 
ronom: „Nu veţi mînca porcul, căci acesta are copita spintecată în două, dar nu 
rumegă; necurat va fi acesta pentru voi” (Deuteronom 14:8). De aceea, Creştinii 
aceştia — ca să nu se arate către ceilalți că doar carne de porc nu mănîncă, şi din 
aceasta să se dea în vileag că încă ţin Legea cea Veche — nu mai mîncau carne 
de loc, de nici o vită, ci numai verdeţuri, ca astfel să arate că nu mănîncă nici un 
fel cărnuri pentru post şi pentru înfrînare, iar nu pentru luarea aminte şi paza 
Legii. lar alţii dintre dînşii, mai desăvîrşiți fiind în credinţa lui Hristos, nu se 
îngreţoşau şi nu se fereau de nici o vită ca fiind necurată, ci mîncau şi cărnuri 
de porc şi toate celelalte obişnuite. De aceea se şi îngreuiau asupra Creştinilor 
care se păzeau de acestea, ocărîndu-i şi înfruntîndu-i pentru paza ce o făceau 
după Lege şi dîndu-i pe ei în multă scîrbă."50 Deci Pavel s-a temut ca nu cumva 
cei împliniţi întru credinţa lui Hristos, înfruntînd şi scîrbind pe cei nedesăvîrşiți 
şi neîntregi, să-i clătească din credinţă; şi, vrînd ei a săvîrşi un lucru mic, nebă- 
garea de seamă a mîncărilor, să nu le pricinuiască un mare rău, căderea din cre- 
dință. De aceea, cu mare înţelepciune şi cu mare purtare de grijă, înfruntă şi o 
parte, şi pe cealaltă: nici celor mai împliniţi în credinţă nu cutează a le zice că 
fac rău înfruntîndu-i pe ceilalți, pentru ca, prin aceasta, să nu întărească şi să 
adevereze luarea aminte la mîncări a celorlalți; şi, iarăşi, nu cutează nici a le 
zice că fac bine înfruntîndu-i, pentru ca să nu-i îndemne a-i mustra pe aceia încă 


i) 


50 Jar Teodorit zice că mai împliniți în credință erau cei ce crezuseră din „neamuri”, care 
nu luau aminte, şi nu se fereau de cărnuri de porc şi mîncau de toate fără sfială. Iar neîmpliniți 
şi neputincioşi în credinţă erau cei ce crezuseră din Evrei, care luau aminte şi nu mîncau căr- 
nuri de porc. (n. aut.) 

mai mult. Ci face sfătuirea măsurată şi pentru o parte, şi pentru cealaltă. Şi 
Apostolul pare că-i înfruntă pe cei mai împliniți şi mai puternici în credință, 
însă partea cea mai multă a înfruntării sale o deşartă asupra celor mai slabi în 
credință. Căci — zicînd numaideciît: „pe cel slab în credință” — arată că cel ce se 
păzeşte de cărnuri este bolnav şi se află rău. Şi, zicînd: „primiţi-l”, arată că ace- 
la are trebuință de multă purtare de grijă şi de vindecare, ceea ce e un semn de 
mare boală, şi că cei ce nu iau aminte la cărnuri sînt puternici şi sănătoşi şi de 
aceea se cuvine ca ei să poarte grija celor neputincioşi. 


nu întru îndoiala cugetărilor.*5 i 


Adică voi, Creştinii cei puternici în credință, trebuie să vindecaţi credința 
fraților voştri fără a vă osebi şi a vă sminti de slăbiciunea credinţei lor, tulbu- 
rîndu-vă de cugetări precum acestea: De ce să nu fie şi ei tari în credinţa lui 
Hristos? Sau: De ce să ia ei încă aminte de mîncări şi de îndatoririle Legii;? Să 
nu ziceți dar unele ca acestea, fraților, ci să arătați pentru dînşii, ca pentru 
nişte neputincioşi ce sînt, toată purtarea de grijă şi vindecarea. 


2 Căci unul crede să mănînce de toate, iar cel slab mănîncă legume. 


Aici, Pavel cumpăneşte pe Creştinul cel împlinit întru credință cu Creşti- 
nul cel neîmplinit şi zice că primul, bizuindu-se în credință, mănîncă fără vreo 
deosebire şi luare aminte cărnuri de porc şi alte cărnuri; iar cel de-al doilea, 
fiind bolnav şi neputincios în credință, se păzeşte şi se sfieşte a mînca porc şi 
alte cărnuri, ci, postind, mănîncă numai legume şi verdeţuri. De aceea, unul ca 
acesta, fiind neputincios, se cuvine a fi vindecat, iar nu înfruntat. 


3 Cel ce mănîncă să nu-l defaime pe cel ce nu mănîncă; iar cel ce nu 
mănîncă să nu-l judece pe cel ce mănîncă, fiindcă Dumnezeu l-a 
primit pe el. 


= A 


Cei ce mîncau de toate fără luare aminte şi fără îngreţoşare, fiind mai împli- 
niți în credinţă, îi defăimau şi nu-i băgau în seamă pe cei ce nu mîncau de toate, 
ca pe nişte puţin-credincioşi, ca pe unii ce păzeau încă cele evreieşti. Şi, iarăşi, 
cei ce nu mîncau de toate îi osîndeau pe ceilalți, ca pe nişte lacomi şi desfrînați. 
Şi — de vreme ce mulţi din Creştinii ce crezuseră din „neamuri” mîncau fără 
luare aminte toate felurile de mîncări — Pavel zice aici ca acel Creştin Evreu 
care nu mănîncă toate felurile de mîncări să nu-l osîndească ca pe un lacom şi 
neînfrînat pe Creştinul din „neamuri”, fiindcă Dumnezeu l-a primit pe acela 


35! În alte izvoade se găseşte: „gîndurilor”. (n. aut.) 

întru credința lui Hristos şi a arătat întru dînsul negrăitul Său dar. Deci pentru ce 
tu, Creştinul Evreu, vorbeşti cu Creştinul din „neamuri” despre Lege Şi despre 
mîncările cele oprite de Lege, de vreme ce Hristos I-a îndreptat pe el? 


4 Cine eşti tu, care judeci slugă străină? Domnului său stă sau cade! 


Apostolul zice aceste cuvinte către Creştinul mai împlinit în credință, 
oprindu-l nu numai să-l defaime şi să-l ia în rîs pe Creştinul neîmplinit, ci şi 
să-l osîndească pentru că păzeşte cele evreieşti. Fiindcă primii le făceau pe 
amîndouă: îi defăimau şi îi osîndeau pe ceilalți. Zicînd însă acestea către cel 
mai împlinit, nearătat, Pavel îl mustră pe cel ce păzeşte Legea, ca şi cum i-ar 
spune: Eu nu-ţi poruncesc, Creştine împlinit în credință, să nu-l defaimi pe cel 
neîmplinit, zicînd că nu ar face lucruri vrednice de osîndă, fiindcă într-adevăr 
este vrednic de osîndă, dar el nu e robul tău, ca să-l judeci tu, ci este rob stră- 
in, adică al lui Dumnezeu. Şi, chiar de este slab în credinţă şi face cele vredni- 
ce de osîndă, el nu a căzut totuşi dintru a fi rob al lui Dumnezeu, şi prin urma- 
re nu trebuie să-l deznădăjduieşti că nu ar mai avea mîntuire. Şi, iarăşi, mîngî- 
ind pe cel neîmplinit în credință, Apostolul nu zice hotărîtor că acesta „cade”, 
ori Că „a căzut”, ci că „stă sau cade”, vrînd să spună că — ori de stă, ori de 
cade — şi una, şi alta i se cuvine stăpînului său, lui Dumnezeu, iar nu ţie, celui 
împlinit. Adică, şi paguba celui ce cade, şi cîştigul robului ce stă, atîrnă amîn- 
două de Dumnezeu, stăpînul lor. 


Și va sta, căci puternic este Dumnezeu a-l face să stea! 


Zicînd că cel neîmplinit în credinţă „va sta”, Apostolul arată că acela se clati- 
nă că cadă, şi încă atît de mult, încît are nevoie ca singur Dumnezeu să-l facă să 
stea, cuvînt pe care obişnuim să-l spunem despre oamenii foarte deznădăjduiți. 


5 Unul deosebeşte o zi de alta, iar altul judecă toate zilele la fel. 


Unii dintre Creştinii Evrei, posteau şi de multe ori nu mîncau cărnuri de 
porc decît dintr-o zi pînă în altă zi, întru atîtea zile rînduite. Iar alţii adeseori 
mîncau în fiecare zi şi îi osîndeau pe cei ce posteau. Pentru aceasta vorbeşte 
aşadar Pavel aici şi zice că unul judecă în gîndul său să facă într-un fel, iar 
altul altfel, şi de aceea nu se cuvine a se înfrunta şi a se mîhni frații pentru fe- 
rirea de cărnuri de porc ori pentru nerînduiala mîncării acesteia. Apostolul 


352 Jar Icumenie zice că nu a spus ca acela ce mănîncă de toate să nu-l îndrepteze pe cel ce 
nu mănîncă, ci să nu-l defaime ca pe un mîrşav şi ca pe unul ce face fapte de rîs. Căci se cuvine 
ca unul ca acesta să fie îndreptat frăţeşte şi cu smerenie, iar nu a fi defăimat cu mîndrie. (n. aut.) 

făce însă aici pogorămînt, nu pentru lucrul acesta îndeosebi, ci pentru vreme. 

Căci Creştinii către care scria erau noi şi neîmpliniţi în credință. Dar, scriind 
Colosenilor, care erau veChi în credinţă, le porunceşte cu multă sîrguință, zi- 
cînd: „Vedeţi ca nu cumva să vă fure mintea cineva cu filosofia şi deşarta 
amăgire din predania omenească, după înțelesurile cele slabe ale lumii, iar nu 
după Hristos” (capitolul 2:8). Şi iarăşi: „Deci, să nu vă judece cineva pentru 
mîncare sau pentru băutură” (capitolul 2:16). Tot aşa, scriind Galatenilor, le. 
cere să păzească toată scumpătatea şi deplinătatea întru cele ca acestea. 


Fiecare să se încredinţeze desăvîrşit întru a sa minte. 


Cînd e vorba despre dogmele credinţei, atunci nu se cuvine a se încredința 
cineva cu a sa minte şi cugetare, ci trebuie să ţină şi să păzească cele pe care 
le-a apucat şi le-a primit. Şi, măcar Înger din cer de ar veni şi i-ar bine-vesti 
altele, să nu le primească, fiindcă acelaşi Apostol zice: „Dacă cineva vă bine- 
vesteşte altceva decît ceea ce ați primit, măcar Înger din cer de ar fi, să fie ana- 
tema!” (Galateni 1:8-9). Iar cînd e vorba despre mîncări, despre post şi despre 
cele ca acestea, iar cei ce greşesc în privinţa lor sînt nou sădiți în credință, şi 
nou luminați şi au nevoie de pogorămînt, ca nişte slabi şi neîmpliniţi, atunci se 
cuvine a lăsa puţin scumpătatea şi a ne pogort spre slăbiciunea fraților. 


6 Cel ce ţine ziua o ține pentru Domnul, iar cel ce nu ţine ziua nu o ţine 
pentru Domnul. 


Cel ce se păzeşte — zice — ca în cutare zi să nu mănînce carne de porc, ci să 
postească, pentru Domnul păzeşte acea zi, ca unul ce se sfieşte şi cinsteşte pe 
Dumnezeu, Care opreşte acestea în Lege. De asemenea, cel ce nu păzeşte zile şi 
rînduiri de zile, ci adeseori mănîncă, şi acesta tot pentru Domnul nu le păzeşte, 
ca unul ce s-a împlinit întru Hristos după cugetare şi credință, arătîndu-se mai 
presus de pîndirile Legii. Vezi însă că şi aici Apostolul îl înfruntă pe ascuns pe 
cel ce păzeşte zilele. Căci, dacă cel ce le păzeşte şi cel ce nu le păzeşte fac 
aceasta pentru Domnul amîndoi, este arătat că doar cel de al doilea face aceasta 
pentru Domnul, iar nu primul, care păzeşte zilele fiind silit de Lege. 


Şi cel ce mănîncă pentru Domnul mănîncă, căci mulţumeşte lui 
Dumnezeu; şi cel ce nu mănîncă pentru Domnul nu mănîncă, şi 
mulţumeşte lui Dumnezeu. 


Fraţilor — zice — un singur lucru trebuie să căutăm la cele de acest fel: dacă 
se face totul pentru Dumnezeu şi dacă atît cei ce mănîncă din cărnurile de 
porc, cât şi cei ce nu le mănîncă, mulţumeşte lui Dumnezeu. Şi, dacă se face 

așa, lucrul este neprihănit.**% Fericitul Pavel zice însă acestea cu pogorămînt — 
precum am spus mai înainte — fiindcă acei Creştini ce se aflau în Roma erau 
nou sădiți în credință şi la începutul propovăduirii. Vezi însă — o cititorule! — 
cum, zicînd că „cel ce nu mănîncă mulţumeşte lui Dumnezeu”, Apostolul lo- 
veşte şi înfruntă pe ascuns pe cel ce păzeşte luările aminte evreieşti. Căci cum 
poate să mulțumească lui Dumnezeu cel ce nu mănîncă, de vreme ce încă îm- 
brățişează Legea cea Veche? Căci însuşi Apostolul scria către Galateni: „Voi, 
cei ce vă îndreptați în Lege, aţi căzut din dar” (Galateni 5:4). Dar deocamdată 
Pavel îi cruță pe Romani, fiindcă nu era încă vremea potrivită pentru a-i în- 
frunta aşa arătat precum i-a înfruntat pe Galateni. 


7 Căci nimeni din noi nu viază pentru sine şi nimeni nu moare pentru 
sine. 
8 Că, şi dacă viem, Domnului viem; şi dacă murim, Domnului murim. 


Zice: Stăpîn Îl avem pe Domnul, Care poartă grijă pentru noi şi Care so- 
coteşte viața noastră ca bogăţie a Sa, iar moartea noastră ca pagubă a Sa. Pen- 
tru că noi, Creştiriii, nu vieţuim şi nici nu murim nouă înşine, ci Domnului. 
Aici însă, Pavel nu numeşte „viaţă” pe aceea a trupului, pe aceea trupească, ci 
viaţa credinţei, pe aceea duhovnicească. De asemenea, prin „moarte”, nu o nu- 
meşte pe aceea a trupului, ci căderea din credință. De aceea — zice — Stăpînul 
nostru Dumnezeu nu va lăsa să moară cineva din credință, adică să cadă 
dintr-însa cei slabi şi neîmpliniţi. Vezi însă — o cititorule! — cum, zicînd că 
noi, Creştinii, viețuim Domnului, Pavel îi înfruntă pe ascuns pe Creştinii ce 
urmează cele evreieşti. Căci cum poate vieţui întru Hristos cel ce încă vieţu- 
ieşte în Lege? Căci aceasta este cu neputinţă a se întîmpla. 


Deci — şi dacă viem, şi dacă murim — ai Domnului sîntem. 


De la moartea duhovnicească a credinţei, Pavel se mută la moartea fireas- 
că a trupului 35% Şi de aceea zice acum că, şi dacă viețuim viaţa aceasta fireas- 


*5% Înțeleptul Fotie zice pentru ce mulțumeau lui Dumnezeu aceştia: căci cel ce mînca Îi mul- 
țumea lui Dumnezeu că a dat oamenilor, prin mîncări, izvor şi întărire de. viață; iar cel ce nu 
mânca, ci postea, Îi mulțumea şi el lui Dumnezeu că a dat chip şi cale ca oamenii, prin post, să 
poată birui patimile trupului. Şi cel ce mînca mulțumea lui Dumnezeu că mănîncă întru slava lui 
Hristos; iar cel ce nu mînca era lipsit în această privință, fiindcă nu putea zice că nu mănîncă 
pentru slava lui Hristos, ci că face aceasta ca un om slab şi neîntărit în credință. (n. aut.) 

%54 Căci aşa obişnuieşte Apostolul a se muta de la una la alta. De aceea, în Epistola întfi 
către Corinteni, în capitolul al unsprezecelea, vorbind despre mesele obşteşti care se făceau în 
Biserică, se mută către masa duhovnicească a dumnezeieştilor Taine. (n. aut.) 

că, ai Domnului sîntem; şi dacă murim cu moartea aceasta firească, Domnul 
poartă grijă pentru noi. 


9 Căci pentru aceasta a murit şi a înviat” Hristos, ca să stăpînească şi 
peste cei morți, şi peste cei vii. 


Zice: Şi aceasta să te încredinţeze pe tine — o Creştine împlinit în credință! — 
că Domnul poartă de grijă pentru îndreptarea fraților tăi celor slabi şi neîmpliniți 
în credință: căci Cel ce Şi-a vărsat sîngele şi a suferit moarte pentru ca să ne stă- 
pînească şi să ne facă robi ai Săi, cum nu va purta de grijă Creştinilor acelora care 
sînt acum robi ai Lui? Aşa obişnuim şi noi a zice în vorbirea noastră: Cum nu se 
va îngriji cutare stăpîn de robul său, pe care, ca să-l cumpere, a dat atîta preţ? Şi, 
dacă Domnul poartă grijă pentru cei morţi, cu mult mai vîrtos va purta grijă 
pentru cei vii.35% Pavel zice însă acestea ca să ruşineze pe Creştinul ce păzeşte 
cele evreieşti, înduplecîndu-l pe acela să-şi aducă aminte că, dacă încă ia aminte 
la cele din Lege, se face nemulțumitor lui Hristos, Cel ce a murit pentru el. 


10 lar tu de ce judeci pe fratele tău? Sau tu de ce-l defaimi pe fratele 
tău? Căci toți vom sta de față înaintea judecății lui Hristos. 


Tu — zice — care posteşti şi nu mănînci cărnuri de porc, pentru ce-l 
osîndești pe fratele tău de lacom fiindcă le mănîncă? Şi tu iarăşi, cel ce mă- 
nînci acestea fără de luare aminte, pentru ce-l defaimi şi-l iei în rîs pe fratele 
tău ca pe un puţin-credincios fiindcă nu le mănîncă? Acesta este frate al tău şi 
mădular al tău, aşadar nu se cuvine a-l defăima. Căci oare tu ai să dai seamă 
lui Dumnezeu pentru cel ce nu mănîncă porc? Căci şi el, şi tu, şi noi toți avem 
să stăm de față înaintea judecății Stăpînului Hristos, şi fiecare are să ia doar de 
la Acela răsplătirea cuvenită. Vezi — o cititorule! — că cu cele zise Creştinului 
mai împlinit, tot cu acelea îl înspăimîntă şi pe cel neîmplinit şi următor al obi- 
ceiurilor evreieşti, anume că are să se muncească la Înfricoşata Judecată? 


11 Căci scris este: „Viu sînt Eu! — zice Domnul. Mie Mi se va pleca tot 
genunchiul şi toată limba se va mărturisi lui Dumnezeu” (Isaia 
4503) 3% 


355 Întru alte multe izvoade se află: „Şi a vieţuit”. (n. aut.) 

356 lar Metodie, în Cuvîntul despre înviere, zice că „morţii” şi „viii” peste care va stăpîni 
Domnul sînt sufletele şi trupurile, căci sufletele sînt nemuritoare şi vii, iar trupurile sînt mu- 
ritoare şi moarte. (n. aut.) 

57 Jar Icumenie arată că — de vreme ce s-a zis despre Dumnezeu-Tatăl că „nu judecă pe 
nimeni, Ci toată judecata a dat-o Fiului” (Joan 5) — Pavel împreună cu Proorocul vorbesc aici 

12 Aşadar, fiecare din noi va da seamă lui Dumnezeu despre sine-şi. 


Zice: Că toţi vom fi judecaţi ca nişte robi de către Stăpînul nostru Hristos, 
mărturiseşte şi Proorocul Isaia, care, zicînd că toţi îşi vor pleca genunchii îna- 
intea Stăpînului Hristos, arată covîrşitoarea supunere pe care o vor aduce Lui 
şi împărații, şi stăpînitorii, şi cei ce sînt stăpîniţi. lar apoi, zicînd că „toată lim- 
ba se va mărturisi”, arată că şi cei dinainte de Lege, şi cei ce au fost în Lege, 
se vor mărturisi, adică vor da seamă şi răspuns pentru faptele lor. Cui? Nu Le- 
gii, ci lui Hristos, Celui ce a dat Legea! De aceea, tu, cel ce crezi în Hristos, în 
Judecătorul tuturor, de ce nu te lepezi, ci încă ţii Legea? 


13 Deci să nu ne mai judecăm unii pe alții, ci mai degrabă judecaţi 
aceasta, a nu pune fratelui împiedicare sau sminteală. 


Zice: Amîndouă părțile — şi cei împliniţi întru credinţă, şi cei neîmpliniţi — 
încetaţi prigonirile dintre voi! Şi nici tu, cel ce mănînci, să nu pui sminteală 
celui neîmplinit, care nu mănîncă, înfruntîndu-l prea aspru! Nici tu, care nu 
mănînci de toate, să nu pricinuieşti sminteală fratelui ce mănîncă, cu această 
luare-aminte după Lege! Căci aceste cuvinte se potrivesc părților amîndouă, şi 
de aceea a şi pus două numiri care înseamnă acelaşi lucru, anume „împiedi- 
care” şi „sminteală”. 


14 Ştiu şi sînt bine-încredinţat întru Domnul lisus că nimic nu e spurcat 
prin sine, decît numai pentru cel căruia i se pare a fi ceva spurcat; 
pentru acela e spurcat. 


După ce a învăţat că cei puternici în credință nu se cuvine a-i înfrunta pe 
cei neputincioşi, Apostolul zice aici dogma obştească şi hotărîrea peste tot cu- 
prinzătoare despre mîncări şi-l învaţă pe cel mai neputincios întru cugetare să 
nu se teamă, nici să se îngrozească de cărnurile de porc şi de celelalte mîncări 
pe care le opreşte Legea ca de nişte necurate. Şi zice aşa: Eu ştiu şi sînt desă- 
vîrşit încredinţat — nu prin cugetări omeneşti, ci „întru Domnul lisus”, adică în- 
vățînd de la Domnul şi de la Dînsul încredințîindu-mă -— că nici o mîncare nu 
este necurată întru sine, adică după fire, ci mîncările se socotesc necurate după 
socoteala şi credința cea slabă a celui ce le întrebuințează. Şi numai aceluia i se 
pare astfel, dar nu şi celorlalți, celor puternici în credință şi în cugetare.555 


despre Hristos ca Judecător, zicînd că „se va mărturisi toată limba lui Dumnezeu”. Aşadar 
Hristos este Dumnezeu, deşi păgînilor şi lui Arie nu le place. (n. aut.) 

358 Mai aceleaşi lucruri le mărturiseşte şi Teodorit, zicînd: Pentru a nu zice unii: Şi cum 
legiuieşti tu, Pavele, împotriva lui Moisi, care zice şi în Levitic (capitolul 11), şi în Deutero- 

15 lar dacă, pentru mâncare, fratele tău se mîhneşte, nu umbli încă 
după dragoste. 


Aici, Apostolul vorbeşte celui mai împlinit în credință, învăţîndu-l că, deşi 
mâîncările nu sînt necurate după firea lor, el trebuie însă a se feri de porcine şi 
a nu le mînca, iconomisind şi pogorîndu-se pentru fratele său, dacă voieşte a 
păzi dragostea către dînsul, ca să nu se mîhnească acela, smintindu-se din pri- 
cina lui. Căci — după înțeleptul Fotie — mai bine este a încerca tu, cel mai îm- 
plinit, să îndreptezi pe fratele tău cel slab şi neîmplinit, ca să nu osebească şi 
să păzească mîncările; iar dacă acela nu se poate îndrepta, mai bine este să 
treci cu vederea metehnele lui şi să-l povăţuieşti în tot chipul, ca să-l cîştigi şi 
să-l mîntuieşti. 


Nu-l pierde, cu mîncarea ta, pe acela pentru care a murit Hristos! 


Zice: Creştine, din pricina mâncării tale îl pierzi pe fratele tău, care Îi este 
atît de dorit lui Hristos, încît El a murit pentru mîntuirea lui. Şi Hristos nu S-a 
ferit a Se face rob şi a muri pentru fratele tău, iar tu nu te fereşti nici de 
mîncare pentru ca să-l mîntuieşti, ci îl povîrneşti cu învingerea vorbei tale că- 
tre mai mari păcate. Fiindcă el, văzîndu-te pe tine că mănînci porc pentru a-l 
învinge cu vorba cea rea, se face mai îndărătnic şi mai pizmătăreț, şi din 
aceasta se poate primejdui, despărțindu-se desăviîrşit de Hristos şi de credinţa 
în Hristos şi pironindu-se cu totul în Lege. 


nom (capitolul 14), că spurcată este carnea de porc şi de alte dobitoace necurate? — atunci Pa- 
vel a adus în mijloc pe stăpînul lui Moisi, pe Hristos, Care a curmat pîndirile Legii şi nu a mai 
lăsat a se socoti nimic necurat. [...] 

lar de nu se dumireşte cineva pentru ce porcul, cîinele, vulturul şi alte vietăţi se numesc 
„necurate” de către Sfinta Scriptură, pricina nu e că sînt greţoase şi mîrşave, fiindcă — precum 
a spus Apostolul mai sus — nimic nu e spurcat şi necurat în firea sa. Ci se numesc aşa pentru 
alte trei pricini. Cea dintîi şi mai de frunte este că toate cîte se numesc „necurate” sînt vătă- 
mătoare sănătății trupului, aşa cum socotesc cei mai aleşi dintre învățători şi doctori, şi mai 
ales marele Vasilie, în canonul 86 al său. Astfel, pentru a cruța sănătatea trupului nostru şi 
vrînd a ne face să nu le mîncăm, Dumnezeu le-a numit „necurate”. lar dacă cineva s-ar afla în 
nevoie şi ar mînca din cele ce se numesc „necurate” — ori cîine, ori vultur — nu păcătuieşte, 
după canonul de mai sus al marelui Vasilie, „fiindcă nici una din acestea nu este oprită de 
Scriptura cea nouă, căci dumnezeieştii Apostoli, în capitolul 15 al Faptelor au oprit pe Creş- 
tini să mănînce doar cele jertfite idolilor, apoi sîngele, animalul sugrumat, şi mortăciunea. De 
asemenea, şi în canonul 63 al lor, Apostolii i-au oprit pe Creştini să mănînce animal prins de 
fiară, mortăciune şi sînge.” A doua pricină e socoteala obştească a oamenilor — după Pro- 
copie. lar în al treilea rînd, aceste dobitoace se numesc „necurate” pentru a nu li se închina lor 
Evreii ca unor Dumnezei — după Teodorit. (Vezi şi subînsemnarea stihului şase al capitolului 
4 al epistolei întîi către Timotei.) (n. aut.) 

16 Deci să nu se hulească binele vostru, 


Adică: Tu ai cu adevărat deplinătate în credința lui Hristos (căci pe aceasta 
o numeşte „bine”), dar să nu faci ca deplinătatea aceasta să se hulească de cel 
neîmplinit în credință. Căci, dacă tu, fiind împlinit, îl strici pe fratele tău cel ne- 
împlinit, atunci te faci pricinuitor de a se huli binele şi deplinătatea pe care le ai. 
Prin „bine”, vei înţelege însă şi dogma credinței creştine, pe care Pavel nu o 
voieşte hulită şi necinstită de necredincioşi şi de necinstitorii de Dumnezeu, 
văzînd dezbinările şi smintelile dintre Creştini din pricina mîncării. 


17 căci împărăţia lui Dumnezeu nu este mîncare şi băutură, 


Zice: Oare noi, Creştinii, sîntem bine-voiţi şi ne mîntuim din mîncări? 
Oare, dacă vei mînca porc, mîncarea aceasta te va duce întru împărăţia lui 
Dumnezeu? Ba! Mustrîndu-i însă că se mîndreau că mîncau porc cu nebăgare 
de seamă, nu a vorbit numai de mîncare, ci a adăugat şi băutura — după dum- 
nezeiescul Hrisostom şi după acest Sfinţit Teofilact.*% 3 


ci dreptatea, pacea şi bucuria întru Duhul Sfint! 


Dar care sînt cele ce-i duc pe Creştini întru împărăţia lui Dumnezeu? Este 
dreptatea, anume atot-cuprinzătoarea faptă bună, viața curată şi neprihănită. 
Apoi, este pacea către fraţii lor, iar nu prigonirea şi gîlceava în cuvinte. Este 
bucuria ce se face din unire cu fraţii, iar nu mîhnirea acelora, pricinuită din în- 
fruntare. Şi, fiindcă pace şi bucurie se află şi în lucruri rele, Apostolul a adău- 
gat după aceea: „întru Duhul Sfînt”, ca şi cum ar zice aşa: Eu nu vorbesc aici 
despre pacea şi bucuria spre rău, ci despre cele întru Duhul Sfînt, adică despre 
bucuria şi pacea pentru bunătățile duhovniceşti. 

Iar dumnezeiescul Ioan Hrisostom a tîlcuit mai adînc aceasta, zicînd că 
Pavel şi-a adus aminte aici şi a pomenit de dreptate ca să arate că cel ce nu 
face iconomie pentru neputincioşi, depărtîndu-se de cărnurile de porc, acela 
nedreptăţeşte pe fratele său întru însăşi mîntuirea pe care i-a pricinuit-o Hris- 
tos cu moartea Sa. De aceea, dimpotrivă, cel care se fereşte de mîncarea căr- 


359 ar Fotie zice că, vorbind, alături de mîncare, şi de băutură, Apostolul a arătat că prigo- 
nirea în cuvinte pentru mîncări era foarte mare între ei şi afară de măsură. De aceea, pare a le 
zice: Dacă împărăţia lui Dumnezeu ar fi mîncare şi băutură şi dacă s-ar cîştiga cu mîncare şi 
băutură, nu aţi arăta mai multă nevoinţă şi luptă decît aceasta pe care o aveţi acum! Şi, cu cu- 
vintele acestea, îi şi ruşinează totodată, ca şi cum i-ar întreba: Dacă pentru mîncări şi băuturi 
faceţi aşa, apoi ce trebuie să faceţi pentru dreptate, pentru pace şi pentru bucuria duhovniceas- 
că? (n. aut.) 

nurilor de porc pentru ca să cîştige mîntuirea fratelui său, acela este lucrător al 
dreptăţii ce pricinuieşte împărăția lui Dumnezeu. 


18 Iar cel ce slujeşte lui Hristos întru acestea este bine-plăcut lui 
Dumnezeu şi ales între oameni. 


Aici, Apostolul arată în ghicitură cum Creştinii împliniţi întru credință îi 
înfruntau din mîndrie pe cei mai neîmpliniți. De aceea, le zice: Dacă voieşti 
tu, Creştine împlinit în credință, să fi minunat şi lăudat de oameni, să ştii că 
nu vei fi lăudat atît pentru deplinătatea aceasta pe care o ai, cît pentru pacea şi 
bucuria ce o vei avea față de fraţii tăi şi pentru celelalte fapte bune ale tale. 
Căci cu aceste fapte bune poți să slujeşti lui Hristos şi să te faci bine-plăcut lui 
Dumnezeu, iar nu mîncînd cărnurile de porc cu nebăgare de seamă. 


19 Aşadar, să urmăm cele ale păcii şi cele ce sînt spre zidirea unuia de 
către altul! 


Apostolul a vorbit de pace către Creştinul neîmplinit în credință şi nepu- 
tincios, pentru că acela n-avea pace şi era pricinuitorul smintelilor şi tulbură- 
rilor, căutînd să păzească Legea întru mîncări. lar despre zidire, Pavel vor- 
beşte către Creştinul mai împlinit şi mai înalt întru credință, ca acela să nu-l 
surpe pe fratele său neîmplinit, srhintindu-l şi defăimîndu-l. Ori — pentru a 
zice mai bine — Pavel vorbeşte şi despre pace, şi despre zidire obşteşte, către 
amîndouă părţile, adăugînd aceasta: „a unuia către altul”, şi zicînd că trebuie 
ca şi cei puternici, şi cei slabi întru credință să aibă pace întru dînşii şi să se 
iconomisească unul pe altul. Și — punînd mai întît pacea, şi apoi zidirea — cu 
aceasta Apostolul a arătat că, fără pace, nimeni nu poate iconomisi pe altul. 


20 Să nu strici, pentru mâncare, lucrul lui Dumnezeu! 


Zice: Creştine, mîntuirea fratelui tău este lucrul lui Dumnezeu. Să nu risi- 
peşti aşadar mîntuirea fratelui, pe care Însuşi Dumnezeu i-a pricinuit-o! Şi, 
mai ales, de ce să risipeşti mîntuirea lui nu pentru vreo altă pricină, ci pentru 
mîncare? — nevrînd a te opri să mănînci carne de porc pentru ca să-l cîştigi pe 
fratele tău neputincios. 


Căci toate sînt curate, dar rău este celui ce mănîncă prin sminteală. 


Fiindcă l-a înfruntat mult pe Creştinul împlinit în credință, Apostolul s-a 
temut ca nu cumva cel neîmplinit să se întărească în socoteala sa cea rea şi 


23] 


întru luarea-aminte a mîncărilor. De aceea, aici iarăşi grăieşte dogmă şi hotă- 
rîre atot-cuprinzătoare, zicînd că toate mîncările sînt curate, dar celui ce mă- 
nîncă cu rea conştiinţă şi se sminteşte în cugetul său îi este rău a le mînca. 
Fiindcă cel neîmplinit în credinţă şi întru cugetare, socotind că este necurată 
carnea de porc, dacă e silit de defăimările celorlalţi a o mînca, nu se foloseşte, 
ci mai mult se vatămă. Dar nu mîncarea îl vatămă, ci socoteala cu care o mă- 
nîncă. De aceea, acesta trebuie mai întîi a fi învăţat şi încredințat de către tine, 
cel mai împlinit întru cugetare, că nici o mîncare nu este necurată. lar apoi, 
dacă mănîncă cu această deplină încredințare, nu se vatămă. 


21 Bine este să nu mănînci carne, nici să bei vin, nici să faci orice 
altceva de care fratele tău se sminteşte, se poticneşte sau slăbeşte. 


Zice: Tu — o Creştine împlinit în credință! — îl sileşti pe fratele tău neîm- 
plinit să mănînce acele mîncări pe care nu cutează să le mănînce, socotindu-le 
necurate. Eu îţi zic însă că se cuvine a te feri chiar tu de orice mîncare şi bău- 
tură care-l sminteşte pe fratele tău, nu fiindcă ar fi rău a mînca orice, fiindcă 
toate sînt curate, ci pentru că aceasta îl sminteşte pe fratele tău. Zicînd însă că 
fratele cel neîmplinit „se sminteşte”, Pavel a arătat că acela este fără de minte 
şi deşert întru cugetare, fiindcă doar cei deşerți la minte se smintesc lesne. Şi, 
zicînd că „se împiedică”, l-a arătat că este şi orb, pentru că orbii se împiedică 
Şi se poticnesc. Zicînd apoi că „slăbeşte”, l-a arătat şi că este puţin-credincios. 
Deci, prin toate acestea, Apostolul îl trage şi îl îndeamnă pe Creştinul mai 
puternic spre ajutorul fratelui său, care este neputincios întru toate.5% 


ia Bagă de seamă că nu se cuvine să ne depărtăm de orice lucru care, în sine, este bun şi 
după porunca lui Dumnezeu, chiar dacă altul se sminteşte din pricina lui, ci trebuie să defăi- 
măm sminteala lui şi să lucrăm binele acela, precum zice marele Vasilie hotărîtor: „Dacă lu- 
crul însuşi este bun, [...] cel ce face acel lucru bun spre zidirea credinţei este curat de judecata 
celor ce se smintesc. Precum a zis Domnul, că nu ceea ce intră în stomac îl spurcă pe om, ci 
ceea ce iese din gură. lar către cei ce se sminteau, a zis: «Tot sadul pe care nu l-a sădit Tatăl 
Meu cel ceresc se va dezrădăcina!»” (întrebarea X, Cuvintul II despre Botez). lar dacă lucrul 
este rău în sine ori este din cele ce ţin de noi şi este iertat a-l face, dar pricinuieşte sminteală 
altora, mai ales celor slabi în credință şi în socoteală, cel ce îl face se va osîndi negreşit pentru 
sminteala pe care a pricinuit-o, precum zice iarăşi acelaşi purtător de Dumnezeu părinte: „lar 
cînd lucrul ce se face este rău în sine, sau cînd este din cele iertate şi se află întru stăpînirea 
noastră, dar pricinuieşte sminteală celui neputincios în credință sau în socoteală, e arătat că 
cel ce-l face cade negreşit în înfricoşata şi nescăpata osîndă zisă de Domnul aşa: «Mai bine 
i-ar fi lui de i s-ar lega o piatră de moară de grumaz şi ar fi aruncat în mare!»” De aceea zice 
Apostolul chiar şi pentru cele iertate: „Mai bine este să nu mănînci carne, nici să bei vin, nici 
să faci altceva întru care fratele tău se poticneşte, se sminteşte ori slăbeşte.” Şi, iarăşi — după 
ce zice, în altă parte, că „toată zidirea lui Dumnezeu e bună, şi nimic nu e de lepădat dacă se 

22 Ai tu credință? Intru sine-ţi să o ai, înaintea lui Dumnezeu! 


Aici, Apostolul arată în ghicitură cum Creştinul împlinit în credință arăta 
deplinătatea sa ca un iubitor de slavă deşartă. Deci îi zice: Creştine, zici că 
eşti împlinit, crezînd fără de îndoială că toate mîncările sînt bune şi curate? 
Nu ne arăta aceasta mie şi celorlalţi, ci e destul să ai credința întru conştiinţa 
ta! E destul să-ţi arăţi această credință lui Dumnezeu, nu şi oamenilor. 


Fericit este cel ce nu se judecă pe sine întru ceea ce alege! 


Deşi nimeni altul nu te ştie, este destul a fi fericit tu întru sine-ţi. Cînd şi 
cum? Atunci cînd nu te vei osîndi pe tine însuţi, şi conştiinţa ta nu te va pîri 
pentru lucrul pe care ai ales să-l faci. Nu înţelege însă acestea, iubitule, pentru 
orice lucru, ci doar pentru pricina ce ne stă înainte, adică despre mîncări. Şi — 
după Hrisostom şi după acest sfinţit Teofilact — fericit este acela care nu e 
osîndit de conştiinţa sa pentru mîncările pe care le-a ales, adică cel ce nu le 
socoteşte necurate. 


23 Iar cel ce se îndoieşte, dacă va mînca, se osîndeşte, căci nu a fost din 
credință. 


Şi aceasta s-a spus către Creştinul cel împlinit în credință. Şi zice: Creş- 
tine, de ce-l sileşti pe fratele cel neputincios să mănînce? Nu ştii că cel ce se 
îndoieşte în cugetul său, socotind că acele mîncări sînt necurate, şi nu le 
mănîncă cu adînca încredințare că sînt curate, ci le mănîncă de ruşine ori de 
silă, nu ştii — zic — că acesta se osîndeşte? De ce? Nu pentru că bucatele ar fi 
necurate, ci pentru că el le mănîncă drept necurate, silit de tine. 


Şi tot ce nu e din credinţă este păcat.** 


ia cu mulțumire” (] Timotei 4:4) — adaugă: „Nu voi mînca în veac carne, ca să nu smintesc pe 
fratele meu!” (] Corinteni 8:13). lar dacă aceasta este osînda pentru cele îngăduite, ce se 
poate zice despre cele oprite? Pentru aceasta ne învață mai obşteşte, zicînd: „Nu fiţi piatră de 
poticnire nici ludeilor, nici Elinilor, nici Bisericii lui Dumnezeu, precum şi eu plac tuturor în 
toate, necăutînd folosul meu, ci pe al celor mulţi, ca să se mîntuiască” (7 Corinteni 10:32, 33). 
(Vezi şi cuvîntul despre sminteală mai pe larg, în cartea mea Hristoitia). (n. aut.) 

%1 Fotie spune că Pavel vorbeşte aici către cel împlinit în credință. Şi mai spune că ceea 
ce zice se înțelege pentru orice lucru, adică: Fericit e cel ce înțelege orice lucru cu deplină 
cercetare, conştiinţa mărturisindu-i că e bine să-l facă (la Icumenie). (n. aut.) 

362 Dar de ce e păcat ceea ce nu e din credință? Pentru că = precum zice Pavel — „credința 
este din auzire; iar auzirea, prin graiul lui Dumnezeu” (Romani 10:17), încît ceea ce nu se 
face din credinţă e în afară de graiul lui Dumnezeu, fiind deci păcat. Şi, de altfel, ceea ce se 

Şi aceasta s-a zis către Creştinul împlinit în credință. Şi zice: Cînd fratele 
neîmplinit nu îndrăzneşte să mănînce, fiindcă nu crede că bucatele sînt curate, 
ci le mănîncă cu conştiinţă deznădăjduită, cu adevărat păcătuieşte. Pavel arată 
şi cu acestea — după Hrisostom — cîtă vătămare pricinuiesc cei mai împliniţi în 
credință cînd îi silesc pe cei neîmpliniţi şi care se îndoiesc în cugetul lor să 
mănînce ceea ce e socotit de dînşii necurat, şi că din această pricină trebuie să 
înceteze a-i mai înfrunta. 


24 Iar Celui ce poate a vă întări după evanghelia mea şi propovăduire a 
lui lisus Hristos, după descoperirea tainei celei ascunse în veşnice 
vremi,s% 

25 arătată însă acum — şi prin Scripturi, şi prin Prooroci, şi prin 
porunca veşnicului Dumnezeu — făcîndu-se cunoscută la toate 
neamurile, spre ascultarea credinței, 

26 singur înţeleptului Dumnezeu, prin lisus Hristos, Căruia slava în 
veacuri. Amin! 


După sfătuire, după învăţătură, Apostolul Pavel obişnuieşte a se ruga lui 
Dumnezeu, ceea ce face şi aici, pentru Creştinii neîmpliniţi întru credință. Căci 
nu doar îi învaţă cu cuvîntul, dar şi cheamă asupra lor ajutorul dumnezeiesc. 

Iar urmarea alcătuirii este astfel, în chip săritor, adică: Iar lui Dumnezeu, 
Celui ce poate a vă întări prin lisus Hristos, (...) Căruia slava (se cuvine să 
fie) în veci. Amin! lar pronumele „Căruia” este de prisos; s-a adăugat însă 
pentru că trebuia repetat, din pricina multelor cuvinte puse în mijloc. 

Şi a zis: Slavă fie lui Dumnezeu, Care vă poate întări pe voi, cei slabi şi 
care vă clătinați. Şi cum poate aceasta? „După buna mea vestire (evan- 
ghelie)”, adică: Să vă întărească să ţineţi cele ce vă învăţ şi vă bine-vestesc.26% 


face fără credință nu poate plăcea lui Dumnezeu, căci — după Apostolul — „fără credinţă, e cu 
neputinţă a bine-plăcea” (Evrei 11:6). (n. aut.) - 

S5 Bagă de seamă că întru celelalte izvoade tipărite aceste trei stihuri — de la: „Iar Celui ce 
poate a vă întări pe voi...”, pînă la: „singur înțeleptul Dumnezeu...” — sînt adăugate la ca- 
pitolul de pe urmă, 16, al acestei epistole către Romani, împreună cu îmbrăţişările (adică cu 
închinăciunile). Nu drept însă, fiindcă au fost adăugate după zicerea: „Darul Domnului nostru 
Iisus Hristos, cu voi toți! Amin!”, care este cuvîntul de pe urmă al fiecărei epistole a lui Pa- 
vel, şi după acela nu mai urmează alt cuvînt. Iar la dumnezeiescul Hrisostom, la Teodorit, la 
Teofilact şi la Icumenie, şi pe drept cuvînt, stihurile acestea sînt bine scrise aici. 

Iar întru altele se scrie: „şi prin Scripturile prooroceşti...” (n. aut.) 

sui Mulţi eretici, auzind că Pavel vorbeşte, aici şi în alte locuri ale epistolelor sale, de 
„evanghelia mea”, au plăsmuit şi au minţit, zicînd că Apostolul ar fi scris o carte osebită a 
Evangheliei, ca şi cele puse în seama multor altora, adică: Evanghelia Apostolului Petru, a lui 

Iar buna mea vestire, propovăduirea şi învăţătura lui lisus Hristos sînt acelaşi 
lucru, fiindcă cele ce vă învăţ eu nu sînt dogmele mele, ci legi şi dogme ale lui 
Hristos, după descoperirea Tainei. Şi zice: Este semn de prea-mare cinste a ne 
învrednici noi, Creştinii, să ne facem părtaşi ai tainelor lui Dumnezeu; lucru 
ce era din vechime, din veac, înainte-hotărit, iar acum s-a arătat prin scrip- 
turile Legii şi ale Proorocilor. Aşadar, de ce te temi tu, cel slab în credință, că 
te desparți de Lege dacă mănînci carne de porc? Căci, iată, toate Scripturile 
propovăduiesc taina aceasta a evangheliei lui Hristos, care, pe lîngă toate 
celelalte, învață şi nebăgarea în seamă a mîncărilor. lar taina aceasta s-a arătat 
„după porunca Dumnezeului celui veşnic”5%,. Deci ţie, celui ce te îndoieşti 
pentru mîncări, nu ţi se cade a te împotrivi lui Dumnezeu, ci a crede şi a as- 
culta, căci credinţa are trebuinţă de ascultare, iar nu de cercetare şi de iscu- 
dire. Şi toate neamurile aşa cred, pentru că tuturor li s-a arătat taina aceasta. 
Aşadar tu, Creştine ce urmezi cele evreieşti, cum slujeşti încă şi asculți de 
Lege, şi nu asculți de însăşi taina şi evanghelia lui Hristos, întru care cred toți? 

Iar Pavel nu a zis: „singur înțeleptului Dumnezeu” spre osebire de Fiul, 
adică despărțind pe Fiul de Tatăl — să nu fie! Căci Fiul este înțelepciunea Ta- 
tălui şi, precum Tatăl este înțelept, tot aşa este înțelept şi Fiul. Şi I-a zis „sin- 
gurul” spre deosebire de Îngeri şi de oameni, că singur Dumnezeu este înţe- 
lept din fire, iar Îngerii şi oamenii au înţelepciune şi sînt înţelepţi după îm- 
părtăşire, de la Dumnezeu. Deci — zice — acestui Dumnezeu, Care a arătat tai- 
na aceasta, să-l fie slava, iar nu Legii, lîngă care tu încă şezi, luînd aminte 
bucatele. 

Iar acest „prin lisus Hristos”, se poate înţelege precum am zis mai sus: 
„Celui ce poate a vă întări pe voi prin lisus Hristos”. Se poate înțelege încă şi 
aşa, anume că taina evangheliei s-a făcut cunoscută tuturor neamurilor prin 


Toma, a lui Andrei; Evanghelia lui Nicodim, Întîia Evanghelie a Sfintului lacov, a lui Filip, a 
lui Vartolomeu, a lui Matei, a lui Varnava, a celor doisprezece Apostoli; Evanghelia naşterii 
Miîntuitorului, Evanghelia prunciei Lui, a naşterii Mariei; Evanghelia Egiptenilor, Evanghelia 
Evreilor, Evanghelia Nazireilor. Toate acestea sînt neadevărate şi scrise mincinos. La fel, 
aceiaşi eretici au plăsmuit că ar fi şi cinci alte cărţi în Scriptura cea Veche: Apocalipsa lui 
Moisi, Subţirea Naştere, Suirea lui Moisi, Tainicele cărți ale lui Moisi şi Testamentul lui 
Moisi. (n. aut.) 

355 Jar Fotie zice că Pavel Îl numeşte aici „veşnic Dumnezeu” pe Sfîntul Duh, prin porunca 
şi insuflarea Căruia s-a vorbit şi s-a scris Taina lui Hristos. Deci Pavel arată aici toată Sfînta 
Treime şi Acesteia Îi înalță slavă. Căci, zicînd: „singur înțeleptului Dumnezeu”, L-a arătat pe 
Tatăl; zicînd şi: „prin lisus Hristos”, L-a arătat pe Fiul; zicînd şi: „veşnicului Dumnezeu”, L-a 
arătat pe Sfîntul Duh. [...] 

Iar Icumenie zice că „singurul înțeleptului Dumnezeu” s-a zis spre osebirea mincinoşilor 
şi neînţelepţilor zei. (n. aut.) 

lisus Hristos, căci Acesta i-a trimis pe ucenicii Săi, zicînd lor: „Mergînd, în- 
văţaţi toate neamurile!” (Matei 28: 14% 


CAPITOLUL XV 


1 Datori sîntem noi, cei tari, să purtăm slăbiciunile celor neputincioşi, 


După ce a făcut rugăciune, Apostolul iarăşi îi sfătuieşte şi-i îndulceşte pe 
Creştinii mai împliniţi în credință: o dată pentru că s-a numărat împreună cu 
dînşii, zicînd: „datori sîntem”, şi încă o dată pentru că-i numeşte „puternici”. 


Nu a zis însă prost (simplu, n. m.]: „să purtăm pe cei slabi”, ci: „slăbiciunile 
367 


A, 


lor”, îndoind zicerea, pentru ca să-i tragă spre mai multă milostivire. 


şi nu nouă a plăcea, 


Fiindcă mai sus a zis că noi, Creştinii, sîntem datori să purtăm slăbiciunile 
celor neputincioşi, Pavel învaţă aici şi cum se poate face aceasta. Şi zice că 
putem să purtăm neputinţele lor atunci cînd nu vom căuta numai plăcerea şi 
voia noastră, ci şi plăcerea şi mîntuirea fratelui nostru: 


2 ci fiecare din voi să placă aproapelui întru bine, spre zidire. 


Adică fiecare Creştin să facă ceea ce este plăcut fratelui său, întru bine 
însă, iar nu în rău, căci mulți fac rele ca să placă aproapelui. Şi, ca să nu zică 
Creştinul cel împlinit în credință: lată, eu trag pe neîmplinitul frate al meu la 
bine! — mustrîndu-l totodată pe acela că ia aminte la mîncări, Pavel a adăugat 
aceasta: „spre zidire”. Şi zice: Ceea ce faci tu, cel împlinit, este bine. Însă, 
pentru că nu se face la vremea cuvenită, nu este spre zidirea, ci spre risipirea 
fratelui tău, fiindcă înfruntarea fără de vreme nu-l zideşte, ci îl doboară.*%% 


366 Vezi şi subînsemnarea de la capitolul 4 al epistolei către Filipeni, stih 20, fiind vred- 
nică de cuvînt. (n. aut.) 

3 Marele Vasilie, fiind întrebat cum sînt datori cei puternici să poarte slăbiciunile celor 
neputincioşi, răspunde aşa: „Cel ce poartă, adică ridică şi vindecă oarecari boli şi metehne ale 
fratelui său, face precum este scris despre Domnul, că «a luat neputințele noastre şi a purtat 
bolile», nu că le-a primit pe acestea asupră-Şi, ci că le-a vindecat” (a 175-a hotărîre pe scurt). 
(n. aut.) 

358 Vezi şi tîlcuirea zicerii: „Nimeni să nu caute de ale sale, ci fiecare de ale aproapelui” (7 
Corinteni 10:24). (n. aut.) 

3 Căci nici Hristos nu a căutat a plăcea Lui-Și, ci, precum este scris: 
„Ocările celor ce Te ocărăsc pe Tine au căzut asupra Mea” 
(Psalm 68:11). 


Pavel aduce în mijloc pe Mîntuitorul Hristos şi pe Acesta Îl dă ca pildă 
nouă, Creştinilor. Pentru că — zice — era în stăpînirea Lui a nu fi ocărît şi ne- 
cinstit şi a nu pătimi ceea ce a pătimit, dacă ar fi voit a plăcea Lui-Şi, adică 
dacă ar fi voit a căuta numai de Sine; însă nu a voit aceasta."% Dar, fiindcă a 
primit să pătimească, a dobîndit nume rău de la cei mai mulți şi S-a socotit că 
este neputincios, amăgitor şi făcător de rele. Pentru aceasta strigau cei ce tre- 
ceau pe lîngă Golgota şi-L vedeau pe El răstignit, zicînd: „Pe alţii a mîntuit, 
iar pe Sine-Și nu poate a Se mîntui!” (Matei 27:42). Deci — zice Hristos către 
Părintele Său — ocările şi necinstirile ludeilor — care Te ocărau şi Te necin- 
steau în Testamentul cel Vechi pe Tine, Părintele Meu -— au căzut asupra Mea, 
a Fiului Tău, în Testamentul cel Nou. Şi acest lucru nu a fost nou şi de mirare, 
căci cei ce erau obişnuiţi să-L ocărască pe Tatăl au cutezat aceleaşi lucruri şi 
asupra Fiului. : 


A, 7 LA A . . A, 754 4 
4 Iar cîte“ s-au scris mai înainte s-au scris spre învățătura noastră, ca, 
prin răbdare şi prin mângîierea Scripturilor, să avem nădejde. 


Acestea mai-înainte s-au scris — zice — pentru ca noi să le urmăm. Cu cu- 
vintele acestea, Apostolul îi îndeamnă pe Creştini să rabde ispitele şi necazu- 
rile. Şi zice: Din dumnezeieştile Scripturi ne întărim ca să răbdăm cele potriv- 
nice ce vin asupra noastră”! şi, răbdîndu-le, să arătăm întru sine-ne, vie şi 
adevărată, nădejdea ce o avem pentru bunătăţile care or să fie. Pentru că acela 


3% Pentru aceasta, Teodorit tîlcuieşte aşa: „Căci Însuşi Stăpînul nu a căutat de ale Sale, ci 
S-a dat morții pentru mântuirea noastră. Căci, în vremea Patimii, ÎI auzim rugîndu-Se şi 
zicînd: «Părinte, de este cu putință, treacă de la Mine paharul acesta! Însă nu precum vreau 
Eu, ci precum vrei Tu!” (Matei 26:39). A primit încă şi hulele ludeilor, şi cele ce le pricinuiau 
Tatălui din vechime, strigînd ei cu fărădelege, acestea le săvîrşeau asupra Lui. Pentru care a 
pus şi proorocească mărturie. 

Se vede însă că Pavel foloseşte aici o elipsă, care se împlineşte poate aşa: Căci nici Hris- 
tos nu a plăcut Lui-Şi, ci aproapelui, spre mîntuire, lucru pentru care a fost ocărît şi a pătimit, 
precum este scris: Ocările celor ce Te ocărăsc pe Tine... şi celelalte. Ori aşa: Căci nici Hristos 
nu a plăcut Lui-Şi, ci Tatălui, precum este scris, lucru pentru care a şi fost ocărît.” (n. aut.) 

37% Întru alte izvoade se zice: „căci cîte”. (n. aut.) 

AT far faptul că dumnezeieştile Scripturi sînt mîngfiere întru ispitele pe care le pătimesc 
Creştinii, l-au arătat Macaveii, zicînd: „(...) şi noi dar (...) mîngiiere avînd sfintele cărţi care 
sînt în mîinile noastre” (7 Macavei 12:9, 10). Vezi şi subînsemnarea zicerii: „Cuvîntul lui 
Hristos să locuiască întru voi cu îmbelşugare” (Coloseni 3:16). (n. aut.) 

ce rabdă necazurile cu mulțumire şi cu bună cunoştinţă se vede că are nădejde 
adevărată pentru bunătăţile viitoare. Precum, dimpotrivă, cel ce este nerăbdă- 
tor şi nu are bărbăţie, acela se arată că nu are adevărată nădejde în inima sa şi 
de aceea e mic la suflet şi nu rabdă. 


5 Iar Dumnezeul răbdării şi al mîngiîierii să vă dea vouă a cugeta la fel 
unii pentru alții, după Hristos lisus, 


Cu aceste cuvinte, dumnezeiescul Apostol învaţă că, împreună cu Scriptu- 
rile, Dumnezeu este Acela Care dă mîngiierea şi răbdarea ispitelor în sufletele 
Creştinilor. De aceea ÎI şi numeşte „Dumnezeul răbdării şi al mîngiierii”, de 
vreme ce El este dătătorul şi pricinuitorul acestora. Deci Apostolul ÎI roagă pe 
Dumnezeu să dea Creştinilor a nu cugeta unul ceva, şi altul altceva, ci toți să 
cugete între dînşii unul şi acelaşi lucru. Fiindcă aceasta este însuşirea adevă- 
ratei dragoste, adică ceea ce cugetă şi socoteşte cineva pentru sine, aceea să 
cugete şi pentru fratele său. Și, de vreme ce este şi dragoste lumească şi rea, 
Pavel a adăugat, zicînd: „după Hristos Iisus”, adică: Rog pe Dumnezeul Creş- 
tinilor să vă dea vouă a cugeta acelea care plac lui lisus Hristos, adică cele 
plăcute lui Dumnezeu şi bune, iar nu cele urîte lui Dumnezeu şi rele. 


6 pentru ca întru un suflet şi cu o gură să slăviți pe Dumnezeul şi Tatăl 
Domnului nostru lisus Hristos. 


Care este cîştigul — zice — de a cugeta toți Creştinii aceleaşi lucruri? 
Acesta: a slăvi pe Dumnezeu nu numai cu o gură, ci şi cu un suflet şi cu o 
inimă. Căci aceasta însemnează zicerea: „întru un suflet”, înțelegîndu-se în 
loc de inimă, pentru că în inimă se porneşte lucrarea mîniei. Aici însă cititorul 
se cuvine să stea, apoi să o ia ca de la alt început şi să zică: „... şi Tatăl Dom- 
nului nostru lisus Hristos”, adică: Să slăviţi pe al vostru Dumnezeu şi Tată al 
Domnului nostru lisus Hristos! Dar şi unit de vei citi: „Dumnezeu şi Tatăl”, 
împreună, încât să înţelegi că al lui Hristos Însuşi este şi Dumnezeu, şi Părinte, 
nu urmează nici o necuviinţă: este Dumnezeu al lui Hristos după firea ome- 
nească a Mîntuitorului, iar Tată al Lui este după dumnezeire. 


7 De aceea, primiţi-vă unii pe alții, precum şi Hristos v-a primit pe voi, 
spre slava lui Dumnezeu. 


Dumnezeiescul Apostol urmează iarăşi învățătura de mai înainte şi aduce 
pildă pe Hristos, ca să poarte grijă Creştinii şi să se vindece unul pe altul, spre 
slava lui Dumnezeu. Căci faptul de a fi Creştinii uniţi şi de o cugetare slăveşte 
pe Dumnezeu, fiindcă Domnul a zis către Tatăl: „Întru aceasta toți vor cu- 

noaşte că Tu M-ai trimis, dacă vor fi toți una” (Joan 17). Şi, dimpotrivă, dacă 
Creştinii vor fi dezbinaţi şi vor avea cugetări osebite, aceasta face să fie hulit 
Dumnezeu, fiindcă păeînii, văzîndu-i pe Creştini despărțiți, necinstesc cre- 
dinţa şi pe Hristos.” 


8 Şi vă spun că lisus Hristos S-a făcut slujitor al tăierii împrejur pentru 
adevărul lui Dumnezeu, spre a adeveri făgăduințele părinților; 


Prin aceste cuvinte, Apostolul arată că Hristos nu a plăcut Lui-Şi, ci le-a 
primit pe toate din dragoste pentru noi, şi cu aceasta îi înduplecă pe Creştinii 
din „neamuri” a nu se mîndri împotriva Creştinilor din Evrei. Căci Evreii au 
crezut şi s-au mîntuit pentru făgăduințele pe care Dumnezeu le dăduse stră- 
moşilor lor, iar cei din „neamuri” au crezut şi s-au mîntuit doar pentru iubirea 
de oameni şi mila lui Dumnezeu. Iar înțelegerea zicerii Apostolului este ast- 
fel: Dumnezeu îi făgăduise lui Avraam că sămînţa lui va moşteni lumea; dar 
cei ce s-au născut din Avraam au călcat Legea lui Dumnezeu, făcîndu-se vi- 
novați de pedeapsă şi, prin urmare, nevrednici de făgăduinţa lui Dumnezeu 
către Avraam. În urmă, a venit Hristos și, după firea Sa omenească, a păzit 
Legea lui Dumnezeu, primind chiar şi tăierea împrejur, care a fost semn al 
“celor ce se nasc din sămînţa lui Avraam. Aşadar, primind Legea, tăindu-Se 
împrejur şi făcîndu-Se sămînță a lui Avraam, Hristos a dezlegat urgia lui 
Dumnezeu căzută asupra Evreilor şi i-a făcut vrednici de a primi iarăşi acele 
făgăduinţe ale lui Dumnezeu. Deci Hristos a primit tăierea împrejur numai ca 
să arate făgăduințele lui Dumnezeu-Tatăl, să întărească Legea şi să o facă să 
stăpînească. De aceea, pentru ce tu, Creştine din Evrei, urmezi încă obiceiurile 
evreieşti? Şi pentru ce păzeşti Legea, pentru care te primejduiai a te lipsi de 
făgăduinţele lui Dumnezeu? Căci Hristos — zice Hrisostom — a împlinit şi a 
păzit Legea cu adevărat, dar nu pentru ca să o mai păzeşti tu de acum înainte, 
ci fiindcă tu ai călcat-o înainte şi, prin aceasta, te-ai făcut nevrednic de făgă- 
duinţele părinților. De aceea, şi tu te-ai mîntuit după dar, pentru că mai înainte 
erai lepădat, şi prin Hristos ai luat acum tăgăduinţele. Deci se cuvine să ur- 
mezi credinței şi evangheliei lui Hristos, iar nu Legii! 


9 iar „neamurile” să-L slăvească pe Dumnezeu pentru mila Lui, 


Creştinii Evrei — zice — aveau făgăduințele, cu toate că se făcuseră nevred- 
nici de ele, călcînd Legea lui Dumnezeu. Iar voi, Creştinii din „neamuri”, 


32 Jar Teodorit zice aşa: „Şi Stăpînul Hristos ne-a iubit pe cînd eram nedrepți şi păcătoşi, 
şi ne-a îndreptat. Aşadar, se cuvine ca şi noi să purtăm neputinţele fraţilor şi să facem tot ce 
putem pentru mîntuirea acelora.” (n. aut.) 

v-aţi mîntuit doar pentru iubirea de oameni a lui Dumnezeu, de aceea şi sînteți 
datori a-L slăvi şi a-l mulțumi mai mult pentru aceasta. Căci — după Fotie — de 
aceea v-a primit pe voi Dumnezeu, cei din „neamuri”, ca mai mult să Se slă- 
vească. Căci — dacă împlinirea făgăduințelor lui Dumnezeu către Evrei, pentru 
a nu părea că a minţit Tatăl, a fost slavă a Lui — cum nu este negrăită slava Pă- 
rintelui acum, cînd v-a dăruit şi vouă, „neamurilor”, bunătăţile cele mai presus 
de fire şi nenădăjduite, fără să vi le fi făgăduit dinainte? Iar slava şi mulțumi- 
rea lui Dumnezeu este ca voi, Creştinii din „neamuri”, să fiți uniţi între voi, 
să-i purtaţi pe cei slabi şi să nu suferiţi a vă osebi de mădularele voastre, adică 
de fraţii voştri. 


precum este scris: „Pentru aceasta Mă voi mărturisi Ţie întru 
«neamuri» şi voi cînta numele Tău” (Psalm 17:53). 

10 Şi iarăşi zice: „,Veseliţi-vă, «neamuri», împreună cu norodul Lui” 
(Deuteronomul 32:43) 

11 Şi iarăşi: „Lăudaţi pe Domnul, toate neamurile, lăudaţi-L pe EL, 
toate noroadele!” (Psalm 116:1). 

12 Şi iarăşi zice Isaia: „Fi-va rădăcina lui lesei şi Cel ce Se va scula a 
stăpîni peste neamuri. Întru Acesta «neamurile» vor nădăjdui” 
(Isaia 11:10). 


Apostolul a adus toate mărturiile acestea ca să arate că toți Creştinii — atît 
cei din „neamuri”, cît şi cei din Evrei — trebuie să fie uniţi şi să cugete unul şi 
acelaşi lucru. Căci, cu aceste mărturii, îi smereşte pe Creştinii Evrei, ca să nu 
se mîndrească asupra Creştinilor din „neamuri”, fiindcă toți Proorocii mai 
înainte vesteau că şi „neamurile” vor crede în Hristos şi se vor mîntui împre- 
ună cu Evreii. Şi, cu aceleaşi mărturii, îi smereşte şi pe Creştinii din „nea- 
muri”, fiindcă le arată că nu au fost norod al lui Dumnezeu, ci s-au unit cu no- 
rodul lui Dumnezeu, adică cu Israilitenii, şi că, prin urmare, sînt datori lui 
Dumnezeu mai mult decît Evreii, luînd mai mult dar şi facere de bine decît 
aceia. 

Iar zicerea: „mărturisi-Mă-voi ie întru „neamuri” s-a zis din partea lui 
Hristos către Părintele, adică: Te voi propovădui la „neamuri” — o Părinte al 
Meu! lar aceasta: „fi-va rădăcina lui lesei”, arată că din rădăcina lui lesei va 
răsări „Cel ce Se va scula ca să stăpînească peste «neamuri»”, adică Hristos. 
Iar „şi” este de prisos — după Icumenie. Va fi — zice — rădăcina lui lesei — dar 
care este aceasta? — „Cel ce Se va scula să stăpînească peste «neamuri»”, adi- 
că Hristos. 

13 Iar Dumnezeul nădejdii” să vă umple de toată bucuria şi pacea 
întru a crede, pentru a prisosi nădejdea voastră întru puterea 
Duhului Sfint. 


Aici, Apostolul se roagă ca Evreii Creştini să se umple de toată bucuria, 
căci erau mîhniţi, fiind înfruntaţi de către cei din „neamuri”. Iar pentru aceştia 
din urmă se roagă să se umple de pace, căci ei se luptau vrăjmăşeşte cu cei din 
Evrei care încă ţineau cele ale Legii. Ori, mai ales, Pavel se roagă ca amîndo- 
uă părțile să se umple şi de bucurie, şi de pace. Dar cum vor ajunge ei la 
aceasta? Prin credință. Iar credinţa cu ce îi va folosi? Întru a prisosi în nădej- 
de. Căci cel ce crede pentru bunătățile veşnice care vor fi şi nu se mîhneşte 
pentru greutățile de față, acesta prisoseşte întru nădejde, nădăjduind adică 
pentru cele veşnice şi răbdînd cu bărbăţie greutăţile vremelnice. Dar, la rîndul 
ei, întru ce ne va folosi nădejdea? Întru a dobîndi darul Sfîntului Duh, care va 
face mai puternică această nădejde a noastră. 


14 Şi eu însumi sînt încredințat pentru voi, fraţii mei, că şi voi sînteți 
plini de bunătate, împliniți în toată cunoştinţa, putînd a sfătui şi pe 
alții. 


Fiindcă în multe părți ale epistolei acesteia a grăit aspru şi înfruntător, 
dumnezeiescul Apostol îl vindecă acum, şi nu zice: „am auzit”, ci: „m-am în- 
credințat” adică: Însumi eu, care vă înfrunt şi vă mustru, sînt deplin încredin- 
țat că sînteţi plini de bunătate, adică de socoteală bună şi iubitoare de frați. 
Ori, „bunătate” numeşte de obşte toată fapta bună. Şi nu a zis: „aveţi bunăta- 
te”, ci: „sînteţi plini de bunătate”. Însă, fiindcă nu este nici un folos dacă cine- 
va are bunătate dar nu ştie cum să o întrebuințeze, Apostolul adaugă, zicînd: 
Sînteţi plini şi de toată cunoştinţa, pentru a şti să întrebuințaţi cum se cuvine 
bunătăţile şi faptele bune pe care le aveţi. Şi le-a mai zis că sînt în stare şi 
vrednici a-i sfătui şi pe alţii, nu numai a fi învăţaţi de alţii. 


st După Icumenie, L-a numit „Dumnezeul nădejdii” ca să arate că Îl roagă pe Dumnezeu 
nădăjduind că rugăciunea sa va lucra întru Creştini, de vor voi şi aceia. Fiindcă Dumnezeul 
nostru este Dumnezeu al nădejdii, şi cel ce nădăjduieşte într-Însul nu este ruşinat. lar Teodorit 
tilcuieşte aceasta zicînd că Apostolul, după ce a zis mai înainte că „nădejdea care se vede nu 
este nădejde”, ÎI numeşte acum pe Dumnezeu „Dumnezeu al nădejdii”, ca pe unul ce a dat 
„neamurilor” de la început nădejdea blagosloveniei şi Îşi adevereşte făgăduinţa prin fapte. Iar 
aceasta este zălog pentru bunătățile nădăjduite, fiindcă Cel ce le-a făgăduit şi apoi le-a împli- 
nit negreşit va împlini şi cele făgăduite nouă acum. lar Apostolul ne porunceşte nu doar să 
nădăjduim, ci „să prisosim întru nădejde”, adică să nădăjduim cu curăţie şi să socotim că ve- 
dem bunătățile nădăjduite. Şi a zis că ne va da duhovnicescul dar. (n. aut.) 

15 Şi v-am scris mai cutezător, fratilor, în parte, ca şi cum v-aş aduce 
aminte 


Romanii erau oameni cu vrednicii, adică cu dregătorii, fiindcă locuiau în 
cetatea împărătească, şi de aceea aveau şi mare mîndrie. Aşadar, Apostolul îi 
îndulceşte, zicînd: „am cutezat a vă scrie”, dar cu zicerea aceasta mult îi sfar- 
mă şi îi mustră. Şi nu se mulţumeşte numai cu atît, ci adaugă: „Am cutezat în 
parte”, adică în puţine părţi, şi nu ca şi cum v-aş învăţa, ci „ca și cum v-aş 
aduce aminte”, adică vă aduc aminte puţin. Şi — după Hrisostom — Pavel arată 
prin toate acestea că nu le vorbeşte ca un învăţător şi Apostol, ci ca un frate şi 
prieten către frați şi prieteni de aceeaşi cinste. Fiindcă aceasta este însuşirea 
învățătorului, să vorbească uneori cu înfruntare, iar alteori să împodobească 
cuvîntul spre folosul ascultătorilor. 


despre darul dat mie de Dumnezeu, 
16 spre a fi eu slujitor al lui lisus Hristos la „neamuri”, ierurghisind 
evanghelia lui Dumnezeu, 


Făcînd cuvîntul mai smerit, Apostolul zice: Nu eu mi-am însuşit cinstea 
de a învăţa şi a fi Apostol! Nu, ci Dumnezeu, Care m-a rînduit la aceasta, mi-a 
poruncit, nu fiindcă aş fi fost vrednic de o asemenea chemare, ci după darul 
Lui. Spre ce mi s-a dat însă darul acesta? Spre a fi slujitor şi iereu [preot, n. 
m.] al evangheliei, adică al propovăduirii bunei-vestiri. Deci să nu mă învinu- 
iți — o fraţii mei! — pentru că vă învăţ, căci aceasta este preoția mea, să propo- 
văduiesc evanghelia. Şi eu, preotul evangheliei, am drept sabie cuvîntul şi 
propovăduirea, iar voi, Creştinii ce ascultați propovăduirea mea, sînteți jertfa. 
Cine ar învinui aşadar pe iereu, adică pe preot, că îşi pune cuțitul asupra vite- 
lor rînduite spre jertfă, că le taie şi le desface în părți? Negreşit, nimeni! Iar 
Pavel a zis acestea întîi pentru ca să într-aripeze cugetările Creştinilor, după 
ce vor înţelege că sînt jertfă a evangheliei lui, iar apoi pentru ca să se dezvi- 
novăţească şi să arate că i s-a poruncit de sus a face aceasta. 


ca să se facă prinosul „neamurilor” bine-primit, sfințit întru Duhul 
Sfint. 


Nu v-am scris — zice — ca să mă slăvesc, ci pentru ca şi voi, cei ce vă aflaţi 
în Roma, să vă mîntuiţi împreună cu celelalte „neamuri”. Şi aşa să se facă pri- 
nosul şi jertfa „neamurilor” către Dumnezeu, în întregime bine-primite, toate 
aducînd roade lui Dumnezeu. lar prinosul aceasta este „sfinţit întru Sfîntul 
Duh”, adică este sfinţit cu viaţa şi petrecerea duhovnicească, căci credința nu 

sfinţeşte singură, ci trebuie şi viața bună şi duhovnicească. Căci noi, Creștinii, 
fiindcă am crezut şi ne-am botezat, am luat Duhul Sfînt; dar, dacă nu vom 
avea şi viaţă duhovnicească şi îmbunătăţită, se stinge darul Duhului Sfînt. 

ŞI, vorbind de „neamuri”, Pavel smereşte cugetările cele mîndre ale Ro- 
manilor, încît să nu judece ca nevrednic de cinstea lor faptul că au învățător pe 
Pavel, fiindcă acesta a adus lui Dumnezeu mai toate neamurile ce se află pe 
pămînt şi pe mare în toată lumea. 


17 De aceea, am laudă în Hristos lisus, în cele ce sînt către Dumnezeu. 


Fiindcă s-a smerit mult prin cuvintele de mai înainte, dumnezeiescul Pavel 
înalță acum cuvîntul, ca să nu se arate lesne defăimat. Făcînd însă aceasta, nu 
iese totuşi afară de smerenia obişnuită lui. Căci zice: Eu am laudă, nu însă în- 
tru sine-mi, nici întru sîrguința mea, ci întru Hristos şi în darul lui Hristos. Şi 
în ce mă laud? În cele către Dumnezeu, adică nu în cele proaste și strică- 
cioase, ci în cele dumnezeieşti şi duhovniceşti. 


18 Căci nu voi cuteza să spun ceva din cele ce nu a lucrat Hristos prin 
mine spre ascultarea „neamurilor”, cu cuvîntul şi cu lucrul, 
19 prin puterea semnelor şi a minunilor, întru puterea Duhului Sfint, 


Fiindcă mai sus a zis că este liturghisitor şi slujitor al evangheliei la toate 
neamurile, acum Apostolul spune aşa: Nu mă fălesc, nici nu mă mîndresc cu 
vreun lucru din cele ce nu am făcut, mai ales că nu am făcut nimic, ci Hristos 
le-a săvirşit pe toate, folosindu-mă la toate acelea ca organ şi unealtă. Căci — 
şi dacă vorbesc, şi dacă filosofez despre lucrurile cerești, şi dacă fac ceva 
dumnezeiesc şi mai presus de fire şi dacă săvîrşesc minuni — toate acestea — 
zic — sînt fapte şi isprăvi ale lui Hristos, nu ale mele. Iar acestea se făceau 
pentru ca să asculte „neamurile” şi să creadă. 

Semnul se osebeşte însă de minune, căci „semn” se zice la ceea ce se face 
după firea lucrurilor, în chip nou şi minunat însă, precum, de pildă, a se vin- 
deca îndată soacra lui Petru cea aprinsă de boală. Adică acest lucru este după 
fire, însă atunci s-a făcut în chip nou şi minunat, căci fierbinţeala a lăsat-o în 
grabă, doar la atingerea mfinii Domnului. lar „minune” se zice la ceea ce nu 
se face după firea lucrurilor. De pildă, în chip firesc, cel ce se naşte orb nu se 
poate vindeca şi a avea ochi văzători. Dar Domnul a făcut minunea aceasta, 
făcîndu-l cu ochi sănătoşi pe orbul din naştere. Însă, atît semnul, cît şi minunea, 
se fac afară de obişnuitele legi ale firii; dar, la semn, se dezleagă mai puţine legi 
ale firii, iar la minune, mai multe. Şi, fiindcă de multe ori se fac semne şi 
minuni şi cu lucrarea diavolilor, Apostolul a adăugat: „întru puterea Duhului 

Sfînt”, adică: Eu făceam semnele şi minunile acestea cu puterea Sfîntului Duh. 
lar din cuvintele acestea se arată şi dumnezeiasca vrednicie a Sfîntului Duh, fi- 
indcă poate face asemenea semne şi minuni ca un Dumnezeu ce este. 


aşa încît, din lerusalim şi împrejurimi, pînă în Iliria, am împlinit 
propovăduirea evangheliei lui Hristos, 


Zice: Ascultătorule, vrei să primeşti dovada cuvintelor mele? Vezi mulți- 
mea ucenicilor pe care i-am făcut! Căci, începînd din Ierusalim, am mers pînă 
în Iliria, adică pînă în Sclavonia (care e partea cea mai de pe urmă a Bulga- 
riei). Şi nu a zis numai: „am propovăduit”, ci şi: „am împlinit evanghelia”, ca” 
să arate că cuvîntul şi propovăduirea sa nu s-au făcut fără lucrare, ci în faptă, 
cu lucrarea, şi că au făcut rod prea-împlinit. 

Şi, ca să nu socoteşti că a început din Ierusalim şi a mers de-a dreptul în 
Iliria, Pavel a adăugat că a mers şi prin părțile dimprejurul Ierusalimului şi ale 
Iliriei, atît la neamurile de la miază-noapte, cît şi la cele de la miază-zi. De 
aceea — după dumnezeiescul Hrisostom - Pavel nu a propovăduit numai în 
cetăţile şi în satele de sub stăpînirea cea prea-lată a Romanilor, ci şi la neamu- 
rile ce se aflau sub varvari, adică: în Finichia, în Siria, în Cilichia, în Capado- 
chia şi în Arabia; şi în eparhiile Saracinilor, ale Perşilor, ale Armenilor şi ale 
altor varvari; şi în Italia, în Spania şi întru alte cetăţi şi împărăţii ale Europei. 


20 rîvnind să bine-vestesc acolo unde Hristos nu fusese numit, ca să nu 
zidesc pe temelie străină, 


Zice: Nu numai că am propovăduit evanghelia la atîtea neamuri şi le-am 
tras la credinţa lui Hristos, dar acele neamuri nici nu auziseră mai înainte nu- 
mele lui Hristos, nici propovăduirea vreunui alt Apostol. Fiindcă am socotit că 
slava şi lauda mea este a nu merge să propovăduiesc la neamuri ce au auzit de 
Hristos şi propovăduirea altui Apostol, ca să nu mă arăt că zidesc pe temelie 
străină. Căci — zice — atît de departe sînt de a voi să mă arunc la ucenicii altor 
Apostoli pentru slava şi lauda mea. Deci nici vouă nu v-am scris pentru că aș 
vrea să primesc slavă de la voi, ci ca să-mi împlinesc datoria de a propovădui 
evanghelia. 

Iar Pavel numeşte „temelie străină” învățătura şi propovăduirea celorlalți 
Apostoli nu pentru că aceia ar fi fost străini, nici pentru că ar fi propovăduit 
altceva decît el, ci o numeşte aşa după cuvîntul plăţii date de Dumnezeu. Fi- 
indcă plata pe care aveau să o ia Apostolii pentru osteneala făcută la cei căro- 
ra au propovăduit era a lor, iar lui Pavel i-ar fi fost lucru străin, nefiind al său, 
pentru că nu s-a ostenit el la acea lucrare. 


244 


21 ci, precum este scris: „Cei cărora nu li s-a vestit despre EL, aceia Îl 
vor vedea; şi, cei ce nu au auzit, aceia vor înțelege” (Isaia 52:15). 


Aici, Pavel arată că proorocia aceasta s-a împlinit întru însăşi propovădui- 
rea sa. Pentru că el, cu propovăduirea evangheliei, a făcut să vadă lumina cu- 
noştinţei de Dumnezeu multe neamuri la care nu propovăduise nimeni altci- 
neva mai înainte. Şi i-a făcut să înțeleagă adevărul credinței pe mulţi care nu 
auziseră mai înainte pe vreun alt Apostol. Cu aceasta, arată că mai multă oste- 
neală şi sudori cheltuieşte cineva cînd învață oameni barbari şi cu totul neîn- 
văţaţi, care nu au auzit cuvîntul lui Dumnezeu niciodată, decît atunci cînd în- 
vaţă pe cei ce a auzit mai înainte de la alții. 


22 De aceea am şi fost oprit, de multe ori, ca să vin la voi. 


La începutul epistolei, Apostolul a zis: „am fost oprit pînă acum”, iar aici 
arată şi pricina, căci zice: Alergam în toate locurile propovăduind evanghelia, 
de aceea am fost oprit. Căci de multe ori mă apucam şi doream să vin, nepu- 
tînd însă a aduce la împlinire dorul meu pentru pricina de mai sus. 


23 Dar acum, nemaiavînd loc întru aceste laturi şi de mulți ani avînd 
dorința să vin la voi, 

24 cînd mă voi duce în Spania, voi veni la voi. Căci nădăjduiesc să vă 
văd în trecere şi să fiu petrecut acolo de către voi, după ce mă voi 
sătura mai înainte, în parte, de voi. 


Am fost oprit — zice — de a veni la voi, Romanilor, căci voiam să propo- 
văduiesc „neamurilor”. Iar acum, fiindcă în părțile acestea ale Corintului (căci 
din Corint s-a scris epistola aceasta) şi ale Peloponezului nu mai am vreo lu- 
crare, vă scriu şi voi veni la Roma pentru dragostea voastră, iar nu pentru. iu- 
bire de slavă ori pentru vreo altă pricină. Apoi — ca să nu-i zică Romanii: O 
Pavele, fiindcă acolo nu ai lucrare, ne foloseşti pe noi ca pe un lucru în trea- 
căt! — Apostolul zice ca şi cum le-ar răspunde: Dorind de mulţi ani să mă în- 
dulcesc de voi, mă silesc acum să împlinesc această dorință a mea. Pe de altă 
parte, pentru ca ei să nu se mîndrească, zicînd că Pavel îi doreşte fiindcă sînt 
mai mari decît ceilalți, Apostolul zice mai departe aşa: Voi veni la voi cînd 
voi merge în Spania. Şi, iarăşi — ca să nu zică Romanii: Şi ce? Ne faci pe noi 
popas şi de aceea vrei să ne vezi în trecere? — le spune: Voi fi petrecut acolo 
de către voi, adică: Mă veţi petrece acolo voi înşivă, văzînd nevoia ce mă si- 
leşte să merg în Spania. Drept aceea, nu vă defaim, însă de nevoie trec pe la 
voi. Dar, fiindcă aceasta îi mîhnea totuşi pe Romani, îi mîngiie, zicînd: Voi fi 

petrecut acolo de către voi după ce mai întîi, în parte, mă voi sătura de voi. Cu 
cuvintele acestea, dumnezeiescul Apostol arată cu cît de multă dragoste îi iu- 
bea, căci nu a zis: „ca să vă văd”, ci: „ca să mă satur”, urmînd cuvintele ce le 
zic părinţii iubitori către prea-iubiţii şi singurii lor fii. Şi a zis: „în parte”, adi- 
că: Oricît de lungă ar fi vremea, nu poate a mă sătura de a voastră întîlnire şi 
îndulcire, însă primesc a mă sătura de voi măcar în parte. 


25 Acum însă merg la Ierusalim ca să slujesc sfinților. 
26 Căci Macedonia şi Ahaia au bine-voit să facă oarecare împărtăşire 
celor săraci dintre sfinţii ce sînt în Ierusalim. 


Mai sus, Apostolul a făgăduit să meargă la Roma. Însă, fiindcă avea să 
zăbovească, ca să nu pară că-i ia în rîs pe Romani, le spune acum şi pricina 
zăbovirii: Mă duc - zice — la Ierusalim ca să slujesc sfinților. Nu a zis: „ca să 
le duc milostenie”, ci: „ca să-i slujesc”, învăţindu-ne şi pe noi ce mare bine 
este milostenia ce se dă sfinţilor Creştini, de vreme ce primeşte să o ducă în- 
suşi Pavel, învățătorul lumii, care alege să facă aceasta lăsîndu-i pe Romani, 
măcar că îi iubea atât de mult." Cu acest cuvînt, Apostolul îi îndeamnă toto- 
dată şi pe Romani să facă milostenie acelor săraci. Căci, zicînd că „Macedo- 
nia şi Ahaia au bine-voit” a.da milostenie, le insuflă rîvnă în inimă, ca şi ei să 
urmeze cetăților acelora şi să miluiască pe sfinţii din Ierusalim. Şi Pavel nu- 
meşte pretutindeni milostenia „împărtăşire”, fiindcă este un cîştig obştesc şi al 
celor ce o dau, şi al celor ce o iau. Despre ce fel de milostenie a vorbit însă? 
„„Oarecare”, adică mică şi puţină, ca să nu se spună că-i ocărăşte pe Romani că 
sînt iubitori de argint şi nemilostivi. Şi zice: „celor săraci dintre sfinţii ce sînt 
în lerusalim”, ca să arate că sînt vrednici de milă cu îndoit chip: şi pentru că 
sînt săraci, şi pentru sfinţenia şi fapta lor bună. 


27 Ei au bine-voit fiindcă le sînt şi datori; căci, dacă „neamurile” s-au 
împărtăşit întru cele duhovniceşti ale lor, datori sînt şi ei să le 
slujească întru cele trupeşti. 


Nu este de mirare — zice — că Machidonenii şi Peloponesioții mai sus zişi 
au voit să-i miluiască pe Creştinii ludei ce sînt în Ierusalim, pentru că le sînt 


374 Vezi la capitolul 2 al epistolei către Galateni, stih 9, că, întîlnindu-se Pavel cu Petru, cu 
Iâcov şi cu Ioan în Ierusalim, au împărţit propovăduirea evangheliei; şi ceilalți Apostoli pro- 
povăduiau Evreilor, iar Pavel propovăduia „neamurilor”. Însă pe Creştinii Evrei cei săraci din 
Ierusalim, care crezuseră în Hristos şi li se răpiseră averile de către Evreii necredincioşi, nu 
i-au împărțit şi-i aveau de obşte, şi Pavel, şi ceilalți. Şi purtau grijă pentru cele de trebuinţă ale 
lor şi de aceea scrie aici Apostolul despre dînşii. (n. aut.) 

datori acestora. Din ce pricină? Fiindcă dintre ludei Se pogora cu neamul 
Hristos, Care pentru ludei a venit; din ludei erau Apostolii, Proorocii şi toate 
bunătăţile duhovniceşti, bunătăţi pe care le-au dobîndit Machidonenii, Pelopo- 
nezienii şi toată lumea. Deci acum, Creştinii din toată lumea sînt datori să-i 
împărtăşească şi ei pe Creştinii ludei de bunătăţile trupeşti. Aşadar — zice — şi 
voi, Romanii, aveţi datoria a-i milui. 

Şi nu a zis: „să-i împărtăşească” cu bunătăţi trupeşti, ci: „să le slujească 
întru cele trupeşti”, punîndu-i în rînduială de slujitori ai sfinţilor acelora, ca să 
dea lor precum dau şi împăraţilor dajdii. Nici nu a zis să slujească cei din 
„neamuri” cu bunătăţile lor trupeşti, precum a zis că ludeii i-au împărtăşit cu 
bunătățile duhovniceşti ale lor. Căci banii şi celelalte bunătăţi trupeşti nu sînt 
averi numai ale celor ce le au, precum sînt bunătăţile duhovniceşti, ci sînt ob- 
şteşti ale tuturor oamenilor, pentru că tsec de la unii la alţii.375 


28 Isprăvind deci aceasta şi pecetluindu-le rodul acesta, mă voi duce, 
trecînd pe la voi, în Spania. 


Adică: După ce — zice — voi lăsa ca într-o vistierie împărătească milostenia 
aceasta a sfinţilor şi după ce o voi pecetlui ca întru un loc apărat şi nejefuit, 
mă voi duce prin mijlocirea voastră, a Romanilor, în Spania.s 4 Fericitul Pavel 
arată şi cu aceste cuvinte că mergerea sa în Spania a fost de nevoie şi nu pen- 


375 Vezi însă, iubitule, că Pavel a numit milostenia „împărtăşire” fiindcă cei ce o iau se cu- 
vine să-i împărtăşească cu bunătăţile duhovniceşti pe cei ce îi miluiesc şi să se roage pentru 
dînşii. Lucru despre care zice şi Teodorit, că „Moisi, văzînd că ţapul adus pentru ispăşirea pă- 
catelor a fost ars de tot, s-a mîniat pe Eliazar şi pe Itamar şi le-a zis: Pentru ce nu ați mîncat 
jertfa adusă pentru păcat în locul cel sfînt? Căci aceasta este sfințenie a sfinților şi vă e dată 
vouă ca să luați păcatul obşţii şi s-o curăţiţi înaintea Domnului” (Levitic 10:17). [...] Pentru 
aceasta zice şi Apostolul: Ei se împărtăşesc cu voi întru cele trupeşti, iar voi vă împărtăşiți cu 
dînşii întru cele duhovniceşti. Deci de aici învăţăm că, mîncînd cele aduse de norod, sîntem 
supuşi sub judecata lui Dumnezeu. Vezi şi subînsemnarea zicerii: „(...) pentru împărtăşirea 
voastră în evanghelie” (Filipeni 1:5); şi cea a zicerii: „Iar despre facerea de bine şi împărtăşire 
să nu uitaţi!” (n. aut.) 

376 Aici, Teodorit zice: „Cu ce cununi vrednice de laudă ar încununa cineva capul acesta 
fericit şi de trei ori fericit? Căci — măcar că ştia şi proorocea către presviterii Efesului necazu- 
rile şi legăturile pe care urma să le pătimească în fiecare cetate, că zice: «Duhul Sfînt mărturi- 
seşte prin toate cetăţile, zicînd că mă aşteaptă legături şi necazuri» (Fapte 20:23) — pururea 
pomenitul Pavel nu socotea acestea, ci scrie Romanilor că va merge la Roma şi că de acolo 
are să meargă în Spania, neîngrijindu-se pentru necazurile ce urma să le pătimească în cetățile 
acestea, numai să ducă la capăt calea evangheliei, precum spune mai departe: «Dar nimic nu 
iau în seamă, nici nu pun preț pe sufletul meu, numai să împlinesc calea mea şi slujba pe care 
am luat-o de la Domnul lisus, ca să mărturisesc evanghelia darului lui Dumnezeu» (Fapte 
20:24).” (n. aut.) 

tru defăimarea lor doar trece prin Roma, cum am zis mai sus. lar milostenia a 
numit-o „rod”, ca să arate că mai mult cîştigă şi rodesc cei ce o dau decît cei 
ce o iau. 


29 Și ştiu că, venind la voi, voi veni întru plinirea blagosloveniei 
evangheliei lui Hristos. 


Ştiu — zice — că, venind la Roma, vă voi vedea că bine-sporiţi întru toate 
bunătăţile evangheliei. Căci Apostolul numeşte „plinirea blagosloveniei evan- 
gheliei” toate bunătăţile cele vrednice de blagoslovenie şi de lauda evanghe- 
liei. Prin „blagoslovenie”, poţi însă a înțelege şi milostenia. Deci zice aşa: Vă 
voi afla împliniţi întru milostenie şi întru iubirea de oameni."”” Iar Pavel scrie 
acestea pentru ca Romanii, ruşinîndu-se de laudele lui, să se sîrguiască a se 
face milostivi precum îi laudă. 


30 Rogu-vă însă pe voi, fraţilor, prin Domnul nostru lisus Hristos şi 
prin dragostea Duhului, nevoiţi-vă împreună cu mine întru 
rugăciuni către Dumnezeu pentru mine, 


Pavel nu se socoteşte vrednic de crezare în nici un lucru, ci ia împreună cu 
sine şi mijlocitor, precum şi acum pune mijlocitor către Dumnezeu-Tatăl pe 
Hristos, după firea Sa omenească, şi dragostea Sfîntului Duh. lar pe Părintele 
nu-L pomeneşte anume, ca să te înveți tu, cititorule, că, prin ceea ce lasă ne- 
spus, Îl pomeneşte şi pe El. Tot astfel, şi cînd Îl pomeneşte numai pe Tatăl, nu 
lasă deoparte pe Fiul şi pe Duhul, pentru că Feţele Preasfintei Treimi Se ţin 
Una de Alta, fiind nedespărțite. Şi a zis: „prin dragostea Duhului”, ca să arate 
că, precum Tatăl şi Fiul au iubit lumea, tot la fel a iubit-o şi Duhul Sfînt. Vezi 
însă — o cititorule! — cît de mare a fost smerita-cugetare a lui Pavel, încît a zis 
că are nevoie de rugile celorlalți Creştini. 


31 ca să mă izbăvesc de cei nesupuşi din Iudeea 


Pavel nu a zis: Rugaţi-vă ca să mă lupt şi să birui pe cei ce nu se supun în 
Iudeea! — ci: „ca să mă izbăvesc” de dînşii, împlinind cu aceasta legea lui 
Hristos, Care zice să ne rugăm pentru a nu cădea în ispită (Marei 6:13). Cu 


377 Dumnezeiescul Hrisostom zice că era obicei vechi a se numi milostenia „blagoslove- 
nie” (cuvîntul 30 la Epistola către Romani). Încă şi Pavel o numeşte aşa în alte părți, zicînd: 
„Am socotit deci că este nevoie a-i ruga pe frați să vină întîi la voi ca să pregătească blagos- 
lovenia voastră făgăduită mai înainte, ca aceasta să fie gătită ca blagoslovenie, iar nu ca Iă- 
comie” (a doua epistolă către Corinteni 9:5). (n. aut.) 

aceasta, el arată şi că trebuie să slujească şi să ducă milostenia la sfinții Creş- 
tini ce se aflau între acei nesupuşi, care se primejduiau să moară de foame şi 
de sărăcie: 


şi ca slujba mea în lerusalim să se facă bine-primită sfinților, 


Adică: Rugaţi-vă pentru ca sfinții Creştini din ludeea să primească cu 
osîrdie milostenia ce li se aduce prin mine. Din acest cuvînt al Apostolului se 
arată că nu e destul numai a da milostenie cineva, ci şi a fi primită milostenia 
sa. Pentru că milostenia celui ce dă de nevoie şi cu silă, ori din nedreptăți ori 
cu slavă deşartă, nu este primită şi rodul ei piere.*8 


32 ca să vin la voi cu bucurie, prin voia lui Dumnezeu, 


Mă rog — zice — să mă izbăvesc de Iudeii cei nesupuşi, ca să vin degrabă şi 
să vă văd, cu bucuria inimii mele, fără a cerca vreo scîrbă de la aceia. 


şi să mă odihnesc împreună cu voi. 


Nu a zis: „să vin şi să vă învăţ”, ci: „să mă odihnesc împreună cu voi”, 
adică: Voi să vă odihniţi cu mine pentru învățătura mea, iar eu să mă odihnesc 
împreună cu voi pentru sporirea credinței voastre. Cu zicerea aceasta, Apos- 
tolul arată că, de vreme ce Creştinii din Roma aveau nevoinţe şi osteneli, şi ei, 
şi el aveau nevoie de odihnă. 


*% Prin „slujbă”, Teodorit înţelege aici slujba propovăduirii evanghelice, despre care Pavel 
zicea în Faptele Apostolilor: „Dar nimic nu iau în seamă şi nu pun nici un preț pe sufletul meu, 
numai să împlinesc calea mea şi slujba pe care am luat-o de la Domnul Iisus, ca să mărturisesc 
evanghelia darului lui Dumnezeu” (Faptele Apostolilor 20:24). lar că milostenia urmînd din 
nedreptate este neprimită, mărturiseşte Sirah: „Cel care jertfeşte din nedreptate aduce prinos 
spurcat” (capitolul 34:20). Şi, iarăşi: „Cine aduce jertfă din banii săracilor junghie pe fiu îna- 
intea tatălui” (la fel, 22). Şi Solomon zice: „Cinsteşte pe Domnul din ostenelile tale cele drepte 
şi adu Lui pîrgă din roadele dreptăţii” (Pilde 3:9). Şi marele Vasilie zice că nu se face milostenie 
din nedreptate, nici blagoslovenie din blestem, nici facere de bine din lacrimi. Şi, iarăşi: „Dacă 
dai săracilor luînd cele ale săracilor, mai bine ar fi fost precum s-a zis, nici a răpi, nici a da. De 
ce spurci bogăția ta, grămădind într-însa câştigurile nedreptăţii? Pentru ce spurci prinosul tău, 
apucîndu-te să aduci prinoase din nedreptate?” lar dumnezeiescul Hrisostom zice aşa: „Păcatele 
se curățesc cu milostenii şi cu credință. Milostenia nu trebuie să fie însă din cele dobîndite cu 
nedreptate, fiindcă acest lucru nu e milostenie, ci cruzime şi neomenie. Căci ce folos este a 
dezbrăca pe unul şi a îmbrăca pe altul? Căci, chiar dacă am da toate cele luate de Ia alții, nu ne 
este de nici un folos.” Vezi şi subînsemnarea pe larg despre răpire şi nedreptate de la zicerea: 
„„(...) că şi răpirea averilor voastre aţi primit-o cu bucurie” (Evrei 10:34). (n. aut.) 

33 lar Dumnezeul păcii să fie cu voi toți! Amin! 


Fericitul Pavel are obiceiul de a se ruga către Dumnezeu în fiecare parte a 
epistolelor sale, adăugînd aceasta pe lîngă învățătura şi sfătuirea sa, precum 
am zis şi altă dată." 


CAPITOLUL XVI 


1 Și v-o încredinţez pe Fivi, sora noastră, slujitoare a bisericii din 
Chenhrees, 


Apostolul o încredințează Romanilor pe această Fivi fiindcă ea le ducea 
epistola de faţă. Şi o cinsteşte şi o laudă pentru multe pricini: întîi, fiindcă pe 
ea o scrie mai întîi, înaintea multor altora care sînt pomeniţi de aici înainte; al 
doilea, pentru că o numeşte „sora sa duhovnicească”, ceea ce este o mare lau- 
dă pentru dînsa, a, se învrednici să se numească sora lui Pavel; şi, al treilea, 
pentru că era slujitoare a bisericii din Corint, Chenhrees fiind un sat prea-mare 
al Corintului — după Teodorit. 


2 ca să o primiţi întru Domnul, cu vrednicia cuvenită sfinţilor 


Adică: V-o încredinţez pe ea vouă, Creştinilor, ca să o primiţi cu cinste, 
pentru Domnul. Căci cel ce primeşte pe alţii pentru Domnul îl cinsteşte şi pe 
cel mic şi prost [umil, n. m.], iar dacă cel dat în griţă este şi sfînt, mult mai 
mult este cinstit. De aceea a şi adăugat Apostolul: Ca s-o primiţi pe Fivi cu 
vrednicie, cum se cuvine a fi primiţi sfinţii — adică să o primească pe ea ca pe 
o sfîntă. 


şi să-i fiți ajutor în orice lucru ar avea trebuinţă de voi. 


Adică: Fraţilor, v-o încredinţez pe Fivi ca să-i daţi ceea ce puteţi şi să o 
ajutați. Şi nu a zis: „să o sloboziți desăvîrşit de greutăţile pe care le păti- 
meşte”, ca să nu li se facă însărcinător şi îngreuietor. 


Căci şi ea a fost apărătoare multora şi mie însumi. 


Mai întîi, a lăudat-o pe Fivi; apoi, a pus rugămintea pentru dînsa; după 
aceea, iarăşi o laudă, pentru ca să-i strîngă pe Romani din amîndouă părţile, 


3% Vezi la capitolul 14 al acestei epistole, stih 24. (n. aut.) 

spre a o cinsti pe dînsa. Ea a fost — zice — apărătoare a multora, şi chiar a mea, 
a lui Pavel, a propovăduitorului lumii, a celui ce a pătimit atîtea şi apără pe 
nenumărați! După Hrisostom, cu adevărat fericită a fost această Fivi, căci cum 
să nu fie, după ce s-a învrednicit a dobîndi o astfel de mărturie de la Pavel? 
De aceea, şi noi, fraţilor, să urmăm sfintei acesteia, şi bărbaţii, şi femeile! 


3 Îmbrătişaţi pe Priscila” şi pe Achila, pe împreună-lucrătorii mei 
E] Li p p 
întru Hristos lisus, 


Îmbrăţişaţi-i — zice — din partea mea pe Priscila şi pe bărbatul ei, Achila, 
cel din Iudei, căci au lucrat împreună cu mine întru cuvîntul învățăturii şi s-au 
făcut împreună-părtaşi ai mei întru ostenelile şi primejdiile propovăduirii. 

Unii au zis însă că aceştia au fost „împreună-lucrători” cu Pavel fiindcă 
aveau acelaşi meşteşug cu el, făcători de corturi, precum mărturiseşte despre 
dînşii Evanghelistul Luca, în Fapte (capitolul 18:2). Căci, pe cînd se aflau în 
Corint, Pavel a rămas lîngă ei. Priscila şi Achila, bărbatul ei, sînt aceia care 
l-au luat pe Apollo Iudeul, bărbatul cel iscusit în cuvînt şi înfierbîntat cu du- 
hul, şi l-au învăţat mai cu de-amănuntul calea lui Dumnezeu şi cunoştinţa de 

Dumnezeu, precum mărturiseşte şi Luca, întru acelaşi capitol, stih 26. 


4 care şi-au pus grumazul lor pentru sufletul meu 


Priscila şi Achila — zice — sînt mucenici desăvîrşiţi, după voinţă şi după 
primejdiile prin care au trecut. Căci, pe cînd împărăţea Nero, Creştinilor şi 
mai ales Apostolilor le urmau nenumărate primejdii, pe care le-au suferit şi 
aceştia, din dragoste pentru mine. 


cărora nu doar eu le mulțumesc, ci şi toate bisericile dintre „„neamuri”, 


Aici, Pavel arată iubirea de străini şi milostenia Priscilei şi a lui Achila, 
căci nu numai viaţa şi-au pus-o spre moarte, ci şi averea o aveau de obşte 
pentru toţi Creştinii. Şi, ca să nu se creadă că îi măgulește zicînd acestea, 
Apostolul aduce şi pe alţii care mărturisesc fapta lor bună. Şi zice Hrisostom: 
Vezi, Creştine, femei bărbate şi viteze, care nu s-au împiedicat nicidecum în 
calea faptei bune de neputinţa firii omeneşti! Şi cu dreptate s-a întîmplat 
aceasta, căci, precum zice însuşi Pavel, „nu mai este parte bărbătească şi parte 
femeiască, fiindcă voi toți una sînteţi în lisus Hristos” (Galateni 3:28). 


3%0 La Teodorit, se scrie „Prisca”, de la „Priscila”, după scurtare, căci amîndouă aceste nu- 
miri se află în epistolele lui Pavel, precum zice el însuşi. Vezi la stihul 1 al capitolului 1 al 
epistolei întîi către Tesaloniceni. (n. aut.) 

5 şi biserica din casa lor. 


Atât de îmbunătăţită era această blagoslovită însoţire, Priscila şi Achila, 
încît ei i-au făcut Creştini pe toți casnicii lor, pricină pentru care Pavel îi şi 
numeşte aici „biserică”. Dar nu numai pentru aceasta îi numeşte aşa, ci şi 
pentru iubirea lor de străini. Căci, orice casă în care se află evlavie şi faptă 
bună este biserică. Pentru aceasta spune Hrisostom că, scriind Corintenilor, 
Pavel zicea şi pentru aceia: „Vă îmbrăţişează Achila şi Priscila, împreună cu 
biserica din casa lor” (] Corinteni 16:19). Tot aşa, scriind pentru Onisim, zi- 
cea: „Pavel, (...) iubitului Filimon, şi Apfiei şi bisericii din casa ta” (capitolul 
1:2). Să audă aşadar bărbaţii căsătoriți că nunta nu-i opreşte a face fapta bună, 
dacă vor, căci şi cei mai înainte zişi, fiind însoţiţi şi aflîndu-se lucrători de 
corturi, totuşi au strălucit în fapta bună mai mult decît soarele. 


Îmbrăţişaţi pe iubitul meu Epeneton, care este pîrgă a Asiei întru 
Hristos! 


Cu adevărat, mare vrednicie este a fi cineva iubit de Pavel! — care ştia a iubi 
cu judecată dreaptă şi cu adevăr, iar nu cu hatîr şi pentru linguşire — precum a 
fost acest Epeneton. Şi l-a numit „pîrgă” ori pentru că el a crezut mai întîi şi s-a 
făcut început pentru tot neamul, şi rod întîi-arătat şi intrare în credinţa lui 
Hristos; ori pentru că el avea mai multă evlavie întru Hristos, adică nu era pîrgă 
întru lucruri lumeşti şi în dregătorii, ci în cele duhovniceşti şi după Hristos. 


6 Îmbrăţişaţi pe Mariam, care mult a ostenit la noi! 


Pavel o împodobeşte şi o laudă pe această Mariam nu pentru brățări, haine 
aurite şi zadarnice împodobiri muiereşti, ci pentru ostenelile şi sudorile pe 
care le-a vărsat pentru adevăr şi credință. Căci Mariam - zice — nu a ostenit 
numai pentru ea, priveghind şi culcîndu-se pe pămîntul gol, ci, încă mai mult, 
şi pe lîngă noi avea rînduială de Apostol. 

Dar poate că s-ar nedumeri cineva, fiindcă acelaşi Apostol zice: „Muierii 
nu-i dau voie să înveţe pe alţii!” ( Timotei 2:12). La aceasta, răspund că, prin 
aceste cuvinte, Apostolul n-o opreşte pe femeie de a învăţa deosebi cu cuvîn- 
tul, ci o opreşte de a învăţa în privelişte, şezînd în mijloc pe scaun şi în am- 
von. Ba Pavel chiar primeşte a învăța femeia deosebi! În acest fel, femeia poa- 
te să-şi înveţe bărbatul şi copiii în casă, aşa cum şi femeia Priscila l-a învăţat 
mai cu deamănuntul cunoştinţa dumnezeiască pe bărbatul Apollo. Pavel nu a 
zis însă că această Mariam „a învăţat”, ci că „a ostenit”, ca să arate prin aceas- 
ta că ea slujea Apostolilor şi cu bani, şi în alte chipuri. 

7 Îmbrăţişaţi pe Andronic şi pe lunia, rudele“! mele şi împreună-robiţi 
cu mine, care sînt vestiți între Apostoli şi care au fost întru Hristos 
înaintea mea! 


Nu se vede ca Apostolul Pavel să fi fost robit în vreun fel cu fapta, însă păti- 
mea mai rău decît orice rob, fiind izgonit, schingiuit, legat, împroşcat cu pietre, 
flămînzind, însetînd şi suferind nenumărate rele. De aceea, el îi numeşte „îm- 
preună-robiţi” cu sine şi pe aceşti Andronic şi lunia, fiindcă erau izgoniți şi 
vrăjmăşuiți şi pătimeau toate celelalte rele. Şi nu este atît de mare lauda că îi 
numeşte „rude”, cît aceea că îi numeşte „împreună-robiţi” cu sine; şi a fi ei nu- 
miţi între Apostoli, mai ales femeia lunia, aceasta e mult mai mare vrednicie. 
Iar ei se făcuseră numiţi între Apostoli din faptele lor. Și vezi, iubitule, cît era 
de curat şi de neatins de slava deşartă sfîntul suflet al lui Pavel, fiindcă el nu se 
ruşinează a zice că Andronic şi lunia crezuseră în Hristos mai înainte de dînsul, 
lăudîndu-i că au apucat şi au răpit binele, adică credinţa în Hristos, înaintea lui. 


8 Îmbrăţişaţi pe Amplia, iubitul meu întru Domnul); 


„__ Dacă este o mare vrednicie a fi iubit cineva de un împărat pămîntesc, cu 
mult mai mare e a fi iubit de marele Pavel, care iubeşte după Dumnezeu şi 
pentru fapta bună, precum l-a iubit şi pe acest Amplia. Căci, dacă acela nu ar 
fi avut fapte bune, nu ar fi fost iubit de către Pavel. 


9 şi pe Urvan, împreună-lucrător cu mine întru Hristos, 


Lauda acestui Urvan este mai mare decît a lui Amplia. Şi, pentru a zice 
mai. bine, aceasta o pricinuieşte şi o cuprinde pe aceea, fiindcă cel ce este îm- 
preună-lucrător cu Pavel e negreşit şi iubit de către Pavel. 


şi pe iubitul meu Stahis. 


Pavel îl încununează şi pe acest Stahis cu aceeaşi oraţie a lui Amplia celui 
zis mai înainte. 


10 Îmbrăţişaţi pe Apelles, alesul întru Hristos! 
Adică: „pe cel neprihănit şi fără meteahnă întru toate”. Unii zic că l-a nu- 
mit aşa pe acesta spre deosebire de un alt Apelles, neplăcut lui. 


%1 Apostolul îi numeşte „rude” ale sale pe ludei, pe cei de un neam cu el, cum s-a văzut şi 
mai sus. (n. m.) 
32 Se poate ca acest Stahis să fie cel dintii episcop al Vizantiei [Bizanțului, n. m.]. (n. aut.) 

Îmbrăţişaţi pe cei din casa lui Aristobul! 


Pavel nu-i pomeneşte anume pe aceştia, poate pentru că nu erau la fel de 
vestiți ca aceia de mai sus. 


II] Îmbrățişați pe Irodion, ruda mea, îmbrăţişaţi pe cei din casa lui 
Narcis care sînt întru Domnul! 


Se vede că nici aceştia nu erau la fel de aleşi precum cei de mai sus, şi de 
aceea dumnezeiescul Apostol nu le spune numele, ci zice numai că sînt „întru 
Domnul”, adică credincioşi. 


12 Îmbrăţişaţi pe Trifena şi pe Trifosa, care se ostenesc întru Domnul! 


Apostolul zicea despre acea Mariam de mai sus că mult se ostenise mai 
înainte, iar pentru femeile acestea zice că se osteneau chiar atunci. Mare este 
şi această laudă, cu adevărat, a lucra şi a osteni ele întru Domnul totdeauna. 


Îmbrățişaţi pe iubita mea Persida, care mult s-a ostenit întru Domnul! 


Se vede că această fericită Persida era mai mare decît femeile pomenite 
mai sus, pentru că se ostenise mult şi era iubită de Pavel. Aşa numeşte ferici- 
tul Apostol al Domnului pe fiecare, după vrednicia şi fapta bună pe care o 
avea: întîi, ca să-i facă pe aceia mai osîrdnici întru credință şi faptă bună, iar 
apoi pentru ca să-i îndemne şi pe alţii a rîvni la fapta bună a acelora. 


13 Îmbrățişaţi pe Ruf, alesul întru Domnul, şi pe maica lui, care este şi a 
mea. 


Două bunătăţi mărturiseşte Pavel la aceşti fericiţi: a fi ales şi neprihănit şi 
fiul, şi maica lui, adică rădăcina a fi de aceeaşi cinste cu rodul, şi de-a îndă- 
rătul: rodul cu rădăcina. Căci Pavel nu ar fi numit-o „maică” a sa pe maica 
acestui Ruf, dacă nu ar fi cunoscut multă faptă bună într-însa. 

14 Îmbrățişaţi pe Asincrit, Herma? ia 
sînt împreună cu dînşii! 


Patrova, Hermes şi pe fraţii care 


383 Acest Herma a alcătuit cartea ce se numeşte „a Păstorului”, care [...] este prea-folosi- 
toare şi prea de nevoie. (Vezi în tomul 1 al istoriei bisericeşti a lui Meletie, foaia 172.) Iar alţii 
zic că această carte „a Păstorului” s-a scris de către Apostolul pe care-l pomeneşte epistola 

Să nu socoteşti — o cititorule! — că dumnezeiescul Pavel nu i-a salutat pe 
aceştia din urmă, care erau puşi mai jos decît ceilalți. Şi ei au fost socotiți 
vrednici de oraţia sa, mai ales că i-a numit „frați” ai săi. 


15 Îmbrăţişaţi pe Filolog şi pe lulia, pe Nereu şi pe sora lui, pe 
Olimpian şi pe toţi sfinții care sînt împreună cu dînşii! 


Mare este şi cununa oraţiei pe care a împletit-o acestora fericitul Pavel, 
numindu-i pe ei „sfinți”! 


16 Îmbrăţişaţi —vă unii pe alții cu sărutare sfintă! 


Pentru a nu se face prigoniri între Creştinii din Roma pentru că i-ar fi cin- 
stit pe unii cu mai multe laude, iar pe alţii cu mai puţine, Apostolul îi potri- 
veşte aici pe toți, ca nici cel mai mare să nu-l defaime pe cel mai mic, nici cel 
mai mic să nu-l zavistuiască pe cel mai mare, fiindcă sfînta sărutare de care 
scrie dumnezeiescul Pavel îi îmblînzeşte şi îi potriveşte pe toţi.38% 


Vă îmbrăţişează pe voi toate bisericile lui Hristos. 


Sfîntul Apostol i-a unit pe Creştinii din Roma nu numai spunîndu-le să se 
sărute cu sărutare sfîntă, dar le trimite şi oraţie unită şi nedespărțită din partea 
bisericilor, zicînd: Bisericile lui Hristos vă îmbrăţişează pe voi obşteşte, iar nu 
îndeosebi pe unul sau pe altul. 

Iar pricina pentru care Pavel a urat pe atît de mulţi în epistola aceasta către 
Romani (lucru pe care nu l-a făcut întru vreo altă epistolă) este: a) pentru că 
nu-i văzuse pe Romani încă şi 2) fiindcă mulţi cunoscuţi ai Apostolului scăpa- 
seră în Roma, ca întru o cetate mai sigură, fiind împărătească. De aceea, cu 
dreptate şi-a adus aminte de dînşii anume, şi îi salută prin epistola sa. Fiindcă 
— după Hrisostom — atît de mare slavă avea atunci Pavel, încît cei ce aveau 
epistola lui dobîndeau multă apărare şi ajutor de la toți. Căci nu numai că se 
ruşinau de el toți şi-l aveau la evlavie, dar se şi temeau, pentru puterea minu- 
nilor pe care o avea. 


aceasta la sfîrşitul acestui capitol, la stihul 23. Cartea Păstorului e pomenită de către marele 
Atanasie în epistola cea prăznuitoare, de către Sfîntul Maxim în Scoliile Sfintului Dionisie şi 
de către Teologul Grigorie în Cuvîntul la Paşti. (n. aut.) 

5% Vezi tîlcuirea despre sărutare, frumoasă fiind, în capitolul 13 al celei de-a doua epistole 
către Corinteni, stih 12. (n. aut.) 

17 Şi vă rog, fraţilor, să vă păziti de cei ce fac dezbinări şi sminteli 
împotriva învăţăturii pe care aţi primit-o.%5 


Aici, Apostolul îi sfătuieşte iarăşi, nu însă ca un sfătuitor şi învăţător, ci ca 
o slugă şi rugător, cu multă cinste, căci îi numeşte „frați”. Şi, arătînd chipul 
amăgitor al celor ce-i bîntuiesc şi-i smintesc, le-a zis să se păzească de ei, adi- 
că: Luaţi-i aminte, fraților, cu de-amănuntul! Şi a pus mai întîi dezbinările, 
căci, atîta vreme cît Creştinii din Roma fuseseră uniţi între dînşii ca un trup, 
între ei nu puteau să încapă smintelile. Şi să ştii — o cititorule! — că acestea de 
care vorbeşte aici Pavel au fost eresuri, căci vorbeşte de „smintelile împotriva 
învățăturii primite” de la Apostoli. Nu a zis însă: „învățătura primită de la noi, 
Apostolii”, ci: „împotriva învățăturii pe care ați primit-o”, arătîndu-le că mai 
înainte erau încredinţați, şi de aceea sînt datori să rămînă întru cele ce au pri- 
mit. Dar dezbinările şi smintelile, adică eresurile, intră şi urmează cînd cineva 
lasă din învăţătura Apostolilor. 


Să vă feriţi de dînşii, 
18 căci unii ca aceştia nu slujesc Domnului lisus Hristos, 
ci pîntecelui lor,... 


Frații mei, fugiți şi depărtaţi-vă — zice — de ereticii de acest fel şi nu le staţi 
împotrivă prin cuvinte! Căci, dacă ar cugeta şi ar grăi aceste eresuri din ne- 
Ştiinţă şi din rătăcirea minţii lor, ar trebui să-i îndreptaţi; dar, de vreme ce pă- 
cătuiesc întru cunoştinţă, fugiţi de dînşii! Aici, Apostolul arată umbrit că 
aceştia erau din Creştinii Evrei, căci pe ei obişnuieşte a-i mustra dumnezeies- 
cul Pavel numindu-i lacomi de pîntece. Căci tot neamul Evreilor este astfel, şi 
de aceea, scriind Filipenilor, Apostolul îi mustră, zicînd: „(...) al căror Dum- 
nezeu este pîntecele” (capitolul 3, stih 19). Şi lui Tit îi scria despre aceştia, 
numindu-i „fiare rele, pîntece nelucrătoare”, adică lacomi de pîntece, „nelu- 
crător” însemnînd aici: „grabnic şi nesăţios” (Tir 1:12). Căci toate eresurile se 
nasc din slujirea patimilor şi a pîntecelui. Deci — zice — tu, Creştine, nu te ru- 
şinezi să ai ca dascăli oameni slujitori de pîntece, tu, care eşti ucenic şi frate al 
lui Hristos? Ia în seamă — o cititorule! — cuvîntul pe care-l spune dumnezeies- 


*55 Pentru aceasta scrie către Efeseni şi purtătorul de Dumnezeu Ignatie, zicînd: „Fugiţi de 
dezbinări ca de un început de rele! Căci unii, cu rău vicleşug, obişnuiesc a purta numele lui 
Hristos, făcînd însă lucruri nevrednice de Dumnezeu, de care voi trebuie a vă feri ca de fiare. 
Căci sînt cîini turbați, muşcînd pe furiş, de care trebuie să vă păziți, fiind cu anevoie de vin- 
decat.” Iar în epistola către Filadelfieni scrie: „Nu vă amăgiţi, frații mei, dacă cineva urmează 
celui ce dezbină, nu va moşteni împărăția lui Dumnezeu.” (n. aut.) 

cul Pavel, că cel ce slujeşte pîntecelui, acela nu slujeşte lui Hristos, lucru care 
este cu adevărat înfricoşat şi cutremurător. 


şi, prin buna cuvîntare şi grăirea de bine, amăgesc inimile celor fără de 
răutate. 


Acești eretici Evrei lacomi de pîntece — zice — îi vrăjmăşuiesc cu linguşelile 
lor pe Creştinii mai proşti (simpli, n. m.]. Căci aceasta însemnează „buna-cu- 
vîntare şi grăirea de bine”, atunci cînd cuvintele sînt prieteneşti, iar înțelegerile 
lor sînt pline de viclenie, după zicerea lui David: „S-au îngrăşat cuvintele lor 
mai mult decît untul de lemn, şi acestea sînt săgeți” (Psalm 54:24). 


19 Căci ascultarea voastră este cunoscută de toți, şi de aceea mă bucur 
pentru voi. 


Ereticii aceştia îi amăgesc pe cei simpli — zice — dar nu şi pe voi, cei des- 
luşitori şi împliniți. Fiindcă ascultarea voastră, adică încredințarea întru ade- 
văr (care se naşte din multă blîndețe) a ajuns la auzul tuturor, şi nu doar eu 
“mărturisesc aceasta, ci toată lumea. Mă bucur aşadar pentru voi că nu aţi fost 
amăgiţi de unii ca aceştia. 


Vă vreau însă pe voi a fi înţelepţi spre bine şi proşti [nevinovaţi, n. m.] 
spre rău. 


Cu aceste cuvinte, Apostolul arată umbrit că şi din Romani erau unii amă- 
giți de cuvintele ereticilor de mai sus. Şi Pavel scrie aici însuşi cuvîntul zis de 
către Domnul: „Fiţi înţelepţi ca şerpii şi proşti ca porumbeii!” (Matei 10:16), 
căci vrea să fie Creştinii înţelepţi spre lucrul bun, spre mîntuirea şi folosul lor, 
dar proşti [nevinovaţi, n. m.] şi întregi la minte spre rău, adică spre a face rău 
altora, fiindcă omul întreg la minte nu vatămă pe nimeni.*8 


20 Iar Dumnezeul păcii va zdrobi degrabă pe satana sub picioarele 
voastre. 


Fiindcă între Romani erau dezbinări şi sminteli, dumnezeiescul Pavel ÎI 
cheamă pe Dumnezeu, pe dătătorul păcii şi al unirii, ca să curme smintelile 
lor. Nu zice însă că „va supune”, ci ceva mult mai mare, că „va zdrobi” nu 


36 Vezi şi zicerea: „Nu fiţi prunci la minte, ci în privinţa răutății! La minte, fiţi desăvâr- 
şiți!” ( Corinteni 14:20). Vezi, de asemenea, şi subînsemnarea acesteia. (n. aut.) 

numai pe ereticii aceia care îi sminteau, dar şi pe voievodul lor, pe diavolul 
satana. Iar zicerea: „va zdrobi”, fiindcă este la timpul viitor, se ia şi ca rugă- 
ciune, şi ca proorocie.*%7 


Darul Domnului nostru lisus Hristos, cu voi! 


Aici, dumnezeiescul Apostol aduce aminte Romanilor de darul Domnu- 
lui, care este zid nesurpat şi arma cea prea-mare a Creştinilor, pentru ca să-i 
facă mai osîrdnici spre a crede, din cele primite, cele ce au să fie. Şi zice: 
Căci — dacă darul lui Hristos va mîntuit mai înainte, cînd Îi eraţi vrăjmaşi — 
cu mult mai vîrtos acum, cînd sînteţi prieteni ai lui Hristos, darul acesta îl va 
zdrobi pe satana sub picioarele voastre. Vezi însă — o Creştine! — că nici fap- 
tele nu se săvîrșesc fără rugăciune, nici rugăciunea fără fapte! Căci, după ce 
a mărturisit că Romanii au supunere şi ascultare, Pavel s-a rugat pentru dîn- 
şii, ca să arate că noi, oamenii — şi în vechime, şi acum, şi totdeauna — avem 
nevoie de darul lui Dumnezeu spre ajutorul nostru, chiar dacă am fi aleşi şi 
îmbunătățiți. 


21 Vă îmbrăţişează pe voi Timotei, împreună-lucrător cu mine, 


Salutîndu-i mai întîi pe cei ce se aflau în Roma, Apostolul îi scrie acum şi 
pe cei ce erau lîngă el şi-i salutau pe Romani. Şi, mai întîi, îl scrie pe Timotei 
şi îl numeşte „împreună-lucrător” al său, fiindcă lucra împreună cu el întru 
buna-vestire. Cu adevărat, mare laudă este a lucra cineva cu marele Pavel, 
Apostolul Domnului! 


Lucius, Iason şi Sosipatru, rudele mele. 


Acest Iason este Tesaloniceanul pomenit în Faptele Apostolilor (în capi- 
tolul 17), care îi găzduia în casa lui pe Pavel şi pe Sila. Atunci, Iudeii cei ne- 
supuşi care tulburaseră Tesalonicul au mers la casa lui Iason, căutînd să-i 
scoată afară pe Pavel şi pe Sila; dar, neaflîndu-i, l-au tîrît pe Iason şi l-au dat 
stăpînitorilor cetăţii, care, după ce au luat bani de la dînsul, l-au slobozit. 
Apoi, Iason şi ceilalţi frați l-au trimis pe Pavel şi pe Sila în Veria. Aşadar, Pa- 
vel îi numeşte pe aceştia trei „rude”, nu atît după trup, ci cu mult mai vîrtos 
după buna-cinstire de Dumnezeu şi credință. 


37 Dacă se ia ca rugăciune, aşa trebuie a fi scrisă: „Dumnezeul păcii să zdrobească”, pre- 
cum se află şi la Teodorit. lar dacă se ia ca proorocie, se scrie ca aici. (n. aut.) 


258 


22 Vă îmbrăţişez întru Domnul eu, Terţius, care am scris epistola. 


Acest Terţius era scriitorul căruia i-a dictat fericitul Pavel epistola aceasta. 
Şi mare laudă este a se face cineva scriitor şi secretar al lui Pavel! Ia în seamă 
însă că Terţius a scris epistola nu ca să se laude, ci ca să fie iubit de Romani, 
ca unul ce a slujit la cele scrise către dînşii de marele Pavel. 


23 Vă îmbrăţişează Gaius, gazda mea şi a toată biserica. 


Mare laudă este cea pe care i-o face Pavel acestui Gaius, căci fericitul os- 
păta nu numai toată adunarea, ci şi pe însuşi Pavel", care nu s-ar fi lăsat 
ospătat de dînsul dacă nu l-ar fi cunoscut că este vrednic şi îmbunătățit. la în 
seamă însă — o cititorule! — că pe acest Gaius, împreună cu Crisp şi cu casa lui 
Ştefan, i-a botezat Pavel în Corint — precum zicem la cea dintii epistolă către 
Corinteni (capitolul 1, stih 14). 


Vă îmbrăţişează pe voi Erast, iconomul cetății, şi fratele Cartus. 


___ Apostolul numeşte aici „iconom” pe purtătorul de grijă şi ocîrmuitorul 
cetății Corintului. Şi îl laudă pentru ca să te înveţi tu, Creştine, că nici bogăția, 
nici dregătoriile nu-l opresc pe om de la credinţă, de la fapta bună şi de la 
viețuirea după Hristos. Despre acest Erast scrie Apostolul în cea de a doua 
epistolă către Timotei: „Erast a rămas în Corint” (2 Timotei 4:20). 


24 Darul Domnului nostru lisus Hristos să fie cu voi toţi! Amin!*% 


3% Despre hrănitorii şi primitorii de săraci sfinți şi de bărbaţi îmbunătățiți, marele Vasile 
scrie acestea, zicînd: „Puternic este Dumnezeu a-i hrăni pe slujitorii Săi şi fără voi, dar v-a dat 
loc să aduceţi roadă şi pricină de mîntuire. L-ai ospătat pe cel sfint? Pe Hristos L-ai ospătat! 
L-ai cinstit pe cel cinstit de Domnul? La Domnul se suie cinstea! Ia-ţi-i părtaşi pe sfinți în 
veacul acesta, ca ei să te primească părtaş în veacul viitor! Căci lipsa şi sărăcia acestora — o 
bogatule! — ți se face prilej de adevărată bogăţie. Căci prin aceştia te arăţi împreună-lucrător 
al lui Hristos, hrănind pe ostaşii lui Hristos şi pe Hristos, Care zice: «Atât cât aţi făcut unuia 
dintre aceşti frați mai mici ai Mei, Mie Mi-aţi făcut!»” (din cuvintele ascetice). 

Vezi şi subînsemnarea zicerii: „la împărtăşirea voastră întru evanghelie” (Filimon 1:6). 
Pavel zice şi în alt loc: „Iubirea de străini să nu o uitaţi!” (Evrei 13:2). (n. aut.) 

19 Bagă de seamă că în oarecare scrieri tipărite ale epistolelor lui Pavel, după acest cuvînt, 
cel mai de pe urmă al epistolei, s-au adăugat de către oarecari neînvățaţi aceste trei stihuri, 
adică: „25 Iar Celui ce poate a vă întări după buna mea vestire şi propovăduire a lui lisus Hris- 
tos, după descoperirea tainei celei ascunse în veșnice vremi, 26 arătată însă acum — şi prin 
Scripturi, și prin Prooroci, şi prin porunca veşnicului Dumnezeu — făcîndu-se cunoscută la 
toate neamurile, spre ascultarea credinţei 27 singur înţeleptului Dumnezeu, prin lisus Hristos, 

Dumnezeiescul Apostol a pus cu darul Domnului şi temelia, adică înce- 
putul scrisorii acesteia, căci a zis la început: „Har fie vouă şi pace!” (Romani 
1:7); de asemenea, şi acoperămîntul, adică sfîrşitul epistolei, l-a pus tot cu da- 
rul acesta, rugînd ca darul Domnului să fie de față tuturor Romanilor. Căci 
aceasta este însuşirea învățătorului, a nu-i folosi pe ucenicii săi numai cu 
cuvântul, ci şi cu rugăciunea. Şi dumnezeieştii Apostoli ziceau despre amîndo- 
uă acestea: „Iar noi să ne îndeletnicim întru rugăciune şi întru slujba cuvîntu- 
lui” (Faptele Apostolilor 6:4).5% 

Binevoiască Dumnezeu ca această rugăciune şi darul lui Dumnezeu să ne 
păzească şi pe noi, Creştinii care citim şi auzim epistola de față şi nu nădăj- 
duim nicidecum să aflăm loc de mîntuire din faptele noastre, ci toată nădejdea 
o aşteptăm de la darul şi mila lui Dumnezeu, prin care dar — o! — de ne-am ri- 
dica mai presus de cursele satanei şi de am scăpa de vînarea lui, sfărîmîndu-se 
cursele lui sub picioarele noastre, în Hristos Iisus, Domnul nostru, Căruia sla- 
va în veci!. Amin! 


Epistola aceasta către Romani s-a trimis din Corint, prin Fivi, Sslujitoare a 
bisericii din Chenhrees. 


Căruia slava în veacuri! Amin!” Acestea — zic — s-au adăugat fără dreptate la capitolul acesta, 
după ultimul cuvînt al epistolei, după care nu trebuie a mai urma ceva. lar după tîlcuirea lui 
Hrisostom, a lui Teodorit, a lui Teofilact, a lui Icumenie şi a celorlalți tîlcuitori, aceste trei 
stihuri se cuprind la sfîrșitul capitolului 14 al epistolei, unde urmează şi tîlcuirea lor. (n. aut.) 

sia Bagă de seamă că — după Teodorit — urarea: „Darul Domnului nostru lisus Hristos să 
fie cu voi toți! Amin!” este scrisă de însăşi mîna lui Pavel şi e în loc de: „Fiţi sănătoşi!” Vezi 
la sfîrşitul celei de-a doua epistole către Tesaloniceni. (n. aut.) 

